V.  C.  S.  TOPSØE: 


SAMLEDE  FORTÆLLINGER 


FØRSTE   BIND 


SAMLEDE  FORTÆLLINGER 


AF 


V.  C.  S.  TOPSØE 


FØRSTE     BIISTID 


FORLAGSBUREAUET  I  KJØBENHAVN 

(G.  E.  C.  GAD.  JACOB  HEGEL.  C.  C.  LOSE) 

TRYKT  HOS  NIELSEN  &  LYDICHE 

1891 


> 


7" 

r-7  ws 

v,  l 


V 


INDHOLD  AF  FØRSTE  BIND. 


Side 

Familiekarakteristikker * 

I.     Familien  v.  Taugenichts 3 

II.     Familien  Rig 37 

III.  Familien  Habenichts ' 86 

IV.  Familien  Severinsen 13° 

Vintergæk  og  Sommernar '73 

To  Venner  eller  Reflexion  og  Forlovelse 189 

I  Solskin 233 

Livsanskuelser 3T7 


Familiekarakteristikker. 


V.  C.  S.  Topsoe:  Samlede  Fortællinger.     I. 


Familien  v.  Taugenichts. 


aniilien  v.  Taugenichts  er  overordentlig  ud- 
lra|[  bredt  og  har  spillet  en  Rolle  i  mange  evro- 
pæiske  Landes  Historie.  Dens  egentlige  Hjem 
t  ^  er  Tyskland,  hvor  den  endnu  staar  i  sin 
Magts  Fylde.  Herfra  forgrenede  den  sig  til  Danmark, 
og  den  har  skrevet  sit  Navn  med  store  Bogstaver 
paa  mangt  et  Blad  i  dette  Lands  Annaler.  Dens 
Kolonisation  er  et  af  de  Goder,  som  dette  Land 
skylder  sin  Forbindelse  med  Tyskland. 

Stamfaderen  til  den  danske  Linie,  Hr.  Hans  von 
Taugenichts,  indvandrede  under  Kong  Christian  V., 
ved  hvis  Hof  hans  lange  Knebelsbart  og  lange  Stam- 
træ skaffede  ham  en  god  Modtagelse.  Han  erholdt 
en  vigtig  Ansættelse  i  Jagtfaget  hos  Enkedronning 
Sophie  Amalie  og  forstod  tillige  at  vinde  Kongens 
synderlige  Gunst.  Saa  vidt  var  Alt  godt!  Hr.  von 
Taugenichts  var  imidlertid  vel  af  Naturen  udrustet 
med  mange  af  den  Tids  vigtigste  Fortrin,  men  han 
manglede  dog  et  væsentligt  Gode  —  Rigdom.     Hans 

ovenomtalte  lange  Knebelsbart  og  lange  Stamtræ  vare 
egentlig  hans  vigtigste  Ejendom.  Dette  hindrede  ham 
dog  aldeles  ikke  i  at  bruge  saa  mange  Penge,  som 
Nogen  vilde  laane  ham  paa  disse  værdifulde  Ejen- 
domme. Den  naturlige  Følge  heraf  blev  en  meget 
stor  Gjæld.  Dette  Faktum  var  dog  ikke  istand  til  at 
trykke  Hr.  v.  Taugenichts  meget,  da  han  antog,  at 
et  tysk  Navn  var  en  sand  Fortunatus's  Pung  for 
danske  Penge.  Det  var  derfor  en  ligesaa  uventet 
som  fortrædelig  Underretning  for  ham,  da  han  hørte, 
at  en  rig  Borger,  af  hvem  han  havde  nedladt  sig  til 
at  laane  ikke  ubetydelige  Summer,  ikke  alene  paa 
det  Bestemteste  frabad  sig  længere  at  nyde  denne 
Ære,  men  endog  gjorde  umiskjendelige  Hentydninger 
til,  at  han  snarest  muligt  ønskede  at  se  sine  laante 
Penge  igjen,  selv  om  det  skulde  ske  ved  Fogdens 
hjælpende  Haand.  Havde  Junker  v.  Taugenichts  levet 
200  Aar  længere  frem  i  Tiden,  kunde  han  passende 
have  tændt  en  af  sine  ubetalte  Cigarer  og  være  gaaet 
hen  til  å  Porta  for  at  overveje,  hvad  der  var  at  fore- 
tage til  Sagens  videre  Fremme;  nu  snoede  han  sin 
adelige  Knebelsbart,  mumlede  et  »Hol'  ihn  der  Teu- 
fel«  (hvorved  det  personlige  Pronomen  »ihn«  maatte 
antages  at  referere  sig  til  hin  Borgermand)  mellem 
sine  adelige  Tænder  og  begav  sig  efter  en  kort  Be- 
tænkning —  thi  at  overveje  en  Sag  længe  hørte  ikke 
til  Familiekarakteren  —  til  Hove,  hvor  han  havde  en 
hemmelig  Avdients  hos  sin  høje  Beskytterinde,  Enke- 
dronning Sophie  Amalie. 

Ikke    længe    efter   udbredte    sig    den    Nyhed    ved 

Hoffet,  at  den  hidtil  uovervindelige  Hr.  Hans  v.  Tauge- 
nichts,  betvungen  af  Amors  Magt,  agtede  at  nedlægge 
sin  store  Person  med  Tilbehør  af  Knebelsbart  og 
Stamtræ  for  Fødderne  af  den  velbyrdige  Jomfru  Kir- 
stine Lykke,  den  sidste  Spire  af  en  gammel  Familie 
og  Besidderinde  af  alle  dens  mange  Jordegodser  og 
Herligheder.  Mærkeligt  nok  syntes  den  unge  Dame, 
efter  hvad  onde  Tunger  i  gamle  Hofdamers  Mund 
sagde,  ikke  at  skjønne  synderligt  paa  den  hende  til- 
tænkte Ære ;  vist  var  det,  at  hun  fra  den  Tid,  da 
Rygtet  begyndte  at  tale  om  hendes  Forbindelse,  saae 
temmelig  bleg  og  alvorlig  ud. 

Frøken  Kirstine  Lykke  var  født  i  Jylland,  hvor 
hendes  Faders  Godser  og  Herregaarde  laa,  og  der 
var  hun  opvoxet.  Omgivet  af  de  Lykkers  vidtstrakte 
Agre  og  Skove,  laa  et  andet,  mindre  Gods,  der  til- 
hørte Familien  Galt.  Ejermanden  i  den  Tid  var  en 
gammel  Ven  og  Krigskamerat  af  Hr.  Lykke.  Han 
havde  en  Søn,  Hr.  Mogens  Galt,  der,  som  rimeligt 
var,  blev  Jomfru  Kirstines  Legekamerat  og  Ven,  og 
det  er  vel  rimeligt,  at  de  to  Fædre  an  toge,  at  han 
med  Tiden  skulde  blive  Mere  for  hende,  ialfald  at 
dømme  efter  de  Ytringer,  de  lode  falde,  naar  de 
sade  sammen  ved  01  og  Vin.  De  to  unge  Folk 
syntes  ogsaa  at  passe  meget  godt  for  hinanden.  Den 
unge  Mogens  Galt  var  saa  ærlig  og  godmodig  en 
Fyr,  som  nogensinde  har  levet  i  Jylland,  vel  uden 
glimrende  Aandsevner,  men  dog  ialfald  begavet  med 
saa  megen  Forstand,  som  var  nødvendig  for  at  kunne 
leve  lykkelig    og    passe,    hvad    der  skulde    passes,    og 

jomfru  Kirstine  besad  nøjagtig  de  samme  Egenskaber 
og  desuden  et  kjønt  lille  Ansigt.  Endelig  syntes  og- 
saa  de  To  selv  at  føle,  at  de  passede  ret  godt  for 
hinanden.  Ialfald  var  det  afgjort,  at  de  befandt  sig 
vel  i  hinandens  Selskab ;  ja,  det  skete  endog  ofte,  at 
Hr.  Mogens,  der  iøvrigt  var  en  flink  Rytter,  blev  helt 
tilbage  ved  Jagten  og  red  ganske  roligt  afsted  ved 
Jomfru  Kirstines  Side  istedetfor  at  vove  sin  Hals  over 
Stengjærder  og  Grave.  Men  hvilke  Følelser  end  Hr. 
Mogens  og  Jomfru  Kirstine  i  Stilhed  nærede,  saa  var 
det  dog  aabenbart  ikke  kommet  til  nogen  bestemt 
Forklaring,  da  der  indtraf  et  Tilfælde,  som  paa  een 
Gang  trængte  alle  mulige  Følelser  og  Udtalelser 
tilbage. 

Da  den  gamle  Hr.  Lykke  en  Dag  havde  jaget 
Livet  af  nogle  Kronhjorte,  sluttede  han  med  at  jage 
Livet  af  sig  selv;  som  Jagten  var  paa  Heldingen, 
snublede  hans  Hest  og  styrtede  saa  tungt  med  sin 
Rytter,  at  ingen  af  dem  rejste  sig  igjen.  Jomfru  Kir- 
stine sørgede  som  en  kjærlig  Datter  over  Ulykken  og 
var  saa  forknyt  og  villieløs,  at  hun  ikke  gjorde  synder- 
lig Modstand,  da  en  gammel  Faster,  som  var  kom- 
men over  ved  Efterretningen  om  sin  Broders  Død, 
fandt  det  hensigtsmæssigt  at  føre  den  rige  Arving 
bort  fra  de  store  Skove,  de  grønne  Enge,  de  jyske 
Heder  og  de  jyske  Herremænd,  Hr.  Mogens  iberegnet, 
til  Hoffet  i  Kjøbenhavn. 

Der  gik  omtrent  et  Aar,  da  døde  ogsaa  den 
gamle  Hr.  Galt.  Siden  Slaget  ved  Lutter  am  Barem- 
berg,    hvor   de    som    unge    Mennesker   havde  kæmpet 

ved  hinandens  Side,  havde  han  og  Hr.  Lykke  aldrig 
halvt  saa  længe  været  adskilte,  saa  det  var  intet 
Under,  at  Skilsmissen  ej  heller  nu  kunde  vare  længe. 
Saasnart  Hr.  Mogens  kunde  forlade  sit  Hjem,  gjorde 
han  det  og  drog  til  Kjøbenhavn,  hvad  vel  Ingen 
kunde  fortænke  ham  i.  Her  saae  han  atter  Jomfru 
Kirstine,  men  ej  som  den  landlige  Skjønhed,  ridende 
henover  de  jyske  Lyngheder;  nej,  han  saae  hende 
paa  Hoffets  bonede  Gulve  med  et  helt  Dusin  unge 
Junkere  efter  sig,  der  hver  for  sig  havde  ligesaa 
mange  Ædelstene  og  Guldbroderier  paa  Klæderne, 
som  hans  hele  Ejendom  var  værd.  At  de  fleste  af 
Dusinet  vare  endnu  fattigere  end  han  selv,  drømte 
han  neppe  om.  Efter  Evne  pudsede  han  ogsaa  sin 
Person  for  at  vise  sig  ved  Hove,  som  det  sømmede 
sig  en  gammel  Adelsmand ,  og  blev  derpaa  den 
trettende  i  Følget.  Men  tretten  gjælder  for  at  være 
et  uheldigt  Tal,  her  viste  det  sig  virkelig  meget  uhel- 
digt for  Hr.  Mogens. 

Og  dog  lod  det  virkelig  til,  at  den  jyske  Skjøn- 
hed ikke  aldeles  havde  glemt  sin  Barndoms  Ven, 
ja,  man  talte  endog  en  Tid  lang  om,  at  den 
jevne  Landadelsmand  skulde  være  den  Lykkelige,  der 
vandt  Jomfru  Lykkes  Rigdomme  og  smukke  Person. 
Men  da  var  det,  at  hin  Borgermand  havde  været  saa 
uforskammet  imod  Hr.  v.  Taugenichts,  at  denne  havde 
havt  sin  hemmelige  Avdients  hos  Enkedronning  So- 
phie Amalie  og  derefter  var  optraadt  som  Kirstine 
Lykkes  Bejler.  Da  var  det,  at  der  imod  det  unge 
Par    til    Fordel    for  Hr.  v.   Taugenichts  blev  sluttet  en 

mægtig  Koalition,  bestaaende  af  Hs.  Maj.  Kong  Chri- 
stian den  Femte,  af  Guds  Naade  Konge  til  Danmark 
og  Norge,  de  Venders  og  Gothers  osv.,  Hds.  Maje- 
stæt Enkedronning  Sophie  Amalie  og  hele  Jomfru 
Kirstines  Familie.  Hvor  lidet  et  ungt  l8aarigt  Pige- 
hjerte og  en  fattig,  dansk  Adelsmand  formaaede  imod 
slige  Modstandere,  er  let  at  se.  For  end  ydermere 
at  svække  Modstanden  fulgte  man  den  bekjendte 
kloge  Taktik  at  svække  ved  at  dele,  og  Hs.  Majestæt 
lod  Hr.  Mogens  indstændigt  tilraade,  snarest  muligt 
at  se  til  sin  Ejendom  i  Jylland,  hvilket  vel  og,  fra 
et  økonomisk  Standpunkt  betragtet,  kunde  være  et 
meget  fornuftigt  Raad  af  Hs.  Majestæt. 

Endnu  et  Par  Maaneder  holdt  den  svage  Fæst- 
ning sig  imod  to  Rigers  Konge  og  hele  Belejrings- 
korpset;  da  overgav  den  sig  paa  Naade  og  Unaade 
og  blev  tagen  i  Besiddelse  af  hin  gjæve,  tyske 
Adelsmand.  Den  hochwohlgeborne  Hr.  v.  Tauge- 
nichts  holdt  med  stor  Pomp  Jaord  med  Jomfru  Kir- 
stine og  kort  Tid  efter  med  endnu  større  Pomp  Bi- 
lager med  samme  ædle  Dame.  Den  uforskammede 
Borgermand  fik  umiddelbart  herefter  sit  Tilgodehavende 
betalt,  men  tillige  et  bestemt  Forbud  imod  nogen- 
sinde  at  lade  sig  se  for  sin  høje  Debitors  Øjne. 

Samme  høje  Debitor  begyndte  imidlertid  med 
endnu  raskere  Skridt  at  vandre  fremad  paa  Lykkens 
og  Hæderens  Bane.  Takket  være  sin  Konges  Naade 
og  sin  Gemalindes  Besiddelser  blev  han  i  det  Her- 
rens Aar  1 671  ophøjet  i  den  »til  det  kongelige  Arve- 
huses Ziir  og  Tjeneste  introducerede  grævelige  Stand« 

og  forlenet  med  fus  paironatus,  Birkeret,  Forstrandsret, 
samt  Hals-  og  Haandsret  over  nogle  tusinde  pjaltede 
Bønder  og  erholdt  Retten  til  ovenpaa  sit  adelige 
Vaaben,  tre  gyldne  Kaalhoveder  i  blaat  Felt,  at  føre 
den  »aabne«  Krone  og  Retten  til  de  store  Udmær- 
kelser at  maatte  bruge  »rødt  Vox  til  at  forsegle  med« 
og  have  »Himmel  med  Rygstykker«  over  Bordene  i 
sine  Gemakker,  Alt  i  Overensstemmelse  med  Grever- 
nes Privilegier  af  25de  Maj- 167 1,  deres  §§  5,  17,  18, 
25,   27   og   28. 

Den  højvelbaarne  Grev  v.  Taugenichts  lignede 
dog  stadig  7 der  Herr  v.  Taugenichts«.  Navnlig  ved- 
blev han,  skjønt  Indkomsterne  af  3000  Tdr.  Hart- 
korn vel  havde  været  tilstrækkelige  til  det  daglige 
Brød  for  ham  og  hans  Familie,  dog  med  sin  fra  tid- 
ligere Tid  saa  yndede  Forretning:  at  gjøre  Gjæld,  og 
det  endog  efter  en  temmelig  stor  Maalestok,  men 
stadig  dog  til  Hoffets  og  det  kgl.  Arvehuses  »Ziir  og 
Tjeneste«.  Denne  »Tjeneste«  lod  Kongen,  som  jo 
ogsaa  havde  erklæret  (s.  ovennævnte  Priv.  §  29),  at 
han  »Græverne  med  sær  Naade  anseer«,  ikke  blive 
ubelønnet;  Hs.  Majestæt  prydede  den  ædle  Greves 
Bryst  med  det  brede,  blaa  Baand. 

Da  Griffenfeldt  i  Aaret  1676  blev  styrtet,  bidrog 
Grev  v.  Taugenichts  efter  Evne  til  denne  Parvenu's 
Fald  —  atter  en  Tjeneste  imod  det  kgl.  Arvehus, 
som  var  værdig  til  at  belønnes,  og  som  blev  belønnet, 
da  Greven  erholdt  Titelen  Gehejmekonferentsraad, 
saaledes  at  han  blev  berettiget  til  Prædikatet:  »Høi- 
grævelig  P^xcellence«. 

Omtrent  ved  denne  Tid  var  det,  at  hans  Gemal- 
inde, hendes  grevelige  Naade  for  første  Gang  efter 
sit  Bryllup  vakte  nogen  Opmærksomhed  —  hun  døde. 
Nogle  fattige  Mænd  og  Koner  gik  nedslaaede  bort 
fra  den  store  Gaard,  hvor  man  nu  nægtede  dem  Ad- 
gang, og  syntes  at  tage  sig  et  saa  ubetydeligt  Væsens 
Død  temmelig  nær.  Hendes  eneste  Fortjeneste  af 
det  kgl.  Arvehus  og  Riget  var  at  have  bragt  ad- 
skillige Taugenichtser  til  Verden,  baade  mandlige  og 
kvindelige  Spirer,  der  kunde  føre  det  store  Navn 
videre,  men  dette  var  da  ogsaa  i  og  for  sig  nok  for 
Datteren  af  en  jysk  Herremand. 

Den  højgrevelige  Excellence  nød  Livets  Goder 
og  til  sin  Stamherres  Ærgrelse  et  fortrinligt  Helbred. 
Først  efter  nogle  daadrige  Decennier  lagdes  han  af 
Podagraen  i  Sengen  og  nogle  Uger  derefter  af  sine 
Efterladte  i  en  Marmorkiste,  akkurat  tidsnok  til,  at 
han  i  Højsaligheden  kunde  berede  en  passende  Plads 
for  sin  Herre  og  Konge,  der  i  samme  Aar  behagede 
at  forlade  det  utrøstelige  Danmark  og  Norge.  Be- 
meldte Marmorkiste  blev  derpaa  ført  til  Landsby- 
kirken ved  Hovedgaarden  i  Jylland,  hvor  den  tillige- 
med et  stort  Epitafium,  hvorpaa  alle  de  grevelige 
Dyder  findes  udhugne  i  norsk  Marmor,  endnu  udgjør 
Kirkens  Hovedprydelse. 

Familien  blomstrede  stadig  under  de  følgende 
Konger  af  den  oldenborgske  Stamme ;  de  mandlige 
Medlemmer  gjorde  sig  stadig  fortjente  til  de  højeste 
Værdigheder  og  Æresposter,  og  de  yngre  Sønner 
havde    ofte   deres    Stamfaders  Lykke  i  Ægteskab.     Af 


Familiekarakteristikker.  1 1 

de  kviadelige  Medlemmer  spredte  ogsaa  Enkelte  en 
forøget  Glans  over  Navnet  ved  at  nyde  en  tvetydig 
Gunst  og  en  utvetydig  Lykke  hos  Suverænerne  — 
Alt  til  det  kongelige   Arvehuses  Ziir  og  Tjeneste. 

Den  første  Greves  Rival ,  Herr  Mogens  Galt, 
havde  ogsaa,  efter  hos  en  jysk  Præstedatter  at  have 
trøstet  sig  over  Tabet  af  Jomfru  Kirstine,  efterladt  sig 
en  stor  Familie,  men  den  blev  ikke  saa  begunstiget 
af  Lykken  eller,  hvad  der  i  de  Dage  var  omtrent  det 
Samme,  af  Kongehuset.  Den  gamle  Familieejendom 
svandt  ind  ved  slet  Bestyrelse,  daarlige  Aaringer  og 
Processer  med  Besidderne  af  det  Taugenichts'ske 
Majorat,  hvoraf  den  var  omgiven,  og  svandt  tilsidst 
ved  et  temmelig  ufordelagtigt  Salg  aldeles  ud  af 
Familiens  Hænder  for  at  blive  en  Del  af  det  store 
Grevskab,  Noget  hvortil  den  af  Naturen  og  Greverne 
von  Taugenichts  var  bestemt.  Familien  Galt  for- 
lod sin  fædrene  Hjemstavn  og  forsvandt  i  en  obskur 
Dunkelhed. 


Vi  gaa  omtrent  ioo  Aar  frem  i  Tiden  fra  Herr 
Mogens    Galts    og    Jomfru    Kirstine    Lykkes    Historie. 

I  en  af  Kjøbenhavns  Gader  knejsede  et  prægtigt 
Palæ,  struttende  af  Sandstensvindueskarme ,  Sand- 
stensengle,  Sandstensballustrader  og  Sandstensvaa- 
ben  med  3  gyldne  Kaalhoveder  i  blaat  Felt  og 
Devisen:  Non  esse  sed  videri,  viklet  om  Benene  paa 
to  opsvulmede  Cheruber,  der  stillede  den  haarde 
Fordring  til  Fantasien  at  forestille   sig  dem  svævende. 

Skraas  overfor  denne  Bygning  laa  et  lidet  Hus 
med  fremspringende  Stokværk,  smaa,  fortrvkkede  Vin- 
duer og  en  høj,  forfalden  Stentrappe  med  en  skjæv, 
fortrykket  Dør,  i  det  Hele  et  saa  forfaldent  og  for- 
trykket, lille  Hus,  som  nogensinde  har  skelet  op  til 
et  stort  Palæ  med  Sandstensengle  og  Vaabenskjold. 
Ovenover  den  skjæve  Dør  var  en  lang  Stang  stukken 
ud,  og  paa  den  lange  Stang  hang  ogsaa  Noget,  der 
kunde  ligne  et  Vaabenskjold,  og  svajede  frem  og  til- 
bage ;  men  Skjoldmærket  var  en  Støvle  og  Devisen 
var:  »Galt,  Skomagermester«.  Navnet  var  det  gamle; 
men  Skjoldmærket  var  helt  forandret. 

Den  hæderlige  Mester  Galt  havde  indladt  sig  i 
Ægteskab  med  et  Medlem  af  det  store  Hus,  men  et 
Medlem  af  underordnet  Betydning  —  en  af  de  greve- 
lige Kokkepiger,  med  hvem  han  i  Medgift  havde  faaet 
Tjenerskabets  Søgning  og  en  ubegrænset  Ærefrygt 
for  de  Væsener,  der  beboede  de  glimrende  Herskabs- 
sale.  Denne  Ærefrygt  gik  over  paa  adskillige  smud- 
sige, smaa  Galter,  som  i  Aftenskumringen  sade  og 
hørte  med  opspilede  smaa  Øjne  paa  vidunderlige 
Æventyr  om  Børn,  der  ikke  vare  større  end  de  selv, 
og  som  havde  Tjenere  til  at  opvarte  sig  og  spiste 
Sukkergodt  hver  Dag  og  vare  saa  fine  og  fornemme 
og  rige  allerede  som  ganske  smaa,  og  som  blev 
endnu  finere  og  fornemmere  og  rigere,  naar  de  bleve 
store.  De  smudsige,  smaa  Fyre  løb  om  og  legede 
paa  Fortovet  udenfor  det  store  Palæ  og  søgte  at 
kige  gjennem  Jerngitrene  ned  i  Kjældrene,  hvor  der 
upaatvivlelig    maatte    bo    nogle    eller   idetmindste    een 

af  hine  mærkværdige  Drager,  som  tilbringe  deres  Tid 
med  den  ensformige  Beskjæftigelse  at  ruge  over 
store  Kjedler  med  Skatte  og  nære  en  afgjort  Til- 
bøjelighed for  at  delikatere  sig  med  smaa  Børn. 
Stadig  søgte  de  smaa  Galter,  naar  den  store  Port 
knagende  aabnede  sig,  at  kaste  nysgjerrige  Blikke 
ind  i  Helligdommen,  og  naar  saa  den  store  Karosse 
kom  rumlende  ud  med  de  jevnaldrende,  unge  Tauge- 
nichtser,  klædte  i  Fløjl  og  Silke,  stirrede  de  paa 
dem  med  ærbødig  Rædsel  og  ansaa  dette  for  et  af 
de  mest  ophøjede  Skuespil  paa  Jorden.  Stundom 
havde  dette  Syn  en  saa  stor  Tiltrækningskraft  for 
dem,  at  de,  for  længere  at  nyde  det,  med  den  øjen- 
synligste Fare  for  Liv  og  Lemmer  løb  afsted  ved 
Siden  af  Hestene,  indtil  et  velrettet  Piskeslag  af 
Kusken,  hvem  den  Slags  Løbere  ikke  forekom  pas- 
sende, sendte  dem  hylende  hjem,  hvor  deres  Moder 
da  paany  tildelte  dem  en  passende  Irettesættelse  for 
deres  Formastelighed. 

Medlemmerne  af  Familien  v.  Taugenichts  stod 
for  Familien  Galt  som  Væsener  af  en  højere  Art,  og 
den  tabte  sig  aldeles  i  Beskuelsen  af  deres  Herlighed 
og  Vælde;  det  antoges  i  Familien  Galt,  at  den  ældste 
Søn  skjult  nærede  ærgjerrige  Planer  om  med  Tiden 
at  blive  Kusk  hos  den  unge  Greve  og  selv  sidde 
paa  Bukken  og  smælde  efter  de  fattige  Drenge. 

Greven  af  Taugenichts  kan  rolig  slumre,  han 
kan  rolig  betragte  Borgeren  som  en  Skabning,  der  er 
sat  i  Verden  for  at  tjene  ham,  og  Bonden  som  et 
Trældyr  —  hos   Ingen  af  dem  vil  der  opstaa  Tanker, 

der  have  fjerneste  Lighed  med,  hvad  Tusinder  og 
atter  Tusinder  af  deres  Lige  i  et  andet  Land  tænke 
om  hans  Lige,  Marquis'erne  af  Vaurien.  Ingen  pjaltet 
Skare  vil  bringe  Uorden  i  den  rolige  Gade  ved  at 
brvde  Brostenene  op  og  vække  et  tordnende  Ekko  i 
den  høje  Port  ved  at  dundre  paa  den  med  Øxer  og 
Stænger;  og  Lygtepælene  udenfor  Palæet  ville  aldrig 
bære  andet  end  de  trannede  Lamper,  der  nu  hænge 
paa  dem. 

Aar  gik  hen.  Det  anmassende  Stokværk  paa  det 
lille  Hus  havde  gjort  den  underste  Del  endnu  mere 
fortrykket,  og  den  forfaldne  Stentrappe  var  bleven 
endnu  mere  forfalden.  Da  aabnedes  en  Formiddag 
den  skjæve  Dør  (nu  var  den  saa  skjæv  og  fortrykket, 
at  den  maatte  stødes  op  og  i),  og  et  ungt,  sortklædt 
Menneske  traadte  ud.  Det  var  en  af  hine  unge 
Galter,  som  havde  løbet  og  leget  paa  Fortovet,  og 
hvem  den  fornemme  Kusk  havde  jaget  bort  med 
Piskesmæld.  Han  var  et  godt  Hoved ,  der  under 
megen  Møjsommelighed  og  med  meget  Besvær  havde 
kæmpet  sig  frem  til  at  tage  en  Embedsexamen.  Hans 
Forældre  havde  baaret  mangt  et  Savn  for  at  hjælpe 
ham  frem,  hans  Brødre,  der  ernærede  sig  af  deres 
Hænders  Arbejde,  (den  ærgjerrige  Søn  var  bleven  an- 
sat som  Kusk  i  en  fornem  Familie  og  havde  godt 
Haab  om  at  avancere  op  paa  Taugenichtsernes  Buk) 
og  derfor  tidligere  end  han  kunde  tjene  Noget,  havde 
understøttet  ham  med  deres  Sparepenge.  Hvad  Under 
derfor,  at  den  unge  Kandidat  udgjorde  Familiens 
Stolthed    og   Lykke.      Der   opbevaredes   i    den  dunkle 

Sagn  om  tidligere  Storhed  og  Berømmelse,  den  unge 
Jurist  skulde  atter  bringe  Storhed  og  Berømmelse 
tilhuse. 

Den  unge  Kandidat,  til  hvem  alle  disse  For- 
haabninger  vare  knyttede,  syntes  imidlertid  den  Dag 
ikke  selv  at  være  synderlig  forhaabningsfuld;  sandt  at 
sige  saae  han  temmelig  forknyt  ud.  Han  skraaede 
over  Gaden  og  gik  hen  til  Palæets  Port.  Her  vendte 
han  sig  endnu  engang  om  og  kastede  et  Blik  tilbage 
til  det  fortrykte  Hus,  hvor  man  kunde  skimte  ad- 
skillige Ansigter  trykkede  op  til  de  blinde  Ruder. 
Han  bankede  paa  den  store  Port,  først  saa  beskeden, 
at  den  aabenbart  aldeles  ingen  Notits  vilde  tage  af 
en  saadan  Banken,  derpaa  lidt  stærkere  og  endelig 
saaledes,  at  man  kunde  høre  det.  Da  bestemte  den 
sig  omsider  til  at  lade  ham  komme  ind  og  aabnede 
sig,  skjønt  temmelig  tvært  og  nølende,  som  om  den 
dog  helst  havde  set,  at  han  var  bleven  udenfor.  Han 
slap  forbi  den  grevelige  Schweizer  og  gik  i  en  stadig 
tiltagende  Forknythed  op  ad  den  brede  Marmortrappe, 
hvor  hele  Legioner  af  forbavsede  Gibsengle  med 
forgyldt  Haar  fra  Lofter  og  Vægge  saae  endnu  mere 
forbavsede  ud  ved  Synet  af  den  fattige  Kandidat. 
Adskillige  Lakajer,  der  i  Omgængelighed  synes  at 
have  disse  Engle  til  Mønster,  overtalte  sig  endelig  til 
at  slippe  ham  ind  i  det  grevelige  Forværelse,  hvor 
hans  Forknythed  kulminerede,  medens  han  ventede  til 
hans  Time  kom. 

Den  kommer,  da  alle  Personer  af  Betvdenhed 
ere  affærdigede.     Kandidaten  slipper  ind  til  den  greve- 

lige  Excellence,  der  i  en  ophøjet  Tilstand  af  Allonge- 
paryk og  Ordensstjerne  stirrer  bagved  et  med  (ulæste) 
Papirer  bedækket  forgyldt  Bord.  Thi  den  nuværende 
Lehnsgreve  beklæder  som  sine  Forgængere  til  Arve- 
husets Ziir  og  Tjeneste  en  af  de  højeste  Poster  i 
Staten  og  har  stor  Indflydelse.  Kandidatens  Forknyt- 
hed ligeoverfor  Allongeparykken  og  Ordensstjernen 
er  saa  stor,  at  den  vækker  et  vist  Behag  hos  be- 
meldte Allongeparyk  og  Ordensstjerne;  den  modtager 
det  som  et  velbehageligt  Offer  til  sin  ophøjede  Stor- 
hed, og  efter  at  have  modtaget  Offeret  nedlader  den 
sig  til  at  spørge  om,  hvad  den  Ofrende  vil.  Denne 
er  saa  dristig,  saa  uhyre  dristig,  at  bebyrde  Allonge- 
parykken med  en  allerunderdanigst  Ansøgning  om  et 
lidet  Embede,  som  er  ledigt,  og  som  Majestæten 
bortgiver  gjennem  sin  højtbetroede  Tjener,  Grev  de 
Taugenichts.  Grev  de  Taugenichts  nikker  naadig 
til  Supplikanten  og  er  saa  overflødig  naadig,  at  han 
beroliger  ham  for  en  stor  Hund,  der  har  forladt  sin 
Fløjls  Pude  for  at  udtrykke  et  afgjort  Mishag  med 
den  Ansøgendes  tynde  Ben.  Greven  giver  endvidere 
et  ubestemt  Løfte  om  at  ville  bebyrde  sin  grevelige 
Hjerne  med  at  tænke  paa  Ansøgningen,  modtager 
den  med  sin  diamantstraalende,  grevelige  Haand  og 
affærdiger  Kandidaten  med  en  Bevægelse  af  samme 
Haand.  Kandidaten  bukker  dybt,  falder  over  sine 
Ben  og  forsvinder  med  lettet  Hjerte. 

Byggende  glimrende  Forhaabninger  paa  den 
grevelige  Naade,  tumler  han  forbi  de  opblæste  La- 
kajer og  Gibsengle,  bukker  til  Afsked  for  Schweizeren 

og  tumler  videre,  ind  i  det  fortrykkede  Hus,  hvor 
han  i  Familiens  Øjne  er  omgiven  af  en  Glorie  efter 
at  have  talt  med  en  grevelig  Excellence. 

De  glimrende  Forhaabninger  bleve  imidlertid 
inden  lang  Tids  Forløb  meget  skuffede,  idet  Embedet 
viste  sig  at  være  bortgivet  til  en  afskediget,  grevelig 
Løber,  der  imidlertid  som  Embedsmand  syntes  at 
have  beholdt  en  Del  af  Løbernaturen  i  sig,  idet  han 
efter  et  Aars  Tids  Forløb  aldeles  løb  sin  Vej  og  paa 
dette  sit  største  Løb  endog  medtog  den  temmelig 
tunge  Embedskasse. 

Atter  synker  Familien  Galt  tilbage  i  Dunkelhed 
og  Glemsel,  medens  Navnet  von  eller  de  Taugenichts 
er  en  klart  straalende  Stjerne  paa  Danmarks  Firma- 
ment. Under  Struensees  Herredømme  truedes  det 
en  kort  Tid  med  at  miste  sin  Glans,  og  Familien 
bidrog  derfor,  saavidt  muligt,  til  hans  Fald  og  hans 
Anordningers  Tilbagekaldelse.  Ikke  saa  heldig  var 
den  i  sine  Forsøg  paa  at  modsætte  sig  Bondestandens 
Frigjørelse  og  Landboforholdenes  Forbedring.  Lehns- 
greve  v.  Taugenichts's  Navn  prangede  uden  Virkning 
paa  de  jyske  Godsejeres  Adresse,  og  først  da  han 
saae  sig  truet  med  Tabet  af  den  for  Familien  arve- 
lige, kongelige  Naade  og  mærkede,  at  de  nye  For- 
bedringer ogsaa  bragte  ham  Fordel,  besluttede  han 
sig  til  at  lade  Tingene  gaa  deres  Gang.  Naadens 
Sol  skinnede  atter  over  Familien,  flere  Taugenichtser 
bleve  anbragte  som  Diplomater,  og  i  det  tyske 
Kancelli  havde  Navnet  den  bedste  Klang.  Stænder- 
institutionen fandt  ikke  Naade    for    de   Taugenichtsers 

Øjne;  de  vilde  ikke  have  Noget  at  gjøre  med  den, 
da  de  ikke  kunde  se,  hvad  den  egentlig  skulde 
tjene  til,  hvilket  i  og  for  sig  ogsaa  var  meget  troligt. 


Paa  dette  Punkt  befandt  den  ædle  Slægt  sig  i 
Aaret  1845.  En  Vinteraften  i  dette  Aar  straalede 
den  lange  Række  af  Vinduer  i  Familiens  Vinterlejlig- 
hed, beliggende  i  St.  Annæ  Øster  Kvarter,  af  Lys. 
Familiepalæet  er  afbrændt  i  den  store  Ildebrand  i  795, 
og  man  har  nedladt  sig  til  at  bo  tilleje  hos  en  slet 
og  ret  borgerlig  Grosserer.  De  høje  Vinduer  ud- 
straale  Lyset  paa  den  sølede  Gade  og  det  taagede 
Vejr,  hvorigjennem  aristokratiske  Skjønheder  rulle 
afsted  med  hvide  Silkesko  uden  at  ane,  at  slige  Ube- 
hageligheder som  sølede  Gader  og  Taage  findes  i 
Tilværelsen.  Den  ene  Ekvipage  efter  den  anden 
ruller  ind  i  Porten,  der  strax  hermetisk  tillukkes,  for 
at  ikke  den  nysgjerrige  Skare,  der  staar  udenfor, 
skal  profanere  de  høje  Gjæster  ved  at  se  dem  stige 
ud.  Op  ad  den  straalende  Trappe,  der  er  belagt 
med  bløde  Tæpper  og  paa  Afsatserne  smykket  med 
smaa  Blomsterpartier,  begive  de  Udvalgte  sig  ind  i 
de  endnu  mere  straalende  Sale.  Hvert  Spor  af  Søle 
og  Regn  og  Kulde  og  Alt,  hvad  dermed  kan  staa 
i  Forbindelse,  er  glemt  her  mellem  glimrende  Lyse- 
kroner, Spejlglas,  Forgyldning,  parketterede  Gulve  og 
Fløjls  Gardiner  og  Portierer  —  her  er  Bal,  glimrende 
Bal  hos  Grev  v.  Taug-enichts. 

Derfor  er  her  denne  Summen  af  mange  Stem- 
mer, Raslen  af  Silke,  Duft  af  de  fineste  Parfume- 
rier og  Voxlys  uden  Tal,  derfor  findes  her  disse 
glimrende  Toiletter,  glimrende  Uniformer  og  glimrende 
Navne,  franske  Handsker  og  fransk  Konversation, 
moderne  Kjoler  og  moderne  Digtere,  unge  Skjøn- 
heder  og  gamle  Excellencer,  overgivne  Husarofficerer 
og  udtørrede  Envoyés  extraordinaires  et  Ministres  pleni- 
potentiaires,  straalende  Ordener  og  straalende  Øjne 
—  Alt  findes  paa  Grevens  Bal. 

Hvem  mon  den  smukke,  unge  Mand  å  l  air 
perdu  er,  der  staar  bagved  Grev  Løvehale?«  spørger 
en  gammel,  meget  nedringet,  aristokratisk  Dame  en 
anden  gammel,  nedringet  og  aristokratisk  Dame. 
Den  anden  gamle,  aristokratiske  Dame  veed  det 
virkelig  ikke ;  men  da  den  kjære  Julie  er  lige  i  Nær- 
heden, vil  hun  spørge  hende  derom.  Den  kjære  Julie 
er  den  gamle  Grevinde  Taugenichts.  Hun  siger,  at 
det  er  juridisk  Kandidat  Galt,  Huslæreren.  »Ah! 
Huslæreren!«  siger  den  anden  gamle,  aristokratiske 
Dame.  »Ah!  le  gouverneur  des  enfants!«  gjentager 
den  første,  idet  hun  oversætter  dette  fatale  Ord  paa 
Fransk,  hvorved  det  taber  lidt  af  sin  vulgære  Ka- 
rakter. 

Timerne  komme  og  gaa  ligesom  de  fornemme 
Gjæster,  men  mere  lydløst  og  ubemærket.  Den  unge 
Mand,  der  stod  saa  »perdu«,  har  begivet  sig  ind  i  et 
andet  Værelse,  men  er  endnu  ligesaa  »perdu«.  Den 
unge  Mand  synes  overhovedet  aldeles  ikke  at  befinde 
sig   vel    paa    det   grevelige    Bal.     Hvad  bliver  han   da 

for?  Der  er  dog  Noget  i  hans  Ansigt,  som  siger,  at 
han  ikke  er  af  hine  Borgerlige,  der  lade  sig  overse 
paa  et  greveligt  Bal,  for  bagefter  at  kunne  prale  med 
at  have  været  der.  Et  Par  yngre,  adelige  Skole- 
kamerater,  der  kjende  ham  paa  Nørrebro,  men  ikke 
paa  Østergade,  i  Biancogade,  men  ikke  i  Bredgade, 
gaa  ham  forbi.  Her  synes  de  ikke  at  kjende  ham; 
men  da  de  ere  forbi  ham,  siger  den  ene,  Søn  af  en 
for  nogle  Aar  siden  adlet  Kornspekulant:  »Hvad  ville 
de  Mennesker  her?  Skomageren  skal  blive  ved  sin 
Læst,  en  borgerlig  Student  ved  sine  Bøger.«  Den 
unge  Huslærer  hører  upaatvivlelig  disse  Ord,  men 
han  bliver  dog;  besynderligt!  Han  skifter  atter  Plads 
og  staar  i  en  anden  Krog.  Hvor  han  ser  spændt 
og  opmærksom  ind  i  den  anden  Sal !  Han  iagttager 
aabentbart  Nogen.  Hvem  er  det?  Er  det  en  af  de 
gamle  Diplomater,  en  af  de  nedringede,  gamle  Damer? 
Det  er  det  neppe.  Nogen  af  de  adelige,  unge  Herrer? 
Neppe.  Er  det  maaske  en  af  de  adelige,  unge 
Skjønheder?  Dristige  Huslærer!  Er  det  maaske 
hende,  den  Yngste  og  den  Skjønneste  af  de  adelige 
Skjønheder,  Komtesse  Falkenstjerne ,  Grev  Tauge- 
nichts's  Plejedatter?     Dumdristige   Huslærer! 

Komtesse  Falkenstjerne  er  smuk,  meget  smuk, 
og  hendes  Ansigt  er  mere  end  smukt,  det  er  ædelt 
og  godt.  Hvor  rimeligt,  at  Du  elsker  hende,  unge 
Huslærer,  men  hvor  dumdristigt!  Thi  at  han  elsker 
hende,  det  ser  man  i  dette  Blik,  der  følger  hende 
som  Solsikken  Solen.     Dumdristige  Solsikke ! 

En   kongelig    Højhed  konverserer    hende,   en  tysk 

Prins,  fire  danske  Grever  (alle  Stamherrer  og  re- 
nterende tilsammen  en  Kapitalværdi  af  10  Mil- 
lioner), blandt  dem  den  unge  Grev  Taugenichts, 
vente  paa  at  danse  med  hende,  og  en  talløs  Skare 
af  baroniløse  Baroner,  Kammerjunkere  og  forgjældede 
Grever  holde  sig  i  en  ærbødig  Afstand  som  de  fjerne 
Planeters  i  et  Solsystem.     Dumdristige  Huslærer! 

Han  bliver  ved  at  vandre  fra  den  ene  Krog  til 
den  anden,  hans  Øje  bliver  ved  at  følge  hende.  Sel- 
skabet er  alt  blevet  tyndere  i  de  glimrende  Sale ; 
men  han  er  der  endnu.  »Kun  et  Blik,  kun  eet  ene- 
ste Blik,  og  jeg  er  rigere  end  noget  af  disse  Menne- 
sker! hvisker  han.  »Du  er  saa  rig  paa  Blik  og 
Smil  (dumdristige  Huslærer,  selv  i  Tankerne  at  sige 
Dir  til  en  adelig  Dame),  og  Du  kan  ikke  skjænke 
mig  et  eneste!«  —  For  første  Gang  den  hele  Aften 
kommer  hun  i  det  Samme  i  Nærheden  af  ham  og 
gaar  forbi,  støttet  paa  den  unge  Grev  Taugenichts's 
Arm.  Han  hilser;  den  unge  Greve  anser  det  vel 
ikke  for  nødvendigt  at  hilse  Huslæreren,  men  hans 
Dame  hilser  og  smiler  og  sender  Huslæreren  et 
Blik  med  sine  søde,  mørkeblaa  Øjne.  Hvad  laa  der 
i  det  Blik?  Derpaa  tænkte  den  unge  Kandidat,  da 
han  ilede  op  paa  sit  Værelse;  derpaa  tænkte  han,  da 
han  satte  sig  hen  ved  Vinduet  og  saae  op  imod  den 
regnfulde  Nathimmel ;  derpaa  tænkte  han  mange  Gange 
siden. 

Dage  gik  efter  Dage  og  føjede  sig  til  Uger,  og 
Ugerne  bleve  til  Maaneder  og  Maanederne  til  Aar, 
og  Aarene  førte  meget  med  sig.    Det  er  i  Aaret  1848. 

Der  blæste  en  frisk  Sydvestvind  i  det  Foraar.  Fra 
Italiens  og  Schweiz's  Alper  foer  den  som  en  Orkan 
gjenneni  Frankrig  og  Tyskland,  men  Norden  for 
Elben  blæste  den  kun  med  en  herlig  frisk  Luftning, 
tidt  skarp  vel  for  mange  Drivhusplanter  —  den  fine 
Taugenichts'ske  Sirplante  syntes  ikke  godt  at  kunne 
taale  den.  Familien  Taugenichts  føler  sig  virkelig 
lidt  uhyggelig  tilmode  dette  Foraar.  Greven  har  gjen- 
tagne  Gange  givet  sit  adelige  Æresord  paa,  at  han 
ikke  vidste,  hvad  man  vilde,  ja  endog  højtidelig  for- 
sikret, at  han  ikke  kunde  sige,  hvad  der  vilde  være 
sket  om  et  Aar.  Pressen  har  hans  højeste  Mis- 
billigelse. Han  har  afsagt  flere  »røde«  Blade,  men 
lader  sin  Hushovmester  holde  dem,  fordi  han  vel 
ansaa  det  for  upassende,  at  hans  Navn  skulde  findes 
mellem  saadanne  Blades  Abonnenter,  men  dog  vel 
kunde  have  Lyst  til  at  se,  hvad  Folk  kunde  finde 
paa  at  skrive. 

Den  unge  Komtesse  Falkenstjerne  opholder  sig 
endnu  stadig  i  det  Taugenichts'ske  Hus,  hvor  hun 
har  havt  sit  Hjem,  siden  hendes  Forældre  døde. 
Kandidat  Galt  beklæder  ikke  længere  Huslærerens 
Post;  man  sagde,  at  Brudet  mellem  ham  og  den 
grevelige  Familie  nærmest  hidrørte  fra  politiske  Me- 
ningsforskjelligheder. 

En  Aften  i  Marts  1848  sad  Grev  v.  Taugenichts 
ved  Spillebordet  med  et  Par  gamle  Venner.  Det  er 
et  roligt,  adstadigt  Spilleparti;  man  hører  kun  Korte- 
nes Fald  paa  Bordpladen  og  de  enkelte  Ord,  der 
ere  nødvendige  for  Spillets  Gang.    Men  da  en  Rubber 

just  var  endt,  og  der  blev  givet  Kort,  afbrød  en 
rynket  gammel  Baron  pludselig  den  højtidelige  Stil- 
hed: »Grev  Taugenichts,  De  har  vel  set  hvad  Deres 
forrige  Huslærer  er  bleven  for  en  remarqvable  Person 
i   denne   Tid? 

Grev  Taugenichts  sad  og  drejede  sine  Tommel- 
fingre om  hinanden  og  betragtede  med  et  tankefuldt 
Blik  sine  Sølvlysestager.  Ved  dette  Spørgsmaal  saae  han 
forbavset  op:  »Min  forrige  Huslærer?  Kandidat  Galt?« 
Ja,  ham!  Har  De  ikke  set  hans  Navn  i 
Aviserne 

>]eg  har  set  det  Navn  Galt,  men  jeg  anede 
paa  min  Ære  ikke,  at  det  var  kommet  saa  vidt  med 
ham.     Er  De   ogsaa  ganske  vis  i  deres  Sag,   Baron?« 

Baronen  er  ganske  vis  i  sin  Sag,  ja,  hvad  mere, 
er,  de  to  andre  Herrer  ere  ogsaa  visse  paa,  at  Ba- 
ronen er  vis  i  sin  Sag.  Hr.  Galt  holder  Taler  i 
Folkemøder  og  skriver  i   Bladene    og  er  meget  anset. 

Grev  Taugenichts  er  aldeles  forbavset.  Han 
tror  at  erindre,  at  det  er  et  gammelt  Ordsprog,  at 
Snavs  kommer  til  Ære,  og  han  rinder,  at  det  passer 
fuldkomment  her.  Det  samme  finder  den  rynkede 
Baron  og  de  to  andre   Herrer. 

(i-rev  Taugenichts  havde  aldrig  troet  det  muligt 
at  en  Huslærer  kunde  vove  sig  til  at  skrive  i  de 
offentlige   Blade   om  Regeringen  og  Kongens  Ministre. 

Den  Rynkede  og  de  to  Andre  havde  heller  al- 
drig troet  det;  den  Rynkede  finder  sig  endog  op- 
fordret til  at  sige,  at  han  neppe  kunde  tro  det  endnu, 
skjønt   han   havde   set  det. 


24  V.  C.  S.   Topsøe. 

Grev  Taugenichts  haaber,  at  man  vil  lære  en 
saadan  Huslærer,  at  han  ikke  er  berettiget  til  at 
tænke  over  Regeringen  og  Gehejniestatsministrene, 
endnu  mindre  til  at  tale  om  dem  og  mindst  af  Alt 
at  kritisere  dem. 

Grev  Taugenichts's  Haab  deles  af  de  Tilstede- 
værende. 

Grev  Taugenichts  finder  det  unaturligt  og  op- 
rørende, at  en  ung  Mand,  der  kun  er  juridisk  Kan- 
didat, vil  dømme  Mænd,  der  er  mere  end  dobbelt 
saa  gamle  som  han,  og  indtage  den  højeste  Rang. 
De  Andre  finde  det  Samme.  Den  rynkede  Baron 
gjør  den  skarpsindige  Bemærkning,  at  der  sker  saa 
Meget.  Den  ene  af  de  Andre  mumler  Noget  om 
Kasino,  og  den  Anden,  der  sandsynligvis  finder  det 
passende  ogsaa  at  sige  Noget  til  Oplysning  af  Situa- 
tionen, hoster  og  siger:   »Studenterne!« 

Grev  Taugenichts  siger  i  en  betydningsfuld  Tone : 
»Ja!«  og  efter  en  længere  Pavse  underretter  han 
sine  Venner  om,  at  han  alt  i  fiere  Aar  har  sagt,  at 
man    aldrig    kunde    sige,    hvad    der    sker    med    Tiden. 

Der  er  imidlertid  blevet  givet.  De  fire  Herrer 
se  endnu  en  Stund  med  dyb  Alvor  paa  deres  Hæn- 
der og  Bagsiden  af  Kortene,  som  om  de  deri  vilde  læse 
en  Underretning  om  den  Fremtid,  som  Grev  Tauge- 
nichts ikke  kan  sige  Noget  om.  Derpaa  griber  først 
den  rynkede  Baron  sine  Kort  og  derpaa  de  Andre 
deres.  Da  Grev  Taugenichts  har  ordnet  sine  Kort, 
slaar  han  Viften  sammen  med  den  højre  Haand, 
lægger  den  venstre  ovenpaa  og  spørger  endnu  engang : 

»Baron,  er  De  ganske  vis  i  Deres  Sag?«  Baronen 
er  ganske  vis;   Greven  sukker  dybt  og  siger:   »Pas!< 

Timerne  gaa  langsomt  og  stille.  Det  er,  som 
om  Tiden  selv  generede  sig  for  at  ile  hurtig  og 
rask  afsted  i  et  saa  uhyre  fornemt  og  roligt,  gammelt 
Selskab.  Det  gammeldags,  forgyldte  Taffelur  slaar 
Halvslag  og  Fuldslag,  men  ingen  hurtige,  klingrende, 
pludselige  Slag;  det  snurrer  først  lidt  for  ikke  at 
komme  bagpaa  Nogen  med  sit  Slag  og  slaar  saa 
med  en  langtrukken,  dirrende  Klang,  der  giver  sig 
god  Tid.  Og  naar  det  saa  har  slaaet,  spiller  det  en 
lille  Vals ,  for  at  man  ikke  skal  tro ,  at  det  har 
Noget  at  sige,  at  der  nu  er  gaaet  en  Time,  som  al- 
drig kommer  tilbage,  og  en  lille  Herre  og  en  lille 
Dame  med  Fiskebensskjørt  komme  frem  og  dreje 
sig  rundt  lil  Valsen,  som  de  have  gjort  hver  Time 
i  hundrede  Aar.  Endelig  rejse  de  gamle  Herrer  sig 
og  tage  Afsked  og  svøbe  sig  ind  i  Frakker  og  Shaw- 
ler, Peltskraver  og  Muffediser  og  liste  sig  ned  ad 
Trapperne  og  ind  i  deres  Vogne  med  de  adelige 
Vaaben  som  Skygger  af  dem,  der  i  tidligere  Tider 
ere  gaaede  ned  ad  brede  Trapper  og  stegne  ind  i 
Karosser  med  de  samme  adelige  Vaaben. 

Og  den  dumdristige  Huslærer,  den  unge  Mand 
d  fair  perdu,  juridisk  Kandidat  Galt?  Han  holder 
Taler  i  Folkemøder  og  skriver  i  Bladene  og  er  meget 
anset,  som  den  gamle  Baron  fortalte.  Ja,  han  er 
meget  anset,  og  med  Rette.  Det  vaagnende  Fri- 
hedsliv har  i  ham  en  af  sine  stærke  Støtter ;  thi  der 
er    Ild    og    Kraft  i  de   Taler,    han    holder,   og  skarpe, 

klare  Tanker  i  det,  han  skriver.  Den  unge  Mand, 
der  stod  forlegen  og  sky  ved  det  grevelige  Bal  og 
ikke  vovede  at  tiltale  Nogen,  fordi  han  vidste,  at  de 
ikke  vilde  værdige  hans  Ord  nogen  Opmærksomhed, 
han  taler  nu  uden  Sky  og  Forlegenhed  til  et  helt 
Folk,  og  det  lytter  til  hans  Ord  med  Opmærksomhed 
og  Glæde.  Han  er  af  dem,  som  nu,  uden  Bestalling 
og  Udnævnelse,  ved  Geniets  Magt  ere  blevne  Folkets 
første  Mænd.  Det  anede  Familien  Taugenichts  ikke; 
men  det  var,  fordi  den  ikke  kjendte  de  store  Tanker, 
der  vare  hans  Selskab  paa  det  ensomme  Værelse, 
hvor  den  lille  Lampe  blev  ved  at  skinne  bag  Gar- 
dinerne, længe  efterat  Lysekronerne  i  Selskabssalene 
vare  slukkede. 

Og  hvor  er  Komtesse  Falkenstjerne,  den  unge, 
aristokratiske  Skjønhed ,  hvem  den  dumdristige  Hus- 
lærer havde  lært  at  kjende  i  det  grevelige  Hus  og 
tænkt  paa  saa  mange  Gange  siden?  Havde  hun 
maaske  Del  i  hans  raske  Fremtræden  paa  den  nye, 
store  Løbebane ;  havde  hun  begejstret  den  unge 
Kæmpe  til  at  drage  Sværdet  i  den  store  Strid  og  stille 
sig   blandt  de  Første  i  Slagrækken? 

Da  Huslæreren  havde  forladt  Grev  Taugenichts, 
saae  han  kun  sjelden  den  smukke  Komtesse.  En- 
gang imellem  et  flygtigt  Glimt  af  hende,  rullende 
afsted  i  en  elegant  Ekvipage,  ridende  med  den  unge 
Grev  Taugenichts  eller  spaserende  imellem  en  Skare 
elegante  Damer  og  adelige  Herrer  —  bestandig  viste 
hun  sig  for  ham,  omgiven  af  en  aristokratisk  Tryllc- 
kreds,    der    adskilte    hende    ved    en    høj    Mur    fra   den 

borgerlige  Del  af  Menneskeslægten.  Efter  et  saa- 
dant  Møde  hævedes  snart  hans  Mod,  naar  hun  over 
den  høje  Mur  havde  sendt  ham  en  venlig  Hilsen, 
snart  sank  det,  naar  Muren  var  saa  høj,  at  hun  ikke 
engang  kunde  se   dem,  der  stode  nedenfor  den. 

Nu  var  der  skudt  Bresche  i  denne  Mur.  Mangt 
et  stort  og  fornemt  Hus  havde  med  Glæde  aabnet 
sine  Døre  for  den  unge,  begavede  Mand,  og  han 
møder  nu  den  unge  Komtesse  i  de  glimrende  Sale, 
som  Muren  før  havde  indesluttet.  Der  møder  han 
ogsaa  Familien  Tangenichts;  de  se  paa  ham  som 
paa  en  dristig  Røver,  der  har  trængt  sig  ind  paa 
deres  Territorium,  hilse  ham  vel,  men  vexle  intet  Ord 
med  ham,  og  se  i  allerhøjeste  Grad  misbilligende 
ud,  naar  Komtesse  Falkenstjerne  taler  med  Røveren. 
Og  dog  ser  denne ,  naar  han  taler  med  hende, 
meget  beskeden  og  fredelig  ud  af  en  Røver  at  være, 
ja  hans  Stemme  plejer  endog  i  Begyndelsen  af  Sam- 
talen at  ryste  lidt. 

Og  saaledes  staar  han  da  en  Aften  meget  be- 
skeden og  med  lidt  dirrende  Stemme  og  taler  med 
hende. 

Lysekroner,  Ordener,  glimrende  Toiletter,  pragt- 
fulde Værelser,  Fornemhed  og  Rigdom  og  berømte 
Navne  rundt  omkring  dem  ligesom  paa  Grev  Tauge- 
nichts's  Bal.  Ligesom  paa  Grev  Taugenichts's  Bal 
staar  Hr.  Galt  her  lidt  afsides,  men  ikke  alene.  I 
et  lille  Kabinet,  der  næsten  er  tomt,  i  en  lille  Afkrog 
af  Drivhusplanter  og  Vedbendspalierer  staar  han  og 
taler  med  Komtesse  Falkenstjerne. 

»Det  maa  være  herligt,'  sagde  hun,  »at  være 
Mand  i   en  Tid  som  denne!« 

»De  har  Ret,  Komtesse,  det  er  herligt  at  kunne 
stride  for  sin   Overbevisning.« 

»Og  sejre!«   afbrød  hun  ham. 

»Selv  om  man  ikke  sejrer,  er  det  dog  skjønt 
at  kæmpe  med  i  en  ridderlig  Kamp  for  Livets  Ide- 
aler. 

»De  er  altsaa  saa  stridbar,  Hr.  Galt,  at  De 
ligesom  vore  Forfædre  kæmper  blot  for  Kampens 
Skyld.« 

Ikke  ganske,  jeg  ønsker  Sejr  i  Kampen  og 
haaber  den;  men  jeg  vil  rigtignok  hellere  kæmpe,  selv 
om  det  var  håabløst,  end  sidde  rolig  ved  Kakkel- 
ovnen og  sove  i  Fred«. 

»Saaledes  skal  en  Ridder  tale,  og  De  er  jo 
Frihedens  Ridder;  det  er  en  ædel  Dame,  De  har, 
for  hvem  det  nok  er  værd  at  bryde  en  Lanse;  men 
De  burde  som  en  ægte  Ridder  og  saa  bære  hendes 
Farve ! « 

»Hendes  Farve,«  gjentog  han  halvt  i  Tanker, 
idet  han  snoede  en  Gren  af  Vedbenden  om  sin 
Finger. 

»Jeg  frygter  for,  at  jeg  ikke  er  saa  begunstiget 
af  min  Dame,   at  jeg  tør  vove   det.« 

»Ikke    begunstiget  nok?     De   spøger,    Hr.   Galt?« 

»Nej,  jeg  spøger  ikke,«  svarede  han  langsomt 
og  kastede  et  underligt,  halvt  spørgende  Blik  paa  det 
smukke  Ansigt  og  disse  søde,  mørkeblaa  Øjne,  som 
aldrig  kunde  komme  ud  af  hans  Tanker. 

Det  var  vel  dette  Blik,  der  bragte  Komtessens 
Rost  til  at  skjælve,  da  hun  efter  et  Øjebliks  Pavse 
spurgte:    >Er  hendes  Farve  ikke  Rødt?« 

»Jo!  Rødt  er  Frihedens  Farve  og  Danmarks 
Farve  og  —  det  er  den  Farve,  som  De,  Komtesse, 
bærer  paa  Deres  Bryst.«  »Og  paa  Deres  Kind,« 
kunde  han  have  sagt,  thi  den  rødmede  ved  disse 
Ord  som  Rosen  paa  hendes  Bryst.  »Ja,  den  Farve 
er  det,  jeg  vil  bære  i  Kampen.«  Kinden  blev  endnu 
mere  rød ;  dens  Rødme  var  dog  smukkere  end  Ro- 
sens. »Naar  min  Dame  vil  tillade  mig  det.«  Rose, 
Rose!  som  skjælver  paa  denne  smukke  Barm,  Du 
blegner  ganske. 

»Julie!«  lød  i  det  Samme  en  Stemme  med  en 
fremmed  Accent,  »Klokken  er  mange,  Vognen  har 
ventet  en  Time!« 

Det  var  den  gamle  Grevinde  Taugenichts,  som 
nærmede  sig.  Skjønt  Grevinden  er  af  dansk,  det 
vil  sige  oprindelig  tysk  Familie,  en  født  v.  Habe- 
nichts,  taler  hun  altid  med  fremmed  Accent,  især  i 
Selskabslivet.  Grevinden  tog  sin  unge  Slægtnings 
Arm  og  bøjede  sit  Hoved  for  Røveren.  Julie  rakte 
ham  sin  Haand.  Hendes  Øjne  mødte  hans,  da  tog 
hun  Rosen  fra  Brystet  og  rakte  ham  den  med  skjæl- 
vende  Haand.  —  Hvilken  Lykke  i  hans  Øje  og  hvilket 
Smil,  hvilket  straalende  Smil  paa  hendes  Ansigt! 

Dagen  efter  lod  den  gamle  Grev  Taugenichts 
Komtessen  anmode  om  en  Samtale  i  sit  »Arbejds- 
værelse«; da  hun  traadte  ind,  rejste  Greven  sig,  skød 
med    et    fuldendt    Buk    en  Lænestol  hen  til  den  ung-e 

Pige  og  satte  sig  først,  da  hun  havde  taget  Plads. 
En  fin  Kavaler  er  Greven  som  alle  Greverne  Tauge- 
nichts,  men  kun  i  deres  egen  Kreds.  Der  herskede 
et  Øjebliks  Tavshed.  Greven  syntes  forlegen.  Han 
tog  fra  Bordet  en  Gulddaase,  Gave  fra  en  afdød 
Suveræn  til  en  afdød  Grev  Taugenichts,  som  straalede 
med  et  kongeligt  Portræt  i  Brillanter  og  det  greve- 
lige Vaaben  i  Email ;  han  betragtede  Portrættet  og 
Vaabnet,  og  Daasen  blev  den  Talisman,  der  løste 
det  Baand,   som  bandt  hans  Tunge. 

»Komtesse,«  begyndte  han  højtidelig,  »jeg  har 
tilladt  mig  at  anmode  Dem  om  en  Samtale.«  Atter 
en  kort  Pavse  for  at  give  den  unge  Pige  Tid  til  at 
opfatte  denne  Kjendsgjerning.  »Jeg  vil  tillade  mig 
at  meddele  Dem  Grunden  dertil.  Man  har  fra  flere 
Sider  forebragt  mig,  at  en  vis  Hr.  .  .  .  Galt  .  .  .« 
(det  kostede  nogen  Anstrengelse  at  faa  Navnet  frem) 
».  .  .  at  en  vis  Hr.  Galt,  der  tidligere  har  staaet  i 
et  underordnet  Forhold  til  mit  Hus,  har  dristet  sig 
til  at  vise  Dem  en  umiskjendelig  Opmærksomhed. 
Denne  Dristighed  er  vel  forklarlig«  (et  Buk  —  fin 
Kavaler),  ^derimod  maa  jeg  tilstaa,  at  jeg  finder 
det  mindre  forklarligt,  hvorledes  at  man  har  kunnet 
paastaa,  at  .  .  .  at«  (et  Blik  paa  Talismanen)  ».  .  .  at 
De,  Komtesse,  skulde  have  betragtet  en  saadan  Dri- 
stighed med  ikke  ugunstige,  ja  endog  gunstige  Øjne. 
De  kan  dog  umulig  have  glemt,  at  De  er  Komtesse 
Falkenstjerne  og  han  —  Hr.  Galt.  Jeg  haaber  ikke, 
at  De  er  bleven  fortørnet  over  denne,  maaske  for- 
mentlig   uberettigede    Indblanding    fra   min    Side.      I 

sin  sidste  Sygdom  lovede  jeg  Deres  højvelbaarne 
Fader,  min  Ven,  Hofjægermester,  Grev  Falkenstjerne« 
(stærkt  Eftertryk  paa  disse  sidste  Ord)  »at  ville  be- 
tragte Dem  som  min  Datter.  Det  er  Tanken  om 
dette  Løfte,  der  har  bevæget  mig  til  at  bede  Dem 
om  denne  Samtale.' 

Talen  var  endt;  Greven  følte  sig  synlig  lettet. 
Den  unge  Komtesses  Stemme  dirrede,  og  der  var 
Taarer  i  hendes  Øjne,  da  hun  svarede:  »Vredes  paa 
Dem,  Hr.  Greve?  Tro  dog  aldrig  det,  saa  maatte 
jeg  jo  rent  have  forglemt  al  den  Kjærlighed,  som 
De  og  Deres  Familie  have  viist  mig,  men  føj  endnu 
dette  til  alt  det,  hvorfor  jeg  er  dem  saa  inderlig 
taknemmelig  —  bliv  D  e  ikke  vred  paa  mig,  naar  jeg 
siger  Dem,  at  jeg  elsker  Hr.  Galt.  Det  var  min 
Hensigt  frivillig  at  sige  Dem  dette  idag ;  —  thi  Hr. 
Galt  veed  det  —    fra  igaar  Aftes  har  han  vidst  det.« 

»De  har  sagt  ham,  at  De  elsker  ham?  —  Det 
er  for  Meget,  Komtesse!  De  veed  ikke,  hvad  De 
har  gjort.  Husk  dog  blot,  at  De  er  adelig,  født 
Komtesse,  og  han  —  borgerlig,  Søn  af  en  Læge. 
Husk  dog  blot  det,  Komtesse  Falkenstjerne,  jeg  vil 
sige  Dem  endnu  Mere:  min  Søn,  Grev  Taugenichts, 
agter  at  tilbyde  Dem  sin   Haand.« 

/Det  gjør  mig  meget  ondt  at  maatte  afslaa  dette 
smigrende  Tilbud,  men  jeg  elsker  Hr.  Galt.« 

Talismanen  faldt  ud  af  Grevens  Haand.  Han 
strøg  sig  flere  Gange  over  Panden  og  fremstammede 
omsider:  .For  Hr.  Galt  —  for  en  Borgerlig  afslaar 
De   min   Sons  Haand?« 

»Ja!  Hr.  Greve!«  (hendes  Stemme  dirrede  ikke 
længere).  »Naar  man  elsker,  er  der  ikke  længere 
Noget,  som  hedder  adelig  og  borgerlig,  man  glemmer 
Stand  og  Rigdom  og  veed  kun,  at  man  elsker. 

Greven  sad  med  opspilet  Mund,  opspilede  Øjne 
og  opspilede  Næsebor;  selv  hans  Fingre  spilede  sig 
vidt  fra  hverandre  af  Rædsel  over  saadanne  Ord. 

»Er  det  Deres  Alvor,  Komtesse?« 

»Ja.« 

Hun  lagde  sin  Haand  forsonende  paa  hans  Arm; 
men  han  skød  den  fra  sig.  Han  snappede  efter 
Luft  og  begyndte  flere  Gange  at  tale,  men  holdt 
atter  pludselig  inde.  Endelig  greb  han  paany  Talis- 
manen, betragtede  det  kongelige  Billede  og  det 
straalende  Vaaben  med  den  nitakkede  Krone:  »Er 
det  Deres  Alvor,  Komtesse,  saa  maa  jeg  bede  Dem 
om  at  søge  et  andet  Hjem.« 

Han  viste  sig  i  al  grevelig  Værdighed  for  at 
tilkjendegive,  at  alle  Underhandlinger  nu  vare  af- 
brudte. Komtessen  bøjede  tavs  sit  smukke  Hoved  og 
forlod  ham.  Greven  gav  sig  til  at  gaa  saa  hurtig 
op  og  ned  ad  Gulvet,  som  hans  Podagra  vilde  til- 
lade det;  han  tog  sit  Lommetørklæde  op,  trak  for- 
bitret i  det  og  smed  det  derpaa  fra  sig  som  en 
symbolsk  Betegnelse  af  den  Maade,  hvorpaa  han 
vilde  behandle  alle  Borgerlige.  »Ja,«  udbrød  han, 
»adelig  er  adelig,  og  borgerlig  er  borgerlig,  og  det 
er  det,  om  saa  ti,  ja  hundrede  overspændte,  unge 
Piger  sige  det  Modsatte.  Gud  være  lovet,  at  hun 
dog  ikke   er  af  min  Familie!' 

En  Formiddag  skinnede  Solen ,  ligesom  den 
skinnede  en  Formiddag  for  omtrent  ioo  Aar  siden, 
da  en  ung  Hr.  Galt,  ydmyg  og  forknyt  som  en  ringe 
Supplikant,  gik  ind  ad  Grev  Taugenichts's  Port.  Og 
ligesom  den  Formiddag  gik  ogsaa  nu  en  ung  Galt 
ind  ad  Grevens  Port,  men  han  kommer  rank  og  stolt 
med  hævet  Pande,  ikke  som  en  ydmyg  Supplikant, 
men  som  Bejler  til  en  Dame  i  det  grevelige  Hus 
og  som  den  unge  Grev  Taugenichts's  lykkelige  Med- 
bejler. Atter  giver  den  gamle  Greve  Avdients  i  sit 
»Arbejdsværelse«.  Han  venter  dette  Besøg,  derfor 
sidder  han  bag  det  store  Bord,  der  er  bedækket  med 
Aviser  og  uopskaarne  Bøger,  i  en  saa  imponerende 
Stilling  med  Ordener  paa  sit  Bryst.  Da  Hr.  Galt 
træder  ind,  rejser  han  sig  næsten  helt  op  og  beder 
ham  tage  Plads.  Haardt  er  det  for  en  Mand  som 
Grev  Taugenichts  at  skulle  modtage  en  forvorpen 
Røver  saaledes ;  men  Røveren  har  Dagen  iforvejen 
tilranet  sig  en  meget  betydelig  Post.  Greven  hører 
paa  ham,  meget  koldt;  men  han  hører  ham,  hører, 
hvorledes  hans  »Forlovede«  (det  gyser  let  i  Greven) 
har  underrettet  ham  om,  at  hun  ønskede  at  forlade 
sit  Hjem  i  Grevens  Familie  og  indtil  sit  »Bryllup« 
(ny  Gysning)  opholde  sig  hos  en  gammel  Dame  af 
hans  (Galts)  Familie.  Han  haabede,  at  Greven  ikke 
vilde   finde  Noget  at  indvende  derimod. 

Greven  saae  unægtelig  ud,  som  om  han  havde 
Meget  at  indvende  derimod,  men  han  rystede  dog 
benægtende  paa  Hovedet,  ja  fremtvang  et:  »Aldeles 
ikke«.      Galt   gjør    et    Forsøg    paa    at   udtrykke  Kom- 

tessens  og  sin  Anerkj endelse  af  den  Kjærlighed  og 
Omhu ,  hvormed  Grevens  Familie  har  vaaget  over 
hendes  Opdragelse ;  men  Greven,  der  øjensynlig  føler 
sig  ubehagelig  berørt  ved  Hr.  Galts  Anvendelse  af 
det  possessive  Pronomen,  tilintetgjør  dette  Forsøg  ved 
en  afværgende  Haandbevægelse  og  udtrykker  derpaa 
paa  sin  Side  den  Beklagelse,  de  Alle  føle  ved  at 
skulle  skilles  fra  Komtesse  Falkenstjerne,  men  antager 
tillige,  at  Hr.  Galt  kan  indse  den  tvingende  Nød- 
vendighed,   det    lidt  trykkende  Forhold,    navnlig.   .   .   . 

»For  den  unge  Greve!«  afbryder  Galt  med  et 
let  Smil.      »Fuldkomment.« 

Grev  Taugenichts  bøjer  sit  Hoved  og  tier;  thi 
det  skærer  ham  dog  i  Hjertet  saaledes  at  høre,  at 
Galt  selv  veed,  at  han  er  Grev  Taugenichts  jun.'s, 
den  unge  Stamherres  lykkelige  Medbejler.  Galt  rejser 
sig  for  at  tage  Afsked.  Greven  kæmper  en  haard 
Kamp  med  sig  selv,  Røveren  har  faaet  en  høj  Post, 
han  har  ved  den  tilranet  sig  Rang  med  Lehnsbaroner, 
han  har  upaatvivlelig  stor  Indflydelse,  ja  i  disse 
Tider  kan  jo  endog  det  Utroligste  ske:  Grev  Tauge- 
nichts selv  kan  maaske  komme  til  at  trænge  til 
Røverens  stærke  Haand.  Grev  Taugenichts  tager  en 
heltemæssig  Beslutning,  han  spørger,  om  han  ikke 
maa  føre  Hr.  Galt  ind  til  sin  Familie;  han  overvinder 
sig  endnu  mere:  den  ønsker  at  se  ham.  Galt 
svarer,  at  det  vil  glæde  ham  igjen  at  hilse  paa  den. 
Greven  gjør  uvilkaarlig  en  afværgende  Bevægelse 
med  Haanden  for  at  udtrykke ,  at  en  slig  For- 
sikring    er    aldeles    overflødig ,     men    han    fatter    sig 

igjen,   aabner  Døren  for  sin  Gjæst  og  lader  ham  gaa 
først  ud. 


Det  var  et  haardt  Stød  for  Familien  Taugenichts, 
denne  Forbindelse.  Den  Dame,  hvem  den  ophøjede 
Lod  var  bestemt  at  blive  Grevinde  Taugenichts  og 
at  forøge  Stamhusets  Kapitalformue,  har  foretrukket 
denne  borgerlige  Hr.  Galt.  Den  gamle  Grev  Tauge- 
nichts gjentager  atter  og  atter,  at  han  n  u  aldeles 
ikke  kan  sige,  hvad  der  vil  ske  om  et  Aar.  Det 
var  et  endnu  haardere  Stød  for  Familien,  denne 
Grundlov  fra  1849  med  denne  mærkværdige  §  97: 
■Enhver  i  Lovgivningen  til  Adel,  Titel  og  Rang 
knyttet  Forrettighed  er  afskaffet.«  Den  gamle  Grev 
Taugenichts  har  næsten  skræmmet  Livet  af  den  ryn- 
kede Baron  og  de  to  andre  gamle  Herrer  ved  sine 
Profetier  om  Anarki  og  Pøbelherredømme  og  frygte- 
lige Skildringer  af  den  usikre  Tilstand,  hvori  Landets 
Grundpiller  befinde  sig.  Den  unge  Greve  fandt  det 
Hele  saa  utaaleligt,  at  han  besluttede  sig  til  aabent 
at  trodse  hele  den  nye  Tingenes  Orden  og  vende 
sin  utaknemmelige  Fødestad  og  den  ligesaa  utak- 
nemmelige Komtesse  Falkenstjerne,  nu  Fru  Galt,  Ryg- 
gen. Den  gamle  Greve  opnaaede,  man  siger  ved 
Roverens  Hjælp,  at  den  vigtige  Post  som  Attaché  ved 
Gesandtskabet   i    Neapel    blev    hans    Søn    overdragen. 

Denne  Protest  imod  det  Bestaaende  var  et  af 
Familiens  sidste  Livstegn,  den  sidste  konvulsiviske 
Krampetrækning,  hvorpaa  den  hensank  i  en  vegeterende 

Dvaletilstand.  Et  enkelt  Øjeblik  synes  visse  Begiven- 
heder at  vække  Familien  v.  Taugenichts  til  nyt  Liv, 
der  var  navnlig  en  Periode  for  7  Aar  siden,  hvor 
den  atter  gav  Livstegn  fra  sig  —  men  det  er  kun 
en  øjeblikkelig  Opblussen  af  den  svage  Lampe,  der 
mangler  Olie.  Den  synker  atter  hen  til  et  svagt, 
lille  Punkt,  der  dog  endnu  for  nogle  faa  beundrende 
Blikke  skinner  som  en  enlig  Stjerne  i  den  ellers 
mørke  Nat. 


II. 

Familien  Rig. 


istorien  har  ikke  meget  at  meddele  om  Fami- 
lien Rig.  For  den  har  den  forbigangne  Tid 
kun  lidet ,  men  den  nærværende  og  tilkom- 
mende desto  mere  at  sige.  Familien  skal  ned- 
stamme fra  jyske  Bønder  paa  et  af  de  grevelige  Tauge- 
nichts'ske  Godser.  Dette  kom  ved  Giftermaal  til  en  Hr. 
v.  Habenichts,  en  i  sin  Tid  meget  formanende  Mand, 
der  levede  ved  Hoffet,  saalænge  Nogen  vilde  laane 
ham  Noget  paa  Godset,  men  da  han  havde  udbragt 
af  det  en  halv  Gang  saa  Meget,  som  det  var  værd, 
trak  han  sig  tilbage  fra  Hovedstadens  Støj  til  sin 
Gaards  landlige  Ensomhed,  hvor  han  lod  sin  billige 
Harme  gaa  ud  over  Bønderne,  der  forsaavidt  bare 
Skylden  for  hans  daarlige  Forfatning,  som  det  var 
dem,  der  havde  dyrket  disse  Jorder,  der  ikke  vare  saa 
meget  værd,  som  de  skulde  være.  Det  lettede  ham 
ogsaa  en  Del  at  se  Fogden  drive  dem  til  endnu 
Btrengere  Arbejde  og  ved  Lejlighed  lade  en  og 
anden    af   dem    ride    Træhesten    til    en    uskyldig    For- 

nøjeise  for  de  unge  Habenichtser.  Navnlig  var  der 
en  temmelig  svær  Mand,  der  ofte  diverterede  dem 
paa  denne  Maade,  indtil  han  en  Dag  trods  Sygdom 
maatte  optræde,  men  befandt  sig  meget  ilde  deroven- 
paa  og  døde. 

Den  temmelig  svære  Mands  Søn  kom  siden  i 
Tjeneste  hos  en  Kjøbmand  i  en  af  Kjøbstæderne, 
han  beklædte  i  Begyndelsen  en  Gaardskarls  beskedne 
Post,  men  da  Kjøbmanden  var  bleven  opmærksom 
paa,  at  der  stak  noget  Mere  i  ham,  og  havde  set, 
at  hans  Evner  strakte  sig  videre  end  til  at  feje 
Gaarden  og  sørge  for  Bøndernes  Vogne  og  Heste, 
avancerede  han  fra  Gaarden  ind  i  Butiken  og  blev, 
hvad  man  nu  kalder  Handelsbetjent,  Handelskommis, 
men  dengang  benævnede  med  det  mindre  velklingende 
Ord    >Kjøbmandskarl«. 

Kjøbmandskarlen  var  imidlertid  ingen  daarlig 
Karl,  Noget,  som  hans  Principal  ogsaa  paaskjønnede. 
Han  gav  ham,  som  det  er  Skik  og  Brug  med  flinke 
Handelsbetjente  af  fattig  og  ringe  Stand,  sin  upaa- 
tvivlelig  ved  Dyd,  men  ej  ved  nogetsomhelst  legemligt 
Fortrin  sirede  Datter  tilægte,  gjorde  ham  til  Kompagnon 
og  døde. 

Svigersønnen,  Hans  Jensen,  udvidede  sig  efter 
denne  sidste  Begivenhed  endnu  mere.  Han  drog 
hele  Omegnens  Bondehandel  til  sig,  anlagde  et  stor- 
artet Brændevinsbrænderi  og  et  ikke  mindre  storartet 
Bryggeri,  havde  Skibe  i  Søen,  der  fore  paa  Lande, 
om  hvis  geografiske  Beliggenhed  han  selv  kun  havde 
temmelig    ubestemte    Forestillinger,    laante    imod    for- 

svarlig  Pant  Penge  til  Omegnens  Godsejere  og  lagde 
sig  særlig  efter  Kornhandelen.  løvrigt  var  han  yderst 
tilbageholdende  i  sine  Ytringer,  havde  en  naturlig 
Forkjærlighed  for  Smuds  og  gik  med  Træsko  og  Ka- 
skjet  i  sin  Stue. 

Da  han  endelig  fandt,  at  en  videre  Virkekreds 
var  ham  fornøden,  solgte  han  sine  Ejendomme  meget 
fordelagtigt  og  drog  til  Hovedstaden.  Det  Navn, 
Kjøbstadfolkene  havde  givet  ham  —  »Rigehans«  lød 
det  —  beholdt  han,  sandsynligvis  fordi  det  var  blevet 
ham  kjært  paa  Grund  af  de  mange  Minder,  der 
knyttede  sig  dertil,  og  gjorde  blot  den  Forandring, 
at  han  i  Overensstemmelse  med  alle  Sprogregler 
satte  Tilnavnet  sidst:  istedetfor  Rigehans  kaldte  han 
sig  Hans  Rig,  Hans  Jensen  Rig,  unægtelig  et  respek- 
tabelt Navn  for  en  Handelsmand.  I  Forbindelse  her- 
med aflagde  han  Træskoene  og  Kaskjetten,  men  bi- 
beholdt de  barkede  Hænder,  den  brede  Dialekt  og 
for  en  Del  Smudset,  hvilket  imidlertid  ikke  var  til 
Hinder  for,  at  hans  fineste  Kolleger  trykkede  den 
barkede  Haand  paa  det  Hjerteligste  og  hørte  med 
stor  Opmærksomhed  paa  hans  Ord,  hvor  bred  og 
skurrende  Dialekten  end  var. 

Kornhandelen  fortsattes;  det  var  Hovedforret- 
ningen, men  ved  Siden  heraf  foragtede  Grossereren 
ikke  at  drive  andre  mindre,  men  indbringende  For- 
retninger. Han  laante  Penge  ud  —  ikke  at  han 
drev  Aager,  thi  han  betingede  sig  aldrig  Mere  end 
Lovens  4  pCt.  af  den  Sum,  det  udstedte  Gjældsbrev 
lød    paa,    men    der   var    dem,    der  paastode,   at  Gros- 

sereren  vurderede  sine  selverhvervede  Penge  saa  højt, 
at  han  ansaa  de  iooo  Rdl.,  han  udlaante,  for  godt 
at  være  1500  Rdl.  værd  i  Andres  Penge,  men  det 
var  jo  egentlig  kun  en  Smagssag.  At  Grossereren 
spekulerede  i  Aktier  og  Obligationer,  var  der  intet 
Forunderligt  i,  og  at  han  spekulerede  heldigt,  vidnede 
kun  om  hans  skarpe   Blik. 

Resultatet  af  alt  dette  var,  at  Firmaet  Rig  & 
Søn  (thi  Grosserer  Rig  havde  en  Søn)  blev  anset 
for  højst  respektabelt  og  solidt,  og  da  Hans  Rig 
døde,  og  kun  Sønnen  Jens  Rig  blev  tilbage,  betragte- 
des denne  som  en  af  Byens  mest  lovende  unge 
Grosserere. 

Hr.  Jens  Rig  havde  ikke  barkede  Næver  og  ingen 
bred  Dialekt.  Hans  Fødder,  skjønt  meget  store, 
vare  dog  betydelig  mindre  end  Faderens  —  Racen 
forædledes  —  men  han  havde  for  en  stor  Del  bibe- 
holdt dennes  jevne,  uslebne  Væsen  og  var  navnlig 
en  afgjort  Hader  af  at  vise  Høflighed,  hvor  det  ikke 
var  ubetinget  nødvendigt;  iøvrigt  var  ogsaa  hans  For- 
stand betydelig  udviklet  i  Retning  af  Rdl.,  Mk.  og  Sk. 

Han  forøgede  sin  Formue  anseligt  ved  efter 
Faderens  Exempel  at  ægte  en  rig  og  styg  Pige. 
Hans  Venner  beskyldte  ham  en  Tid  for  at  nære  en 
romantisk  Tilbøjelighed  for  en  forgjældet  Officers 
smukke  Datter,  med  hvem  han  endog  skulde  have 
været  hemmelig  forlovet.  Grossereren  nægtede  senere 
heller  ikke,  at  det  kunde  være  muligt,  at  han  i  sin 
Ungdom  havde  begaaet  en  saadan  taabelig  Streg,  men 
erklærede    tillige,    at    han    snart    var    kommen    til    Er- 

kjendelse  af,  at  det  var  det  eneste  Rigtige  at  gifte 
sig  med  en  rig  Pige,  naar  man  var  saa  heldig  at 
kunne  faae  en,  uden  at  tage  Hensyn  til  Skjønhed 
eller  andre  tilfældige  Egenskaber;  Skjønheden  var 
snart  forbi  hos  gifte  Koner;  Kjærligheden  kunde 
være  god  nok,  saalænge  den  varede,  men  den  stod 
sig  ikke  længer  end  et  Aar  eller  to;  Rigdom  var 
en  langt  mere  durabel  Egenskab.  —  Og  saaledes 
giftede  Grossereren  sig  efter  sine  Principer  og  befandt 
sig  upaatvivlelig  vel  derved. 

Fra  den  Tid,  da  han  var  indtraadt  i  Ægtestanden, 
blev  hans  Udseende  endnu  mere  forretningsmæssigt 
end  tidligere.  Han  kneb  sin  Mund  sammen,  bar 
Hænderne  paa  Ryggen  og  skød  Øjenbrynene  opad. 
Det  saae  ud,  som  om  han  bestandig  var  beskjæftiget 
med  at  optælle  en  hel  Kolonne  Talstørrelser.  Selv 
i  Samtaler  saae  hans  bebrillede  Øjne  stadig  ud  over 
Folks  Skuldre,  som  om  der  bag  dem  stod  denne 
lange  Kolonne,  hvormed  han  bestandig  beskjæftigede 
sig.  Endvidere  var  han  en  afgjort  Hader  af  at  give 
bestemte  Svar ;  selv  om  Vejret  udtalte  han  sig  temme- 
lig forbeholdent. 

Fru  Rig  var  en  høj ,  majestætisk  og  elegant 
Dame ,  ved  Siden  af  hvem  den  duknakkede ,  lille 
Mand,  der  brugte  sine  Klæder  temmelig  længe,  saae 
temmelig  uanselig  ud,  hvad  han  i  Forhold  til  hende 
da  ogsaa  virkelig  var.  Han  levede  kun  for  sit  Kon- 
tor og  Børsen;  i  sit  Hjem  indskrænkede  han  sig  til 
i  Tavshed  at  præsiderede  ved  de  Middagsselskaber, 
hans   Kone   arrangerede,   og  lade  hende  føre  et  uind- 


42  V.   C.  S.    Topsøe. 

skrænket  Herredømme.  Hun  skabte  ham  et  rigt  og 
elegant  Hjem,  men  der  var  ingen  venlig  Hyggelighed 
udbredt  derover,  det  gjorde,  et  næsten  ubeboet  Ind- 
trvk.  Sofaerne  saae  ud,  som  om  aldrig  nogen  Døde- 
lig havde  siddet  i  dem;  altid  hang  Bordtæpperne  i 
de  samme  Folder,  altid  stode  Stolene  nøjagtigt  paa 
samme  Plads ;  der  var  smukke  Skriveborde,  men  som 
det  ikke  kunde  falde  Nogen  ind  at  skrive  det  mind- 
ste Brev  ved,  og  Bogskabe,  hvori  berømte  Værker 
stode  som  Mumier,  overgivne  til  Udødeligheden. 
Grossereren  selv  syntes  imidlertid  at  være  meget  til- 
freds med  sit  Hjem;  han  ansaa  upaatvivlelig  Hygge- 
lighed for  at  være  et  Surrogat ,  der  hos  Folk  at 
Middelstanden  maatte  bøde  paa  Mangelen  af  høje 
Værelser  og  smukke  Gardiner. 

Der  kom  Børn,  men  de  fik  ikke  Lov  til  at  løbe 
om  og  lege  paa  de  Brysseler  Gulvtæpper  eller  til  at 
klatre  op  paa  de  Fløjls  Stole.  Moderen  sad  aldrig 
med  dem  i  Mørkningen  og  fortalte  om  Askepot  eller 
om  de  syv  smaa  Mænd  i  Skoven  eller  om  Manden, 
der  havde  de  tre  Sønner,  som  skulde  vandre  ud  i 
Verden;  hun  tog  dem  aldrig  paa  Skjødet  for  at  glatte 
deres  Haar  og  spørge  dem,  om  de  holdt  meget  af 
Moder,  og  aldrig  havde  hun  tørret  en  Taare  af  deres 
Kinder.  De  opholdt  sig  næsten  bestandig  i  det 
afsides  liggende  Børneværelse,  hvorfra  de  kun  gjorde 
enkelte  Besøg  i  den  øvrige  Del  af  Lejligheden,  navn- 
lig naar  deres  Papa  efter  Middagsbordet  følte  sig 
faderlig  stemt  og  lod  dem  hente.  De  bleve  da  an- 
bragte omkring  hans  Lænestol,  klappede  paa  Hovederne 

og  sendte  bort  igjen:  »Naar  blot  Drengene  ikke  blive 
for  dumme,  plejede  han  da  tankefuldt  at  sige; 
>Pigerne  blive  nok  smukke,   og  rige  blive  de  da  alle.'-- 

Saaledes  voxede  de  to  unge  Herrer  og  de  tre 
unge  Frøkner  Rig  op.  Disse  sidste  bleve  uddannede 
hiemme,  de  første  aflagde  deres  Fløjls  Knæbenklæder 
og  kom  i  Skole,  hvor  de  gjorde  megen  Opsigt  hos 
deres  Kamerater.  Disse  havde  altid  meget  at  for- 
tælle hjemme  om  de  to  Brødre,  hvor  mange  Lomme- 
penge de  havde,  hvorledes  de  i  Regnvejr  bleve  hen- 
tede i  en  Vogn  med  Tjener,  hvor  ofte  de  fik  nye 
Benklæder,  hvor  vigtige  de  vedblev  at  være,  skjønt 
Klassen  fiere  Gange  havde  forenet  sig  om  at  gjennem- 
prvgle  dem,  og  hvorledes  mange  af  Lærerne  vare 
langt  bedre  imod  dem  end  imod  de  andre,  skjønt 
de  baade  vare  dumme  og  dovne. 

Grosserer  Rig  blev  bestandig  rigere.  Han  syntes 
at  have  lært  den  fordelagtige  Kunst  at  gjøre  Sølv 
blandet  med  Kobber  magnetisk  —  hans  Penge  trak 
bestandig  flere  til  sig.  Kort  efter  den  yngste  Datters 
Konfirmation  blev  han  Etatsraad.  Fruen  blev  endnu 
mere  høj  og  majestætisk,  da  hendes  Mand  havde 
faact  Rang  i  3die  Klasse  Nr.  9,  og  hun  havde  Grund 
til  at  være  høj  og  majestætisk.  Hvor  ærbødig  var 
man  ikke  ligeoverfor  Etatsraad  Rig,  hvilken  vindende 
Elskværdighed  viste  man  ikke  imod  ham.  Hvor 
utrættelig  var  man  ikke  i  at  blotte  sit  Hoved  for 
ham.  Hans  offentlige  Fremtræden  var  ligefrem  til 
Fordel  for  Hattemageren;  ogsaa  paa  denne  Maade 
befordrede  han   Handel  og  Vandel  oe:  bidrog-  til  Om- 

sætningen.  Hvor  interesserede  Folk  sig  ej  for  Etats- 
raadens  Helbredstilstand;  i  Løbet  af  en  Maaned 
glemte  de  ej  at  spørge  til  den  Hoste,  hvoraf  han  led 
sidste  Gang,  de  talte  med  ham,  og  som  han  selv 
havde  glemt  for  over  tre  Uger  siden.  Og  Folk,  der 
ikke  kjendte  ham,  hvor  begjærlige  vare  de  ikke  efter 
dette  Bekjendtskab,  selv  om  de  vidste,  at  de  aldrig 
vilde  komme  til  at  nyde  godt  af  en  eneste  Skilling 
af  de  mange  Millioner  Skillinger,  han  besad ;  blot  det 
at  kunne  vise  ham  deres  Ærbødighed  ved  en  Hilsen, 
naar  han  gik  forbi,  var  dem  nok.  Selv  efter  Døden 
søgte  man  at  vinde  hans  Gunst;  gamle,  fjerntbeslæg- 
tede  Pebersvende,  Tanter,  som  man  neppe  havde 
hørt  nævne,  ugifte  Husvenner  foretrak  afgjort  at  efter- 
lade Familien  Rig  deres  Formuer  fremfor  at  lade 
dem  tilflyde  mindre  formuende  Paarørende  og  Be- 
kjendte,  hvis  velvillige  Omdømme  ej  var  dem  saa 
magtpaaliggende. 

Ja,  alle  Mennesker  havde  Ærefrygt  for  Etatsraad 
Rig,  og  Mange  misundte  ham.  Mindre  Handelsmænd, 
for  hvem  Forretningerne  ikke  gik  saa  heldigt,  følte  en 
vis  skummel  Tilfredsstillelse  ved,  naar  de  om  Mid- 
dagen sade  ved  deres  tarvelige  Familiebord,  at  for- 
tælle, at  Etatsraad  Rig,  hos  hvem  der  Dagen  ifor- 
vejen  havde  været  Middagsselskab,  hvortil  Rødvinen 
havde  kostet  5  Rdl.  Flasken,  ved  sin  sidste  Korn- 
spekulation havde  tjent  rene  20,000  Rdl. ;  og  Handels- 
mandens fDøtre,  hvis  Garderobe  var  temmelig  ind- 
skrænket, plejede  at  følge  efter  Frøknerne  Rig,  naar 
de    saae    dem    paa    Gaden,    for   ret    at    betragte    disse 

mærkværdige  Skabninger,  og  vidste  ligesaa  nøjagtig 
som  de  unge  Damer  selv,  naar  de  havde  faaet  nye 
Kjoler,  og  kunde  nøjagtig  angive  alle  de  Overstykker, 
de  have  brugt  i  dette  og  de  foregaaende   Aar. 

Utallige  Mennesker  vilde,  forsikrede  de,  være 
utrolig  godgj ørende,  hvis  de  blot  havde  Halvdelen 
af  Etatsraadens  Penge,  og  havde  den  faste  Over- 
bevisning, at  han  brugte  dem  saa  urigtigt  som  muligt 
og  gav  bort,  blot  for  at  »vise  sig«.  Alle  Mennesker 
vidste,  hvor  Etatsraaden  boede  i  Byen,  og  kjendte 
hans  Landsted  paa  Strandvejen;  de  viste  deres  Børn 
det  i  italiensk  Stil  byggede  Hønsehus  og  vare  paa 
det  Nøjeste  underrettede  om,  hvor  meget  det  alt 
havde  kostet.  Alle  Mennesker  kjendte  Etatsraadens 
Vogn,  ja  selv  hans  Heste.  Alle  Mennesker  vare 
fuldstændig  inde  i  hans  Familieforhold  og  interesserede 
sig  levende  for  et  hvilketsomhelst  Rygte  om  en  For- 
lovelse med  et  af  hans  Børn. 

Ja,  Rigdom  og  Ære  har  Familien  fuldt  op  af  — 
vel  sandt,  det  er  kun  jordisk  Rigdom  og  jordisk  Ære, 
men  det  har  den  ikke  heller  selv  glemt.  Dens  Blik 
er  ogsaa  rettet  imod  noget  Højere.  Hveranden  Søn- 
dag lader  Etatsraadinden  og  hendes  tre  Døtre  sig 
opbygge,  naar  nemlig  den  Præst  prædiker,  der  har 
konfirmeret  alle  Børnene,  og  som  ved  Middagssel- 
skabet paa  Fruens  Fødselsdag  benytter  Anledningen 
til  at  udtale  sig  specielt  om  disse  Faar  paa  en  Maade, 
der  staar  i  en  saa  behagelig  Modsætning  til  den, 
hvorpaa  han  om  Søndagen  tiltaler  sin  Faareflok  i 
Almindelighed.      Hveranden    Søndag    ruller  altsaa  Fa- 

milien  til  Kirke,  ofte  til  de  unge  Damers  slet  skjulte 
Utilfredshed,  naar  nemlig  et  Bal  Lørdag  Aften  har 
bevirket,  at  det  er  dem  til  personlig  Ulejlighed  at 
være  saa  tidlig  paaklædte  Søndag  Morgen.  Familien 
modtages  med  dyb  Ærbødighed  af  Kirkebetjenten 
og  begiver  sig  derpaa  til  sin  Stol,  ledsaget  af  den 
rent  behandskede  Tjener,  der  bærer  en  lille  Oppak- 
ning af  Fodposer  og  paa  en  summarisk  Maade  skaffer 
Plads  gjennem  den  tætte  Mængde  Medkristne.  Etats- 
raadinden  hensynker  derpaa  i  stiv  Andagt  og  over- 
ser i  sin  indadvendte  Stemning  aldeles  de  ulykkelige, 
gamle  Damer,  der  halvt  segnende  kaste  længsels- 
fulde Blikke  ind  til  den  overflødige  Plads  i  Stolen. 
De  to  ældste  Døtre  beskjæftige  sig  endnu  under 
Salmesangen  med  Tanken  om  deres  Pynt,  men  naar 
Præsten  har  betraadt  Prædikestolen,  forsvinder  ogsaa 
denne  jordiske  Gjenstand  af  deres  Tanker. 


Etatsraaden  førte  et  stort  Hus  og  modtog  et 
udvalgt  Selskab.  Navnene  paa  — sen  bleve,  naar  de 
ikke  repræsenterede  betydelige  Formuer  eller  i  en 
anden  Henseende  havde  gjort  sig  fortjente  af  Sam- 
fundet, saavidt  muligt  udelukkede.  Naar  Etatsraaden 
mødte  en  gammel  Bekjendt  — sen,  opfordrede  han 
ham  vel  undertiden  i  en  ubestemt  Almindelighed  til 
»engang  at  se  op«,  men  selv  disse  venskabelige  In«  1- 
bydelser  ophørte  til  Slutningen. 

Fruen  havde  paa  Vogndøren  ladet  male  et 
gaadefuldt  Tegn,  der  i  Afstand  saae  ud  som  et 
Vaaben,  og  at  se  en  kongelig  Højhed  hos  sig  som 
Gjæst  var  Maalet  for  hendes  Ønsker.  Det  var  iøvrigt 
lykkedes  hende  at  knytte  adskillige  Forbindelser  i  de 
høje,  aristokratiske  Kredse,  navnlig  stod  Kammerherre 
v.  Habenichts's  paa  en  fortrolig  Fod  med  Familien 
Kig.  Den  gamle  Kammerherre  gik  med  Etatsraaden 
under  Armen,  Kammerherreinden  saas  meget  ofte  i 
Fruens  Vogn,  og  den  unge  Habenichts  var  Sønner- 
nes Hjertensven  fra  Skoletiden  af.  Familien  v.  Tauge- 
nichts  derimod  vægrede  sig  haardnakket  ved  at  ind- 
lade sig  i  noget  Bekjendtskab  med  den  store  Handels- 
familie ;  den  gamle  Greve  løftede  sin  Hat  3  Tommer 
til  Svar  paa  Etatsraadens  Hilsen  —  det  var  det  Hele. 

I  sine  og  sin  Mands  Selskaber  var  Fruen  vel 
ligesaa  lidet  talende  som  noget  andet  Sted,  men 
der  var  dog  en  vis  Tilfredshed  udbredt  over  hendes 
Ansigt,  naar  hun  bevægede  sig  omkring  i  de  elegante 
Værelser  og  blandt  de  elegante  Gjæster ;  hun  følte  et 
Barns  Glæde  over  at  se  paa  Ordenerne  og  de  gyldne 
Nøgler,  og  det  var  hende  meget  imod,  at  Gjæster, 
der  vare  berettigede  til  at  bære  Uniformer,  mødte  i 
sorte  Kjoler. 

Disse  Selskaber  vare  hendes  lykkeligste  Timer ; 
i  dem  glemte  hun  næsten  det  Onde,  hun  saagodtsom 
altid  led  af  — -  Kjedsomhed.  Hun  kjedede  sig  i 
Virkeligheden  meget,  hun  misundte  sin  Mand  alle 
de  Forretninger,  der  uafladelig  beskjæftigede  ham. 
Hele  Timer    kunde  hun   sidde  og-  ikke    bestille   Andet 

end  kjede  sig.  Hun  kjedede  sig  i  Byen,  og  hun 
kjedede  sig,  naar  hun  var  paa  Landet.  Hun  kjedede 
sig  i  Theatret,  paa  Visiter  og  i  sit  Hjem,  navnlig  om 
Formiddagen.  Dette  sidste  var  nu  heller  ikke  saa 
uforklarligt.  Hun  kjedede  sig  ved  Alt,  hvad  der  var 
trykt,  det  være  sig  » — posten«  eller  Oehlenschlåger, 
og  tilbragte  for  det  Meste  Tiden  med  i  sine  Døtres 
Selskab  at  arbejde  paa  Et  eller  Andet,  som  det  i 
Grunden  var  hende  fuldstændig  ligegyldigt  nogensinde 
at  se  færdigt.  Samtalen  med  Døtrene,  hvis  Aand 
fortrinsvis  var  næret  med  Balkonversation,  gik  i  Reg- 
len med  en  Gjennemsnitshastighed  af  en  Replik  i 
Kvarteret. 

Der  kom  Visiter,  en  eller  flere  Stole  bleve  op- 
tagne og  Replikerne  faldt  hurtigere,  ja  stundom  op- 
vakte en  eller  anden  lille  Nyhed,  naar  den  vedrørte 
Omgangskredsen,  et  kort  Glimt  af  Interesse ;  men  hvis 
den  eller  de  Besøgendes  Navne  ikke  var  Habenichts 
eller  havde  en  anden  aristokratisk  Klang,  lod  det  til, 
at  det  i  det  Hele  var  Familien  temmelig  ligegyldigt, 
om  Paagjældende  befandt  sig  paa  dette  eller  hvilket- 
somhelst  andet  Sted  paa  Jordens  Overflade. 

Undertiden  fandt  dog  en  livligere  Udvexling  af 
Tanker  og  Følelser  Sted  mellem  Moderen  og  hendes 
Døtre.  Det  var,  naar  Talen  angik  den  kvindelige 
Klædedragt.  Fruen  nærede  den  ømmeste  Omsorg 
for  de  unge  Pigers  Kostumering,  og  disse  ansaa 
den  ogsaa  for  at  være  en  Gjenstand,  der  fortjente  al 
mulig  Interesse.  En  ikke  ringe  Del  af  deres  Tid 
anvendtes    til    at   undersøge    Forskjellen    mellem    den 

Virkning,  som  Violet  eller  Lilla  vilde  gjøre,  For- 
holdene mellem  de  forskjellige  Nuancer  af  den  blaa 
Farve  og  andre  interessante  Problemer  i  Farvelæren. 
Fra  et  humant  Standpunkt  betragtet  kunde  det  vel 
synes,  at  de  unge  Damers  Interesse  gik  i  en  temmelig 
ensidig  Retning,  dog  lader  dette  sig  forsvare.  Farve- 
læren er  upaatvivlelig*  i  og  for  sig  meget  interessant. 
En  stor  Mand  ved  Navn  Goethe  anvendte  som  be- 
kjendt  megen  Tid  paa  at  studere  den.  Dog  er  det  neppe 
troligt,  at  det  er  ham,  der  har  indvirket  paa  de  unge 
Damers  Smag;  deres  Forestillinger  om  ham  vare 
temmelig  ubestemte  og  indskrænkede  sig  til  den  An- 
tagelse, at  det  var  en  temmelig  kjedelig  Person  med 
bar  Hals,  der  havde  skrevet  en  hel  Hylde  fuld  af 
såmmtliche  Werke«   med  røde  Saffiansrygge. 

Men  Frøknerne  Rig  havde  en  anden  Grund  til 
at  anvende  megen  Opmærksomhed  paa  Farvernes 
Virkninger,  navnlig  i  Forhold  til  deres  personlige 
Ydre:  Verdens  Øjne  vare  henvendte  paa  dem  med 
spændt  Opmærksomhed,  henvendte  paa  dem,  ikke 
alene  som  Etatsraad  Rigs  Døtre,  men  ogsaa  som  i 
sig  udmærkede  Individualiteter,  navnlig  de  to  ældste ; 
thi  den  yngste  har  endnu  ikke  fuldstændig  frigjort 
sig  for  Barnlighed.  Igjennem  Frøknerne  Louise  og 
Ida  Rig  gik  der  nemlig  aabenbart  en  højere  Stræben 
efter  at  bidrage  deres  til  at  løsrive  Kvindekjønnet  fra 
de  det  konventionelt  paalagte  Baand  og  bringe  det 
til  at  indtage  en  friere  Stilling  i  Samfundet.  Denne 
Stræben  gav  deres  hele  Opførsel  ligeoverfor  det  andet 
Kjøn    en    Raskhed    og    Frimodighed,    en    vis    naturlig 

Ugenerthed,  som  navnlig  traadte  frem  paa  Ballerne. 
Mærkeligt  nok  vandt  denne  Opførsel  en  overordentlig 
Anerkj endelse  hos  Herrerne,  der  sandsynligvis  ikke 
havde  Skarpblik  nok  til  at  erkjende  den  dybe  og 
farlige  Grundtanke,  hvoraf  den  havde  sit  Udspring; 
Frøknerne  Ida  og  Louise  Rigs  Væsen  blev  af  dem 
opstillet  som  Mønster  for  andre- unge  Piger,  de  bleve 
feterede  Baldamer,  og  Folk,  som  gjorde  Baller,  grebe 
med  Begjærlighed  den  ringeste  Anledning  til  at  invi- 
tere dem,  deres  Nærværelse  var  som  Vinen,  en  Deli- 
katesse man  især  anskaffede  for  Herrernes  Skyld. 

Frøknerne  Rigs  Ry  udbredte  sig  bestandig  videre, 
det  ansaas  for  at  høre  til  almindelig  Dannelse  for 
et  ungt  Menneske  idetmindste  at  kjende  dem  af 
Udseende,  og  enhver  velklædt  Herre  ansaas  for  be- 
rettiget til  at  omtale  dem  paa  offentlige  Steder,  be- 
nævnende dem  ved  deres  Fornavne.  Selv  Kræmmer- 
svendene talte  om  Søndagen,  naar  de  optraadte  som 
Kavalerer,  højt  paa  Gaden  om  Louise  Rig  og  Ida 
Rig  for  at  imponere  deres  Medmennesker  med  et 
fingeret  Bekjendtskab  til  disse  unge  Damer. 

Mangen  ung  Kvinde  misundte  Frøknerne  Rig 
og  beflittede  sig  paa  det  Ivrigste  efter  at  ligne  disse 
Medskabninger,  der  havde  naaet  den  højeste  Lykke 
for  en  ung  Pige  —  at  gjøre  megen  Lykke. 

Beskjæftigede  Herrerne  sig  meget  med  Frøknerne 
Rig,  saa  beskjæftigede  disse  sig  til  Gjengjæld  ikke 
lidet  med  Herrerne.  Ogsaa  her  gjorde  deres  Origi- 
nalitet sig  gjældende,  idet  de  opfandt  en  ny  Ind- 
deling   af  disse  Skabninger,    der  unægtelig   var   mere 

systematisk,  end  dersom  de  havde  delt  dem  i  Nat- 
vægtere og  Matroser,  —  nemlig  i  dem,  der  dansede 
godt,   og  dem,   der  ikke   dansede  godt. 

Etatsraaden  havde  optaget  sine  to  Sønner  i  Fir- 
maet. De  tegnede  til  at  kunne  blive  ret  flinke  For- 
retningsmænd, vare  i  Besiddelse  af  tilstrækkelig  Sinds- 
ligevægt for  at  kunne  tilbringe  Halvdelen  af  Dagen 
ved  en  Pult  og  havde  ingen  fantastiske  Fremtids- 
planer eller  vidtsvævende  Interesser.  Med  Undtagelse 
af  Penge  indskrænkede  disse  sidste  sig  til  pæne  Klæ- 
der og  god  Mad. 

løvrigt  bleve  de  efter  et  Aars  Tid  at  have  op- 
holdt sig  i  England  beundrede  som  Mønstre  paa  god 
Tone  af  deres  Jevnaldrende,  der  ivrigt  bestræbte  sig 
for  at  tilegne  sig  den  samme  gentlemansagtige  Ro. 
Denne  antages  fortrinsvis  at  bestaa  i  at  være  saa 
uhøflig  som  mulig  imod  de  Personer,  man  ikke  om- 
gaas,  og  navnlig  ved  enhver  Optræden  i  det  offent- 
lige Liv  at  tilkjendegive,  at  den  ubekjendte  Omverden 
Intet  er  i  Ens  Øjne;  dens  Damer  kunne  ej  gjøre 
Fordring  paa  de  Opmærksomheder,  man  ellers  kan 
vise  en  Dame,  saasom  at  gaa  afvejen  for  hende, 
saavidt  mulig  ikke  at  blæse  hende  Cigarrøg  lige  i 
Ansigtet,  ikke  puffe  til  hende  o.  s.  v.  Endelig  er 
der  efter  denne  Livsanskuelse  to  hele  Samfundsklasser, 
som  det  anses  for  at  være  en  given  Sag,  at  man 
ignorerer:  ældre  Folk  og  stygge  eller  ikke  smukke 
unge  Damer. 

Paa  Ballerne  gjorde  de  to  unge  Herrer  megen 
Lvkke.       Forestillingen     om     deres     Faders     Rigdom 

straalede  over  deres  hele  Person,  lige  fra  de  lidt 
store  Fødder  til  det  glat  friserede,  omhyggelig  helt 
ned  i  Nakken  skilte  Haar.  Den  gav  deres  brede 
Ansigter  et  Adonisudtryk,  gjorde  deres  fri,  ugenerte 
Opførsel  yndefuld  og  elegant,  deres  meget  spøge- 
fulde og  lidt  støjende  Konversation  aandrig  og  vittig 
og  gav  en  Kompliment  af  dem  dyb  Betydning.  Og- 
saa  her  forstode  de  unge  Mennesker  skarpt  at  skjelne 
mellem,  hvem  der  var  at  anse  for  Damer  og  hvem 
ikke,  for  hvem  det  var  nødvendigt  at  rømme  en  Stol, 
for  hvem  det  var  rigtigt  at  gjøre  det,  og  for  hvem 
det  var  aldeles  overflødigt  at  gjøre  sig  en  saadan 
Ulejlighed;  men  desto  mere  Pris  satte  ogsaa  ved- 
kommende Dame  paa  den  viste  Opmærksomhed, 
naar  hun  saae  den  blive  saa  sparsomt  uddelt. 

Blandt  de  faa  af  de  mange  Herrer,  de  to  Brødre 
traf  sammen  med,  som  de  havde  anset  det  for  værd 
at  lægge  Mærke  til,  og  blandt  de  endnu  færre,  som 
de  havde  indladt  sig  i  Bekjendtskab  med,  var  en 
ung  Søofficer,  en  Løjtenant  Holm.  Allerede  den 
Omstændighed,  at  de  traf  ham  saa  mange  respek- 
table Steder,  og  at  han  øjensynlig  var  meget  yndet, 
hvor  han  kom,  indgjød  dem  en  vis  Agtelse  for  ham. 
Den  endnu  mærkeligere  Omstændighed,  at  han  syntes 
temmelig  ligegyldig  for  at  gjøre  deres  Bekjendtskab, 
bevirkede,  at  de  netop  fik  Lyst  til  at  gjøre  hans, 
hvorved  de  endog  kom  til  det  overraskende  Resultat, 
at  han  var  en  fortræffelig  Fyr;  meget  overraskende 
i  Sandhed  efter  den  Maalestok,  de  unge  Mennesker 
ellers  anlagde.      Enhver  nemlig,    der  ikke  havde   eller 

ialfakl  ikke  brugte  mange  Penge,  betragtede  de  med 
en  vis  medlidende  Foragt,  og  det  var  saa  langt  fra, 
at  Løjtenanten  brugte  mange  Penge,  at  han  endog 
anvendte  en  Del  af  sin  ringe  Gage  til  at  understøtte 
sin  gamle  Moder.  Hvad  skyldte  da  Løjtenanten 
denne  almindelige  Yndest,  som  endog  henledte  to 
saa  kræsne  Herrers  Opmærksomhed  paa  ham?  Uden- 
tvivl den  Omstændighed,  at  der  var  to  Samfunds- 
klasser, hvis  erklærede  Yndling  han  var  —  ældre  Folk 
og  stygge,   eller  ikke   smukke,  unge  Damer. 

Ligeoverfor  de  første  indskrænkede  han  ikke  sine 
Samtaler  til  et  mere  eller  mindre  høfligt:  »Hvorledes 
lever  De?«  for  derpaa  saa  snart  som  muligt  at  trække 
sig  tilbage.  Han  saas  endog  ofte  som  Fjerdemand 
ved  et  gammelt  Whistparti,  og  det  er  en  historisk 
Kjendsgjerning,  at  han  oftere  har  fulgt  ældre  Damer 
hjem  uden  at  røbe  noget  Spor  af  Misfornøjelse. 

Hvad  de  mindre  smukke,  unge  Piger  angik,  da 
havde  Løjtananten  aldeles  vundet  dem  for  sig  paa 
Ballerne.  I  Inklinationsturen  saae  man  ofte  den  unge 
Søofficer  med  sit  godmodige  Ansigt  fare  om  i  Saiens 
Kroge  eller  i  Sideværelserne  og  vende  tilbage  med 
en  eller  anden  ung  Pige,  hvis  nedslagne  og  mismodige 
Ansigt  stod  i  en  besynderlig  Modsætning  til  den 
øvrige  muntre  Skare  og  hendes  egen  lyse  Dragt  og 
blomstersmykkede  Hoved.  Et  Par  hele  Danse  blev 
endog  gjerne  ofrede  til  dem,  der  sad  mest  over, 
og  det  er  vel  muligt,  at  den  Paagjældende  var  gladere 
for  den  ene  Dans,  hvortil  Løjtenant  Holm  forud 
engagerede    hende,    end    for    alle    de    andre,    hun    fik 

med  Herrer,  der  efter  forgjæves  at  have  engageret  et 
halvt  Dusin  Skjønheder  tilsidst  i  sløv  Fortvivlelse  og 
ofte  uden  at  anse  det  for  Umagen  værd  at  lade  sig 
præsentere  spurgte,  om  de  »maatte  have  den  For- 
nøjelse«  o.  s.  v. 

Og  naar  saa  den  næste  Dag  Moderen  halv  be- 
kymret spurgte  sin  Datter,  hvorledes  hun  havde  moret 
sig,  og  fik  til  Svar,  at  hun  vel  havde  siddet  noget 
over,  men  havt  en  meget  morsom  Dans  med  Løjte- 
nant  Holm,  der  ret  var  et  elskværdigt,  ungt  Menneske, 
følte  hun  altid  en  vis  Taknemmelighed  imod  den 
ubekjendte,  unge  Officer,  hvis  Skyld  det  var,  at  hen- 
des Datter  ikke  havde  siddet  altfor  mismodig  der, 
hvor  alle  de  Andre  morede  sig. 

Til  Gjengjæld  for  Løjtenantens  Opmærksomhed 
strømmede  ogsaa  de  unge  Piger  sammen  om  ham, 
naarsomhelst  en  Dame  skulde  tage  en  Herre,  og  i 
Kotillonen  saae  det  ud,  som  om  de  havde  forenet 
sig  om  at  danse  ham  ihjel  —  det  Omvendte  af, 
hvad  der  var  Tilfældet  i  Middelalderen,  hvor  det  som 
bekjendt  var  en  yndet  Skik,  at  flere  Herrer  paa  Bal- 
lerne forenede  sig  om  at  danse  en  eller  anden  ung 
Dame  ihjel. 

Løjtenant  Holm  blev  indført  i  Etatsraadens  Hus. 
Han  blev  ligesaa  yndet  der  som  andre  Steder.  Samt- 
lige gamle  Onkler  og  Tanter,  som  havde  set  ham, 
hævede  ham  til  Skyerne  uden  dog  at  kunne  anføre 
nogen  bestemt  Grund  til  saaledes  at  lovprise  ham. 
En  høj  Officer  i  Marinen  havde  erklæret  ham  for 
en    af   de    mest  lovende,    unge  Søofficerer.     Etatsraad 

W.,  Huslæge  og  Husven  af  første  Rang,  der  ikke 
havde  frygtet  for  at  udtale  temmelig  skrappe  Domme 
over  mange  af  de  unge  Herrer,  han  havde  truffet  i 
det  Rigske  Hus,  ytrede  med  den  sædvanlige  dæm- 
pede Stemme,  hvormed  han  fældede  sine  inappellable 
Domme,  medicinske  saavelsom  andre,  at  Løjtenant 
Holm  var  et  Menneske,  han  havde  megen  Agtelse 
for.  Og  da  endelig  Baronesse  Habenichts  havde  er- 
klæret, at  han  besad  et  smukt  Væsen,  var  hans  Yn- 
dest rodfæstet.  Etatsraaden  trykkede  ham  venlig  i 
Haanden ,  naar  han  saae  ham ,  og  Etatsraadinden 
saae   altid  hans  Hilsen  paa  Gaden. 

Selv  de  tre  unge  Frøkner  fik  en  mere  fordel- 
agtig Mening  om  ham.  Disse  feterede  Balskjønheder, 
der,  allerede  inden  de  traadte  ind  i  Balsalen,  vare 
engagerede  til  alle  Danse,  og  hvem  Herrerne  be- 
stormede om  de  utroligste  Extravalse  —  blot  for  at 
have  den  stolte  Bevidsthed  at  have  engageret  en 
Frøken  Rig,  —  havde  altid  med  et  vist  ironisk 
Smil  betragtet  den  unge  Søofficers  Opførsel  og  med 
en  nedladende  Mine  danset  engang  rundt  med  ham. 

Det  var  navnlig  Frøken  Amalie,  den  yngste  og 
smukkeste  af  de  tre  Søstre  —  thi  de  to  ældste  vare 
ikke  Skjønheder  —  der  havde  gjort  de  spydigste 
Bemærkninger  om  »Balhesten«  og  ivrig  protesteret 
imod  at  invitere  ham  hjem.  Besynderligt  nok  lod 
hun  nu  til  være  den,  der  vurderede  ham  højest,  netop 
i  Egenskab  af  Balkavaler.  Hun  indskrænkede  sig 
ikke  længere  til  den  »ene  Gang  rundt«  og  modtog 
endog    Løjtenantens    Engagement    til     en     hel     Dans 

med  et  meget  venligt  Smil ,  skjønt  hun  ellers  lod 
det  være  tilstrækkeligt  med  et  ophøjet  Nik  eller  et 
roligt  »Tak«.  Det  blev  endog  efterhaanden  en  Re- 
gel, at  naar  Frøken  Amalie  var  paa  Bal  med  Løjte- 
nant  Holm,  dansede  hun  en  Dans  med  ham,  en 
Regel,  som  ikke  syntes  at  skulle  taale  nogen  Und- 
tagelse ;  thi  det  var  flere  Gange  Tilfældet,  at  den 
unge  Dame,  naar  Løjtenanten  var  kommen  lidt  sent, 
havde  givet  ham  2den  Vals ,  skjønt  det  var  faktisk, 
at  hun  til  Andre  havde  erklæret  denne  for  alt  optagen, 
men  hvad  der  var  forunderligere  end  denne  letbegribe- 
lige  Hukommelsesfejl  var,  at  den  brave  Søofficer  i 
saadanne  Tilfælde  undertiden  glemte,  at  han  havde 
engageret  netop  til  denne  Dans.  Desværre  bragte 
Frøken  Rig  ham  iøvrigt  ofte  til  at  svigte  sine  ridder- 
lige Principer:  i  Inklinationsturene  glemte  han  næsten 
ganske,  at  der  var  oversiddende  Damer  til  i  Verden 
—  ialfald  paa  den  Plet  af  Verden,  hvor  han  den 
Aften  befandt  sig,  ja,  han  kunde  i  den  Dans,  han 
dansede  med  hende,  være  saa  fordybet  i  Konversa- 
tionen, at  han  aldeles  glemte  disse  saa  vigtige  In- 
klinationsture.  Naar  dertil  kommer,  åt  han  paa 
denne  Tid  begyndte  at  blive  temmelig  adspredt  og 
kj edelig  for  sit  Bekjendtskab  i  Almindelighed  og 
andre  unge  Damer  i  Særdeleshed,  vil  man  indrømme, 
at  Frøken  Amalie  just  ikke  udøvede  den  heldigste 
Indflydelse  paa  ham. 

Der  foregik  paa  denne  Tid  ogsaa  en  besynderlig 
Forandring  med  Amalie  Rig,  der  navnlig  var  hendes 
Søstre  meget  paafaldende.    Det  var  ikke   sjeldent  Til- 

fældet,  at  hun  havde  Hovedpine  og  ikke  vilde  følge 
med  dem,  naar  de  skulde  paa  Bal,  hvad  der  iøvrigt 
var  deres  Hovedbeskæftigelse  i  Jordelivet.  Hun  ud- 
lod sig  med  en  besynderlig  Ringeagt  om  mange  af 
de  bedst  dansende  og  mest  søgte  unge  Herrer,  navn- 
lig havde  hun  faaet  den  absurde  Ide ,  at  de  vare 
flove,  og  end  ikke  den  smukke  og  elegante  Yngling 
Louis  Habenichts  gik  hendes  Dadel  forbi.  Endvidere 
aabnede  hun  de  hidtil  urørte  Bogskabe  og  læste 
Digte,  samt  fantaserede  paa  Flygelet,  naar  hun  var 
ene  —  alt  en  højst  paafaldende  Opførsel  for  en  ung 
Dame  i  hendes  Stilling. 

Saa  førte  hun  ogsaa  disse  besynderlige  Samtaler 
med  Løjtenant  Holm,  naar  han  var  der,  og  gjorde 
ham  saa  kjedelig,  at  de  to  Søstre  aldeles  renoncerede 
paa  hans  Underholdning  for  i  Forening  med  Moderen, 
eller  hvem  der  ellers  kunde  være  tilstede,  at  afhandle 
Gjenstande,  der  laa  dem  mere  paa  Sinde.  Hun 
kunde  saaledes  ofte  sidde  og  tale  med  ham  om  de 
Bøger,  hun  havde  faaet  frem  af  Bogskabet,  hvad  der 
aldeles  ingen  Interesse  havde  for  dem,  der  kun  havde 
temmelig  ubestemte  Forestillinger  om  Literaturen,  og 
hvad  dermed  stod  i  Forbindelse.  Paa  den  anden 
Side  vare  ogsaa  de  Emner,  Løjtenant  Holm  kunde  vælge, 
af  en  særegen  Natur.  Man  havde  hørt  af  ham  Ord 
som  »sand  Dannelse«,  »Nutidens  unge  Piger«  (ikke 
engang:  »Nutidens  unge  Damer«),  »feterede  Skjøn- 
heder,  der  kun  have  Sans  for  at  pynte  sig  og  mod- 
tage Kur',  o.  s.  v.  —  paafaldende  Ytringer  til  en 
ung  Dame  !     Højst  paafaldende  ! 

Det  lod  forøvrigt  til,  at  Frøken  Amalie  og  Løjte- 
nanten  sympathiserede  i  flere  andre  Retninger.  Saa- 
ledes  var  der  mellem  dem  en  afgjort  Overensstemmelse 
i  Valget  af  Spasereture  og  Skuespil.  Det  kunde 
aldrig  fejle,  naar  Frøkenen  gik  en  Tur  med  sine  Sø- 
stre og  som  sædvanlig,  thi  hun  besad  et  vist  Herre- 
dømme over  dem,  selv  valgte  Tid  og  Sted,  at  Løjte- 
nanten  da  havde  valgt  samme  Tid  og  Sted  til  at 
spasere.  Det  kunde  ikke  fejle,  at  Løjtenanten  an- 
saa  Frøkenens  Abonnementsaften  for  at  være  fortrin- 
lig valgt ;  thi  han  undlod  aldrig  at  indfinde  sig  i 
Theatret  Torsdag  Aften.  Han  havde  da  den  Op- 
mærksomhed, naar  Forestillingen  var  endt,  at  indfinde 
5$g  ved  Familiens  Loge  og  ledsage  den  til  Vognen, 
skjønt  Tjeneren  paa  et  Sted  som  det  kongelige 
Theater,  der  ikke  antages  at  være  usikkert  i  nogen 
overordentlig  Grad,  vel  havde  været  tilstrækkelig. 

Ved  en  saadan  Lejlighed  indtraadte  det  mærke- 
lige Tilfælde,  at  den  ældste  Søster  Frøken  Louise 
bemærkede,  at  Løjtenanten  havde  stukket  en  lille 
Billet  i  hendes  Søsters  Haand,  og  at  denne  endog 
havde  modtaget  den  uden  at  vise  noget  andet  Spor 
af  Overraskelse  end  en  hurtig  blussende  Kind.  Frø- 
ken Louise  saae  meget  godt,  hvorvel  hun  ofte  brugte 
Lorgnet.  Der  var  ingen  Grund  til  at  anse  det  for 
noget  Sansebedrag,  tvertimod  var  det  en  meget  til- 
fredsstillende Løsning,  som  her  var  funden  paa  den 
gaadefulde  Sympathi  mellem  Amalie  og  Løjtenant 
Holm.  Da  de  vare  komne  hjem,  meddelte  hun  sine 
Iagttagelser  til  den  tredie    Søster  Ida,  for  med  hende 

at  overlægge,  hvorledes  man  skulde  tage  Sagen.  Paa 
Grund  af  det  interessante,  der  laa  i  den,  og  da  de 
virkelig  holdt  meget  af  deres  yngste  Søster,  toge  de 
i  Forening  den  Beslutning,  under  Betingelse  af  fuld- 
stændig Tilstaaelse  fra  Amalies  Side,  ikke  alene  at 
ville  tilgive  den  unge  Forbryderske,  men  endog  at 
træde  op  til  Fordel  for  hende  ligeoverfor  Forældrene. 

Men  Amalie  vilde  aldeles  Intet  tilstaa.  Hun 
hulkede  og  græd  og  skjulte  sit  nydelige,  lille  Ansigt 
i  sine  nydelige,  smaa  Hænder  og  bad  sine  kjære, 
kjære  Søstre  om  endelig  ikke  at  forraade  hende  og 
havde  dog  aldeles  ikke  faaet  noget  Brev  fra  Løjte- 
nant  Holm  og  var  i  det  Hele  et  saa  forvirret  og  en- 
foldigt lille  Pigebarn,  som  man  kunde  tænke  sig,  men 
vilde   aldeles  ikke  tilstaa  noget. 

Denne  Mangel  paa  Fortrolighed  fortørnede  vel 
Søstrene,  men  de  kunde  dog  ej  bekvemme  sig  til  at 
meddele  Moderen  deres  Formodning,  naar  de  tænkte 
paa,  hvor  ynkelig  hun,  der  dog  var  deres  Yndling, 
havde  krummet  sig  under  deres  Forhør,  som  om  hun 
havde  en  kostbar  Skat  at  forsvare,  og  som  om  de 
vilde  rive  den  fra  hende.  Men  de  kunde  alligevel 
ikke  afholde  sig  fra  nu  og  da  at  lade  falde  en  lille 
Hentydning,  et  enkelt  Ord,  som  kun  skulde  være  et 
straffende  Drilleri  imod  Amalie,  men  som  ikke  undgik 
Moderens  Opmærksomhed. 

Denne  havde  allerede  næret  en  ubestemt  Frygt, 
nu  blev  den  bestyrket.  Nu  gjaldt  det  at  være  op- 
mærksom, tælle  hvert  Smil,  følge  hvert,  stjaalent  Øje- 
kast for  at  komme  til  Vished  og-  saa  — 

Fattige  unge  Løjtenant,  som  har  vovet  at  følge 
dit  Hjertes  Indskydelse;  rige,  unge  Pige,  som  har 
glemt,  at  Du  er  rig,  vogter  Eder! 

En  Dag  sad  Moderen  og  hendes  yngste  Datter 
alene  i  den  elegante  Dagligstue,  beskjæftigede  med 
deres  Arbejde  og  i  dyb  Tavshed.  Kun  engang  imellem 
hørtes  et  undertrykt  Suk  fra  den  unge  Pige,  og  Mo- 
deren hævede  da  for  et  Øjeblik  sit  Hoved  og  kastede 
et  kort,  skarpt  Blik  paa  hende.  Døren  aabnedes  — 
det  var  kun  Tjeneren,  der  kom  for  at  se  til  Kakkel- 
ovnen. Han  gik,  og  den  samme  dybe  Tavshed,  der 
for  nogle  Øjeblikke  var  bleven  forjaget  ved  hans 
Syslen,  vendte  tilbage  og  lagde  paany  sin  trykkende 
Vægt  paa  de  to  Tilstedeværende.  Atter  aabnes  Døren 
efter  nogen  Tids  Forløb,  det  er  igjen  kun  Tjeneren, 
men  denne  Gang  har  han  en  lille  Pakke  i  Haanden. 
Er  det  den,  der  saa  pludselig  faar  en  smuk  Kind  til 
at  rødme? 

»Et  Bud  fra  Løjtenant  Holm  har  bragt  denne 
Bog  til  Frøkenen ! 

-Godt!'   svarede  Fruen,  ^læg  den  her  paa  Bordet. 

Tjeneren  lægger  Bogen  hen  og  forsvinder.    Atter 
en  dyb  Pavse.     Den  unge  Piges  Øjne    hæve    sig  ikke 
fra   Broderiet,   og  hun  syer  meget  hurtigt. 
Amalie,   er  Bogen  til  Dig?' 
Ja,   Moder.': 

•Hvad  er  det  for  en  Bog? 
Jeg  tror,  det  er   »Axel  og  Valborg 
Axel   og  Valborg«?     Men    vi    have  jo   selv  alle 
Oehlenschlåfifers  Værker. 

Datteren  svarer  Intet  men  hendes  Hænder  skjælve 
under  den  feberagtige  Hast,  hvormed  hun  fortsætter 
Broderiet.      Fruen  tager  Pakken  i  Haanden. 

»Tillader  Du?<  hun  tager  en  Sax  og  klipper 
Seglet  over.  Nej,  det  er  kun  en  Bog.  Moderen 
aabner  den,  ja,  det  er  »Axel  og  Valborg«.  Hun 
læner  sig  tilbage  i  Stolen  og  blader  i  Bogen,  stand- 
sende et  Øjeblik  ved  forskjellige  af  Axels  mest  glø- 
dende Repliker  og  knibende  sine  Læber  mere  og 
mere   sammen. 

Løjtenanten  ynder  meget  Understregning  i  sine 
Bøger,«  siger  hun  endelig,  »her  —  og  her  —  rundt 
om  —  han  gjør  det  maaske  for  at  vejlede  Dig  under 
Læsningen,  men  hvad  er  dette?« 

Et  lille  Brev  er  gledet  ud  mellem  Bladene  og 
falder  ned. 

»Til  Dig,  Amalie?  Besynderligt!  Hvad  kan 
Løjtenant  Holm  have  at  skrive  til  Dig  om?  Det  er 
jeg  dog  nysgjerrig  efter  at  se.«  Og  det  er  upaa- 
tvivlelig  af  Nysgjerrighed,  at  hendes  kolde  Øje  flam- 
mer saa  stærkt  i  dette  Øjeblik,  og  i  Nysgjerrighed, 
at  hun  saa  hurtig  river  Brevet  op. 

»Ah!  Løjtenant  Holm  taler  om,  at  han  elsker 
Dig.  Han  synes  at  forudsætte,  at  Du  deler  hans 
Følelser.     Er  det  ikke  saaledes?« 

Intet  Svar,  men  hvor  skulde  ogsaa  saa  kramp- 
agtig sittrende  Læber  kunne  frembringe  et  Ord! 

»Det  bedrøver  mig  meget,«  vedblev  Moderen. 
^Jeg  havde  ikke  ventet,  at  nogen  af  mine  Døtre  med 
den  Opdragelse,  de  have  nydt,  og  de  Grundsætninger, 


62  V.  C.  S.   Topsøe. 

jeg  har  indprentet  dem,  kunde  være  ubesindige  nok 
til  at  indlade  sig  paa  slige  utilgivelig  letsindige  Barn- 
agtigheder. Thi  Du  veed  naturligvis,  at  din  Fader 
og  jeg  aldrig  i  Verden  ville  være  blinde  nok  for  dit 
sande  Vel,  til  at  give  vort  Samtykke  til  en  alvorlig 
Forbindelse  mellem  Dig  og  Løjtenant  Holm.  Det 
veed  Du  naturligvis,  og  glem  det  ikke  et  eneste  Øje- 
blik! Klokken  er  alt  3.  Din  Fader  kommer  snart 
hjem  fra  Børsen,  jeg  vil  da  strax  tale  med  ham  om, 
hvad  vi  kunne  gjøre  for  at  bringe  den  unge  Holm 
til  at  opgive  de  unyttige  Forhaabninger,  han  muligt 
har  næret.  Gaa  imidlertid  ind  paa  dit  Værelse.  Du 
ser    ud,    som    om   Du   ikke    befandt    Dig  ganske  vel.« 

Datteren  forlader  Værelset,  skjønt  det  synes 
mærkeligt,  at  hun  kan  holde  sig  oprejst.  Silkeklædt 
gaar  hun  over  de  bløde  Tæpper  mellem  duftende 
Blomster,  medens  udenfor  det  store  Hus  en  ussel 
Skabning,  pjalteklædt  kryber  afsted  gjennem  Vinter- 
dagens Søle  og  kolde  Regn,  og  det  er  et  Spørgs- 
maal,  hvem  af  de  To  der  ser  mest  forkuet  og  tilintet- 
gjort ud. 

Etatsraaden  kom  hjem  fra  Børsen  og  hørte  sin 
Kones  Beretning.  Den  lange  Talkolonne,  som  be- 
standig beskjæftigede  ham,  syntes,  medens  hun  talte, 
at  bestaa  af  de  længste  og  mest  indviklede  Størrelser. 
Han  strøg  sig  om  Hagen,  trommede  tankefuld  paa 
Bordet  og  gav  sin  Kone  Ret.  I  Sandhed  en  skamme- 
lig Opførsel  af  denne  Løjtenant  Holm.  Man  havde 
givet  ham  Adgang  til  et  af  de  bedste  Huse  i  Byen, 
modtaget  ham,    skjønt    han    var    fattig,    med    al    mulig 

Yelvillie,  og  nu  viser  han  sin  Taknemmelighed  ved 
underfundig  at  ville  tilrane  sig  en  af  de  rige  Døtre, 
ja ,  skammeligt  i  Sandhed !  Etatsraadens  moralske 
Følelser  vare  i  høj  Grad  oprørte.  Han  vilde  skrift- 
lig endnu  samme  Dag  tilkjendegive  den  Utaknemlige 
sin  Mening. 

Der  herskede  den  Dag  en  selv  for  Familen  Rig 
usædvanlig  Tavshed  ved  Bordet.  Sønnerne,  som  i 
det  Hele  kun  syntes  at  interessere  sig  meget  lidt  for 
Familiens  indre  Anliggender,  gjorde  vel  forgjæves 
Forsøg  paa  at  lade,  som  om  de  Intet  vidste,  og  lige- 
gyldigt gjøre  nogle  Forretningsbemærkninger ,  men 
der  var  dog  Ingen,  som  spurgte,  hvorfor  Amalie  ikke 
var  tilstede. 

Om  Eftermiddagen  blev  der  efter  Bestemmelsen 
af  Etatsraaden  afsendt  et  Brev  til  Hr.  Løjtenant  i 
Søetaten  Holm,  hvori  denne  unge  Mand  blev  under- 
rettet om,  at  bemeldte  Etatsraad  Rig  havde  erfaret, 
at  han  elskede  eller  idetmindste  troede  at  elske 
hans  Datter;  thi  at  det  skulde  være  lave  Beregninger, 
der  havde  bragt  ham  til  at  fremhykle  en  ikke  virke- 
lig existerende  Følelse,  vilde  man  ikke  forudsætte. 
I  denne  Anledning  vilde  da  Etatsraaden  underrette 
Løjtenanten  om,  at  han  —  selv  under  den  Forudsæt- 
ning, at  hans  Datter  virkelig  delte  eller  troede  at 
dele  dennes  Følelser  —  af  forskjellige  Grunde  paa 
det  Bestemteste  maatte  erklære  sig  imod  et  saadant 
Parti  og  haabede,  at  denne  Erklæring  vilde  være  til- 
strækkelig for  Løjtenant  Holm  til  at  opgive  muligt  i 
denne    Retning    udkastede    Planer.       Hvis    et    saadant 

Ægteskab  imod  Etatsraadens  Villie  kom  istand,  vilde 
det  efter  hans  faste  Overbevisning  gjøre  begge  Parter 
ulykkelige,  navnlig  vilde  hans  Datter,  der  var  op- 
dragen i  Overflødighed,  komme  til  at  lide  derunder, 
at  hun  —  hvad  Etatsraaden  maatte  erklære  for  en 
uundgaaelig  Følge  af  et  saadant  Skridt  —  aldeles 
vilde  komme  til  at  savne  enhver  Understøttelse  fra 
sine  Forældres  Side  og  til  sit  og  Families  Underhold 
udelukkende  vilde  blive  henvist  til  en  ung  Søofficers 
ikke  rigelige  Lønning.  Etatsraaden  sluttede  med  at 
underrette  Løjtenanten  om ,  at  han  ikke  ventede 
noget  Svar  og  fritog  saaledes  velvillig  denne  for  en- 
hversomhelst  Ulejlighed  i  saa  Henseende. 


Vintertiden  gik.  Familien  Rig  levede  sit  vante 
Liv,  kun  var  den  yngste  Datter  kommen  til  at  se 
daarlig  ud.  Et  ubestemt  Rygte  angaaende  hende 
interesserede  i  nogen  Tid  en  overordentlig  stor 
Mængde  Mennesker.  Man  vilde  vide,  at  en  Officer 
havde  havt  til  Hensigt  at  flygte  med  hende  til  Sver- 
rig,  men  at  Etatsraaden  havde  faaet  Nys  om  Planen 
og  med  en  Hyrevogn  havde  ventet  ved  Kvæsthus- 
gaden,  indtil  Parret  kom,  hvorpaa  han  uden  at  sige 
et  Ord  havde  taget  sin  Datters  Haand  og  var  kjørt 
hjem  med  hende  igjen.  Om  Officeren  derpaa  var 
død  eller  taget  i  russisk  Tjeneste  vidstes  ikke. 

I  de  mindre  formuende  Familier  fortrængte  denne 
Historie  en  Tid  lang  alt  Andet,   og  Døtrene  uddroge 

med  stor  Tilfredshed  den  Moral,  at  man  ikke  altid 
er  lykkelig,  fordi  man  er  rig.  Mærkeligt  nok  var 
Familien  Rig  ved  den  virkelige  Begivenhed,  der  laa 
til  Grund  for  den  interessante,  lille  Fortælling,  kom- 
men til  et  aldeles  modsat  Resultat.  Efter  det  Fa- 
miliemøde,  hvori  Etatsraaden  kortelig  havde  meddelt 
sine  andre  Børn  Sagens  sande  Sammenhæng,  havde 
Fruen  holdt  et  Foredrag,  som  med  specielt  Hensyn 
paa  det  foreliggende  Tilfælde  gik  ud  paa  at  vise,  at 
Fattigdom  er  Grund  til  alle  Livets  Ulykker.  Navnlig 
vandt  denne  Hypothese  de  to  Sønners  Bifald,  og 
disse  haabefulde,  unge  Mennesker  lagde  ved  enhver 
Lejlighed  en  haanlig  Uvillie  for  Dagen  imod  Alle,  der 
led  af  en  Fejl   af  saa  ulykkebringende  Natur. 

For  de  mindre  smukke,  unge  Damer  var  den 
sidste  Del  af  Vinteren,  som  den  vel  iøvrigt  ogsaa  var 
for  mange  Andre,  temmelig  sørgelig  —  Løjtenant  Holm 
var  som  forsvunden  fra  Jordens  Overflade. 

Foraaret  kom.  Meget  omtalt  og  end  el  misundt, 
levede  Familien  Rig  sit  vante  Liv ;  kun  saae  den 
yngste  Datter  endnu  daarligere  ud.  Besynderligt  med 
denne  Bleghed ,  skulde  den  ikke  kunne  lade  sig 
fjerne?  Etatsraad  W.,  den  berømte  Læge,  blev  spurgt 
til  Raads.  Han  gjorde  den  unge  Patient  nogle  Spørgs- 
maal  og  bad  derpaa  Etatsraadinden  om  en  Samtale. 
De  traadte  ind  i  et  lille  Sideværelse.  Han  stillede 
sig  nogle  Skridt  fra  hende  med  Hænderne  paa  Ryg- 
gen ligesaa  rolig  og  kold  som  hun,  og  sagde  med 
sin  dæmpede  Stemme : 

»Frue,    De    har    ønsket    at    vide    Deres    Datters 

Sygdora?'  —  Hun  bøjede  sit  Hoved.  —  ;Min  Kunst 
har  intet  Hjælpemiddel;  det  er  hendes  Sind,  der  lider. 
Det  kan  blive  farligt  for  Legemet,  meget  farligt.* 
Moderen  svarede  ikke,  men  trak  sin  Mantille  tættere 
sammen,  som  om  hun  pludselig  følte  Kulde.  vDet. 
der  tynger  paa  hende,  maa  fjernes  eller  glemmes.« 
—  »Ja,  glemmes,«  sagde  Moderen,  »min  Datter  skal 
rejse;  det  vil  opmuntre  hende.«  —  vMaaske?  De 
kan  forsøge,  true.«     Han  hilste  og  gik. 

En  Familie,  med  hvem  Etatsraadens  omgikkes 
meget,  skulde  just  foretage  en  Rejse  til  Udlandet. 
Med  den  fulsrte  Amalie. 


De  oversiddende  unge  Damer  havde  tungt  følt, 
at  der  var  foregaaet  en  Forandring  med  Løjtenant 
Holm,  men  endnu  tungere  følte  hans  Moder  det. 
Hun  levede  i  smaa  Kaar,  thi  for  at  bringe  sin  Søn  i 
den  Stilling,  han  fra  sin  tidligste  Barndom  havde  følt 
Lyst  til,  havde  hun  opofret  Størstedelen  af  sin  lille 
Formue.  Men  han  var  hendes  Rigdom ;  hans  muntre 
Stemme  og  klare  Blik  gjorde  det  stille  Hjem  lykkeligt 
for  hende  ;  men  nu  var  han  bleven  stille  og  ordknap, 
og  hele  Timer  kunde  han  sidde  hensunken  i  mørke 
Grublerier.  Det  var  et  tungt  Syn  for  Moderen  saa- 
ledes  at  se  en  ubekjendt  Kummer  tynge  paa  hendes 
Søn,    hendes    eneste    Barn.      Hun  maatte  kjende  den. 

En  Eftermiddag,  da  han  som  sædvanlig  sad 
alene    i    sit   Værelse,    hensunken   i    sine    Tanker,    gik 

hun  ind  til  ham  og  satte  sig  ved  hans  Side.  Og 
som  de  sade  saaledes,  steg  frem  for  Sønnen  Minderne 
fra  hans  Barndomsdage. 

Han  huskede  paa,  hvorledes  han  dengang  i 
Skumringen  havde  siddet  hos  sin  Moder  og  faaet 
Trøst  for  de  Drillerier,  han  havde  lidt  i  Skolen,  og 
for  alle  sine  smaa  Sorger;  hvorledes  hans  Moder  den- 
gang havde  været  hans  trofaste  Støtte,  og  hvor  trøstet 
han  følte  sig,  naar  han  lænede  sit  Hoved  til  hendes 
Bryst  og  følte  hendes  Kys  paa  Panden.  Og  da  hun 
ogsaa  nu  tog  ham  om  Halsen  og  kyssede  ham  paa 
Panden  og  spurgte:  vMin  Søn,  hvad  ligger  Dig  paa 
Sinde?«  da  aabnedes  ogsaa  hans  Hjerte  som  i  for- 
dums Dage,  og  han  fortalte  hende  sin  store  Sorg, 
fortalte  hende,  at  han  ikke  kunde  holde  ud  at  blive 
længere  hjemme ;  han  vilde  tage  i  fremmed  Tjeneste, 
komme  bort,  langt  bort  herfra. 

Aftenens  Mørke  lagde  sig  over  de  To,  den  gamle 
Moder  og  den  unge  Søn,  der  tavse  holdt  hinanden  i 
Favn.  Saa  tæt  var  Mørket,  at  de  ikke  kunde  se 
hinandens  Ansigtstræk ;  men  de  sade  der  endnu.  Hvor 
haardt  maatte  det  ikke  blive  at  skilles  for  de  To. 


Etatsraad  Rig  sad  i  sit  Værelse  og  var  i  meget 
daarligt  Lune.  Dertil  havde  han  forskjellige  Grunde. 
Det  var  pludselig  blevet  Regnvejr,  medens  han  var 
ude,  og  han  havde  af  den  Grund  faaet  en  ny  Hat 
ødelagt,  hvad  der  var  ham  højst  ubehageligt,  da  han 
ønskede   at  anvende  saa  lidt  som  muligt  paa  sin  Per- 

son ;  endvidere  havde  Grev  Taugenichts  idag  neppe 
villet  gjengjælde  hans  Hilsen.  Der  gaves  altsaa  Folk, 
for  hvem  Etatsraad  Rig  ikke  var  en  Mand  af  uhyre 
Betvdning!  Endelig  havde  han  just  nu  faaet  et  Brev 
fra  den  Familie,  med  hvem  Amalie  var  rejst,  der 
underrettede  ham  om,  at  det  aldeles  ikke  lod  til,  at 
hans  Datter  befandt  sig  bedre.  Han  sad  just  og 
moraliserede  over  denne  halstarrige  Overspændthed, 
som  man  kalder  Forelskelse,  da  Tjeneren  kom  ind 
for  at  underrette  ham  om,  at  en  gammel  Dame 
ønskede  at  tale  med  ham.  Ubehagelige  Folk  at  have  at 
gjøre  med  i  Forretningssager  —  disse  gamle  Damer;  de 
gjøre  saa  mange  vidtløftige  Ophævelser.  Var  det  en 
Dame  af  —  af  —  af  Betydenhed?« 

»Nej,  Hr.  Etatsraad!«  sagde  Tjeneren,  »men  hun 
siger  det  er  et  vigtigt  Anliggende.« 

»I  Guds  Navn  da,«  svarede  Etatsraaden  og  rejste 
sig  ved  disse  opbyggelige  Ord  for  ikke  at  blive  nødt 
til  at  byde  Damen  en  Stol  og  saaledes  end  mere  op- 
muntre hende  til  Vidtløftighed.  Sandsynligvis  et  eller 
andet  Legat  —  tænkte  han,  da  han  saae  den  ind- 
trædende; altid  trængende,  disse  gamle  Damer  med 
sorte  Silkekaaber. 

»Jeg  er  Etatsraad  Rig,«  sagde  han  derpaa  højt 
»hvad  ønsker  De? 

»Jeg  veed,  De  er  Etatsraad  Rig,«  svarede  den 
gamle  Dame,  som  mærkeligt  nok  trods  sin  sorte  Silke- 
kaabe  ikke  syntes  imponeret  ved  dette  betydningsfulde 
Navn,  »jeg  kjender  Dem  godt,«  vedblev  hun,  »men 
Etatsraaden  kjender  vel  neppe  mig  igjen?«    hun    slog 

sit  Slør  tilside,  men  det  mørke  Vejr  gjorde  Værelset 
temmelig  dunkelt. 

»Nej,«  sagde  han,  først  lidt  dvælende,  og  gjentog 
derpaa  hurtigt:    »Nej!« 

»Det  kunde  jeg  vel  tænke,  at  Du  havde  glemt 
mig,  Jens  Rig,  en  Lykke  for  Dig,  at  Du  har  kunnet 
glemme  mig,  det  maa  have  sparet  Dig  nogle  vaagne 
Nætter.« 

Etatsraaden  veg  forfærdet  et  Skridt  tilbage  og 
sank  ned  i  sin  Lænestol.  Ja,  hun,  der  stod  for  ham, 
den  gamle,  fattige  Dame  med  det  sorgfulde  Ansigt; 
det  var  hende,  han  havde  elsket  for  længe,  længe  siden, 
den  fattige  Officers  Datter ;  han  havde  elsket  hende, 
det  havde  egentlig  været  tungt  for  ham  at  forlade 
hende  for  den  rige  Pige.     Et  underligt  Møde ! 

Den  gamle  Dame  begyndte  atter:  »Tro  ikke,  jeg 
er  kommen  for  at  gjøre  Dig  Bebrejdelser  for  For- 
tiden; men  Du  veed  ikke,  at  jeg  har  en  Søn;  det  er 
for  hans  Skyld,  jeg  er  kommen.  Jeg  ægtede  en  Barn- 
domsven, der  længe  havde  elsket  mig,  og  hvem  jeg 
agtede  højt,  han  er  død  for  mange  Aar  siden,  men 
vort  Barn  lever,  min  Søn.  Du  kjender  ham  godt,  det 
er  en  ung  Søofficer,  der  er  kommen  meget  i  dit  Hus, 
og  jeg  lod  ham  komme  der,  fordi  jeg  vilde  have,  at 
det  skulde  være  en  Hemmelighed,  hvad  Du  havde 
været  for  mig,  og  hvorledes  jeg  var  bleven  be- 
handlet. « 

Etatsraaden  var  faret  op.  >Er  det  din  Søn,« 
udbrød  han,    »Løjtenant  Holm?« 

»Ja,    det  er    min  Søn.     Du  veed,    at    han    elsker 

din  Datter,  og  at  hun  ogsaa  elsker  ham.  Du  har 
skilt  dem  ad,  men  denne  Skilsmisse  vil  gjøre  dem 
Begge  ulykkelige  og  skille  min  Søn  fra  mig,  maaske 
for  bestandig,  og  at  skilles  fra  ham  i  Ulykke,  det 
kan  jeg  ikke  bære.  Jeg  er  kommen  her  for  at  sige 
Dig,  at  hvis  Du  ej  vil  tillade  de  Unge  at  elske  hin- 
anden, forspilder  Du  ej  alene  deres  Lykke,  men  Du 
ødelægger  ogsaa  min  Alderdom,  ligesom  Du  har  til- 
intetgjort min  Ungdom.  Siig  mig  nu,  kan  Du  forsvare 
alt  det  for  din  Samvittighed?  Tror  Du  virkelig,  at 
Rigdom  er  Livets  største  Lykke,  som  man  tør  ofre 
alt  Andet  for  at  vinde?« 

Den  højeste  Lykke?  Ja  det  har  han  jo  troet 
saa  mange  Aar.  Var  han  lykkelig  nu,  eller  mon  han 
havde  været  en  lykkeligere,  gammel  Mand,  naar  han 
havde  fulgt  Hjertets  Stemme?  Nu  syntes  det  ham, 
at  han  først  ret  følte,  hvor  dybt  han  havde  forurettet 
denne  Kvinde. 

»Nej,  nej,«  udbrød  han  med  skjælvende  Stemme, 
»den  Sorg  idetmindste  vil  jeg  spare  Dig  for,  bring 
din  Søn  herhen,  han  skal  ogsaa  blive  min  Søn  — 
men  vil  Du  saa  tilgive  mig ;  jeg  er  maaske  dog  ikke 
lykkelig  med  al  min  Rigdom.« 

Han  rakte  hende  sin  Haand,  og  der  var  en 
usædvanlig  Glans  i  hans  kolde  Øje. 

»Tilgive  Dig?«  svarede  hun;  »det  har  jeg  gjort 
for  længe  siden,  nu  er  jeg  Dig  taknemmelig,  nu  er 
jeg  din  Skyldner.« 

Hun  gik.  Han  blev  endnu  siddende  nogen  Tid, 
det  var  saadanne  underlige  Tanker,   dette  Møde  havde 

fremkaldt.  Endelig  tog  han  sig  sammen  og  begav 
sig  ind  til  sin  Kone. 

Etatsraadinden  vilde  neppe  tro  sine  egne  Øren, 
da  hendes  Mand  meddelte  hende,  at  det  var  hans 
Hensigt  ikke  længere  at  modsætte  sig  Amalies  For- 
bindelse med  Løjtenant  Holm.  Hun  frygtede,  at  de 
mange  Forretninger,  der  uafladelig  optoge  hendes 
Mand,  havde  foraarsaget  en  Hjernerystelse.  Det 
kunde  blive  højst  farligt;  man  maatte  snarest  muligt 
faa  ham  erklæret  umyndig,  han  kunde  jo  ved  van- 
vittige Spekulationer  ruinere  sig;  men  hvilken  Skan- 
dale vilde  det  ikke  gjøre.  Maaske  det  dog  kun  var 
en  øjeblikkelig  Svækkelse,  der  atter  kunde  forvindes; 
—  det  var  vist  bedst  strax  at  sende  Bud  efter  Etats- 
raad  W.  for  at  høre  hans  Mening. 

I  disse  Tanker  sad  hun  stille  nogen  Tid  efter, 
at  han  havde  ophørt  at  tale. 

»Du  bliver  vel  forundret  over,  hvad  jeg  siger 
Dig?«   spurgte  han. 

»Ja,  jeg  tilstaar  det,  jeg  fatter  ikke  ret  Grunden 
til  dette  meget  pludselige  Omslag  i  dine   Anskuelser.« 

»Grunden,    ja    Grunden,«    gjentog    han    nølende. 

»Ja  den  maa  Du  virkelig  sige  mig,  for  at  jeg 
kan  bedømme  Forholdet.« 

Det  indsaa  han,  og  det  var  noget  af  det  Tungeste 
i  den  Lod,  der  var  ham  paalagt.  Han  vidste,  det 
altid  havde  ligget  tydeligt  for  hende,  at  det  ikke  var 
Kjærlighed,  der  havde  bragt  ham  til  at  ægte  hende, 
men  at  maatte  sige  hende  det  med  rene  og  tydelige 
Ord,   det  var  haardt,   og  at  maatte  sige  hende,   at  han 

havde  elsket  en  Anden,  men  forladt  hende  for  Pengenes 
Skyld,  det  var  endnu  haardere.  Og  hans  sammen- 
faldne Skikkelse  blev  endnu  mere  ubetydelig  under 
denne  Nedværdigelse.  Nu  følte  Etatsraadinden,  at 
det  ikke  var  nogen  Hjernerystelse,  hendes  Mand  led 
af,  og  hans  Ord  vakte  tillige  en  længe  forstummet 
Gjenklang  i  hendes  Bryst;  ogsaa  for  hende  havde 
Ungdomsdrømmene  viist  et  andet  Billede,  end  af 
denne  jammerlige  Skikkelse,  der  nu  sad  foran  hende. 
Det  anede  Ingen,  som  saae  Etatsraadinde  Rig,  denne 
Kvinde  af  Metal  (kostbart  Metal,  en  Barre,  der  re- 
præsenterede en  stor  Kapital),  at  ogsaa  hun  havde 
elsket,  og  dog  var  hun  i  sin  Ungdom  ikke  ganske 
den  Samme  som  nu ;  hun  havde  elsket,  hun  vilde 
maaske  end  ikke  have  solgt  sin  Kjærlighed  for  en 
ringe  Kapital,  vel  ikke  under  50,000  Rdl.,  men  da 
der  blev  budt  betydeligt  Mere,  solgte  hun  —  og  for- 
trød hun  Salget?     Neppe. 

Derfor  kunde  hun  ej  heller  nu  finde  nogen  Grund 
til  at  give  efter  for  sin  Datter,  hun  vilde  glemme  det 
med  Tiden,  mente  hun,  især  naar  hun  blev  rigt  eller 
fornemt  gift.  Men  hendes  Mand  blev  for  første  Gang 
ubøjelig  i  sit  Forsæt  ligeoverfor  hende.  Han  mindedes 
endnu  saa  tydelig  det  sorgfulde  Ansigt,  som  han 
havde  givet  sit  Løfte.  Han  erklærede,  at  dette  Barn 
idetmindste  skulde  følge  sin  Tilbøjelighed  —  det  var 
hans  urokkelige  Villie.  Etatsraadinden  maatte  give 
efter,  og  han  rejste  sig  med  den  igrunden  ret  til- 
fredsstillende Følelse ,  at  han  foruden  at  være  en 
rig    Mand,    Etatsraad,    Ridder    af  Danebrog  og  Dåne- 

brogsmand  ogsaa  var  en  ædel  Mand  og  en  kjærlig 
Fader. 

Den  næste  Dag  indfandt  Løjtenant  Holm  sig 
hos  sine  tilkommende  Svigerforældre,  og  hans  aabne 
Ansigt  saae  saa  prægtigt  og  taknemmeligt  ud,  at 
Etatsraaden  fandt  sig  beføjet  til  at  trykke  ham  trofast 
i  Haanden  og  klappe  ham  paa  Skulderen,  hvad  man 
aldrig  før  havde  set  ham  gjøre  ved  noget  Menneske ; 
selv  Fruen,  der  nøjedes  med  at  besvare  hans  hjerte- 
lige Ord  med  en  tør  Hoste,  kunde  dog  ej  afholde 
sig  fra  at  tænke:  det  vilde  være  en  Svigersøn,  der 
opfyldte  alle  billige  Fordringer,  hvis  han  havde  havt 
100,000  Rdl. ,  men  hvor  Meget,  som  er  aldeles 
imod  Ønske,  vilde  ikke  være,  aldeles  efter  Ønske, 
hvis  .... 

Amalies  to  Brødre  opfattede  Sagernes  Stilling, 
som  om  Løjtenant  Holm  vel  havde  krænket  dem  dybt 
paa  en  eller  anden  Maade,  men  de  dog  vare  høj- 
modige nok  til  for  en  Del  at  ville  overse  denne 
Krænkelse,  og  de  unge  Svigerinder  modtoge  ham  saa 
venligt,  at  deres  Moder  fandt  sig  foranlediget  til 
endnu  samme  Aften  i  et  af  sine  sædvanlige  Foredrag 
at  udvikle  for  dem  den  sørgelige  Ubesindighed,  hvori 
deres  Søster  havde  gjort  sig  skyldig,  og  udtrykkelig 
at  fremhæve,  at  det  var  aldeles  særegne  Hensyn,  som 
ikke  kunde  gjentage  sig,  der  havde  bevirket,  at  hun 
og  hendes  Mand  havde  givet  deres  Samtykke  til  en 
Forbindelse,  som  de  maatte  anse  for  meget  util- 
fredsstillende. 

Løjtenanten    havde    udbedt  sig  Tilladelse  til  selv 

at  meddele  Amalie,  at  hendes  Forældre  havde  givet 
deres  Samtykke. 

Det  lille  Brev  tumledes  om  imellem  mange 
Landes  Postbetjentes  Hænder,  blev  stemplet  af  dem 
og  atter  stemplet  og  kastet  fra  en  Taske  til  en  anden; 
men  ingen  anede,  hvad  det  var  for  en  kostbar  lille 
Skrivelse,  der  gik  gjennem  hans  Hænder. 

Gjennem  fremmede  Lande  førte  de  hurtige  Jern- 
banetog det  afsted,  langt  ned  imod  Syd,  hvor  dets 
Bestemmelsessted  var,  og  hvorfra  det  førte  den  unge 
Landflygtige  tilbage  til  hendes  Hjem. 

Da  Etatsraaden  saae  sin  blege,  tungsindige  Datter 
komme  hjem,  straalende  af  Ungdom  og  Lykke  som 
ingensinde  før,  veg  for  et  Øjeblik  den  Fortrydelse,  han 
alt  havde  begyndt  at  føle  over  det  Løfte,  han  havde 
ladet  sig  bevæge  til  at  give,  og  han  følte  sig  tak- 
nemmelig imod  den  gamle  Dame,  fordi  han  kunde 
sige:  det  er  mig,  som  har  gjort  dette  Ansigt  saa 
straalende  lykkeligt. 

Forlovelsen  blev  deklareret  i  al  Stilhed,  man 
modtog  Gratulationer  o.  s.  v. ;  men  Fru  Rig  vidste  at 
udbrede  et  let  Anstrøg  af  Familiesorg  over  det  Hele, 
Noget,  hvorimod  Etatsraad  W.  afgjort  protesterede; 
han  erklærede  endog  højt  og  lydeligt  paa  mange 
Steder,  at  Frøken  Rig  efter  hans  Mening  havde  gjort 
et  overordentlig  heldigt  Parti. 

Ingenlunde  af  samme  Mening  vare  de  mindre 
Handelsmænds  Døtre;  de  vare  næsten  utilfredse  med, 
at  en  Frøken  Rig  havde  forlovet  sig  med  et  Menneske, 

der  ej  var  Greve   eller  Baron  eller  idetmindste  havde 
sin   egen  Vogn. 

Kort  før  Brylluppet  dukkede  et  nyt,  meget  vigtigt 
Spørgsmaal  op,  det  fmantsielle.  Fru  Rig  vilde,  at 
Amalies  Medgift  til  Skræk  og  Advarsel  for  hendes 
Søstre  skulde  forringes  betydeligt;  Etatsraaden  vilde 
dog  ej  gjerne  gaa  ind  herpaa,  og  da  han  navnlig 
gjorde  det  gjældende,  at  Folk  vilde  finde  en  saadan 
Forholdsregel  mildest  talt  højst  upassende,  selv  om 
Amalie  og  hendes  Forlovede,  hvad  der  ingen  Tvivl 
kunde  være  om,  med  Glæde  vilde  finde  sig  i  et 
hvilketsomhelst  Arrangement,  maatte  Fruen  ogsaa  give 
efter  i  dette  Punkt. 

Brylluppet  blev  afholdt  temmelig  stille,  stadig 
med  Bibeholdelse  af  det  samme  Skjær  af  Familiesorg, 
og  Frøken  Rig  blev  Fru  Holm  slet  og  ret,  og  viste 
sig  nogen  Tid  efter  med  en  vist  temmelig  billig,  graa 
Kjole  og  en  beskeden,  lille  Straahat,  der  imidlertid 
klædte  hende  allerkjærest. 

Den  gamle  Fru  Holm  kunde  aldrig  blive  træt  af 
at  rose  sin  nydelige  Svigerdatter  —  især  fremhævede 
hun  som  Noget,  der  skulde  være  meget  fortjenstligt, 
at  man  ikke  kunde  mærke  paa  hende,  at  hun  havde 
været    en    feteret    Balskjønhed    og    en    forvænt    Dame. 

Det  unge  Par  beboede  en  lille,  venlig  Lejlighed 
ved  Volden,  hvis  grønne  Træer  om  Sommeren  tjente 
som  et  Surrogat  for  Strandvejen.  Forbindelserne  med 
en  stor  Del  af  den  Rigske  Omgangskreds  afbrødes, 
men  denne   Omstændighed  syntes  ikke   at  gjøre  noget 

Skaar  i  den  huslige  Lykke.  Frøknerne  Ida  og  Lou- 
ise vare  efter  hvert  Besøg  hos  deres  Søster  saa  op- 
fvldte  af  Begejstring  over,  hvorledes  man  kunde  leve 
i  fem  Værelser  paa  anden  Sal  og  uden  Tjener  og 
Vognremise,  at  Moderen  begyndte  at  føle  en  hemme- 
lig Frygt  for,  at  deres  Principer  ej  ganske  vare,  som 
de  burde  være. 

Hendes  Ængstelse  viste  sig  imidlertid  at  være 
unødvendig.  Blandt  Etatsraadens  yngre  Handels- 
venner  havde  han  megen  Agtelse  for  Grosserer  Erik- 
sen, det  var  en  midaldrende,  noget  svær  Herre  med 
tyndt  Haar  og  skotsk  Vest,  der  ikke  yndede  at  tale 
meget,  men  upaatvivlelig  tænkte  desmere.  Han  til- 
bød Frøken  Louise  sin  Haand  —  temmelig  pludse- 
lig og  uventet  unægtelig ,  men  efter  eget  Sigende 
vilde  han  i  flere  Aar  have  tænkt  paa  dette  Skridt, 
skjønt  han  aldrig  havde  antydet  det  paa  nogen  ud- 
vortes Maade,  hvad  der  iøvrigt  stemmede  godt  med 
Mandens  Gemytsbeskaffenhed.  Da  Frøken  Louise  ingen 
bestemt  Grund  havde  til  at  sige  Nej  og  var  over  fem 
og  tyve  Aar  sagde  hun  Ja  og  handlede  herved  efter 
alle  nære  og  fjerne  Slægtninges,  Bekjendtes  og  Ikke- 
bekjendtes  Mening  overordentlig  fornuftigt.  Saavel 
Forlovelsen  som  Brylluppet  festliggjordes  af  Etats- 
raaden  ved  dé  delikateste  og  mest  udsøgte  Retter, 
og  da  disse  fortrinsvis  vare  kogte,  stegte  og  anrettede 
for  at  hædre  den  lykkelige  Elsker  og  Brudgom,  var 
det  fuldkommen  i  sin  Orden,  at  han  var  den,  der 
mest  af  Alle  lod  dem  smage  sig  godt.  Da  Frøken 
Louise    var    bleven    Fru   Eriksen,    delte    hun   med    sin 

Mand  en  første  Salsetage  i  Norgesgade  paa  ti  Værel- 
ser med  alle  Nutidens  Bekvemmeligheder  og  en 
smuk  Vogn  med  to  smukke,  brune  Heste.  Grosserer 
Eriksen  var  en  god  Mand,  da  han  ikke  var  nogen 
ond  Mand,  og  hans  Kone  blev  derfor  med  Rette 
anset  for  at  være  en  lykkelig  Kone,  da  hun  ikke  var 
nogen  ulykkelig. 


Men  hvem  skulde  have  Frøken  Ida?  Den  unge, 
elegante  Louis  Habenichts  havde  periodevis,  dels  paa 
enhver  mulig  indirekte  Maade  antydet,  at  hun  var 
den  Gjenstand,  hvorom  hans  Følelser  drejede  sig, 
dels,  dog  sjeldent  og  kun  een  Gang  i  længere  Tid, 
viist  sig  ligegyldig  for  hendes  Tillokkelser.  Nu  var 
han  pludselig  forsvunden;  fra  August  og  til  Slut- 
ningen af  Oktober  havde  man  ej  set  ham.  Det  hed 
sig,  at  han  var  paa  Landet  i  Jagttiden  hos  Grev 
Taugenichts.  Den  gamle  Kammerherre  syntes  vel  at 
ville  bringe  Familien  til  at  glemme  Savnet  af  hans 
Søn  ved  selv  at  komme  saa  meget  desto  hyppigere, 
men  man  syntes  ikke  at  være  tilfreds  med  ham  i 
Egenskab   af  Stillingsmand. 

Forgjæves  udtømte  han  sig  i  de  mest  smigrende 
Opmærksomheder  og  viste  navnlig  Etatsraadinden  en 
Ærbødighed,  som  ej  kunde  være  større  ligeoverfor 
en  regerende  Dronning.  Den  nye  Benævnelse  »Deres 
Naade«  gjorde  vel  en  Tid  sin  Virkning;  men  den 
gunstige  Stemning,    som    derved   fremkaldtes,    var  kun 

forbigaaende,  og  »hendes  Naade«  blev  ligesaa  stiv, 
som  »Etatsraadinden«  havde  været.  Forgjæves  gjorde 
Kammerherren  Hentydninger  til,  at  Familien  Rig  upaa- 
tvivlelig  var  en  gammel  Adelsslægt;  forgjæves  erin- 
drede han,  at  han  paa  en  Rejse  i  Østerrig  havde 
truffet  paa  en  grevelig  Familie  Riegh,  hvis  Navn  ud- 
taltes aldeles  ligesom  Rig,  og  som  upaatvivlelig  var 
Hovedstammen  til  den  Gren,  der  var  voxet  ind  i 
Danmark.  Han  tilbød  sig  gjennem  Legationen  i  Wien, 
hvor  en  Slægtning  af  ham  var  ansat,  at  skaffe  nærmere 
Oplysninger  om  Familien  Rieghs  eller  Rigs  Vaaben 
og  Slægtskabsforbindelser;  men  »hendes  Naade«  fra- 
bad sig  koldt,  at  Kammerherren  gjorde  sig  nogen- 
somhelst  Ulejlighed  for  hendes  Skyld. 

Forgjæves  tilbød  han  sig  at  forøge  Fruens  Sam- 
ling af  aristokratiske  Bekjendtskaber  med  et  højst 
sjeldent  Exemplar,  en  fransk  Marquis  med  tre  Efter- 
navne, der  vilde  opholde  sig  nogen  Tid  i  Staden : 
den  Habenichts'ske  Stjerne  vedblev  at  dale  og  dale 
temmelig  hurtigt.  Etatsraadinden  havde  alt  for  lang 
Tid  siden  ophørt  at  kalde  Kammerherreinden  »min 
Kjære«. 

Ikke  bedre  Held  havde  de  forsonlige  Bestræbel- 
ser hos  Etatsraaden;  Kammerherren  kunde  ikke  møde 
Etatsraaden  paa  Gaden  uden  strax  at  skulle  have 
ham  under  Armen  og  følge  ham  et  Stykke  af  hans 
Vej ;  men  Etatsraaden  havde  aldrig  mere  Tid  til  at 
følge  Kammerherren.  Naarsomhelst  der  gaves  Lejlig- 
hed, anbragte  denne  et  lille  lyrisk  Udbrud  af  Be- 
gejstring   over    Handelsmagten    og    erklærede     mar.g- 

foldige  Gange,  at  Handelsstanden  efter  lians  Mening 
ubetinget  var  den  vigtigste  og  den  første  i  et  Land ; 
men  Etatsraaden  svarede  kun  med  et  tørt:  »Saa,  Hr. 
Kammerherre,  mener  De  virkelig  det?«  Han  be- 
gyndte endog  at  gjøre  nogle  Hentydninger  til  et 
mellem  ham  og  Kammerherren  bestaaende  Forret- 
ningsforhold, der  syntes  at  gjøre  et  meget  uhyggeligt 
Indtryk  paa  den  gamle  Herre. 

Det  Rygte  har  udbredt  sig,  at  Etatsraadinden 
har  modsat  sig  sin  Datters  Forbindelse  med  Louis 
Habenichts.  Den  gamle  Kammerherre  ser  daarlig  ud, 
og  man  har  iagttaget,  at  han  især  synes  at  befinde 
sig  ilde  efter  at  have  modtaget  Besøg  af  en  heftigt 
gestikulerende  Mosait,  der  i  denne  Tid  ofte  ses  paa 
hans  Trapper. 

Etatsraadinden  bliver  mere  og  mere  uforsonlig, 
Etatsraadens  forretningsmæssige  Hentydninger  hyp- 
pigere og  tydeligere,  maaske  det  derfor  er  et  For- 
retningsanliggende ,  der  en  Dag  bringer  Kammer- 
herren til  at  indfinde  sig  paa  Rig  &  Sønners  Kontor. 
Med  et  vindende  Smil  spørger  han,  om  Etatsraaden 
er  tilstede.  Et  halvt  Dusin  skrivende  Mennesker,  der 
strax  se,  at  det  ingen  Børsmand  er,  og  som  paa 
Grund  af  hans  Høflighed  faa  en  temmelig  ringe  Me- 
ning om  hans  Betydning,  se  paa  ham  og  vedlige- 
holde en  hemmelighedsfuld  Tavshed.  Endelig  be- 
stemmer et  ungt  Menneske  sig  til  at  ville  høre  ad 
og  spørger,  hvem  det  er.  Kammerherren  leverer  ham 
sit  Kort.  Det  unge  Menneske  forsvinder  i  et  lille 
Værelse    ved   Enden  af  Kontoret,    hvorfra    man  hører 

en  dæmpet  Samtale.  Han  vender  tilbage,  men  har 
sandsynligvis  ej  faaet  højere  Tanker  om  Vedkom- 
mende ved  den  Maade,  hvorpaa  Etatsraaden  modtog 
Kortet;  thi  han  underretter  Kammerherren  om,  at 
han  maa  vente  lidt,  og  tillader  ham  at  sætte  sig, 
idet  han  med  en  fortørnet  Mine  antyder,  at  der  er 
noget  Krænkende  i  saaledes  uden  videre  at  komme 
og  forlange  Etatsraad  Rig  i  Tale.  Han  forglemmer 
derpaa  aldeles  hans  Tilværelse ,  idet  han  ligesom 
det  øvrige  halve  Dusin  giver  sig  til  at  skrive  med 
optrukne  Øjenbryn,  der  symbolsk  betegne  Forret- 
ningens overordentlige  Vigtighed. 

Der  er  kommet  en  Mand  ud  af  det  lille  Værelse, 
der  i  Forbigaaende  har  traadt  Kammerherren  paa 
Foden  uden  at  gjøre  Undskyldning,  og  for  hvem  det 
unge  Menneske  har  ilet  med  ærbødig  at  aabne 
Døren.  Alt  er  blevet  stille;  men  man  synes  aldeles 
at  have  forglemt  Kammerherrens  Tilværelse,  og  dog 
er  det  en  Mand,  hvem  baade  kongelige  og  ikke- 
kongelige  Højheder  agte  meget  højt:  hvad  Under 
derfor,  om  han  føler  sig  mindre  hjemme  her,  i  Om- 
givelsen af  denne  Handelsmagt  og  Handelsstand, 
som  han  har  prist  saa  ofte?  Der  er  saa  stille,  at 
man  ikke  engang  hører  nogen  Lyd  af  det  halve  Dusin 
Pennes  Gang  paa  Papiret,  og  under  denne  Stilhed 
lister  ogsaa  Tiden  sig  afsted,  og  Kammerherren  sid- 
der stadig  paa  sin  Stol,  stiv  som  en  Stok,  men  som 
en  Stok,  en  Mand  har  sat  i  en  Krog  og  glemt  at  tage 
med  sig,  da  han  gik.  Flere  Gange  har  han  rømmet 
sig,   ja   endog   ladet   sin   Hat  falde  paa  Gulvet  for  at 

vække   lidt   Opmærksomhed,   men  ikke  erl  af  det  halve 
Dusin    Par   Øjne    har    hævet    sig    fra    de    store    Bøger. 

Endelig  viser  Etatsraadens  Skikkelse  sig  i  Døren; 
han  bukker  for  den  gamle  Herre  for  at  vise,  at  det 
nu  kan  tilstedes  ham  at  betræde  det  lille  Værelse, 
og  denne  iler  med  at  efterkomme  Opfordringen,  men 
forsigtig  og  paa  Tæerne  for  ej  at  forstyrre  selv  den 
yngste  af  Dusinet  i  hans  vigtige  Arbejde.  Dog  endnu 
faar  ej  Etatsraaden  Lejlighed  til  at  laane  Øre  til  den 
højvelbaarne  Mand;  en  Telegrafdepeche  ankommer, 
den  lader  til  at  bringe  heldige  Efterretninger,  thi 
skjønt  den  sammenknebne  Mund  og  de  optrukne 
Øjenbryn  uforanderligt  beholde  deres  Stilling,  gnider 
lien  store  Handelsmand  dog  sine  Hænder  flere  Gange 
langsomt  og  velbehagelig,  medens  han  ser  i  det  aabne 
Postpapir,  der  ligger  foran  ham  paa  Pulten.  Kammer- 
herren faar  den  fantastiske  Ide,  at  han  gnider  dem 
en  Gang  rundt  for  hvert  Tusinde  Rdl.,  han  har  tjent. 
Der  skal  endnu  kun  expederes  nogle  Ordres  til  Genua 
og  Amsterdam ,  saa  er  Etatsraaden  til  Tjeneste 
og  spørger: 

Hvad  er  Deres  Ønske,   Hr.   Kammerherre? 

Kammerherren  kommer  egentlig  paa  sin  Søns 
Vegne. 

.Tag  Plads,  Hr.  Kammerherre.  Vær  saa  god, 
læg  dog  endelig  Deres  Hat  fra  Dem  .   .  .« 

Kammerherren  forbliver  omtrent  en  halv  Time  i 
det  lille  Værelse,  og  da  han  gaar  ud,  følger  Etats- 
raaden ham  selv  gjennem  det  store  Kontor  og  trykker 
hans    Haand    saa    hjertelig,     at    det    halve    Dusin    øje- 

blikkelig  faar  en  dybt  rodfæstet  Agtelse  for  den  gamle 
Herre. 

Den  Habenicbts'ske  Stjerne  stiger  hurtigt  og  naar 
endog  Zenith.  Etatsraadinden  har  aldrig  viist  sig  saa 
venskabelig  imod  nogen  Dødelig  som  nu  imod  den 
gamle  Kammerherreinde.  Den  unge  Louis  er  kommen 
tilbage  fra  sit  Ophold  paa  det  Taugenichts'ske  Herre- 
sæde, og  det  Rygte  har  pludselig  udbredt  sig,  at  han 
dog  skal  have  Frøken  Ida. 

Og  Rygtet  er  sandt,  han  vil  have  hende,  og  "hun 
vil  have  ham  og  er  endog  ganske  glad  over  at  faa 
ham;  thi  det  er  en  smuk  og  elegant,  ung  Mand  og 
en  Adelsmand  med  de  fineste  Forbindelser,  og  hun 
vil  blive  Madame  de  Habenichts  og  faa  en  Adels- 
krone over  sit  Navnetræk  paa  sine  Lommetørklæder 
og  blive  indført  hos  kongelige  Højheder  —  og  der  er 
overordentlig  kjedeligt  hjemme  nu,  da  begge  de  to 
Søstre   ere  borte. 

Etatsraadinden  er  saa  tilfreds,  som  hun  kan  blive 
det,  nu  er  der  paatrykt  Familien  Rig  et  afgjort  ari- 
stokratisk Stempel  ved  denne  Forbindelse  med  Fa- 
milien Habenichts,  der  har  en  saa  udmærket  Plads  i 
de  højere  Kredse.  Naar  hun  ser  i  Fremtidens  Per- 
spektiv, er  den  kongelige  Højhed  rykket  et  anseligt 
Stykke  nærmere,  og  den  grevelige  Familie  Taugenichts 
er  ganske  nær.  Grev  Taugenichts  er  gift  med  en 
Habenichts,  der  er  en  Kousine  til  Louis  Habenichts's 
Fader  —  Etatraadinden  vil  komme  i  Slægtskab  med 
Familien  Taugenichts,  frydefulde  Tanke!  I  Virkelig- 
heden  standsede   Greven  nos:en  Tid   efter  Etatsraaden 

paa  Gaden  for  at  lykønske  ham  og  udtalte  da,  om 
end  ikke  som  et  Haab,  saa  dog  som  en  Forventning, 
at  han  vilde  komme  til  at  gjøre  Fruens  Bekjendtskab 
—  Grev  og  Grevinde  Taugenichts  skulde  indbydes  til 
Brylluppet. 

Og  Brylluppet  holdtes  med  overordentlig  Glans. 
Alle  Mennesker  vidste  nøjagtig,  hvor  mange  Vogne 
og  Brudepiger  der  skulde  være.  Der  uddeltes  Bil- 
letter til  Kirken,  og  man  havde  Theaterkikkerterne 
med.  Der  gik  et  Rygte  om,  at  der,  for  bedre  at 
orientere  Tilskuerne,  ved  Indgangen  skulde  uddeles 
et  Program  for  Forestillingen,  navnlig  indeholdende 
en  Liste  over  »Personerne«,  men  dette  viste  sig  til 
levende  Beklagelse  for  Mange  ugrundet.  Den  mindre 
Handlendes  Døtre  vare  ej  fri  for  at  være  noget 
stolte  af,  at  de  havde  været  saa  lykkelige  at  faa 
Billetter  paa  femte  Haand;  det  forekom  dem,  at  de 
derved  vare  traadte  i  en  vis  Forbindelse  med  Fami- 
lien Rig.  Andægtig  stemte  og  med  deres  nye  Hatte 
begave  de  sig  til  Kirken,  hvor  de  følte  sig  fuldstæn- 
dig lønnede  for  alle  deres  havte  Anstrengelser,  thi 
Skuet  var  virkelig  storartet,  og  hvilke  Studier  kunde 
her  ej  gjøres  i  Valget  og  Sammensætningen  af  Stoffer 
og  Farver ! 

Brylluppet  var  en  offentlig  Udstilling  af  Familien 
Rigs  aristokratiske  Bekjendtskaber.  Etatsraadindens 
Hjerte  kunde  med  Rette,  saavidt  Pladsen  bag  den 
Fløjlskjole  tillod  det,  svulme  af  Stolthed  over  disse 
Kkvipager,  som  fore  frem  og  tilbage  foran  Kirkedøren, 
og   disse   Uniformer  og  ( )rdener  og  adelige  Titler,  som 

kom  op  ad  Kirkegulvet  til  hendes  Datters  Bryllup. 
Og  Grev  og  Grevinde  Taugenichts  alene!  Alle  Til- 
skueres Hoveder  vendtes  om,  og  der  løb  en  ærbødig 
Mumlen  ned  igjennem  Stolerækkerne,  da  de  kom ; 
ikke  en  Kvadrattomme  paa  Grevens  Bryst,  uden  at 
den  jo  bar  sit  fabelagtige  Dyr,  og  Grevinden,  hvilke 
Diamanter! 

Og  i  Overværelsen  af  en  saadan  Forsamling  blev 
Frøken  Ida  Rig  Fru  Ida  Habenichts. 

De  to  unge  Herrer  Rig  vare  efter  et  nyt  Ophold 
i  England  komne  hjem  til  dette  Bryllup.  Under  de 
Festligheder,  som  fulgte  derpaa,  saae  den  ældste  en 
dejlig,  ung  Frøken  Habenichts,  en  fjern  Slægtning  af 
hans  Svoger.  En  fuldendt  Skjønhed  var  det,  kun 
noget  bleg  og  med  et  tungsindigt  Udtryk  i  sit  smukke 
Ansigt.  Alt  dette  gjorde  øjensynlig  et  vist  Indtryk 
paa  den  unge  Handelsmands  Hjerte;  men  det  stem- 
mede ej  med  Forældrenes  Planer  at  delagtiggjøre 
mere  end  eet  Medlem  af  Slægten  Habenichts  i  de 
Rigske  Formuegoder,  og  som  en  lydig  Søn  opgav 
han  sine  smukke  Planer  om  at  lyksaliggjøre  det  tung- 
sindige, unge  Ansigt  ved  Tilbudet  om  at  blive  Fru 
Grosserer  Rig. 

Han  hengav  sig  derpaa  ligesom  sin  Broder  til 
Opelskning  af  Bakkenbarter  og  blev  en  lidenskabelig 
Ynder  af  at  kjøre  omkring  i  de  vidunderligste  Vogne 
af  Verden,  indtil  han  endelig  forlovede  sig  med  en 
rig  Grossererdatter  med  fed  Hals  og  en  bred  Mund 
—  en  fuldstændig  Kontrast  til  den  lette,  yndige,  unge 
Adelsdame.      Hans    Broder   derimod    bestemte    sig    til 

at  blive  en  ugift  Associé  af  Huset.  Han  antog  paa 
Visitkort  og  andre  offentlige  Dokumenter  Navnet  John 
istedetfor  Johannes,  satte  sin  Hat  bag  ad  Nakken  og 
kaldte  Landets  Kobbermønter  »Pence«.  løvrigt  trag- 
tede han  ærgjerrig  efter  at  blive  anset  for  en  fuld- 
endt Gourmand. 

Etatsraad  Rig  blev  Konferentsraad.  Den  store 
Mand  blev  endnu  større.  Videnskabsmænd,  Digtere, 
Kunstnere,  ja  selv  Rangspersoner  med  over  et  halvt 
Dusin  Ordener,  hvor  smaa  bleve  de  ej  ved  Siden  af 
ham,  hvor  ganske   smaa! 

Hvad  Fru  Rig  saae  i  Fremtidens  Perspektiv,  gik 
i  Opfyldelse:  hun  saae  kongelige  Højheder  hos  sig 
og  var  vel  set  hos  dem  og  selv  hos  Grev  Tauge- 
nichts's. 

Hendes  Børns  Stillinger  vare  med  den  ene  Und- 
tagelse blevne,   hvad   Moderhjertet  ønskede. 

Lykkelig  den,  hvis  Forhaabninger  saaledes  op- 
fvldes! 

III. 

Familien  Habeniehts. 


^^^^^aar  det  paastaas,  at  Familien  Habeniehts  en- 
j/  gang  har  været  umaadelig  rig,  er  det  vanske- 
ligt nærmere  at  angive  det  Tidspunkt,  da 
den  har  befundet  sig  i  disse  abnorme  For- 
hold. Ordet  »engang«  har  imidlertid  en  saa  over- 
ordentlig vid  Betydning,  at  det  lader  sig  forsvare  at 
anvende  det  paa  en  Tid,  der  ligger  ligesaa  fjernt 
som  den,  der  frembragte  hin  berømte  Mand  i  en 
Mose  med  et  Par  røde  Hoser,  om  hvem  Alle  i  deres 
Barndom  have  hørt  tale.  Og  at  de  da  existerende 
Habenichtser  have  været  i  Besiddelse  af  utrolige  Rig- 
domme, er  Noget,  som  det  vilde  være  ligesaa  vanske- 
ligt at  modbevise  som  at  bevise.  Lader  man  imid- 
lertid denne  Paastand,  som  det  er  Familien  selv  i 
højeste  Grad  magtpaaliggende  at  hævde,  staa  hen, 
saa  er  det  dog  et  Faktum,  at  Slægtens  Formues- 
omstændigheder  fra  den  Tid  af,  då  den  optræder  i 
Historien ,  stadig  have  været  i  en  alt  andet  end 
Lrlimrende   Forfatning. 

En  Habenichts  nævnes  allerede  paa  Korstogenes 
Tid  og  skildres  som  el  ægte  Medlem  af  Familien, 
der  havde  Meget  at  vinde  og  Lidet  at  tabe.  I  en 
senere  Tid  ernærede  Habenichtserne  sig  paa  en  lille 
Borg  i  Tyskland ,  smukt  beliggende  paa  en  høj 
Klippe  med  Udsigt  til  en  af  Rejsende  temmelig  be- 
færdet Dal.  Sandsynligvis  paa  Grund  af  den  ringe 
Udvikling  af  Datidens  formueretlige  Begreber  ansaa 
Borgherren  Vejen  gjennem  Dalen  for  sin  private 
Ejendom  og  fandt  sig  foranlediget  til  kun  imod  Er- 
læggelsen af  en  ikke  ubetydelig  Afgift  at  tillade  andre 
Folk,  navnlig  af  Handelsstanden,  at  benytte  den. 
Kjøbmændene  paa  deres  Side  gjorde  sjelden  Vanske- 
lighed ved  Erlæggelsen  af  disse  Passeerpenge,  naar 
de  pludselig  saae  sig  standsede  af  den  panserklædte 
Ridder  Habenichts  i  Følge  med  en  Snes  andre 
panserkla^dte  og  skjæggede  Fyre.  Undertiden  kunde 
det  vel  være  Tilfældet,  at  en  eller  anden  Handels- 
lien e,  der  selv  var  ledsaget  af  bepansrede  og  skjæ- 
gede  Fyre,  tillod  sig  at  have  nogle  fra  Ridderens 
Forestillinger  forskjellige  Begreber  om  Ejendomsret; 
men  Følgen  af  en  saadan  Uenighed  om  Retsbegrebet 
var  da  gjerne,  at  den  gjæve  Ridder  og  hans  skjæg- 
gede Fyre  slog  nogle  af  Handelsmandens  skjæggede 
Fyre  ihjel,  joge  de  Andre  bort,  konfiskerede,  hvad 
K  i  ol)  manden  førte  med  sig,  og  gav  ham  selv  fri  Kost 
og  Logis  i  et  lille  Kjælderaflukke,  indtil  han  i  den 
Grad  skiftede  Tanker,  at  han  ej  alene  indrømmede, 
at  Ridderen  var  i  sin  fulde  Ret,  da  han  borttog 
alt     hans    Gods,     men    endog    forpligtede    sig    til     at 

betale  en  rund  Sum  til  Straf  for  sin  gjenstridige  Op- 
førsel. 

Denne  Næringsvej  var  upaatvivlelig  ret  indbrin- 
gende for  Habenichtserne ;  de  lagde  vel  ingenlunde 
op,  men  deres  Udgifter  stode  paa  den  anden  Side 
ikke  i  det  Familien  senere  saa  karakteristiske  Misfor- 
hold til  Indtægterne.  I  det  Hele  taget  var  denne  Tid 
deres  Guldalder. 

Men  efterhaanden  fik  Navnet  Habenichts  en  daar- 
ligere  og  daarligere  Klang  i  de  nærliggende  Lande. 
Borgermester  og  Raad  i  flere  Byer  begyndte  at  op- 
lægge underfundige  Planer  mod  Familien,  og  da  der 
udbredte  sig  det  Rygte,  at  Ridder  Habenichts  engang, 
da  han  havde  gjort  en  længere  Udflugt,  aldeles  havde 
forglemt  et  Par  Handelsmænd,  der  befandt  sig  i  de 
smaa  Kjælderaflukker,  og  da  disse  som  Følge  heraf 
vare  sultede  ihjel,  besluttede  man  i  sin  Indignation 
at  sætte  disse  Planer  iværk.  Man  anskaffede  sig  ad- 
skillige af  de  sædvanlige  beskjæggede  og  bepansrede 
Fyre  og  begyndte  med  dem  at  belejre  den  lille  Borg. 
Ridderen  havde  imidlertid  faaet  Lejlighed  til  at  sende 
Bud  til  forskjellige  Beslægtede  i  en  anden  Fgn,  der 
med  ham  vare  enige  i  at  betragte  Borgermesters  og 
Raads  Foretagende  som  et  højst  krænkende  Indgreb 
i  deres  Laugsrettigheder.  De  samlede  derfor,  hvad 
de  havde  af  de  titomtalte  Fyre,  der  overhovedet  den- 
gang var  en  vigtig  Ingredients  i  Samfundet,  og  an- 
grebe  i  Forening  med  Ridder  Habenichts  de  Belejrende, 
sloge  en  Del  af  disse  Fyre  ihjel,  skaffede  adskillige 
svære     Borgermænd     Slagtilfælde    paa    Halsen    ved     at 

tvinge  dem  til  at  løbe  hjemad  i  en  for  dem  uvant 
Hast,  hængte,  hvad  de  kunde  faa  fat  paa  af  Borger- 
mestre og  Raader,  deltoge  i  et  muntert,  lille  Aften- 
gilde for  deres  Ven  Habenichts  og  droge  saa  hjem 
med  Bevidstheden  om  at  have  fuldført  en  god  Gjer- 
ning. 

Men  under  en  af  de  følgende  Habenichtser  fik 
Tingene  et  andet  Udseende.  Ved  Hjælp  af  forholds- 
vis store  Kvantiteter  af  Fyre  havde  Borgerne  i  flere 
Byer  handlet  ilde  med  flere  maleriske  Smaaborge  i 
de  nærliggende  Distrikter,  idet  de  havde  brændt  dem 
af  og  slaaet  Besidderne  ihjel,  og  Turen  kom  endelig 
til  Habenichts.  Han  fik  ingen  Hjælp,  thi  der  var 
Ingen,  som  kunde  hjælpe  ham;  den  lille  Borg  blev 
indtagen  og  brændt,  de  Fyre,  der  forefandtes,  bleve 
hængte  tilligemed  Besidderens  Broder  i  Mangel  af 
Besidderen  selv,  der  paa  en  eller  anden  underfundig 
Maade  var  undsluppen. 

Saaledes  blev  Slægten  fordreven  fra  sit  Fædrene- 
hjem; men  Habenichtser  med  gode  Kaarder  og 
tomme  Punge  vare  dengang  en  meget  efterspurgt 
Artikel.  Habenichtser  sværmede  om  ved  alle  Hoffer, 
snart  hos  Kejseren,  snart  i-  Italien,  snart  i  Frankrig 
og  snart  i  Spanien,  ja  endog  i  Tyrkiet,  hvor  En  blev 
Renegat  og  fik  en  høj  Post  og  et  stort  Harem.  Habe- 
nichtsers  Blod  vædede  alle  de  store  Valpladse,  det 
flød  ved  Nancy  og  ved  Marignano,  ved  Sempach  og 
i  Nederlandene,  i  Mexiko  og  ved   Hemmingstedt. 

Snart  vare  Habenichtserne  i  de  højeste  Stillinger 
thi   kløt<ti"e  Hoveder   vare   de,   —   snart   maatte   de 

Døjes  med  at  optræde  .som  ganske  almindelige,  panser- 
klædte  og  skjæggede  Fyre.  Den  vigtigsti'  Indvending 
tier  iøvrigt  kunde  gjøres  mod  dem,  var  den,  at  de 
vare  lidt  ubestandige  i  deres  Sympathier,  og  at  som 
Følge  deraf  deres  Troskab  imod  det  Parti,  de  tjente, 
ikke   altid  holdt  ud  med  deres  Sko. 

Trediveaarskrigen  var  det  rette  Element  for  Hal  >e- 
nichtser.  En  Oberst  af  dette  Navn  kæmpede  under 
Tilly  tappert  ved  Lutter  am  Baremberg  og  fulgte 
som  Oberst  den  kejserlige  Hær  gjennem  Holsten  og 
Sønderjylland  ind  i  Nørrejylland.  Her  indkvarterede 
lian  sig  paa  en  stor  Herregaard,  hvis  Ejer,  en  ung 
Pir.  Lykke,  var  dragen  afsted  med  den  danske  Hær, 
og  overtog  velvilligt  samtlige  Godsers  Bestyrelse. 
Dette  var  forøvrigt  et  Hverv,  der  havde  sine  Behage- 
ligheder. Borgen  selv  var  stor  og  smuk  og  vidnede, 
om  Ejerens  Rigdom;  i  de  store  udskaarne  Egekistet 
var  der  bleven  ikke  saa  lidt  godt  Sølvtøj  tilbage, 
skjønt  det  Meste  var  skaffet  afvejen.  Kjælderen  var 
saa  vel  forsynet,  at  der  efter  Oberstens  Ophold  endnu 
var  en  stor  Del  tilbage,  og  i  de  store  Skove  og  ude, 
hvor  Hedestrækningerne  begyndte ,  var  der  den 
fortrinligste  Jagt.  Alt  var  ret  efter  Oberstens  Smag ; 
han  følte  sig  særdeles  vel,  og  mangen  smuk  Solskni>- 
dag,  naar  han  fra  et  af  Taarnene  saae  ud  over  det 
vide,  herlige  Landskab,  som  var  i  de  Lykkers  Eje. 
og  mangen  stormende  Aften,  naar  han  med  et  vel- 
fyldt Sølvkrus  foran  sig  sad  ved  Kaminen,  tænkte  han 
med  stille  Vemod  paa,  hvor  langt  behageligere  cfet 
dog  vilde  være   at  leve   og  dø    paa    saadan    et    herligt 

Gods  fremfor  at  jage  frem  og  tilbage  fra  Tyrol  til 
Elben  og  fra  Rhinen  til  de  bøhmiske  Bjerge,  stadig 
med  Udsigt  til  at  faa  en  fordømt  Kugle  gjennem 
Vamsen  og  ind  i  Brystet.  Naar  Hr.  Lykke  endda 
havde  været  gammel  og  havt  en  eneste  Datter  — 
ugift,  vel  at  mærke  —  saa  havde  det  staaet  til  Ober- 
sten selv  at  opgive  dette  urolige  Liv  og  for  Resten 
af  sine  Dage  at  sikre  sig  den  behageligste  Stilling. 
Der  var  ovenikjøbet  al  Sandsynlighed  for,  at  den  unge 
Jomfru  Lykke  vilde  være  meget  smuk ,  ialfald  at 
dømme  efter  alle  de  kvindelige  Familieportrætter. 
Hvilke  lokkende  Drømmerier!  Obersten  blev  næsten 
blød  om  Hjertet  ved  at  tænke  sig  selv  som  en  patri- 
arkalsk Familiefader  og  følte,  at  det  maaske  kunde 
være  kommet  saa  vidt  med  ham,  at  han  havde  ladet 
sig  bevæge  til  at  spendere  noget  paa  en  eller  anden 
værdig,  trængende  Helgen  ved  en  af  hans  egne  Kir- 
ker. Den  eneste  Mangel  ved  det  Hele  var,  at  der 
ikke  var  nogen  ung  Jomfru  Lykke,  der  kunde  vel 
komme  en,  men  saa  var  den  tapre  Oberst  maaske 
for  længe  siden  bleven  skeletteret  af  tyske  Onne. 
Armeen  blev  trukken  bort  fra  de  danske  Pro- 
vinser; for  sidste  Gang  red  Obersten  ud  af  Borg- 
porten og  kastede  et  vemodigt  Afskedsblik  ud  over 
Skove  og  Marker.  Han  drog  mod  Syden,  deltog  i 
Stormen  paa  Magdeburg  og  gjorde  der  ret  gode  Af- 
færer. Ikke  længe  efter  gjorde  en  svensk  Kugle  ham 
imidlertid  stivbenet;  han  følte  paany  den  Længsel 
efter  et  stille  Liv  dukke  op,  som  først  var  bleven  til 
paa  den  danske   Borg,   og  ægtede  da  ogsaa    en  sach- 

sisk  Dame,  der  vel  langtfra  besad  de  Rigdomme, 
som  den  i  hans  Fantasi  levende  Jomfru  Lykke,  men 
dog  havde  en  ret  anstændig,  lille  Ejendom.  Han  fik 
en  Søn,  mistede  sin  Kone,  satte  sin  Formue  overstyr 
og  døde  selv  —  Alt  i  Løbet  af  en  Snes  Aar. 

Den  unge  Junker  Kuno  v.  Habenichts,  skjønt  en 
smuk  og  begavet  Yngling,  befandt  sig  i  en  ingen- 
lunde misundelsesværdig  Stilling.  Han  tilbragte  nogle 
Aar  med  at  flakke  om  i  Tyskland  og  lede  efter  sin 
Lykke;  men  denne  lod  til  at  være  vanskelig  at  finde. 
I  det  hele  var  Prisen  paa  Habenichtser  falden  be- 
tydelig paa  det  indenlandske  Marked,  og  efter  hvad 
han  kunde  bringe  i  Erfaring,  ogsaa  paa  de  fleste 
udenlandske.  Da  modtog  han  en  Dag  Efterretninger 
fra  en  udvandret  Ven,  en  Junker  v.  Taugenichts; 
denne  var  dragen  til  Danmark  og  havde  fundet,  at 
Landets  Hovedstad  Kjøbenhavn,  i  Mangel  af  Andet, 
var  et  ret  behageligt  Opholdssted.  Kuno  v.  Habe- 
nichts, som  ej  saae  nogen  anden  Udvej,  bestemte 
sig  til  at  følge  sin  Vens  Exempel  og  —  udvandrede. 

Nu  indtræder  et  Vendepunkt  i  Familiens  Historie. 
Dens  Livsopgave  vedbliver  at  være  den  samme  —  at 
røve  fra  Samfundet.  En  Kaarde,  et  Panser  og  et 
Skjæg  have  hidindtil  været  de  Vaaben,  med  hvilke 
man  kæmpede.  Tiderne  have  forandret  sig  og  disse 
Midler  ville  ej  længere  slaa  an;  men  Habenichtserne 
have  ogsaa  forandret  sig  med  Tiderne,  thi  det  er  en 
af  deres  store  Egenskaber  altid  at  følge  med  Tiden, 
altid  at  bøje  sig,  altid  give  efter,  men  med  Øjet 
stadig    heftet    paa     Formaalet.       Tiderne     ere     blevin- 

mere  civiliserede,  Habenichtserne  ere  ogsaa  blevne 
det.  De  ville  vedblive  at  røve  fra  Samfundet  —  røve, 
thi  de  søge  Arbejdets  Løn  uden  selv  at  ville  arbejde, 
men  tie  ville  røve  paa  den  mest  civilicere.de  Maade 
af  Verden,  røve  med  sirlige  Buk,  med  vindende 
Væsen,  med  Smiger,  smukke  Klæder  og  smukke  Øjne; 
det  er  deres  Vaaben!  Talenter  anvende  de,  men 
selskabelige  Talenter.  Denne  Maade  at  røve  paa  er 
et  af  de  Særkjender  for  Familien  Habenichts,  der  ad- 
skiller den  fra  den  øvrige  Del  af  den  store  Slægt 
>  Pengeløs«.  Ingen  af  de  civiliserede  Habenichtser 
har  nogensinde  overtraadt  Lovene;  Sligt  fandt  kun 
Sted  i  hine  raa  Tider,  da  Slægten  endnu  befandt 
sig  i  sin  Barndomstilstand,  deres  Adfærd  er  aldrig  i 
fjerneste    Maade    lovstridig,     —     endskjønt     de    røve. 

Hvad  røve  de  da  med  deres  uskadelige  Vaaben? 
Meget  og  Lidet  efter  Omstændighederne,  og  eftersom 
Familietalenterne  ere  mere  eller  mindre  udviklede. 
Snart  er  det  et  Embede,  snart  en  Formue  i  Skikkelse 
af  et  »Parti',  snart  er  det  blot  en  selskabelig  Stilling, 
der  atter  skal  benyttes  til  at  føre  Kampen  videre,  og 
den  kan  blive  et  meget  brugbart  Middel  i  en  ægte 
Habenichts's  Haand.  Derfor  er  der  en  inderlig  For- 
bindelse mellem  Familien  og  Statskalenderen ;  den 
danner  en  Planteskole  for  Kammerherrer  og  for  Alt, 
hvad  der  ender  paa  — junker;  en  saadan  aristokratisk 
Titel  er  en  Forgyldning,  der  dækker  mangt  et  skrøbe- 
ligt Sted.    Skade  kun,   at  Forgyldningen  er  uægte! 

Saaledes  med  uskadelige  Vaaben  og  paa  lovlig 
.Maade    gaar    Habenichtserne    paa    Rov.     De    ere  ofte 

heldige  i  deres  Bestræbelser,  men  der  er  en  ulykkelig 
Skæbne  over  det,  de  erhverve:  det  forsvinder  saare 
hurtigt  i  deres  Hænder;  Kampen  maa  bestandig  for- 
nyes, —  atter  et  Særkjende  for  Familien ! 

Men  til  Gjengjæld  besidder  den  ogsaa  en  sjelden 
Egenskab,  en  Evne  til  i  magre  Aar,  naar  Rovet  er 
fortæret,  at  kunne  leve  som  i  de  fede,  til  at  kunne 
bruge  Meget  uden  at  besidde  Noget,  atter  et  Sær- 
kjende for  Familien!  Den  har  løst  et  socialt  Problem, 
hvorpaa  Utallige  have  arbejdet  forgjæves. 

Kæmpende  og  røvende  paa  den  omtalte  civili- 
serede Maade  er  Familiens  Liv  i  de  to  næste  Aar- 
hundreder.  Den  indvandrede  Junker  Habenichts  gik 
frem  aldeles  i  Overensstemmelse  med  de  ovenfor  op- 
stillede Regler  for  Familiens  Levemaade  og  Nærings- 
veje. Hans  vindende  Væsen  skaffede  ham  snart  ind- 
flydelsesrige Beskyttere,  blandt  hvilke  den  allerede 
meget  formaaende  Taugenichts,  hvis  Gunst  Habe- 
nichts aldeles  forstod  at  vinde  ved  den  Maade,  hvor- 
paa han  nu  til  enhver  Tid  anerkjendte  sin  tidligere 
Vens  Overlegenhed.  Efter  saaledes  at  have  vundet 
fast  Fod  paa  sit  nye  Opholdssted  begyndte  den  unge 
Adelsmand  at  se  sig  om  efter  det  gode  Parti.  Der 
var  et  saadant,  som  opfyldte  alle  mulige  Betingelser, 
i  n  ung  Jomfru  Lykke,  aldeles  en  Jomfru  Lykke  efter 
det  af  hans  salig  Fader  opstillede  Mønster.  End- 
skjønt  Taugenichts  allerede  var  hendes  erklærede 
Tilbeder,  var  dette  hans  Ven  ingensomhelst  Hindring 
for  at  blive  hans  Rival,  da  denne  meget  rigtig  ræson- 
nerede   som   saa,    at   Besiddelsen   af  Jomfru  Lykke   vel 

opvejede  Taugenichts's  Venskab.  Taugenichts  blev 
imidlertid  den  Lykkelige,  og  mærkeligt  nok  varede 
det  ikke  længe,  før  Venskabsforbindelsen  mellem  ham 
og  Habenichts  atter  var  gjenoprettet.  Den  blev  knyttet 
fastere  og  fastere;  Habenichts  blev  en  fast  Gjæst  i 
Taugenichts's  Hus,  denne  tabte  store  Summer  til  ham, 
laante  ham  andre  store  Summer,  og  i  det  Hele  var 
det  en  ikke  ubetydelig  Del  af  Indtægterne  fra  de 
Lykkers  fordums  Godser,  der  gik  i  Lommen  paa 
Habenichts's  Fløjlsvams.  Under  sin  stadige  Fremad- 
skriden  paa  Magtens  og  Ærens  Bane  tabte  Grev 
Taugenichts  ej  heller  sin  Ven  af  Syne,  men  hjalp 
ham   til   en  ret  anselig  Post. 

Overhovedet  er  et  godt  Forhold  imellem  Habe- 
nichtserne  og  Greverne  Taugenichts  gjennemgaaende 
i  Familiens  Historie,  et  Forhold,  der  har  været  af 
overordentlig  Vigtighed  for  Habenichtsernes  Stilling  i 
Samfundet,  ja  endog  undertiden  været  den  eneste 
Støtte  for  det  vaklende  Hus.  Greverne  Taugenichts 
have  ofte  søgt  sig  Ægtefæller  i  Familien,  thi  Skjønhed 
er  en  Egenskab,  der  er  arvelig  for  Habenichtserne, 
og  de  unge  Frøkner  Habenichts  plejede  at  op- 
træde som  glimrende  og  beundrede  Hofskjønheder, 
indtil  de  i  denne  Egenskab  havde  fundet  et  »godt 
Parti  '<. 

Komtesser  Taugenichts  have  endogsaa  under- 
tiden ikke  anset  det  for  nedværdigende  at  antage 
Navnet  Habenichts ;  en  Gang,  da  et  usædvanlig  be- 
gavet Medlem  af  denne  Familie  havde  opnaaet  en 
høj   Post,   blev  Partiet  endog  anset  for  fordelagtigt,   og 

den  daværende  Lehnsgreve  Taugenichts  gav  sin 
Datter  i  Medgift  et  jysk  Gods ,  der  uden  at  høre  til 
Stamhuset  hidtil  havde  udgjort  en  Del  af  de  greve- 
lige Besiddelser.  En  af  den  tyske  Obersts  Efter- 
kommere blev  altsaa  dog  Ejermand  af  en  Del  af 
disse  herlige  Jorder  og  store  Skove;  men  selvfølge- 
lig var  denne  Tilstand  ej   af  lang  Varighed. 

Familien  udbredte  sig  iøvrigt  stærkt.  Det  er 
langt  fra,  at  den  udelukkende  har  hjemme  blandt 
Samfundets  højeste  Kredse,  den  forgrener  sig  fra 
Hoffet  af  i  alle  mulige  Retninger  og  ender  med  rød- 
næsede Skovridere  og  Toldbetjente  med  300  Daler 
om  Aaret,  dens  laveste  Sønner,  der  ganske  have  tabt 
Racens  ædle  Egenskaber  og  kun  have  tilbage  en 
dunkel   Bevidsthed  om  at  være  fødte  til  noget  Højere. 

Andre  Habenichtser,  der  ej  ere  saaledes  degene- 
rerede, danne  en  Art  Overgangsformer.  Saaledes 
vegeterer  et  Skud  af  Stammen  i  en  lille  Kjøbstad. 
Hr.  Habenichts  er  Postmester;  Embedet  er  vel  ikke 
stort,  men  til  Gjengjæld  har  han  faaet  det  fra  en 
meget  underordnet  Pest  i  et  Kontor  uden  at  besidde 
nogensomhelst  anden  Adkomst  end  den  med  sit 
vindende  Væsen  at  have  gjort  et  saa  fordelagtigt 
Indtryk  paa  sine  høje  Foresatte,  at  disse,  overbeviste 
om  hans  store  Værd,  anvendte  hele  deres  Indflydelse 
paa  at  skaffe  ham  denne  Ansættelse.  Embedet  be- 
styres iovrigt  tilfredsstillende  af  Formandens  Fuld- 
mægtig, og  Postmester  Habenichts  gjør  sig  Livet  saa 
behageligt  som  muligt.  Han  og  hans  Frue,  en  for- 
henværende   Guvernante ,    regnes    med    Rette    blandt 

Hvens  Honoratiores  og  omgaas  meget  med  Omegnens 
adelige  Herregaardsfamilier,  der  i  den  menneske- 
tomme Egn  have  tabt  en  Del  af  deres  naturlige 
Kræsenhed  og  ingenlunde  kaste  Vrag  paa  Post- 
mesteren. De  høre  vel  med  tavs  Mistvivl  paa  hans 
henkasted.'  Ytringer  om  at  være  af  adelig  Familie, 
men  se  dog  gjerne  baade  ham  og  hans  Frue;  thi 
Postmesterens  Væsen  ligeoverfor  dem  er  ikke  alene 
saa  vindende  og  indsmigrende  som  vel  muligt,  men 
han  har  altid  en  Mængde  pikante  Anekdoter  og 
Smaanyheder  paa  rede  Haand  og  forstaar  ved  en 
vel  anbragt,  lille  Tilsætning  at  forvandle  en  hvilken- 
somhelst  lille  Begivenhed  til  en  lille  Skandale.  Fru 
Habenichts  er  om  muligt  endnu  mere  vindende  og 
indsmigrende  end  sin  Mand;  hendes  Ængstelighed 
for  ved  det  mindste  Ord  ikke  at  lægge  den  tilbørlige, 
ubegrænsede  Ærefrygt  for  Dagen  er  overordentlig  og 
gjør  i  Forbindelse  med  hendes  stadige  Beundrings- 
paroxysmer  over  Alt,  hvad  hun  ser  og  bliver  Vidne 
til,   et  meget  tiltalende  Indtryk. 

Herregaardene  ere  den  Sol,  hvorom  Postmesteren 
drejer  sig,  og  en  Afglans  af  deres  Storhed  udgaar 
fra  ham,  laant  ligesom  Maanens  Glans,  men  dog 
smuk  at  se  til  og  meget  imponerende  for  Kjøbstadens 
Lndvaanere,  ligeoverfor  hvem  Hr.  Habenichts  og  hans 
Frue-  altid  optræde  med  en  vis  Overlegenhed.  De 
nære  ikke  den  ringeste  Tvivl  om  hans  adelige  Fød- 
sel, de  se  tvertimod  i  hele  den  Habenichts'ske  Leve- 
maade  Beviser  for  Sandheden  af  hin  Paastand.  Ved 
Postm<  aarlige  Middagsselskab  er  der  saaledes 

altid  noget  Aparte  ved  Anretningen,  som  man  nylig 
har  lært  ham  et  eller  andet  adeligt  Sted,  og  som  i 
Borgernes  Øjne  tilfulde  opvejer  selve  Retternes  Tarve- 
lighed. Postmesterens  Dagligstue,  hvor  Sofaen  er 
rykket  ud  midt  paa  Gulvet,  og  hvor  der  paa  Bordet 
det  ene  Aar  efter  det  andet  findes  de  samme  tre 
Bøger  i  pressede  Shirtings-Bind  og  de  samme  fire 
aabne  Godtkjøbs-Syæsker,  anses  for  et  Mønster  paa 
Elegance  i  Dekorationsfaget,  og  det  er  en  almindelig 
udbredt  Overtro,  at  Postmesteren,  naar  han  er  i 
Hovedstaden,   er  en  yndet  Gjæst  i  Hofcirklerne. 

Men  det  er  endnu  ikke  disse  Habenichtser,  der 
spille  den  store  Rolle.  Denne  er  den  Lime  forbe- 
holdt, der  i  fuldeste  Maal  har  bevaret  alle  Familie- 
egenskaberne og  er  bleven  støttet  af  dem,  af  Rang- 
forordningen og  af  Forbindelsen  med  Grev  Tauge- 
uichts  og  andre  store  Huse,  det  er  von  Habenichts- 
erne. 

En  saadan  Gren  af  Slægten  er  Kammerherre  v. 
Habenichts's  Familie.  Ingen  Dødelig  kunde  opgive, 
hvori  hans  Indtægter  bestode,  og  dog  beboede  han 
en  stor  Lejlighed,  holdt  Tjener,  og  hans  Søn  og 
eneste  Barn,  den  unge  Louis  v.  Habenichts,  var  en 
fashionabel  Løve.  I  Familiens  Værelser  herskede  en 
vis  Elegance,  som  navnlig  Etatsraadinde  Rig  beundrede. 
Upaatvivlelig  havde  Udstyrelsen  af  dem  ikke  kostet 
det  Halve  af,  hvad  alene  hendes  Tæpper  og  Gardiner 
vare  værd,  og  dog  —  hun  maatte  tilstaa  det  for  sig 
selv  —  skjønt  Betrækket  paa  Kammerherrens  Sofaer 
var  lidt  falmet,    og   Gardinerne  langtfra  van-  nye,    var 

der  dog  et  elegant  Anstrøg  over  det  Hele,  som  hun 
manglede,  og  som  dækkede  de  falmede  Betræk  og 
de  gamle   Gardiner. 

Kammerherre    v.    Habenichts    selv    var    en    smuk, 
gammel   Mand  med  et  meget  vindende,   skjønt  meget 
fornemt  Væsen.      Hver  Vinter,    saa  længe   man  kunde 
huske,    havde    han    baaret    den    samme    med  Pelsværk 
kantede   Frakke ;    men   hver  Vinter  saae  han  lige  for- 
nem ud  i  den.      Kammerherreinden  havde   en  Kaabe, 
der  var  et  Sidestykke  til  Kammerherrens    Frakke,    og 
hun  var  ogsaa  i  alt  Andet  et  Sidestykke  til  ham,   kun 
endnu    mere    fornem.      Hun    holdt  meget  af  at  prote- 
gere   Digtere    og    Kunstnere    og    gjorde    det    med     en 
.Mine,  som    om    det    stod   i    hendes    Magt    øjeblikkelig 
at  kunne  afkjøbe  dem  alle  deres  Arbejder.    Den  unge 
Louis  v.  Habenichts  var  et  smukt,  ungt  Menneske  og 
af    Naturen    meget    godt    begavet,    men    da    det    var 
hans  ædle  Ærgjerrighed  at  spille  en  ung  Grev  Tauge- 
nichts's  Rolle,   følte  han  sig  ikke  opfordret  til  at  drage 
nogen      Fordel     af     denne     tilfældige     Omstændighed. 
Hans    Fremtid    maatte    derfor    nærmest    bero    paa    »et 
godt    Parti«,     og    at    finde    dette    var    hans    Forældre 
meget   magtpaaliggende.      Bekjendtskabet   med  Etats- 
raad  Rigs  kom  i  denne  Henseende    meget    vel  tilpas. 
Frøknerne   Rig  vare  vel  ikke   af  Adel,    men    Kammer- 
herren var  fulgt  med  Tiden,   som  alle  Habenichtserne 
jo    gjøre,     og    var    bleven    liberal    nok    til,     at    denne 
Mangel    ved    de    unge    Damer    ikke  vilde  kunne  have 
nogen     afgjørende     Indflydelse    paa    hans    Dom    over 
dem.       Han    forhørte    sig,     saavidt    det    lod    sig    gjøre, 

om  Etatsraadens  Formuefomstændigheder,  og  efteral 
han      saavidt     muligt     havde     indhentet     Oplysn 

ønskede  han  Intet  ivrigere,  end  at  hans  Son  var  en 
Mahomedaner,  for  at  han  paa  een  Gang  kunde  ægte 
alle  tre   Frøkner  Rig. 

Hvad  Louis  angik,  da  var  det  hans  Hoved- 
opgave at  bære  Tilværelsens  Byrde  med  rolig  Ele- 
gance som  et  nødvendigt  Onde ;  han  overlod  det 
derfor  til  sine  Forældre  og  da  navnlig  til  sin  Fader 
at  raade  i  denne  Sag,  som  det  forekom  ham  bedst. 
Froken  Ida  Rig  var  den  af  de  tre  Søstre,  der  til- 
talte ham  mest,  da  hun  øjensynlig  var  den,  der  be- 
undrede ham  mest,  og  desuden  havde  et  ret  under- 
holdende Talent  til  at  gjøre  Nar  ad  Folk.  Naar 
han  derfor  ej  befandt  sig  i  en  Periode,  hvori  han  i 
altfor  høj  Grad  følte  sig  generet  ved  den  Ulejlighed, 
det  gjorde  En  at  skulle  existere,  viste  han  hende  en 
udsøgt  Opmærksomhed. 

Dog  lod  det  til,  at  han  ikke  ansaa  det  for  nød- 
vendigt at  ile  med  at  sikre  sig  den  smukke  Idas 
Haand.  Alt  i  et  Aar  havde  han  nu  vist  hende  netop 
den  samme  Grad  af  Opmærksomhed,  og  det  syntes 
ham  ikke  magtpaaliggende  med  det  Første  at  gjøre 
noget  videre   Skridt. 


Det  var  Sommer,  Etatsraaden  laa  ude  paa  sit 
smukke  Landsted,  og  skjønt  Louis  netop  dette  A.ar 
tilbragte    en    stor    Del    af  Sommermaanederne  i   Byen, 

var  det  dog  temmelig  sjeldent,  at  han  følte  nogen 
Opfordring    til    at    tage    den    lange    Vej    derud.     Han 

havde  lovet  at  tilbringe  nogle  Dage  hos  Familien, 
men  han  manglede  Kraft  til  at  tage  en  afgjørende 
Beslutning  og  opfylde  dette  sit  Løfte,  skjønt  han 
vidste,  at  naar  han  først  var  kommen  ud  til  Land- 
stedet, vilde  hans  Ophold  der  blive  ret  behageligt, 
ialfald  behageligere  end  i  Byen,  hvor  det  forekom 
ham  temmelig  ntaaleligt.  I  August  Maaned  tiltog 
Utaaleligheden  i  en  saa  foruroligende  Grad,  at  han 
begyndte  at  tænke  paa,  om  det  dog  ikke  nu  kunde 
være  paa  Tiden  at  fatte  den  kraftige  Beslutning. 
Denne  Forestilling  opsteg  navnlig  levende  hos  ham 
es  smuk  Formiddag,  der  forekom  ham  endnu  utaale- 
ligere  end  nogen  anden  smuk  eller  ikke  smuk  For- 
middag i  Aarets  tolv  Maaneder.  Han  befandt  sig 
paa  sit  Værelse  i  en  pinlig  Uvished  om,  hvad  han 
egentlig  havde  Lyst  til.  Han  troede  at  føle  Lyst  til 
at  ryge  og  tændte  en  Cigar,  men  kom  efterat  have 
gjort  nogle  Drag  til  det  Resultat,  at  han  dog  egentlig 
ikke  havde  Lyst  til  at  ryge,  hvorpaa  han  kastede  sig 
paa  sin  Sofa  og  hensank  i  Betragtningen  af  sine 
Støvler. 

Da  han  ogsaa  var  bleven  kjed  deraf,  besluttede 
han  sie  til  at  læse  en  Artikel  i  et  Blad,  som  hans 
bader  havde  anbefalet  ham  som  meget  interessant, 
men  da  han  efter  Læsningen  af  den  første  halve 
Spalte  endnu  ikke  havde  følt  sig  særlig  interesseret, 
lagde  han  træt  Avisen  fra  sig,  og  stillede  sig  derpaa 
hen   i  sit   Vindue.      Det    vendte    ud  til   Gaarden,    hvor 

nogle  Brændeskjærere  stode  og  huggede  og  savede 
Brænde;  han  gabede  nogle  Gange  ad  dem  og  gabede 
derpaa  ad  Vinduerne  i  Mellembygningen,  i  et  af 
hvilke  der  undertiden  sad  en  smuk  Pige  og  syede : 
men  da  hun  i  Løbet  af  4  Minutter  endnu  ikke  var 
kommen  tilsyne,  vendte  han  Øjnene  herfra  og  gabede 
imod  den  klare,   blaa  Himmel. 

Han  fik  et  Øjeblik  Mistanke  om,  at  han  havde 
Lyst  til  at  gaa  ud,  men  ved  at  tænke  paa  Trapperne 
overbeviste  han  sig  om,  at  det  Modsatte  var  Tilfældet, 
hvorpaa  han  spejlede  sig,  kastede  sig  atter  paa  sin 
Sofa  og  filede  paa  sine  Negle. 

Atter  troede  han  at  spore  Lyst  til  at  ryge  og 
tændte  paany  en  Cigar,  men  følte  strax,  at  han  atter 
havde  taget  fejl   af  sin  Tilbøjelighed. 

Han  saae  paa  Neglene,  men  der  var  Intet  mere 
ved  dem  at  foretage;  han  saae  paa  Loftet,  paa  Gul- 
vet, paa  sine  Jagtstykker,  paa  sine  Fleuretter  og  paa 
sin  Hund,  næsten  mistvivlende  om ,  at  det  skulde 
gaa  op  for  ham,  hvad  han  egentlig  havde  Lyst  til, 
om  han  overhovedet  havde.  Lyst  til  Noget;  hans  Øje 
faldt  paa  en  Theaterkikkert  der  laa  paa  Skrivebordet, 
og  det  blev  ham  klart,  at  det  vilde  have  adspredt 
ham  meget  at  se  en  lille  Ballet.  Da  han  imidlertid 
ej  saae  nogen  Mulighed  for  at  faa  dette  Ønske  til- 
fredsstillet, tog  han  i  et  Anfald  af  dyb  Mismod  igjen 
fat  paa  den  interessante  Bladartikel  og  vedblev  at 
læse,  indtil  han  skulde  til  at  vende  Bladet  om,  da 
opgav  han  Foretagendet.  Han  gabede  atter,  indtil 
han    pludselig    følte,     at    Lyden    af    Brændeskjærernes 


Familiekarakteristikker.  1 03 

Saven  generede  ham  meget,  og  at  der  var  saa  utaale- 
ligt  hjemme,  at  han  ikke  havde  noget  andet  Valg  end 
at  gaa  ud.  Han  spejlede  sig,  tog  sin  Hat,  fløjtede 
ad  sin  Hund  og  gik. 

Han  drev  planløst  om,  indtil  han  paa  Trappen 
udenfor  et  Konditori  saae  et  Par  Hunde,  som  han 
gjenkjendte,  da  de  tilhørte  nogle  unge  Mennesker  af 
hans  nære  Bekendtskabskreds.  Han  shrttede,  at  Ejer- 
mændene til  disse  Dyr  maatte  befinde  sig  indenfor, 
troede  at  føle,  at  der  opdukkede  en  Lyst  hos  ham 
til  at  spise  Frokost,  anviste  derfor  sin  Hund  Plads 
mellem  de  andre,  spejlede  sig  i  Glasdøren  og  gik 
ind.  De  unge  Mennesker  vare  der  virkelig ;  man 
vexlede  adskillige  pantomimiske  Gjenkjendelsestegn, 
og  Louis  v.  Habenichts  sank  ned  paa  en  Kanapee, 
hvor  han  besluttede  sig  for  Chokolade ;  Chokoladen 
var  dog  ikke  tilfredsstillende,  hvorfor  han  opgav  den 
og  bestilte  Kaffe.  Da  han  havde  overvundet  de  Be- 
sværligheder, som  det  medførte  at  drikke  den,  saae 
han  ud  af  alle  Vinduerne  og  indledte  en  Samtale  i 
lakonisk  Stil  med  et  af  de  unge  Mennesker,  som  sad 
og  saae  paa  en  Avis. 

Ved  at  kaste  et  Blik  ud  af  Vinduet,  opdagede 
han  et  Menneske,  der  ilede  afsted  med  en  Rulle  Pa- 
pirer under  Armen,  og  fandt  sig  ved  dette  Syn  paa 
en  eller  anden  uforklarlig  Maade  opfordret  til  at 
udtale  det  Ønske,  at  han  var  paa  en  Prokurators 
Kontor.  Det  unge  Menneske,  der  ikke  saae  sig 
istand  til  at  fatte  Meningen  af  disse  Ord,  smilte  taaget 
og  svarede,   at   »den  kunde  han  ikke«. 

Et  andet  ungt  Menneske  bringer  den  interes- 
sante Nyhed,  at  Løvehale  igaar  har  flyttet  sin  Skil- 
ning over  paa  højre  Side.  Louis  Habenichts  føler  i 
dette  Øjeblik  Kraft  til  at  fatte  den  afgjørende  Be- 
slutning at  løsrive  sig  fra  sin  Omgangskreds  i  Hoved- 
staden og  modtage  Etatsraadens  gjæstfri  Tilbud :  han 
rejser  sig  næsten  med  Energi  og  forlader  den  lille 
Vennekreds. 

Ved  sin  Hjemkomst  fandt  han  imidlertid  et  Brev 
fra  sin  Ven  og  Slægtning,  den  unge  Grev  Tauge- 
nichts,  der  underrettede  ham  om,  at  hans  Selskab 
vilde  være  særdeles  kjærkomment  paa  Familiens  Herre- 
sæde, og  tillige  bragte  ham  i  Erindring,  at  Jagtiden 
snart  begyndte.  Louis  følte  sig  unægtelig  sin  Ven 
ret  forbunden  for  dette  Brev  og  bestemte  sig  til  sna- 
rest muligt  at  drage  til  Jylland. 

Han  meddelte  sine  Forældre  sin  Hensigt,  og 
disse  fandt  Intet  herimod  at  indvende,  naar  han  ej 
udstrakte  sit  Besøg  for  længe  og  først  tog  ud  paa 
Strandvejen  for  at  gjøre  en  Afskedsvisit  hos  Familien 
Rig;  men  imod  dette  Sidste  protesterede  han  paa  det 
Bestemteste,  skjønt  den  gamle  Kammerherreinde 
udtalte  sin  Frygt  for,  at  Etatsraaden  skulde  anse  det 
for  en  Mangel  paa  Høflighed;  men  Louis  erklærede, 
at  han  ikke  allerede  nu  vilde  gjøre  sig  selv  til  Slave, 
hvorved  han  indirekte  antydede,  at  han  paa  et  senere 
Tidspunkt  maaske  kunde  være  tilbøjelig  til  at  ind- 
træde i  en  saadan  Fornedrelsestilstand.  Faderen  for- 
søgte  endnu  flere  Overtalelser;  men  da  Louis  tilsidst 
med    den    største    Bestemthed    erklærede,    at   han   vilde 

være    fordømt,    hvis   han    »jorde    det,    følte    Kammer- 
herren   sandsynligvis,    at   det   vilde    være    at   paadrage 

sig  et  altfor  stort  moralsk  Ansvar,  om  han  vilde  be- 
væge sin  Søn  til  en  Handling,  der  havde  saadanne 
r,   og   lod   ham  rejse. 

Han  drog  afsted  til  Taugenichtsernes  Herresæde, 
de    Lykkers    herlige,    gamle   Borg,    beliggende  i  en  af 

istlige  Jyllands  smukkeste  Egne.  Fra  dens  Taarne 
saae  man  store  Skove  og  stille  Søer,  Kirker  og  Møller 
og  Landsbyer  —  alt  Greverne  Taugenichts's  Ejen- 
dom, det  samme  herlige  Skue,  som  den  tyske  Oberst 
Habenichts  havde  beundret  for  200  Aar  siden. 

Louis  fandt  en  særdeles  venskabelig  Modtagelse ; 
den  gamle  Greve,  hvis  Gemalinde  er  en  født  Habe- 
nichts, har  altid  yndet  hele  denne  Familie  og  særlig 
Louis,  den  unge  Greves  Ven,  hvem  hun  betragter 
som  et  Mønster  paa  en  ung  Adelsmand. 

Der  var  fiere  Fremmede  paa  Gaarden,  og  der 
ankom,  eftersom  den  12te  September  kom  nærmere, 
hver  Dag  fiere.  Der  var  en  indtørret  Baron  og  to 
andre  gamle  Herrer,  som  udgjøre  Grevens  Whistparti, 
og  som  fra  den  Tid,  da  de  vare  unge  og  den  gamle 
Grev  Taugenichts  var  den  unge  Grev  Taugenichts, 
hvert  Aar  have  tilbragt  disse  Uger,  for  dem  de  be- 
hageligste i  hele  Aaret,  paa  dette  Herresæde  og  havt 
de  samme  Værelser  med  akkurat  de  samme  Møbler  i 
alle  de  mange  Aar,  og  som  i  det  Hele  taget  finde 
Alt  hos  deres  ophøjede  Ven  akkurat  som  for  mange 
Aar  siden,  og  af  denne  og  andre  lignende  Grunde 
ere  tilbøjelige  til  at  antage,  at  hele  Verden  i  den  Tid 

ikke  har  forandret  sig  noget.  Der  var  en  hel  Mængde 
andre  Herrer,  næsten  alle.  ældre  med  graa  Knebels- 
harter,  fint  Linned,  fine  Navne  og  smaa,  runde 
Maver. 

Det  var  intet  Under,  at  der  forsamlede  sig  et 
saa  stort  Selskab,  thi  Jagten  er  udmærket,  og  Grev 
Taugenichts  er  den  Mand,  der  kan  gjøre  sine  Jagt- 
gjæster  Livet  behageligt.  Al  hans  Rigdom  udfoldes 
paa  denne  Tid  af  Aaret,  det  gamle  Dækketøj,  der 
fylder  de  store,  udskaarne  Egekister  i  de  lange 
Gange,  det  svære,  gamle  Sølvtøj  og  de  gamle  Vine. 
Den  gamle  Kok  opbyder  selvfølgelig  hele  sin  Kunst, 
og  Gartneren  har  arbejdet  hele  Aaret  og  brændt 
mange  Tønder  Kul  for  at  frembringe  de  Annanaser 
og  smaa  Vintræer  med  de  store  Vindrueklaser,  der 
hver    Dag    i    denne    Tid    pryde    det    grevelige    Taffel. 

Foruden  det  jagende  Selskab  traf  Louis  endnu 
andre  Gjæster  hos  Greven,  nogle  Slægtninge,  som 
han  vel  havde  hørt  omtale,  men  aldrig  før  set,  nemlig 
en  gammel  Amtmandinde  Habenichts  med  hendes  to 
Børn,  en  Søn  og  en  Datter.  Den  gamle  Amtmand- 
inde var  ingenlunde  rig,  men  hun  blev  behandlet 
med  samme  Udmærkelse  af  den  Taugenichts'ske  Fa- 
milie, som  om  hun  havde  været  den  Rigeste  af  de 
Rige,  og  hun  fortjente  ogsaa  at  behandles  med  Ud- 
mærkelse, ikke  alene  fordi  hun  var  Amtmandinde  og 
født  Komtesse,  men  ogsaa  fordi  hun  var  en  af  de 
elskværdigste,  gamle  Damer,  man  kunde  træffe,  med 
et  smukt,  gammelt  Ansigt  af  et  alvorligt,  ja  tungsin- 
digt   Udtryk,     som    vidnede    om    megen   Modgang,    en 

tarvelig  Klædedragt  og  magre,  hvide  Hænder  —  den 
unge  Taugenichts  havde  hende  mistænkt  for  at  være 
hellig  og  støttede  sin  Beskyldning  derpaa,  at  hun 
altid  førte  en  gammel  Bibel  med  sig  og  sang  Sal- 
merne halvhøjt  om  Søndagen,  naar  man  var  i  Kirke. 
—  Moderens  tungsindige  Udtryk  syntes  at  være  gaaet 
i  Arv  paa  hendes  Børn.  Sønnen,  Georg,  var  et  højt 
smukt  Menneske  med  et  noget  tilbageholdende  Væsen. 
Han  skulde  være  meget  begavet  og  meget  flittig ;  Grev 
Taugenichts  klagede  over,  at  han  var  en  Særling, 
navnlig  fordi  han  under  sit  Universitetsliv  haardnakket 
vedblev  at  vægre  sig  ved  at  lade  sig  indføre  i  de 
store  Kredse,  hvori  hans  Familie  hørte  hjemme.  Den 
unge  Frøken  Anna  var  mørk  og  bleg  som  sin  Broder, 
men  iøvrigt  en  udmærket  Skjønhed. 

Fru  Habenichts  og  hendes  Datter  boede  paa  et 
lille  Landsted  i  Nærheden  af  den  jyske  Stad,  hvor  de 
havde  levet  i  hendes  Mands  Tid;  thi  da  hun  ej  var 
i  Besiddelse  af  Familiekunsten,  var  hun  nødsaget  til 
at  leve,  som  hendes  Indtægter  tillode  det.  Den  af- 
døde Amtmand  derimod  havde,  trods  mange  gode 
Egenskaber  været  en  ægte  Habenichts;  som  Følge 
heraf  havde  han  anset  det  for  nødvendigt  at  leve 
paa  en  ligesaa  stor  Fod  som  de  af  Omegnens  Fa- 
milier, hvis  Indtægter  mange  Gange  overstege  hans, 
og  heraf  var  atter  Følgen  bleven,  at  han  ved  sin 
Død  havde  efterladt  sin  Enke  en  ikke  ubetydelig 
Gjæld,  hvoraf  dog  en  stor  Del  paa  en  gaadefuld 
Maade  blev  betalt,  og  en  lille  Pension.  Pensionen 
var  lille,  ikkedestomindre  blev  Amtmandindens   Land- 

sted  anset  for  den  smukkeste  Bolig  i  Kjøbstaden. 
Hun  levede  meget  stille,  men  der  var  dog  logen  af 
dem,  der  i  tidligere  Dage  havde  drukket  Champagne 
ved  hendes  Mands  Bord,  som  nu  ansaae  det  for 
overflødigt  at  vise  Enken  den  samme  Opmærksomhed 
som  tidligere,  og  naar  nogen  af  Kjøbstadens  Honora- 
tiores havde  tilbragt  en  Aften  i  hendes  Hus,  sørgede 
de  altid  for,  at  det  ikke  blev  en  Hemmelighed,  at 
de  den  og  den  Aften  havde  drukket  The  hos  Amt- 
mandinde  v.   Habenichts. 

Det  eneste  Byen  havde  at  indvende  imod  hende 
og  hendes  Datter  var,  at  de  vare  lidt  for  stive  og 
egentlig  ikke  havde  noget  ret  fortroligt  Bekjendtskab 
i  deres  Kreds;  men  Folk,  som  vare  beslægtede  med 
Grev  Taugenichts's  og  hver  Sommer  tilbragte  nogle 
Maaneder  hos  ham,  maatte  man  ogsaa  holde  Noget 
tilgode,  og  den  smukke  Frøken  Habenichts  havde 
Privilegium  til  at  undlade  at  besøge  Klubballerne; 
da  derimod  en  Datter  af  en  afskediget  Major,  der 
var  flyttet  til  Byen,  af  Ærgjerrighed  efter  at  blive  an- 
set for  en  aristokratisk  Akkvisition  havde  vægret  sig 
ved  at  deltage  i  et  af  disse,  blev  hun,  under  Trusel 
af  Kxkommunikation  fra  samtlige  Familier,  tvungen  til 
at   indfinde   sig  ved  de  øvrige. 

Det  var  denne  Del  af  hans  Familie,  hvis  Be- 
kjendtskab Louis  gjorde.  Sin  Fætter  Georg  havde 
han  vel  tidligere  kjendt  af  Udseende;  men  da  han 
ikke  var  elegant  klædt,  og  da  Louis  havde  set  ham 
sidde  i  Parterret,  havde  han  ikke  skjøttet  om  at  gjøre 
Bekjendtskab     med    en    saadan     Kætter.       Han    fandt 

iøvrigt  ogsaa  nu,  at  han  lod  Meget  tilbage  ;it  ønske; 
dels  var  han,  selv  blandt  sine  Jevnaldrende,  meget 
tilbageholdende,  dels  skod  han  daarligt  og  røbede  i 
det  Hele  kun  liden  Interesse  for  Jagtfaget,  og  ende- 
lig troede  Louis,  der  var  i  Besiddelse  af  en  temme- 
lig lin  Iagttagelsesevne,  at  kunne  mærke,  at  hans 
Fætter,  trods  alle  sine  Mangler,  følte  sig  sine  ( )m- 
givelser  lidt  overlegen.  Amtmandinden  havde  Louis 
Intet  at  indvende  imod.  Det  konvenerede  ham,  at 
hun  ikke  gjorde  Fordring  paa  at  underholdes  eller 
paa  nogen  anden  særlig  Opmærksomhed  fra  sin  unge 
Slægtnings  Side. 

Froken  Anna  gjorde  mærkeligt  nok,  skjønt  der 
var  meget  i  hendes  Væsen,  der  lignede  Broderen,  et 
meget  fordelagtigt  Indtryk  paa  Louis.  Smuk  var  hun, 
og  del  var  ikke  for  Intet,  at  den  gamle  Grev  Tauge- 
nichts  altid  anførte  hende  som  Exempel  paa  en  fuld- 
endt »Dame«,  der  var  født  til  at  glimre  i  Hofsale, 
Og  at  Grevinden  stadig,  skjønt  forgjæves,  overhængte 
hende  om  blot  at  tilbringe  en  Vinter  hos  hende  i 
Hovedstaden.  Louis  maatte  tilstaa  sig  selv,  at  den 
elegante  Frøken  Rig  ved  Siden  af  hende  vilde  tage 
sig  temmelig  tarvelig  ud.  Ogsaa  i  mange  andre 
Henseender  dannede  hun  en  Modsætning  til  denne 
og  de  fleste  andre  unge  Damer,  som  Louis  kjendte, 
maaske  det  netop  var  dette,  som  gjorde  hendes  Sel- 
skab saa  tiltrækkende  for  ham.  Naar  han  ved  hendes 
Side  red  gjennem  de  store  Skove,    der  vare  saa  stille 

lå  prægtige  i  denne  Efteraarets  Tid,  eller  naar  han 
i   Samtale    med  hende  sad  ved   et  af  Havesalens  store 

Vinduer,  var  det  ham,  som  om  der  var  kommet  et 
nyt  Liv  i  ham  ;  han  glemte  rent  den  Byrde  af  Kjed- 
somhed,  som  Tilværelsen  ellers  paalagde  ham,  og  dog 
vare  deres  Samtaler  ofte  af  en  hel  anden  Natur  end 
den  sædvanlige  Konversation,  hvori  Louis  var  saa 
stor  en  Mester.  I  denne  Tid  forvoldte  hver  Dag 
ham  ikke  den  sædvanlige  Ulejlighed  ved  bestandig 
at  fordre  af  ham,  at  han  skulde  foretage  sig  Noget 
eller  idetmindste  holde  det  ud,  at  lade  være  at  fore- 
tage sig  Noget.  Hans  Gang  mistede  noget  af  sin 
elegante  Sløvhed ,  ja  endog  hans  Stemme  mistede 
endel  af  den  matte,  dæmpede  Klang,  der  antydede, 
at  selve  det  at  frembringe  Ord  var  et  lidt  trættende 
Arbejde,   der  helst  maatte  undgaas. 

Tiden  gik,  Jagtgjæsterne  vare  alle  dragne  bort, 
og  der  var  blevet  ensomt  paa  det  store  Herresæde. 
Louis  fik  et  Brev  fra  sin  Fader,  der  anmodede  ham 
om  at  tænke  paa  sin  Hjemrejse ;  men  han  tænkte 
ikke   paa   at  rejse. 

Hvad  dømte  Anna  om  Louis?  Hans  fashionable 
Ydre  og  elegante  Væsen  undlod  ikke  at  gjøre  et 
fordelagtigt  Indtryk  paa  hende.  I  Begyndelsen,  da 
han  med  sin  sædvanlige,  elegante  Ro  førte  sin  sæd- 
vanlige, elegante  Konversation,  fandt  hun  ham  vel 
noget  aandløs,  men  kom  dog  snart  til  det  Resultat, 
som  ogsaa  var  det  rigtige,  at  det,  der  manglede  ham, 
ikke  var  den  naturlige  Begavelse,  men  Aandens  Dan- 
nelse; hun  saae,  at  der  laa  gode  Spirer  skjulte  i  ham, 
men  tillige,  at  der  vilde  høre  ikke  Lidet  til  for  al 
bringe   dem   frem. 

Og  dog  var  der  i  den  sidste  Tid  foregaaet  en 
Forandring  med  ham ;  undertiden  og  især  i  Samtaler, 
hvori  hun  deltog,  kunde  der  komme  som  Glimt  af 
Tanker,  der  havde  ligget  begravne  fra  den  Tid  af, 
da  Louis  v.  Habenichts  ikke  endnu  var  »den  smukke 
Louis  v.  Habenichts«-,  som  havde  gjort  den  Opdagelse, 
at  det  kostede  altfor  megen  Umage  at  tænke,  Glimt 
af  Tanker,  der  i  saa  høj  Grad  forbavsede  den  unge 
Taugenichts,  at  denne  endog  undertiden  begyndte  at 
føle  sig  fremmed  ligeoverfor  sin  fortrolige  Ven.  Og 
Anna  følte,  at  det  var  hende,  hvem  denne  Forandring 
skyldtes,  og  hendes  blege  Kind  kunde  blive  blussende 
rød    af  Stolthed    og  Glæde,    naar  hun  tænkte  derpaa. 

Elskede  hun  Louis?  Hun  følte,  at  hun  aldrig 
vilde  kunne  elske  en  Mand,  der  førte  en  saa  ube- 
tydelig Tilværelse,  som  hans  hidtil  havde  været.  Ær- 
gjerrig  var  hun:  hun  havde  ofte  i  Stilhed  ønsket,  at 
hun  var  en  Mand  for  at  kunne  vinde  et  Navn.  Der- 
for maatte  ogsaa  den,  hun  valgte,  være  noget  Mere 
end  almindeligt.  Var  Louis  dette?  Nej.  Men  kunde 
han  blive  det?     Det  var  Spørgsmaalet. 

Den  gamle  Fru  Habenichts  syntes  ej  at  føle  sig 
ret  tiltalt  af  Louis.  Det  var  med  en  vis  Mistro,  at 
hun  iagttog  den  Opmærksomhed,  som  han  viste  hendes 
Datter,  og  hun  følte  sig  altid  lidt  urolig  tilmode, 
naar  hun  saae  de  To  indviklede  i  en  ivrig  Samtale. 
Men  der  var  en  Omstændighed,  som  gjorde  hende 
endnu  mere  bekymret:  der  havde  altid  hersket  den 
største  Fortrolighed  mellem  Moder  og  Datter,  en  For- 
trolighed,   som   i   deres   afsluttede   Liv    næsten  var  kom- 

men  af  Nødvendighed;  de  udtalte  for  hinanden  al- 
deles   uforbeholdent    deres   Domme    over  Personer  og 

Begivenheder.  Men  Louis's  Navn  var  aldrig  blevet 
nævnt  af  Datteren  under  deres  fortrolige  Samtaler,  og 
naar  Moderen  ledede  Talen  hen  paa  ham,  søgte 
Anna   altid   at  give   Samtalen   en    anden   Vending. 

Og  Tiden  gik.  Om  et  Par  Dage  vilde  Aml- 
mandinden  og  hendes  Familie  rejse.  Det  lod  næsten, 
som  om  hun  havde  Hastværk  for  at  komme  hjem 
med  sin  Datter. 

Louis  følte  sig  underlig  tilmode  ved  Tanken  om 
maaske  for  bestandig  at  skulle  skilles  fra  sin  smukke 
Kusine.  Han  følte  en  ubestemt  Trang  til  endnu  en- 
gang ret  at  tale  med  hende ;  men  Moderen  veg  ikke 
fra  hendes  Side. 

En  Dag,  da  han  drev  en  af  sine  Vnglingsbeskjæf- 
tigelser,  at  ligge  i  det  aabne  Vindue  og  ryge  Cigar. 
saae  han  den  gamle  Frue  og  hendes  Datter  spasere 
alene  i  Parken.  Han  følte  sig  pludselig  kaldet  til 
ogsaa  at  spasere  i  Parken.  Men  just  som  han  nær- 
mede sig,  stødte  de  paa  den  unge  Taugenichts  og 
Georg,  hvem  Fruen,  der  formodentlig  havde  set  Louis 
komme,  opfordrede  til  at  følge  med.  Hun  drejede 
ind  i  et  Parti,  hvor  Gangen  var  saa  smal.  at  kun  tre 
kunde  gaa  ved  Siden  af  hverandre,  og  Louis  saae 
sig,  ikke  uden  en  vis  Skuffelse ,  henvist  til  Georgs 
Selskab.  Han  hørte  sin  Ven  Taugenichts,  der  i  den 
senere  Tid  var  bleven  paafaldende  underholdende 
imod  Frøken  Anna,  meget  vidtløftig  udbrede  sig  om 
Spaseretures     Forhold     ti!     Rideture     og    atter     disses 

Forhold  lil  Kjøreture,  fra  hvilket  Emne  han  ved  en 
lel  Overgang  førte  Talen  hen  paa  de  Opmudrings- 
foretagender,  der  i  denne  Tid  bleve  udførte  i  Par- 
kens Damme,  og  søgte  at  indlede  en  Diskussion  om 
det  Punkt,  hvorvidt  en  Dam  var  smukkest  med  eller 
uden  Andemad.  Det  lod  iøvrigt  til,  at  den  unge 
Dame,  til  hvis  Underholdning  disse  æsthetiske  Betragt- 
ninger sandsynligvis  nærmest  bleve  anstillede,  ikke 
følte  sig  synderlig  interesseret  ved  dem,  Noget,  hvor- 
over Louis  af  en  eller  anden  uforklarlig  Grund  blev 
saa  glad,  at  han  besluttede  sig  til  at  indlede  en 
Samtale   med  Georg. 

Han  besluttede,  at  give  Samtalen  et  vist  aand- 
rigt  Sving  ligeoverfor  den  unge  Videnskabsmand,  men 
hvorledes?  Det  var  ikke  let  saaledes  paa  Kommando 
at  skulle  være  aandrig.  Han  følte,  at  et  Citat  af  en 
eller  anden  Digter  vilde  gjøre  god  Virkning,  men 
hans  Belæsthed  var  ikke  meget  stor,  maatte  han  lil— 
staa  sig  selv.  Han  erindrede  dunkelt  Noget  om  »I 
kølige  Skygger,  hvor  Sangersken  bygger«,  og  da  han 
ansaae  det  for  givet,  at  det  maatte  være  af  Oehlen- 
schlåger,  spurgte  han  Georg,  om  han  mindedes  det 
smukke  Digt  af  Oehlenschlåger:  »I  kølige  Skygger«; 
denne  saae  paa  ham  og  svarede  roligt:  »Nej«,  hvor- 
paa  Louis  atter  sagde:  /Jo,  det  er  virkelig  smukt, 
egentlig  mest  fordi  han  fandt  det  passende  at  sige 
Noget  ovenpaa  den  korte  Negation. 

En  Pavse  i  Underholdningen  indtraadte.  Den 
unge  Greve  var  kommen  et  længere  Stykke  foran 
med  sine  Damer,    dog    kunde  Louis  høre,    at    han  fra 

Andemaden   var  gaaet  over  til    at  tale    om  sit  Ophold 
ved  Legationen  i   Florents. 

Tiår   De    rejst  meget?«     spurgte   Louis,     ledet  af 
Ideassociationen. 
Nej!< 

De   har  maaske   ikke   følt  Lyst  dertil?« 
Jo,    megen,    men  jeg  har  ikke  havt  Raad  dertil. 
Har  De   rejst? 

»Nej!'  svarede  Louis  i  en  Tone,  der  skulde  an- 
tyde, at  han  ej  havde  havt  Lyst  dertil,  ej  havde 
kunnet  finde  Rejseselskab,  kort  sagt  en  hvilkensom- 
helst  anden  Grund  end  den  ene  rigtige,  at  han  heller 
ikke   havde  havt  Raad  dertil. 

Der  indtraadte  paany  Tavshed.  Louis  følte  sig 
som  en  Mand  af  fin  Tone  forpligtet  til  at  bryde  den ; 
men  da  han  tillige  følte  sig  lidt  fornærmet  over  sin 
Fætters  Mangel  paa  Selskabelighed,  besluttede  han 
at  optræde  lidt  distancerende  og  spurgte  i  en  lidt 
overlegen  Tone: 

.-De  studerer  nok  Jura?« 

»Ja!«   lød  det  korte  Svar. 

Louis  nikkede  bifaldende  og  udstødte  et  opmun- 
trende »Hm,  Hm«  for  at  tilkjendegive,  at  han  ikke 
havde  noget  Specielt  at  indvende  imod  denne  Maade 
at  anvende  Tiden  paa,  ja  endog  fandt  den  ret  for- 
nuftig for  sin  Fætters  Vedkommende. 

De  studerer  meget  ivrigt,  har  jeg  hørt!«  sagde 
Louis  atter,  idet  han  satte  sin  Lorgnet  paa  for  at 
betragte  en  Naturmærkværdighed  i  Skikkelse  af  en 
Bondepige,  der  stod  paa  Vejen  og  mejede. 

Aa    ja!      svarede   Georg. 

Louis  udstødte  atter  sit  *Hm ,  Hm«,  og  del 
endnu  mere   opmuntrende   end  første   Gang. 

;De  studerer  nok  aldeles  ikke,  har  jeg  hørt?« 
spurgte   Georg  i   den  roligste   Tone   af  Verden. 

Louis  studsede  og  vendte  majestætisk  sin  Lorg- 
net med  tilhørende  Øjne  imod  Fætteren,  der  imidler- 
tid saae  saa  ligegyldigt  ud  for  sig,  som  om  han  ikke 
anede,  at  han  blev  betragtet.  Han  indskrænkede 
sig  derfor  til  en  ophøjet  Tavshed,  som  han  bevarede 
hele  den  øvrige  Del  af  Turen.  Han  følte,  at  ethvert 
Haab  om  at  indlede  en  venskabelig  Forstaaelse  med 
sin  Fætter  var  ude,  og  kom  i  det  Hele  taget  i  et  slet 
Lune,  som  først  adspredtes,  da  Anna,  idet  de  atter 
gik  op  ad  Stentrappen  til  Havesalen,  vendte  sig  om 
imod  ham  og  smilende   sagde : 

De  blev  saa  langt  tilbage,   Hr.   de  Habenichts ! 


;  Hvem  er  smukkest  af  disse  To?'  spurgte 
Anna  om  Aftenen  Louis,  da  hun  sad  og  bladede  i 
nogle  Kobberstik ;  det  ene  var  efter  Paul  de  la 
Roches  Maleri:  Marie  Antoinette,  da  hun  gaar  fra 
Revolutionstribunalet ;  det  andet  var  et  smukt  Portræt 
af  Kejserinde  Eugenie. 

» Kejserinden,    tror   jeg    næsten!«     svarede  Louis. 

Er  det  Deres  Alvor?«     spurgte   Anna,    idet   hun 

lænede   sig  tilbage  i  Stolen.      »Hvor    kan    De   som   en 

Adelsmand    foretrække    den    lille    Kejserinde    med   det 

abetydelige,  udtryksløse  Ansigt  for  en  saadan  Dron- 
ning? Ja,  naar  den  Anden  endda  ikke  gjorde  For- 
dring paa ,  at  man  skulde  tænke  sig  hende  som 
Kejserinde !  Dertil  passer  hun  virkelig  kun  daar- 
ligt.< 

Og  dog  har  man  forsikret  mig,'  svarede  Louis, 
»at  der  vanskelig  kan  tænkes  noget  skjønnere  Syn 
end  ved  en  af  de  store  Hoffester  at  se  hende,  om- 
given af  sit  glimrende  Hof,  modtage  den  franske 
Adels  Hylding.  Jeg  har  ofte  ønsket  at  blive  ansat 
ved  Legationen  i  Paris,  jeg  skulde  da  i  Tuilerierne 
gjøre  min  smukkeste  Kompliment  for  Hendes  kejser- 
lige Majestæt!« 

Xej  virkelig?«  sagde  den  unge  Pige  lidt  spot- 
tende. >Veed  De,  for  hvem  jeg  vilde  have  gjort  min 
smukkeste  Kompliment?  For  Marie  Antoinette,  saa- 
ledes  som  hun  her  i  Fangedragt  gaar  mellem  National- 
gardisterne og  Pøbelen. 

Man  vilde  have  guillotineret  Dem. 

Maaske !  men  Marie  Antoinette  skulde  aldrig 
have  modtaget  en  mere  ærbødig  Hilsen  i  Versailles 
end  den,  jeg  havde  givet  hende  her.  Det  var  jo 
endog  min  Pligt  som  Adelsdame  at  hylde  Legitimi- 
teten i  en  saadan  Stund. 

Hendes  Øjne  straalede  ved  disse  Ord  med  en 
Glans,  der  vidnede  om,  at  hun  vel  vilde  have  havt 
Mod  til  en  saadan  Handling.  Louis  fandt,  at  hun 
var  beundringsværdig  smuk. 

De  taler  om  Legitimiteten,  om  den  Smag,  jeg 
bør    have    som  Adelsmand,    og  de  Pligter.    De   kunde 


Familiekarakteristikker.  i  i  7 

have  som  Adelsdame,  sagde  han  nu  paa  sin  Side 
lidt  spottende.  Det  svarer  ikke  til  vor  Tids  Ideer.' 
Tids  Ideer?  Hvad  mener  De  dermed? 
Min  Broder  har  i  Anledning  af  dem  talt  meget  om 
Frihed  og  Lighed,  Grundlov  og  almindelig  Valgret; 
saa  vidt  jeg  kan  forstaa,  er  Meningen  af  det  Hele, 
at  vi  skulle  regeres  af  Bonden.  Bønderne  kunne 
være  meget  brave  Folk;  men  De  maa  forlade  mig, 
de  lugte  lidt  ubehageligt.  Men  De  hvider  maaske 
ogsaa  disse    .-Nutidens  Ideer'. 

Louis  v.  Habenichts  hyldede  aldeles  ingen  Ideer 
og  kunde  derfor  rolig  svare   sit     Nej! 

Den  gamle  Greve,  der  sad  i  Nærheden,  havde 
opsnappet  nogle  af  de  sidste  Ord.  De  udøvede  strax 
deres  Virkning  paa  ham,  han  traadte  nærmere  og 
holdt  først  for  de  To  med  den  ham  egne  Veltalenhed 
et  Foredrag  over  Tiden  fra  den  5te  Juni  1849  °© 
meddelte  derpaa  hele  det  forsamlede  Selskab  nogle 
lærerige  Bemærkninger  om  Fæstetvangen. 

Den  næste  Dag  var  fastsat  til  Afrejsen.  Om 
Morgenen,  da  Louis  traadte  ind  i  Havesalen,  fandt 
han  der  Anna.  Hun  sad  foran  de  aabne  Fløjdøre 
og  saae  ud  over  Landskabet,  hvor  Oktoberstormen 
foer  vildt  om  over  Skove  og  Marker  og  førte  de  visnende 
Blade  helt  hen  foran  hendes  Fod.  Louis  satte  sig  i 
Nærheden  og  betragtede  hende  ufravendt.  Hun  var 
saa  smuk  i  sin  simple  Morgendragt  og  med  sit  dej- 
lige, sorte  Haar,  sat  paa  den  simpleste  Maade  af 
Verden;  men  Udtrykket  i  hendes  Ansigt  var  endnu 
mere   stolt  og  roligt  end  sædvanlig. 

Hvilket  Studium  har  De  valgt?  spurgte  hun 
pludselig,  idet  hun  brød  Tavsheden,  men  uden  at 
vende  sit  Blik  imod  hans. 

Et  besynderligt  Spørgsmaal  i  Sandhed!  Louis 
v.  Habenichts  havde  tænkt  paa  engang  i  et  ledigt 
Øjeblik  at  ville  tænke  paa  en  statsvidenskab e lig  Ex- 
amen  og  svarede   derfor:      Statsvidenskab!' 

Og  hvilken  Stilling  har  De  bestemt  Dem  for? 
Det  har  De  heller  ikke  sagt  mig.' 

Et  ligesaa  vanskeligt  Spørgsmaal!  Efter  et  Øje- 
bliks Betænkning  svarede  han,  at  han  havde  tænkt 
paa  at  komme  ind  i  Udenrigsministeriet  eller  maaske 
blive  ansat  ved  en  Legation. 

>Og  blive  Kammerjunker,  fortsatte  hun,  bestan- 
dig seende  ud  for  sig,  »og  Kammerherre,  og  maaske. 
faa  et  Par  Ordener  og  dø  —  dø  saa  ubekjendt,  at 
ikke  eet  Menneske  vil  standse  et  andet  paa  Gaden 
for  at  fortælle  ham,  at  De  er  død.  Og  efter  et  Aars 
Forløb  er  De  saa  forglemt,  som  om  De  aldrig  havde 
levet.  Og  det  havde  De  heller  ikke.  De  kunde 
være  bleven  til  noget  helt  Andet. 

Der  var  aldrig  Nogen,  der  før  havde  talt 
saaledes  til  Louis  —  dog  jo,  han  mindedes  Ti- 
der, da  en  Skoledreng  havde  forbavset  sine  Lærere 
ved  sine  kløgtige  Svar  og  havde  hørt  dem  sige, 
at  han  var  sjeldent  begavet;  men  det  var  længe 
siden. 

De  kunde  være  bleven  til  noget  helt  Andet  end 
Kammerjunker  og  Kammerherre,«  vedblev  hun.  Jeg 
veed,  det  vilde  have  været  en  vanskelig  Vej.    De  havde 

maaske  maattet    lukke    Dem   inde  og  arbejde   Dag  og 
Nat,   men    Lønnen   var   bleven   stor.' 
Hvad  da?' 

Alt!'       Og    hun     vendte     sit    stolte    Ansigt     mod 
ham.        Er  De   ikke   ærgjerrig? 

/Jeg  tror,  at  jeg  har  været  det.  Maaske  jeg 
er  ilet  endnu. 

/De  er  det,  hvis  De  er  den,  som  jeg  anser  Dem 
for  at  være. 

>0g  hvem  anser  De  mig   da  for  at  være? 

Et  straalende  Blik  var  Svaret.  Hun  rejste  sig  op, 
han   rejste  sig  ogsaa. 

-Jeg  skal  sige  Dem  det  om  et   Aar,     sagde  hun, 
saa   mødes  vi  her. 

Hun    gik    langsom    hen    imod    Døren,     han    fulgte 
hende   Skridt  for  Skridt : 
Anna,   hør   .    .   .' 

Vi     tales     ved     om     et    Aar.      Der    kommer    min 
Moder. 

Louis  hilste  flygtig  paa  den  gamle.  Frue  og  ilede 
ud  i  Haven.  Blive  til  Noget,  det  kunde  han ;  blive 
elsket  af  hende,   det  kunde   han  ogsaa! 

/Hvad  Fanden  gaar  der  af  ham,  mumlede  den 
unge  Taugenichts,  der  laa  i  et  Vindue  og  røg  en 
Cigar,  ogsaa  en  af  hans  Vndlingsbeskjæftigelser. 
/Uden  Hat!  Jeg  tror,  min  Salighed,  at  han  gaar 
og  tænker  paa  Noget.' 

Et  Par  Timer  efter  holdt  en  Postvogn  foran  den 
store  Stentrappe  i  Gaarden.  Amtmandinden  og  hen- 
des Datter  stege   ind.      Louis  hjalp   dem. 

Farvel,    farvel!       sagde   Anna    til   alle   de   Andre. 
/Farvel  saa  længe!     hviskede  hun  til   ham. 

De  to  store  Bulbidere,  der  hele  Tiden  havde 
gjøet  ad  den  fremmede  Vogn,  fore  nu  som  rasende 
om  i  deres  Lænker,  thi  Kusken  knaldede  med  Pisken, 
og  Vognen  rullede  dundrende  afsted  over  Stenbroen, 
den  svingede  ud  gjennem  Porttaarnet,  og  for  sidste 
Gang  hilste  et  dejligt,  ungt  Ansigt  til  Afsked. 

/Hvad  Fanden  gaar  der  af  ham!  mumlede  for 
anden  Gang  den  unge  Taugenichts,  da  han  atter 
saae  sin  Ven  med  bøjet  Hoved  spasere  om  i  Par- 
kens Gange.  Pludselig  gik  der  over  hans  Ansigt  et 
saa  stærkt  Udtryk  af  Overraskelse,  som  det  formaaede 
at  afspejle : 

/Han  skulde  dog  vel  aldrig  være  forelsket  i 
Anna?  Hun  har  jo  ligesaa  Lidt  som  han  selv ; 
Mennesket  er  jo  gal,  hvis  han  tager  hende  istedetfor 
Handelsdatteren,  som  han  skal  være  kapret  til ! « 

Den  næste  Dag  fandtes  i  Posttasken  ogsaa  et 
Brev  til  Louis.  Det  var  fra  hans  Fader,  som  an- 
modede ham  endnu  indstændigere  end  tidligere  om 
at  paaskynde  sin  Afrejse,  da  Grossererfamilien  viste 
temmelig  utvetydige  Tegn  paa  Misfornøjelse  over 
hans  lange  Fraværelse ,  der  næsten  havde  Karak- 
teren af  et  Brud.  Louis  afsendte,  et  Svar  med  den 
Underretning,  at  han  aldeles  ikke  følte  sig  opfordret 
til  at  rejse  strax  og  i  det  Hele  ikke  havde  Noget 
imod,  at  Handelsfolkene  opfattede  hans  Fraværelse 
som   et   Brud. 

Brevet    blev    afsendt;     det     var     det    første    Skridt 

paa  den  nye    Bane,   og  han  følte  sig  ret  tilfreds  over 
at  have   gjort  det. 

.Men  der  var  Mere,  der  skulde  gjøres.  Han 
vilde  endnu  forblive  nogen  Tid  hos  Grevens  efter 
saaledes  at  have  opsagt  Etatsraadens  Huldskab  og 
Troskab  ;  det  var  den  nemmeste  Maade  til  at  slippe 
for  » Scener'  og  andre  ellers  nødvendige  Ubehage- 
ligheder; men  han  vilde  tillige  strax  tage  fat  paa  de 
Studeringer,  han  nu  havde  bestemt  at  hellige  sig  til. 
Uheldigvis  manglede  han  Bøger;  Georg  rejste  vel 
Dagen  efter  tilbage  til  Kjøbenhavn,  men  efter  det. 
Forhold,  hvori  han  stod  til  ham,  vilde  han  aldeles 
ikke  anmode  ham  om  den  Tjeneste  at  udvælge  og 
besørge  ham  tilsendt  de  nødvendige  Værker.  Der 
var  blandt  hans  Venner  Ingen,  som  egnede  sig  til 
at  opfylde  et  saadant  Hverv,  og  han  saae  sig  derfor 
henvist  til,  hvad  han  kunde  opdrive  der  paa  Stedet; 
han  gjennemsøgte  Grevens  store  Bibliothek  og  fandt 
virkelig  der  flere  Værker,  som  han  indsaa  kunde  blive 
ham  til  stor  Nytte.  Han  begyndte  paa  et  af  dem, 
og  det  interesserede  ham  virkelig;  men  det  varede 
ikke  længe,  førend  den  unge  Taugenichts  begyndte 
at  ironisere  over  hans  aldeles  uforklarlige  Studier  af 
videnskabelige  Forfattere  paa  et  Sted,  hvor  han  var 
kommen  for  at  gaa  paa  Jagt.  Louis  anerkjendte  det 
Berettigede  i  disse  Bebrejdelser  og  fandt  det  ved 
nøjere  Eftertanke  rigtigst  at  opsætte  Studierne  indtil 
han  var  kommen  hjem.  Det  kunde  ogsaa  være  godt 
ret  at  rekreere  sig,  inden  han  for  Alvor  tog  fat  — 
ret    som    om    han   i    hele    sit    Liv    havde    bestilt   Andel 

©nd  al  rekreere  sig.  I  Selskab  med  sin  Ven  hengav 
han  sig  derfor  paany  til  at  stræbe  vilde  Dyr,  navnlig 
Agerhøns,  efter  Livet.  Denne  Beskjæftigelse  var  netop 
begyndt  at  falde  ham  lidt  besværlig,  da  han  modtog 
et  nyt  Brev  fra  sin  Fader. 

Det  havde  et  saa  voluminøst  Ydre,  at  han  den 
første  Dag  lod  sig  nøje  "med  ret  at  betragte  Ud- 
skriften: vHr.  Louis  de  Habenichts  og  Vaabenet  i 
Seglet  med  den  store  Græshoppe  i  gyldent  Felt,  og 
først  den  næste  Dag  kunde  han  bekvemme  sig  til  at 
begynde  det  Arbejde  at  læse  det.  Kammerherren 
udtalte  sin  Bekymring  over,  at  hans  sidste  Brev  havde 
truffet  Sønnen  i  et  saa  afgjort  slet  Lune;  thi  at  han 
havde  været  i  et  meget  slet  Lune,  fremgik  tydelig 
af  det  Svar,  han  havde  skrevet.  løvrigt  maatte  han 
endnu  engang  paa  det  Allerbestemteste  gjentage  sin 
Opfordring  til  ham  om  at  vende  hjem.  Han  kunde 
tilfulde  indse  det  Tiltrækkende ,  der  for  et  ungt 
Menneske  var  i  at  skyde  Agerhøns,  men  der  var  paa 
den  anden  Side  meget  alvorlige  Hensyn,  som  gjorde 
sig  gjældende.  Det  Rygte  havde  allerede  udbredt 
sig,  at  der  ikke  var  noget  Sandt  i,  hvad  man  tidligerr 
havde  fortalt  om  den  unge  v.  Habenichts's  Forlovelse 
med  Frøken  Ida  Rig.  Familien  Rig  selv  var  aaben- 
bart  af  den  Anskuelse,  at  Louis  vilde  trække  sig  ud 
af  Forholdet,  og  Etatsraaden  havde  paa  en  meget 
utvetydig  Maade  berørt  et  meget  delikat  Forhold, 
hvori  Kammerherren,  som  Sønnen  vidste,  stod  til 
ham.  Det  var  uden  Tvivl  ogsaa  det  ovenomtalte 
Rygte,   der  havde  bevæget  en   anden  Herre,    til   hvem 

Kammerherren  ogsaa,  som  hans  Søn  ligeledes  vidste, 
stod  i  et  delikat  Forhold,  til  paa  en  ligesaa  utvetydig 
Maade  at  herøre  dette  Forhold,  og  denne  de  to 
Herrers  Optræden  havde  foruroliget  Kammerherren  i 
en  Grad,  som  han  neppe  kunde  udtrykke.  Paa  den 
anden  Side  havde  han  erfaret,  at  Frøken  Ida  Rig 
endog  aldeles  uafhængig  af  sine  Forældre  besad  en 
Formue,  som  hun  havde  arvet  efter  en  afdød  Slægt- 
ning, og  saa  vidt  han  kunde  skjønne,  vilde  Louis,  i 
Tilfælde  af,  at  han  ægtede  hende,  endog  kunne  holde 
Ekvipage.  Endvidere  havde  en  Samtale  med  Excel- 
lencen X.  berettiget  ham  til  at  antage,  at  der  ikke 
var  nogen  uoverstigelig  Hindring  ivejen  for,  at  Louis 
kunde  opnaa  en  Kammerjunkers  Værdighed. 

Der  rørte  sig  besynderlige  Følelser  hos  Louis, 
da  han  læste  dette  Brev,  og  det  gav  ham  meget  at 
tænke  paa.  Ved  blot  at  gribe  til  med  Hænderne 
kunde  han  blive  en  Mand,  der  holdt  egen  Ekvipage 
og  Heste  (Skimler  skulde  det  være)  og  eget  Liberi. 
Det  var  dog  nødvendigt  at  betænke  sig  vel,  naar 
man  havde  Valget  mellem  en  saa  let  og  magelig- 
Karriere  og  den  besværlige,  i  Sandhed  meget  besvær- 
lige Vej,  som  hans  unge  Slægtning  havde  anvist,  paa 
hvilken  man,  hvor  hæderlig,  agtet  og  omtalt  man  end 
kunde  blive,  dog  vilde  blive  nødt  til  at  føre  et  byrde- 
fuldt og  anstrengende  Liv  med  knappe  Indtægter.  Der 
var  vel  et  Billede,  som  tyngede  meget  i  denne  Skaal; 
men  det  var  alt  afbleget  lidt  og  blegedes  endnu  mere, 
naar  han  tænkte  sig  det  i  et  Hus,  hvor  man  ej  havde 
Raad    til    at    holde    Ekvipage,    maaske    ikke    engang 

Tjener,  men  derimod  havde  Gjæld,  trykkende  Gjæld; 
thi  det  vilde  blive  en  absolut  Nødvendighed.  Og 
ligeoverfor  dette  Billede  var  der  et  andet,  som  dog 
altid  tyngede  den  modsatte  Vægtskaal  noget :  Billedet 
af  en  falleret  Fader. 

Meget  ubehageligt  at  skulle  tænke  saa  meget ! 
Foreløbig  opgav  Louis  derfor  at  tænke  paa  det  og 
klædte  sig  paa  til  Middagsbordet. 

Om  Eftermiddagen,  da  han  sad  paa  sit  Værelse. 
begyndte  han  dog  igjen  den  vanskelige  Tænknings- 
proces.  Gjæld  var  og  blev  dog  en  stor  Ubehagelig- 
hed, det  havde,  han  alt  selv  erfaret.  Der  var  ikke 
Andet  for,  end  at  han  maatte  være  fornuftig.  Han 
skrev  derfor  til  sin  Fader,  at  han  paa  hans  Vegne 
strax  kunde  ansøge  Etatsraaden  om  Posten  som  hans 
Svigersøn,  forseglede  Brevet  med  Billedet  af  den 
store  Græshoppe  i  gyldent  Felt  og  syntes  derpaa,  al 
han  kunde  føle  sig  tilfreds  med  sig  selv,  da  han 
egentlig  havde  handlet  ædelt  og  opofret  sig  for  sin 
Fader,  hvilket  i  Almindelighed  anses  for  at  være  en 
fortjenstfuld  Gjerning  af  et  ungt  Menneske. 

Mærkeligt  nok  havde  han  dog  slet  ikke  denne 
behagelige  Følelse,  men  befandt  sig  snarere  i  en 
Stemning,  der  grænsede  til  Utilfredshed.  For  al 
fordrive  denne  tændte  han  sig  en  Cigar  og  lagde  sig 
i  det  aabne  Vindue,  og  da  dette  ej  frugtede,  begav 
lian  sig  til  den  unge  Greves  Væreise  for  i  Selskab 
med  ham   at  tilbringe   Eftermiddagen   i    Billardsalen. 

Nogle  Dage  efter  forlod  Louis  Taugenichtsernes 
Herresæde  og  ankom  til  Kjøbenhavn.  Hans  Fader 
modtog  ham  med  en  Glæde  og  Etatsraaden  med  en 
Hjertelighed,  der  næsten  var  ham  besværlig,  og  For- 
lovelsen blev  deklareret.  Heldigvis  var  Frøken  Ida 
af  et  meget  roligt  Gemyt,  der  ikke  gjorde  nogen- 
somhelst  Fordring  paa  at  »forstaas«,  og  i  den  første 
Periode  af  Forlovelsen,  hvori  Louis  følte,  at  der  paa- 
hvilede ham  en  vis  Forpligtelse  til  at  være  Elsker, 
havde  hun  saa  overordentlig  travlt  med  at  arrangere 
den  nye  Garderobe,  der  skulde  sætte  hende  istand 
til  paa  en  værdig  Maade  at  optræde  ved  de  utallige 
og  tildels  —  takket  være  Louis's  Familieforbindelser 
—  meget  aristokratiske  Visiter,  der  skulde  gjøres. 
Den  vigtigste  Fordring,  som  Ida  stillede  til  sin  For- 
lovede, var,  at  han  skulde  vise  sig  som  den  elegante 
Adelsmand,  aldeles  overlegen  de  unge  Grosserere  med 
de  gaadefulde  Halstørklæder,  med  hvem  saa  mange 
af  hendes  Veninder  havde  ladet  sig  nøje,  —  en  For- 
dring, som  det  faldt  Louis  v.  Habenichts  meget  let 
at  fyldestgjøre. 

Noget,  der  meget  forbavsede  Kammerherren,  var, 
at  hans  Søn  stadig  afslog  hans  Tilbud  om  at  hen- 
vende sig  til  Excellencen  X.  angaaende  Ansættelsen 
som  Kammerjunker.  Han  fandt  det  ogsaa  meget 
besynderligt,  at  han  af  og  til  lod  sig  finde  med  et 
statsvidenskabeligt  Værk  uden  at  kunne  angive  nogen 
bestemt  Grund   til,   at  han  læste  det. 

Louis  stod  i  den  bedste  Forstaaelse,  ej  alene 
med    Etatsraadens   egen   Familie,   men  ogsaa  med  hele 

dens  Omgangskreds,  hvis  Medlemmer  alle  ønskede 
at  staa  sig  vel  med  den  vordende  unge  Ægtemand, 
i  hvis  Hus  man  kunde  risikere  at  træffe  sammen 
med  Folk  som  Grev  v.  Taugenichts.  Etatsraadinden 
følte  sit  Moderhjerte  banke  ved  at  høre  alle  de 
Steder,  hvor  hendes  Datter  havde  gjort  Visit,  og 
paa  Louis's  Fødselsdag,  som  indtraf  i  Foraaret,  blev 
han  foruden  med  den  broderede  Relikvie,  hvormed 
hans  Forlovede  lyksaliggjorde  ham,  af  Etatsraaden 
belønnet  med  en  ikke  uanselig  Sum  Penge,  der 
skulde  sætte  ham  istand  til  inden  Brylluppet  at  fore- 
tage en  Udenlandsrejse,  som  han  længe  havde  ønsket. 
Han  drog  først  til  Paris,  dette  hans  Ønskers  Maal. 
Hans  Fader  havde  anbefalet  ham  til  en  Marquis  med 
tre  Efternavne,  og  Grev  Taugenichts,  der  havde  For- 
bindelser i  alle  store  Hovedstæder,  til  flere  andre 
udmærkede  Personer.  Luften  i  Paris  behagede  ham 
overordentlig.  Han  følte  sig  endnu  stærkere  end 
nogensinde  før  opfordret  til  at  give  en  ung  Hr.  v. 
Taugenichts's  Rolle  og  viste  tillige,  at  ogsaa  han  fuld- 
komment besad  sin  Families  store  Kunst:  —  der  var 
Ingen  af  dem,  han  traf  sammen  med,  som  tvivlede 
om,  at  den  unge,  danske  Adelsmand  var  i  Besiddelse 
af  en  overordentlig  Formue.  Opholdet  i  Paris,  og  navn- 
lig et  kort,  men  nøje  Bekjendtskab  med  en  ung  Mar- 
quis  de  Vaurien  med  en  halv  Million  Francs  om 
Aaret,  havde  imidlertid  til  Følge,  at  Louis  maatte 
opgive  den  øvrige  Del  af  Rejsen  og  endda  vende 
tidligere  hjem,   end  det  var  bestemt. 

Brylluppet    nærmede     sig,    men    der    var    Noget, 

><>m  endnu  laa  Louis  paa  Sinde  —  han  havde  en 
lille,  privat  Gjæld.  Overdreven  var  den  ikke,  men 
den  skulde  betales  nu;  kun  Etatsraaden  kunde  be- 
tak- den,  men  han  krympede  sig  lidt  ved  at  bede  ham 
derom.  Dog,  hvor  lidet  han  end  holdt  af  at  tænke, 
var  han  ikke  uden  Opfindelsesevne.  Etatsraadinden 
havde  ofte  slaaet  paa,  at  det  var  ønskeligt,  om  hen- 
des Svigersøn  til  Brylluppet  havde  en  Titel.  Louis 
kunde,  naar  han  tænkte  sig  rigtig  om,  nu  egentlig 
slet  ikke  se  nogen  Hindring  for  at  modtage  en  Kam- 
merjunkers Værdighed.  Han  vidste  vel,  at  der  var 
En,  som  vilde  trække  et  meget  haanligt  Smil  derover, 
men    .    .    . 

Han  anmodede  sin  Fader  om  at  henvende  sig 
til  Excellencen,  og  Kammerherren,  som  aldeles  ikke 
havde  kunnet  forstaa  sin  Søns  Grille,  gjorde  det  med 
Glæde. 

Nogen  Tid  efter  bragte  en  Dag  alle  Blade  den 
vigtige  Efterretning  over  hele  Landet,  at  det  havde 
behaget  Hans  Majestæt  allernaadigst  at  udnævne  Hr. 
Louis  v.  Habenichts  til  Kammerjunker.  Samme  Dag 
anmodede  Louis  Etatsraadinden,  der  var  i  et  straa- 
lende  Lune  over  Udnævnelsen,  om  en  Samtale,  med 
hvis  Udfald  han  og  hans  Kreditorer  vare  lige  til- 
fredse. 

Det  unge  Pars  Lejlighed  var  arrangeret  meget 
elegant  og  meget  smagfuldt;  thi  begge  Svigermødre 
havde  beskjæftiget  sig  dermed.  Den  nye  Kammer- 
junker vidste,  at  hans  Svigerfaders  Brudegave  vilde 
bestaa   i   to   smukke  Skimler,  og  en  ligesaa  smuk  Vogn; 

(  )g  netop  et  Aar  efter  Forlovelsen  i  den  smukke, 
friske  Kfteraarstid  holdes  Brylluppet.  Og  der  er 
kommet  en  uventet  Gjæst  dertil,  en  ung  Frøken  v. 
Habenichts,  som  er  fulgt  over  fra  Jylland  med  Grev 
Taugenichts's  for  med  dem  at  gjøre  en  Rejse  til 
Syden  for  sit  Helbreds  Skyld.  Den  unge  Skjønhed 
havde  aldrig  været  saa  smuk  og  saa  bleg  og  saa 
aristokratisk  som  den  Dag.  Fjernere  Bekjendte  af 
Familierne,  som  ikke  vare  blevne  indbudne  til  Bryl- 
luppet, men  hvem  Kirkebetjentene  havde  skaffet  gode 
Pladser,  og  som  ikke  havde  Andet  at  gjøre  end  at 
holde  den  nøjagtigste  Mønstring  over  alle  Personerne, 
■  rklærede  enstemmigt,  at  Frøken  v.  Habenicht>  var 
den  smukkeste  af  alle  de  smukke,  unge  Damer,  der 
havde  været  tilstede,  og  dog  vare  alle  Frøken  Rigs 
Brudepiger  .-Skjønheder* ;.  Den  eneste  Indvending, 
de   havde   at  gjøre,   var,   at  hun  saae  lidt  for  stolt  ud. 

Louis  vidste,  at  hun  var  tilstede,  og  han  ønskede 
ikke  at  møde  hendes  Blik.  Han  holdt  derfor  under 
hele  Handlingen  sine  Øjne  nedslagne,  hvilket  saa  al- 
deles vandt  en  gammel  Tante  til  Ida,  der  antog  del 
for  et  Tegn  paa  hans  overvældede  Sindsstemning,  at 
hun  besluttede  ikke  at  forglemme  den  unge  Mand  i 
sit   Testamente. 

Om  Aftenen  ved  den  glimrende  Soirée,  hvormed 
Ktatsraaden  fejrede  Brylluppet,  stod  Louis  pludselig 
ligeoverfor  den  blege  Skjønhed,  der  roligt  lod  sig 
konversere    af  den   unge   Hr.   Rig. 

Til   Lykke.    Hr.  Kammerjunker!      sagde  hun  med 
en   fuldendt   Hilsen. 

Tak,     Frøken!       svarede    Louis    med    et    ligesaa 
fuldendt   Huk. 

Georg    Habeniehts   var   ikke    med    til    Brylluppet. 
Louis  havde  undertiden  modi   ham    paa  Gaden,    men 

indskrænkede  sig  til  en  Hilsen,  der  tiltog  jevnt  i 
Flygtighed  og  ganske  ophørte,  da  han  var  bleven 
Kammerjunker. 

Louis   erklærede,   at  han  ikke   var    nogen   ægte   v. 
Habenichts. 


V.  C,  S.  Topsoe:  Samlede  FortssUioger .  I. 


IV. 

Familien  Severinsen. 


prindelig  hed  Familien  Severinsen  slet  og  ret 
Sørensen  og  hørte  til  den  saakaldte  »  lavere 
Borgerstand'.  Men  da  en  Hr.  Sørensen, 
der  nærede  en  ærgjerrig  Tragten  efter  at 
blive  anset  for  hørende  til  »den  dannede  Klasses 
havde  samlet  en  lille  Formue,  ansaa  han  det  for  rig- 
tigst at  bryde  med  Familien  Sørensen,  og  idet  han 
benyttede  det  almindelige  Fif  for  at  give  et  vulgært 
Navn  en  bedre  Klang,  nemlig  at  latinisere  det,  lod 
han   sin   Søn  kalde  Severinsen. 

Hans  Ærgjerrighed  ledede  ham  endvidere  til  at 
bestemme  denne  Søn  for  Embedsstanden  —  man 
erindre,  at  han  levede  paa  en  Tid,  da  Forfølgelserne 
imod  denne  Samfundsklasse  endnu  ikke  havde  taget 
deres  Begyndelse,  og  da  det  ikke  var  gaaet  op  for 
den  folkelige  Bevidsthed,  hvilket  Indbegreb  af  moralsk 
Slethed,  der  skjuler  sig  i  Ordet   »Embedsmand«. 

Den  unge  Severinsen  var  imidlertid  ikke  meget 
begavet    af  Naturen,   og   efter   at  han   flere    Aar   liaanl- 

nakket  havde  trodset  alle  sine  Læreres  Bestræbelser 
for  at  bibringe  ham  Begyndelsesgrundene  i  det  latin- 
ske  Sprog,  kom  hans  Fader  til  det  Resultat,  at  hans 
Vndlingsplan  ikke  lod  sig  realisere,  og  anbragte  der- 
for Sønnen  i  Hørkræmmerlære,  idet  det  blev  forbe- 
holdt en  senere  Generation  at  sikre  Familien  Plads 
i   »den  dannede  Klasse«. 

Hørkræmmerdrengen  blev  Hørkræmmer,  indtraadte 
i  Ægtestanden  og  fik  en  Datter.  Han  selv  var  al- 
deles fri  for  sin  Faders  Ærgjerrighed,  at  blive  anset 
for  dannet.  Han  havde  endog  gjort  Forsøg  paa 
at  sidde  i  sin  Stue  med  Kaskjet,  men  hans  Kone 
og  Datter  hævdede  strengt  deres  Værdighed  og  fik 
det  forpurret.  Der  gaves  ingen  ung  Severinsen,  ellers 
vilde  han  ufejlbarlig  af  sin  Moder  have  været  fordømt 
til  at  blive  Embedsmand  trods  alle  de  Indsigelser, 
som  Faderen  og  Naturen  kunde  have  gjort,  og  han 
vilde  paa  denne  Maade  have  kunnet  være  til  ubode- 
lig Skade  for  en  god  Forstaaelse  mellem  Ægtefolkene. 
Da  han  nu  imidlertid  ikke  existerede,  var  han  ikke  en 
saadan  Hindring,  og  Hørkræmmeren  og  hans  Kone 
kom  i  det  Hele  taget  meget  godt  ud  af  det  med 
hinanden. 

Hørkræmmeren  er  i  Virkeligheden  ogsaa  en  meget 
skikkelig  Mand.  Sin  meste  Tid  tilbringer  han  i  sin 
Butik  og  paa  sit  Kontor;  i  sin  Familiekreds  er  han 
meget  indesluttet  og  indskrænker  sig  hovedsagelig  til 
at  være  Tilhører.  Hans  Yndlingsthemaer  ere,  hvor- 
ledes de  store  Grosserere  tjene,  og  hvorledes  han  selv 
havde   det   i   sine   Læreaar. 

For  de  mere  almindelige  Interesser,  nemlig  for 
de  politiske,  er  hans  Sands  meget  uudviklet,  eller  — 
Og  niaaske  Sagen  rettest  bør  ses  fra  dette  Synspunkt 
—  han  er  begavet  med  en  vis  kosmopolitisk  Livs- 
anskuelse, der  ikke  tillader  ham  at  slutte  sig  til  nogen 
bestemt  politisk  Retning.  Han  finder,  at  de  Alle  have 
Ret  paa  deres  Maade.  Læser  han  »  Fædrelandets 
er  han  fuldstændig  enig  med  det,  og  læser  han 
Flyveposten'  eller  .»Morgenpostens  giver  han  dem 
hver  for  sig  ligesaa  ubetinget  Ret.  Kun  een  Gang  er 
han  for  at  se,  hvorledes  det  gik  til,  gaaet  til  Valg  i 
sin  Valgkreds.  Han  stemte  da  ved  Kaaringen  for 
begge  Kandidater,  og  ved  den  skriftlige  Afstemning 
stemte  han  ikke.  Der  er  dog  een  Sætning  i  Politiken, 
som  staar  fast  for  ham,  den  nemlig,  at  vi  have  Ret 
imod  det  tyske  Forbund,  men  hvorledes,  eller  om 
overhovedet  dette  nærmere  lader  sig  motivere,  be- 
kymrer ham  ikke;  han  anser  det  sandsynligvis  for 
Noget,  der  ikke  lader  sig  tænke  anderledes. 

Madam  eller,  som  den  høflige  Nutid  siger,  Fru 
Severinsen  er  trods  sin  Forkjærlighed  for  den  dannede 
Klasse  en  overordentlig  flink  Kone  i  sit  Hus.  Hendes 
Rastløshed  fra  om  Morgenen  Kl.  7  til  Spisetid  kjen- 
der  ingen  Grænser.  Skjønt  hun  til  sin  Disposition 
har  en  fast  Pige  og  en  Karl,  føler  hun  sig  dog  for- 
pligtet til  at  gjøre  Alt  selv  og  nærer  uden  Tvivl  ogsaa 
den  Overbevisning,   at  hun  gjør  Alt   selv. 

Grunden  til  denne  overordentlige  Virksomhed  er 
dels  at  søge  deri,  at  hun  anser  den  for  at  være  uad- 
skillelig  forbunden   med   kvindelig  Dyd   og    Retskaffen- 

hed,  dels  deri,   at   hun   nærer  en  rodfæstet  Mistillid  til 
den    ovennævnte,    faste    l'ige. 

Tilsyneladende  er  denne  et  temmelig  forkuet  Væ- 
sen med  forvildede  Øjne,  som  kun  eftertragter  lude. 
Hanke  og  andre  fremspringende  Cijenstande  paa 
Porcellæn  eller  Fajance  og  har  et  ensidigt  Talent  til 
at  slaa  Vandkarafler  itu.  Det  er  derfor  rimeligt  at 
antage,  at  hendes  Frues  Mistillid  til  hende  ikke  er 
af  nogen  individuel  Karakter,  men  udspringer  fra  en 
indgroet  Fordom  imod  hele  Tjenestepigestanden. 
fruen  er  i  Virkeligheden  overbevist  om,  at  hendes 
Pige  i  sit  Indre  nærer  den  mest  forbryderiske  Til- 
bøjelighed til  Tyveri  og  Bedrageri,  og  tror  hende  i 
Besiddelse  af  en  overmenneskelig  Snedighed;  det  er 
i  lerfor  en  af  hendes  Hovedopgaver  at  vogte  sin  Ejen- 
dom eller  egentlig  kun  en  Del  af  denne,  Spisevarerne 
nemlig,  imod  denne  Skabning.  Døren  til  Spise- 
kammeret holdes  derfor  bestandig  aflaaset.  Fruen 
opbevarer  selv  Nøglen,  men  tæller  ikke  desto  mindre 
stadig  de  kolde  Kartofler,  der  sættes  ind,  da  det  jo 
var  tænkeligt,  at  den  unge  Skabning  i  sin  moralske 
Fordærvelse  kunde  have  forfærdiget  en  falsk  Nøgle 
eller  lagt  Planer  til  at  dirke  Laasen  op  om  Natten 
for  ret  at  tilfredsstille  sin  Graadighed. 

En  Virkning  af  den  stadige  Mistænksomhed,  som 
hun  er  udsat  for,  er  maaske  den  overordentlige  Sky- 
hed, Pigen  udviser  lige  overfor  Fremmede,  og  som 
ofte  falder  dem  meget  besværlig.  Ind  til  Familiens 
Beboelseslejlighed  forer  nemlig  et  mørkt  Skab,  som 
benævnes    Entré.      Ind    i    dette    lukker    Pigen  de   Be- 

søgende  og  trækker  sig  derpaa  saa  hurtig  som  mulig 
tilbage  til  Køkkenet  ad  en  Sidegang  uden  at  give 
dem  nogen  Underretning  om,  hvorledes  de  videre 
have  at  forholde  sig;  de  famle  derfor  om,  indtil  det 
lykkes  dem  at  vælte  nogle  Paraplyer  eller  rive  Hør- 
kræmmerens Hatte  ned.  hvilket  er  Signalet  for  dem, 
der  maatte  opholde  sig  i  Dagligstuen,  til  at  aahne 
Døren  og  befri  de  Indespærrede.  Hvad  iøvrigt  an- 
gaar  den  omtalte  Tjenestepige  maa  endnu  mærkes 
den  Maade,  hvorpaa  hun  søger  Natteleje.  Det  er  i 
et  Rum,  der  af  Husværten  benævnes  ■■>  Alkove,  og 
som  bestaar  af  en  Hule,  hvortil  man  kryber  ind  fra 
Køkkenet. 

I  den  Tid,  da  Fru  Severinsen  er  beskjæftigei  i 
sin  Husholdning,  er  hun  iført  en  Fantasidragt  af 
egen  Opfindelse,  bestaaende  af  Sandaler  og  et  løst 
hængende  Klædningsstykke,  som  benævnes  Morgen- 
kjole, hvorover  er  kastet  et  Draperi,  der  har  nogen 
Lighed  med  et  Shawl.  Efter  denne  Tid,  eller  naar 
hun  gaar  ud,  er  hun  derimod  en  særdeles  elegant 
Dame ,  om  hvis  Kvalifikation  til  at  henregnes  til 
den  dannede  Klasse  der  ikke  kan  rejses  Skygge  af 
Tvivl. 

Hørkræmmerens  Datter,  Frøken  Jenny,  ligner  sin 
Moder  endel ;  hun  deler  hendes  Mistænksomhed  imod 
Tjenestepigen  ligesaavel  som  hendes  Ærgjerrighed. 
Denne  har  endog  foranlediget  hende  til  haardnakkel 
at  nægte  at  besøge  en  beslægtet  Familie,  som  ikke 
vilde  følge  med  Tiden,  men  vedblev  at  kalde  hende 
»Jomfru«.      Iøvrigt     er     hun    en    meget    net    Pige,     der 

gierne  vil  være  endnu  nettere,  og  for  at  opnaa 
dette  benytter  alle  mulige  tilladelige  Midler.  Hendes 
Paaklædning  er  derfor  altid  meget  udsøgt  og  efter 
den  nyeste  Mode.  Den  synes  forøvrigt  at  antage  en 
vis  emanciperet  Retning  og  nærmer  sig  til  Herredragt 
i  flere  Punkter,  som  Hatten,  det  frakkelignende  Over- 
klædningsstykke  og  de  højhælede  Støvler,  ja  hun 
hærer  endog    /Skjorte«. 

En  til  Fruens  og  tildels  Frøkenens  forskjellige 
Klædedragt  svarende  Dobbelthed  kan  iagttages  paa 
andre  Punkter  af  Familiens  indre  Liv.  Saaledes  i  dens 
Beboelseslejlighed,  hvor  Daglig-  og  Spisestuen  svarer 
til  Dragten  efter  Kl.  to,  eller  naar  de  ere  ude;  de 
ere  nemlig  særdeles  smukt  møblerede  og  pege  hen 
paa  den  respektable  Plads,  Beboerne  indtage  i  Sam- 
fundet. De  andre  Værelser,  der  kun  ere  bestemte  til 
at  ses  af  Familiens  Øjne,  svare  til  Dragten  før  Kl. 
to  og  røbe  ikke  nogen  Hensyntagen  til  det  Ydre. 
Her  viser  det  sig  ogsaa,  at  man  kun  antager,  at  Pi- 
gens forbryderiske  Tilbøjeligheder  strække  sig  til  spise- 
lige Gjenstande,  idet  man  anvender  paafaldende  liden 
Omhu  i  Opbevaringen  af  Klædningsstykker  og  andet 
Løsøre. 

Den  samme  Adskillelse  mellem  Civilisation  og 
en  mere  primitiv  Naturtilstand  ses  i  Familiens  Maal- 
tider,  navnlig  i  den  Maade,  hvorpaa  Føden  frem- 
sættes, naar  ingen  Fremmede  eller  kun  nære  Slægt 
og  Venner  ere   tilstede,   og  naar  man  bespiser  Andre. 

Men  hvorledes  nu  end  Familiens  indre  Forhold 
stille   sig,   kan   man   ikke  nægte,   at  den  udadtil  optræ- 

dér  merl  al  mulig  Glans,  hvilket  er  saa  meget  mere 
vigtigt,  som  den  virkelig  er  meget  paafærde.  Folke- 
theatret  og  Kasino  ere  dens  Yndlingssteder,  og  Fruen 
anser  fattige,  unge  Mænds,  Marmorkvinders  og  Vajsen- 
husbørns  Eventyr  og  Skæbne  for  at  være  den  drama- 
tiske Kunsts  ypperste  Frembringelser.  Hun  er  ligefrem 
begejstret  for  Folkekomedier  med  Sange  i  5  Akter« 
og  et  saadant  Stykke,  der  indeholder  et  Bal,  Fløjls 
og  Damaskessofaer,  en  bevæbnet  Slavehandler,  Be- 
drageri og  Falsk,  kvalificeret  ved  Attentat  paa  Mened, 
syngende  Negerslaver,  Mord] »låner,  en  Datter  paa  sin 
Moders  Grav  under  en  Karabinduel,  hvori  hendes 
Elsker  bliver  skudt  i  Ribbenene,  en  Maaneskinsdekora- 
tion  med  et  sejlende  Skib  i  Baggrunden  og  en  lykke- 
lig Ende  —  har  hun  med  udelt  Nydelse  og  under 
Taarer  set  fem  (Tange. 

Hvad  Folketheatret  og  Ka*sino  ere  for  Familien 
om  Vinteren,  er  Tivoli  om  Sommeren.  Her  er  det 
især  Hr.  Severinsen,  der  optræder  som  Kjender  lige- 
overfor de  mange  forskjellige  Brødres  og  Fami- 
liers« Jonglører,  de  fremmede  Professorers  vidunder- 
lige Præstationer  og  Fyrværkerierne.  Navnlig  følger 
han  de  sidste  med  Interesse,  og  de  give  ham  stadig 
Stof  til  paa  Hjemvejen  at  undersøge  og  drøfte,  hvor- 
vidt de  pots-å-feu,  der  gik  iaften,  vare  bedre  end  tie, 
der  gik  forrige  Onsdag,  eller  hvor  der  er  mindst 
Høg,  ved  Guldbergs  eller  Amieis  garnerede  Mølle- 
vinger. 

Det  er  imidlertid  ikke  Tivoli  alene,  der  glæder 
sig   ved    Scverinseivernes   Besøg.      Da    det    nemlig    om 


Fatttiliekar akter istikker.  i  37 

Sommeren  er  blevet  dem  en  af  det  daglige  Livs  For- 
nødenheder at  gaa  et  Sted  hen  om  Aftenen,  maa  der 
bringes  nogen  Afvexling  ind  i  deres  Forlystelser,  hvil- 
ket ogsaa  falder  temmelig  let.  Man  gjæster  saaledes 
afvexlende  Alhambra,  Sommerlyst,  Thorshalle,  Vester- 
bros-Ølhal,  den  rigtige  gamle  Ølhal  paa  gi.  Kongevej, 
( )deon,  Valhalla  og  Josty,  beser  et  lille  Menageri,  et 
Dio-,  Cyklo-  eller  Panorama,  en  Dværg,  en  Jette 
eller  en  Jetteinde,  og  det  interesserer  særlig  Fruen  at 
gjøre  sig  bekjendt  med  Udseendet  af  de.  forskjellige 
Menneskeracer  som  Buskmænd,  Zulukaffere,  Kinesere 
og   Heliofober. 

Ved  Siden  af  alt  dette  forsømmer  Fruen  og  Frø- 
kenen ikke  at  besøge,  hvad  der  maatte  frembyde  sig  af 
Udstillinger,  Udsalg  eller  »nylig  ankomne  Udvalg  , 
Belv  om  de  ikke  have  til  Hensigt  at  gjøre  nogetsom- 
helst  Indkjøb.  Ogsaa  kirkelige  Ceremonier,  dog  ikke 
saa  meget  den  egentlige  Gudstjeneste  som  andre 
religiøse  Handlinger,  navnlig  Bryllupper  og  Begravel- 
ser,  interesserer  i  høj   Grad  de  to  Damer. 

Disse  forskjellige  Opmuntringsmidler  bidrage  til 
at  forskjønne  Familiens  Liv,  og  man  fører  desuden 
et  ret  selskabeligt  Hus.  Hørkræmmeren  er  en  Ynder 
af  Bordets  Glæder,  og  der  samles  derfor  jevnlig  hos 
ham  en  Kreds  af  Slægt  og  Venner,  blandt  hvilke  en 
forbavsende  Mængde  -Onkler  og  Tanter«,  der  end 
ikke  i  fjerneste  Grad  ere  beslægtede  med  Familien 
Severinsen. 

De  fleste  af  disse  Gjæster  ere  i  den  modnere 
Alder,  og  Ungdommen  repræsenteres  hovedsagelig   af 

Frøken  Jennys  Veninder,  der  udgjøre  en  temmelig  tal- 
rig Skare,  men  Alle  synes  at  være  hendes  nøjeste 
Fortrolige,  ialfald  at  dømme  efter  den  Mængde 
Hemmeligheder,  hun  har  at  betro  enhver  af  dem. 

Den  eneste  unge  Herre,  som  jevnlig  ses  i  Hør- 
kræmmerens Hus,  er  en  Hr.  Andreasen,  Kommis  hos 
en  Broderihandler.  Hr.  Andreasen  har  nogen  For- 
mue og  er  et  dannet  Menneske.  Han  er  overordent- 
lig velklædt,  har  blondt  Haar,  rødlig  Næse,  efter- 
stræber Bakkenbarter  og  antager  selv,  at  han  har  et 
aristokratisk  Ydre.  Han  mistænkes  for  oprindelig  at 
hedde  Anders  Andersen  og  modtager  stundom  Breve 
fra  Provinserne  med  denne  Udskrift,  men  dette  er 
ogsaa  den  eneste  Lejlighed,  hvor  han  vedkjender  sig 
et  saa  uaristokratisk  Navn ;  paa  hans  Visitkort,  for 
hvis  Anbringelse  han  iøvrigt  synes  at  være  meget 
forlegen,  da  der  alene  hos  Hørkræmmerens  findes  el 
Par  Dusin,  staar  Navnet  Andreas  Andreasen  med  en 
Krone   over. 

Han  er  en  tin  Kj ender  af  alle  Lumbyes  Danse 
og  kan  blot  ved  at  høre  de  første  Takter  strax  af- 
gjøre,  om  det  er  en  Eufrosyne  Galop  eller  Mine  Polka, 
og  besidder  desuden  ogsaa  andre  smaa  Talenter. 

Under  Mærket  Fjoldus  Nivert  i  Aarhus's  Fætter 
paa  Rundetaanr  er  han  en  af  Tllustreret  Tidendes' 
fortrinlige  Gaadeopløsere  og  har  navnlig  opløst  ^Udøde- 
lighed« paa  Vers  som  . Lampeglas  .  Han  har  for- 
resten navnlig  dannet  sin  Aand  ved  Læsningen  af 
franske  Romaner,  udgivne  af  L.  Jordan,  og  ved  utal- 
lige  Stykker    » efter  det  Franske«.      Hans    Ideal    er    en 

Iransk  Marquis,  der  forfører,  duellerer  og  i  <lel  Mele 
lever  et  højst  udsvævende  Liv,  og  han  bestræber  sig 
derfor,  saavidt  hans  Forhold  tillade  ham  det,  for  at 
være  en  fuldstændig  Roué  og  finder  en  sørgelig  Til- 
fredsstillelse i  af  og  til  at  give  sin  Medkommis  og 
Drengen  i  Butiken,  der  nylig  er  bleven  konfirmeret, 
el   Indblik  i   hans   umaadelige,    moralske    Fordærvelse. 

I  forskjellige  Klubber  er  han  en  meget  yndet 
Halkavaler,  og  giver  ogsaa  her  den  vilde,  unge. 
Franskmand ,  trakterer  med  Champagne  og  træder 
med  Forsæt  Folk  paa  Tæerne.  Han  har  endog  flere 
Gange  fundet  sig  beføjet  til  at  spørge  en  eller  anden 
Person,  om  han  kunde  have  Lyst  til  hans  Kort,  og 
med  disse  Ord  trukket  et  rødt  Saffiansfutteral  op  af 
Lommen,  og  denne  frygtelige  Ceremoni  har  hidtil 
ikke  forfejlet  sin  Virkning:  Vedkommende  har  stadig 
nægtet  at  have  Lyst  til  at  modtage  den  ham  tilbudte 
Gave,  og  Hr.  Andreasen  har  følt  en  høj  Grad  af 
Tilfredsstillelse   ved  sin  kjække   Handling. 

Xaar  han  befinder  sig  i  Hørkræmmerens  Familie, 
er  Hr.  Andreasen  imidlertid  langt  mere  tam.  Han 
fører  fordetmeste  en  adstadig  Samtale  med  Hørkræm- 
meren, der  sætter  megen  Pris  paa  det  unge  Menne- 
ske, og  det  er  kun  lejlighedsvis,  naar  han,  uden  at 
iagttages  af  nogen  Ældre,  befinder  sig  i  en  Kreds 
af  Frøken  Jenny  og  hendes  Veninder,  at  han  lader 
den  unge,  elskværdige  Galning  glimte  frem.  Flere 
af  Veninderne  finde  ogsaa,  at  han  er  en  ret  elsk- 
værdig Kavaler,  men  dette  er  ingenlunde  Tilfældet 
med    Frøken    Jenny    selv. 

Frøken  Jenny  er  nemlig  ingen  ganske  alminde- 
lig, ung  Pige,  Frøken  Jenny  er  tiltrods  for  sin  Alis- 
tænksomhed  imod  Tjenestepigen  og  sin  Forkjærlighed 
for  højhælede  Støvler  og  fiffige  Hatte  et  dybt  Gemyt, 
der  ikke  føler  sig  tiltalt  af  Galninge.  Hun  besidder 
og  har  læst  samtlige  paa  A.  F.  Høst's  Forlag  ud- 
komne  Konfirmationsgaver  og  er  en  afgjort  Ynder  af 
den  Gren  af  Literaturen,  der  behandler  de  unge 
Pigers  Skæbne,  som,  fødte  i  Fattigdom,  men  førende 
et  rigt,  indre  Liv,  komme  ud  som  Guvernanter  eller 
i  en  anden  tjenende  Skikkelse  blandt  raa  Mennesker 
og  ægte  en  alvorlig  Mand,  mere  eller  mindre  al- 
drende, men  i  gunstige  Formuesomstændigheder.  Hun 
ønskede  ofte  selv  at  blive  en  saadan  ung  Pige,  men 
saae  ikke  nogen  Maade,  hvorpaa  det  kunde  lade  sig 
gjøre,  medmindre  hendes  Fader  først  gik  fallit,  og 
hun  saaledes  kunde  være  saa  heldig  selv  at  skulle 
tjene  sit  Brød;  men  hun  gav  sine  Drømmerier  Virke- 
lighed ved  at  paabegynde  et  Værk,  Jakobine,  en 
ung  Pige,  Fortælling',  og  opstillede  som  sit  Ideal  en 
aldrende  Mand  med  graasprængt  Haar  og  en  i\\\> 
Stemme. 

Til  denne  Forestilling  svarede  Hr.  Andreasen, 
selv  naar  han  var  krøllet,  ikke  i  mindste  Maade.  og 
Jenny  var  fast  overtydet  om,  at  hun  hellere  vilde  do 
end  ægte  ham,  hvis  Nogen  skulde  falde  paa  at  stille 
hende   et   saa  ubehageligt  Alternativ. 

I  Forbindelse  med  Familien  Severinsen  maa 
nævnes  den  Logerende.  Der  var  i  dens  Lejlighed  el 
Værelse,    hvorfor    Familien    ej    havde,    nogen    absolut 

nødvendig  Anvendelse,  og  det  blev  derfor  beslutte! 
at  leje  del  ud.  Mange  forskjellige  Individer  have  i 
Aarenes  Løb  flyttet  ind  og  flyttet  ud  og  voldt  Fruen 
megen  Besvær  og  Ærgrelse,  ved  at  kalde  hende 
Madam  ,  ved  altfor  stor  Graadighed  efter  kogt  Vand 
i  >g  ved  at  komme  sent  hjem  om  Natten  og  falde 
paa  Trapperne.  Fru  Severinsen  stod  altid  bestemt 
paa  sin  Ret  i  disse  Punkter,  og  en  Følge  deraf  var 
det,  at  Værelset  hyppigt  stod  ledig;  det  bekjendt- 
gjordes  i  Adresseavisen,  at  for  en  dannet  Logerende 
var  et  møbleret  Værelse  at  erholde  tilleje,  naar  man 
henvendte  sig  osv.  Efter  en  saadan  Kundgiørelse 
meldte  sig  engang  et  ungt  Menneske ,  som  strax 
gjorde  et  vist  fordelagtigt  Indtryk  paa  Fruen  ved  sin 
store  Høflighed  og  sine  beskedne  Fordringer  i  Hen- 
seende til  det  kogte  Vand.  Man  kom  derfor  let  til 
en  Overenskomst  om  de  forskjellige  Præstationer, 
som  fra  begge  Sider  skulde  erlægges,  og  det  unge 
Menneske  flyttede  ind.  Hans  Navn  var  Iversen,  hans 
Stand  var  Student,  iøvrigt  var  han  meget  velklædt  og 
Mulig    .dannet«. 

Fruen  interesserede  sig  altid  levende  for  sine 
Logerendes  Leven  og  Færden  og  undlod  ikke,  naar 
•  le  vare  fraværende ,  hyppigt  at  undersøge  deres 
Værelse  for  efter  de  anstillede  Iagttagelser  at  slutte 
sig  til  deres  Sæder  og  Skikke.  Disse  Undersøgel- 
ser hleve  ogsaa  anstillede  angaaende  Hr.  Iversen 
og  medførte  et  meget  tilfredsstillende  Resultat,  naar 
undtag!.-  den  Omstændighed,  at  han  syntes  noget 
skjødesløs    med    at    lade    sine   Støvler  forsaale.       Men 

der  var  Andet  og  Mere  som  gjorde,  at  Student  Iver- 
sen  Hk   Betydning  i  Fruens  Øjne. 

En  Dag  ringede  det  paa  Hørkræmmerens  Dør, 
der  blev  lukket  op,  og  lidt  efter  hørte  Fruen,  som 
befandt  sig  i  Dagligstuen,  Noget  blive  revet  om  i 
Entreen,  det  ufejlbarlige  Tegn  paa,  at  der  var  Frem- 
mede. Hun  aabnede  Døren  og  saae  en  ældre  Herre, 
sammenfiltret  med  de  severinske  Paraplyer. 
leg  vilde  gjerne  tale  med  Fruen. 
Det  er  mig/    var  Svaret. 

Den  ældre  Herre  syntes  lidt  forbavset,  hvilket 
maaske  kunde  tilskrives  den  Omstændighed,  at  Fruen 
var  i  sin  Fantasidragt,  men  undskyldte  derpaa,  hvis 
han  gjorde  Ulejlighed. 

Det  blev  benægtet,  at  han  gjorde  Ulejlighed. 
Fruen  saae  nemlig,  at  han  havde  et  Ridderbaand  i 
Knaphullet. 

Han  forklarede  derpaa,  at  han  først  havde  bankei 
paa  Hr.  Iversens  Dør,  og  da  Ingen  havde  lukket  op, 
sluttet,  at  der  Ingen  var  hjemme;  men  da  det  var 
ham  temmelig  magtpaaliggende,  at  Student  Iversen 
fik  en  Besked,  vilde  han  spørge,  om  Fruen  vilde 
modtage  den. 

Det  vilde  hun. 

Han  vilde  da  bede,  om  det  maatte  blive  sagt, 
ai  Ktatsraad  Iversen  havde  været  der  og  gjerne  vilde 
have  truffet  Student  Iversen,  men  nu,  da  lian  ikke 
havde  truffet  ham,  anmode  ham  om  at  komme  op 
til    sig   i    Hotel   d'Angleterre   i    Løbet    af  Dagen. 

Da     Fruen     hørte,     at    det     var    en    Ktatsraad,     hun 

havde  for  sig,  blev  hun  ilde  tilmode  paa  Fantasi- 
dragtens Vegne  og  vilde  begynde  en  Undskyldning 
i  den  Anledning;  men  Ktatsraaden  havde  allerede 
sagt   Farvel  og  trukket  sig  ud   af  Entreen. 

Der  kom  altsaa  Etatsraader  og  besøgte  Hr.  Iver- 
sen, og  han  hed  jo  ogsaa  Iversen,  det  var  maaske 
en  Slægtning.  Der  maatte  dog  være  Noget  ved  den 
unge  Mand.  Fruen  glædede  sig  ret  til  at  overbringe 
ham  den  vigtige  Efterretning,  og  saasnart  hun  hørte 
hans  Dør  gaa,  ilede   hun  over  og  bankede  paa. 

Kom    ind!       sagde    Hr.    Iversen,     der   stod    med 
Hatten  paa  og  fløjtede. 

Da  han  saae,  hvem  det  var,  og  gjenkjenclte 
Fruen  trods  Dragten,  tog  han  Hatten  af  og  holdt  op 
med   at  fløjte. 

Der    har   været    en    Herre,    som    vilde    tale  med 
Dem. 

Saa,      sagde  Student  Iversen. 

Det  var  en  Etatsraad   Iversen,'     sagde    Fruen 
med  Eftertryk. 

»Saa,«  sagde  Hr.  Iversen  atter  i  en  Tone,  hvis 
Ligegyldighed  i  høj   Grad  imponerede   Fruen. 

,Han  vilde  gjerne  have,  at  de  skulde  komme  op 
til   ham  i  Hotel  d'Angleterre  i  Løbet  af  Dagen.' 

Tak  skal  De  have/  sagde  den  unge  Mand, 
>tadig  med  den  samme  imponerende  Ligegyldighed. 
Fruen,  som  ikke  havde  glemt,  at  hun  var  bleven 
set  af  en  saa  anselig  Mand  i  sin  Fantasidragt,  antog, 
at  ogsaa  Etatsraad  ens  Tanker  stadig  vare  beskjæftigede 
med    den,     begyndte     derpaa     en    Udvikling    af,     hvor 

højst  uheldigt  det  havde  truffel  sig,  at  Etatsraaden 
netop  var  kommen  paa  den  blandt  alle  Aarets  For- 
middage, da  hun  aldeles  tilfældig  havde  befundet  sig 
i   en   Dragt,  som  .   .   . 

»Det  skal  De  ikke  bryde  Dem  om,  Frue  afbrød 
Hr.  Iversen,  >saadant  Noget  lægger  min  Fader  ikke 
synderlig  Mærke  til.« 

Det  var  altsaa  Deres  Fader? 
Ja! 

Hr.  Iversen  havde  en  Etatsraad  til  Fader!  Fruen 
forlod  strax  Værelset  for  at  bringe  denne  vigtige 
Efterretning  til  sin  Datter ;  thi  en  Etatsraad  var  i 
hendes  Øjne  en  Mand  af  en  saa  overordentlig  Betyd- 
ning, at  han  kun  stod  tilbage  for  en  Konferentsraad. 
Frøken  Jenny  modtog  Efterretningen  med  den  Inter- 
esse, den  udfordrede,  og  da  Hørkræmmeren  kort  efter 
kom  over  for  at  spise  til  Middag,  blev  den  ogsaa 
ham  meddelt  uden  dog  her  at  gjøre  svnderlig  Virk- 
ning. Hr.  Severinsen  nærede  nemlig  ikke  nogen  over- 
dreven Agtelse  for  Alt,  hvad  der  stod  i  Forbindelse 
med  Examina  og  Embeder  —  ikke  af  politiske 
Grunde,  det  var  ham  mere  en  Følelses  end  en  For- 
stands Sag.  Da  derfor  hans  Kone  foreslog,  at  man 
paa  Grund  af  Omstændighederne  skulde  indbyde  Hr. 
Iversen  en  Aften,  saae  han  vel  ikke  nogen  bestemt 
Grund  til  at  gjøre  det,  men  heller  ingen  Grund  til 
al  modsætte  sig  sin  Kones  Forslag,  og  det  blev  af- 
gjort, at  naar  Fruen  fandt,  at  hun  havde  ^Noget  til 
Smørrebrød',  skulde  Hr.  Iversen  opfordres  til  at  til- 
bringe   Aftenen    i    Familien. 

Frøken  Jenny  havde  Intet  at  indvende  imod 
denne  Bestemmelse.  Skjønt  hun  naturligvis  holdt 
paa  den  aldrende  Mand  med  det  graasprængte  Haar, 
fandt  hun  dog,  at  Student  Iversen,  der  altid  hilste 
saa  høfligt  paa  Trapperne,  hvad  Herren  paa  anden 
Sal,  som  havde  boet  der  i  tre  Aar,  ikke  gjorde,  var 
et  meget  net,  ungt  Menneske,  der  stod  langt  over 
Hr.   Andreasen. 

Nogle  Dage  efter  gav  Fruen  sig  et  Ærinde  hos 
sin  Logerende,  indviklede  sig  i  en  Samtale  med  ham 
og  opfordrede  ham  i  Løbet  af  denne  til  en  Aften, 
1.  Ex.  den  næste ,  at  besøge  Familien.  Hr.  Iversen 
takkede  og  viste  sig  villig  dertil. 

Den  næste  Aften  kom.  Hørkræmmeren  havde  er- 
holdt Tilhold  om  at  forlade  sin  Butik  noget  tidligere 
end  sædvanlig;  der  fandtes  i  Fruens  Spisekammer  en 
overvældende  Mængde  til  Smørrebrød,  og  hun  selv 
og  hendes  Datter  vare  iførte  smagfulde  Dragter.  Hr. 
Andreasen,  som  ogsaa  var  indbuden,  havde  til  Ære 
for  Etatsraadens  Søn  indfundet  sig  i  en  blaa  Kjole 
med  forgyldte  Knapper.  Han  skulde  bidrage  "  til 
Underholdningen  og  spille  Violin  efter  Bordet. 

Hr.  Iversen  indfandt  sig.  Han  blev  forestillet 
for  Hr.  Andreasen ,  der  bukkede  saavidt  muligt  paa 
samme  Maade  som  den,  hvorpaa  franske  Adelsmænd 
paa  Kasino  og  i  Folketheatret  antages  at  bukke.  Fruen 
spurgte  til  Etatsraad  Iversens  Befindende,  og  Sam- 
talen antog  derpaa  en  mere  almindelig  Karakter. 
Fruen  undersøgte  de  meteorologiske  Forhold  i  de 
sidste    fjorten    Dage,     understøttet    af   Hr.    Andreasen, 

der  bevægede  sig  med  megen  Lethed  paa  dette 
Gebet.  Medens  imidlertid  disse  To  vare  indviklede  i 
en  Undersøgelse  om,  hvorvidt  det  i  Mandags  otte 
Dage  havde,  været  graat  eller  klart  Vejr  om  For- 
middagen, henvendte  Hr  Iversen  Talen  til  Frøken 
Jenny ,  der  syntes  ligesaa  ligegyldig  som  han  for 
dette  Forholds  Opklarelse ,  og  der  begyndte  nu 
mellem  disse  to  unge  Mennesker  en  livlig  Samtale. 
Dette  syntes  ikke  at  behage  Hr.  Andreasen;  han  blev 
tavs  ligeoverfor  Fruen  og  ventede  paa  en  Lejlighed 
til  at  indblande  sig  i  Samtalen.  Man  nævnede  Øster- 
gade; Hr.  Andreasen  henkastede  løselig  den  Bemærk- 
ning, at  den  laa  godt  for  Broderihandelen.  Denne 
( )plysning  gik  uænset  forbi ,  og  samme  Skæbne  havde 
flere  andre  Notitser ,  som  han  under  Samtalens  Løb 
velvillig  meddelte,  dels  af  en  privat  Karakter,  saasom 
at  han  aldrig  havde  været  i  Hamborg ,  men  at  en 
(  hikel  af  ham  havde  været  bosiddende  i  Liibeck,  eller 
at  han  kjendte  en  Mand,  der  altid  gik  med  graa  Hat 
—  dels  af  en  mere  almeninteressant  Natur,  saasom 
at  han  havde  hørt,  at  en  Kone  havde  hængt  sig  paa 
Kongens  Nytorv,  men  ikke  vilde  indestaa  for  Sand- 
heden heraf.  Frøken  Jenny,  som  var  forfængelig  nok 
til  at  tro  sig  i  Besiddelse  af  en  fin  Smag,  førte  Sam- 
talen over  paa  Theatrene  og  leverede  en  kunstløs 
Kritik  af  deres  Repertoire;  men  Hr.  Andreasens  in<!- 
strøede:  »Jeg  syntes,  det  var  et  godt  Stykke'  eller: 
>|eg  syntes,  det  var  et  daarligt  Stykke  bleve  ej 
heller  her  bemærkede. 

Fruen     deltog     nu     ikke     mere    i     Samtalen;     thi 

Pigens  Kjæreste  var  ankommen  og  stod  ude  i 
Køkkenet.  Hun  ansaa  det  for  sandsynligt,  at  de  To 
kunde  lu-nytte  Lejligheden,  da  der  var  Fremmede,  til 
at  udøve  en  eller  anden  Udaad,  og  for  at  forebygge 
denne  troede  hun  det  nødvendigt  hvert  femte  Minut 
at    fare   ud  for  at  holde   dom   i  bestandig  Usikkerhed. 

Hørkræmmeren  kom  over  fra  Butiken  og  tænkte 
Strax  paa  at  opfylde  det  Løfte,  han  havde  givet  sin 
Kone ,  at  være  underholdende.  Han  antog,  at  Poli- 
tiken var  det  mest  passende  Æmne  at  vælge  til  et 
ungt,  studerende  Menneske ,  og  forelagde  derfor 
Iversen  tiet  Spørgsmaal,  hvad  han  mente  om  Ministrene. 
Hr.  Iversen  udbad  sig  en  nøjere  Forklaring  over, 
hvad  Meningen  med  det  Spørgsmaal  var,  og  fik  den, 
at  Hr.  Severinsen  mente,  hvad  han  troede,  om 
Ministrene. 

Da  Spørgsmaalet  var  blevet  saaledes  forklaret, 
lu-svarede  Hr.  Iversen  det  med  et  langtrukket  »Ja — a«, 
der   kunde    sige   overordentlig   Meget. 

»Kunde    tænkes    bedre!':     mente    Hørkræmmeren. 

Hr.  Iversen  indrømmede  dette  Tankeexperiments 
Mulighed. 

»Kunde   ogsaa  være   værre! 

Ogsaa  dette  indrømmede   Studenten. 

►  En  hel  Del  værre!«   tilføjede   Hr.   Andreasen. 

„Ja  ganske  vist.  sagde  Hr.  Iversen,  og  Hør- 
kræmmeren tilføjede  i  en  betydningsfuld  Tone: 
►Bondevennerne«,  uden  dog  nærmere  at  forklare,  i 
1 1  vilken  Forbindelse  dette  Ord  skulde  staa  med  de 
foregaaende    Ytringer.      Hr     Andreasen    følte    sig    op- 

muntret  ved,  at  der  endelig  var  blevet  taget  Notits 
af,  hvad  han  havde  sagt,  og  vilde  gjerne  have 
kommet  med  en  ny  Bemærkning;  men  dw  han  ikke 
i  Hast  kunde  finde  paa  nogen,  tav  han.  De  Andre 
tav  ogsaa. 

Tror  De,  vi  faa  Krig?  spurgte  Hørkræmmeren 
indtrængende,  som  om  det  ret  var  ham  særdeles  om 
at  gjøre  at  faa  Selskabets  Mening  at  vide  om  dette 
visrtisre  Punkt. 

Det  er  vist  meget  vanskeligt  at  sige/  sagde 
Studenten. 

Hørkræmmeren  saae  paa  Hr.  Andreasen.  Denne 
erklærede,  at  flere  af  hans  Bekjendte  antoge,  at  vi 
ikke  vilde  faa  Krig ,  men  derimod  beholde  Fred ; 
Andre,  hvis  Mening  maatte  tillægges  nogen  Vægt,  da 
et  Par  af  dem  vare  Reserveofficersaspiranter ,  mente, 
at  vi  vilde  faa  Krig,  og  at  det  vilde  være  gavnligt  for 
Landet.  Han  selv  antog,  at  hvis  vi  fik  Krig,  vilde 
det  tyske  Forbund  ikke  være  uden  Skyld  deri,  skjønt 
Dannevirkestillingen  nu  vistnok  var  meget  godt  befæstet. 
Trods  alt  dette  vidste  han  dog  ikke,  om  vi  vilde  faa 
Krig.      Troede  Hørkræmmeren  det? 

Hørkræmmeren  vidste  aldeles  ikke,  hvad  han 
skulde  sige  derom;  men  han  havde  hørt  idag,  at  en 
Kundgjørelse  af  28  Januar  havde  ophævet  Fælles- 
forfatningen  for  Holstens  Vedkommende,  og  at  som 
Følge  deraf  Grundlovens  Udvidelse  til  Slesvig  var 
meget  vanskelig  paa  Grund  af  et  Patent  fra  1855,  saavi.lt 
han  vidste,  som  Tscherning  og  41  Andre  havde  stemt 
imod,   da  de   venskabeli-.-  Magter  ikke  kunde  lide  det. 

Hr.  Andreasen  havde  hørt  noget  Lignende  i  den 
senere  Tid,  hvorimod  Student  Iversen  kort  henægtede 
at   kjendølsaadanne  Rygter. 

Hørkræmmeren  erklærede,  at  det  maaske  ikke  var 
ganske  saaledes,  at  han  havde  hørt,  men  dog  noget 
Lignende ;  det  var  nok  meget  sørgeligt  i  det  Hele 
taget,   men  det  kunde  vel  blive  bedre  i  Fremtiden. 

Da  man  saaledes  var  naaet  til  det  sædvanlige 
Resultat  af  alle  politiske  Samtaler,  indtraadte  der 
paany  en  Pavse.  Hørkræmmeren  følte  med  Tilfreds- 
hed,  at  det  egentlig  ikke  var  saa  vanskeligt  at  tale 
om  Politik,  men  antog  dog,  at  det  kunde  være  til- 
strækkeligt for  iaften,  og  besluttede  at  give  Samtalen 
en   anden  Vending. 

>Har  De  nogensinde  spist  raadne  Frikadeller?« 
spurgte  han  derfor  Studenten,  der  just  havde  vendt 
sig  om  imod  Frøken  Jenny,  hvem  Politiken  øjensynlig 
havde  kjedet. 

Hvilket?       spurgte     Studenten,     idet    han    atter 
vendte  sig  om. 

■> Raadne  Frikadeller«  forklarede  Hr.  Andreasen 
smilende. 

-Jeg  har  virkelig  ikke  spist  den  Ret. 

vDet  har  jeg,'  sagde  Hørkræmmeren  og  begyndte 
nu  at  meddele  flere  lignende  Træk  af  sin  Ungdoms- 
historie.  Studenten,  der  havde  været  temmelig  tavs 
under  den  politiske  Samtale ,  blev  nu  end  mere  tavs, 
medens  Hr.  Andreasen ,  der  havde  hørt  disse  For- 
tællinger mange  Gange  tidligere,  ledsagede  dem  med 
Kjeiiderbemærkninger    og    triumferede    over  aldeles   at 

have  stillet  sin  Medbejler  i  Skygge.  Men  hans  Fryd 
var  kort;  Fruen,  der  havde  gjort  en  længere  Udflugt 
til  Køkkenet,  vendte  nu  tilbage,  og  da  hun-  fandt  sin 
Mand  ivrig  fortællende,  og  Hædersgjæsten  aldeles  til- 
overs ,  vinkede  hun  denne  hen  til  sig ,  hvor  de  To  i 
Forening  med  Frøken  Jenny  snart  dannede  en  ivrig 
samtalende  Gruppe.  Hr.  Andreasens  Ansigt,  der  før 
var  saa  smilende ,  blev  efterhaanden  mere  og  mere 
mørkt  og  stod  aldeles  ikke  i  Samklang  med  den 
lystige  Tone  i  Hørkræmmerens  Fortællinger:  han  følte 
sig  paany  overvunden. 

Man  gik  tilbords.  Fruen  og  Frøkenen  kappede 
om  at  tilbyde  Hr.  Iversen  alle  de  forskjellige  Sub- 
stantser  til  Smørrebrød,  der  vare  paa  Bordet,  men 
toge  aldeles  ingen  Notits  af  den  vordende  Broderi- 
handlers Tallerken,  saaledes  som  ialfald  Fruen  tid- 
ligere havde  gjort;  kun  Hørkræmmeren  viste  nogen 
Bestandighed  i  sine  Følelser,  og  ham  havde  Hr. 
Andreasen  at  takke  for,  at  dog  Noget  ogsaa  fandt 
Vej  til  ham,  og  at  ikke  Alt  blev  sendt  om  til  den 
forhadte  Students  Plads.  Denne  tog  imidlertid  imod 
al  den  Udmærkelse,  der  vistes  ham,  med  en  Ligegyl- 
dighed, der  kun  endnu  mere  krænkede  Hr.  Andreasen. 
Hvor  meget  denne  unge  Mand  end  holdt  af  noget 
Godt  til  Smørrebrød,  var  det  dog  ikke  den  ringe  Del, 
han  den  Aften  fik  af,  hvad  der  var  fremsat,  som 
fyldte  hans  Sind  med  Bitterhed ,  men  den  Tanke ,  at 
han,  der  tidligere  her  havde  været  en  søgt  og  hædret 
Gjæst,  nu  var  aldeles  tilovers.  Hans  bitre  Sinds- 
stemning   skaffede    sig  Luft  i  forskjellige   Spydigheder, 

hvilke  det  imidlertid  ikke  lod  til,  at  Kogen  hørte,  og 
i  en  overdreven  Opmærksomhed  for  Student  Iversen ; 
navnlig  syntes  det,  at  han  i  høj  Grad  fandt  Lettelse 
for  sine  overstrømmende  Følelser  ved  at  byde  denne 
Brødbakken  med  en  kunstlet  Forekommenhed. 

Efter  Bordet  skulde  han  ifølge  den  forudtrufne 
Bestemmelse  spille  Violin  sammen  med  Frøken  Jenny, 
og  han  havde  glædet  sig  til ,  naar  han  blev  anmodet 
derom,  at  undskylde  sig  med,  at  han  var  forkølet, 
og  saaledes  vise  Selskabet,  at  han  meget  godt  kunde 
spille,  men  ikke  vilde.  Frøken  Jenny  satte  sig  ende- 
lig, efter  indstændige  Anmodninger  først  af  sin  Moder 
og  dernæst  af  Hr.  Iversen,  til  Fortepianoet.  Ovenpaa 
dette  laa  Hr.  Andreasens  Violin,  som  var  bleven 
bragt  op  iforvejen. 

N'aa,    De    har  taget  Deres  Violin  med  herhen, 
sagde  hun  koldt,    /De   vilde   maaske  gjerne   spille? 

Nej,  jeg  vilde  ikke/  sagde  Hr.  Andreasen  med 
stolt  Forbitrelse,  satte  sig  hen  i  det  Vindue,  som  laa 
længst  fra  Fortepianoet,  og  lod,  som  om  det  interes- 
serede ham  overordentlig  at  betragte  et  Landskab, 
som  var  malet  paa  Rullegardinet. 

Frøken  Jenny  spillede  et  Nummer  og  modtog 
med  synlig  Glæde  Hr.  Student  Iversens  Komplimenter. 
Spillede  han  ikke  ?a  ■ —  Nej !  Men  selv  om  han  gjorde 
det ,  vilde  han  ikke  have  havt  Mod  til  at  lade  sig 
høre,  naar  der  var  gaaet  noget  Saadant  iforvejen.  Et 
heftigt  Ryk,  som  Hr.  Andreasen  ved  disse  Ord  gjorde 
med  sin  Stol,  drog  Alles  Øjne  hen  paa  ham.  Han 
syntes    imidlertid  endnu  hensunken  i  sin   Beskuelse  al 

Rullegardinet  og  vendte  ikke  sine  Øjne  derfra,  men 
blev  kun  noget  rød,  da  han  mærkede,  at  han  var 
Gjenstand  for  den  almindelige  Opmærksomhed.  Han 
kunde  med  koldt  Blod  have  myrdet  Etatsraadens  Søn, 
men  besluttede  dog  at  mærke  sig ,  hvad  han  havde 
sagtj  for  selv  at  anvende  det  ved  en  passende 
Lejlighed. 

Efter  denne  lille  Episode  glemte  man  atter  øje- 
blikkelig hans  Tilværelse,  og  Frøken  Jenny  vendte 
sig  til  Studenten  med  det  Spørgsmaal,  om  han  ikke 
sang;  det  gjorde  han.  Vilde  han  ikke  synge  for 
dem?  Jo,  med  Glæde,  hvis  Frøkenen  vilde  akom- 
pagnere  ham.  Weyses  Romancer  f.  Ex.  Han  sang 
da  nogle  af  Weyses  Romancer,  og  Fruen  erklærede, 
at  hun  aldrig  havde  hørt  noget  saa  Smukt.  Hør- 
kræmmeren mente  dog,  at  det  ogsaa  lød  smukt  »med 
Violin«  ,  men  fik  intet  Svar  paa  denne  Bemærkning. 
Nu  kunde  Hr.  Andreasen  ikke  længer  udholde  det"; 
skjønt  Klokken  først  var  halv  ti,  rejste  han  sig  dog  og 
erklærede,  at  han  maatte  sige  Godnat.  Denne  Efter- 
retning blev  modtagen  med  megen  Ro ;  kun  Hør- 
kræmmeren gav  ham  hviskende  det  Raad,  at  han 
skulde  blive  og  faa  et  Glas  med  af  Noget,  der  kom 
om  lidt ;  men  han  afslog  taknemmelig  men  bestemt 
at  følge  Raadet  og  trak  sig  tilbage  med  et  isnende 
Buk  for  det  øvrige  Selskab ,  aldeles  efter  fransk 
Mønster. 

Det,  der  skulde  komme,  kom  i  Skikkelse  af  en 
>]>irituøs  Drik,  som,  da  Fruen  og  Jenny  haardnakket 
nægtede     endog    at    smage    den,     hovedsagelig    blev 

drukken  af  Hørkræmmeren  og  Gjæsten.  Samtalen 
fortsattes  med  meget  Liv,  og  man  afsang  endnu  flere 
af  Weyses  Romancer.  Fruen  henkastede  den  Bemærk- 
ning, at  det  kunde  være  saa  rart,  om  hendes  Datter 
havde  Nogen  at  synge  Duetter  med;  Hr.  Iversen  var 
for  beskeden  til  at  tilbyde  sin  Understøttelse  i  denne 
Henseende ;  men  ikke  destomindre  var  hele  Familien, 
da  han  endelig  havde  sagt  Godnat,  enstemmig  i  sine 
Lovtaler  over  ham,  Hørkræmmeren  dog  kun  forsaavidt 
man  stoler  paa  det  gamle  Ordsprog,  at  den,  som  tier, 
samtykker. 

Jennys  aldrende  Mand  havde  unægtelig  faaet  et 
svært  Stød  den  Aften,  hans  graa  Haar  og  Basstemme 
vare  fordunklede  af  Studentens  sorte  Krøller  og  Tenor, 
og  Jenny  spurgte  sig  selv,  om  ikke  et  livligt,  ungt 
Menneske  som  Hr.  Iversen  dog  maaske  kunde  være 
at  foretrække  for  den  alvorlige  Mand,  der  mulig 
endog  kunde  have  Børn  af  første   Ægteskab. 

Hvorledes  mon  han  havde  syntes  om  hende  ? 
Sad  han  nu  maaske  ogsaa  inde  paa  sit  Værelse  med 
Haanden  under  Kinden,  saae  op  paa  Stjernerne  og 
tænkte  paa  hende,  eller  havde  han  tændt  sin  Lampe 
og  strax  sat  sig  hen  til  sit  Arbejdsbord  og  givet 
sig  ti!  at  læse  for  desto  hurtigere  at  kunne  faa  sin 
Ernbedsexanien  og  forlove  sig?  Hun  bestemte  sig 
næsten  til  at  antage  det  Sidste.  I  Virkeligheden 
gjorde  Student  Iversen  ingen  af  Delene.  Da  han  var 
kommen  ind  til  sig  selv,  havde  han  gabet  flere 
Gange,  som  om  han  i  Grunden  havde  kjedet  sig, 
kastet    den    Cigar,    som    Hørkræmmeren    havde    givet 

ham,    taget    en    af   sine    egne    og    sat    sig    til   at   læse 
Fædrelandet«. 

Den  næste  Formiddag  blev  han  inviteret  til  at 
gaa  med  Fruen  og  Frøkenen  ud  for  at  se  en  højst 
interessant  Armadille ,  som  nylig  var  ankommen  til 
Vesterbro ;  hans  Forretninger  tillode  ham  imidlertid 
ikke  at  deltage  i  denne  Fornøjelse.  Dette  gjorde  vel 
et  nedslaaende  Indtryk  paa  Jenny,  hun  maatte  tilstaa 
sig  selv,  at  det  havde  han  neppe  gjort,  hvis  han 
havde  tænkt  ligesaa  meget  paa  hende,  som  hun  paa 
ham ;  hun  havde  endog  drømt  om  ham.  Fruen  der- 
imod glædede  sig  over ,  at  det  unge  Menneske  ikke 
var  af  dem,  der  altid  jagede  efter  Forlystelser,  og 
under  disse  Betragtninger  gik  Moder  og  Datter  alene 
ud  paa  Vesterbro,  iført  al  den  Pynt,  som  var  nød- 
vendig for  at  imponere  »en  fra  Sydamerika  nylig  an- 
kommen Armadille   . 

Hr.  Andreasen  havde  ikke  ladet  sig  se  efter  hin 
Aften;  en  Dreng  havde  hentet  hans  Violin,  men  uden 
at  give  nogen  nærmere  Besked.  Hørkræmmeren  syntes 
ikke  ret  derom;  han  gjorde  personlig  meget  af  Hr. 
Andreasen,  der  var  et  respektabelt  Menneske,  og  han 
havde  altid  haabet  at  se  et  Par  af  ham  og  sin  Datter. 
Han  kunde  derfor  ikke  Andet  end  oftere  beklage  hans 
Fraværelse,  men  fandt  kun  liden  Ank'.ang  hos  sin 
Familie.  »Vil  han  ikke  komme,  kan  han  lade  være/ 
var  i  Almindelighed  det  Svar,  han  fik,  hvorpaa  han 
svarede  med  en  mere  almindelig  Betragtning  som, 
at  man  vidste,  hvad  man  havde,  men  ikke,  hvad  man 
fik ,     eller  at  een    Fugl    i    Haanden    var   bedre    end    ti 


Familiekarakteristikker. 


155 


paa    'laget  ,  hvilket    Altsammen   blev  sagt  med  en  vis 
Spydighed. 

Endelig  besluttede  han  selv  en  Dag  at  gaa  hen 
til  sin  unge  Ven  og  indlede  en  Forsoning.  Denne 
modtog  Hørkræmmeren  venligt,  men  bedrøvet,  og  af- 
slog bestemt  at  love  at  komme ,  da  han  ikke  vilde 
love  Noget,  som  han  ikke  vilde  holde.  Denne  Er- 
klæring blev  afgiven  i  en  noget  højtidelig  Tone. 
Hvorfor  vilde  han  ikke  komme?  spurgte  Hør- 
kræmmeren.     Fordi  han  ikke  vilde. 

Naa,  saa  han  vilde  ikke.  Var  der  da  Nogen, 
som  havde  fornærmet  ham  ? 

Det  vilde   han  ikke  nægte. 

Men  hvem  var  det?  Da  ikke  ham  —  Hør- 
kræmmeren? 'Nej  ingenlunde  !«  og  Hr.  Andreasen 
trykkede  hans  Haand  varmt  ved  denne  Forsikring. 

Hans  Kone  eller  Datter? 
Nej   heller  ikke!« 
Hvem  da?' 

Student  Iversen !  svarede  den  unge  Handlende 
i  en  lav,  lidenskabelig  Tone,  idet  et  Glimt  af  det 
franske  Adelsvæsen   blussede   op  i  ham. 

Student  Iversen !  Det  kunde  Hørkræmmeren  ikke 
erindre. 

Jo ,  men  han  var  bleven  det  alligevel ;  saalænge 
han  kom  der  i  Huset,  vilde  han  ikke  komme.  Det 
stred  imod  hans  Begreber  om  Ære. 

Han  var  nu  fuldstændig  den  franske  Adelsmand. 
Hørkræmmeren  saa  paa  ham  med  en  vis  Beundring 
over  saa  ædle   Følelser  og  gik  mismodig  hjem. 

Det  var  dog  højst  ubilligt,  hvis  den  Logerende 
saaledes  skulde  have  fortrængt  den  gamle  Husven,  og 
var  der  desuden  noget  saa  fortrinligt  ved  denne 
Logerende?  Atter  indlod  han  sig,  da  han  var  kom- 
men hjem,  i  en  Undersøgelse  af  dette  kildne  Punkt, 
men  blev  fuldstændig  slaaet  af  Marken  af  sin  Kone 
og  Datter.  Den  Første  paastod  haardnakket,  at  Hr. 
Andreasen  ikke  kunde  maale  sig  med  Studenten,  alle- 
rede af  den  Grund,  at  han  langtfra  var  saa  dannet«, 
desuden  var  Hr.  Iversens  Fader  Etatsraad,  men 
Ingen  vidste,  hvem  Andreasens  Fader  var:  Andreasen 
vilde  blive  en  Broderihandler  og  Hr.  Iversen  en  højt- 
staaende  Embedsmand,  dette  Sidste  var  langt  mere  an- 
seligt end  det  Første.  Frøken  Jenny  gav  sin  Moder 
fuldstændig  Ret  og  tilføjede  endnu  i  sine  Tanker,  at 
i  alle  Skildringer  af  Livets  Konflikter,  hvor  en  ung 
Handelsmand  rivaliserede  med  en  Student,  var  denne 
Sidste  i  noget  fortrykte  Formuesomstændigheder,  men 
vandt  desuagtet  en  afgjørende  Sejr;  hvor  meget  mere 
maatte  dette  da  ikke  blive  Tilfældet  her,  hvor  Studenten 
syntes  at  befinde  sig  i  en  sorgfri  Stilling  og  havde 
mægtige  Slægtninge.  Endvidere  var  en  ung  Handels- 
mand aldeles  ude  af  Stand  til  at  honorere  de  ideale 
Fordringer,  som  .en  ung  Pige  kunde  trække  paa 
ham.  Resultatet  af  alt  dette  var  da,  at  Student 
Iversen  vedblev  at  komme  i  Huset,  og  Hr.  Andreasen 
ikke   at  komme  der. 

Studenten  var  imidlertid  ikke  nogen  saa  hyppig 
(ijæst  som  hans  Formand.  Alle  Anmodninger  om  at 
komme    af  sig    selv  modtog  han  meget  taknemmeligt, 

men  benyttede  dem  aldrig,  og  indfandt  sig  kun,  naar 
man  udtrykkelig  ønskede  hans  Nærværelse  til  en  eller 
anden  lille,  festlig  Sammenkomst.  Han  var  saaledes 
efterhaanden  bleven  forestillet  for  hele  Familien 
Severinsens  Omgangskreds  og  saagodtsom  enstemmig 
erklæret  for  at  være  et  vakkert  Menneske,  en  Dom, 
som  Fruen  tog  sig  til  Indtægt  som  en  personlig 
Kompliment.  Navnlig  vare  Jennys  Veninder  enige 
om  at  hæve  ham  og  hans  Væsen  til  Skyerne  paa  den 
stakkels  Andreasens  Bekostning. 

Iøvrigt  vare  alle  paa  en  mere  eller  mindre  hen- 
kastet Maade  blevne  underrettede  om,  at  han  var  en 
Søn  af  en  Etatsraad   og  havde  gode  Udsigter. 

Fru  Severinsen  begyndte  at  vise  ham  en  mere 
og  mere  moderlig  Omhu.  Hun  interesserede  sig  ikke 
alene  meget  for  hans  fysiske  Velvære  og  var  uud- 
tømmelig i  at  give  ham  Husraad,  naar  han  havde 
forkølet  sig,  men  ogsaa  hans  moralske  Vandel  laa 
hende  paa  Hjertet.  Navnlig  interesserede  det  hende 
meget  at  vide,  paa  hvilken  Tid  han  kom  hjem  om 
Aftenen,  naar  han  var  ude,  hvad  der  meget  ofte  var 
Tilfældet,  og  lod  sig  det  være  meget  magtpaaliggende 
at  overtale  ham  til  at  gaa  i  Kirke  hos  deres  Yndlings- 
præst,  skjønt  han  erklærede,  at  han  meget  sjelden 
havde      Tid      til   at  gaa  i  Kirke. 

Frøken  Jenny  havde  efterhaanden  aldeles  opgivet 
den  aldrende  Mand  med  det  graasprængte  Haar  og 
besluttet  at  hellige  sig  til  den  unge  Student.  Han 
sysselsatte  uophørlig  hendes  Tanker;  naar  hun  skulde 
ud,  pyntede  hun  sig  endnu  mere  for  det  Tilfælde,   at 

hun  skulde  møde  ham,  og  naar  Pigen  kunde  give  en 
eller  anden  Efterretning  om,  hvad  Studentens  Karl 
havde  fortalt  til  deres  Karl  om  Morgenen,  naar  <le 
børstede  Klæder  sammen ,  opsteg  der  altid  en  Fon- 
stilling  hos  hende  om,  at  denne  Skabning  dog 
maaske  ikke  var  saa  moralsk  fordærvet,  som  hun  i 
Almindelighed   antog. 

Under  alt  dette  førte  Hr.  Andreasen  en  sørgelig 
Tilværelse  og  undergik  en  forfærdelig  Forandring. 
Han  havde  tidligere  været  en  af  de  mest  fremragende 
blandt  ->de  blaa  Joner«,  et  Samfund  af  unge  Roués 
blandt  Handelsstanden,  der  under  dette  Navn  havde 
konstitueret  sig  med  det  Formaal  at  virke  for 
Gemytlighedens  Udbredelse.  Det  var  endog  ham, 
man  skyldte  den  Bestemmelse  i  Foreningens  Grund- 
lov, at  intet  Medlem  maatte  lægge  mindre  end  otte 
Skilling  paa  en  Sangerindes  Nodeblad.  /De  blaa 
Joner'-  mødtes  en  Gang  om  Ugen .  i  Almindelighed 
Lørdag,  paa  et  eller  andet  offentligt  Sted,  om 
Sommeren  i  en  af  Tivolis  Pavilloner  eller  i  Charlotten- 
lund, om  Vinteren  snart  paa  een,  snart  paa  en  anden 
Kafé;  de  gave  altid  Tonen  an  og,  deres  Formaal 
tro,  i  en  saa  gemytlig  Retning  som  muligt.  Andreasen 
havde  aldrig  tidligere  manglet  ved  disse  Sammen- 
komster, men  nu  havde  han  aldeles  trukket  sig  til- 
bage; »de  blaa  Joner«  savnede  ham  meget  og  sendte 
ilores  mest  veltalende  Medlemmer  u<l  for  ved  lokkende 
Skildringer  af  den  Gemytlighed  ,  som  de  denne  eller 
hin  Aften  havde  udbredt,  at  bevæge  den  Frafaldne 
til    at   vende   tilbage;    men    vedkommende      blaa  Jon 

maatte  altid  gaa  bort  med  uforrettet  Sag:    Andreasen 
var  og  blev  ubøjelig. 

Ogsaa  i  Rutiken  var  han  bleven  et  andet  Men- 
neske. Tidligere  havde  han  altid  udmærket  sig  ved 
den  paa  en  Gang  høflige  og  muntre  Maade,  hvorpaa 
han  behandlede  Kunderne ;  nu  betragtede  han  Brodeer- 
mønstrene,  som  om  de  vare  de  sørgeligste  Gjenstande 
af  Verden,  og  maalte  Kniplinger  ud  med  en  Mine, 
som  om  de  vare  bestemte  til  Ligdragter.  Den  anden 
Butikssvend  og  Drengen  følte  Forandringen  haardt. 
Xu  opmuntrede  Hr.  Andreasen  ikke  længere  den 
rolige  Butikstid  ved  at  fortælle  sine  vilde,  men  lystige 
. Eventyr  eller  meddele  dem  sine  belærende  Recensioner 
iver  nylig  udkomne  Værker,  som  han  nok  kunde 
have  Sit  at  udsætte  paa.  Hans  Udtalelser,  naar  der 
kom  nogle,  vare  nu  af  en  mørk  og  bitter  Karakter  og 
røbede  en  frygtelig  Menneskeforagt.  Den  anden 
Kommis ,  som  nærede  en  ubegrænset  Agtelse  for  sin 
ældre  Kollegas  overlegne  Aandsevner,  antog,  at  han 
havde  begyndt  at  studere  Filosofi;  Drengen,  som 
nylig  var  kommen  fra  Vendsyssel,  foreslog:  Mormon. 
Hans  Mening  havde  det  for  sig,  at  Andreasen,  naar 
der  ingen  Kunder  var  i  Butiken,  satte  sig  til  at  læse 
i  en  Bog,  som  han  altid  gik  med  i  sin  Frakkelomme, 
Og  som  de  kunde  se  indeholdt  Sange,  der  kunde 
være  mormonske  Psalmer.  De  havde  altfor  stor 
Ærbødighed  for  deres  overlegne  Ven  til  at  spørge, 
hvad  det  var,  han  læste.  Det  var  imidlertid  ikke 
mormonske  Psalmer,  Hr.  Andreasen  studerede,  det 
var  Heines  Digte.     Han  følte,   at  denne  Digter  udtalte, 

hvad  der  rørte  sig  i  haro,  og  han  blev  for  ham,  hvad 
de  franske  Vaudeville-  og  Romanforfattere  tidligere 
havde  været,  ja  han  begyndte  endog  selv  at  skrive 
Smaadigte  i  samme  Maner  og  paa  Tysk,  da  dette 
Sprog  syntes  ham  mere  egnet  til  at  udtrykke  de 
melankolske  Følelser  end  det  Sprog,  han  ellers 
benyttede  ved  enhver  dagligdags  Lejlighed. 

Hørkræmmeren  havde  ikke  glemt  sin  Ven.  Han 
besøgte  ham  oftere,  og  da  han  nu  ikke  længere  kunde 
beværte  ham  i  sit  eget  Hjem,  og  dog  følte  Trang  til 
gjennem  en  solid  Gjæstfrihed  at  give  sine  velvillige 
Følelser  Udtryk,  indbød  han  ham  til  at  følge  med 
snart  paa  een,  snart  paa  en  anden  Restauration.  Saa- 
ledes  kom  han  da  ogsaa  en  Aften  ind  til  Andreasen 
og  spurgte,  om  hans  Forretninger  tillode  ham  at  gaa 
med.  De  gjorde  det.  Hørkræmmeren,  der  ikke  var 
en  Ven  af  mange  Ord,  foreslog  spørgende  :  »Ølhallen? 
Hr.  Andreasen  gik  ind  herpaa,  men  paa  en  sørgmodig 
Maade,  som  om  det  i  Grunden  var  ham  fuldstændig 
ligegyldigt,  hvor  de  gik  hen.  De  gik  da  ned  i  Øl- 
hallen.  Hørkræmmeren  gav  sig  til  at  studere  Spise- 
sedlen. 

»Agerhøns?1    foreslog  han  efter  nogen  Tids  Tavs- 
hed;     det  kunde  vist  være  passende 

»Jeg   tror  næsten  hellere   en    Boeuf.       sagde    Hr. 
Andreasen  med  et  Suk. 

Godt,  to  Boeuf!  bestilte  Hørkræmmeren,  som 
ikke  havde  Selvstændighed  nok  til  at  spise  Agerhøns, 
naar  hans  Ledsager  mente  Boeuf,  skjønt  han  havde 
langt  mere  Lyst  til  det  Første   end  til  det  Sidste. 

»Bajere?'    foreslog  han  derpaa. 

Heri  var  hans    Ven   enig   med  ham. 

Mao  nød  derpaa  denne  Anretning  i  Tavshed; 
da    de    Begge    vare    færdige,   spurgte   Rørkræmmeren: 

»Postejer? 

»Postejer!« 
Med  Portvin? 

»Ja,«  sagde  Hr.  Andreasen,  men  nu  med  lidt 
mere  Oprømthed  i  Tonen ,  som  om  han  fandt  en 
Trøst  i  saaledes  at  vise  sig  velvillig  mod  Hør- 
kræmmeren. 

Postejerne  og  Portvinen  kom  og  bleve  fortærede 
under  den  samme  dybe   Tavshed  som  Boeufen. 

»Hvad  saa?«   spurgte  Hørkræmmeren. 

»Ikke  mere/  sagde  Hr.  Andreasen  bestemt,  idet 
han  lænede  sig  tilbage  med  et  efter  Omstændighederne 
taalelig  oprømt  Ansigt. 

Aa,  hvad?«  bad  Hørkræmmeren,  der  med  en 
vis  Lystenhed  betragtede  Ordet  »Pandekager«  paa 
Spisesedlen. 

Nej  ! 

Hørkræmmeren  sukkede ;  thi  han  havde  virkelig 
havt  stor  Lyst  til  Pandekager,  men  det  kunde  aldrig 
have  faldet  ham  ind  at  bestille  dem  til  sig  selv  alene. 
Han  tog  derpaa  sit  Cigarfutteral  frem,  udsøgte  den, 
der  forekom  ham  bedst,  til  Hr.  Andreasen,  og  man 
begyndte  at  ryge. 

»Naa,  hvorledes  gaar  det  saa?«  spurgte  Hør- 
kræmmeren. 

Det    oprømte    Udtryk    forsvandt    ved    disse    Ord 

pludselig     fra    Hr.     Andreasens    Ansigt,     og    han    saae 
meget  mørk  ud:    »zu  Grunde  gerichtet!     sukkede  han. 

»Hvad  for  Noget?«  udbrød  Hørkræmmeren  for- 
færdet. »Det  er  da  vel  kun  Noget,  De  siger.  De 
kan  da  aldrig  være  i  Frygt  for  en  Fallit?« 

/Nej ,  De  forstaar  mig  ikke.  Det  er  ikke  i  den 
Betydning,  De  tager  Ordet/  sagde  Andreasen  med 
aandeligt  Hovmod. 

»Ja,  men  De  bør  dog  ikke  spøge  med  den  Slags 
Ting ,  '■  mente  Hørkræmmeren ;  » men  det  var  vel  saa 
Deres  Humør,  De  mente,  det  er  altsaa  daarligt 
endnu?« 

Det  er  det;  De  veed  jo  nok,  hvad  jeg  havde 
haabet?« 

»Ja,  jeg  havde  selv  haabet  det  Samme,  men  for 
Øjeblikket  ser  det  jo  ikke  meget  gunstigt  ud.  De 
synes  bedre   om  den  Anden  derhjemme.« 

»Tror  De,   han  har  saadanne  gode  Udsigter? 

Jeg  veed  det  virkelig  ikke,-  forsikrede  Hør- 
kræmmeren forknyt. 

Men  saa  se  at  faa  det  at  vide!'  Har  han  saa 
gode  Udsigter,  er  det  i  Naturens  Orden,  at  jeg  træk- 
ker mig  tilbage ,  men  jeg  har  mine  egne  Tanker  om 
den  Sag.« 

Andreasen  lænede  sig  tilbage,  saae  alvorsfuldt 
paa  Hørkræmmeren  og  spurgte  ham:  »Holder  de  af 
Grundloven?« 

»Ja«,  svarede  Hr.  Severinsen  forbavset  i  en  Tone, 
der  antydede,  at  han  ikke  havde  nogen  personlig 
Uvillie  mod  den. 

De  elsker  den?<  sagde  Hr.  Andreasen  med 
Eftertryk. 

Ja,      indrømmede  den  eftergivende  Hørkræmmer. 

■  De  skatter  højt  den  folkelige  Drots  højsindede 
Gave  til  sit  trofaste  Folk?' 

Hørkræmmeren,  der  havde  hørt  saadan  Noget 
før,  var  lige  i  Færd  med  et  Hurra  som  det  passende 
Svar,  men  tog  sig  i  det  og  udbrød  kun  i  et  endnu 
varmere    sJa!< 

,Saa  vil  jeg  blot  sige  Dem,  at  den  er  i  Begreb 
med   at  blive  byttet  for  et  herskesygt  Bureaukrati.' 

-Er  det  muligt?'  sagde  Hørkræmmeren  forbavset 
over  at  høre  Hr.  Andreasen  i  Besiddelse  af  en  saa 
uhyggelig,  politisk  Hemmelighed. 

>Ta,  det  er  ganske  vist.  En  af  mine  Venner, 
hvem  jeg  spurgte  om,  hvor  jeg  skulde  faa  Noget  at 
vide  om  Embedsmænd,  gav  mig  Anvisning  paa  et 
Blad,  hvori  det  stod.  Og  mer  end  det;  Folkefriheden 
i  Danmark  staar  paa  Spil,  med  sledsk  Tale  forlokker 
man  Svage  og  Kortsynede,  og  afviser  Modstanderne 
med  ublu  Haan.  Højre  giver  sig  Udseende  af  at 
hylde  Friheden  og  logrer  for  Folket  i  Haab  om  at 
dysse  det  i  Slummer,  men  i  Virkeligheden  ere  de 
Tyskere,  —  Tyskere  og  ikke   andet,    det  staar  der. 

-Herregud/  sukkede  Hørkræmmeren,  som  aldrig 
havde  anet,  at  det  saae  saa  galt  ud  for  Landet,  .men 
hvad  kommer  det  egentlig  os  og  Jenny  ved?«  udbrød 
han  atter  halvt  trøstet. 

»Det  skal  jeg  sige  Dem,«    sagde  Hr.   Andreasen. 

»Student    Iversen    bliver    en  Embedsmand,    og  det  er 
t  11* 

Embedsmændene,    der    i   Bladet    "menes    med    Højre; 
han  bliver  en  Tysker.« 

»Og  en  af  dem,  der  ville  sidde  og  logre  foi 
Folket,«   tilføjede  Hørkræmmeren. 

»Ja  netop.« 

»Det  er  galt.« 

»Ja,  det  maa  De  nok  sige.  Selv  om  han  havde 
aldrig  saa  gode  Udsigter,  vilde  han  blive  ved  at 
være  en  Folkefrihedsfjende  og  en  Tysker ,  men  jeg 
tror  nu  ikke  engang,  hans  Udsigter  ere  saa  gode,  at 
han    med    det   Første  kan   vente   at  blive  en  Tysker.« 

Og  nu  forklarede  Hr.  Andreasen,  hvorledes  han 
havde  anstillet  mange  Undersøgelser  om ,  hvorledes 
Studenternes  Stilling  i  Staten  for  Øjeblikket  var,  og 
var  kommen  til  et  Resultat,  der  var  meget  tilfreds- 
stillende for  ham,  men  højst  utilfredsstillende  for  Stu- 
denterne. Efter  hvad  Hr.  Andreasen  nemlig  havde 
hørt  af  ældre  og  yngre  Bekjendte ,  der  havde  stude- 
rende Sønner,  Fættere  og  Brødre,  var  det  i  den  sidste 
Tid  gaaet  meget  tilbage  for  Studenterne ;  de ,  der 
studerede  Theologi,  vare  utilfredse  med  deres  Profes- 
sorer, og  de,  der  studerede  Jura,  vare  utilfredse  med 
deres,  og  de,  der  studerede  Medicin,  med  deres. 
Dertil  kom,  at  deres  Udsigter  i  det  Hele  vare  daarlige, 
og  det  kun  var  meget  Faa,  der  fik  Embeder,  saasnart 
de  vare  blevne  Studenter.  Og  det  blev  nu  ikke  mere 
betragtet  som  noget  Overordentligt  at  være  Student. 
Af  alle  disse  Grunde  vilde  Hr.  Andreasen  raade  Hør- 
kræmmeren til  at  anstille  nærmere  Undersøgelser  om 
Student  Iversens  Forhold,  inden   det  blev  for  sent. 

Hørkræmmeren  maatte  fuldstændig-  give  ham  Ret 
heri ;  han  fandt  alle  de  anstillede  Betragtninger  meget 
rigtige.  Undersøgelser  skulde  da  blive  gjorte,  men 
hvorledes? 

Hr.  Andreasen  mente ,  at  man  vist  kunde  faa 
en  Del  ud  af  Hr.  Iversen  selv,  naar  man  bar  sig 
tint  ad. 

Ja,  naar  man  bar  sig  fint  ad.  Hørkræmmeren 
vilde  tale  med  sin  Kone  derom. 

.Alen  snart?«   bad  Hr.   Andreasen. 

»Ja,   snart.« 

Med  dette  Løfte  skiltes  man  ad ;  men  i  Hør- 
kræmmerens Hjerte  saavelsom  i  Hr.  Andreasens  be- 
gyndte der  at  dæmre  et  svagt  Haab  om  en  bedre 
Fremtid. 

I  Overensstemmelse  med  sit  Løfte  erklærede  Hør- 
kræmmeren den  næste  Dag  sin  Kone,  at  man  dog 
burde  se  at  faa  lidt  mere  at  vide  om  Student  Iversens 
Udsigter  i  Fremtideu  og  Forhold  i  Nutiden;  det  vilde 
aldrig  være  afvej  en ,  og  endnu  vidste  man  jo  ikke 
Andet,  end  at  det  var  et  meget  vakkert,  ungt  Men- 
neske, hvis  Fader  var  Etatsraad.  Hans  Kone  ind- 
rømmede ,  at  der  var  noget  Sandt  i  disse  Bemærk- 
ninger, og  man  aftalte  derfor,  at  man  en  Dag  vilde 
invitere  Studenten  ganske  alene,  og  Fruen  skulde  da 
paa  den  omtalte  fine  Maade  forhøre  sig  om,  hvorledes 
det  stod  sig  med  hans  Kxamen,    hans   Fader  o.   a.  L. 

Lidet  anede  Student  Iversen,  da  Hørkræmmeren 
nogle  Dage  efter  ønskede  hans  Hjælp  til  at  spise 
nogle  Østers,   hvilken   underfundig  Plan  der  laa  skjult 

under  denne  Venlighed,  og  han  gik  derover  om  Aftenen 
med  en  sorgløs  Letsindighed.  Og  ligesaa  lidet  anede 
Frøken  Jenny,  medens  hun  aabnede  Fortepianoet  og 
lagde  de  nu  saa  yndede  Weyses  Romancer  frem, 
hvilken  Fare  der  truede  hendes  Fremtid.  Romancerne 
bleve   afsungne,   og  man  gik  tilbords. 

»Hvorledes  gaar  det  med  Deres  Fxamen,  Student 
Iversen?«  spurgte  Fruen  henkastende  for  ikke  at 
vække  nogen  Mistanke. 

»Aa  jo,«  svarede  denne  aldeles  troskyldig,  »den 
kommer  vel   engang.« 

»Engang?     Er  der  da  længe  til?« 

»En  tre,  fire,  fem  Aar  tænker  jeg,  maaske  lidt 
længere!« 

»Det  var  længe,«   mente  Hørkræmmeren. 

Det  var  det;  men  den  juridiske  Examen  var 
nu  saa  svær,  at  det  undrede  ham,  at  Nogen  over- 
hovedet kunde  tage  den. 

»Faar  De  saa  et  Embede,  naar  De  har  taget 
den?-    spurgte   Fruen. 

»I  Tidens  Løb  vel  nok! 

»I  Tidens  Løb  først?«  gjentog  Fruen  nedstemt; 
men   saa   bliver  det  vel  et  godt  Embede.« 

»Ja,«  svarede  Studenten,  »naar  jeg  er  heldig, 
vil  jeg  kunne  gifte  mig,  naar  jeg  er  halvtredsinds- 
tyve  Aar.« 

»Halvtredsindstyve  Aar!«  raabte  Høkræmmeren 
og  hans  Kone  i  Forening.  »Ere  Embederne  saa 
daarlige  nu?« 

»Ja.« 

Hvor  kan   det   komme?« 

»Rigsdagen«  svarede  Hr.  Iversen  kort,  idet  han 
omhyggelig  iagttog,  at  en  meget  stor  Østers,  der  laa 
paa   hans  Tallerken,   fik  tilstrækkelig  Citronsaft. 

Det  ene  Qrd  Rigsdagen  forklarede  for  hans  Til- 
hørere tilstrækkelig  Alt.  Fruen  havde  en  ubestemt 
Anelse  om,  at  denne  Institution  var  fremgaaet  som  et 
Produkt  af  Tidens  Slethed  og  havde  det  Formaal  at 
gjøre  Landet  saa  ulykkeligt  som  muligt.  Hun  fandt 
det  derfor  højst  rimeligt ,  at  ogsaa  Student  Iversen 
maatte   lide  under  denne  Landeplage. 

Men    kan    Deres    Hr.    Fader    ikke    hjælpe    Dem 
lidt?« 

»Ikke  det  Mindste!«   forsikrede  Studenten  afgjort. 

»Han  er  jo  Etatsraad.« 

»Det  nytter  ikke  noget  i  vore  Tider.« 

»Hvor  kan  det  dog  være?  Maaske  ogsaa  paa 
Grund  af  Rigsdagen?« 

»Ja.« 

»Den  Rigsdag,  den  Rigsdag!«  sukkede  Fruen. 
»Saa  har  den  altsaa  gjort  Deres  Udsigter  meget 
daarlige.« 

»Elendige!«  sagde  Student  Iversen  og  holdt  sit 
Glas  Portvin  op  imod   Lyset. 

Fruen  saae  over  til  sin  Mand;  der  spillede  et 
triumferende  Smil  paa  hans  Læber;  ja,  her  kunde 
han  unægtelig  triumfere ,  her  kavde  han  havt  Ret. 
Fruen  følte  sig  dybt  krænket,  og  for  at  faa  nogen 
Lettelse  ilede  hun  ud  i  Køkkenet  i  et  svagt  Haab 
om    at    gribe    Pigen    paa    fersk    Gjerning    i    en    eller 

anden  Forbrydelse ,  uden  at  det  dog  var  hende  selv- 
rigtig    klart,    hvori  denne   skulde  bestaa. 

Hr.  Iversen  vedblev  at  svæve  i  en  sorgløs  Uvi- 
denhed om,  hvilken  Forandring  der  var  foregaaet 
med  Familiens  Mening  om  ham.  Fruen  var  langtfra 
saa  underholdende  som  ellers  og  spurgte  ikke  til 
Etatsraadens  Befindende,  men  han  anede  Intet.  Fruen 
bad  ikke  om  en  eneste  Romance,  og  da  han  sagde 
Godnat,  spurgte  hun  ikke  engang,  om  det  allerede 
skulde  være ;   —  men  han  anede  Intet. 

Jennys  Skæbne  var  afgjort.  Det  hjalp  ikke,  at 
det  unge  Menneske  hørte  til  langt  mere  dannede 
Kredse ,  og  at  Etatsraaden  vilde  have  været  af  uvur- 
derlig Betydning  for  Familien,  naar  paa  den  anden 
Side  Rigsdagen  havde  været  saa  grusom  mod  ham. 
Allerede  den  næste  Dag  underrettede  Fruen  sin 
Datter  om,  at  man  snart  kunde  vente  Hr.  Andreasens 
Besøg,  og  da  Jenny  erindrede  om,  at  han  jo  ikke 
vilde  komme,  saalænge  Student  Iversen  kom,  var 
Svaret ,  at  det  ogsaa  gjerne  kunde  være ,  at  Hr. 
Iversen  ikke  mere  kom  der,  han  brød  sig  vist  ikke 
om  dem,  han  vilde  jo  aldrig  komme  af  sig  selv,  og 
naar  han  var  der,  havde  det  ofte  forekommet  Fruen, 
at  han  var  lidt  vigtig.  Forgjæves  søgte  Jenny  at 
forsvare  det  unge  Menneske,  Moderen  bad  hende 
kun  kort  om  tie  stille,  hans  Kredit  var  afgjort  for- 
spildt. 

Jenny  sørgede ,  men  besluttede  sig  til  at  vise  en 
ægte,  ungpigelig  Standhaftighed  og,  paa  Forlangende, 
troligt    opbevare    sit    Hjerte    til    Hr.    Iversen.      Alle  de 

Veninder,  hvem  hun  betroede  sin  Hemmelighed,  be- 
styrkede hende  i  denne  Beslutning  og  ansaa  denne 
Fretngangsmaade  for  den  ene  rigtige  under  saadanne 
Forhold. 

Hr.  Iversen  forholdt  sig  imidlertid  aldeles  passiv. 
Han  syntes  ikke  at  tænke  paa  at  gjøre  et  saa  ube- 
skedent Forlangende,  som  Jenny  ventede,  men  ind- 
skrænkede sig  til,  som  tidligere,  at  hilse  meget  høf- 
ligt paa  Trapperne. 

Hr.  Andreasen  blev  til  Hørkræmmerens  store 
Glæde  atter  en  hyppig  Gjæst,  Fruen  tog  det  samme 
Hensyn  til  hans  Tallerken  som  tidligere  og  blev 
atter  en  Ynder  af  Violinspil,  skjønt  han  nu  spillede 
Solo ;  thi  Jenny  vægrede  sig  haardnakket  ved  at 
spille  sammen  med  ham,  hendes  Hu  stod  endnu  til 
Weyses  Romancer,  og  i  Skumringen  plejede  hun  at 
sidde  og  spille  Akkompagnementer  til  dem,  Hr.  Iver- 
sen tidligere  havde  sunget.  Hun  vedblev  at  være 
tungsindig,  forgjæves  søgte  hendes  Forældre  i  Kasino 
og  Folketheatret  at  hæve  hendes  nedtrykte  Sinds- 
stemning, »Folkekomedierne  med  Sange  i  fem  Akter« 
havde  tabt  deres  Tillokkelser,  og  de  smaa  »Lystspil 
i  en  Akt  efter  det  Franske«  vare  hende  fuldstændig 
ligegyldige.  Hr.  Andreasen ,  den  fine  Kjender  af 
det  kvindelige  Hjerte,  undlod  ikke  at  bemærke  dette 
og  gættede  vel  Grunden.  Som  Følge  heraf  paa- 
stod  han,  at  det  var  en  bydende  Nødvendighed,  at 
Student  Iversen  blev  sagt  op,  og  man  gik  ind  paa 
hans  Forslag. 

Ft    lille    Lhombreparti,    hvor    Deltagerne  til  Slut- 

ningen  vare  blevne  temmelig  høirøstede,  blev  grebet 
som  Anledning,  og  den  første  i  den  næstpaafølgende 
Maaned  forlod  Hr.  Iversen  det  Severinsenske  Hus  og 
blev  aldrig  set  der  mere.  Man  havde  frygtet  for 
hans  Afskedsvisit,  og  det  var  med  megen  Besvær 
blevet  indprentet  Pigen,  at  naar  han  ringede  paa, 
skulde  hun  sige,  at  der  Ingen  var  hjemme,  enten  de 
vare  hjemme  eller  ikke.  Som  Følge  af  denne  Besked 
afleverede  Hr.  Iversen  en  Dag  et  Kort,  som  den  næste 
Dag  sporløst  var  forsvundet  fra  Spejlet.  Fruen  antog,  at 
hendes  Datter  opbevarede  det  som  en  Relikvie,  men 
vilde  ikke   formene  hende  denne  uskyldige   Trøst. 

Da  den  farlige  Medbejler  saaledes  aldeles  var 
forsvunden,  stolede  Hr.  Andreasen  paa,  at  Tiden 
nok  vilde  gjøre  det  øvrige,  og  han  blev  ikke  skuffet. 
Jenny  vedblev  endnu  nogle  Maaneder  at  bære  sin 
Sorg  over  Student  Iversens  Troløshed  som  Noget, 
det  sømmede  sig  for  en  ung  Pige  engang  at  have, 
og  blev  tilbøjelig  til  atter  at  henfalde  til  den  aldrende 
Mand  med  det  graasprængte  Haar.  Men  da  Hr. 
Andreasen,  efter  definitivt  at  være  traadt  ud  af  de 
blaa  Joner«,  havde  etableret  en  net  lille  Butik  i  Broderi- 
faget, i  Forbindelse  med  hvilken  der  blev  stillet  i 
Udsigt  en  net,  lille  Lejlighed  med  en  særdeles  elegant 
Dagligstue  og  en  Pige  til  at  bevogte,  opgav  Jenny 
ogsaa  dette  sit  sidste  Haab,  tilskyndet  ivrigt  hertil 
af  sine  Veninder.  Hun  gav  »Jakobine  en  ung 
Kvinde,  Fortælling«  en  sørgelig  Slutning,  idet  nemlig 
Jakobine  dør  af  Sorg,  og  gav  derpaa  Hr.  Andreasen 
sit  Ja. 

Hun  tik  udvirket,  at  Reolerne  i  Butiken  bleve 
smykkede  med  smaa  Gibsstatuer  af  de  berømteste 
Digtere,  og  begyndte  derpaa  ivrigt  at  deltage  i  sin 
Moders  Virksomhed  i  Husholdningen,  dog  uden  endnu 
at  anlægge  Fantasidragt,  men  idet  hun  iøvrigt  be- 
stemte sig  til  i  Et  og  Alt  at  følge  Moderens  Prin- 
ciper. 

er  var  et  Hus  ved  Volden,  og  der  boede, 
'  ligesom  i  mange  andre  Huse,  en  Student  paa 
Kvisten  og  en  Borgermand,  der  ejede  Huset, 
i  Stuen.  Og  ved  Vinduet  i  Stueetagen  sad 
Værtens  Datter,  en  net,  ung  Pige,  og  syede  og  læste 
Romaner  og  sværmede  og  saae  paa  Studenten,  naar 
han  kom,  og  naar  han  gik.  Det  var  et  kjønt,  ungt 
Menneske,  denne  Student,  velklædt,  med  en  lille 
Knebelsbart  og  et  muntert  Ansigt.  Jomfru  Petersen 
—  det  hed  Værtens  Datter  ■ —  sagde  ogsaa  engang 
til  en  af  sine  Veninder,  at  han  næsten  saae  ud  som 
en  Officer,  og  i  sine  Tanker  havde  hun  endnu  langt 
smukkere  Lignelser;  der  blev  Studenten,  Hr.  Sieverts, 
den,  i  hvis  Skikkelse  hun  forestillede  sig  baade  Carl 
af  Rise  og  Svend  Trøst  og  især  Drost  Peder  Hoseøl. 
Med  saadanne  Tanker  var  det  Jomfru  Petersen 
hver  Dag  saae  paa  Hr.  Sieverts,  naar  han  kom,  og 
naar  han  gik,  og  da  hun  en  Tidlang  saaledes  havde 
set  paa  ham  hver  Dag,  havde  hun  efterhaanden,  hvad 
der  da  i  og  for  sig  ikke  var  saa  underligt,  lært  at 
kjende  hans  Trin  paa  Lyden,  allerede  naar  han  var 
ved  Nabohuset;   saa  passede  hun  paa,  naar  han  kom 

forbi  Vinduet  og  tog  alle  tre  Sandstenstrappetrin  i 
et  Spring.  Og  naar  han  gik  ud,  havde  hun  det  altid 
paa  Følelsen,  naar  det  var  ham,  der  gik  med  Mel- 
lemdøren, hvilket  nu  heller  ikke  var  saa  underligt, 
thi  han  var  altid  den,  der  i  det  rolige  Hus  gjorde 
mest  Spektakel  og  lod  Døren  falde  i,  saa  det  rystede 
i  hele  Stedet;  saa  passede  hun  ogsaa  paa,  naar  han 
kom  ud  af  Gadedøren  og  stod  lidt  paa  Trinene  for 
at  se  op  og  ned  ad  Gaden,  medens  han  trak  sine 
Handsker  paa.  Alt  dette  gjorde  hun  imidlertid 
meget,  meget  forsigtigt.  Hun  hævede  ikke  Hovedet 
fra  sit  Arbejde,  men  saae  blot  gjennem  Øjenkrogene 
—  det  havde  jo  været  altfor  flovt,  naar  han  havde 
set,  at  hun  saaledes  lagde  Mærke  til  ham ;  hvem 
veed,  hvad  han  saa  kunde  have  faldet  paa  at  tro; 
dermed  havde  det  dog  ingen  Nød,  thi  han  saae  al- 
drig op  til  det  Vindue,   hvor  hun  sad. 

Jomfru  Petersen  holdt  meget  af  den  første  Dag 
i  Maaneden;  saa  gjorde  Studenten  sin  Visit;  den 
gjaldt  vel  egentlig  hendes  Fader  og  var  nærmest  et 
Forretningsbesøg;  men  Pigen  havde  Ordre  til  at  lukke 
ham  ind  i  Dagligstuen  og  saa  kalde  paa  Hr.  Petersen. 
Medens  denne  nu  fik  en  anden  Frakke  paa,  thi  Hr. 
Sieverts  var  saadan  et  fint  Menneske,  sad  den  unge 
Student  og  talte  med  Datteren.  Samtalen  gik  meget 
godt,  thi  han  kunde  altid  finde  paa  Noget  at  sige, 
og  det  Noget,  som  var  morsomt,  og  derfor  kunde 
Jomfru  Petersen  saa  godt  lide  at  tale  med  ham. 

Hr.  Petersen  kunde  nu  ogsaa  ganske  godt  lide 
denne    Student,    navnlig    fordi    han   altid    saa    punktlig 

gjorde  Besøg  den  første.  (Kun  to  Gange  var  han 
kommen  den  anden  og  en  eneste  Gang  den  tredje). 
Student  Jensen,  der  havde  havt  de  to  Kvistværelser, 
inden  Ur.  Sieverts  kom,  havde  vel  altid  »betalt  forud' , 
hvilket  jo  forsaavidt  var  mere  gentilt,  men  siden 
dengang  havde  Tiderne  jo  forandret  sig  meget  for 
alle  Folk  og  vel  ogsaa  for  Studenterne.  Derfor  kunde 
han  altsaa  være  lige  saa  god  som  Hr.  Jensen ;  men 
han  havde  nogle  andre  Vaner,  som  Hr.  Jensen  ikke 
havde:  Han  var  lidt  for  fin,  »lidt  for  fin«,  forsikrede 
Hr.  Petersen  altid  med  en  misbilligende  Rysten  paa 
Hovedet,  naar  hans  Datter  forsvarede  Hr.  Sieverts. 
Hr.  Jensen  havde  ofte  drukket  The,  ja  om  Søndagen 
spist  til  Middag  hos  Petersen,  men  det  var  ikke 
Noget  for  Hr.  Sieverts,  han  kjendte  F.tatsraader  og 
det  Slags  Folk.  Saa  havde  han  ogsaa  den  stygge 
Vane  at  slaa  Mellemdøren  saa  haardt  i,  —  Kalken 
revnede  derved  i  hele  Gangen,  og  Hr.  Petersen  havde 
allerede  to  Gange  været  nødsaget  til  at  tage  en 
Murer  for  at  faa  Loftet  spækket.  Det  mente  nu 
Datteren  kom  af,  at  han  var  ung  og  var  saa  rask 
paa  det.  Hr.  Petersen  indvendte  vel,  at  Hr.  Jensen 
ogsaa  havde  været  ung  og  dog  ikke  saa  rask;  men 
Jomfruen  tænkte  ved  sig  selv,  det  klædte  dog  saa 
rask   at  være  lidt  rask  paa  det. 

Saa  havde  Hr.  Sieverts  ogsaa  en  Vane,  der  vilde 
have  gjort  ham  rent  utaalelig  for  den  salig  Madam 
Petersen,  nemlig  aldrig  at  gaa  med  Galoscher  og, 
hvor  sølet  det  end  var,  aldrig  at  tænke  paa  at  be- 
nytte   den    Børste,    som    Hr.    Petersen,    for    at    skaane 

Pigen  for  altfor  megen  Trappevask,  havde  kostet  og 
ladet  slaa  fast  udenfor  Gadedøren.  Men  <Ujt.  der  var  det 
Værste  af  Alt,  det  var  de  Gilder,  han  gjorde  for  sine 
Venner,  disse  fejende  Herrer,  der  løb  og  jagtede  om 
paa  Trapperne  og  aldrig  kunde  hilse  Folk.  Først 
spillede  de  Kort  og  spillede  nok  højt,  efter  hvad  Mada- 
mens Pige  paa  anden  Sal  havde  hørt  af  den  Karl,  der 
børstede  Studentens  Støvler,  og  bagefter  drak  de 
Punsch  og  støjede  rigtig  op,  og  ligesom  for  at  gjøre 
Xar  af  Beboerne  begyndte  de  gjerne  med  at  synge  en 
Vise:  »Nu  er  det  stille«,  Saadan  kunde  de  blive  ved, 
til  Klokken  var  henved  to,  saa  gik  de  med  et  Spek- 
takel,  som   om  der  var  Ild  i   hele  Huset. 

Her  havde  nu  igjen  Jomfru  Petersen  sine  egne 
Tanker ;  hun  kunde  godt  lide  at  ligge  og  høre  dem 
synge  deroppe  og  tænke  sig,  hvad  de  talte  om,  og 
hvordan  Hr.  Sieverts  bar  sig  ad;  det  maatte  vist 
klæde  ham  godt  at  sidde  og  synge  med  sit  raske 
Ansigt  og  sin  lille  Knebelsbart  —  og  havde  hun  ikke 
stadig  talt  godt  for  sin  Fader,  havde  han  heller  ikke 
taalt  det,  men  uden  videre  sagt  sin  Logerende  op. 
Nu  nøjedes  han  med,  Dagen  efter  et  saadant  Gilde 
at  passe  Studenten  op  paa  Trappen  og  med  en  al- 
vorlig Stemme  at  sige,  at  han  nok  havde  havt  Selskab 
hos  sig;  »Husets  Folk«  (disse  udgjorde  efter  den 
værdige  Mands  Mening  en  meget  vigtig  Stat  i  Staten) 
havde  hørt  det  hele  Natten.  Ved  saadanne  Lejlig- 
heder svarede  Hr.  Sieverts  altid  med  den  høfligste 
Mine  af  Verden,  at  det  Dagen  iforvejen  havde  været 
hans    egen     eller    en    af     hans    Venners     Fødselsdag, 

eller  en  af  hans  Venner  havde  taget  en  vigtig  Examen 
eller  forlovet  sig  eller  udført  en  lignende,  overordentlig 
Bedrift ;  han  haabede  imidlertid  ikke,  de  havde  for- 
styrret Nogen,    ialfald    skulde    det    blive    sidste    Gang. 

Forsaavidt  vare  Jomfru  Petersens  Bestræbelser  for 
at  holde  Fred  mellem  hendes  Fader  og  den  kjønne 
Student  lykkedes ;  men  nye  og  store  Farer  truede 
den  gode  Forstaaelse. 

En  Dag  hørte  man  paa  Hr.  Sieverts's  Værelse 
en  sagte,  men  vedholdende  Piben.  Den  næste  Dag 
gik  det  ligesaa,  man  blev  nysgjerrig ;  en  tredje  Mor- 
gen udspurgte  man  Støvlebørsteren.  Det  var  en 
Hundehvalp,  som  Studenten  havde  kjøbt.  En  Hunde- 
hvalp !  Det  kunde  blive  en  betænkelig  Sag  og  desto 
betænkeligere,  jo  større  en  Hvalp  kunde  blive. 

Hr.  Petersen  fandt  sig  derfor  foranlediget  til  en 
officiel  Forespørgsel  hos  Hr.  Sieverts  om,  hvilken 
Størrelse  den  Hvalp  skulde  have.  Hr.  Sieverts  svarede 
roligt,  at  han  ikke  havde  truffet  nogen  afgj ørende 
Bestemmelse  i  saa  Henseende,  men  da  det  var  en 
Hønsehundehvalp,  antog  han,  at  den,  naar  den  var 
udvoxet,  vilde  faa  samme  Størrelse  som  en  Hønse- 
hund. 

Hr.  Petersen  forespurgte  sig  dernæst,  om  den 
vilde  kunne  bide.  Hr.  Sieverts  svarede :  at  det  vilde 
den  vel  nok  kunne  gjøre,  men  han  haabede  ikke, 
at  den  vilde  gjøre  det.  Hr.  Petersen  rystede  be- 
tænksom paa  Hovedet  og  forføjede  sig  bort,  opfyldt 
af  urolige   Anelser. 

Hvalpen    voxede    til    og    blev    stor,    meget    stor, 

men  ingenlunde  yndet  af  Husets  Folk.  Baade  Ma- 
damen  paa  første  Sal  og  Madamen  paa  anden  Sal 
og  Hr.  Petersen  saae  til  den  med  fjendtlige  Blikke, 
naar  den  med  sin  Hale  krummet  opad  paa  en  flot 
Maade  kom  farende  ned  ad  Trapperne  uden  at  ville 
gaa  afvejen.  Kun  Jomfru  Petersen  betragtede  den 
med  venlige  Blikke,  klappede  dens  smukke  Hoved 
og  beværtede  den  ofte,  dog  uden  sin  Faders  Vidende, 
med  delikate  Kjødben. 

Den  uvenlige  Stemning  mod  Studentens  Hund 
tiltog  stadig.  Madamen  paa  anden  Sal  klagede  over, 
at  hendes  Nervesystem  blev  fuldstændig  undergravet 
ved  at  høre  den  Maade,  hvorpaa  Dyret  udtrykte  Sor- 
gen over  at  savne  sin  Herre,  naar  denne  havde  lukket 
det  inde. 

Madamen  paa  første  Sal  vilde  vide,  at  Hunden 
havde  bidt  et  lille  toaars  Barn  ihjel  paa  Volden,  og 
skjønt  dette  nu  viste  sig  at  være  et  falsk  Rygte,  bi- 
drog det  dog  væsentlig  til  at  nære  Mistemningen,  og 
da  den  endelig  paa  en  afgj ørende  Maade  beviste, 
at  den  var  en  Hønsehund  ved  fra  Hr.  Petersens 
Kjøkken  at  borttage  en  kold,  stegt  Høne,  ansaa  d  n 
krænkede  Mand  det  for  nu  at  være  en  bydende 
Nødvendighed  at  sige  Hr.  Sieverts  op. 

Men  da  traadte  atter  Jomfru  Petersen  op  til 
Fordel  for  denne.  Med  Opbydelsen  af  al  sin  diplo- 
matiske Færdighed  udviklede  hun  det  Farlige  i  et 
saadant  Skridt:  hvem  indestod  for,  at  Tilstanden  ikke 
vilde  blive  meget  værre.  Hvad  om  de  fik  en  Lo- 
gerende,    der     var     uordentlig    med    Betalingen,    ja, 

maaske  slet  ikke  betalte;  hvad  om  de  fik  et  Menne- 
ske, der  viste  sig  at  være  fordrukken,  og  som  maaske 
ogsaa  gav  sig  til  at  holde  en  Hund,  ja,  maaske  to 
—  hvad  om  de  slet  ingen  Logerende  fik  og  Værel- 
serne kom  til  at  staa  ledige?  Hr.  Petersen  maatte 
indrømme  Sandheden  i  disse  Betragtninger  og  sagde 
ikke   Studenten  op. 

Kortsynede,  unge  Jomfru  Petersen!  Ved  disse 
velmente  Forestillinger  har  Du  selv  afgjort  Din 
Skæbne. 

Hr.  Sieverts  blev  ikke  sagt  op,  han  boede  endnu 
i  Huset  den  næste  Maaned,  og  en  Formiddag  i  denne 
Maaned  mødte  han  Jomfru  Petersen,  just  som  han 
kom  ind  ad  Gadedøren.  I  sin  Haand  havde  han  en 
lille  Buket  af  Vintergække ,  som  han  nylig  havde 
kjøbt. 

»Goddag,  Jomfru  Petersen,«  sagde  han,  »jeg 
veed,  De  holder  meget  af  Blomster.  Tillader  De,  at 
jeg  præsenterer  Dem  denne  lille  Buket,«  og  med  et 
overgivent   Smil    rakte    han    hende    sine    Vintergække. 

Hun  rødmede  og  tog  dem  med  lidt  rystende 
Haand,  idet  hun  fremstammede  en  Taksigelse.  Han 
slog  Mellemdøren  i,  saa  Kalken  dryssede  ned,  og 
sprang  op  ad  Trapperne ;  hun  var  saa  underlig  til- 
mode og  skyndte  sig  igjen  ind  i  Stuen,  hvor  hun 
satte  de  smaa,  livide  Blomster  i  sin  allersmukkeste 
Underkop. 

Da  hendes  Fader  spurgte  hende,  hvor  hun  havde 
faaet  dem  fra,  sagde  hun,  hun  havde  kjøbt  dem  uden- 
for   Døren,    men    hele    Dagen    blev    hun    ved    at  være 

saa  underlig  tilmode,  kunde  ikke  spise  og  var  dog 
saa  glad,  og  da  Tusmørket  kom,  og  hendes  Fader 
sad  og  sov  i  sin  Lænestol,  sad  hun  ved  Vinduet 
og  saae  paa  Maanen,  der  skinnede  paa  Voldens 
Træer,  og  tænkte  paa,  hvormeget  det  dog  egentlig 
vilde   sige,   at  han  havde  givet  hende   en  Buket. 

I  alle  Romaner  var  det  at  give  en  Buket  en 
betydningsfuld  Indledning,  et  vigtigt  forberedende 
Skridt,  som  snart  vilde  blive  efterfulgt  af  mere  af- 
gjørende.  Da  han  nu  altsaa  saaledes  havde  gjort 
Begyndelsen,  tilstod  hun  ogsaa  for  sig  selv,  at  hun 
elskede  ham  og  vist  længe  havde  elsket  ham,  og  hun 
var  vis  paa,  at  han  fortjente  hendes  Kjærlighed.  Men 
hvad  mon  hendes  Fader  vilde  sige,  naar  Hr.  Sieverts 
kom  og  gjorde  sin  Erklæring,  »hvad  vil  Fader  sige?« 
»A — ah,«  stønnede  denne,  idet  han  vaagnende  vred 
sig  i  Lænestolen,  »lad  os  faa  Lys  min  Pige.  Saa 
blev  der  tændt  Lys  og  rullet  ned  for  Maanen,  og 
hun  tog  fat  paa  sit  Sytøj. 

De  følgende  Dage  kom  og  gik,  og  hele  Ugen 
gik,  men  Studenten  lod  ikke  høre  fra  sig.  »Han  har 
tabt  Modet,«  tænkte  hun,  »det  er  Kjærligheden,  der 
gjør  det;  jeg  maa  opmuntre  ham  lidt;'  og  hver  Gang 
han  nu  gik  forbi  Vinduet,  saae  hun  op  fra  Arbejdet 
og  passede  paa  for,  naar  han  saae  op  til  hende,  at 
kunne  sende  ham  et  venligt  Smil,  men  han  saae  slet 
ikke   op. 

Den  første  i  næste  Maaned  kom.  Da  hun  hørte 
lians  Stemme  i  Kntreen,  var  hun  nær  løbet  sin  Vej, 
men     hun     overvandt     sig    og    blev    siddende    paa    sin 

Forhøjning:  hvor  han  hilste  smukt,  dg  hvor  omhygge- 
ligt at  spørge  til  hendes  Befindende,  og  hvor  med- 
følende  var  han  ikke,  da  han  hørte,  at  hun  havde 
havt  Tandpine,  og  da  han  spurgte,  hvorledes  hendes 
Blomster  stode,  hvilken  fin  Hentydning  til  Vinter- 
gækken. Han  rejste  sig  med  disse  Ord  og  gik  lige 
hen  til  Vinduet,  hvor  hun  sad  ved  sine  Urtepotter; 
hun  kunde  neppe  holde  paa  Naalen,  men  da  kom  i 
det  Samme  hendes  Fader  ind;  man  udvexlede  nogle 
almindelige  Bemærkninger,  Hr.  Sieverts  tog  sin  Porte- 
monnæ op  og  gik  lidt  efter.  Imidlertid  havde  hans 
Hund  aldeles  forskrabet  Malingen  paa  Hr.  Petersens 
Dør.  Atter  maatte  Jomfru  Petersen  opbyde  sit  diplo- 
matiske Talent  til  Fordel  for  Studenten,  for  nemlig 
at  forhindre  hendes  Fader  fra  at  give  ham  en  skarp 
Irettesættelse,  der  uundgaaelig  vilde  have  havt  den 
frygtede   <  »psioelse   tilfølge. 

Under  Hr.  Sieverts's  vedvarende  Tavshed  trøstede 
Jomfruen  sig  med  at  udkaste  glimrende  Fremtids- 
planer. Hvilket  herligt  Liv  skulde  det  blive,  naar 
Sieverts  havde  taget  theologisk  Kmbedsexamen  og 
var  bleven  Præst!  (Nu  studerede  han  rigtignok  Jura, 
men  det  vilde  hun  faa  ham  til  at  opgive,  i  alt  Fald 
kunde  han  begynde  paa  Theologien,  naar  han  havde 
taget  den  juridiske  Examen).  De  skulde  bo  i  en  stor, 
hvid  Præstegaard  med  Straatag  og  Storkerede  og  en 
stor  Have  udenfor  med  alle  mulige  Blomster  og  især 
eii  .Mængde  Vintergække.  Søndagmorgen  skulde  de 
høre  Klokkerne  ringe  i  Kirken  tæt  ved,  og  hun  skulde 
sine   udmærkede    Krumkager,    og  om   Sommeren 

skulde  hendes  Fader  komme  i  Besøg  med  nogle 
fattige,  gamle  Slægtninge,  som  holdt  saa  ubeskrivelig 
meget  af  Landet,  men  aldrig  havde  set  andre  Hø- 
stakke end  dem  paa  Volden.  Imod  dem  skulde  hun 
og  hendes  Mand  især  være  høflige  og  forekommende 
for   at  de  ikke   skulde   tro,   de  vare   til  Ulejlighed. 

Men  naar  mon  Hr.  Sieverts  dog  vilde  erklære 
sig  ?  Over  to  Maaneder  vare  nu  gaaede,  siden  hun 
fik  den  lille  Buket,  og  han  havde  ikke  gjort  nogen- 
somhelst  videre  Hentydning.  Han  vilde  da  sagtens 
vente,  til  han  havde  taget  sin  Examen,  det  var 
egentlig  ogsaa  mest  passende ;  han  havde  nu  kun  paa 
en  fin  Maade  antydet  sine  Følelser  for  hende  og 
bedet    hende    blive    tro,    til    en    lykkeligere    Tid    kom. 

Det,  der  forvoldte  hende  mest  Sorg,  var,  at  han, 
sidste  Gang  han  var  dernede,  da  Talen  var  falden 
paa  Studierne,  saa  afgjort  havde  udtalt  sig  imod  den 
gejstlige  Stand. 

»Mindst  af  alle  er  jeg  skikket  til   at  være  Fra 
!«agde  han  leende,  idet  han  betragtede  sine  velblankede 
Støvler. 

Saa  vilde  der  da  Intet  blive  af  den  smukke 
Præstegaard  og  Haven  og  de  gamle  Slægtninges  Be- 
søg; men  det  kunde  jo  ogsaa  blive  nok  saa  rart, 
naar  han  var  en  ung  Embedsmand  i  et  af  Kontorerne, 
og  de  havde  en  nydelig  Dagligstue  med  blomstrede 
Ulddamaskes  Gardiner  forede  med  blegrødt  Shirting 
og  to  store  Mahognitræs  Konsolspejle.  Der  kunde 
saa  hendes  Fader  og  de  gamle  Folk  komme  og  ret 
tilbringe   nogle   hyggelige   Aftentimer. 

Hr.  Sieverts  blev  syg.  Jomfru  Petersen  tænkte 
paa,  om  hun  ikke  turde  følge  Jomfru  Margrethes 
Exempel,  da  hun  plejede  Drost  Aage,  sætte  alle 
Hensyn  tilside  og  gaa  op  for  at  pleje  den  stærkt 
forkjølede  Hr.  Sieverts.  Men  hvad  vilde  saa  hendes 
Fader  sige ;  nej,  det  kunde  aldrig  gaa  an.  Hun 
nøjedes  med  at  tillave  en  stor  Skaal  Havresuppe, 
særdeles  delikat  med  Hindbærsaft,  og  sendte  den  op 
til  ham.  Den  næste  Dag  sendte  hun  ham  en  Portion 
Salep,  den  tredie  Dag  noget  Havresuppe  og  saaledes 
afvexlende.  Da  han  atter  var  bleven  rask,  gjorde 
han  ogsaa  et  Besøg  for  at  takke  for  al  den  Artig- 
hed, man  havde  vist  ham,  trykkede  Hr.  Petersen  i 
Haanden  og  var  i  det  Hele  taget  saa  elskværdig,  at 
Jomfru  Petersen  hele  Dagen  ikke  kunde  tænke  paa 
Andet  end  den  lille  Dagligstue  med  de  blomstrede 
Ulddamaskesgardiner  og  de   to  Konsolspejle. 

Der  gik  endnu  nogen  Tid  —  da  flyttede  Hr. 
Sieverts !  Hr.  Sieverts  havde  stillet  forskjellige  For- 
dringer til  Hr.  Petersen,  saasom :  dobbelte  Vinduer, 
Maling  o.  s.  v.,  hvilket  denne  under  ingen  Betingelser 
vilde  gaa  ind  paa,  og  saa  flyttede  Hr.  Sieverts.  For 
sidste  Gang  var  han  bleven  lukket  ind  i  den  Peter- 
senske Dagligstue.  Han  saae  rigtignok  noget  gnaven 
ud,  men  vilde  dog  upaatvivlelig  i  Skilsmissens  Stund 
have  sagt  nogle,  betydningsfulde  Ord,  hvis  ikke  Hr. 
Petersen,  der  nu  ikke  ansaa  det  for  nødvendigt  at 
skifte  Frakke,  strax  var  traadt  ind.  Man  takkede 
hinanden  for  den  forbigangne  Tid,  ønskede  Held  for 
den  tilkommende  og  skiltes. 

Den  lille  Jomfru  Petersen  havde  stor  Møje  med 
at  skjule  sine  Taarer,  og  da  Entredøren  vel  havde 
lukket  sig,  ilede  hun  ind  i  sit  Værelse  og  græd  bitter- 
lig ved  Tanken  om,  at  hun  aldrig  mere  skulde  høre 
disse  raske  Fodtrin  i  den  stille  Gade  og  se  dette 
smukke  Ansigt  gaa  forbi.  Mon  han  vilde  glemme 
hende?  Mon  den  lille  Dagligstue  med  de  blomstrede 
Gardiner  og  Konsolspejlene  aldrig  skulde  blive  til 
Virkelighed?  Dog  han  saae  altfor  god  ud  til  at 
kunne  bedrage  Nogen. 

Der  blev  tomt  i  Huset,  efterat  Studenten  var 
flyttet  bort.  Kun  Madamen  paa  anden  Sal  var  glad 
over,  at  hendes  Kat  nu  kunde  ligge  i  Fred  i  Trappe 
vinduet.  Madamen  paa  første  Sal  havde  ligesaa 
gjerne  set,  han  var  bleven,  ialfald  hellere  set  ham 
end  den  røverlignende,  unge  Musiker,  der  saae  ud 
til  Allehaande.  Hr.  Petersen  selv,  der  nu  undertiden 
ventede  hele  Uger  paa  at  faa  sin  Betaling,  var  ej- 
heller  tilfreds  med   Byttet,   og  Jomfru  Petersen    —   — 

Der  gik  Aar.  Student  Sieverts  Navn  var  aldeles 
glemt  i  Huset  ved  Volden.  Madamen  paa  anden 
Sal  var  dod,  og  Madamen  paa  første  Sal  flyttet.  Hr. 
Petersen  selv  var  bleven  gammel  og  gik  næsten  al- 
drig mere  ud,  men  tilbragte  sin  meste  Tid  med  at 
sidde  i  sin  Lænestol  med  Piben  i  Munden  og  stirre 
tankefuldt  ud  paa  Voldskrænten.  Hans  Datter  havde 
aldeles  slaaet  den  lille,  hyggelige  Dagligstue  af  Tan- 
kerne. Hun  ønskede  nu  kun,  at  hun  havde  varet 
Katholik ;  saa  vilde  hun  have  trukket  sig  tilbage  til 
et   Kloster,    hvor    hun    havde    faaet   en    lille,    hvidkalket 

Celle,  som  Solen  kunde  skinne  ind  i,  og  hvor  man 
kunde  høre  Fuglene  synge  udenfor  Gittervinduet;  der 
skulde  endvidere  være  en  stille  Klosterhave  med 
skyggefulde  Træer  og  sydlige  Blomster,  store  og 
pragtfulde,  men  i  en  Krog  skulde  der  være  et  lille 
Hed,  hendes  egen  Have;  der  skulde  hvert  Foraar 
voxi-  nogle  smaa,  hvide  Blomster,  som  de  andre 
Nonner   aldrig  før  havde  kjendt. 

(  >m  Aftenen  vilde  hun  gaa  ind  i  den  rolige 
Klosterkirke  og  ligge  foran  et  Alter  med  sorte  Klæder 
og  et  hvidt  Lin  paa  Hovedet  og  bede  for  ham  og 
synge  saa  dejligt,  at  alle  de  andre  Nonner  skulde 
lytte  dertil,  og  de  unge  Piger  i  Dalen  skulde  høre 
Sangen,  naar  de  kom  ind  i  Kirken,  unge  og  lykke- 
lige, og  undre  sig  over  den  stille  Nonnes  forunderlig 
rørende   Sang. 

Det  ene  Aar  gik  efter  det  andet,  og  det  blev 
en  lang  Række.  Hr.  Petersen  var  død  for  længe 
siden.  Hans  Datter,  der  nu  ejede  Huset,  var  en 
gammel  Jomfru,  men  bestandig  sa-1  hun  ved  det 
samme  Vindue  og  arbejdede,  ku.,  strikkede  hun  nu 
istedetfor  at  sy,  thi  hendes  Øjne  vare  blevne  svagere. 
Fornylig  har  hun  i  Avisen  set,  at  Hr.  Konferentsraad 
C.  Sieverts  paa  den  Dag,  han  i  fyrretyve  Aar  havde 
været  i  Statens  Tjeneste  allernaadigst  er  udnævnt  til 
Storkors  af  Dan.-broge  —  det  var  vist  ham,  han  hed 
jo  Carl. 

Hendes  Yndlingsblomster  ere  de  smaa,  hvide 
Vintergække,  lu-le  .Marts  Maaned  har  hun  altid  en 
lille    Buket    af   dem    stataende   høs  sig  i  Vinduet,  og  i 

det  underste  Rum  i  Chatollet  ligger  i  et  Papir  nogle 
af  disse  Blomster,  nu  smaa,  tørre  Stilke  med  enkelte 
gule,   papirsagtige   Blade. 

I  sit  Testamente  forlanger  hun,  at  hendes  Grav 
ikke  maa  beplantes  med  Andet  end  disse  Blomster; 
den  skal  staa  bar  og  nøgen  hele  Aaret,  undtagen 
den  ene   Maaned,   hendes  lykkeligste   Maaned. 

Naar  de  unge  Piger  i  Familien  spøge  med  den 
gamle  Jomfru  og  ville  vide,  om  der  dog  aldrig  har 
været  Nogen,  der  var  forelsket  i  hende,  hun  havde 
jo  dog  været  en  smuk,  ung  Pige,  siger  hun  altid  med 
et  halvt  selvtilfreds,  halvt  vemodigt  Smil,  at  det 
kunde  vel  nok  være  muligt;  men  naar  de  saa  spørge, 
hvorfor  hun  ikke  forlovede  sig  med  ham,  svarer  hun, 
at  Mændene  ere  saa  flygtige,  man  maa  tage  sig  iagt 
for  ej   at  blive  Nogens   Gæk. 

jp^fcuset  Nr.  114  laa  smukt  i  Studiestræde.  Rende- 
stenen flød  rislende  forbi.  Spurvene  kvidrede 
højt  i  den  blaa  Luft ;  naar  Vinden  var  vestlig, 
bragte  den  kvægende  Friskhed  fra  Voldens 
Træer,  og  i  Aftensolen  tumlede  Kjælderfolks  Børn 
sig  legende  udenfor.  I  dette  Sted  paa  anden  Sal 
levede  i  Midten  af  dette  Aarhundrede  Krigsassessor 
Hansen  med  sin  Kone  og  sine  to  Børn,  en  Søn  og 
en  Datter.  Sønnen,  den  unge  Hansen,  var  theologisk 
Student.  Der  knyttedes  glimrende  Forventninger  til 
hans  Fremtid,  og  iøvrigt  var  han  et  ungt  Menneske, 
som  unge  Mennesker  ere  flest.  Han  vilde  altid,  hvad 
Andre  vilde,  navnlig  hvad  hans  Hjertensven,  Student 
F.   Bark,  vilde. 

Bemeldte  F.  Bark  var  et  i  flere  Henseender 
mærkeligt  Menneske.  Det  var  ikke  alene  Hansen, 
der  saae  op  til  ham  med  ubegrænset  Højagtelse  og 
i  Et  og  Alt  rettede  sine  Meninger  efter  hans,  men 
det  Samme  var  ogsaa  Tilfældet  med  flere  andre  unge 
Mennesker.  F.  Bark  havde  ligesom  Hansen  studeret 
Theologi,   men  fik  efterhaanden  sig  selv  mistænkt  for 

at  være  bestemt  til  noget  Højere.  Han  opgav  derfor 
at  drive  noget  bestemt  Brødstudium,  anlagde  hvidt 
Halstørklæde  og  lavpullet  Hat  og  forfattede  et  stort 
Karakterskuespil  i  fem  Akter ,  hvori  Nutidens  Ung- 
doms realistiske  Retning  var  skildret  med  stærke 
Farver,  men  tillige  Vejen  til  dens  Forbedring  angiven. 
I  Løbet  af  nogle  Maaneder  blev  dette  Arbejde  skrevet 
og  forkastet  ved  alle  tre  Theatre,  hvorpaa  han  besluttede 
foreløbig  at  lade  Drama  være  Drama  og  søge  Ud- 
mærkelse i  en  anden  Retning,  foreløbig  som  Skue- 
spiller, navnlig  som  Hamlet  og  Axel.  Han  opnaaede 
et  Tilbud  i  Tjenerfaget  ved  Alhambra,  men  afslog 
det  og  lagde  sig  derpaa  successivt  efter  Spansk, 
Violinspil  og  Arkæologi,  og  gjaldt  for  at  studere 
» Æsthetik '< .  Dette  var  dog  kun  en  Gjennemgangs- 
periode ;  han  fandt  endelig,  at  den  spekulative  Filosofi 
maatte  blive  hans  Livsopgave.  Han  begyndte  ivrig 
at  studere  Søren  Kierkegaard  og  oprettede  en  For- 
ening, der  holdt  Aftenmøder  paa  hans  Værelse,  og 
som  han  døbte  med  Navnet  Sv/inaQavexgoftevoi.  For- 
maalet  for  denne  var  at  gjøre  de  spekulative  Ideer 
populære  og  herigjennem  at  hæve  navnlig  Ungdommen 
til  et  højere  Standpunkt  saavel  i  moralsk  som  i  intel- 
lektuel Henseende.  Medlemmerne  af  Foreningen  under- 
kastede til  den  Ende  de  forskjelligste  Emner  i  Viden- 
skab og  Kunst  en  grundig  Undersøgelse  fra  tildels 
nye  og  originale  Synspunkter,  og  F.  Bark  holdt  selv 
under  Titlen:  »Søren  Kierkegaard  og  hans  Forhold 
til  den  objektive  Idealisme«  en  Række  Foredrag,  som 
vel    ikke    for    Tilhørerne    havde    noget    reelt     Udbytte, 

men  dog  bidrog  meget  til  at  hævde  hans  Ry  som  et 
spekulativt  Hoved. 

Ved  saadanne  glimrende  Egenskaber  var  det, 
at  F.  Bark  havde  vundet  Student  Hansen,  og  da  han 
tillige  gjorde  Indtrykket  af  at  være  et  stilfærdigt,  be- 
skedent Menneske,  der  fandt  sig  vel  i  en  rolig  Familie- 
kreds, stod  han  ogsaa  meget  godt  anskreven  hos 
-soren  og  Fruen. 

Froken  Hanne  Hansen  derimod,  deres  Datter, 
der  var  en  munter,  ung  Dame  med  Forkjærlighed  for 
livlige  Farver,  følte  sig  undertiden  tilbøjelig  til  at 
spotte  over  det  unge  Menneskes  dybsindige  Alvor  og 
han  havde  en  afgjort  Modstander  i  sin  Ven  Hansens 
Fætter,   William,   en  lystig,  ung  Mediciner. 

Ogsaa  William  havde  tidligere  været  Medlem  af 
Svfi7ittonvexQofte\<oi,  men  et  meget  uvirksomt  Medlem. 
Han  var  ikke  at  bevæge  til  selv  at  holde  Foredrag 
og  forstyrrede  ved  Siden  heraf  de  Andre,  navnlig  F. 
Bark,  ved  aldeles  umotiverede  Afbrydelser,  der  snart 
bestode  i  aforistiske  Bemærkninger  af  en  dunkel 
Karakter,  som  »den  er  jo  ren«  o.  a.  L.,  snart  i  Af- 
slag af  imaginært  tilbudte  Forfriskninger,  saasom  »vi 
skal  ingen  Jordbær  ha'e«  eller  »De  skal  ingen  Ulej- 
lighed gjøre  Dem  med  Kaffe«   o.   s.   v. 

Da  disse  Strøbemærkninger  gjerne  faldt  paa 
Steder,  hvor  Taleren  hævede  sig  i  en  høj  og  dristig 
Flugt,  havde  de  i  Almindelighed  den  sørgelige  Virk- 
ning at  forlede  nogle  af  de  yngre  og  mere  letsindige 
Medlemmer  til  en  voldsom  Latter,  hvad  der  endmere 
forøgede  deres  forstyrrende    Karakter,   og  da  William 

nu  desuden  ytrede  temmelig  ringeagtende  Meninger 
om  Foreningens  Virksomhed  i  det  Hele  taget  og 
navnlig  paastod,  at  det  Hele  gik  ud  paa  at  sikre  sig 
Tilhørere  til  sine  Foredrag  derved,  at  man  forpligtede 
sig  til  at  høre  paa  de  Andres,  kort  sagt,  at  det  var 
en  gjensidig  Assurance  af  Tilhørere  ■ —  en  meget 
realistisk  Opfattelse  — ,  var  det  intet  Under,  at  hans 
Erklæring  om,  at  han,  saasnart  det  lod  sig  gjøre  uden 
at  paadrage  sig  Mulkt,  agtede  at  udtræde  af  Forenin- 
gen, ingen  Modstand  fandt  hos  de  mest  fremragende 
Medlemmer.  Som  Følge  af  hele  denne  Optræden 
indtraadte  der  et  meget  spændt  Forhold  imellem  F. 
Bark  og  William,  der  benyttede  enhver  Lejlighed  til 
at  drille  den  unge  Filosof. 

Paa  første  Sal  i  det  Sted,  hvor  Krigsassessoren 
boede,  havde  tidligere  boet  Silke-  og  Klædehandler 
Rasmussen.  Den  daglige  Forbindelse ,  navnlig  ad 
Køkkentrappen,  mellem  de  to  Fruer  havde  mellem 
begge  Familier  lagt  Grunden  til  et  varigt  Venskab, 
som  end  ikke  blev  afbrudt,  da  Silke-  og  Klædehandleren 
flyttede  hen  til  en  anseligere  Lejlighed  i  en  finere 
Del  af  Byen,  hvorvel  de  respektive  Fruer,  fra  hvem 
den  gode  Forstaaelse  nærmest  havde  havt  sit  Ud- 
spring, nu  syntes  at  være  dem,  hos  hvem  de  ven- 
skabelige Følelser  vare  blevne  mest  lunkne.  De 
gjorde  vel  meget  af  hinanden  paa  Afstand,  sendte 
kjærlige  Hilsener  og  omtalte  hinanden  ret  venskabe- 
ligt, men  personlige  Sammenkomster  foraarsagede  let 
smaa  Rivninger,  navnlig  efter  at  Fru  Rasmussen  havde 
faaet  fløjlsbetrukne   Møbler  i   sin  Sal. 

De  yngre  Medlemmer  af  de  to  Familier  kom 
derimod  meget  sammen,  og  Frøken  Hanne  Hansen 
og  Frøken  Jane  Rasmussen,  Silke-  og  Klædehandle- 
rens  eneste  Barn,  vare  »Veninder«.  Klædehandlerens 
førte  ogsaa  et  meget  muntert  Hus,  der  kom  endel 
unge  Mennesker,  og  Fru  Rasmussen  udviste  en  over- 
ordentlig Liberalitet  ved  at  lade  dem  danse,  uden 
Hensyn  til  Tæpper  og  Gardiner  eller  til  dem,  der 
boede  nedenunder,  og  gjøre  Værelserne  ukjendelige 
ved  at  lege  Ordsprogsleg.  Student  Hansen  havde 
ogsaa  indført  sin  Ven  F.  Bark  hos  Klædehandlerens, 
hvor  man  imidlertid  fandt  ham  temmelig  kjedelig; 
han  kunde  hverken  arrangere  Ordsprogslege  som 
Emil  Hansen  eller  holde  Taler  som  William.  Og 
dog  havde  hans  dybsindige,  indesluttede  Væsen  ogsaa 
her  vundet  Beundrere. 

Der  fandtes  hos  Klædehandlerens  to  gamle  Tan- 
ter, som  hver  Dag  fra  Middag  Kl.  tre  til  Aften  Kl. 
ti  der  havde  deres  Hjem.  De  betragtede  Klæde- 
handler  Rasmussens  Familie  som  Verdens  Midtpunkt, 
en  Livsanskuelse,  der,  skjønt  noget  ensidig,  dcg  er 
at  foretrække  for  den  ellers  saa  almindeligt  antagne, 
hvorefter  man  selv  er  dette  Midtpunkt.  Deres  Op- 
findsomhed gik  hovedsagelig  ud  paa  at  udfinde  pas- 
sende Fødselsdags-,  Jule-  og  Nytaarsgaver  til  Fami- 
liens forskjellige  Medlemmer  og  navnlig  til  deres 
Niece  Frøken  Jane,  som  forekom  dem  at  være  et 
Indbegreb   af  al  Fuldkommenhed  i   Skabningen. 

Det  maa  antages  at  have  været  til  stor  Gavn  for 
den    unge    Dame,     at    deres    Formuesomstændigheder 

vare  temmelig  indskrænkede,  saafremt  man  ellers 
hylder  den  almindelige  Mening,  at  det  i  høj  Grad  er 
fordærveligt  saavel  for  unge  Damer  som  for  unge 
Herrer  at  have  rige,  gamle  Forældre,  Onkler,  Tanter 
eller  andre  fjernere  Beslægtede,  der  opfylde  alle 
deres  Ønsker. 

De  to  gamle  Damer  havde  altid  betragtet  de 
unge  Studenter,  der  kom  til  Klædehandlerens,  med 
en  vis  Frygt;  denne  Mistillid  havde  dels  sin  Grund 
deri,  at  de  hos  alle  Studenter  forudsatte  en  indgroet 
Tilbøjelighed  til  at  forlove  sig,  som  i  det  foreliggende 
Tilfælde  let  kunde  komme  til  at  gaa  ud  over  Jane, 
dels  i  den  mindre  fordelagtige  Mening,  som  de  i  det 
Hele  havde  dannet  sig  om  de  studerende  unge 
Menneskers   Levevis. 

Ved  at  betragte  Studenterforeningens  Gaard  og 
ved  at  høre,  hvad  en  ældre  Dame  af  deres  Bekjendt- 
skab,  der  boede  i  Nabolaget,  fortalte,  vare  de  komne 
til  det  Resultat,  at  alle  Studenter  vare  Tilhængere  af 
at  holde  Drikkelag  med  lange  Piber  i  Munden,  maa- 
ske  endogsaa  i  Skjorteærmer,  og  bagefter  at  gaa  om 
og  synge  i  Gaderne  uden  andet  bestemt  Formaal 
end  at  vække  Folk  af  deres  bedste  Nattesøvn  og 
ærgre  de  stakkels  Vægtere,  hvis  Embede  kunde  være 
byrdefuldt  nok  uden  det,  navnlig  naar  de  om  Dagen 
vare   Savskærere. 

I  denne  deres  almindelige  Uvillie  gjorde  de  to 
gamle  Damer  dog  en  Undtagelse  med  F.  Bark. 
Hans  alvorlige,  tænksomme  Væsen  og  den  Omstæn- 
dighed,   at    han    ikke    røg    Tobak,     havde    strax    tiltalt 

dem;  det  var  dem  en  Umulighed  at  tænke  sig  ham 
i  Skjorteærmer,  og  lian  havde  endelig  fuldstændig 
vundet  dem  ved  en  Aften,  da  han  fulgte  dem  hjem, 
at  udvikle  sine  Anskuelser  om  Forholdet  mellem  Sjæl 
Og  Aand  og  derved  overtyde  dem  om,  at  han  var  i 
Besiddelse  af  den  mest  bundløse  Lærdom,  som  noget 
ungt    .Menneske    kunde    rumme.      Saa  højt  stod   han   i 

-  Tanker,  at  de  vare  blevne  enige  om,  at  de 
med  nogenlunde  Sindsro  kunde  se  Jane  Rasmussens 
Fremtidsskæbne   lagt  i   hans  Hænder. 

Det  lod  imidlertid  ikke  til,  at  en  saadan  Tanke 
skulde  blive  til  Virkelighed.  Som  to  godmodige, 
gamle  Drager  vaagede  de  med  den  største  Agtpaa- 
givenhed  over  Jane  og  F.  Bark,  men  kunde  dog  ikke 
tinde,  noget  Spor  til  en  fremspirende  Tilbøjelighed 
mellem  disse  unge  Mennesker.  F.  Bark  var  bestandig 
lige  alvorlig  og  tavs,  undtagen  naar  han  stod  i  en 
Krog  med  Hansen  eller  et  andet  ungt  Menneske. 
Han  talte  da  meget  ivrigt  og  med  en  livlig  Gestikula- 
tion og  svntes  at  gaa  ud  paa  at  vise  Selskabet,  at 
han  kunde  være  umaadelig  interessant,  naar  han  blot 
vilde;  men  det  var  nu  hans  Natur  at  gaa  og  gjemme 
paa  det.  Jane,  der  var  en  meget  rar  Pige  med  en 
god  Appetit,  syntes  paa  sin  Side  aldeles  ikke  at  føle 
sig  tiltalt  af  F.   Barks  dybe   Karakter. 

Her  var  altsaa  ingen  kommende  Forlovelse  at 
spore.  At  en  saadan  imidlertid  maalte  være  igære, 
ansaa  de  to  Tanter  for  en  given  Sag,  det  var  jo 
umuligt  Andet,  end  at  idetmindste  et  af  de  unge 
Mennesker,   som  kom   der  i  Huset,   maatte  være  døde- 

lig  forelsket  i  Jane.  Mistanken  faldt  endelig  paa 
Emil  Hansen.  Han  havde  kjendt  Jane  fra  hendes 
Barndom,  han  havde  leget  med  hende  og  været  oppe 
at  slaas  med  hende ;  der  maatte  kunne  ventes  Noget 
fra  den  Kant. 

Og  der  viste  sig  virkelig  ogsaa  betydningsfulde 
Symptomer  mellem  de  to  Unge.  Hansen  saae  ofte 
paa  Jane,  og  hun  saae  ofte  paa  ham;  hun  spillede 
sommetider,  naar  han  bad  om  det,  og  han  vendte 
Noder  for  hende ;  de  talte  ofte  med  hinanden,  og 
man  havde  set  dem  spasere  sammen.  Intet  af  alt 
dette  undgik  de  to  Tanters  Opmærksomhed:  tabte 
Jane  Noget  paa  Gulvet,  og  Hansen  tog  det  op,  smi- 
lede  de  betydningsfuldt,   og  naar  han   sagde : 

>> Jeg  havde  den  Fornøjelse  at  møde  Dem 
imorges,«  tilkastede  de  hinanden  et  Blik,  hvori  laa: 
Hørte  Du  det?  Og  de  gamle  Damer  betragtede 
Hansen  helt  overlegent  i  Bevidstheden  om  deres  store 
Klogskab,  der  saaledes  satte  dem  istand  til  atgjennem- 
skue  ham,  og  vare  i  det  Hele  ikke  lidt  stolte  over  at 
være  saa  skarpt  seende.  Denne  Stolthed  opvakte 
hos  dem  det  forfængelige  Ønske  ogsaa  at  vise  Andre, 
hvor  fine  Iagttagere  de  kunde  være ;  navnlig  ønskede 
de,  at  F.  Bark  skulde  beundre  dem;  thi  de  vilde 
overordentlig  gjerne  staa  højt  i  hans  Tanker;  tillige 
kunde  de  da  benytte  Lejligheden  til  at  undersøge,  om 
han  virkelig  var  saa  ufølsom  for  Janes  Elskværdighed, 
som  det  lod  til.  Efterat  de  i  længere  Tid  havde  ventet 
paa  en  Lejlighed,  traf  det  sig  en  Aften  saa  heldigt,  at 
de  bleve  ene  med  ham  i  Klædehandlerens  Dagligstue. 

>Jane  er  en  nydelig  l'ige,«  begyndte  strax  en  af 
de  gamle  Damer,   henvendende  sig  til  F.   Bark. 

»Det  er  hun,«  svarede  denne  med  en  Kjender- 
mine,  og  da  der  indtraadte  en  kort  Pavse,  hvori  de 
to  Damer  overvejede,  hvad  de  nu  skulde  sige,  gjentog 
han:    »det  er  hun  unægtelig.« 

»Hun  er  huslig,«  sagde  den  anden  af  de  gamle 
Damer,  »som  en  god  Bekjendt  af  Huset  kan  jeg  vel 
fortælle  Dem,  at  hun  i  dette  Øjeblik  staar  ude  i 
Kokkenet  og  skærer  Rullepølse.« 

Da  F.  Bark  ikke  vidste  noget  Passende  at  svare 
paa  denne  Underretning,  modtog  han  den  med  en 
sagte   Knurren,   der  kunde  betyde  Hvadsomhelst. 

»Hun  spiller  ogsaa  smukt  paa  Fortepiano,«  sagde 
den  af  de   to  Søstre,   der  først  havde  talt. 

»Hun  synger  ogsaa  rart,«    føjede    den  Anden  til. 
»Ja,    det    gjør    hun,«    indrømmede    F.   Bark,   men 
ganske  roligt,   aabenbart  aldeles  ikke  menende,  at  det 
vedkom  ham. 

»Tror   De    ikke,    at    der    kunde    blive    et    Par    af 
hende  og  en  af  Deres  gode  Venner?« 
»Hvorledes?«   spurgte  han. 

»Vi  ere  gamle  Damer,  der  have  levet  længe,« 
sagde  den  ene  af  Tanterne.  »Vi  se  derfor  ofte 
Noget,  der,  hvor  andre  Mennesker  ikke  ville  kunne 
se  Noget,  og  vi  have  opdaget  tydelige  Tegn  paa  en 
gjensidig  Tilbøjelighed  mellem  Jane  og  Deres  Ven 
Hansen.« 

Nu  studsede  F.  Bark.  De  gamle  Damer  stirrede 
ham    forventningsfuldt    ind    i    Ansigtet   for    om    muligt 

at  opdage  Blegnen,  Biden  i  Læberne  eller  andre 
Tegn  paa  ualmindelige  Sindslidelser.  Dog  deraf  viste 
sig  intet  Spor;  han  saae  kun  forundret  ud,  og  meget 
forundret  var  han  i  Virkeligheden  ogsaa.  De  to 
gamle  Damer,  hvem  han  fra  sit  ophøjede,  reflekterende 
Standpunkt  havde  set  ned  paa,  henførende  dem  under 
den  af  ham  mest  ringeagtede  Kategori  »naive«, 
havde  opdaget  Noget,  som  han,  den  skarpe,  psykolo- 
giske Iagttager  med  det  gjennemtrængende  Blik  for 
Menneskesjælens  Svagheder,  ikke  havde  anet,  og  de 
havde  opdaget  Noget,  ham  ubekjendt  hos  Hansen, 
hvis  Karakter  han  mente  at  have  gjennemskuet  lige- 
saa  fuldstændigt  som  sin  egen!  Men  denne  Mangel 
paa  Iagttagelsesevne  maatte  skjules.  Disse  enfoldige 
Skabninger  maatte  ikke  vide,  at  de  havde  kunnet  se. 
hvad  der  var  skjult  for   ham. 

Efter  nogle  Øjeblikkes  Tavshed  svarede  han 
derfor : 

Naa,  saa  De  har  ogsaa  mærket  det.  Jeg  troede, 
jeg  var  den  Eneste,  der  havde  set  denne  skjulte  Til- 
bøjelighed.     Jeg  maa   give   Dem   Ret.' 

»Vi    ere     aldeles    visse    i    vor    Sag,«     sagde    den 
ordførende    Tante.      »Vi    have    længe  iagttaget  dem.« 
»ja,   vi   have   længe   iagttaget  dem,«    tilføjede   den 
Anden. 

Og  de  lode  Begge  deres  Strikketøj  hvile  og  saae 
paa  F.  Bark  med  stolt  Triumf  over  at  være  to  saa 
skarptseende  gamle  Damer,  hvem  han  med  Rette 
havde  ydet  sin  Anerkjendelse ;  jo,  de  havde  saamænd 
ogsaa  set  det,  som  han  troede  at  væn-  den  Eneste,  der 

havde  set.  I  deres  Triumf  forsvandt  næsten  aldeles 
Misfornøjelsen  over,  at  dette  Monster  paa  et  ungt 
Menneske  aabenbart  aldrig  havde  tænkt  paa  Jane, 
Noget,  der  dog  var  højst  forunderligt,  men  tillige 
et  nyt  Bevis  paa,  hvor  sjeldent  Noget  er  ret  efter 
( )nske. 

»Vi  have  betroet  os  til  Dem  førend  til  nogen 
Anden,  Hr.  F.  Bark,«  vedblev  den  gamle  Dame, 
>  fordi  vi  agte  Dem  som  et  usædvanlig  tænksomt, 
ungt  Menneske«    .    .    . 

F.    Bark  knurrede   atter. 

.Men  det  er  vel  bedst,  at  vor  Opdagelse  indtil 
videre  bliver  en  Hemmelighed.  Vi  ville  blot  vedblive 
med   vore   Iagttagelser.« 

|u.  svarede  F.  Bark,  »men  maa  jeg  spørge 
Dem,  af  hvilke  Kjendetegn  De  have  uddraget  Deres 
Slutning?«  Han  lagde  Eftertryk  paa  »De«  for  at 
antyde,  at  ogsaa  han  havde  en  Del  at  fremføre ;  saa 
kunde   de   sammenligne,   hvis   der  var  bedst. 

Men  i  det  .Samme  gik  Døren  op,  og  den  hus- 
lige Jane,  der  sandsynligvis  var  bleven  færdig  med 
at  skære  Rullepølse,  traadte  ind.  De  gamle  Damer 
tilkastede  ham  et  umaadelig  hemmelighedsfuldt  Blik 
og  toge  ivrig  fat  paa  Strikketøjet.  Noget  efter  kom 
Hansen  og  atter  vexlede  de  Sammensvorne  et  betyd- 
ningsfuldt Blik,  hvilket  iøvrigt  hyppigt  gjentoges  i 
Aftenens  Løb;  thi  ved  alle  de  Lejligheder,  hvor  de 
to  Søstre  før  havde  fundet  det  tilstrækkeligt  at  be- 
tragte hinanden,  var  det  nu  blevet  nødvendigt  ogsaa 
at  betragte   F.    Bark,   som   atter  forfulgte    sin  Ven    saa 

ivrigt  med  stirrende  Øjekast,  at  denne,  efter  gjentagne 
Gange  at  have  set  sig  i  Spejlet  og  forvisset  sig  om, 
at  han  havde  Halstørklæde  paa  og  ikke  havde  smurt 
sig  med  Blæk  i  Ansigtet,  endelig  meget  urolig  nær- 
mede sig  F.  Bark  og  hviskende  spurgte,  hvorfor  han 
betragtede  ham   saa  nøje. 

»Det  skal  jeg  sige  Dig,  naar  vi  gaa  hjem,«  lød 
Svaret. 

Det  var  smukt,  stjerneklart  Frostvejr,  da  de  gik 
fra   Klædekræmmerens. 

»Lad  os  gaa  en  Tur!«  sagde  F.  Bark.  »Jeg 
har  Noget  at  tale  med  Dig  om.« 

»Ja,  det  sagde  Du,«  svarede  Hansen  lidt  mod- 
falden, thi  F.  Bark  havde  hele  Aftenen  bevaret  en 
vis  Strenghed  i   sit  Væsen  imod   ham. 

»De  gik  en  Tidlang  tavse.  F.  Bark  saae  alvor- 
lig ud  for  sig.  Hansen  saae  paa  Maanen,  blæste 
Cigarrøgen   ud  i  en   lang  Sky  og  sukkede. 

»Emil!«  sagde  F.  Bark  i  en  blid  Tone.  Hansen, 
der  ikke  var  vant  til  at  blive  nævnt  ved  Fornavn 
af  Vennen,  studsede  lidt  over  denne  Fortrolighed,  men 
fandt    den    dog    passende    til    Situationen    og  svarede: 

»Ja,  Frithiof!« 

»Du  sukkede,«   paastod   Frithiof. 

»Ja!« 

»Du  elsker  og  er  elsket!« 

»Hvad    for    Noget?«     spurgte    Hansen    forundret. 

»Du  elsker  Jane,  det  har  jeg  længe  set;  men 
hun  elsker  ogsaa  Dig,  jeg  saae  det  paa  hendes  An- 
sigt,  da  hun   bad   Dig  om   Schweizerosten.« 

Det  var  ikke  Hansen  muligt  at  erindre  sig,  at 
Janes  Ansigt  havde  havt  noget  særlig  forelsket  Ud- 
tryk, da  hun  had  om  Schweizerosten,  ja,  han  havde 
næsten  helt  glemt  dette  vigtige  Faktum;  men  han 
havde  megen  Respekt  for  sin  Vens  overordentlige 
Iagttagelsesevne  og  følte  sig  behagelig  stemt  ved 
Tanken  om  at  være  Gjenstand  for  en  smuk,  ung 
Piges  Tilbøjelighed. 

»Du  har  maaske  set  rigtig  for  Janes  Vedkom- 
mende,« indrømmede  han,  idet  han  trak  i  sine  Flip- 
per;   »men   hvad  mig  selv  angaar«    .    .    . 

vDa  har  jeg  heller  ikke  taget  fejl,«  afbrød  Ven- 
nen, »men  jeg  vil  ikke  trænge  mig  ind  i  Dit  Hjertes 
Hemmelighed.  Du  ønsker  maaske  at  bevare  Din 
Kjærlighed  for  Verdens  Øjne,  selv  for  mine.  Jeg 
kan  forstaa  det  og  er  ikke  vred  derover.  Men  skulde 
Du  engang  føle  Trang  til  at  aabne  Dit  Hjerte,  saa 
veed  Du,  at  Du  har  en  Ven  i  mig.  God  Nat,  Emil!« 
Han  fjernede   sig  hurtigt. 

Hansen  gik  hjem,  opfyldt  af  forunderlige  Tanker. 
Maaske  Psykologen  dog  havde  opdaget  en  Følelse, 
der  ubevidst  havde  slumret  hos  ham?  I  ethvert  Til- 
fælde stod  Jane  nu  for  ham  i  et  andet  Lys  en  tid- 
ligere, alene  derved,  at  han  havde  hørt,  at  hun  var 
forelsket  i   ham. 


Tiden  gik.      En    overfladisk    Iagttager  vilde  maa- 
ske  ikke  have    bemærket,  at  et  afgjørende  Vendepunkt 

i  den  yngre  Hansens  Skæbne  var  nær,  men  skarpe 
Iagttagere  saae  det:  Student  Frithiof  Bark  og  de  to 
gamle   Tanter. 

Emil  Hansens  Besøg  hos  Klædehandleren  havde 
tilforn  været  hyppige,  nu  bleve  de  endnu  hyppigere. 
Han  fulgte  stadig  Jane  med  Øjnene  og  gjorde  det 
mere  stjaalent  end  tidligere,  og  han  blev  for  det 
Meste  rød  naar  hun  tiltalte   ham. 

Der  var  nu  for  Alvor  Grund  til  at  holde  vaagent 
Øje  med  det  unge  Menneske,  og  de  to  Tanter  gjorde 
det  virkelig  ogsaa.  Denne  deres  Aarvaagenhed 
kunde  de  takke  for,  at  de  en  Aften  opdagede,  at  han 
i  Vinduet,  medens  han  tilsyneladende  var  aldeles 
optagen  af  at  høre  paa  et  Musiknummer,  som  Jane 
udførte,  stod  og  krammede  meget  mistænkeligt  med 
et  af  den  unge  Dames  Lommetørklæder.  Det  var 
aabenbart  hans  Hensigt  at  benytte  et  ubevogtet  Øje- 
blik til  at  stikke  det  til  sig.  Han  kastede  et  stjaalent 
Blik  om  sig  for  at  forsikre  sig  om,  at  den  skændige 
Gjerning  vilde  blive  uopdaget,  og  mødte  de  to 
Tanters  fire  strenge  Øjne.  Han  blev  meget  rød  og 
forsøgte  at  lade,  som  om  det  kun  havde  været  hans 
Hensigt   at  se,   hvad    Tøj    Tørklædet   var  syet  af. 

»Det  er  Frøken  Janes  Lommetørklæde/1,  sagde 
den  ene   af  de  gamle  Damer. 

Xaa,«    sagde    Hansen,    idet    han    tilsyneladende 
blev   meget   overrasket.        >Jeg   troede   det  var  Deres. 

Denne  Antagelse  var  imidlertid  aldeles  ikke 
nogen  fyldestgjørende  Forklaring  af,  at  han  havde 
villet    stikke    det    i    sin    Lomme.       De    gamle    Damer 

svarede  derfor  med  el  tostemmigt  »Hm«,  og  den  ene 
bad  ham  om  at  række  hende  Tørklædet.  Hun- tog 
det,  lagde  det  ned  i  sin  Syæske,  slog  paa  Laaget  og 
drejede  den  lille  Nøgle  et  Par  Gange  om,  ikke  for 
at  lukke  den  i  Laas,  thi  at  udføre  noget  Saadant 
laa  aldeles  udenfor  den  lille  Nøgles  Virkekreds,  men 
for  hermed  ligesom  med  Slaget  paa  Laaget  symbolsk 
at  betegne,  at  hun  ansaa  det  for  nødvendigt  at 
gjemme  Tørklædet  saa  sikkert  som  muligt.  Begge 
iagttoge  derpaa  atter  den  dybeste  Tavshed  og  vare 
tilsyneladende  aldeles  optagne  af  at  høre  paa  Spillet. 
Da  Jane  rejste  sig  fra  Fortepianoet,  blev  Laaget  paa 
Syæsken  atter  omstændelig  aabnet  og  Tørklædet 
taget  frem. 

Iler  er  Dit  Lommetørklæde,  min  Pige,«  sagde 
Tanten.  »Hr.  Hansen  fandt  det  i  Vinduet.  Du  maa 
ikke  saaledes  lade  Dine  Tørklæder  ligge  omkring,  de 
kunde  let  blive  borte.« 

Dette  Sidste  var  en  frygtelig  Spydighed  til  Han- 
sen, der  skulde  krænke  ham  saa  dybt  som  muligt. 
Hensigten  blev  fuldstændig  opnaaet.  Det  unge  Menne- 
ske var  den  øvrige  Del  af  Aftenen  i  en  Tilstand  af 
overordentlig  nervøs  Ophidselse,  der  traadte  endnu 
tydeligere  frem  ved  hans  Bestræbelser  for  at  lade, 
som  om  der  Ingenting  var  ivejen.  Han  sad  meget 
urolig  paa  sin  Stol,  blev  blodrød,  saavel  naar  Frøken 
Jane  tiltalte  ham,  som  ogsaa  naar  der  ellers  ikke  viste 
sig  nogen  Anledning,  spildte  The  paa  Dugen  og  sagde 
selv,  at  det  aldeles  ikke  gjorde  Noget,  og  endelig 
erklærede    han   paa    en  derom  rettet  Forespørgsel,   at 

hans  Moder  befandt  sig  meget  vel,  og  da  Fru  Ras- 
mussen hertil  bemærkede,  at  hans  Søster  i  Formid- 
dags havde  fortalt,  at  hendes  Moder  laa  tilsengs, 
indrømmede,  han,  at  hun  vel  var  syg,  men  ellers  be- 
fandt sig  vel,  og  gav  herved  Selskabet  Lejlighed  til 
at  anstille  Forstandsøvelser  for  at  grunde  over  et 
saa  mærkeligt  fysiologisk  Fænomen.  Hans  forvirrede 
Sindstilstand  kunde  ikke  undgaa  Familiens  Opmærk- 
somhed, og  den  Omstændighed,  at  den  tiltog  i  saa 
høj  en  Grad,  naar  en  vis  ung  Dame  tiltalte  ham, 
blev  heller  ikke  ubemærket. 

Det  var  en  Lettelse  for  Alle ,  da  han  sagde 
Godnat;  men  fra  denne  Dag  var  det  klart  for  Andre 
end  de  to  Tanter,  at  han  var  dødelig  forelsket  i  Jane, 
og  fra  nu  af  benyttede  ikke  alene  Familiens  egne 
Medlemmer,  men  ogsaa  deres  Omgangsvenner  enhver 
Lejlighed  til  at  drille  Hansen  med  Jane  og  Jane  med 
Hansen.  Der  var  unægtelig  nu  ogsaa  nogen  Grund 
dertil.  Hansen  havde  tilstaaet  sin  Ven,  at  han  virke- 
lig var  forelsket  i  sin  Barndomsveninde  og  helligede 
hende  mere  og  mere  sin  Opmærksomhed.  Jane 
syntes  aldeles  ikke  at  optage  dette  ugunstigt.  Hun 
havde  aldrig  tidligere  i  nogen  mærkelig  Grad  ud- 
mærket den  unge  Student;  det  var  maaske,  fordi  han 
nu  saa  øjensynlig  fortrak  hende  fremfor  alle  andre 
unge  Damer,  at  hun  paa  sin  Side  gav  ham  Fortrinet. 
Tanternes  og  Andres  Hentydninger  vare  vel  heller 
ikke  uden  Virkning  til  at  nære  den  ( )verbevisning 
hos  hende,  at  hun  og  han  af  Naturen  vare  bestemte 
for  hinanden. 

Maaske  F.  Bark  ved  at  se  Hansen  nyde  For- 
elskelsens Lykke  følte  en  vis  Misundelse ;  maaske  det 
var,  fordi  hans  Ven,  der  tidligere  i  Et  og  Alt  havde 
været  ham  underordnet,  nu  i  en  Retning  idetmindste 
af  sin  Udvikling  var  kommen  ham  forbi,  eller  maaske 
det  var,  fordi  han  følte  en  videnskabelig  Lyst  til  at 
anstille  psykologiske  Experimenter  over  Elskov  — , 
nok  er  det,  han  kom  under  sin  stadige  Selvrefiexion 
først  til  det  Resultat,  at  han  følte  Trang  til  Kjærlig- 
hed, og  derpaa  til  det  Resultat,  at  han  var  forelsket 
i   Frøken  Hanne   Hansen,   hans  Vens  Søster. 

Det  var  som  tidligere  sagt  en  net,  ung  Pige, 
der  var  meget  livlig,  meget  lattermild,  og  holdt  meget 
af  at  danse,  men  aldeles  ikke  syntes  at  nære  nogen 
Tilbøjelighed  for  den  spekulative  Side  af  Livet.  Blandt 
Studenterne  satte  hun  af  Princip  Theologerne  lavest, 
fordi  de  vare  kj edelige  og  gik  uden  Handsker.  En 
saadan  overvejende  Hensyntagen  til  det  Ydre  og 
Tilfældige  harmonerede  til  visse  ingenlunde  med  Fri- 
thiofs  indadvendte  Gemyt;  men  da  Kjærligheden  efter 
hans  Mening  væsentlig  bestod  i  en  »sympath etisk 
Antipathi«  en  Sætning,  som  han  oftere  havde  udviklet 
for  avfinagnvexgofiEvoi,  fandt  han  ikke  i  denne  Karak- 
terforskjellighed    nogen    Hindring    for    sin    Forelskelse. 

Endvidere  maatte  han  tilstaa  sig  selv,  at  hun 
ikke  røbede  nogensomhelst  Tilbøjelighed  til  at  be- 
svare hans  Følelser;  men  heller  ikke  dette  havde 
Noget  at  sige.  F.  Bark  gik  nemlig  simpelthen  ud 
fra,  at  det  Reflekterede  absolut  beherskede  det  Naive; 
han    var    nu    en    reflekterende    Personlighed,    enhver 

Kvinde  var  en  naiv ;  endvidere  var  Kvindens  Væsen 
Kjærlighed,  han  beherskede  altsaa  enhver  Kvindes 
Kjærlighed,  følgelig  ogsaa  Hanne  Hansens.  Han 
gjerate  en  umaadelig,  en  næsten  dæmonisk  Magt  i 
sig ;  den  havde  hidtil  slumret  i  hans  Bryst ;  nu  skulde 
den  træde   frem. 

Han  havde  studeret  Søren  Kierkegaard  - —  »læst 
sin  Kierkegaard/  som  han  selv  udtrykte  sig  —  som 
Følge  deraf  ogsaa  »Johannes  Forførerens  Dagbog«, 
og  han  troede  at  erkjende  en  vis  Sjælsbeslægtethed 
mellem  sig  og  denne  Personlighed.  For  at  vinde 
Hanne  Hansens  Kjærlighed  vilde  han  optræde  paa 
samme  Maade,  kun  med  den  Modifikation,  at  han 
ikke  vilde  forføre  hende,  men  saaledes  give  det  Hele 
en  tilfredsstillende  Slutning.  Den  Disharmoni, 
hvori  Johannes  Forførerens  Historie  endte,  vilde  han 
opløse  i  en  Harmoni;  han  vilde  føre  Kierkegaards 
Udvikling  et  Skridt  videre,  fuldkommengjøre  den  og 
gjøre  den  idealt  berettiget  (heri  stak  nemlig  dens 
Hovedmangel)  derved,  at  Johannes  Forføreren  ikke 
blev  nogen  Forfører.  Det  var  imidlertid  blot  i  dette 
sidste  Punkt,  at  han  vilde  korrigere  den  store  Tæn- 
ker; i  Udviklingen  af  selve  Forholdet  var  han  enig 
med  ham,  og  han  vilde  ved  sit  Experiment  tildels 
gaa  den  i  Dagbogen  anviste  Vej.  Han  vilde  derfor 
foreløbig  blot  bringe  Frøken  Hanne  til  paa  en  Maade 
at  hade  ham,  medens  hun  dog  skulde  føle  Interesse 
for  ham.  Han  vilde  begynde  med  at  føre  Samtaler 
med  hendes  Moder  om  Landhusholdningsgjenstahde, 
men   derunder  »lade  fremglimte  Lyn  af  noget  Højere«. 

l'.n  nødvendig  Betingelse  var  det  imidlertid,  at  der 
ikke  var  Andre  tilstede  end  Moderen  og  den  unge 
Pil;!'.  Dette  lod  sig  imidlertid  let  arrangere.  Asses- 
soren kom  først  præris  Kl.  halv  ni  om  Aftenen  hjem 
fra  Kontoret,  og  Emil  Hansen  læste  sammen  med 
nogle  af  sine  Kamerater  om  Eftermiddagen  og 
plejede  ikke  at  komme  hjem  før  til  The  paa  samme 
Tid  som  Faderen;  han  behøvede  altsaa  blot  at  ind- 
rette sine   Besøg  derefter. 

Planen  skulde,  imidlertid  snart  sættes  i  Værk,  og 
han  bestemte  en  Aften,  da  han  vilde  optræde.  Han 
overvejede,  hvilken  Dragt  han  skulde  vælge.  Hvad 
Benklæder  angik,  havde  han  Valget  mellem  et  Par 
graa  og  et  Par  sorte.  Han  valgte  de  sidste,  da  de 
vare  de  nyeste  ;  hvad  Frakker  angik,  var  Valget  endnu 
hurtigere  truffet,  thi  han  havde  kun  en;  denne  var 
heldigvis  sort  og  passede  saaledes  fortrinlig  til  Fore- 
havendet. For  at  gjøre  mere  Virkning  knappede  han 
den  dog  helt  op  til  Halsen. 

Saaledes  gik  han  hen  til  Assessorens.  Der  var 
ganske  rigtig  ingen  Andre  tilstede,  end  Fruen  og 
Frøkenen;  de  sade  i  Dagligstuen  og  arbejdede  og 
anede  mindst,  hvilke  skumle  Planer  der  bevægede  den 
Indtrædende.  Sin  Plan  tro  skulde  F.  Bark  tale  om 
Landhusholdning  og  ignorere  den  unge  Pige.  Det 
Sidste  var  let  nok ;  han  stillede  sin  Stol  saaledes,  at 
han  aldeles  vendte  Ryggen  til  Frøken  Hanne  og  saae 
Fruen,  der  sad  i  Sofaen,  lige  ind  i  Øjnene.  Det 
Første  var  derimod  ulige  vanskeligere,  da  efter  men- 
neskelig   Sandsynlighed    Fru    Hansen    var  ligesaa  uvi- 

dende  paa  dette  Gebet  som  han  selv.  Han  indsaa 
imidlertid  hurtigt,  at  Husholdningssager  i  Alminde- 
lighed kunde  gjøre  den  samme  Nytte,  da  Frøken 
Hansen  altid  havde  røbet  meget  ringe  Interesse  for 
dette  Fag. 

Fruen  spurgte  ham,  om  han  ikke  vidste,  hvem 
den  velklædte  Herre  var,  der  om  Formiddagen  var 
bleven  kjørt  over  i  St.  Kongensgade.  Pigen  havde 
hørt,  at  det  var  en  Kammerraad  Jensen,  og  Fruen 
befrygtede  derfor,  at  det  kunde  være  Justitsraad 
Petersen,   som  hun  kjendte. 

F.  Bark  erklærede  kort  sin  fuldstændige  Uviden- 
hed om  denne  Begivenhed  og  spurgte ,  hvad  ny- 
kjærnet  Smør  kostede  Pundet. 

Fruen  svarede,  ikke  uden  en  vis  Forundring,  at 
det  var  forskjelligt,  hvorpaa  F.  Bark  udtalte  sin  For- 
undring over,  at  man  saa  sjelden  fik  det  de  Steder, 
hvor  man   kom. 

Nu  troede  Fru  Hansen,  at  hun  mærkede,  hvor 
Bark  vilde  hen,  at  det  nemlig  var  hans  Hensigt  at 
give  hende  en  Skose ,  fordi  han  hos  hende  ikke 
havde  faaet  ny  kjærnet  Smør.  Hun  svarede  derfor 
kort,   at  man  ikke   altid  kunde  faa  det. 

Xaa   saaledes,«    svarede  F.  Bark,  som  om  denne 
(  )plvsning  i  højeste   Grad  interesserede   ham. 

Fruen  syntes  aldeles  ikke  tilbøjelig  til  at  indlade 
sig  videre  paa  dette  Æmne;  dette  satte  F.  Bark,  der 
havde  haabet,  at  der  skulde  udspinde  sig  en  livlig 
Diskussion,  i  betydelig  Forlegenhed.  Han  maatte  be- 
gynde paa  en  anden  Maade  og  valgte  ægte  Schweizer- 

ost.      Hvor    meget    kostede    den?      Var    den    meget 
dyrere  end  almindelig  Schweizerost? 

Nej,      var  det  korte   Svar. 

Det  forundrede  ham  da,  at  man  saa  sjelden 
saae  den  hos  Familier.  I  Kjøhenhavn  var  man  og- 
saa  hos  mange  Familier  smaaligt  økonomisk  med 
Maden. 

Nu  var  der  ingen  Tvivl  mere.  Fru  Hansen  saae 
tydelig,  at  det  Hele  var  møntet  paa  hendes  Hus- 
væsen.  Hun  saae  meget  vist  paa  F.  Bark,  der  til 
Gjengjæld  sad  paa  sin  Stol  og  saae  meget  vist  paa 
hende,  og  sagde,  at  hun  maatte  tilstaa,  at  han  for- 
undrede hende.  Han  maatte  vel  huske  paa,  at  en 
Familie  maatte  leve,  som  den  kunde,  og  det  var 
ingen  Grund  til  at  være  spydig.  Dersom  hun  havde 
antaget,  at  hun  kunde  forsvare  det  for  sig  selv  at 
sætte  ægte  Schweizerost  paa  sit  Bord,  havde  hun 
virkelig  gjort  det,  men  nu  maatte  han  undskylde,  hun 
gjorde  det  ikke  ;  selv  ikke  for  hans  Skyld,  skjønt  Iran 
gjerne  havde  set  ham  i  de  mange  Aar,  han  var 
kommen  til  dem.  Og  Fruen  var  nærved  at  græde 
over,  at  hun  havde  gjort  en  saa  sørgelig  Opdagelse 
om  F.   Barks  Karakter. 

Denne  sad  aldeles  tilintetgjort,  han  indsaa  at 
han  var  bleven  misforstaaet,  men  formaaede  ikke  at 
give  nogen  gyldig  Grund  til,  at  han  havde  indladt 
sig  paa  dette  Æmne,  naar  det  ikke  var  for  at  raillere. 
Han  maatte  indskrænke  sig  til  ubestemte  Forsikringer 
om,  at  det  ikke  var  saaledes  ment,  at  det  ikke  var 
derfor,   han   havde   sagt  det  o.  s.  v.    Han  forsnakkede 

sig  endeiig  aldeles,  tav  midt  i  en  Sætning  og  pudsede 
sin  Næse  med  den  Overbevisning,  at  »ExperimenteU 
var  fuldstændig  mislykket.  Rigtignok  mærkede  han 
af  en  kvalt  Latter  bag  sin  Stol,  at  han  »interesserede« 
Frøken  Hanne;  men  det  var  dog  paa  en  anden 
Maade,  end  han  havde  betænkt.  Sandsynligvis  for  at 
skjule  sin  upassende  Munterhed  fløj  den  unge  Dame 
pludselig  hen  til  Fortepianoet  og  begyndte  at  spille 
en  larmende  Galop.  Denne  bidrog  for  et  Øjeblik  til 
at  skjule  den  trykkende  Stemning,  der  herskede  i  Stuen; 
men  da  den  var  tilende  og  Frøken  Hannes  Følelser 
saa  tilstrækkelig  beroligede,  at  hun  atter  kunde  ind- 
tage sin  Plads,  vendte  den  paany  tilbage.  F.  Bark 
følte  en  trykkende  Hede  og  maatte  knappe  Frakken 
op ;  det  sidste  Spor  af  Filosofen  var  forsvunden.  Han 
saae  længselsfuldt  til  Uhret,  men  nej,  han  havde  be- 
regnet Tiden  altfor  godt,  det  vilde  vare  over  en  Time 
endnu,  inden  Assessoren  eller  Emil  kom  hjem. 

Forgjæves  henvendte  han  adskillige  Repliker  til 
Fruen,  hun  besvarede  dem  meget  kort;  end  ikke  en 
Forespørgsel  til  heiides  Nerver  gjorde  nogen  Virk- 
ning. Frøken  Hanne  forholdt  sig  aldeles  tavs;  indtil 
hun  endelig  udbrød: 

»Gid  William  vilde  komme  her  iaften,  han  er 
saa  morsom.« 

F.  Bark  forstod  kun  altfor  godt  denne  Spydig- 
hed, hvis  Bitterhed  for  ham  forhøjedes  endnu  mere 
derved,  at  William  jo  var  hans  aabenbare  Modstander. 
Han  følte,  at  han  virkelig  spillede  en  højst  ubetydelig 
Rolle,    men    vilde    ikke    give    aldeles    tabt  ved   at   gaa 

sin  Vej  og  trøstede,  sig  i  sine  aandelige  Kvaler  ved 
Tanken  om,  hvilken  overordentlig  Personlighed  han 
dog  i  Virkeligheden  var,  navnlig  blandt  o\<(inccQavex- 
(tofierot:  der  sad  han  ikke  saaledes. 

Den  skæbnesvangre  Time  forløb,  og  Assessoren 
kom  hjem,  førende  med  sig  William.  Den  varme 
.Modtagelse,  som  denne  Sidste  fik,  navnlig  af  Hanne, 
krænkede  dybt  Bark,  men  endnu  mere  dog  den  let- 
sindige, spøgende  Maade,  hvorpaa  han  selv  strax  blev 
tiltalt: 

»Godaften,  Bark!  De  ser  jo  umaadelig  filoso- 
fisk ud.  Er  der  Noget  ivejen  igjen  med  Deres  Sjæl  ? 
Den  gjorde  Dem  mange  Knuder  forrige  Vinter,  kan 
jeg  huske,   at  De   talte  om  i   Foreningen.« 

Denne  letsindige  Spøgen  med  hans  dybsindige 
Theorier  om  Sjælens  egentlige  Væsen  forekom  F. 
Bark  overordentlig  flov,  saa  flov,  at  han  ikke  vær- 
digede den  noget  Svar,  men  den  morede  øjensynlig 
Frøken   Hansen,   der  brast  i  en  umaadelig  Latter. 

F.  Bark  satte  sig  hen  for  at  tale  med  Krigs- 
assessoren og  lod,  som  om  han  slet  ikke  bemærkede 
at  Fruen  og  Frøkenen  aldeles  havde  opgivet  deres 
tavse  Alvor  og  vare  indviklede  i  en  ivrig  Samtale 
med  William,  der  syntes  at  være  af  en  meget  mor- 
som Natur.  Dette  bemærkede  imidlertid  Assessoren, 
og  da  han  var  en  Mand,  der  ikke  nærede  nogen 
Interesse  for  F.  Barks  Betragtninger  over  det  konge- 
lige Theaters  Fremtid  —  hvilken  Bark  maaske  af 
den  Grund,  at  det  havde  forkastet  det  af  ham  ind- 
sendte   Stykke,     var    tilbøjelig    til    at    se    i    et    meget 

mørkt  Lys  —  men  desto  mere  for  de  Historier,  som 
William  fortalte,  hørte  han  endel  adspredt  til,  svarede 
med  enkelte,  sporadiske  »O  Ja  Vr  og  Maaske«'et 
og  henvendte  sig  endelig  pludseligen  lil  William  med 
de  Ord: 

»Hvad  var  det,  Du  sagde,  der  havde  staaet  i 
Nyhedsposten?« 

William  gjentog,  hvad  der  havde  staaet  i  Ny- 
hedsposten, og  Bark  saae  sig  overladt  til  sig  selv, 
medmindre  ogsaa  han  vilde  slutte  sig  til  Wiliams 
Kreds.  Men  dertil  var  han  altfor  stolt.  Med  Resig- 
nation satte  han  sig  hen  i  Vinduet  og  lod,  som  om 
han  tænkte  paa  Livet  overhovedet.  Endelig  kom 
hans  Ven  Emil  hjem  og  satte  sig  pligtskyldig  hen 
til  ham,  hvorpaa  de  øjensynlig  snart  aldeles  glemte 
Omgivelserne  i  en  meget  dybsindig  Samtale  eller 
rettere  Monolog  af  F.  Bark. 

Ved  Aftensbordet  forspiste  denne  sig  næsten,  til 
Ære  for  Fruen,  i  Smørret,  skjønt  det  ikke  var  ny- 
kjærnet,  og  i  Schweizerosten,  skjønt  den  var  uægte, 
saa  at  han  gav  William  Anledning  til,  da  de  alle 
vare  færdige,   at  sige : 

»Ikke  et  lille  Stykke  endnu,  Bark?  Ikke  et  lille 
Stykke  Ost?«  en  Vtring,  som  bragte  Froken  Hanne 
til  med  en  aldeles  unødvendig  Hurtighed  at  fare  ud 
med  Pigens  Aftensmad. 

F.  Bark  maatte  tilstaa  sig  selv,  at  Experimentet 
denne  Gang  var  totalt  mislykket;  men  det  var  dog 
langtfra,  at  han  derfor  tabte  Modet.  Jheorien  var 
saa      fuldstændig     rigtig,      at     dens     Udforelse     maatte 

lykkes,  om  han  end  i  Begyndelsen  nu  og  da  kunde 
gribe  fejl.  Det  lykkedes  ham  endelig  at  forsone  Fru 
Hunsen,  og  han  fortsatte  standhaftig  sine  Bestræbel- 
ser  i  nøjeste  Overensstemmelse  med  sin  store  Plan: 
at  give  Johannes  Forføreren  en  harmonisk  Afslutning. 
Frøken  Hanne  skulde  først  bringes  til  at  hade  ham, 
derpaa  interessere  sig  for  ham,  blive  mere  og  mere 
optagen   af  ham   og   endelig   elske   ham. 

Det  lykkedes  ham  efter  en  forholdsvis  kort  Tid 
virkelig  at  realisere  det  første  Punkt  i  sin  Plan.  Frø- 
ken Hanne  betragtede  ham  med  alt  Andet  end  gun- 
stige Øjne ;  hans  konsekvente  Tilsidesættelse  og  Neg- 
ligeren af  den  unge  Dame  havde  virkelig  gjort  sin 
Virkning;  han  havde  endog  den  store  Tilfredsstillelse 
engang,  da  han  kom  ind  ad  Døren,  at  høre  hende 
udbryde  : 

Aa,    Gud   hjælpe   os!« 

Hvad  Hr.  og  Fru  Hansen  angik,  syntes  de  vel, 
at  Bark  var  bleven  noget  besynderlig  i  den  senere  Tid, 
at  hans  uafladelige  Betragtninger  over  Landets  Stil- 
ling og  navnlig  det  slesvigske  Spørgsmaal  —  et 
Æmne,  han  havde  valgt  istedetfor  det  uheldige  Hus- 
holdningsthema  —  vare  endel  trættende,  og  at  hans 
(  Ipførsel  imod  deres  Datter  mildest  talt  var  temmelig 
uhøflig.  Dette  Sidste  blev  imidlertid  tilskrevet  hans 
naturlige  Kejtethed,  og  da  han  ellers  altid  havde 
været  en  skikkelig  Fyr,  hvem  deres  Søn  holdt  meget 
af,  besluttede  de  saavidt  muligt  at  bære  over  med  ham. 

Den  første  Del  af  F.  Barks  Plan  var  altsaa  ud- 
ført,    nu    skulde     den     næste,     hvorved    Hanne    skulde 


216  V.  C.  S.   Top 

bringes  til  at  interessere  sig  for  ham,  sættes  i  værk; 
dette  skulde  ske  ved  fremglimtende  Antydninger, 
»der  skulde  forbavse  hende  og  gjøre  hende  det 
uhygge  ligt « . 

Han  begyndte  derfor  at  hentyde  paa,  at  han 
bar  paa  en  eller  anden  frygtelig  -Sorg,  idet  han  over- 
lod det  til  Enhvers  Fantasi  nærmere  at  afgjøre.  af 
hvilken  Beskaffenhed  denne  skulde  være,  og  ved  denne 
Uvished  gjorde  det  Hele  et  endnu  (^interessantere  ) 
pinligere  Indtryk.  Dette  forøgedes  end  mere  ved,  at 
han  nu  og  da  lod  falde  Antydninger  om,  at  Livet 
havde  ganske  overordentlig  ringe  Værd  for  ham, 
hvilket  jo  var  meget  sørgeligt  for  et  Menneske  i 
hans   Alder. 

Ogsaa  denne  Del  af  Planen  lykkedes*  til  en  vis 
Grad ;  de  fremglimtende  Antydninger  vare  ikke  uden 
Virkning;  dog  fremkaldtes  den  tilsigtede  Følelse  af 
Uhyggelighed  mere  hos  Fru  Hansen  end  hos  hendes 
Datter.  Fruen  var  meget  nervøs  og  tilbøjelig  til  at 
give  sin  Fantasi  Tøjlen;  der  opstod  hos  hende  en 
frvgtelig  Skræk  for,  at  Bark  ved  Lejligheden  skulde 
hænge  sig  i  Kirsebærgangen  eller  maaske  paa  deres 
egne   Trapper. 


Der  skulde  være  Bal  hos  Klædekræmmerens.  F. 
Bark,  der  af  Princip  ikke  dansede,  vilde  benytte 
denne  Lejlighed  til  at  gjøre  et  interessant  Indtryk 
paa     alle    Tilstedeværende     og     navnlig    paa     Frøken 

Hanne  ved  at  staa  med  korslagte  Arme  og  se  til 
og  vise,  at  lian  var  En,  >der  ikke  brød  sig  om  saa- 
danne  Fornøjelser«.  Dagen  før  Ballet  fik  han  imid- 
lertid at  vide,  at  Hanne  var  bleven  saa  forkølet,  at 
hun  skulde  have  et  lille  Tørklæde  om  Halsen,  hvis 
hun  vilde  med,  og  derfor  havde  foretrukket  at  blive 
hjemme.  F.  Bark  besluttede  paa  Grund  heraf  ikke 
at  gjennemføre  sin  Rolle  altfor  strengt,  tilmed  da  han 
ogsaa  havde  Andet  at  tage  Vare,  nemlig  at  under- 
søge, hvorvidt  det  Rygte  skulde  have  talt  Sandhed, 
som  fortalte,  at  Hansen  alt  var  bleven  forlovet  med 
Jane.  Hansen  selv  havde  vel  nægtet  det,  men  F. 
Bark  stolede  ikke  ret  derpaa.  Hans  Ven  var  ikke 
ganske  den  Samme  som  tidligere;  endnu  deltog  han 
vel  i  SvfinaQitvexQopevoi's  Møder,  men  han  var  bleven 
langt  mere  tavs  end  forhen  og  syntes  ikke  at  nære 
den  samme  Interesse  tor  de  videnskabelige  Under- 
søgelser. ( )gsaa  i  Forholdet  til  Bark  selv  var  han 
bleven  forandret,  han  havde  dristet  sig  til  aldeles  ikke 
at  tinde  noget  Fortrinligt  i  en  Afhandling  af  denne 
om  Begrebet  Elskov,  ja  endog  paastaaet,  at  den  var 
falsk,  og  da  F.  Bark  i  Overensstemmelse  med,  hvad 
der  var  Skik  og  Brug  i  Foreningen,  havde  foreslaaet 
nedsat  et  Udvalg,  hvis  Betænkning  skulde  bestemme 
samtlige  tolv  Medlemmers  Mening  i  denne  Sag  havde 
han  ikke  alene  paa  det  Bestemteste  afslaaet  at  ind- 
træde heri,  men  endog  protesteret  imod  hele  denne 
Fremgangsmaade. 

Balaftenen     kom.        Bark     bemærkede     strax,     at 
Hansen    havde    et    vist    overnaturligt    Udseende;    men 

om  dette  maatte  tilskrives  hans  Sindstilstand  eller  den 
Omstændighed,  at  han  havde  ladet  sig  krølle,  kunde 
han  ej  afgjøre.  Hansen  aabnede  Ballet  med  fane 
og  var  særdeles  virksom.  Han  klappede  i  Hænderne, 
raabte  og  svedte  i  en  overordentlig  Grad,  og  det 
overnaturlige  Præg  forsvandt  mere  og  mere ;  imidlertid 
følte  F.  Bark  sig  dog  foranlediget  til  hvert  Kvarter 
at  gaa  hen  til  ham,  slaa  ham  paa  Skulderen  og  sige : 
Xaa   da,   Hansen.« 

Hvortil   Hansen   stadig  svarede  : 

»Ja,  Du.« 

Paa  Jane  var  der  ikke  Andet  at  se,  end  at  hun 
saae   overordentlig  godt   ud. 

I  Begyndelsen  af  Aftenen  sluttede  F.  Bark  sig 
nærmest  til  de  to  gamle  Tanter,  indtil  han  opdagede, 
at  en  ung  Dame  med  rød  Næse,  som  sad  over,  var 
bleven  forelsket  i  ham.  Han  engagerede  hende,  og 
hun  tog  med  synlig  Glæde  imod  Tilbudet.  Hvilke 
andre  fortrinlige  Egenskaber  F.  Bark  end  kunde  være 
i  Besiddelse  af,  en  god  Balkavaler  var  han  ikke;  han 
dansede  ude  af  Takt  med  en  sjelden  Standhaftighed 
og  havde  en  afgjort  Tilbøjelighed  til  at  træde  sin 
Dame  paa  Foden,  og  denne  Tilbøjelighed  tog  saa- 
ledes  Overhaand,  at  den  rødnæsede  Skjønhed  midt 
under  Dansen  erklærede,  at  hun  ikke  kunde  taale 
at  danse  mere  og  haltende  trak  sig  tilbage  fra  Bal- 
salen, efterladende  et  langt  aftraadt  Skobaand  paa 
Pladsen,  hvilket  Bark  med  en  vis  Ret  havde  kunnet 
tilegne  sig  som  en  tilkæmpet  Trofæ.  Under  de  to 
næste     Danse    stod     han     med     korslagte     Arme,     men 

der  var  Ingen,  der  lagde  Mærke  dertil,  Og  lian  følte, 
at  han  maatte  gribe  til  et  andet  Middel  for  at  ud- 
mærke sig,  og  da  han  vidste  med  sig  selv,  at  han 
havde  Ordet  i  sin  Magt,  besluttede  han  at  udbringe 
en  Skaal. 

Da  derfor  ved  Bordet  Hansen  havde  udbragt 
Klædehandlerens  og  Klædehandlerindens  Skaal,  rejste 
F.  Bark  sig  og  bad  om  Tilladelse  til  at  sige  nogle 
Ord.  Da  Ingen  nægtede  ham  dette,  vedblev  han: 
Det  var  et  sandt  Ord,  at  man  her  i  Norden  kun 
fandt  sparsomme  Blomster;  men  det  gjorde  Ingenting, 
da  vi  havde  en  Erstatning  i  den  nordiske  Kvinde, 
den  yndige  Kvinde  med  blaa  Øjne,  gult  Haar  og 
rent  Hjerte.  Hende  vilde  vi  elske,  da  hun,  den 
nordiske  Kvinde  var  langt  bedre  end  den  sydlige 
Kvinde,  som  ikke  var  saa  god  som  den  nordiske 
Kvinde.  Ialfald  vilde  han  gjøre  det  og  derfor  fore- 
slaa,  at  man  udbragte  en  Skaal  for  den  nordiske, 
blaaøjede   Kvinde  med  de   blaa  Øjne. 

Man  drak  Skaalen,  og  Bark  satte  sig  stolt  ned. 
Han  saae  hen  til  Hansen  for  at  se,  hvilken  begej- 
strende Virkning  Talen  havde  gjort  paa  ham,  og  blev 
højlig  forbavset  ved  ikke  at  se  Spor  til  en  saadan. 
Det  unge  Menneske  saae  tvertimod  endel  nedslaaet 
ud  ,  han  vedligeholdt  en  ubrødelig  Tavshed  lige- 
overfor sin  Dame  og  trillede  med  stor  Heftighed  en 
lille  Strimmel  Papir  frem  og  tilbage  mellem  Fingrene. 
F.  Bark  gik  hen  til  ham,  og  med  sit  sædvanlige 
Naa  da,  Hansen,«  tog  han  den  ud  af  hans  Haand 
For   at   se,   om   den   maaske    skulde    indeholde   en   eller 

anden  Hemmelighed,   men  nej,   det  var  kun  en  Bryst- 
sukkerdevise  : 

»Naar  Uu  blot  vilde  elske  mig, 
da  var  jeg  glad  og  lykkelig*. 

Ledet  heraf  opdagede  Barks  skarpe  Blik  snart 
Grunden  til  hans  Vens  Forstemthed :  ligeoverfor  sad 
Jane  og  var  tilsyneladende  aldeles  optagen  af  at 
høre  paa  en  ung  Løjtenant.  vDe  ere  ikke  forlovede,« 
sagde  Bark  til  sig  selv,  idet  han  vendte  tilbage  til 
sin  Plads. 

Dansen  begyndte  atter,  men  Hansen  beholdt 
stadig  sit  nedslaaede  Væsen,  indtil  Kotillonen  kom, 
den  dansede  han  med  Jane,  og  det  var  mærkeligt, 
hvilken    Forandring    denne     Omstændighed    medførte. 

Kurven  med  Sløjfer  og  Buketter  stod  i  et  lille 
Værelse  ved  Siden  af  Balsalen.  F.  Bark  saae  sin 
Ven  og  hans  Dame  gaa  derind,  og  da  de  atter  kom 
ud,  sagde  han  til  sig  selv,  og  lidt  efter  til  de  to 
Tanter: 

»Nu  ere  de  forlovede.« 

Og  heri  havde  han  virkelig  Ret.  Inde  i  det 
lille  Værelse  var  der  nemlig  foregaaet  Følgende.  Da 
der  Ingen  var  derinde,  og  da  Jane  saae  saa  nydelig 
ud  og  af  flere  andre  Grunde  havde  Hansen  uden 
videre  kysset  Jane  og  sagt  nogle  uforstaaelige  Ord, 
som  imidlertid  bleve  forstaaede  af  Jane,  der  havde 
besvaret  dem  med  nogle  andre  uforstaaelige,  som 
dog  bleve  forstaaede  af  Hansen,  hvorpaa  de.  atter 
havde   kysset  hinanden. 

Bark  og  de  to  gamie  Tanter  vidste,  at  Hansen 
var  bleven  forlovet;  men  ogsaa  for  de  Fleste  af  de 
andre  Tilstedeværende  blev  det  klart,  at  der  maatte 
være  foregaaet  en  eller  anden  vigtig  Forandring  med 
den  unge  Student,  og  navnlig  havde  han,  der  ellers 
altid  havde  været  et  adstadigt,  ungt  Menneske,  nu 
faaet  en  vis  Excentricitet  i  sit  Væsen,  der  aabenbarede 
sig  i  en  overordentlig  Livlighed  og  en  overstrømmende 
Hjertelighed  imod   samtlige   Tilstedeværende. 

Den  excentriske  Sindsstemning  bevarede  sig  hos 
Hansen  under  hele  den  øvrige  Del  af  Ballet  og  tiltog 
for  hver  Gang,  han  havde  faaet  Lejlighed  til  at  hviske 
et  Par  Ord  til  Jane  og  faa  et  Svar  af  hende..  Den 
kulminerede,  da  han  sagde  Godnat  og  fik  Lejlighed 
til  endnu  engang;  at  kysse  hende ,  og  vedvarede 
under  hele  Hjemvejen.  Han  havde  en  dunkel  Anelse 
om,  at  han  havde  sagt  til  F.  Bark,  at  han  ikke  vilde 
følges  med  ham,  og  begyndte  først  at  komme  til  sig 
selv,  da  han  var  kommen  hjem  paa  sit  Værelse.  Det 
lykkedes  ham  da  lidt  efter  lidt  at  samle  sine  Tanker, 
og  de  koncentrerede  sig  da  atter  i  det  Spørgsmaal : 
»Hvad  ville  mine  Forældre  sige  dertil?«  Han  indsaa 
imidlertid,  at  han  ikke  kunde  faa  noget  tilfredsstil- 
lende Svar  herpaa,  førend  de  havde  faaet  det  at 
vide.  Men  han  havde  i  Virkeligheden  heller  ikke 
tænkt  paa  at  holde  sin  Forlovelse  hemmelig,  og  han 
besluttede  allerede  den  næste  Morgen  at  aabenbare 
det  Hele. 

Heraf  blev  imidlertid  Intet  af  dem  simple  Grund, 
at    han    sov    over    sig-    og    først    vaajrnede,    da    hans 

Fader  var  gaaet  paa  sit  Kontor.  En  Plan  om  først 
at  betro  sig  til  sin  Søster  forkastede  han,  da  den 
unge  Dame,  sandsynligvis  fordi  hun  ej  havde  deltaget 
i  Ballet,  befandt  sig  i  meget  slet  Lune ;  han  gjorde 
et  Forsøg  paa  at  komme  til  at  tale  med  sin  Moder, 
men  opgav  atter  dette,  da  det  kun  kunde  ske  i  Paa- 
hør  af  Pigen  og  to  Vaskekoner.  Han  bestemte  der- 
for, at  han  ved  Middagsbordet,  naar  hele  Familien 
var  forsamlet,  vilde  meddele  dem  Nyheden,  og  be- 
stræbte sig  for  hele  Formiddagen  at  lade,  som  om 
der  Ingenting  var  paafærde. 

Middagstiden  kom,  og  man  satte  sig  tilbords. 
Den  unge  Hansen  havde  meget  lidt  Appetit  og  fandt, 
at  det  var  mindre  passende  at  tale  om  en  saadan 
Sag,  medens  man  spiste  Vandgrød  og  Torsk;  han 
besluttede  derfor  at  vente,  til  man  var  færdig.  Da 
Maaltidet  var  endt,  og  Fruen  just  vilde  rejse  sig  for 
at  gaa  ud  i  Køkkenet,  begyndte  han  med  en  kraftig 
Anstrengelse  og  et  lidt  besynderligt  Mæle: 

»Bliv  lidt,  Moder!  der  er  Noget,  jeg  gjerne  vilde 
tale  med  Eder  om.« 

»Hvad  er  det?«  spurgte  Fruen  med  Haanden 
paa  Laasen. 

»Jeg  vil  sige  Eder  Noget.« 

En  forventningsfuld  Stilhed,  hans  forvirrede  Ud- 
seende og  den  Maade,  hvOrpaa  han  rokkede  frem  og 
tilbage  paa  sin  Stol,  havde  virkelig  noget  Foruro- 
ligende ved  sig. 

»Jeg  haaber  ikke,  at  I  ville  blive  vrede  derover, 
jeg  har  Noget  at  tilstaa  Eder.« 

Hans  Fatter  tik  en  frygtelig  Anelse  0111,  al  han 
1  Hemmelighed  havde  hengivet  sig  til  alle  mulige 
Laster  og  gjort  en  stor  Gjæld. 

Jeg  har  foretaget  et  alvorligt  Skridt.« 
Kram    ikke    Dugen,    Emil,    den   er  ganske  ren,« 
tilføjede   Fru   Hansen   parenthetisk. 

»Jeg  har  forlovet  mig.« 

»Forlovet  Dig!«  udbrød  hans  Fader,  vel  bestyrtet, 
men  dog  til  en  vis  Grad  beroliget  over,  at  Sagen 
ikke  gjaldt  noget  Pengeanliggende. 

Med   hvem?'    spurgte   Fruen,    idet  hun  slog  paa 
Laasen. 

»Det  er  Jane/  sagde  paa  samme  Tid  Frøken 
Hanne  i  en  afgjørende  Tone,  idet  hun  strakte  sin 
Pegefinger  ud  imod  sin   Broder. 

Den  unge  Hansen  tav  indrømmende. 

»Du  er  ung,«   sagde  hans  Fader. 

Han  benægtede  ikke  dette  Faktum.  Hans  Fader 
indskærpede  ham  det  derfor  engang  endnu  og  gjen- 
tog :    »Du   er  ung.' 

»Der  er  to  Aar,  til  Du  kan  tage  Din  Examen, 
og  Din  Forlovelse  vil  nok  sinke  Dig  et  halvt  Aar,« 
vedblev  han,  »men  det  faar  jo  være  .  .  .  Og  med 
Jane,  ja  vi  tænkte  det  jo  nok,  —  ja,  det  gaar  vel. 
Til   Lykke,   min   Søn. 

Han  hensank  derpaa  i  tavse  Betragtninger. 
Fruen  græd,  omfavnede  sin  Søn  og  foer  derpaa 
pludselig  ud  i  Køkkenet.  Hanne  var  venlig,  men 
lidt  bebrejdende,  hvorved  hun  tilkjendegav,  at  det 
var    mindre    kj  ærligt    af   hendes    Broder,    at   han    ikke 

først  havde  betroet  hende  Hemmeligheden.  Hun  ud- 
spurgte ham  hviskende,  naar  det  var  gaaet  for  sig, 
og  blev  lidt  mere  forsonet,  da  hun  hørte,  at  det  først 
var  igaar  Aftes.  løvrigt  havde  hun  naturligvis  tænkt 
det  længe.  Hvor  var  det  gaaet  for  sig?  Havde 
hendes  Broder  staaet  op,  eller  var  han  falden  paa 
Knæ?  Hvad  havde  han  sagt?  Hvad  havde  hun 
sagt?  Havde  hun  grædt?  Var  hun  bleven  meget 
rød?  o.  s.  v.  Alle  disse  Spørgsmaal  angaaende  de 
nærmere  Omstændigheder  besvarede  Emil,  saa  godt 
han  kunde,  hvilket  ikke  vilde  sige  meget,  og  han 
var  ret  glad,  da  hans  Moder  atter  kom  ind  og  efter 
at  have  sat  sig  ved  Kaffebordet  begyndte  at  anstille 
endel  Betragtninger  om  Ungdom,  Følelser,  Fremtids- 
udsigter og  andre  filosofiske  Materier,  sandsynligvis 
alene  fordi  hun  ansaa  det  for  passende,  at  ogsaa  hun 
talte   endel  ved  en  saa  alvorlig  Lejlighed. 

Hvad  Klædekræmmerens  Familie  angik,  da  havde 
den  heller  Intet  imod  Partiet,  selv  de  gamle  Tanter 
fandt  sig  i  at  tage  Tingen,  som  den  nu  engang  var, 
og  indskrænkede  sig  til  at  prale  af  den  overordentlige 
Skarpsindighed,  hvormed  de  havde  gjennemskuet  de 
unge  Mennesker.  Hansen  og  Jane  maatte  selv  til- 
staa,  at  de  ikke  havde  troet,  at  Nogen  saa  tidligt 
kunde  have  mærket  Noget  paa  dem. 

Der  blev  endvidere  i  Overensstemmelse  med 
den  almindelige  Skik,  at  Svigersønnen  skal  holde 
mindst  et  af  sine  daglige  Maaltider  i  de  tilkommende 
Svigerforældres  Hus,  fastsat  et  Regulativ,  der  bestemte, 
at  Hansen   hveranden    Dag    skulde    have   Middagsmad 

og  hveranden  D;i»-  Aftensmad  hos  Klædekræmmerens, 
de  Søn-  og  Helligdage  begge  Dele  og  tillige  Fro- 
kost. De  Nyforlovede  anvendte  derpaa  et  passende 
Antal  Formiddage  paa  at  gaa  omkring  og  drikke 
Portvin  og  lade  sig  gratulere  af  de  forskjellige  Fa- 
milier, til  hvem  de  stode  i  Slægt-  eller  Venskabsfor- 
hold, og  et  passende  Antal  Aftener  paa  hos  de 
samme  Familier  atter  at  gjøre  Bekjendtskab  med 
deres  Slægt  og  Venner,  og  de  vare  i  det  Hele  Gjen- 
stand  for  den  sædvanlige  Interesse  og  Opmærksom- 
hed,  som  altid  tildeles  et  nyforlovet  Par. 

Hansen  begyndte  at  spasere  endel  paa  Øster- 
gade, synlig  stolt  af  sin  Forlovede,  og  besøgte  Kasino 
og  Folketheatret  i  Selskab  med  hende  og  hendes 
Familie ;  men  dette  var  ogsaa  den  eneste  synlige 
Forandring,  der  foregik  med  ham.  Han  begyndte 
vel  at  bruge  Briller  og  blev  i  den  Anledning  drillet 
endel  af  sin  Fætter  William,  der  beskyldte  ham  for 
at  gjøre  det  ene  og  alene  af  den  Grund,  at  han 
vilde  se  ældre  ud;  men  han  opgav  atter  dette  Forsøg, 
da  han  ikke  godt  kunde  kjende  Folk ,  naar  han 
havde   Brillerne  paa. 

løvrigt  syntes  han  ikke  at  være  fri  for  til  en  vis 
Grad  at  være  stolt  af  det  nye  Forhold,  hvori  han  var 
indtraadt.  Det  var  ialfald  med  synlig  Forkjærlighed, 
at  han  i  en  engere  Kreds  af  Venner  hentydede  til, 
at  han  nu  var  indtraadt  i  et  nyt  Livsforhold,  at 
hans  Stilling  jo  nu  var  bleven  endel  forskjellig  fra 
deres  o.  s.  v.,  uden  at  der  iøvrigt  var  nogen  Grund 
til  at  komme  med  slige  Hentydninger.    Han  erklærede 

i  længere.  Tid,  at  han  nu  ansaa  det  for  rigtigst  at 
holde  op  med  at  ryge  Pibe,  men  efterat  han  gjen- 
tagne  Gange  havde  meddelt  samtlige  sine  Bekjendte, 
at  han  nærede  disse  Anskuelser,  stillede  han  Sagen 
foreløbig  i  Bero  og  vedblev  at  ryge  Pibe. 

Hvad  hans  Forhold  til  SvfinnQavc.xQOfÅsrot  angik, 
syntes  han  rent  at  have  tabt  Interessen  for  denne 
Forenings  Undersøgelser  og  mødte  sjeldnere  og  sjeld- 
nere.  F.  Barks  Forestillinger  Tsaa  Henseende  frugtede 
Intet.  I  det  Hele  begyndte  han  nu  at  træde  selv- 
stændigere op  ligeoverfor  denne  Mentor,  ja  vovede 
endog  at  disputere  med  ham;  navnlig  vare  de  meget 
uenige   om  Begrebet   »Elskov«. 

»Du  skulde  forlove  Dig,«  sagde  Hansen  en  Dag 
til  ham. 

»Det  kommer,«  svarede  F.  Bark  med  en  Mine, 
der  antydede,  at  han  havde  noget  ganske  Extra  af 
den   Art  i   Baghaanden. 

Hvad  der  bidrog  til  at  svække  det  broderlige 
Forhold  mellem  Hansen  og  F.  Bark,  var  maaske  den 
Hemmelighedsfuldhed,  hvori  den  Sidste  hyllede  sin 
gaadefulde  Sorg.  Ligeoverfor  sin  Ven  lod  han  altid, 
som  om  der  Ingenting  var  paafærde,  hvad  der  jo  i 
Virkeligheden  heller  ikke  var,  og  naar  denne  hen- 
tydede til,  at  man  i  nans  Familie  havde  fundet,  at 
han  havde  forandret  sig,  svarede  han  altid  und- 
vigende.    Dette   krænkede  Hansen. 

løvrigt  var  Barks  Sørgetid  nu  snart  omme.  Han 
havde  i  den  sidste  Tid  været  saa  skummel,  som  et 
ungt    Menneske    med    det    mest    sønderknuste    Hjerte, 

der  tænkes  kunde,  overhovedet  kunde  være.  Han 
havde  bragt  Hanne  til  at  interessere  sig  for  ham, 
nu  havde  han  blot  det  tilbage  at  gjøre  hende  for- 
elsket i  ham. 

Hans  dybe  Kjendskab  til  det  menneskelige 
Hjerte  overhovedet  og  det  kvindelige  i  Særdeleshed 
tilsagde  ham  her  den  Vej,  han  skulde  gaa,  og  som 
vel  afveg  noget  fra  den,  Johannes  Forføreren  havde 
valgt,  men  utvivlsomt  var  rigtigere.  Han  vilde  antyde, 
at  der  dog  var  en  Frelse  for  ham  i  hans  rædsomme 
Haabløshed ,  og  at  det  laa  i  Hannes  Hænder  at 
skjænke  ham  denne  Frelse.  Det  for  den  unge  Pige 
overordentlig  Smigrende,  der  laa  heri,  kunde  ikke 
forfejle  sin  Virkning.  Hendes  Fødselsdag,  som  netop 
indtraf  paa  denne  Tid,  antog  han  passende  kunde 
benyttes  til  at  angive  dette  Vendepunkt.  Han  satte 
sig  derfor  i  en  efter  hans  Forhold  betydelig  Bekost- 
ning ved  at  anskaffe  en  stor  og  udsøgt  Blomsterkost, 
som  han  vilde  overrække  Frøken  Hansen  med  nogle 
i  høj   Grad  betydningsfulde   Ord. 

Paa  den  bestemte  Dag  begav  han  sig  hen  til 
Assessoren  ikke  uden  en  for  en  saa  stor  Filosof 
mindre  passende  Beklemthed.  Han  traf  en  stor  For- 
samling af  Damer,  mest  yngre,  der  vare  komne  for 
at  gratulere  og  fore  frem  og  tilbage  fra  Sovekammeret, 
hvor  de  havde  lagt  deres  Tøj,  og  til  Dagligstuen  og 
Spisestuen,  hvor  de  drak  Chokolade  og  igjen  tilbage 
til  Sovekammeret  for  at  se,  om  ikke  En  eller  Anden 
imedens  havde  kastet  endel  Kaaber  over  den  nye 
Hat,  og  derpaa  igjen  tilbage  til  Dagligstuen  for  atter 

at  drikke  Chokolade  og  paa  det  Bestemteste  vægre 
sig  ved  at  drikke  et  helt  Glas  Madeira,  men  derimod 
ikke  gjøre  synderlig  Vanskelighed  ved  at  drikke  tre 
halve  Glas,  idet  de  dog  stadig  raadførte  sig  med 
Spejlet  for  at  passe  paa,  at  ikke  den  forhøjede  An- 
sigtsfarve blev  altfor  forhøjet. 

Midt  i  al  denne  Vrimmel  traadte  Bark  ind,  som 
sagt  endel  beklemt.  Buketten  havde  han,  for  ikke  at 
drage  Opmærksomheden  paa  sig,  stukket  i  en  af  sin 
Kjoles  Baglommer,  hvorfra  den  stak  ud  og  dannede 
en  meget  usædvanlig  Prydelse,  der,  uden  at  han 
anede  det,  vakte  endel  Opmærksomhed,  medens  han 
spejdede  efter  Hanne.  Han  opdagede  hende  i 
Værelset  ved  Siden  af  med  en  anden  ung  Dame, 
vandrende  fra  den  ene  Klynge  til  den  anden  og 
stadig  talende  med  den  forhadte  William.  Under 
saadanne  Omstændigheder  vovede  Bark  ikke  at 
nærme  sig  hende,  men  forblev  i  det  Værelse,  hvor 
han  først  var  kommen  ind,  og  som  især  var  optaget 
af  den  ældre  Del  af  Selskabet.  Han  følte  sig  her 
endel  forladt,  thi  Hansen  havde  anset  det  for  nød- 
vendigt selv  at  følge  sin  Forlovede  fra  hendes  Hjem 
til  hans,  og  Krigsassessoren  var  naturligvis  paa 
Kontoret,  et  Sted,  han  aldrig  forsømte,  uden  naar 
han  skulde  til  Begravelse.  Bark  fordrev  Tiden  med 
at  drikke  Chokolade  i  en  skjult  Krog,  stadig  i  Frygt 
for,  at  Fruen  skulde  opdage  ham  og  opfordre  ham 
til  at  gaa  ind  til  de  unge  Damer.  Pludselig  kom 
Hanne  farende  ind  uden  Nogen  af  sin  Eskorte.  Nu 
maatte    det   kostbare    Øjeblik   benyttes.    Bark  væltede 

sin  Kop  ned  i  det  aabne  Fortepiano  og  traadte 
hurtig  frem ,  idet  han  skyndsomt  halede  Buket- 
ten op. 

»Frøken  Hansen!«  begyndte  han  derpaa,  »tillad 
at  jeg  overrækker  Dem  disse  simple  Blomster«  (op- 
rindelig vare  de  ikke  simple,  men  efter  den  Behand- 
ling, de  havde  lidt,  kunde  det  ikke  nægtes,  at  der 
var  noget  Sandt  i  hans  Ord).  »De  kommer  fra  En, 
Frøken,  der,   skjønt  meget  ulykkelig,  nu   .   .   .« 

Her  vilde  han  paa  en  dunkel  Maade  antyde, 
hvad  hun  var  for  ham,  men  blev  uheldigvis  afbrudt 
af  William,  der,  uden  at  han  vidste  det,  havde  staaet 
i  Døren  og  været  Tilskuer.  Han  traadte  nu  nærmere, 
maaske  for  at  komme  sin  Kusine,  der  unægtelig  saae 
endel   overrasket  ud,   til  Undsætning. 

»Er  det  Drivhusplanter,   Bark?«   spurgte  han. 

»Hvad  behager?«   sagde   F.   Bark. 

»Jeg  troede,  det  maaske  var  Drivhusblomster, 
der  skulde  være  paa  et  varmt  Sted,  da  jeg  saae,  at 
De  hele  Tiden  gik  med   dem  i  Lommen.« 

Hanne  gjorde  pludselig  en  Vending  og  ilede  ud, 
maaske  for  at  sætte  sine   Blomster  i  Vand. 

»De  forundrer  Dem  over,  at  jeg  har  gaaet  med 
den  Buket  i  Lommen,  Hr.  William  Svendsen?«  spurgte 
F.  Bark  med  en  Basstemme,  der  skulde  udøve  en 
deprimerende  Virkning  paa  William  Svendsen. 

»Ja,  jeg  gjør!« 

»Godt!«  svarede  Bark  og  vendte  sig  om  for  at 
antyde,  at  nu  vare  alle  Baand  brudte  mellem  ham 
og  William,    og    at    denne    Sidste    havde    tilføjet    ham 

en   Fornærmelse,   som  krævede   Blod,    og  som   maaske 
vilde  faae   denne  Fordring  opfyldt. 

Han  gik  derpaa  hen  til  Fru  Hansen  og  under- 
rettede hende  med  et  meget  sørgmodigt  Ansigt  om, 
at  han  maatte  sige   hende   Farvel. 

Fruen  blev  lidt  forbavset  over  den  højtidelige 
Maade,  hvorpaa  han  sagde  disse  simple  Ord,  skjønt 
hun  var  vant  til  at  se  ham  opføre  sig  paa  en  noget 
ualmindelig  Maade,  og  spurgte,  om  vdet  allerede 
skulde  være«. 

F.  Bark  svarede,  at  >det  skulde  virkelig  allerede 
være  « . 

»Hvorfor?« 

»Jeg  er  bleven  fornærmet,  haardt  fornærmet.« 

»Gud  bevar's,  af  hvem?« 

»Af  Hr.  William  Svendsen!«  Og  Bark  gik  lang- 
somt ud  af  Døren. 

Nogle  Dage  efter  sad  F.  Bark  alene  paa  sit 
Værelse,  da  bankede  det  paa  Døren,  og  William 
traadte  ind. 

»Jeg  kommer  for  efter  min  Tantes  Anmodning  at 
gjøre  Dem  en  Undskyldning  for  min  Opførsel  sidste 
Gang,  hvis  der  har  været  noget  Fornærmende  deri, 
og  for  ligeledes  efter  hendes  Anmodning  at  udbede  os 
Deres  Selskab  paa  hendes  Fødselsdag,  der,  som  De 
veed,  er  om  nogle  Dage.  Saa  skal  min  Forlovelse 
med  Hanne  deklareres;  vi  syntes,  at  den  Dag  var 
mest  passende.  Ja,  jeg  gjør  ingen  Hemmelighed  af 
det  ligeoverfor  en  gammel   Ven  som  Dem.« 

Derpaa  gik  han. 

F.  Bark  kom  ikke  til  det  lille  Selskab.  Han  op- 
fattede Sagen,  som  om  det  var  Assessorens  Familie, 
der  forsætlig  havde  lagt  an  paa  at  krænke  ham,  og 
afbrød  al  Forbindelse  med  den.  Han  forhøjede  sin 
Betydning  i  sine  Venners  Øjne  ved  at  fortælle,  at 
han  havde  faaet  Tæring  og  iøvrigt  var  grænseløs 
ulykkelig.  I  Hansens  Sted  som  særlig  Fortrolig  traadte 
en  ung,  følelsesfuld  Rus  fra  en  af  Provinserne,  og 
dette  unge  Menneske  var  henrykt  over  at  have  fundet 
tii  Yen  af  den  Slags,  som  han  kun  troede  existerede 
i  Romanerne.  Hansen  tog  sig  Skilsmissen  fra  F. 
Bark  temmelig  let,  skjønt  han  nu  maatte  overtage 
den  Ulejlighed  selv  at  danne  sig  sine  Meninger  og 
tillige  opgive  den  behagelige  Bevidsthed  om  at  være 
af  et  ganske  andet  Stof  end  Folk  i  Almindelighed, 
en  Forestilling,  som  Bark  havde  forstaaet  at  indpode 
ow  vedligeholde  saavel  hos  ham  som  hos  sine  andre 
Venner,  og  som  ufejlbarligt  vedblivende  følger  med 
at  være  Medlem  af  SvfAnaqnvtxqofjiBvoi. 

'ommerhimlen  var  næsten  ganske  klar,  kun 
enkelte  Smaaskyer  fløde  i  langsomt  vexlende 
Skikkelse  henover  den.  Lyst  og  fredeligt 
laa  i  Solens  Glød  den  gamle  Domkirke  med 
sine  knejsende  Taarne  og  den  lille  By  ved  Kirkens 
Fod  med  de  røde  Tage  og  mange  grønne  Træer. 
Husene  laa  saa  dybt  nede,  Kirkens  gamle  Spir  knejste 
saa  vidt  ud   over  det  omliggende  Land. 

Der  havde  været  Tider,  hvor  den  mægtige  Kirke 
med  Rette  havde  knejset  med  sine  Taarne  og  som 
en  Hersker  skuet  milevidt  ud  i  Egnen,  Tider,  hvor 
den  ringe  By  havde  pranget  med  mange  andre  Taarne 
og  Spir.  Mægtige  Kirkefyrster  havde  fra  den  kuet 
Konger  og  Stormænd;  Konger,  hvis  Navn  betød 
Stordaad,  hvis  Fjender  laa  for  deres  Fødder,  havde 
færdedes  under  de  høje  Hvælvinger,  og  stolte  Ridders- 
mænd, hvis  Navne  høre  Historien  til,  havde  med 
Ærefrygt  betraadt  de  Fliser,  paa  hvilke  nu  den 
rolige  Borgermand  gaar.  Thi  Tiderne  ere  forandrede, 
de  mægtige  Konger,  Bisper  og  Stormænd  ere  døde, 
deres  Værker  sunkne  i  Tidens  Hav.  Byen  er  bleven 
lille,  en  venlig,  ubetydelig  Kjøbstad,  hvis  Navn  kun 
er  en  Erindring. 


236  V.   C.  S.   lopsøe. 

Men  Sommersolen  skinner  saa  venlig  paa  Ring- 
heden, og  Byen  ligger  i  den  saa  stille,  som  nogen 
Provinsby  kan  være  en  varm  Sommereftermiddag. 
Der  ses  ingen  Mennesker  paa  Gaden,  Gardinerne  i 
alle  Husene  paa  Solsiden  ere  nedrullede,  der  er  tomt 
i  alle  Butikkerne ;  kun  i  enkelte  staar  en  Kjøber,  som 
ikke  har  Lyst  til  atter  at  gaa  ud  i  Solskinnet,  og  fører 
en  langsom,  venskabelig  Passiar  med  Kjøbmanden 
eller  Svendene,  der  finde  det  behageligt  at  staa  lænet 
mod  Disken  og  fra  den  mørke  Butik  se  ud  i  det 
varme  Sollys  uden  at  anstrenge  sig  paa  nogensom- 
helst  Maade.  Overalt  Stilhed  og  Varme.  Selv  paa 
Jernbanestationen,  Byens  travleste  Sted,  staa  Wag- 
goner og  Lokomotiver  og  gjennemhedes  i  rolig  Uvirk- 
somhed langsomt  af  Solens  Straaler,  en  enlig  Bane- 
vogter stirrer  fra  et  køligt  Sted  paa  den  af  Varme 
dirrende  Luft  og  henad  Jernbaneskinnerne,  der  strække 
sig  langt,  langt  ud  i  Skyggeløsheden,  og  paa  hvilke 
det  synes  umuligt,  at  noget  larmende,  uroligt  Tog 
skulde  kunne  lade  sig  se  en  saadan  Eftermiddag. 
Overalt  Stilhed  og  Varme,  men  mest  stille  og  varmt 
er  der  dog  paa  den  store,  aabne  Plads,  hvor  Dom- 
kirken ligger.  Solen  synes  at  have  særlig  Forkjærlig- 
hed  for  dette  Strøg.  De  vældige  Mure  og  de  knej- 
sende Taarne  se  saa  kraftige  ud  i  dens  Lys,  som  om 
Aarhundrederne  vare  gaaede  den  ligesaa  sporløst 
forbi  som  den  lette  Sky,  der  nu  sejler  hen  over  de 
slanke  Spir,  Kirkegaarden,  hvis  Mur  begrænser  den 
ene  Side  af  Pladsen,  bliver  saa  lys  og  solbeskinnet, 
som    om    det   aldrig    kunde    være    til   Sorg   for   noget 

Menneske,  naar  dens  brede  Gitterport  aabnede  sig, 
men  især  ved  den  gamle  Kapitelgaard,  der,  omgivet 
af  store  Linde,  ligger  ved  den  anden  Side,  synes 
det,  som  om  Sol  og  Sommer  have  deres  Yndlings- 
sted. Solen  kjærtegner  de  røde  Mure  med  de  tak- 
kede Gavle  og  den  kraftige  Vedbend,  der  ofte  næsten 
tillukker  Vinduerne,  og  hvert  Træ  og  hver  Busk  i 
Haven  synes  at  staa  bedre  end  Træer  og  Buske  i 
nogen  anden   Have   i   Byen. 

Kapitelgaarden  bestaar  af  to  Fløje.  I  den  ene 
♦  boer  Kancelliraaden,  der  er  Amtsforvalter  og  Bestyrer 
af  Kirkens  Formue,  i  den  anden,  der  er  bygget  ud  i 
Haven,  er  der  for  nogle  Aarhundreder  siden  indrettet 
Fribolig  for  Enker  efter  Provster  og  Præster  i  Stiftet. 
Ligesaa  venlig  og  lys  som  den  gamle  Gaard  er  at 
se  til  udefra,  ligesaa  hyggelig  er  den  indenfor  med 
sin  fiiselagte  Forstue,  sine  brede  Egetræs  Trapper  og 
store  panelede  Værelser. 

I  Stueetagen  er  Kancelliraadens  Kontorer.  De 
store  Lindetræer  udenfor  lade  kun  enkelte  Solglimt 
spille  igjennem,  og  Bønderne,  der  komme  for  at  be- 
tale Afgifter  og  Restancer  og  afgjøre  deres  øvrige 
Forretninger,  finde  Stedet  i  høj  Grad  køligt  og  til- 
talende i  Modsætning  til  Varmen,  der  hersker  udenfor. 
Kancelliraaden  og  hans  Skriver  udgjøre  hele  Kontor- 
personalet; der  er  vel  normeret  Gage  for  en  Fuld- 
mægtig, men  Posten  er  for  Tiden  ikke  besat,  thi  den 
forrige  Fuldmægtig  er  bleven  forflyttet,  og  Kancelli- 
raadens eneste  Søn  ventes  først  paa  denne  Dag  hjem 
fra    Kjøbenhavn,    hvor    han    har    taget    den   juridiske 

Embedsexamen.  Den  lille  Vakance  medfører  iøvrigt 
ingen  Ulemper,  thi  der  er  ikke  meget  at  bestille, 
skjønt  Embedet  er  stort  og  godt.  Kancelliraaden  og 
Skriveren  tale  lidt  med  en  eller  anden  Bonde,  der 
kommer  ind,  skrive  lidt,  slaa  lidt  op  i  store  og  gamle 
Bøger  og  se  meget  ud  af  Vinduet  paa  den  sollyse, 
blaa  Himmel,  der  viser  sig  over  Træerne,  kortsagt, 
drive  Forretningerne,  saaledes  som  det  er  behageligt 
at  drive  dem  en  varm  Sommerdag  i  et  køligt  Kontor. 
Kancelliraaden  er  iøvrigt,  hvad  det  Ydre  angaar, 
en  lidt  svær  Mand  med  et  godmodigt  Ansigt  og  zir-  • 
ligt  redte  graa  Haar,  for  det  Indres  Vedkommende 
en  velvillig  Flegmatiker,  der  holder  Middelvejen  i 
Alt.  Han  vil  nødig  rent  fordømme  Nogen  eller 
Noget,  men  søger  altid  at  drage  et  undskyldende 
Moment  frem,  ligesom  for  at  undgaa  enhver  ube- 
hagelig Utilfredshed  med  Verden;  paa  den  anden 
Side  er  det  meget  sjeldent,  at  han  ubetinget  beun- 
drer Nogen  eller  Noget  og  derved  anerkjender  absolut 
Overlegenhed.  Folk,  som  de  ere  flest,  er  hans  Ideal; 
han  holder  mest  af  at  forestille  sig  Verden  som  fuld 
af  skikkelige,  respektable  Mennesker,  der  ikke  give 
hinanden  meget  at  tænke  paa,  og  det  gjør  ham  op- 
rigtig ondt  at  høre  tale  om  Andres  Sorg  og  Ulykke, 
hvorfor  han  ogsaa  ønsker  at  høre  saa  lidt  af  den 
Slags  som  mulig.  Han  bestyrer  sit  Embede  tilfreds- 
stillende, har  aldrig  faaet  Næse  af  Ministeriet,  staar 
sig  godt  med  Biskop  og  Stiftamtmand  og  meget  godt 
med  Amtmanden,  med  hvem  han  endog  omgaaes, 
skjønt  han  paa  den   anden    Side    er    en    meget    yndet 

Selskabsbroder  hos  Kjøbmandsfarni'lierne  i  Byen.  Som 
Politiker  er  han  liberal,  og  endelig  interesserede  han 
sig  paa  denne  Tid  meget  levende  for  Oldsager,  Ud- 
gravninger o.  s.  v.,  stadig  i  det  Haab,  at  Kongen, 
der  alt  engang  havde  undersøgt  nogle  Gravsteder  i 
Kirken,  skulde  gjentage  sine  Forskninger.  Naar  han 
selv  befandt  sig  i  Kirken,  forlod  lian  den  aldrig  uden 
at  have  banket  paa  en  eller  anden  Flise,  skrabet  lidt 
Kalk  af  paa  Muren  for  at  finde  Freskomalerier  eller 
paa  anden  Maade  tilfredsstillet  sin  Længsel  efter  at 
gjøre  et  mærkeligt  Fund,  der  kunde  vække  Opmærk- 
somhed paa  allerhøjeste  Sted.  Denne  Dag  faldt  ham 
lidt  lang,  thi  han  ventede  jo  sin  Søn  hjem  fra  Hoved- 
staden. Dennes  Examen  havde  vel  ikke,  som  Faderen 
udtrykte  sig,  faaet  det  »allerbedste«  Udfald,  men  det 
var  dog  heller  ikke  gaaet  daarligt.  Sagen  er,  at  han 
havde  faaet  anden  Karakter.  Ulykken  var  imidlertid 
ikke  stor,  og  det  var  ikke  uden  Grund,  at  Kancelli- 
raaden  saae  Sagen  i  et  bedre  Lys  end  de  fleste 
Fædre,  især  naar  de  ere  Kancelli-  eller  andre  Raader, 
pleje  at  gjøre ;  thi  der  var  al  mulig  Sandsynlighed 
for,  at  Sønnen  nu  strax  kunde  blive  forsørget  som 
hans  Fuldmægtig  og  med  Tiden,  da  han  var  et  flittigt 
og  ordentligt  Menneske,  blive  hans  Efterfølger  i  Em- 
bedet. Fruen  havde  vel  undertiden,  siden  den  Maaned, 
da  Sønnen  havde  været  næstøverst  i  sin  Klasse,  drømt 
om  at  se  ham  som  en  af  Landets  første  Mænd  eller 
ialfald  som  Etatsraad  i  Kjøbenhavn,  men  da  hendes 
Mand  ikke  var  utilfreds,  mente  hun  heller  ikke  at 
burde    være    det    og    ilede    nu    rastløst    om    i    Køkken 

og  Spisekammer  for  at  berede  Alt  til  den  festlige, 
lille  Familiemiddag,  som  skulde  modtage  den  Hjem- 
komne, og  som  derfor  var  sat  til  en  noget  senere 
Tid   end   ellers. 

Kontortiden  var  endt,  Skriverens  stille  Haab  var 
gaaet  i  Opfyldelse,  han  var  bleven  indbudt  til  at  del- 
tage i  Middagen  og  ilede  nu  hjem  for  at  meddele 
sin  Moder,  den  gamle  Skomagerenke  i  Strædet,  den 
glædelige  Nyhed  og  efter  Evne  smykke  sig  til  Fest- 
ligheden. Kancelliraaden  skyndte  sig  at  komme  sin 
Kone  til  Hjælp  med  en  Tjenstvillighed,  der  vidnede 
om,  at  han  ikke  uden  Lyst  deltog  i  huslige  Sysler. 
Med  Interesse  forhørte  han  sig  om  Ændernes  Tilstand 
og,  om  Jordbærrene  vare  plukkede  af  det  rigtige 
Bed,  og  gik  derpaa  selv  ned  i  den  gamle,  hvælvede 
Kjælder,  hvor  i  svundne  Tider  den  Vin  var  ældet, 
der  havde  kvæget  tørstige  Domherrer  og  Bisper,  og 
hvor  han  nu  udsøgte  den  lille  Flok  af  Ofre,  der 
skulde   forherlige   Festen. 

Med  en  vis  højtidelig  Følelse  fremtog  han  af  en 
Krog,  hvori  der  laa  to  Flasker,  den  ene  af  disse. 
Det  var  en  sjelden,  gammel  Madeira,  de  to  sidste  af 
et  Dusin,  han  engang  for  mange  Aar  siden  havde 
faaet  som  Foræring.  Disse  to  vare  alt  for  flere  Aar 
siden  lagte  tilside  til  denne  Dag,  han  skaanede  dog 
nu  den  ene. 

>Den  gjemmer  vi  til  hans  Forlovelse,«  sagde  han 
ved  sig  selv,  idet  han  med  stille  Glæde  betragtede 
Flaskernes  Ydre,  hvor  Støvet  laa  saa  fast,  at  det 
neppe  lod  sig  tørre   af. 

Med  den  Mands  hele  Alvor,  der  veed,  hvorledes 
det  skal  være,  forbød  han  Kokkepigen  paa  det 
Strengeste  at  tørre  Flasken  af,  den  skulde  staa  paa 
Bordet  i  sin  graa  Dragt  som  Midtpunktet  i  hele  An- 
retningen.    Han  saae  paa  sit  Uhr. 

Nu  niaa  han  snart  komme,*  sagde  han  til  sin 
Kone,  idet  han  gned  sig  i  Hænderne,  »det  er  dog 
en  Lykke  at  faa  sin  Søn  vel  hjem,  efterat  et  af  de 
vigtigste  Afsnit  i  hans  Liv  er  endt.  —  Lad  blot  ikke 
Slikaspargeserne   faa  formeget  Salt.' 

Han  gik  ind  i  Spisestuen,  for,  inden  han  tog  sin 
nye  Frakke  paa,  at  kaste  et  prøvende  Blik  paa  Bor- 
det. Dette  Værelse  var  om  Sommeren  det  bedste  i 
Huset,  højt,  rummeligt  og  køligt,  med  mørke  Paneler 
og  Væggene  beklædte  med  store,  bibelske  Stykker, 
alt  ganske  i  samme  Tilstand,  som  da  det  for  hun- 
drede Aar  siden  var  bleven  moderniseret.  Det  vendte 
ud  mod  Haven,  hvor  Solen  skinnede  stærkt  og  gjorde 
det  grønne  Vinløv,  der  hang  om  Vinduerne,  halvt 
gjennemsigtigt.  Bordet  stod  midt  i  Værelset  og  saae 
med  sine  Blomster,  sin  snehvide  Dug  og  sit  gammel- 
dags Sølvtøj  saa  indbydende  ud,  at  Kancelliraaden 
ganske  oversaa  den  eneste  Person ,  der  var  i 
Værelset,  en  smuk,  ung  Pige,  der  stod  i  en  af  de 
rummelige  Vinduesfordybninger  med  Ansigtet  halvt 
vendt  mod  Lyset  og  betragtede  de  lette  Skver  der- 
oppe, bløde,  lyse,  bestandig  vexlende  for  Vinden. 
Hun  vendte  sig  mod  den  Indtrædende  og  gik 
henimod  ham. 

Goddag,  goddag,  Margrethe!«   raabte  han  glad. 

»Er  De  allerede  der?  Kan  De  se,  vi  gjør  Stads 
af  vor  Søn?     De    dejlige   Blomster  er  vist  fra  Dem?« 

»De  ere  fra  Moders  Have,*  sagde  den  unge  Pige. 
Jeg  kan  se  det,«  sagde  Kancelliraaden,  »de 
store  Roser  voxe  kun  paa  Deres  Espalier.  Det  var 
smukt  af  Deres  Moder  at  spendere  dem.  Jeg  veed, 
at  hun  holder  ligesaa  meget  Hævd  over  sin  »Dron- 
ning Marie«   som  jeg  over  min  gamle  Madeira.« 

»Saa  maa  Moder  vel  have  ment,  at  der  var  lige- 
saa megen  Grund  for  hende  til  at  komme  med  sine 
bedste  Roser  som  for  Dem  til  at  traktere  med  Deres 
bedste  Vin.« 

»Se,  det  var  et  smukt  Svar,«  sagde  Kancelli- 
raaden muntert  og  tog  hende  i  Haanden,  »men,  hvor 
De  ser  fin  og  lys  og  nydelig  ud,  og  jeg  er  saa 
støvet,  saa  De  næsten  kunde  blive  smudsket  paa  Deres 
klare  Kjole  af  at  se  paa  mig.  Deres  Moder  kommer 
vel  strax?  Naa  farvel,  farvel,  jeg  maa  skynde  mig  op 
og  faa  min  nye  Frakke  paa,«  og  han  ilede  ud  af 
Døren. 

Den  unge  Pige  gik  atter  hen  paa  sin  Plads, 
lænede  sig  til  Karmen  og  saae  opmærksomt  paa  de 
lette  Skyer  deroppe,  bløde,  lyse,  bestandig  vexlende 
for  den  letteste  Sommervind. 

Hun  og  hendes  Moder,  Konsistorialraadinden, 
boede  i  den  Fløj  af  Kapitelgaarden,  som  var  indrettet 
til  Fribolig,  og  hvor  Konsistorialraadinden  var  en 
Art  Abbedisse  eller  Forstanderinde.  Hun  havde  som 
Følge  heraf  den  bedste  Lejlighed,  lidt  større  Hævning 
end    de    andre    Damer,    og    da   hun   tillige    havde    en 

Titel,  en  lille  Formue,  og  hentics  Mand  havde  været 
Provst  ved  selve  Domkirken,  hørte  hun  til  Byens 
Patricierfamilier.  Hun  og  hendes  Datter  udgjorde 
Kancelliraadens  fortroligste  Omgang  og  regnedes  med 
til  Familien.  Den  afdøde  Konsistorialraad  havde, 
som  hans  Enke  undertiden  lod  sig  forlyde  med, 
>>  protegeret«  Kancelliraaden  og  væsentlig  bidraget  til, 
at  han  fra  at  være  Fuldmægtig  hos  Stiftsskriveren  var 
bleven  den  Mand,  han  nu  var.  Det  var  én  Selvfølge 
efter  det  nære  Forhold,  hvori  de  to  Familier  stode 
til  hinanden,  at  den  gamle  Frue  og  hendes  Datter 
skulde  spise  til  Middag  hos  Kancelliraadens  paa 
denne  Dag. 

Margrethe  og  den  unge  Kandidat  havde  været 
Legekammerater.  Som  Skoledreng  havde  han  gjort 
hende  Foræringer  af  de  forskjellige  Sjeldenheder, 
han  erhvervede  sig  ved  Kjøb  eller  egen  Bedrift: 
Fuglereder,  Segl,  Salamandere  og  andre  Naturmærk- 
værdigheder. Som  ung  Student  havde  han  bragt 
hende  Glimt  fra  en  anden  Verden  end  den,  der  be- 
grænsedes af  Kapitelgaardens  Mure,  en  Verden  fuld 
af  Liv  og  Bevægelse,  som  det  var  bleven  ham  for- 
undt at  betræde. 

Døren  gik  op.  Konsistorialraadinden  traadte  ind 
i  sin  sorte  Atlaskes  Stadskjole  og  med  sit  Strikketøj 
under  Armen.  Den  gode  Dame  studsede  ved  at  se 
sin  Datter  ene  i  Værelset  og  udbrød    lidt   fornærmet: 

»Man  har  nok  ikke  ventet  os  saa  tidlig.  Der  er 
heller  Ingen  i  Dagligstuen.« 

»De  vide  vist  slet  ikke,  at  Du  er  kommen,  Moder,« 

sagde  Margrethe  hurtig,  thi  hun  vidste,  at  hendes 
Moder  var  lidt  mere  tilbøjelig  til  at  blive  fornærmet 
end  til  atter  at  blive  forsonet. 

»De  havde  dog  al  Grund  til  at  vente  os  nu, 
Klokken  er  fire,«  sagde  Fruen  endnu  en  lille  Smule 
skarpere. 

Til  alt  Held  stak  imidlertid  Kancelliraadinden 
Hovedet  og  en  med  en  Slev  venskabeligt  vinkende 
Haand  ind   ad   den  anden  Dør. 

»Bedste  Frue,«  bad  hun  indstændigt,  »De  und- 
skylder nok,  at  jeg  ikke  kommer  ind  og  tager  høfligt 
mod  Dem,  men  \eg  tøv  ikke  overlade  Karen  at  stikke 
Bollerne    paa    Suppen,    især   naar   De    spiser    hos  os.« 

»Siger  Intet,  min  Bedste,  siger  Intet,«  udbrød 
Konsistorialraadinden  aldeles  formildet,  »jeg  gaar  ind 
i  Dagligstuen  og  venter.« 

»Ja  gjør  det,  saa  er  De  sød,«  og  Hoved,  Haand 
og  Slev  forsvandt  atter  ad  den  ene  Dør  og  den  gamle 
Frue  og  hendes  Datter  ad  den  anden. 

Der  blev  stille  i  Huset,  men  kun  et  Øjeblik,  da 
lød  der  raske  Trin  paa  Trappen,  Udraab  og  høj- 
røstede Stemmer.  Fruen  uden  Slev,  hendes  Mand 
med  halvt  paatrukken  Frakke  kom  ilende  ind  i  Dag- 
ligstuen, hvor  allerede  Konsistorialraadinden  og  hendes 
Datter  havde  modtaget  den  Ankommende.  Ung,  kjøn 
og  livsglad  stod  han  der  i  Stuen,  en  lille  Smule  For- 
legenhed var  udbredt  over  hans  Ansigt,  thi  han  vendte 
jo  ikke  hjem  med  det  gyldne  Skind,  med  første  Ka- 
rakter, men,  da  han  saae,  at  alene  det,  at  han  var 
kommet    hjem,    voldte    saa    stor    Glæde   —    Kancelli- 

raaden  havde  nemlig  besluttet  først  senere  paa  Efter- 
middagen at  vise  sin  Misfornøjelse  —  begyndte  denne 
Følelse  hurtigt  at  forsvinde,  og  kun,  naar  han  mødte 
Margrethes  smilende  Ansigt,  vendte  den  pinlige  For- 
nemmelse tilbage. 

Saasnart  der  var  bleven  en  Smule  Stilhed  i  Stuen, 
begyndte  han  da  ogsaa  med  en  rask  Beslutning  paa 
en  Udvikling  af,  hvor  uheldig  han  havde  været.  Det 
hele  havde  været  en  ulykkelig  Tilfældighed  —  han 
havde  besvaret  alle  Opgaverne  tilfredsstillende  med 
Undtagelse  af  en,  som  han  paa  Grund  af  dens  uhel- 
dige Affattelse  havde  misforstaaet.  Som  Følge  heraf 
havde  han  i  dette  ene  Fag  leveret  en  vel  i  og  for 
sig  meget  rigtig,  men  ikke  til  det  stillede  Spørgsmaal 
svarende  Afhandling;  man  tillagde  nu  netop  af  en 
eller  anden  Grund,  som  han  ikke  forstod,  dette  Fag 
en  særlig  Betydning.  Da  han  tillige  paa  Grund  af 
sine  Informationer,  der  stadig  faldt  sammen  med 
Forelæsningstimerne,  ikke  havde  besøgt  disse  meget, 
frygtede  han  for,  at  denne  Omstændighed  ikke  havde 
været  uden  Indflydelse  paa  den,  som  han  selv  maatte 
tilstaa,  strenge  Bedømmelse,  der  var  bleven  ham 
tildel. 

Denne  lille  biografiske  Skildring  havde  al  ønske- 
lig Virkning,  Margrethes  venlige  Øjne  hvilede  saa 
deltagende  paa  ham,  der  efter  de  lange  Aars  An- 
strengelser havde  havt  saa  liden  Løn,  og  Kancelli- 
raaden,  der  ikke  ønskede  at  forbitre  sig  noget 
Øjeblik  af  sit  behagelige  Liv  med  den  Tanke,  at 
Kjøbenhavns    Universitet    havde    forudrettet  hans  Søn, 

man  haabede,  at  han  ved  Lejlighed  og  ved  Amt- 
mandens Velvillie  skulde  kunne  glide  ind  i  Fuld- 
mægtigpladsen. Han  havde  selv  egentlig  ønsket  at 
holde  en  lille  Ferie,  men,  da  han  i  Løbet  af  nogle 
Dage  var  bleven  bekjendt  med  Forretningerne,  renon- 
cerede han  villig  herpaa.  I  Virkeligheden  vare  disse 
heller  ikke  af  anstrengende  Natur.  Den  største  Tid 
kunde  han  tilbringe  med  at  læse  Aviserne  og  anstille 
Betragtninger  over,  hvor  langt  mere  behageligt  det 
var  at  sidde  rolig  i  den  magelige  Kontorstol  end  at 
færdes  ude  paa  solrige  Marker  og  skyggeløse  Veje, 
som  de  Bønder  gjorde,  med  hvem  Kontoret  havde 
sine  fleste  Forretninger.  Han  glædede  sig  tillige  ret  ved 
at  tænke  paa,  hvorledes  hans  Ansættelse  havde  givet 
ham  et  velkomment  Paaskud  til  at  unddrage  sig  fra 
Deltagelse  i  en  Fodtur  til  Jylland  med  nogle  Univer- 
sitetskamerater.  Med  Velbehag  udmalede  han  sig 
i  Kontorets  kølige  Skygger  Billedet  af,  hvorledes  de 
kæmpede  sig  frem  i  Solhede  og  tæt,  stillestaaende 
Støv  paa  sandede  Landeveje  eller  uendelige  Lyng- 
heder, hvor  en  Boeuf  og  en  halv  Bajer  vare  mange 
Mile  borte,  eller  klatrede  op  ad  Himmelbjerget,  me- 
dens Thermometret  stod  paa  -j-  30".  Der  var 
endnu  en  Behagelighed  ved  Kontoret.  Han  behøvede 
kun  at  læne  sig  lidt  tilbage  paa  sin  Kontorstol,  saa 
kom  netop  Konsistorialraadindens  Vinduer  indenfor 
hans  Synskreds.  Oftest  saae  han  vel  kun  de  hvide 
Gardiner  og  de  blomstrende  Rosentræer,  men  det  var 
dog  ikke  sjeldent,  at  der  ogsaa  viste  sig  en  un-, 
smuk  Pige,  hvis  nydelige  Figur  endmere  fremhævedes 


/  Solskin.  -'40 

af  den  klare,  lette  Sommerkjole.  Naar  hun  tog  sil 
Sytøj  og  satte  sig  ved  Vinduet,  og  maaske  af  og  til 
kastede  et  Blik  over  til  Kontoret,  da  glemte  han 
ganske  Pantebøger  og  Jordskyld  og  kunde  sidde 
længe   med    Blikket   fæstet  paa  hende. 

Medens  udenfor  Vinduet  Lindenes  Blade  be- 
vægede sig  langsomt  for  Sommervindens  Luftning, 
stege  Drømme  og  Erindringer  frem  for  ham. 

Han  tænkte  paa  sine  Drengeaar,  hvorledes  han 
og  Margrethe  havde  færdedes  sammen  i  den  store 
gamle  Have,  i  Fællesskab  besiddet  og  drevet  en  lille 
Parcel  paa  to  Kvadratalen  af  denne  og  trolig  delt 
det  Bytte,  de  gjorde  af  nedfalden  Frugt,  med  hin- 
anden. Senere,  da  han  kom  ind  i  Latinskolen,  delte 
han  vel  for  en  stor  Del  med  de  andre  Drenge  den 
jomsvikingeagtige  Foragt  for  »Piger«,  som  indtil  Kon- 
firmationsalderen er  temmelig  almindelig  hos  det 
stærkere  Kjøn,  og  følte  sig  uendelig  højt  hævet  over 
den  lille,  flere  Aar  yngre  Pige,  men  han  undlod  dog 
sjeldent,  skjønt  i  en  nedladende  Tone,  naar  de  om 
Eftermiddagen  mødtes  i  Haven,  at  meddele,  naar 
han  havde  » smurt '<  en  anden  Dreng,  faaet  Nul  i 
Mathematik  eller  udført  en  anden  lignende  ung- 
dommelig Heltegjerning.  Og  da  blidere  Følelser  for 
Kvindekjønnet  begyndte  at  gjennemstrømme  det  unge 
Bryst,  og  det  opdagedes,  at  flere  af  Klassens  Drenge 
van*  poetisk  begavede  og  besang  Naturens  Skjønhed, 
Efteraarets  Pragt  og  ulykkelig  Kjærligheds  tilintet- 
gjørende  Virkning  paa  det  menneskelige  Liv,  og 
nærede     stille     Tilbøjelighed     for    unge     Damer,     hvis 

Vinduer  de  gik  forbi  paa  Vejen  til  Skolen  —  da 
begyndte  ogsaa  Christian  at  betragte  den  smukke, 
lille  Margrethe  med  andre  Øjne  end  hidtil.  I  en  for- 
trolig Time  tilstod  han  for  sin  bedste  Ven,  der  var 
i  Kost  hos  en  Bundtmager  og  led  af  ulykkelig  Kjær- 
lighed til  dennes  rødkindede  og  rødhaandede  Datter, 
at  ogsaa  han  paa  sin  Side  vidste,  hvad  Kjærlighed 
var,  og  led  Skinsygens  Kvaler  for  en  ung  Soraners 
Skyld,  en  Søn  af  en  i  Stiftelsen  boende  Præsteenke, 
der  var  meget  farlig  paa  Grund  af  sin  blaa  Uniform 
med  Fønixknapperne,  og  om  hvem  Margrethe  engang 
havde  sagt,  at  han  lignede  Carl  af  Rise.  Ja,  en  Dag 
i  Sommerferien,  da  han  havde  en  til  Vished  græn- 
sende Formodning  om,  at  denne  og  Margrethe  havde 
kysset  hinanden  i  Ribsbuskene,  tænkte  han  endog  for 
Alvor  paa  at  slaas  med  Drengen  og  blev  strax 
samme  Aften  Digter,  idet  han  forfattede  et  længere 
Kvad  om  en  Ungersvend,  der  havde  mistet  Fader, 
Moder,  Søster  og  Broder,  og  stod  ganske  alene  i 
Verden,  indtil  han  i  Skoven  mødte  den  dejligste 
Rose,  hvilket  Møde  i  høj  Grad  forbedrede  hans 
sjælelige  Tilstand,  indtil  det  viste  sig,  at  samme  Rose 
en  Aften  i  Maaneskin  besveg  hans  trofaste  Hjerte 
under  Bøgenes  Kroner,  hvilket  atter  havde  til  Følge, 
at  Alt  omkring  ham  blev  sort  og  mørkt,  og  Døden 
nærmede  sig. 

Denne  Udgydelse  renskrev  han  paa  et  Stykke 
fint  Brevpapir,  gjemte  det  nederst  i  sin  Skuffe  og  tog 
i  en  ny  fortrolig  Time  det  bestemte  Løfte,  at  Bundt- 
magerens   Kostgænger,     hvis     Christian    døde,     skulde 

indfinde  sig  hos  hans  Forældre,  forlange  Nøglen 
til  hans  Kommode  og  brænde  dette  Papir  uden  at 
læse  det. 

Hans  Tanker  gik  fra  Drengeaarene  til  Tiden, 
da  han  blev  Student.  Han  mindedes,  hvor  uendelig 
ensom  han  i  Begyndelsen  følte  sig  i  det  nye  Liv, 
dette  nye  Liv,  der  dengang  forekom  ham  saa  stort. 
Hans  Tanker  søgte  da  med  Vemod  hjem  til  den 
stille  Kapitelgaard  med  dens  bekjendte  Ansigter, 
men  det  fejlede  aldrig,  at  de  da  særlig  dvælede  ved 
en  ung  Pige,  halvt  Barn  endnu,  men  allerede  saa 
smuk  —  og  naar  i  Studenterforeningen  ved  de  lystige 
Sold  Stemningen  pludselig  fik  et  helt  andet  Anstrøg, 
medens  de  unge  Studenter  begejstret  og  længsels- 
fuld sang: 

»Sparsomt  i  Norden  vi  Blomsterne  finde«, 

da  fremsteg  bestandig  for  hans  Sjæl  det  samme  Billed, 
og  han  sang  Stroferne: 

»Hende  vi  elske,  mens  Hjertet  det  slaaer, 
Hende  vi  prise,  mens  Læben  formaaer«, 

med  dobbelt  Inderlighed. 

Han  mindedes,  hvorledes  han  havde  længtes 
efter  den  første  Ferie,  da  han  for  sit  Hjem  skulde 
fremtræde  i  hele  Glansen  som  den  unge  Student  fra 
Hovedstaden  med  de  nye  Ideer  og  de  nye  Forestil- 
linger, hvorledes  han  higede  efter  at  meddele  sig, 
efter  at  vise  hen  paa  et  Liv,  de  derude  ikke  kjendte, 
fortælle    om    de    nye    Forbindelser,    han   havde   sluttet, 

Vinduer  de  gik  forbi  paa  Vejen  til  Skolen  —  da 
begyndte  ogsaa  Christian  at  betragte  den  smukke, 
lille  Margrethe  med  andre  Øjne  end  hidtil.  I  en  for- 
trolig Time  tilstod  han  for  sin  bedste  Ven,  der  var 
i  Kost  hos  en  Bundtmager  og  led  af  ulykkelig  Kjær- 
lighed til  dennes  rødkindede  og  rødhaandede  Datter, 
at  ogsaa  han  paa  sin  Side  vidste,  hvad  Kjærlighed 
var,  og  led  Skinsygens  Kvaler  for  en  ung  Soraners 
Skyld,  en  Søn  af  en  i  Stiftelsen  boende  Præsteenke, 
der  var  meget  farlig  paa  Grund  af  sin  blaa  Uniform 
med  Fønixknapperne,  og  om  hvem  Margrethe  engang 
havde  sagt,  at  han  lignede  Carl  af  Rise.  Ja,  en  Dag 
i  Sommerferien,  da  han  havde  en  til  Vished  græn- 
sende Formodning  om,  at  denne  og  Margrethe  havde 
kysset  hinanden  i  Ribsbuskene,  tænkte  han  endog  for 
Alvor  paa  at  slaas  med  Drengen  og  blev  strax 
samme  Aften  Digter,  idet  han  forfattede  et  længere 
Kvad  om  en  Ungersvend,  der  havde  mistet  Fader, 
Moder,  Søster  og  Broder,  og  stod  ganske  alene  i 
Verden,  indtil  han  i  Skoven  mødte  den  dejligste 
Rose,  hvilket  Møde  i  høj  Grad  forbedrede  hans 
sjælelige  Tilstand,  indtil  det  viste  sig,  at  samme  Rose 
en  Aften  i  Maaneskin  besveg  hans  trofaste  Hjerte 
under  Bøgenes  Kroner,  hvilket  atter  havde  til  Følge, 
at  Alt  omkring  ham  blev  sort  og  mørkt,  og  Døden 
nærmede  sig. 

Denne  Udgydelse  renskrev  han  paa  et  Stykke 
fint  Brevpapir,  gjemte  det  nederst  i  sin  Skuffe  og  tog 
i  en  ny  fortrolig  Time  det  bestemte  Løfte,  at  Bundt- 
magerens   Kostgænger,     hvis    Christian    døde,     skuld<- 


/  Solskin.  251 

indfinde  sig  hos  hans  Forældre ,  forlange  Nøglen 
til  hans  Kommode  og  brænde  dette  Papir  uden  at 
læse  det. 

Hans  Tanker  gik  fra  Drengeaarene  til  Tiden, 
da  han  blev  Student.  Han  mindedes,  hvor  uendelig 
ensom  han  i  Begyndelsen  følte  sig  i  det  nye  Liv, 
dette  nye  Liv,  der  dengang  forekom  ham  saa  stort. 
Hans  Tanker  søgte  da  med  Vemod  hjem  til  den 
stille  Kapitelgaard  med  dens  bekjendte  Ansigter, 
men  det  fejlede  aldrig,  at  de  da  særlig  dvælede  ved 
en  ung  Pige,  halvt  Barn  endnu,  men  allerede  saa 
smuk  —  og  naar  i  Studenterforeningen  ved  de  lystige 
Sold  Stemningen  pludselig  fik  et  helt  andet  Anstrøg, 
medens  de  unge  Studenter  begejstret  og  længsels- 
fuld sang: 

»Sparsomt  i  Norden   vi  Blomsterne  finde«, 

da  fremsteg  bestandig  for  hans  Sjæl  det  samme  Billed, 
og  han  sang  Stroferne: 

»Hende  vi  elske,  mens  Hjertet  det  slaaer, 
Hende  vi  prise,  mens  Læben  formaaer«, 

med  dobbelt  Inderlighed. 

Han  mindedes,  hvorledes  han  havde  længtes 
efter  den  første  Ferie,  da  han  for  sit  Hjem  skulde 
fremtræde  i  hele  Glansen  som  den  unge  Student  fra 
Hovedstaden  med  de  nye  Ideer  og  de  nye  Forestil- 
linger, hvorledes  han  higede  efter  at  meddele  sig, 
efter  at  vise  hen  paa  et  Liv,  de  derude  ikke  kjendte, 
fortælle    om    de    nye    Forbindelser,    han   havde   sluttet, 

Studenternes  Lærdom  og  Betydning  i  Samfundet,  og 
tillige  erindrede  han,  hvorledes  der  ikke  var  Nogen, 
hvem  han  higede  saameget  efter  at  have  til  Tilhører- 
inde   som  Margrethe. 

Hans  Forventninger  opfyldtes,  han  følte,  at  den 
unge  Pige  med  de  barnlige  Forestillinger  saae  op  til 
Studenten  med  det  frie  Blik  paa  Livet,  der  alt  havde 
lært  saameget  og  kjendte  saameget  til  Verden.  Alle 
de  unge  Kontorister  og  Handelsmænd  med  de  store 
Hænder  og  de  spraglede  Halstørklæder  forstod  han 
ganske  at  stille  i  Skygge.  Og  da  han  vendte  tilbage 
til  Hovedstaden,  syntes  han,  at  han  paa  den  ene 
Maaned  var  bleven  dobbelt  saa  mandig  som  før,  og 
han  sang  de  to  Strofer  af  den  smukke  Studentersang 
med   en  vis  triumferende  Sikkerhed. 

Margrethes  Billede  var  vedblevet  at  sno  sig 
gjennem  hans  Tilværelse,  ikke  med  nogen  stærk,  be- 
tagende Lidenskab,  men  som  en  lys,  velgjørende 
Erindring,  som  han  stundom  søgte  med  mere,  stundom 
med  mindre   Trang. 

Og    nu  ja    det     var     Hovedpunktet     i     hans 

Drømmerier:    »Hvad  nu?«   — 

Christian  var  imidlertid  langtfra  indskrænket  til  at 
se  Margrethe  fra  Kontorets  Vinduer.  Hun  og  hendes 
Moder  vare  næsten  daglige  Gjæster  ovenpaa,  og  han 
selv  indfandt  sig  ogsaa  hyppigt  i  Konsistorialraad- 
indens  Lejlighed  eller  i  hendes  private  Lysthus,  hvor 
man  i  den  varme  Sommertid  sad  som  i  et  af  Husets 
Værelser. 

Den    gamle    Frue    holdt   meget   af   at    politisere, 

men  hun  kunde  ikke  faa  sin  Videbegjærlighed  stillet 
hos  Kancelliraaden,  thi  denne,  der  hyldede  Hegels 
Sætning:  >Was  ist,  das  ist  verniinftig«,  holdt  mest  af 
at  tage  Forholdene,  som  de  vare,  bryde  sig  saa  lidt 
som  muligt  om,  hvorledes  de  kunde  være  og  burde 
være  og  saae  Alt  fra  den  lysere  Side.  Christian  der- 
imod interesserede  sig,  som  de  fleste  af  sine  Jevn- 
aldrende,  meget  for  Politik,  saameget  mere,  som  den 
af  dem,  han  fra  Drengeaarene  havde  sluttet  sig  mest 
til,  og  hvem  han  ganske  saae  op  til,  Knud  Sparre, 
var  en  meget  ivrig  Politiker.  Det  var  derfor  altid  en 
stor  Glæde  for  den  gamle  Frue,  naar  hun  saae  ham 
komme  med  >  Dagbladet'  ,  som  han  holdt  for  sin  egen 
Fornøjelse,  og  som  han  hver  Dag  bragte  hende. 

Saa  satte  hun  sig  tilrette,  skød  Brillerne  fast  og 
strikkede   dobbelt  saa  ivrigt. 

»Hvorledes  gaar  det  med  den  svenske  Alliance?« 
eller  »Hvorledes  gaar  det  med  Dannevirkes  Befæst- 
ning?^ var  gjerne  det  Spørgsmaal ,  hvormed  hun 
modtog  ham,  thi  det  var  just  den  smukke  Sommer, 
da  man  drømte  de  lykkelige  Drømme,  anede,  at 
noget  Stort,  Afgjørende  og  Heldbringende  laa  ude  i 
Fremtiden,  da  der  var  ligesom  noget  Vækkende  i 
hele  Luften. 

1  Ja,  lad  dem  kun  komme,  disse  Stortyskere,« 
sagde  hun  en  Dag,  da  der  var  kommet  Efterretning 
om,  at  Tyskland  under  Trusel  af  Forbundsexekution 
forlangte  en  ny  Indrømmelse  af  Danmark,  »lad  dem 
komme  til  Dannevirke.  Det  er  ikke  for  Intet,  at  de 
har     saa     travlt    med     at    omtale     den     i     deres    tvske 

Blade  og  indrømme,  at  den  ikke  er  til  at  spøge  med. 
Der  er  høje,  stærke  Volde  og  dybe  Oversvømmelser 
og  over  hundrede  Kanoner  staar  der  jo  alt,  gode. 
danske  Kanoner  fra  Linieskibene,  som  længes  efter 
at  komme  med.  Min  Søstersøn,  som  har  ligget  i 
Lejr  dernede,  har  givet  mig  en  rigtig  god  Beskrivelse 
af,  hvor  stort  og  fortræffeligt  Alt  er.« 

»Og  den  svenske  og  norske  Hær  maa  De  da 
ikke  glemme,«   lagde  Christian  til. 

»Glemme  den?  Nej,  ligesaalidt  som  de  skulle 
glemme  den,  naar  de  engang  have  havt  at  gjøre 
med  den.  To  Konger  og  tre  Kongerigers  Hær,  der 
alle  slaas  som  een  Mand,  det  er  et  Syn,  som  de 
Tyskere  sjelden  have  set.  Vi  skal  feje  dem  ud,  vi 
skal  kaste  dem  hen.  Havde  jeg  blot  en  Søn,  som 
kunde  være  med !  Jeg  føler  paa  mig  selv,  at  han 
ikke  vilde  falde,  men  komme  hjem  med  Sejr.« 

Man  hørte  raske  Skridt  gjennem  Haven,  og  en 
ældre  Mand  nærmede  sig  Lysthuset. 

»Goddag,  Hr.  Overlærer,«  sagde  Christian,  »saa 
tidlig  paa  Morgenstunden?« 

»Ja,«  sagde  den  Kommende,  Overlærer  Ludvig- 
sen ved  den  lærde  Skole,  »jeg  kommer  for  at  for- 
tælle store  og  gode  Nyheder.  Jeg  har  lige  faaet 
Brev  fra  vor  Rigsdagsmand,  og  han  fortæller  for  ganske 
vist,  at  Alliancen  med  Sverrig  er  afsluttet  og  tiltraadt 
af  Frankrig.  Det  gaar  efter  al  Sandsynlighed  løs 
til  Efteraaret.  Det  bliver  store  Dage  for  vort  Fædre- 
land. « 

»Ja,    tænkte   jeg   ikke    nok,    at    vi    vilde  faa  godt 


/  Solskin.  255 

Nyt     at    høre     idag?«,    sagde    Konsistorialraadinden. 

»Jeg  har  kunnet  føle  det  paa  mig  ligefra  Morgen- 
stunden.« 

vDet  glæder  mig  at  skulle  være  den  Første,  som 
bragte  Nyheden,«  sagde  Overlæreren.  »Jeg  var  først 
ovre  hos  Kancelliraaden ;  jeg  kunde  ikke  blive  paa 
Skolen,  men  maatte  ud  med  mine  Nyheder,  skjønt 
det  kun  er  et  af  de  korte  Frikvarterer,  og  det  vil 
komme  til  at  gaa  ud  over  den  latinske  Stil  i  sjette 
Klasse.« 

»Det  har  jeg  altid  tænkt  mig  om  Frankrig,« 
sagde  Christian  dybsindigt,  »Napoleon  m  a  atte  gjøre 
det,  han  fortsætter  Onklens  Traditioner  og  har  blot 
ventet  paa  en  Lejlighed  til  at  gjengjælde  Danmark 
den  Troskab,  det  viste  ham.  Desuden  vil  han  paa 
den  Maade  nemmest  naa  sit  Maal,  at  faa  Rhin- 
grænsen.« 

»Hør,  veed  De  hvad,  Hr.  Ludvigsen,  nu  skal  De 
sætte  Dem  ned,  medens  Margrethe  henter  Noget  af 
min  gamle  Solbærrom,  et  Glas  af  den  har  De  ærlig 
fortjent.« 

»Nej  Tak,  Frue,  De  maa  undskylde,  jeg  tør  ikke 
blive  længere  fra  Drengene,  den  halve  Time  er  alt 
gaaet.  Hvis  Skolen  skulde  faa  Lov  i  Anledning  af 
Nyheden,  kommer  jeg  igjen.« 

»Gud  veed,  om  Ludvigsen  dog  havde  Ret,«  sagde 
Christian  atter  eftertænksomt,  da  den  Omtalte  var  ilet 
bort  til  den  latinske  Stil.  »Det  lyder  mig  dog  noget 
usandsynligt. « 

»Tror    Du    det     nu     ikke?«     sagde    Konsistorial- 


-\Sn  V.   C.   S.    Topsøe. 

raadinden.  Det  lader  saa  tvivlraadigt  og  ubestemt, 
det  var  Et,  og  dernæst  skal  et  ungt  Menneske  altid 
tro  det  Bedste.  "Hellere  stole  formeget  paa  det  Gode 
end  for  lidt.  Det  vilde  jeg  have  lært  min  Søn,  havde 
jeg  havt  nogen. 

»Men  det  nytter  dog  heller  ikke  at  hengive  sig 
til  falske  Illusioner,«  svarede  Christian  lidt  overlegent, 
og  naar  man  erkjender,  at  det  ingen  Sandsynlighed 
har  for  sig,  at  Frankrig  skulde  hjælpe  os,  hvorfor 
skal  man  saa  ikke  udtale  sin  Erkjendelse?  Man  maa 
tage   Forholdene,   som  de   ere.« 

»Det  lyder  nu  saa  klogt,  sagde  Fruen,  »men 
tænkte  Alle  saaledes,  hvordan  tror  Du  saa  det  gik  i 
Verden?     Vi   bleve  Pjalte   Allesammen. 

Margrethe,    som    hele    Tiden    havde    siddet    for- 
dybet   i    sit    Arbejde    uden    at    skjænke    den    politiske 
Samtale    nogen    Interesse,    saae    halvt    forskrækket  op. 
Men  De  misforstaar  mig  virkelig  aldeles,«    sagde 
Christian  fornærmet. 

»Naa  ja,  ja,  det  kommer  vi  nok  ud  af,«  sagde 
den  gamle  Frue,  »Du  er  jo  ellers  en  flink  Fyr,  og 
den  Dag,  Du  kommer  og  siger:  Nu  er  Krigen  be- 
gyndt og  nu  rejser  jeg  til  Dannevirke,  bliver  vi  nok 
enige,  enten  saa  Frankrig  er  med  eller  ikke.  Vi 
skal  forsyne  Dig  godt  med  Uldent,  baade  Trøjer  og 
Strømper  og  sende  Dig  alle   gode   Sager  o\ 

\cg  tænker  ogsaa  nok,  vi  tilsidst  kommer  ud  af 
det,«  sagde  Christian,  »foreløbig  skal  jeg  paa  Kontoret, 
jeg  har  meget  travlt  idag.« 

Og    dermed    gik    lian    sin    Vej;    men    det    nagede 

ham,  at  Margrethe  havde  hørt  sin  Moder  sige  om 
ham,  at  dersom  Alle  tænkte  som  lian,  bleve  vi  Pjalte 
Allesammen. 

Det  var  nemlig  gaaet  op  for  ham,  at  han  virke- 
lig elskede  Margrethe.  Han  følte  vel  ingen  særlig 
Trang  til  at  betragte  Maanen,  naar  den  skinnede 
over  Domkirken,  eller  anstille  andre  astronomiske 
Observationer.  Han  hengav  sig  ikke  til  metriske 
Øvelser  eller  ensomme  Spasereture  og  betragtede  ikke 
Blomster,  Træer  og  Lysvirkninger  i  Landskabet  paa 
nogensomhelst  anden  Maade  end  tidligere,  men  han 
befandt  sig  altid  meget  vel  i  Margrethes  Selskab, 
savnede  hende,  naar  han  ikke  var  sammen  med 
hende,  og  forestillede  sig  det  som  en  overordentlig 
behagflig  og  lykkelig  Tilstand  at  være  forlovet  eller 
gift  med  hende.  I  den  smukke  lille  By  med  Skov 
og  Sø,  hvor  Yinter  og  Sommer,  Foraar  og  Ffteraar 
skiftede  saa  fredeligt,  og  det  ene  Aar  gik  Ligesaa 
roligt  hen  som  det  andet,  skulde  Livet  glide  hen  i 
hyggelig  Fred,   i  behagelig  Stilhed. 

Han  var  ikke  urolig  for,  hvad  Svar  Margrethe 
vilde  give  ham,  men  længtes  dog  meget  efter  en 
Afgjørelse.  Vel  havde  han  besluttet  ikke  at  forlove 
sig,  før  han  var  bleven  Fuldmægtig,  men  paa  den 
anden  Side  følte  han  dog  en  Trang  til  at  udtale  sig, 
til  paa  en  Maade  forud  at  faa  Forholdet  stiltiende 
ordnet  og  sikret.  Det  var  imidlertid  vanskeligt  for 
ham  at  faa  Lejlighed  til  saaledes  at  antyde  sine 
Følelser.  De,  saas  vel  ofte,  da  de  næsten  levede 
som    i    een     Familie,    men    netop    af    denne     Grund 

V.  C.  S.  Topsøe:  Samlede  Forta-llinger      I.  \j 

saas  de  ogsaa  rneget  sjeldent  uden  Vidner,  og 
naar  de  endelig  et  sjeldent  Øjeblik  mødtes  alene, 
var  Forholdet  mellem  dem  altid  undergaaet  en 
eller  anden  let  Forandring,  og  Margrethe  lidt  mere 
fremmed  og  tilbageholdende  ligeoverfor  ham  end 
ellers. 

En  Formiddag  sad  hun  alene  i  det  store  Lyst- 
hus og  svede.  Som  det  ofte  var  Tilfældet,  indfandt 
Christian  sig  lidt  efter  aldeles  hændelsesvis.  Margrethe 
blev  lidt  rød,  da  han  nærmede  sig,  og  sad  en  lille 
Smule  længere ,  end  det  var  naturligt ,  inden  hun 
mærkede,  at  han  kom,  men  sagde  dog  meget  roligt 
sit  »  Godmorgen  « . 

Christian  blev  staaende  ved  Indgangen  til  Lyst- 
huset, han  vovede  ikke  at  sætte  sig  ved  hendes  Side. 
thi  der  var  kun  et  saa  lille  Stykke  tilovers  af  Bænken, 
at  han  var  kommen  hende  meget  nær.  hvis  han  havde 
sat  sig  ned. 

En  ligegvldig  Samtale  begyndte,  men  Keplikerne 
faldt  meget  langsomt.  Man  hørte  i  længere  Mellem- 
rum ingen  anden  Lyd  end  den  ensformige  Summen 
af  Insekter,  som  dansede  om  i  Solskinnet.  Margrethe 
undgik  saa  meget  som  muligt  at  møde  Christians  Blik, 
der  ufravendt  var  hæftet  paa  hende.  Christian  vidste 
neppe,  hvad  hans  Læber  halvt  mekanisk  sagde.  Mar- 
grethe følte  langsomt  Rødmen  stige  op  i  sine  Kinder 
og  sin  Forvirring  voxe  og  samlede  kun  med  Møje 
sine  Tanker  til  Svar. 

Han  havde  en  Stok  i  Haanden  og  tegnede  med 
den  i   Gangens  Sand   og  i  det  lille  Bed  udenfor  I. 

huset.       I  Tein     saae     en     lille,     uanselig    Plante    i     det, 
tankeløst  rev  han   den   op. 

Men,  Christian,  hvad  gjorde  Du?«  raabte  Mar- 
grethe forskrækket. 

»Hvad  er  det?«    spurgte  han. 

Aa,  det  var  forresten  Intet,«  sagde  hun,  »det 
var  en  lille  Plante,  som  jeg  fik  af  gamle  Kirstine, 
min  Amme,  sidste  Gang,  jeg  besøgte  hende.  Hun 
sagde,  det  var  en  Lykkeurt,  en  lille,  sjelden  Blomst, 
hun  havde  funden  i  sin  Have  ved  Nymaane.  Den 
viser  Menneskets  Skæbne ;  naar  den  trives  godt, 
bliver  den  lykkelig,  som  har  plantet  den.  Du  veed 
nok,  at  hun  er  meget  overtroisk  og  tror  paa  Ellefolk 
og  kan  se  Bakkepigen  sidde  ved  Galgebakken;  jeg 
tror  naturligvis  heller  ikke  paa,  hvad  hun  siger,  men 
tog  Blomsten  for  ikke  at  støde  hende  og  plantede 
den  der.« 

»Jeg  synes,   at  der  har  staaet  en  Rosenbusk  før,« 
sagde   Christian. 

Det  har  der  ogsaa,«  sagde  Margrethe  forlegent, 
>men  den  har  jeg  taget  op.  I  Begyndelsen  stod  den 
lille  Plante  kun  daarligt,  jeg  vilde  prøve,  om  jeg  dog 
ikke  kunde  faa  den  til  at  trives,  og  tog  Rosenbusken 
op,  fordi  den  tog  Solen  fra  den.  Det  hjalp  ikke; 
men  paa  engang  kunde  jeg  se,  at  den  slog  Rod  og 
begyndte  at  voxe.  Det  var  blot  derfor,  jeg  blev  be- 
drøvet,  da  Du   rev   den    op. 

Det  gjør  mig  meget  ondt,«  sagde  Christian  med 
et  saa  ulykkeligt  Ansigt,  at  Margrethe  kom  til  at  le 
deraf.       Han     tog    forsigtig    den     lille     Plante     op    fra 

]orden  og  undersøgte  dens  Tilstand ;  men  der  var 
intet  Haab  om,  at  den  vilde  trives.  Rødderne  vare 
revne  helt  af.  Om  Eftermiddagen  bragte  han  det 
smukkeste  Rosentræ,  han  havde  kunnet  opdrive  i 
Byen,  og  plantede  det  i  Lykkeurtens  Sted,  men  det 
forekom  ham  dog  til  Trods  for  Margrethes  venlige 
Tak,  at  han  ikke  ret  havde  gjort  sin  Forseelse  god. 
Hun  og  hendes  Moder  stode  just  i  Begreb  med  at 
spasere  ud  tilligemed  en  af  de  gamle  Damer,  der 
boede  i  Klosterfløjen,  og  han  bad  om  at  maatte  led- 
sage  dem. 

Byens  Omegn  var  dejlig,  med  Skov  og  Sø  og 
hjemlige  Marker.  Alt  var  dobbelt  dejligt  i  den  sil- 
dige  Eftermiddagstime. 

Nær  Byen  laa  store  Skove.  I  Udkanten  af  disse, 
rundt  omgivet  af  høje,  kratbevoxede  Skrænter  laa  en 
gammel  Vandmølle.  Beliggenheden  var  underlig  ro- 
mantisk. Det  var  et  af  de  Steder,  som  den.  der 
ser  det  første  Gang,  altid  synes,  at  han  har  kjendt 
tidligere  og  bevaret  i  en  dunkel  Erindring.  I  de 
Dage,  da  den  lille  By  var  en  mægtig  Stad,  da  stolte 
Riddere  og  skjønne  Damer  færdedes  i  den,  da  Rid- 
derborgen endnu  knejsede  paa  den  store  Bakke  ved 
Søen,  hvor  de  røde  Stene  hvert  Aar  bøje  Plovjernets 
Kanter,  da  lystige  Jægei  skarer  med  klingende  Horn 
jagede  Vildtet  i  de  vidtstrakte  Skove,  da  havde  den 
skjulte  Vandmølle  været  paa  sin  Plads,  og  Møllerens 
Datter  havde  vel  fra  Dybet  set  op  efter  de  forbi- 
farende, lystige  Jægere  med  de  vajende  Fjedre  og 
de  prægtige  Dragter  og  maaske  mødt  en   af  dem  om 

Aftenen,  naar  Skyggerne  faldt  paa  over  Skovene  og 
laa  dobbelt  skjulende  over  Mollen  og  de  hviskende 
Træer  omkring  den. 

Nu  laa  den  der  skjult  og  stille,  som  om  Tiden 
var  gaaet  fra  den,  halvt  ubeboet,  thi  Skovbækkens 
Vand  flød  ikke  længere  rigeligt,  dens  Ejer  passede 
kun  daarligt  sin  Forretning  og  var  ofte  hele  Uger 
borte,  og  Alt  stod  da  lukket  og  ode,,  smulrende 
langsomt  hen  med  mangen  ituslaaet  Rude  og  enkelte 
Huller  i  Taget.  Der  herskede  altid  en  særegen 
Stilhed  over  Stedet;  dobbelt  ensomt  var  der,  naar 
Møllen  ikke  var  igang,  og  Vandet  ensformigt  rislede 
afsted. 

Oppe  paa  en  af  Skrænterne  stod  en  Bænk, 
Træerne  i  den  smalle,  tilgroede  Have  havde  man 
næsten  ved  sine  Fødder.  Her  satte  man  sig  et 
Øjeblik  til  Hvile.  De  to  ældre  Damer  talte  om  Afte- 
nens Skjønhed  og  Aftenluftens  Farlighed  og  rejste 
sig  snart  for  at  gaa  videre.  Christian  og  Margre- 
the bleve  siddende  og  betragtede  Lysets  Spil  paa 
Træerne. 

>]eg  kunde  godt  lide  at  bo  i  den  Mølle,  skjult 
og  stille,  <    sagde  Christian. 

»Jeg  ogsaa,  naar,  jeg  veed  ikke  ret,  hvorledes 
jeg  skal  udtrykke  det,  naar  jeg  først  havde  levet 
noget   i   Verden, <    svarede  Margrethe. 

Han  saae  lidt  forundret  paa  hende,  ikke  saa- 
meget  over  det  Anstrøg  af  »Føleri«,  som  var  udbredt 
over  denne  Ytring,  som  mere  over  det  Blik,  den  lod 
ham    kaste   i    hendes  Tankeo-anir.     Hun   var   ellers   altid 

saa  underlig  tavs  og  tilbageholdende ,  og  hendes 
Tanker  vare-en  lukket  Bog.  Var  det  Aftenens  drøm- 
mende Skjønhed,  der  nu  aabnede  Sjælen,  eller  var 
det  noget  Mere  ? 

Men  se,«  udbrød  hun  pludselig,  der  paa 
Vandledningens  Kant  ligeved  Hjulet,  i  Sprækken,  tror 
jeg  virkelig,  at  den  samme  Blomst  staar,  som  gamle 
Kirstine   sagde,   var  en  Lykkeblomst. 

Christian  saae  derhen.  En  stor,  gammel  Træ- 
ledning førte  den  forbiløbende  Bæks  Vand  fra  Skræn- 
ten over  et  Stykke  af  den  dybt  liggende  Have  til 
Møllehjulet.  Forskjellige  Planter  spirede  frodigt  i 
dens  Revner,  og  blandt  dem  stode  virkelig  nogle,  der 
ganske  lignede  den  lille,  tykbladede  Plante,  han  havde 
ødelagt  om  Formiddagen.  Rask  sprang  han  op, 
svang  sig  over  Stakittet,  der  var  sat  ved  Skræntens 
Rand  og  traadte  ud  paa  den  glatte  Vandledning. 
Den  var  bred  nok  til,  at  man  kunde  gaa  derpaa, 
men  der  var  en  Afgrund  —  rigtignok  af  de  smaa  — 
til   begge   Sider. 

Hvor  vil  Du  hen?'    raabte   Margrethe   forfærdet. 
»Jeg  henter  Lvkkeblomsten,«   svarede   han. 

Nej,  Du  maa  ikke,  jeg  vil  ikke  have  det.  Du 
kan   falde  ned.« 

Jeg  vil  gjøre  godt  igjen,  hvad  jeg  forbrød  ifor- 
middags,«  sagde  han  og  gik  langsomt  et  Par  Skridt 
videre.     Det  saae  virkelig  farligt  ud. 

Vend  om,  jeg  beder  Dig  derom,«  raabte  Mar- 
grethe. 

Der    var    Noget   i    den    Tone,    hvormed    hun   talte, 

som  et  Øjeblik  lod  Christian  føle,  at  han  kunde  have 
vovet  sit  Liv  for  at  skaffe  hende  Blomsten,  men  han 
vendte  om. 

>Det  var  smukt  af  Dig,  at  Du  var  saa  lydig,« 
sagde   Margrethe   efter   et  Øjebliks  Tavshed. 

De  gik  bort  fra  den  skovomhegnede  Vandmølle, 
som  svøbtes  i  Aftenens  drømmende  Skygger,  og  ud 
paa  den  lyse.  brede  Vej,  der  førte  til  Byen,  og  paa 
hvilken  de  to   ældre  Damer  saas    et    Stykke    iforvejen. 


Sommeren  led  mod  Enden.  En  smuk  Eftermid- 
dag i  Begyndelsen  af  September  sad  Kanceliiraadens 
Familie  og  Konsistorialraadinden  og  hendes  Datter  i 
det   store   Lysthus  i  Haven  og  drak   Kaffe. 

»Jeg  holder  meget  af  Naturen/-  sagde  Kan- 
celliraaden,  »Maden  smager  allerbedst  i  den  friske 
Luft  mellem  Blomsterne  og  de  prægtige,  grønne 
Træer. 

»Ja,  det  er  ganske  sandt,«  sagde  Christian,  idet 
han  pustede  Røgen  fra  sin  Cigar  ud  i  en  lang  Stribe, 
afbrudt  ved  kunstige  Ringe,  »se  nu  ogsaa,  hvor  Rør- 
gen  ser  dejlig  blaa  ud  i  Solskinnet.  Det  var  et  ud- 
mærket Indfald  af  Moder,  at  vi  endnu  engang  skulde 
spise  hernede.  Moder  har  altid  saadanne  udmærkede 
Ideer.' 

Fruen  smilede  veltilfreds  over  den  Ros,  som  blev 
hende  tildel  og  udbrød,  henreven  af  Nydelsen  af  at 
være  populær : 

»Skal  der  være  Gilde,  saa  lad  der  være  Gilde. 
Jeg  har  lige  faaet  en  Søsterkage  fra  Bageren,  som 
egentlig  skulde  have  staaet  til  iaften,  naar  Overlærer 
Ludvigsen  kommer,  men  nu  foreslaar  jeg,  at  vi  selv 
spise   den,   medens  den   er  ganske   frisk. 

»Det  giør  vi,  Kone,«   sagde  Kancelliraaden,    »jeg 
er  en  god  Ægtemand,    jeg    holder    meget  af  Kager, 
og    han    tog    sin    Kone    om    Livet    og    gav    hende    et 
hjerteligt  Kys. 

Søsterkagen    kom    og    gjorde    almindelig    Lykke. 

vjeg  har  selv  lagt  Dejgen,  <  bemærkede  Fruen 
i  Parenthes  til  de  begejstrede  Udbrud,  der  ledsagede 
dens  Nydelse. 

»De  laver  udmærket  Mai  1,  '■  sagde  Konsistorialraad- 
inden  afgjørende. 

At  lave  udmærket  Mad  var  efter  Kancelliraad- 
indens  Overbevisning  Hovedpunktet  af  kvindelig  For- 
træffelighed, og  Lovtalen  var  dobbelt  kjærkommen. 
fordi  den  kom  fra  en  anerkjendt  Autoritet  i  disse 
Sager.  Havde  det"  været  muligt  for  hende  at  udfinde 
Noget,  der  kunde  kildre  Ganen  efter  Kaffe  og  Søster- 
kage, havde  hun  ofret  det,  men  der  var  Intet,  og 
hun  maatte  nøjes  med  i  sit  stille  Sind  at  overveje, 
hvormed  hun  skulde  glæde  Selskabet  til  Aften.  Sam- 
talen drejede  sig  imidlertid  stadig  om  Søsterkage,  og 
Alle  deltoge  med  Interesse  i  den,  med  Undtagelse  af 
Margrethe,  som  var  ivrig  beskjæftiget  med  at  lukke 
nogle  Spurve  nærmere  og  nærmere  ved  Hjælp  af 
Krummer,  som  hun  strøede  paa  Jorden. 

Spurvene    svirrede    bort,    Samtalen    om    Søsterkage 

standsede,    et    ungt    Menneske,    klædt   i    en    ensfarvet, 
elegant  Sommerdragt   stod    hilsende  i   Indgangen. 

Knud  Sparre!'  raabte  Christian  glad.  »Hvor 
kommer  Dvi    fra? 

Jeg  havde  et  Par  Timer  til  at  blive  her  i  Byen 
Og  vilde  benytte  Lejligheden  til  at  hilse  paa  Dig  og 
tillige  paa  Din  Familie,  som  jeg  ikke  har  set,  siden 
jeg  var  Dreng. 

•Tak  skal  De  have,  Hr.  Sparre,  det  var  smukt 
af  Dem,  sagde  Kaneelliraaden  med  sit  eleganteste 
Buk.  thi  den  unge  Mand,  Christians  Ven,  var  nok 
Opmærksombeden  værd,  hans  Onkel,  Kammerherren, 
var  en   af  Omegnens  Notabiliteter. 

Den  nysankomne  Gjæst  fik  strax  en  Plads  ved 
det  hyggelige  Kaffebord  og  modtog  en  Kop  under 
mangfoldige  Undskyldninger  for  Drikkens  Beskaffen- 
hed. Han  var  kommen  til  Sæde  ved  Siden  af  Mar- 
grethe. De  kjendte  hinanden  fra  Børneaarene,  fra 
hvilken  Tid  Margrethe  dog  ikke  bevarede  nogen 
meget  venskabelig  Erindring  om  sin  Sidemand,  som 
havde  drillet  Christian  meget  med  hans  kvindelige 
Legekammerat  og  bestemt  fordret  hende  udelukket 
fra  en  kastning,  man  havde  opkastet  ude  i  Skoven, 
Og  hvor  Klassens  Drenge  ofte  bivouakerede  hele 
Eftermiddagen  til  stor  Skade  for  de  Videnskaber,  de 
skulde  dyrke  den  næste  Formiddag.  Det  var,  ligesom 
Erindringen  om  dette  barnlige  Fjendskab  lagde  §ig 
over  Margrethe  og  gjorde  hende  endnu  mere  forlegen, 
end  hun  ellers  vilde  have  været  ved  at  se  en  frem- 
med,    ung     1  lerre    tage     Plads     ved    hendes    Side,     saa 

nær,  at  hun  stadig  matte  vogte  sig  for  at  komme  til 
at  berøre  hans  Arm,  thi  Pladsen  ved  Bordet  var 
knapt  tilmaalt.  Hun  vovede  neppe  at  slaa  Øjnene 
op  og  bed  sine  smukke  Læber  som  en  forlegen 
Skolepige.  Havde  hun  dog  blot  den  yderste  Plads, 
men  hu  var  det  ikke  muligt  at  slippe  ud  uden  at 
komme   forbi   ham. 

Knud  Sparre,  som  neppe  havde  bevaret  nogen 
Erindring  om  de  ungdommelige  Uenigheder,  kastede 
af  og  til  et  stjaalent  Blik  paa  sin  smukke  Naboerske. 
Samtalen  gik  livligt  og  muntert  ved  Bordet.  Sparre 
var  en  ung  Verdensmand,  vant  til  at  bevæge  sil;  i 
forskjellige  Forhold,  og  forstod  strax,  skjønt  maaske 
paa  en  lidt  overlegen  Maatie,  at  gjøre  sig  hjemme  i 
den  lille  Kreds,  men  det  vilde  ikke  lykkes  ham  at 
drage  Margrethe  ind  i  Samtalen.  Han  maatte  nøjes 
med  fra  Siden  at  bemærke,  hvor  blødt  og  fint  hendes 
Kind  rundede  sig  i  det  indfaldende  Lys,  og  hvor 
smuk  den  lille  Haand  var,  som  forlegent  snoede  Liv- 
baandets  Ender,  men  det  vilde  ikke  lykkes  ham  at 
vinde   et   eneste    Blik. 

Han  blev  dobbelt  veltalende.  Han  havde  rejst 
endel  og  set  meget,  han  var  vant  til  at  færdes  i  hine 
Kredse,  fra  hvilke  en  lille  Skildring  bliver  dobbelt 
interessant  alene  paa  Grund  af  sin  Oprindelse,  navn- 
lig glædede  det  Fruen  at  høre  Kammerherrens  paa 
Sparresholm  blive  omtalt  som  en  ganske  almindelig 
Familie  af  en  Gjæst  ved  hendes  Bord.  Det  var, 
som  om  de  Alle  hævedes  til  en  højere  social  Stil- 
ling.    Det  faldt  ham  ogsaa  let  at  fængsle    det   øvrige 

Selskab,    og   man   rejste    sin  meget  veltilfreds  fra  Kaffe- 
bordet. 

»Hvor  længe  bliver  De  her  i  Byen,  Hr.  Sparre?«* 
spurgte  Fruen. 

»Jeg  tænker  paa  at  anbefale  mig  om  et  Par 
Minutter,«  var  Svaret,  »jeg  vil  tage  en  Vogn  paa 
Gjæstgivergaarden,  hvor  mit  Tøj  staar,  for  at  komme 
til  Sparresholm  i  lidt  god  Tid,  min  Onkel  gaar  helst 
tidlig  i  Seng.' 

»Jeg  havde  haabet,  at  De  maaske  vilde  have 
overnattet  her  og  saa  taget  tiltakke  hos  os,  men  jeg 
tur  naturligvis  ikke  rivalisere  med  Kammerherrens 
herskabelige  Hus,«    sagde  Fruen. 

Ja,  hør,'  sagde  Christian,  »idag  overgaar  Moder 
sig  selv  med  gode  Ideer,  bliv  her  iaften,  saa  gaa  vi, 
Du.  Margrethe  og  jeg  en  Tur  og  besøge  de  gamle 
Steder,  hvorom  vi  nu  talte,  og  iaften  faa  vi  os  en 
hyggelig  Aftenpibe  og  en  Toddy  paa  mit  Værelse, 
og  jeg  slipper  for  at  sidde  paa  Kontoret  imorgen 
Formiddag,«   føjede  han  hviskende   til. 

Sparre  lo:  »Jeg  takker,  Du  skildrer  Tilværelsen 
her  saa  behageligt,  at  jeg  ikke  kan  modstaa,  jeg  vil 
da   tillade   mig  at  tage   mod  Deres  venlige    Tilbud.« 

Septembersolen  spillede  saa  lyst  og  varmt  i  Ha- 
ven, som  om  det  var  Midsommer,  den  skinnede  paa 
Blomster  og  farverigt  Løv  og  den  muntre  Klynge, 
men  mest  paa  de  tre  smukke,  ungdommelige  Ansigter. 
Der  var  noget  Festligt  ved  hele   Scenen. 

»Lad  os  saa  gaa  en  Tur,«  sagde  Christian,  »Du 
følger  <>s   nok   Margrethe. 

Vi  Ældre  gaa  ogsaa  med,'  sagde  Konsistorial- 
raadinden  lidt  stødt,  inden  Datteren  kunde  faa  Tid 
til  at  svare,  thi  hun  syntes  ikke  om,  at  Christian  uden 
videre  disponerede  over  den  unge  Dame.  Man  be- 
gyndte da  at  deliberere  om,  hvilken  Vej  man  skulde 
vælge. 

De  Ældre  vilde  helst  slippe  lidt  nemt.  »Ikke  ad 
Skovmøllevejen,  <  sagde  Kancelliraaden.  .det  er  ikke 
andet  end   Bakke   op   og   Bakke   ned.' 

»Det  er  jo  den  allersmukkeste  Vej,«  udbrod 
Margrethe  halvt  uvilkaarligt. 

»Jeg  tilstaar  oprigtig,  at  jeg  ikke  husker,  hvilken 
Vej  det  er,  der  har  det  Navn,«  sagde  Knud  Sparre, 
»men  efter  den  Anbefaling,  Frøkenen  giver  den,  vil 
jeg  ubetinget  stemme   for  den. 

Margrethe  syntes  aldeles  ikke  at  have  lagt  Mærke 
til  disse  Ord,  thi  hun  vendte  sig  om  mod  Christian 
og  tiltalte  ham. 

Pludselig  afbrødes  imidlertid  Samtalen,  det  var 
bestemt  af  Skæbnen,  at  der  skulde  komme  fornemme 
Fremmede  idag,  en  af  Tjenestepigerne  kom  aandeløs 
farende   hen  til   Lysthuset: 

»Amtmanden  er  der,  Herre!  Han  kommer  lige 
efter  mig.« 

Og  i  Virkeligheden  saae  man  ved  en  Omdrej- 
ning af  (Tangen  en  ældre,  noget  svær  Herre  nærme 
sig  Selskabet  med  en  værdig,  rullende  Gang.  Ml 
kom  i  Bevægelse,  Kancelliraaden  ilede  sin  høje  Fore- 
satte imøde,  øjensynlig  trykket  ved  Bevidstheden  om 
sin    I  ljemmefrakke   og   Pibe,    som   han    forgjæves   havde 

søgt  at  stikke  Konsistorialraadinden  i  Haanden.  I  en 
dunkel  Følelse  af,  at  der  var  noget  Vanærende  for- 
bundet med  at  blive  grebet  af  en  Kammerherre  og 
Amtmand  i  at  drikke  Eftermiddagskaffe ,  bestræbte 
Fruen  sig  for  saavidt  muligt  at  skjule  det  dækkede 
Bord  for  den  Kommendes  Blikke  og  flyttede  som  en 
Forholdsregel  i  denne  Retning  Kaffekanden  fra  Bor- 
det ned  paa  Bænken.  Christian,  i  hvis  Hjerte  den 
studentikose  Ligegyldighed  for  Adel,  Titel  og  Rang 
kæmpede  med  Fuldmægtigaspirantens  Ærbødighed 
for  en  Amtmand,  fulgte  langsomt  og  forlegent  sin 
Fader.  Konsistorialraadinden  havde  for  levende  Be- 
vidsthed om  den  Stilling,  hun  var  berettiget  til  at 
indtage  blandt  Egnens  Honoratiores,  til  at  ville  trække 
sig  tilbage,  før  Amtmanden  havde  sagt  hende  nogle 
forbindtlige  Ord,  og  vægrede  sig  derfor  ved  at  følge 
sin  Datters  Opfordring  til  at  forsvinde  ad  Sidegangen. 
Den  Eneste,  der  forblev  i  uforstyrret  Besiddelse  af 
sin  Sindsro,  var  Knud  Sparre,  og  som  han  stod  der 
ganske  roligt,  bestræbende  sig  for  at  undertrykke  et 
let  Smil  ved  at  se  sin  Vens  Debut  som  Embeds- 
mand, var  det  første  Gang,  det  lykkedes  ham  at  op- 
fange et  Blik  af  Margrethes  smukke  Øjne,  ja  den 
lette  Ironi,  som  spillede  om  hans  Mund,  fremkaldte 
endog  et  besvarende  Smil  fra  hende. 

Amtmanden  hilste  paa  Damerne  med  megen 
Høflighed  og  paa  Knud  Sparre  med  en  Ligemands 
Venskabelighed.  Fruen  følte,  at  hans  Nærværelse 
som  Familiens  Gjæst  til  en  vis  Grad  neutraliserede 
Kaffebordets   fornedrende    Virkning. 

'Charmant,  lille  Bondepige,  der  kikkede  mig  op. 
Kancelliraad,«  sagde  Amtmanden  spøgende,  idet  haii 
strøg  sine  sirligt  friserede  og  pomadiserede  graa 
Haar  frem.  >Man  ser,  Deres  Kone  stoler  paa  Dem 
og  paa  sin  Hr.  Søn.« 

Konsistorialraadinden  begyndte  at  se  lidt  be- 
tænkelig ud,  thi  Hs.  Højvelbaarenhed  var  bekjendt 
for  at  være  Ynder  af  en  lidt  slibrig  Konversation. 
Skal  vi  gaa  op  og  faa  et  Glimt  at  se  af  hende 
igjen  og  snakke  lidt  om  Fæstebønderne  i  Tyrsbæk, 
der  er  den  egentlige  Grund  til  mit  Besøg  idag? 
Damerne  undskylde  os  et  Øjeblik,«  og  hermed  fjer- 
nede den  store  Mand  sig,  førende  Kancelliraaden 
med,  der  stadig  var  under  Trykket  af  den  gamle 
Frakke  og  Piben,  og  en  Byrde  lettedes  fra  de  fleste 
Tilstedeværendes  Bryst. 

Christian  ophører  at  være  Fuldmægtigaspirant, 
ler  hjertelig  ved  Synet  af  den  skjulte  Kaffekande  og 
forfærder  sin  Moder  ved  at  paastaa,  at  Amtmanden 
godt  saae  den  hele  underfundige  Transaktion.  Fruen 
ser  i  Aanden,  hvorledes  hendes  Kaffekande  vil  gjøre 
Runden  ved  alle  Amtets  Middagsselskaber  i  de  første 
Maaneder,  og  er  Fortvivlelsen  nær,  indtil  Christian 
beroliger  hende  med  den  Forsikring,  at  Amtmanden 
umulig  kan  have  opdaget  corpus  delicti,  da  Konsisto- 
rialraadinden hele  Tiden  har  staaet  foran  det,  og 
hun  faar  da  Ro  til  at  koncentrere  alk'  sine  Tanker 
paa  de  gastronomiske  Forholdsregler,  som  det  vil 
være  nødvendigt  at  træffe,  hvis  Amtmanden  forbliver 
der  om   Aftenen. 

Spasereturen  bieV  foreløbig  opgivet  eller  ialfald 
indskrænket  til  Havens  Omraade.  Knud  Sparre  be- 
stræbte sig  stadig  for  at  indlede  en  Samtale,  med 
Margrethe,  hvis  smukke,  barnlige  Ansigt  i  høj  Grad 
tiltalte  ham,  men  hans  Bestræbelser  havde  kun  lidet 
Held ,  om  det  nu  var  fordi  Erindringen  om  den 
Uvillie,  hun  som  Barn  havde  næret  mod  ham,  var  saa 
levende  eller,  fordi  hun  var  bange  for,  at  han  gjorde 
Xar  af  den  lille  Kjøbstaddame  og  ret  vilde  vise  hende 
sin  Overlegenhed.  Hun  svarede  ham  kort  og  ad- 
spredt og  blev  mere  og  mere  forvirret,  og  da  hun 
tillige  havde  en  Følelse  af,  at  hendes  Forvirring 
netop  morede  ham  og  gjorde  ham  mere  livlig  og 
talende,  gik  hendes  Uvillie  mod  ham  næsten  over  til 
»mi  Følelse  af  Had.  For  dog  at  vise,  at  hun  ikke 
var  den  Tosse,  han  maaske  havde  antaget  hende 
for,  og  at  det  blot  var  ligeoverfor  ham,  hun  var  saa 
tavs  og  tilbageholdende  og  maaske  tillige  for  at  vise 
den  Indflydelse  ,  hun  paa  sin  Side  kunde  udøve, 
vendte  hun  sig  ganske  til  Christian  og  begyndte 
rned  denne  en  livlig  Samtale  om  forskjellige  huslige 
Smaabegivenheder,  for  hvilke  den  Nysankomne  var 
ganske  fremmed. 

Knud  Sparre  mærkede  Hensigten  og  begyndte 
nu  paa  sin  Side  at  angribe  Christians  Opmærksomhed, 
og  med  afgjort  Held.  Denne  havde  i  Virkeligheden 
for  Øjeblikket  saa  megen  Lyst  til  at  faa  sig  en  ge- 
mytlig Passiar  med  sin  gamle  Kamerat,  at  der  kun 
behøvedes  en  let  Opfordring  til  at  gjøre  ham  ganske 
til    Øre    for,    hvad    der    blev    sagt    fra    hin  Kant.     Det 

lykkedes  ogsaa  Knud  at  drage  Konsistorialraadinden 
med  ind  i   Samtalen. 

Kancelliraadindens  Tanker  dvælede  udelukkende 
ved  Muligheden  af  at  erhverve  en  Kalkun  for  det 
Tilfælde,  at  Amtmanden  vilde  blive  om  Aftenen,  og 
hun  forlod  tilsidst  i  sin  pinlige  Uro  Selskabet  og  begav 
sig  op  til  Huset.  Margrethe  saae  med  Beklagelse  og 
Uro,  at  hun  rejste  sig,  thi  nu  vilde  hun  blive  den 
eneste  Tavse  i  Kredsen.  Imidlertid  indfandt  de  for- 
ventede. Gjæster  sig,  Overlærer  Ludvigsen  og  hans 
Kone,  hvem  Fruen  havde  sendt  ned  til  de  Andre  i 
Haven  med  den  Trøst,  at  hun  selv  kom  »strax«. 
Overlæreren  blev  meget  glad  over  at  træffe  Knud 
Sparre,  hvem  han  erklærede  for  at  have  været  en  af 
hans  flinkeste  Historikere.  Margrethe  hilste  meget 
koldt  paa   Hr.   Ludvigsen   efter  denne   Erklæring. 

Overlæreren  var  forresten  Konsistorialraadindens 
Yndling.  Han  var  en  af  Byens  ivrigste  Politikere, 
stillede  og  anbefalede  Byens  Kandidat  ved  Valg- 
handlingerne, skrev  i  Byens  Avis  mod  Bondevennerne 
og  spillede  i  det  Hele  en  Rolle,  som  Byens  Borger- 
mester undertiden  fandt  at  være  altfor  meget  en 
Hovedrolle,  da  den  ikke  beroede  paa  kongelig  Ud- 
nævnelse. 

Der  udspandt  sig  nu  en  meget  livlig,  politisk 
Samtale.  Overlæreren  havde  adskillige  Punkter,  over 
hvilke  han  i  længere  Tid  havde  tænkt  og  samlet  Stol 
til  Udtalelser,  og  som  han  nu  kunde  faa  drøftet  med 
Sparre,  der  var  godt  inde  i  Forholdene,  og  tillige 
kjendte   liere  af  de   ledende   Personligheder  og  kunde 

give  smaa  private  Meddelelser  om  dem,  som  det  var 
Hr.  Ludvigsen  en  sand  Nydelse  at  erholde  til  videre 
Disposition.  Engang  imellem  kastede  Sparre  et  Blik 
hen  til  Margrethe,  der  sad  aldeles  tilovers  og  lod, 
som  det  interesserede  hende  i  høj  Grad  at  faa  Rib- 
berne løste  af  Lindebladene.  Det  blev  imidlertid 
temmelig  køligt,  Mørket  faldt  stærkt  paa,  og  man 
mindedes  om,  at  Sommeren  var  forbi.  I  en  livlig  sam- 
talende Gruppe  begav  man  sig  op  til  Huset.  Mar- 
grethe gik  bagefter  og  rev  Bladene  af  de  Buske, 
hun  kom  forbi.  Pludselig  vendte  hun  om,  gjorde 
nogle  Skridt  tilbage,  men  gik  da  atter  hen  til  de 
Andre. 

»Har  Du  glemt  Noget,  Margrethe?  spurgte  hendes 
Moder. 

»Ja,  mit  Sytøj.« 

»Og  tør  formodentlig  ikke  alene  gaa  tilbage  og 
hente  det.« 

»Jo,  jeg  tør,«  sagde  Margrethe  med  en  Stemme, 
der  rystede  af  tilbagetrængt  Graad  over,  at  hendes 
naragtige  Frygt  saaledes  var  bleven  omtalt  for  Sel- 
skabet, og  gik  rask  tilbage. 

Knud  Sparre  havde  hørt  Samtalen  og  fulgte  hende, 
medens  de  Andre  langsomt  gik  videre.  Margrethe, 
som  hørte,  at  Nogen  gik  bagefter  hende,  troede,  det 
var  Christian  og  gik  rask  videre;  Sparre  naaede  hende 
først  ved  Indgangen  til  Lysthuset.  Haven  var  tæt 
bevoxet  og  Skumringen  der  derfor  dobbelt  stærk,  men 
da  han  stod  ved  Siden  af  hende  gjenkjendte  hun 
ham  dog  strax. 

V.  C.  S.  Topsøe:  Samlede  Fortællinger.     I.  I  g 

»Er  det  Dem?«  udraabte  hun  halvt  forskrækket, 
idet  hun  standsede. 

»Blev  De  bange  for  mig?« 

»Nej,  De  maa  ikke  tro,  at  jeg  er  saa  barnagtig, 
som  Moder  vilde  gjøre  mig  til.  Vil  De  ikke  gaa  til- 
bage til  de  Andre.  De  maa  ikke  ulejlige  Dem  for 
min  Skyld.« 

»Jeg  vender  aldrig  om  paa  Halvvejen,«  sagde 
Knud  Sparre  spøgende,  »end  sige,  naar  jeg  staar  saa 
nær  ved  Maalet. « 

Man  hørte,  hvorledes  Laagen  i  den  anden  Ende 
af  Haven  faldt  i  efter  de  Andre. 

»Vil  De  da  tage  Sytøjet,  det  ligger  derinde  paa 
Bænken,«   sagde   Margrethe  hurtigt. 

Han  gik  derind,  og  hun  ilede  bort  i  største  Hast. 
Da  han  kom  tilbage,  saae  han  til  sin  Forundring,  at 
hun  var  borte,  og  skimtede  hendes  lyse  Kjole  langt 
oppe  i  den  mørke  Gang.  Rask  ilede  han  efter  hende. 
Hendes  hurtige  Gang  blev  til  ilsomt  Løb,  men  han 
naaede  hende  dog,  inden  hun  var  kommen  mere  end 
Halvvejen  til  Huset,  nu  vilde  Margrethe  have  givet 
Alt  til,  at  hun  ikke  havde  forsøgt  at  løbe  fra  ham. 
»Hvorfor  flygtede  De  for  mig?«  spurgte  han  al- 
vorligt. 

Margrethe  vilde  svare,  men  den  længe,  tilbage- 
trængte Graad  brød  i  det  Samme  saa  voldsomt  frem, 
at  hendes  hele  Legeme  rystede  derved.  Knud  Sparre 
blev  aldeles  forbavset.  Han  havde  vel  en  Følelse  af, 
at  han  havde  hævnet  sig  i  Løbet  af  Eftermiddagen 
for    den    Maade,    hvorpaa    hun    havde  tilbagevist  hans 

Forsøg  paa  Tilnærmelse  og  af,  at  han  havde  stillet 
sig  i  et  særegent  Forhold  til  den  unge  Pige ;  men 
dette  voldsomme  Udbrud  overraskede  ham  dog  i  høj 
Grad.  Hendes  Bevægelse  var  saa  stærk,  at  det  ikke 
var  muligt  for  ham  at  lade,  som  om  han  ikke  be- 
mærkede  den. 

Ær  De  ikke  rask,  Frøken?«  spurgte  han  saa 
roligt  og  ærbødigt,  at  allerede  hans  Stemmes  Klang 
øvede  en  velgjørende  Indflydelse  paa  Margrethe. 

»Jeg  har  en  stærk  Hovedpine,«  sagde  hun.  »Nej, 
det  er  ikke  det,«  afbrød  hun  sig  selv,  »men  Moder 
har  Ret,  jeg   er  meget  barnagtig.« 

Efter  denne  aabne  Tilstaaelse,  som  nu  syntes  at 
gjøre  ham  til  den  Forlegne,  gik  de  roligt  ved  Siden 
af  hinanden. 

»Jeg  beder  Dem  tilgive  mig,  hvis  det  er  mig, 
som  .  .  .  hvis  jeg  har  .  .  .  har  forskrækket  Dem  ved 
at  løbe  saa  hurtig  efter  Dem.  Jeg  vilde  ikke  lade 
Dem  gaa  alene.« 

»Jeg  er  virkelig  ikke  vred  paa  Dem,  det  er  der 
jo  aldeles  ingen  Grund  til.  Vil  De  blot  love  mig, 
ikke  at  anse  mig  for  et  rent  Barn,«  føjede  hun 
sagtere  til,  »og  heller  ikke  fortælle  Noget  til  de  Andre.« 

Han  kunde  høre  paa  Stemmen,  at  hun  smilede 
ved  de  sidste   Ord. 

De   havde  nu  naaet  Havelaagen. 

»Giv  mig  Deres  Haand  paa,  at  vi  ere  Venner,« 
sagde  han. 

Uden  at  svare,  rakte  hun  ham  sin  lille  Haand 
og  mødte  hans  Blik ;  de  smilede   Begge. 

18* 

Siig,  at  jeg  kommer  strax,«  sagde  hun  og  ilede 
derpaa  op  til   sin  Moders  Lejlighed. 

Han  saae  efter  hende,  til  hun  forsvandt  i  Døren, 
og  gik  derpaa  op  til  de  Andre. 

Fruens  værste  Anelse  var  gaaet  i  Opfyldelse. 
Amtmanden  blev  der  Aftenen  over;  men  til  al  Lykke 
havde  hun  faaet  den  attraaede  Kalkun  fra  Gjæstgiver- 
gaarden.  Aftenen  gik  imidlertid  fortræffeligt.  Amt- 
manden var  af  Kancelliraaden  bleven  overrasket  i  at 
tage  et  Kys  ude  paa  Gangen  fra  den  smukke  Stue- 
pige, men  havde  ganske  udslettet  hans  Frygt  for  at 
have  sat  sin  høje  Overordnede  i  Forlegenhed  ved  at 
tage  Sagen  fra  den  gemytlige  Side  og  øjeblikkelig 
forstaaet  den  Antydning  om  Fuldmægtigposten,  der 
senere  faldt,  idet  han  ligefrem  foreslog  at  give  den 
til  Christian,  efter  først  at  have  konstitueret  ham  et 
Par  Maaneder. 

Ved  Bordet  var  hans  Højvelbaarenhed  lutter 
Munterhed  og  Behagelighed,  thi  det  var  godt  besat, 
og  han  var  En  af  dem,  for  hvem  det  lønner  sig,  at 
en  Husmoder  gjør  Anstrengelser.  Han  sagde  Kan- 
celliraaden Komplimenter  i  Anledning  af  hans  Em- 
bedsførelse, saa  at  denne  alt  følte  sit  Hjerte  banke 
ved  Tanken  om,  at  den  sjette  Oktober  var  nær,  han 
drak  den  unge  Fuldmægtigs  Skaal,  strømmede  over 
af  Komplimenter  over  Maden  og  omtalte  den  afdøde 
Konsistorialraad  som  en  af  sine  bedste  Venner. 

Overlærer  Ludvigsen  havde  ham  mistænkt  for  i 
Hjertet  at  være  en  reaktionær  Helstatsmand  og  gik 
ham   derfor    paa    Klingen    med  et  let,  politisk  Kryds- 

forhør,  men  der  var  ikke  det  Mindste  at  udsætte  paa 
hans  Udtalelser.  Han  havde  fornylig  været  ved  Hove, 
var  under  Kongemødet  bleven  dekoreret  med  et 
svensk  Kommandørkors  og  samstemmede  fuldstændig 
med  Ludvigsens  liberale  og  skandinaviske  Anskuel- 
ser. De  Historier  endelig,  han  fortalte,  vare  den 
Aften  saa  moderate,  at  Damerne  kunde  undgaa  at 
forstaa  dem ;  kortsagt,  Alt  var  saa  behageligt  som 
muligt. 

Han  erklærede  bagefter  for  Knud,  at  han  havde 
havt  en  ubetalelig  lille  Historie,  som  dog  var  for 
vdificib'  til  at  en  ung  Pige,  der  havde  saadanne  Øjne, 
som  Frøken  Margrethe,   kunde   høre  den. 

Margrethe,  Christian  og  Knud  Sparre  havde  som 
de  Unge  i  Selskabet  sluttet  sig  sammen,  og  Samtalen 
gik  Slag  i  Slag  mellem  dem,  kun  fandt  Christian, 
at  han  blev  lidt  tilsidesat  af  sin  gamle  Skolekammerat, 
som  hovedsagelig  henvendte  sig  til  Margrethe.  Han 
følte  iøvrigt,  at  denne  nok  kunde  have  Grund  til  at 
vise  sin  Borddame  denne  Opmærksomhed,  thi  han 
havde  aldrig  set  hende  saa  smuk,  livlig  og  straalende, 
som  hin  Aften ;  hun  lignede  neppe  den  sædvanlige, 
rolige  og  tilbageholdne  Margrethe.  Alle  de  gamle 
Erindringer  fra  Børneaarene  bleve  opfriskede,  og 
Knud  overraskedes  oftere  ved  at  høre,  hvor  tydelig 
den  unge  Pige  erindrede  mangen  ubetydelig  Begiven- 
hed, hvori  han  havde  spillet  en  Rolle,  og  som  han 
forlængst  havde  glemt,  fordi  hans  Tanker  aldrig 
havde  dvælet  ved  den  siden,  og  han  følte  tillige  en 
næsten  barnlig  Anger  over  alle   de  smaa  Forfølgelser, 

hvori  han  havde  gjort  sig  skyldig,   og  som  hun  havde 
bevaret  saa  levende. 

»Det  var  maaske  Erindringen  om  mine  tidligere 
Drillerier,  som  stødte  Dem  saameget  tilbage  fra  mig, 
da  vi  mødtes  i  Eftermiddag,«  sagde  han  halvsagte, 
»jeg  mærkede,   at  der  var  Noget  mellem  os.« 

»Maaske,«    sagde  hun  rødmende. 

»Og  det  var  maaske  en  dunkel  Følelse  af,  at  jeg 
havde  en  Uret  mod  Dem,  som  ubevidst  drog  mig 
saameget  til  Dem,  for  at  jeg  kunde  opnaa  Forsoning,' 
tilføjede   han  dristig. 

Hun  svarede  ikke;  han  tog  sit  Glas  og  tømte 
det  med   Blikket  fæstet  paa  hende : 

»  For  Fortiden  og  for  Fremtiden ! « 
.   Senere    paa    Aftenen,    da  Alt    var    roligt  i  Huset, 
sad    Christian    og    Knud    i    en  rolig  Samtale  paa  den 
Førstes  Værelse. 

Knud  Sparre  og  Christian  havde  været  Venner 
fra  Drengeaarene  af,  da  de  gik  sammen  i  Latinskolen. 
Knud,  som  tidlig  havde  mistet  sine  Forældre,  var  i 
Kost  hos  en  af  Lærerne  ved  Skolen,  hvor  han  fandt 
det  temmelig  kjedsommeligt ;  og  da  Kapitelgaarden 
med  dens  store,  frugtrige  Have  laa  lige  i  Nærheden, 
var  det  intet  Under,  at  han  saa  ofte  som  muligt,  under 
forskjellige  Paaskud  om  at  læse  sammen  eller  fore- 
tage andre  lærde  Øvelser  i  Fællesskab  med  Christian, 
ombyttede  sit  kjedsommelige  Værelse  mod  Nabo- 
havens Herlighed.  Dette  var  den  egentlige  Oprin- 
delse til  det  venskabelige  Forhold,  der  stiftedes  under 
Jordbærs,   Blommor*  og  Graapærers  Auspicier.    De  to 

Drenge  vare  iøvrigt  hinanden  meget  ulige.  Christian 
var  en  jevntbegavet,  godmodig,  noget  indolent  Natur; 
hans  Ven  var  ham  langt  overlegen  i  Begavelse,  livlig, 
let  bevægelig  og  gjorde   alting  fuldtud. 

Skoledrengene,  der  ere  tilbøjelige  til  at  se  Alt 
fra  et  satirisk  Synspunkt,  forsøgte  engang,  da  Cer- 
vantes' beromte  Roman  gik  Klassen  rundt  som  Mor- 
skabslæsning, at  kalde  ham  Don  Quixote;  men  Ind- 
førelsen af  dette  Øgenavn  strandede  paa  Christians 
bestemte  Modstand.  Denne  vilde  paa  ingen  Maade 
taale  en  saadan  Benævnelse,  ikke  alene  fordi  han 
virkelig  holdt  meget  af  Knud,  men  ogsaa  fordi  han 
indsaa ,  at  man  da  meget  let  vilde  falde  paa  at 
kalde  ham  Sancho  Pansa,  da  han  var  Knuds  bestan- 
dige Ledsager.  Han  erklærede  derfor,  da  Forslaget 
kom  frem,  at  Den,  der  brugte  dette  Øgenavn,  ikke 
vilde  blive  inviteret  til  det  store  Selskab  paa  hans 
Fødselsdag,  den  største  private  Festlighed  i  Klassen, 
og  paa  Grund  af  denne  energiske  Modstand  faldt  ogsaa 
Sagen.  Christian  saae  altid  op  til  Knud ;  denne  Følelse 
hos  ham  vedblev  bestandig  og  var  ikke  den  mindste 
Grund  til,  at  Forholdet  mellem  dem  var  saa  stadigt;  thi 
ligesom  den  'Ene  af  de  To  hørte  til  de  Naturer,  der 
trænge  til  En,  hvem  de  kunne  underkaste  sig,  og 
hvis  Meninger  de  kunne  hylde,  følte  Knud  paa  sin 
Side  i  høj  Grad  Behageligheden  ved  at  omgaas  med 
en  Jevnaldrende,  der  stadig  og  villig  anerkj endte  hans 
Overlegenhed. 

I  de  sidste  Aar  havde  tilfældige  Forhold  medført, 
at   de   ikke  saae   hinanden  saa  jevnlig    som    ellers,   og 

de  befandt  sig  nu  Begge  særdeles  vel  i  hinandens 
Selskab,  som  de  sad  der  paa  Skuepladsen  for  deres 
Drengeliv  og  talte  om  gamle  Dage. 

De  havde  ikke  tændt  Lys,  thi  Maanen  skinnede 
stærkt  og  klart.  De  saae  ud  over  den  mægtige  Kirke, 
som  laa  i  Lyset,  men  kastede  en  dyb  Skygge  henover 
Pladsen  og  over  de  sorte  Træer,  hvis  Blade  bevægede 
sig  let  i  en  hemmelighedsfuld  Hvisken;  længere  borte 
laa  Tagene  af  Byens  Huse,  og  ude  i  Horisonten 
blinkede  en  sølvklar  Stribe,  som  viste,  hvor  Fjorden 
begyndte.  Stilheden  i  Naturen,  den  dunkle  Belys- 
ning, som  ikke  tillod  at  iagttage  Ansigtstrækkene,  gav 
Samtalen  et  mere  fortroligt  Præg,  end  den  ellers 
vilde   have  havt. 

»Jeg  har  altid  havt  Rædsel  for  et  skjult,  ukjendt 
Liv,«  sagde  Knud  Sparre,  »alene  Tanken  derpaa  har 
kunnet  give  mig  en  kvælende  Fornemmelse;  men 
iaften  synes  det  mig  næsten,  som  jeg  kunde  blive 
tilfreds,  ja  lykkelig,  naar  jeg  levede  »penihts  ad  orbe 
divisus«  paa  et  Sted  saa  fuldt  af  Ro  og  stille  Fred 
som  dette.  Naar  Alt  kommer  til  Alt,  er  det  dog  vel 
behageligere  at  drive  paa  en  Baad  ned  ad  en  stille, 
venlig  Strøm,  end  sejle  ud  paa  et  stormende  Hav, 
for   at  bruge   et  ikke   ubekjendt  Billede.« 

»]a,  jeg  holder  ogsaa  inderlig  meget  af  Byen,« 
sagde  Christian,  »og  glæder  mig  ret  ved,  at  der  er 
al  Udsigt  til,  at  jeg  bliver  her  hele  mit  Liv.  Saa- 
længe  Fader  lever,  kan  jeg  have  det  godt  som  hans 
Fuldmægtig  og,  naar  han  er  død,  tænker  jeg,  at  jeg 
faar  Embedet.      Naar    jeg    blot    kan    have    mit   gode 

Udkomme  og  leve  paa  et  behageligt  Sted,  hvor  man 
kommer  godt  ud  af  det  med  Folk,  forlanger  jeg  ikke 
mere   af  Livet.« 

»Har  Du  aldrig  følt  nogen  Trang  til  at  udmærke 
Dig,   til   at  vinde   et  Navn?«    spurgte   Knud. 

»Nej,«  sagde  Christian,  idet  han  røg  stærkere  til 
af  sin  Pibe,  som  truede  med  at  gaa  ud,  »om  man 
bliver  omtalt  af  hundrede  Mennesker  eller  af  hun- 
drede  Tusind,   synes  mig,  kommer  ud  paa  Et.« 

»Det  var  ikke  ganske  det,  jeg  mente,«  sagde 
Knud,  »jeg  mener,  om  Du  aldrig  har  følt  Trang  til 
at  udrette  noget  Stort  og  Godt  i  Verden,  før  Du 
døde,  være  med  at  bringe  den  blot  en  Tusindedel  af 
en  Tomme  frem.« 

v Udrette  lidt  Alvorligt  i  Verden,  det  har  jeg  nok 
følt  Lyst  til,«  svarede  Christian,  »men  det  kan  der 
nok  ogsaa  blive  Lejlighed  til.  Der  er  for  Exempel 
her  paa  Kirkens  Gods  et  meget  indviklet  Arvefæste- 
forhold, som  gjør,  at  der  ikke  svares  til  den  de  Af- 
gifter, som  jeg  tror,  den  et  berettiget  til,  Der  har 
været  kludret  med  det  i  mange  Tider,  men  uder.  at 
det  har  ført  til  noget  Resultat.  Jeg  tror  nok,  jeg 
vil  kunne  klare  Spørgsmaalet  og  derved  skaffe  Jorde- 
bogsindtægterne  en  ikke  ubetydelig  Forøgelse.  Den 
Dag,  jeg  kunde  faa  det  ordnet,  vilde  jeg  virkelig  være 
tilfreds  og  synes,  jeg  havde  gjort  Noget.  Det  var 
jo  ikke  for  mig  selv,  jeg  havde  arbejdet,  men  for  et 
mere  almindeligt  Formaal.« 

»Du  og  Margrethe  og  jeg  kom  ikke  den  Tur, 
vi  talte  om/    sagde  Knud  efter  nogen  Tids  Tavshed. 

»Det  var  jo  Amtmandens  Skyld.«  sagde  Christian, 
»men  bliv  imorgen  over,  saa  skal  Du  faa  alle  de 
gamle   Steder  at  se.^ 

»Det  kunde  jeg  igrunden  have  Lyst  til,«  var 
Svaret. 

»Vel,  jeg  tager  Dig  paa  Ordet.  Om  Du  kommer 
en  Dag  tidligere  eller  sildigere  til  Din  Onkel,  gjør 
vel  ikke  Noget  til  Sagen.« 

»Aa,  nej,   det  har  Du   egentlig  Ret  i.« 

Dermed  var  Sagen   afgjort. 

Den  næste  Dag  lettede  Christian  til  Ære  for  sin 
Gjæst  sine  Skuldre  for  Kontorets  Byrder  og  forbrugte 
en  betydelig  Mængde   Cigarer. 

Knud  havde  hele  Dagen  stadig  bragt  Spasere- 
turen i  Erindring ;  om  Eftermiddagen  blev  den  ogsaa 
virkelig  iværksat,  og  de  tre  Unge  gik  sammen  ud  ad 
den  gamle   Klosterport. 

Efter  en  Times  Vandring  sad  de  ved  Skovmøllen, 
det  smukkeste  Punkt  i  Omegnen  og  Maalet  for  alle 
Udflugter  med  Fremmede.  Samtalen  havde  været 
meget  livlig,  Knud  havde  atter  følt  sig  sælsomt  be- 
rørt ved  at  høre,  hvorledes  Margrethe  erindrede  alle 
Smaabegivenheder  fra  Barndommen,  hvori  han  havde 
spillet  en  Rolle,  og  som  han  selv  enten  havde  glemt, 
eller  af  hvilke  Erindringen  dog  kun  stod  dunkel  og  drømt 
for  ham.      Nu   indtraadte   der  et  Øjebliks   Tavshed. 

»Det  er  dejligt  at  have  Havet  i  Nærheden,  naar 
man  bor  i  en  lille  By,«  sagde  Margrethe,  idet  hun 
viste  ud  over  Træerne.  »Det  er  saa  smukt,  og  der 
er  saa  meget  Liv  deri. 

Hun   talte   til   den   Side,   hvor  Knud   sad. 

»Havet  vækker  mange  forskjellige  Tanker,«  sagde 
denne,    »men    er    det    af  de   rolige   eller  de   urolige?« 

Efter  et  Øjebliks  Betænkning,  som  om  det  kostede 
hende   lidt  Kamp   at  tale,   sagde   Margrethe : 

»Det  giver  Friskhed  i  Sindet,  synes  jeg,  og  mere 
Ro.  Jeg  tænker  altid  paa  min  Barndom,  naar  jeg 
ser  paa  Vand  i  Solskin.« 

»Der  kjører  Kjøbmand  Schous  nye  Jagtvogn,« 
sagde  Christian  og  pegede  hen  paa  et  Stykke  af 
Vejen,  som  var  synligt  fra  Bakken.  Da  Ingen  svarede, 
rejste  han  sig  og  gik  hen  for  at  se  efter  Vognen, 
som  om  den  udelukkende  beskjæftigede   ham. 

»Havet  vækker  Uro  og  Længsel  i  mig,«  sagde 
Knud  Sparre,  »Bølgerne  gaa  altid  fremad,  ere  altid 
i  Bevægelse,  den,  der  staar  stille  paa  Strandbredden, 
vækkes  af  dem.  Jeg  holder  ikke  af  at  se  paa  en 
Indsø,  den  kan  være  dejlig  og  venlig,  men  der  er 
sat  Grænser  for  den,   og  Uroen  mangler.« 

»Uro  og  Længsel?  Hvorefter?«  spurgte  Mar- 
grethe, men  følte  i  det  Samme,  at  hun  havde  spurgt 
om  altfor  meget  og  følte  det  dobbelt,  da  hun  saae 
tiet   Blik,   han  kastede  paa  hende. 

Ser  De  den  Stribe  langt  ude,«  sagde  hun  hur- 
tigt, »den  er  saa  blændende  i  den  nedgaaende  Sol, 
at  man  neppe  kan  se  paa  den.  Det  er  det  aabne 
Hav,   hvorfra  Noret  gaar  ind  til  Byen.« 

>Kan  man  ikke  se  mere  af  det  herfra?«  spurgte 
Knud   Sparre. 

►Jo,   inde   fra   Møllen,«    svarede   Margrethe.      »Jeg 

har  engang  som  Barn  været  derinde,  og  den  gamle 
Kone  tog  mig  op  til  det  Gavlvindue,  der  er  lige  ved 
Hjulet,  og  sagde,  at  hun  vilde  vise  mig  mere  af 
Verden,  end  jeg  nogensinde  før  havde  set.  Naar 
man  staar  ved  det  Vindue,  trække  virkelig  ogsaa 
Skovene  og  Pynterne  sig  saa  underlig  tilbage,  at  man 
kan  se  mange  Mile  ud.  Jeg  saae  dengang  for  første 
Gang  et  stort  Skib  sejle  langt  ude  i  Søen,  og  jeg 
kan  endnu  neppe  frigjøre  mig  for  den  Forestilling, 
at  Robinson  Crusoe,  Sindbad  den  Søfarende,  Aras- 
manes  og  alle  de  Andre,  som  havde  flakket  om  i 
Æventyrene,  vare  der  ombord.« 

»Jeg  vil  dog  prøve,  om  jeg  ikke  ogsaa  kan 
faa  et  saadant  Glimt  at  se  af  Æventyrets  Verden,« 
sagde  Knud  Sparre,  idet  han  rejste  sig  og  hurtigt 
gik  ud  paa  Vandrenden,  der  førte  lige  hen  under 
Vinduet. 

»Er  Du  s:al,  Menneske!«  raabte  Christian.  »Lad 
dog  være,  den  er  saa  raaden,  at  den  kan  gaa  istyk- 
ker  under  Dig  ved  hvert  Trin.' 

Han  svarede  ikke,  men  gik  ud  til  Enden  af 
Vandledningen,  hvor  han  standsede  ved  Hjulet  lige 
under  Vinduet. 

»Her  er  dejligt,«  sagde  han,  »man  ser  langt  ud 
og  det  store  Skib  gaar  derude.« 

Margrethe  havde  rejst  sig  fra  Bænken.  Christian 
slog  utaalmodig  i   Sandet  med  sin  Stok. 

»Kom  dog  tilbage,  Menneske!«  raabte  han, 
»Folk,  der  ser  Dig  nede  fra  Vejen,  maa  jo  tro,  at 
Du  er  gal.« 

Knud  vendte  sig  endelig  atter  mod   dem. 

»Jeg  er  bleven  ganske  blændet  af  at  se  ud  i  alt  det 
Lys,«  sagde  han,    »jeg  kan  neppe  se,  hvor  jeg  træder.« 

Margrethe  gik  hurtig  nogle  Skridt  frem  og  vilde 
have  traadt  ud  paa  Randen,  hvis  ikke  Christian  havde 
grebet  hende   om   Armen  og  holdt  hende  tilbage. 

»Luk  først  Dine  Øjne  et  Øjeblik!«  raabte  han  til 
Sparre. 

Denne  fulgte  Raadet  og  gik  derpaa  med  sikre 
Skridt  tilbage. 

»Lad  os  saa  gaa  hjem,«  sagde  Christian  gnavent, 
»havde  jeg  ikke  været  med,  kunde  I  begge  to  være 
blevne  slaaede  ihjel.« 

»Tænkte  De  virkelig  paa  at  vove  Dem  derud?« 
sagde  Sparre  til  Margrethe. 

»Ja  vel  tænkte  hun  paa  det,  og  hun  havde  saa- 
mænd  ogsaa  gjort  det,  naar  jeg  ikke  havde  været 
tilstede,«   sagde  Christian. 

Margrethe  følte,  at  han  betragtede  hende,  men 
vilde  ikke  møde   hans  Blik. 

Hjemvejen  gik  temmelig  tavst.  Christian  gjenvandt 
snart  sit  gode  Lune  og  fortalte  Løst  og  Fast  fra  Byen, 
men  kunde  ikke  faa  de   Andre  med. 

Tæt  ved  Byen  mødte  de  en  gammel  Bondekone, 
der  standsede  bekjendt  og  gav  sig  i  Tale  med  dem. 
Det  var  Margrethes  gamle,  overtroiske  Amme,  som 
havde  givet  hende  Lykkeurten. 

»Herregud,  lille  Margrethe,«  sagde  hun,  »hvor- 
dan er  det,  Du  ser  ud?  Du  har  dog  vel  aldrig  været 
alene  i  Møllekrattet  iaften?« 

Nej,  hun  har  ikke,«  sagde  Christian,  »Kirstine 
kan  være  ganske  rolig,  hvis  det  er  Eliefolket,  hun 
tænker  paa.  De  kan  ikke  taale  Cigarrøg,  og  jeg  har 
været  med.« 

Den  gamle  Bondekone  saae  fornærmet  ud,  og 
man  gik  hver  sin  Vej. 

Det  var  næsten  mørkt,  og  Duggen  faldt  stærkt 
paa.  Klokken  i  Domkirken  begyndte  nu  at  ringe. 
Engang  for  et  Par  hundrede  Aar  siden  havde  der 
ved  Byen  staaet  et  stort  Slag,  hvor  der  var  bleven 
kæmpet  fra  Morgenstunden  til  denne  Time,  da  Sejren 
var  vundet  og  Landet  reddet.  Siden  den  Dag  ringe- 
des der  altid  istedetfor  til  Solnedgang  ved  denne  Tid 
for  at  mindes  Sejren  og  Rigets  Frelse. 


Den  næste  Morgen  tidlig  forlod  Knud  Kapitel- 
huset, medens  Alt  endnu  var  stille  indenfor  de  tykke, 
røde  Mure.  Kun  den  tætte  Vedbend  viftede  fra 
Vinduerne  til  ham. 

Jagten  gik  lystig  paa  Sparresholm.  Der  var  ikke 
mange  Dyr  i  Skovene,  og  der  var  ikke  heller  megen 
Skov,  men  til  Gjengjæld  var  det  et  godt  Strøg,  hvad 
Fuglene  angik,  og  da  man  tillige  deltog  i  Nabo- 
gaardenes  Jagter,   var  der  dog  endel   at  gjøre. 

Den  gamle  Kammerherre,  Knud  Sparres  Onkel, 
holdt  meget  af  sin  Neveu.  Hans  egne  Sønner  vare 
fuldstændige  Landmænd,  gode  Hestekjendere  og  Mod- 
lemmer af  Dyreskuekomiteerne,  men  ellers  ikke  frem- 

ragende  i  nogensomhelst  Retning.  Knud  derimod 
repræsenterede  Familiens  Fremtidshaab,  var  den,  der 
skulde  fremad  i  Verden.  Hans  Onkel  viste  ham  der- 
for altid  særlig  Forkjærlighed,  og  hans  Fættere  havde 
megen  Respekt  for  ham.  De  paaskjønnede  navnlig, 
at  han,  skjønt  han  var  saa  »dygtig«,  dog  tillige  var 
en  munter  og  behagelig  Selskabsbroder,  der  aldrig, 
saaledes  som  Præstens  Søn,  der  ogsaa  var  »dygtig«, 
lod  det  være  sig  magtpaaliggende  ved  alle  Lejlig- 
heder at  vise  sin  Overlegenhed,  hvad  Kundskaber 
angik. 

Denne  Gang  var  han  imidlertid  endel  forandret. 
Ofte  kunde  han  ve]  vise  sig  som  den  Gamle  eller 
rettere  dobbelt  frejdig  og  livsglad,  men  undertiden 
var  han  ogsaa  meget  indesluttet  og  tilbageholdende. 
Han  plejede  da  gjerne  at  skille  sig  fra  det  øvrige 
Jagtselskab,  og  det  oplystes  da  flere  Gange,  at  han 
havde  søgt  ud  til  en  skovbevoxet  Pynt,  hvorfra  man 
havde  vid  Udsigt  over  Fjorden  til  den  knejsende 
Domkirke,  hvis  Taarne  ragede  op  paa  den  anden 
Side.  Man  kunde  ikke  komme  paa  det  Rene  med, 
hvad  det  var,   der  drog  ham  til  denne  Plet. 

Amtmanden,  som  opholdt  sig  paa  Gaarden,  ikke 
saameget  for  Jagtens  Skyld,  som  for  de  den  led- 
sagende Gilder,  paastod,  at  han  havde  opdaget,  at 
der  var  en  smuk,  ung  Bondepige  i  det  lille  Hus  ved 
Pynten,  og  at  det  var  hende,  der  forlokkede  den  en- 
somme Jæger,  og  saasnart  nu  Knud  kom  i  sit  tavse 
Lune,  regnede  det  ned  over  ham  med  Hentydninger 
til  .»Skovpigens  og  hans  Kusine,   Frøken  Lucy  Sparre, 

en  lystig  og  flot  ung  Herregaardsskjønhed,  der  stadig 
færdedes  med  Jagtselskabet,  sang  advarende  til  sin 
tavse  Fætter: 

i  Moder  en  Xymfe  Dig, 
Lad  hende  skjøtte  sig, 
Jæger,  o,  tag  Dig  ivare.« 

Gjæstede  Knud  virkelig  jevnlig  det  lille  Bondehus, 
vilde  han  iovrigt  neppe  have  undgaaet  at  træffe  den 
samme  unge  Dame ,  thi ,  til  stor  Forbavselse  for 
Bondefolkene,  gik  der  i  den  Tid  neppe  nogen  Dag, 
hvor  ikke  den  naadige  Frøken,  snart  tidlig  paa  Morgen- 
stunden, snart  i  Skumringen  og  undertiden  lige  i 
Middagstiden,  kom  travende  paa  sin  bekjendte  graa 
Hest,  steg  af  for  at  faa  et  Glas  Vand,  som  altid  den 
smukke  Ane  selv  maatte  bringe,  og  derpaa  jog  bort, 
altid  synlig  oplivet  ved  Nydelsen  af  den  beskedne 
Forfriskning. 

En  Dag,  da  den  unge  Dame  red  bort  fra  et  af 
de  sædvanlige  Besø£  ved  Skrænthuset,  mødte  hun 
imidlertid  sin  Fætter,  der  langsomt  slentrede  hen  ad 
Vejen.     Hun  rødmede,   men  raabte  hurtigt: 

»Der  greb  jeg  Dig  paa  fersk  Gjerning,  Knud! 
nu  kan  Du  ligesaa  godt  gjøre  mig  til  Din  For- 
trolige.« 

»Hvormed  Lucy?«  spurgte  han,  »det  er  dog  vel 
aldrig  Din  Mening,  at  Du  tror  et  Ord  af  den  dumme 
Snak  om   Bondepigen ? 

»Ja,  hvorfor  ikke?«  svarede  hun  og  saae  for- 
skende   paa    ham.      »I    Herrer  ere  vist  mere  slemme, 

end    vi   i   Almindelighed    faa    at    vide.      Du    kunde    jo 
ogsaa  gifte   Dig  med  hende.* 

»Jeg  er  ikke  forelsket  i  den  Bondepige,*  sagde 
Knud,  <>og  som  Følge  deraf  kunde  det  hverken  falde 
mig  ind  at  gifte  mig  med  hende  eller  at  forføre  hende.' 

Den  unge  Pige  tav  og  rettede,  paa  den  Graas 
lange,  lyse  Manke.  Da  hun  havde  redet  en  Stund 
langsomt  ved  Siden  af  Knud,  sagde  hun,  paany  stærkt 
rødmende : 

Du  har  været  fortrolig  mod  mig,  Knud,  nu 
skal  jeg  ogsaa  være  det  mod  Dig  .  .  .  Om  Forladelse, 
Du  ønsker  maaske  ikke  at  beæres  med  min  Fortro- 
lighed,- tilføjede  hun,  da  han  vedblev  at  gaa  tavs, 
og  hun  gav  den  Graa  et  Rap  med  Pisken,  saa  den 
foer  et  Spring  frem,  men  tæmmedes  atter  af  hendes 
øvede   Haand. 

»Du  tager  virkelig  Fejl,  kjære  Kusine,  tvertimod, 
det  vilde  glæde  mig  i  høj  Grad,  om  Du  vilde  vise 
mig  saamegen  Tillid.* 

Godt,  saa  skal  Du  raade  mig,«  sagde  hun  med 
et  lidt  tvungent  Smil  paa  sit  smukke,  aabne  Ansigt. 
Du  skal  være  mig  som  en  gammel,  ærværdig  Tante, 
som  en  Moder  eller  saadan  noget  Andet,  som  jeg 
ikke  har,  og  som  man  bruger  ved  slige  Lejligheder 
til  fortrolige  Tilstaaelser.  Amtmanden  vil  fri  til  mig. 
Hvad   skal   jeg  gjøre ? 

►Vil  han  det?  spurgte  Knud  forbavset.  ►Men, 
hvoraf  slutter  Du  det?«   tilføjede   han,  smilende  baade 

I  anken  om  den  aldrende  Tilbeder  og  over  den 
Rolle,   som   han  selv  spillede. 

-Det  kan  jeg  naturligvis  ikke  sige  Dig,«  sagde 
hun,  »jeg  siger  kun,  at  jeg  tror,  ikke  hvorfor  jeg 
tror. « 

»Tror  Du,  at  Du  holder  af  ham?  spurgte  Knud, 
»for  saa  skal  Du  naturligvis  tage  ham.' 

Saa  havde  jeg  ikke  spurgt  Dig  tilraads/'  sagde 
hun  heftigt  og  pressede  sine  smukke,  friske  Læber 
sammen. 

»Du  kunde  ganske  vist  blive  den  mest  fortryl- 
lende  Amtmandinde  i  Danmark,   men«  .  .  . 

Han  fik  ikke  talt  videre  ud,  thi  hun  gav  paany 
sin  Hest  et  Rap  med  Pisken  og  lod  den  gaa  afsted 
i  fri  Galop,  saa  Grus  og  Stene  fløj  fra  dens  Hove, 
og  den  smukke  Rytterske  var  forsvunden  saa  hurtig, 
at  der  neppe  var  Tid  til  at  se,  hvor  beundringsværdig 
hun  tog  sig  ud  i  det  vilde  Ridt. 

Siden  talte  hun  og  Knud  ikke  videre  om  Sagen. 


Da  Besøget  hos  Onklen  var  endt,  vendte  Knud 
tilbage  til  Hovedstaden,  hvor  han  med  en  hidtil 
ukjendt  Lyst  og  Kraft  tog  fat  paa  sine  Arbejder. 
Efteraaret  gled  hen,  smukt  og  roligt.  Der  var  vel  et 
vist  Røre  i  det  politiske  Liv  og  truende  Skyer  paa 
Horisonten ;  men  de  syntes  at  være  Tordenskyer  i 
Sommertiden.  Dannevirkes  Befæstning  sagdes  at  være 
fuldendt,  med  levende  Stolthed  læste  man  de  Beret- 
ninger, som  fremmede,  selv  tyske  Blade  indeholdt  om 
den  mægtige  Befæstning.     Alliancen    med    Sverrig  og 


/  Solskin.  2gi 

Norge  var  saagodt  som  afsluttet.  Stadig  læste  og 
hørte  man  Beretninger  om,  hvorledes  Forhandlingerne 
skrede  videre  og  videre  frem,  og  i  Tankerne  ud- 
malede man  sig  med  glimrende  Farver  den  nye 
Æra,  som  skulde  indvies  ved  de  tre  Rigers  samlede 
Optræden. 

Ogsaa  indadtil  var  det  Forhaahningernes  Tid, 
den  længe  ventede  Time  for  Foreningen  med  Slesvig 
syntes  at  stunde  til,  og  Forhandlingerne  om  den  nye 
Forfatning  fulgtes  med   levende  Interesse. 

Alle  Tidens  Bevægelser  spejlede  sig  levende  hos 
Knud.  Det  var,  som  om  han  ikke  kunde  aabne  sig 
nok  for  det  virkelige  Liv. 

Han  skrev  stadig  til  Christian,  skjønt  denne  var 
meget  efterladende  i  at  svare.  Hans  Breve,  der  inde- 
holdt livfulde  og  varme  Skildringer  af  Livet  og  Be- 
vægelserne i  Hovedstaden ,  vare  fælles  Ejendom  i 
Kapitelhuset  og  bleve  Fællesgods  i  en  endnu  videre 
Kreds ;  thi  paa  Basis  af  nogle  af  dem  skrev  Chri- 
stian, der  ogsaa  følte  Trang  til  at  deltage  aktivt  i 
det  bevægede  Liv,  en  ledende  Artikel  til  Byens  Avis, 
der  gjorde  megen  Lykke,  og  hvoraf  Kancelliraaden 
var  særdeles  stolt. 

I  sin  Tid  havde  denne  som  Fuldmægtig  paa 
Amtskontoret  været  mindre  velstemt  mod  Tidens  For- 
andringssyge.  I  Byens  Klub  havde  han  været  en  af 
Repræsentanterne  for  det  moderate  Parti  og  navnlig 
ivret  stærkt  mod  den  utilgivelige  Selvtillid,  hvormed 
de  unge  Mennesker  i  Hovedstaden  dristede  sig  til  at 
optræde    som    Førere    med    deres    Meninger.      Nu  gik 

19* 


2q2  l\   C.   S.    Topsøe. 

han  bestandig  med  et  Exemplar  af  det  Nummer,  der 
indeholdt  Sønnens  Artikel,  i  Lommen  og  læste  op  af 
det  ved  alle  Lejligheder;  thi  han  var  en  Mand,  der 
fulgte  med  Tiden  og  ikke  yndede  at  stille  sig  i 
Opposition  til  den. 

Christian  gjorte  et  kort  Besøg  i  Kjøbenhavn  i 
November,  da  Alt  der  var  optaget  af  Forfatnings- 
forhandlingerne.  Den  trettende  November  skulde 
tredie  Behandling  finde  Sted.  Knud  Sparre ,  hvis 
mange  Bekjendtskaber  havde  skaffet  ham  et  Par  Bil- 
letter til  Rigsraadets  Tribune,  fik  ham  med  sig  der- 
hen. Christian  interesserede  sig  ikke  meget  for  par- 
lamentariske Forhandlinger  og  havde  under  sit  Ophold 
i  Kjøbenhavn  aldrig  besøgt  de  lovgivende  Forsam- 
linger. Det  var  imidlertid  paa  en  heldig  Dag,  han 
gjorde  sit  første  Besøg. 

Forhandlingerne  fulgtes  med  levende  Interesse 
fra  Tilhørerpladserne,  hvor  man  kun  saae  Hoved  ved 
Hoved.  Det  var  bekjendt,  at  Sejren  i  Rigsraadet  var 
noget  tvivlsom,  og  nogle  af  de  slesvigske  Medlemmer, 
hvis  Stemmer  kunde  gjøre  Udslaget,  sagdes  at  gjøre 
deres  Ja  afhængig  af  en  Erklæring  fra  Regeringen, 
som  skulde  afgives  i  Mødet.  Skjønt  Anskuelserne  i 
selve  Salen  saaledes  vare  delte,  herskede  der  i  Byen 
kun  een  Mening  om  Ønskeligheden  af  den  nye  For- 
fatning, hvis  Vedtagelse  imødesaas  med  Længsel, 
og  alle  Tilhørerne  vare  livfulde  Repræsentanter  for 
denne  Stemning.  Trods  Præsidentens  gjentagne  Irette- 
sættelser, ja  Trusler  om  at  lade  Tilhørerpladsen 
rydde,   var  det  dem  umuligt  at  tilbageholde  de  livlige 

Meningsytringer,  som  de  paa  denne  Dag  holdte  inter- 
essante Foredrag  gave  Anledning  til.  .Mændene  af 
den  gamle  Skole,  de  sidste  Helstatsmænd,  hvis  Røster 
man  næsten  havde  glemt,  gjorde  Regnskab  op  med 
Fortiden  og  angrebe  i  stærke  Udtryk  Regeringens 
Fremgangsmaade.  Ministeriets  veltalende  Medlemmer 
optoge  beredvillig  Kampen  og  indskrænkede  sig  ikke 
til  at  forsvare  det  nye  Forfatningsudkast;  men  den 
Sal,  som  havde  været  Vidne  til  saamange  mindevær- 
dige Kampe,  blev  paa  denne  Dag  Skuepladsen  for 
det  sidste  Hovedslag  mellem  de  to  afgjørende  Ret- 
ninger i  Danmarks  Politik,  Helstatsmændenes  katalau- 
niske   Marker. 

De  to  Venner  fulgte  Debatten  med  samme  dybe 
Interesse  som  de  fleste  andre  Tilhørere,  og  Christian 
udmærkede  sig  paa  en  iørefaldende  Maade  ved  stærk 
Hyssen  og  stærke  Bravoraab,  alt  eftersom  Lejligheden 
gaves;  ja,  da  Konsejlspræsidenten  havde  sluttet  sit 
store  Foredrag,  gjorde  han  et  Forsøg  paa  at  faa  et 
Leve  igang  for  denne,  der  bragte  Budet  til  at  true 
ham  med  at  blive  vist  Døren.  Da  Forhandlingerne 
imidlertid,  efter  at  have.  varet  fra  Klokken  et  i  halv- 
femte  Time,  afbrødes,  og  et  nyt  Møde  ansattes  til 
samme  Aften,  fandt  han,  at  han  havde  virket  til- 
strækkeligt til  Fædrelandets  Tarv,  og  kun  Knuds  be- 
stemte Forsikring,  at  lian,  hvis  Christian  ikke  vilde 
følge  ham  derhen  om  Aftenen,  ogsaa  vilde  blive 
hjemme,  bevægede  ham  til  atter  at  gaa  derhen.  For- 
handlingerne bestode  dennegang  hovedsagelig  i,  at 
■  li      enkelte     Medlemmer    motiverede     deres    Stemme- 

grvning.  Enhver,  der  erklærede  at  ville  stemme  Ja, 
kunde  være  sikker  paa  at  fremkalde  en  sand  Bifalds- 
storm fra  Tilhørerne,  der  stode  endnu  mere  talrigt 
forsamlede  end  om  Formiddagen,  Hoved  ved  Hoved, 
langt  ud  paa  Gangene.  Efter  halvanden  Times  For- 
løb gik  man  til  Afstemning,  umiddelbart  efter  et 
aandfuldt  Foredrag  af  Ordføreren,  der  sluttede  den 
hele  Forhandling  med  de  Ord:  >Hvo  Intet  vover, 
han  Intet  vinder,  men  dristig  vovet,  halvt  er  vundet.' 
I  aandeløs  Spænding  ventede  man  paa  Afstemnin- 
gens Resultat,  og  da  den  var  endt  med  Majoritet  for 
Forfatningen,  udbrød  der  en  saa  ustandselig  Jubel, 
som  aldrig  før  havde  lydt  indenfor  Salens  rolige 
Vægge,  og  som  neppe  tillod  Præsidenten  at  komme 
til  Orde  for  dybt  bevæget  at  proklamere  Forfatnin- 
gens Vedtagelse  og  udtale  Ønsket  om.  at  den  maatte 
blive   til   Velsignelse   for  Fædrelandet. 

Nye,  uendelige  Hurraraab  rungede  atter  gjennem 
Salen,  dennegang  ikke  alene  fra  Tilhørerne,  men 
ogsaa  fra  Raadets  Medlemmer,  og  man  skiltes  ad 
under  stor  Bevægelse. 

»Nu    skulle    vi    have.    os    en    god   Boeuf, «    udbrod 
Christian,    da    de    vare    komne    ned     i     Slotsgaarden. 
Man    trænger    til    at    leve    lidt    godt    ved    vigtige    Be- 
givenheder.« 

»Jeg  vilde  give  Noget  til,  at  jeg  havde  været  med 
at  afgive  Stemme  deroppe,«  sagde  Knud,  »og  saa 
skulde    ud    til    Kapitelgaarden,«   tilføjede   han   sagtere. 

.•Hvad  siger  Du?«    spurgte   Christian. 
feg   antager  Dit   Forslag,'    svarede    Knud. 

Man  gik  op  til  en  af  de  store  Restaurationer. 
Paa  den  livlige  Bevægelse,  der  herskede  imellem  de 
talrige  Gjæster,  kunde  man  strax  mærke,  at  den  vig- 
lig. -  Efterretning  var  naaet  derhen,  og  rundt  om  i 
mindre  Grupper  diskuterede  man  det  store  Spørgs- 
maal. 

Mine  Herrer!«  raabte  Christian,  idet  han  rejste 
sig  med  sit  Glas  i  Haanden.  'Jeg  foreslaar,  at  vi 
drikke  et  Glas  for  den  nye  Forfatning.« 

Nogle  enkelte  af  de  Tilstedeværende  saae  halvt 
fornærmede  paa  det  unge  Menneske,  hvem  de  mis- 
tænkte for  at  ville  gjøre  sig  vigtig,  men  de  Øvrige 
modtoge  Skaalen  med  Begejstring,  og  den  blev  druk- 
ken under  livlige  Hurraraab.  Hele  det  tilstedeværende 
Selskab,  sammensat,  som  det  jo  altid  paa  slige  Steder 
er  Tilfældet,  af  de  mest  uensartede  Elementer,  følte 
sig  pludselig  i  den  fælles  Glæde  som  Venner  og  Be- 
kjendte. 

Man  sluttede  sig  sammen  i  een  stor  Kreds,  og 
Samtalen  førtes  med  stort  Liv  om  Dagens  vigtige 
Begivenheder,  om  de  enkelte  Medlemmers  Afstem- 
ninger og  Udtalelser  og  om  de  Følelser,  den  vigtige 
Efterretning  vikle  fremkalde  rundt  om  i  Europa,  hvor 
det  alt  maattte  være  bragt  ad  Telegrafernes  lynsnare 
Baner.  Taler  og  Sange  vexle.de  til  langt  ud  paa 
Natten.  Man  udtalte  de  skjønneste  Forhaabninger 
om  en  lysende  og  ærefuld  om  end  alvorlig  Fremtid, 
som  nu  vilde  oprinde,  det  var,  som  man  alt  stod 
ved  ilet  Maal,  man  i  saamange  Aar  længselsfuldt 
havde    sukket    efter. 

Knud  var  en  af  de  Tavseste.  Christian  derimod 
var  lutter  Liv  og  Bevægelse,  og  da  Kredsen  endelig 
skiltes,  udbragtes  der  et  Leve  for  ham,  thi  han  havde 
paa  en   Maade   været  Dirigent. 

Nu  føler  jeg,  hvad  det  er  at  elske  sit  Fædreland, 
at  kæmpe  for  en  Ide,<  sagde  han  begejstret  til  Knud. 
Denne  svarede  ikke,  og  Christian  frygtede  for,  at 
han  følte  sig  tilsidesat  og  overset. 

To  Dage  efter,  en  mørk  Novembereftermiddag. 
var  der  en  underlig  Bevægelse  i  Kjøbenhavns  Gader. 
en  Bevægelse  af  en  sælsom,  uhyggelig  Art.  Rundtom 
stode  talrige  Grupper,  men  fra  ingen  af  disse  lød  der 
højrøstede  Ord,  dæmpet  og  ligesom  frygtende  for  at 
tale  højt  gav  man  bekymrede  Tanker  Luft,  og  dyb 
Alvor  stod  at  læse  paa  de  Samtalendes  Ansigter. 
Hvor  et  Par  stode  samlede,  sluttede  strax  Flere  sig 
til  dem,  thi  det  var  ogsaa  nu  Timer,  hvor  Alle  kjende 
hinanden  og  slutte  sig  sammen.  Det  Budskab,  dir 
gik  rundt  i  Byen,  var,  at  Kongen  laa  for  Døden  paa 
Lyksborg  Slot. 

Mørket  sænkede  sig  efterhaanden  over  Staden, 
Skverne  trak  sig  tæt  sammen  over  hele  Himlen,  og 
Regnen  begyndte  at  falde  i  de  tavse  og  mørkt  Ga- 
der,  just  som  det  Budskab  fløj  gjennem  Staden,  at 
der  var  kommet  Telegram  om  Kongens  Død,  et  Bud- 
skab, der  gav  Manges  Stemme  en  sa>lsom  brudt 
Klang,  naar  det  udtaltes,  som  fremkaldte  Taaref  i 
mangt  et  Øje  og  dybe ,  alvorlige  Tanker  i  alle 
Hjerter. 

Den  næste   Formiddag,    just    som    man   i   Kapitel- 

huset  sad  ved  kaffebordet,  traadte  Christian  ind  med 
et  ualmindelig   alvorligt  Ansigt. 

> Kongen  er  død,'  sagde  han  og  pegede  paa 
det    sortrandede    Blad,    han   holdt  i   Haanden. 

.Herregud,  er  han  nu  ogsaa  død!«  sagde  Fruen 
bevæget.  ►Christian  den  ottende  døde  ogsaa  saadan. 
Nu  faae   vi  da  Landesorg. 

»Er  han  død!«  sagde  Kancelliraaden,  der 
glemte  den  Bitterhed,  han  havde  havt  i  Sindet,  siden 
den  sjette  Oktober  var  gaaet  resultatløs  hen.  »Lad 
mig  se  Avisen!  Ja,  saa  vil  meget  blive  forandret,« 
sagde  han,  da  han  havde  læst  Artiklen,  og  skyndte 
sig  bort,  over  til  Kontoret  for  at  være  den  Første, 
som  bragte  Efterretningen  til  Skriveren  og  de  i  For- 
retninger tilstedeværende  Bønder,  følende  en  Trang 
til  i  et  saa  vigtigt  Øjeblik  at  optræde  med  en  vis 
Myndighed.  Han  gik  usædvanlig  rask  og  larmende 
ud  af  Døren  og  nærede  t-t  ubestemt  Ønske  om  at 
skulle  tage  samtlige  gamle  Damer  i  Klosteret  i  Ed 
til  den  nye  Konge,  eller  ialfald  om  at  skulle  pro- 
klamere Thronskiftet  for  dem  paa  en  officiel,  solen 
Maade. 

Christian  gik  over  til  Konsistorialraadinden  med 
Bladet.  Den  gamle  Frue  kunde  ikke  holde  sine 
l'aarer  tilbage,  da  hun  læste  den  varme  og  smukke 
Anmeldelse   af  den   skæbnesvangre   Begivenhed. 

»Der  er  saamegen  Alvor  i  det,  at  en  Konge 
dør,«  sagde  hun,  »roen  jeg  er  tillige  bange  for,  at 
Frederik  den  Syvendes  Død  kan  blive  til  stor  Ulykke 
for  Danmark.      Har    Du    ikke    hørt  Noget  fra  Sparre? 

Hvad  siger  han  til  dette?  Jeg  vilde  saa  gjerne  tale 
med  ham  idag.  « 

Margrethe,  der  hidtil  havde  siddet  tavs.  spurgte 
nu  Christian: 

»Tror  Du,   at  vi  nu  faar  Krig? 

»Det  veed  jeg  ikke/  svarede  denne,  »men  faar 
vi  Krig,  saa  bliver  det  for  Alvor,  og  vi  maa  Alle  med 
og  slaas  til  sidste   Mand. 

»Det  kan  jeg  lide   at  høre/    sagde   Fruen. 

Christian  gik  tilfredsstillet  bort,  nu  havde  han 
udtalt  sig  i   Overensstemmelse  med  Situationen. 

Forventningens  Tid  kom,  den  mørke,  aandeløse 
Forventningens  Tid  og  Skuffelsens,  den  bitre  Skuffel- 
sens Tid  og  Forladtheden,  Ulykkens  Ensomhed  be- 
gyndte, og  de  kommende  Begivenheder  kastede  deres 
mørke   Skygger  foran  sig. 


Rustningerne  begyndte  at  drives  rask.  Christian 
talte  stadig  om  at  gaa  med,  trods  alle  sin  Moders 
Bønner  og  Kancelliraadens  Fornuftgrunde.  Konsi- 
storialraadinden  opmuntrede  ham  i  hans  Forsæt  og 
stod  derfor  paa  en  noget  spændt  Fod  med  Kancelli- 
raadens Familie.  Endnu  var  der  dog  ikke  taget 
nogen  afgjørende  Beslutning,  og  Christian  saae  Ti- 
den  an. 

En  Eftermiddag  i  Slutningen  December,  som 
Skumringen  begyndte  at  falde  stærkt  paa,  stod  han 
oe    Margrethe    i    den    gamle    Domkirke.      Der    havde 

været  Bryllup,  og  de  havde  som  Tilskuere  overværet 
dette,  i  smaa  Byer  endnu  mere  end  i  Hovedstaden 
opsigtsvækkende  Skue.  Der  var  nu  ingen  Andre  i 
Kirken  end  de  To.  Skuet  af  den  ægteskabelige 
Forening  havde  stemt  Christian  erotisk.  Han  var  ikke 
kommet  videre  med  sine  Forlovelsesplaner  end  han 
var  i  Sommeren.  Hans  Følelser  vare  de  samme,  men 
han  havde  ikke  fundet  nogen  Lejlighed  til  at  udtale 
dem.  Margrethe  havde  været  endnu  mere  undvigende 
end  tidligere,  og  stundom  havde  han  endog  mistvivlet, 
om  hun  delte  hans  Tilbøjelighed.  Under  sit  sidste 
<  tphold  i  Kjøbenhavn  havde  han  af  den  Grund  været 
temmelig  nedstemt.  Knud,  der  kunde  mærke,  at 
hans  Sindsstemning  var  noget  forandret,  havde  hen- 
kastende spurgt  ham,  om  han  skulde  til  at  forlove 
åg,  men  til  Svar  faaet  en  for  Christian  ualmindelig 
bestemt  og  afgjort  Benægtelse  af,  at  han  tænkte 
paa  Sligt!  Ffter  hans  Hjemkomst  havde  Margrethe 
imidlertid  atter  begyndt  at  vise  sig  lidt  mere  imøde- 
kommende mod  ham,  og  han  var  atter  begyndt  at 
haabe  og  længtes  efter  en  Afgjørelse.  Præstens 
smukke  Ord  om  alt  Det,  en  Kvinde  bør  være  for 
sin  Mand,  havde  slaaet  an  hos  ham,  og  han  stod 
lige  i  Begreb  med  at  henvende  en  betydningsfuld 
Udtalelse  til  Margrethe,  da  denne  bad  ham  om  at 
gjøre  hende  den  Tjeneste  at  gaa  op  til  Orgelet  og 
præludere  lidt  for  hende,  medens  hun  sad  nede  i 
Kirken. 

Christian   var   meget  musikalsk   og   havde    lært   sit>- 
selv  at  spille  ganske   kjønl   paa  (  h*gel.    Han  var  strax 

villig  til  at  opfylde  Begjæringen,  og  snart  klang  det 
mægtige  Orgels  Toner  gjennem  det  store  Rum.  Kir- 
ken frembød  et  alvorligt  Skue  i  den  dæmrende  Be- 
lysning; der  var  næsten  mørkt  oppe  i  Koret,  under 
de  høje  Hvælvinger  og  i  Sidegangene.  Rustningerne, 
der  hang  paa  Muren,  traadte  i  det  usikre  Lys  frem 
paa  en  underlig  levende  Maade  og  syntes  at  gribe 
efter  de  støvede   Faner  og  de   rustne  Sværd. 

Margrethe  følte  sig  uhyggelig  tilmode,  da  hun 
blev  ene,  og  vilde  alt  forlade  Stedet.  Da  løde  faste 
Trin  paa  Fliserne  og  gave  stærkt  Gjenlyd  fra  Hvæl- 
vingerne. Margrethe  foer  forskrækket  sammen,  som 
om  hun  frygtede  for,  at  det  var  en  af  de  alvorlige 
Skikkelser,  der  havde  rejst  sig  fra  sin  hundredaarige 
Slummer,  og  atter  vandrede  i  disse  Gange.  Den 
Kommende  traadte  nu  ud  i  den  lysere  Del  af  Gan- 
gen og  gik  henimod  hende.  Han  bar  Uniform,  men 
hun    kjendte    ham    dog    strax,    det    var    Knud    Sparre. 

Jeg  kommer  for  at  sige  Dem  Farvel,«  sagde 
han.  »Jeg  gaar  med  som  Frivillig.  Jeg  kan  ikke 
blive  hjemme.  Om  et  Par  Dage  gaar  jeg  med  en 
Afdeling  til   Holsten. 

Margrethe  nikkede  med  Hovedet  uden  at  svare. 
Efter  nogle  Øjeblikke   sagde   hun : 

»Jeg  synes,  De  har  forandret  Dem.« 
Jeg    tror    ogsaa ,     at    jeg    har    forandret    mig, 
sagde   han.      »Jeg  synes  at  jeg  er  bleven   ældre. 

»Hvorledes  det?« 

»Jeg  har  faaet  et  Maal  for  Livet;  naar  man  har 
det,   bliver   man    Mand,   hvor   ung   man    ellers    er.      Jeg 

behøver    nu    ikke    at    blive    Dem    Svar    skyldig  paa    et 
Spørgsmaal,  De  gjorde  mig  engang  i  Sommer. 

Orgelets  Toner  løde  bestandig  om  dem,  og  Be- 
lysningen var  nu  saa  svag,  at  de  kun  dunkelt  kunde 
se  hinandens  Ansigtstræk. 

»Det  Sted,  hvor  vi  mødes,  er  mere  alvorligt  end 
det,   hvor  vi    skiltes,      sagde   Margrethe. 

De  gamle  Tider  og  Minder  faa  ligesom  Røst,« 
sagde  Knud,  »og  de  nye  med,«  tilføjede  han.  Man 
mindes  om  store  Navne  og  store  Bedrifter,  men  man 
mindes  ogsaa  om  den  talrige  Flok,  hvis  eneste  Be- 
drifter det  er,  der  foregaar  i  denne  Kirke:  at  blive 
døbte,  konfirmerede,  gifte  og  faa  en  Ligtale.  Man 
bliver  beklemt  alene  ved  Tanken  om  et  saadant 
Liv. 

»Men  er  det  da  saa  forfærdeligt  at  leve  stille  og 
roligt?'    spurgte  Margrethe. 

»Leve,«  gjentog  Knud  ;  >kalder  De  den  Tilværelse, 
som  de  Mennesker  føre,  for  Liv,  saa  veed  De  ikke, 
hvad  Livet   er. 

•Maaske  ikke,«  svarede  Margrethe.  »Det  har 
stundom  selv  tænkt.  Man  lærer  det  maaske.« 
>aa  jeg  vidste  det  en  Tid  kun  i  Drømme, 
sagde  Knud,  »da  spurgte  De  mig  engang  derom,  og 
fra  det  Øjeblik  af  begyndte  jeg  at  lære  det.  Jeg 
drømte  altid  om  at  udføre  noget  Stort,  Herligt,  men 
taaget,  ubestemt.  Jeg  har  lært,  at  disse  Sværmerier 
ere  Intet,  og  at  man  maa  begynde  alvorligt,  hvis  man 
vil  vinde  Livet.  Derfor  begynder  jeg  med  at  skilles 
fra  Dem. 

Gjennem  den  tætte  Skumring  saae  han.  at  hen- 
des Blik  hvilede  ufravendt  paa  ham. 

»Vi  ville  mødes  igjen,  Margrethe,«  sagde  han, 
»og  da  vil  jeg  lære  Dem  det,  som  De  har  lært  mig. 
Lad  mig  nu  sige  Dem  Farvel  her.« 

Hun  rakte  ham  sin  Haand  og  saae  ham  bestan- 
dig ind  i  Øjet.  Han  lagde  sin  Arm  om  hendes  Liv; 
forvirret,  bedøvet  gav  hun  efter,  og  han  trykkede  et 
Kvs  paa  hendes  Mund. 

> Farvel!«   sagde  han. 

Orgelspillet  tav.  De  gik  tavse  hen  mod  Udgan- 
gen,  han  holdt  bestandig  hendes  Haand  i   sin. 

Ved  Udgangen  kom  Christian  dem  imøde.  Han 
blev  aldeles  forbavset  over  at  træffe  sin  Ven  og 
kunde  ikke  forstaa,  hvorledes  denne  var  kommen  paa 
den  Tanke  at  opsøge  ham  i  Kirken,  indtil  han  hørte, 
at  han  først  havde  været  i  Kapitelhuset  og  derfra 
var  bleven  vist  derover. 

De  fulgtes  ad  over  til  Kancelliraadens. 

»Jeg  finder  ikke,  at  det  er  rigtigt  af  Dem  saa- 
ledes  at  exponere  Dem,  Hr.  Sparre,«  sagde  Kancelli- 
raaden.  »De  kan  gavne  Deres  Fædreland  paa  andre 
Maader.« 

»Man  maa  dog  først  sørge  for  at  have  et  Fædre- 
land,«  sagde  Knud. 

Ja,  De  har  nu  heller  ingen  Forældre  og  er  ikke 

gift,«   tilføjede  Kancelliraadinden.      »Det   forandrer  jo 

Sagen,    saa    har    De    ikke  saadan  Noget  at  leve  for.« 

Maaske,«   svarede  Knud  med   et  Smil. 

Men,     Gud    bevar's!«     raabte     Konsistorialraad- 

inden,  >det  lyder  jo,  som  det  var  en  given  Sag, 
at  Hr.  Sparre  skulde  falde.  Det  vil  vi  da  ikke  tro. 
Hytter  den  Slemme  sine,  gjør  Vorherre  det  saamænd 
ogsaa,   og  De   er  en   af  dem,   vi  kunne  trænge  til.« 

Jeg  takker  Dem  meget  for  Deres  gode  Mening, 
Frue,  sagde  Knud.  men  hvoraf  veed  De  egentlig 
det? 

Af  Deres  Breve.  Christian  har  maattet  lade  os 
Alle   læse  dem,   og  vi  ere  Dem  meget  taknemmelige.« 

Knud  saae  paa  Margrethe,  der  rødmede  dybt, 
thi  hun  vidste,  at  hvis  hans  Breve  havde  havt  nogen 
Interesse  for  hende,  var  det  ikke  for  Indholdets 
Skyld. 

»Jeg  haaber  da,  De  bliver  her  i  Aften  og  over- 
natter,«  sagde   Fruen. 

Nej,  Tak ,  sagde  Knud,  »jeg  maa  afsted  i 
Aften.« 

»Du  lader  Dig  nok  overtale  ligesom  sidst,«  sagde 
Christian. 

Nej,«  svarede  Knud,  »umuligt.  Alt  er  forandret 
siden  sidst.  Det,  der  dengang  bragte  mig  til  at 
blive,  driver  mig   nu  bort. 

Margrethe  mødte  hans   Blik. 

;Det  forstaar  jeg  ikke,«   sagde   Christian. 

»Jeg  kom  blot  for  at  sige  Farvel  til  Dem,« 
sagde  Knud,  idet  han  rejste  sig,  »men  nu  er  min 
Tid  omme.« 

*  Farvel,  og  Gud  velsigne  Dem!«  sagde  Konsi- 
storialraadinden  bevæget.  »Vi  følge  Dem  Alle  til 
Banegaarden.« 

Alle  gik  ind  paa  dette  Forslag  med  Undtagelse 
af  Kancelliraaden,  som  beklagede,  at  hans  Kontor- 
forretninger holdt  ham  bunden  hjemme.  Føret  var  i 
Virkeligheden  ogsaa  meget  slet  og  Vejret  ubehagelig 
raat  og  fugtigt. 

De  Andre  fulgte  med.  Christian  og  Konsistorial- 
raadinden  gik  næsten  bestandig  ved  Siden  af  Sol- 
daten, og  han  vexlede  kun  faa  og  ligegyldige  Ord 
med  Margrethe. 

Da  man  kom  til  Banegaarden,  var  der  stort  Liv 
og  Røre.  En  betydelig  Afdeling  indkaldt  Mandskab, 
som  skulde  afgaa  til  Hovedstaden,  stod  paa  Peronen, 
omgiven   af  Slægt  og  Venner. 

De  mødte  Overlærer  Ludvigsen,  som  spaserede 
omkring  med  sin  Kone  og  søgte  at  give  sig  i  Snak 
med  de  Indkaldte,  for  at  komme  til  at  sige  dem 
nogle  anerkj  endende  og  opmuntrende  Ord.  Han  blev 
meget  overrasket  ved  at  se  Sparre  og  trykkede  hans 
Haand  med  Taarer  i  Øjnene. 

»Jeg  har  altid  troet,  at  De  var  en  Mand  med 
Hjertet  paa  det  rette  Sted,  som  ikke  vilde  svigte  i 
Nødens  Stund,«  sagde  han.  »Det  bliver  en  alvorlig, 
højst  alvorlig  Kamp,  pro  aris  et  fncis.  Det  glæder 
mig  ret,  at  mange,  af  mine  gamle  Elever  ere  med  i 
den.  Det  synes  mig,  at  jeg  derved  paa  en  Maade 
giver  mit  Bidrag  til  Fædrelandets  Frelse.  Stem- 
ningen er  forresten  god  blandt  alle  disse  Folk/  til- 
føjede han,  »jeg  har  talt  med  endel  af  dem,  og  de 
gaa  til  Krigen  med  samme   Ro   som  til  Markarbejde.* 

Han  stod  i   et  Øjeblik   tavs  og   sprang   derpaa  op 


/  Solskin.  305 

paa  en  af  de  store  Pakkasser,  der  stode  rundtom, 
og  inden  hans  Kone  kunde  forhindre  det,  havde  han 
begyndt  en  Tale  til  de  Bortdragende,  hvori  han 
skildrede  den  Lykke,  det  var  for  dem,  at  de  i  Gjer- 
ningen kunde  vise  deres  Fædrelandskærlighed,  og 
bragte  dem  de  bedste  Ønsker  fra  dem,  der  bleve 
hjemme. 

Talen  gjorde  Indtryk  af  at  være  hjertelig  ment 
og  besvaredes  med  kraftige  Hurraraab. 

Da  Toget  satte  sig  i  Bevægelse  under  Hurra- 
raab og  Viften  og  Hilsen  fra  Tilskuerne,  istemmede 
Folkene  »Den  tapre  Landsoldat«.  Sangen  forplantedes 
rask  fra  Vogn  til  Vogn.  Den  overdøvede  Lokomo- 
tivets Brusen  og  gjenlød  i  det  Fjerne,  efterat  Toget 
var  forsvundet  i  Mørket  0°:  Regnen. 


Hurtigere,  end  man  havde  ventet,  kom  den  af- 
gjørende  Time;  men  blev  man  end  overrasket,  tabte 
man  dog  ikke  Modet,  tvertimod,  der  var  noget  For- 
friskende, Spændende,  Styrkende  i  at  vide,  at  den 
alvorlige  Afgjørelse  nu  forestod.  I  Begyndelsen  af 
Februar,  da  alles  Hjerter  bankede  ved  Efterretnin- 
gerne om  de  første,  hæderlige  Træfninger,  fik  Chri- 
stian et  Brev  fra  Knud,  skrevet  den  første  Februar, 
den  Dag,  da  den  fjendtlige  Hær  overskred  Ejderen. 
Det  var  skrevet  i  Slesvig  som  et  Udbrud  af  den  fest- 
lige Glæde,  han  følte  over,  at  Timen  nu  var  kommen, 
da    han    for     første     Gang     skulde     udrette    Noget    i 

Verden.  Det  skildrede  varmt  den  krigerske  Stemning, 
som  var  udbredt  over  næsten  hele  Hæren,  det  livlige 
Røre  i  Byen,  de  mægtige  Fæstningsværker,  paa  hvilke 
man  stod,  og  paa  hvis  Fuldkommengjørelse  der  dag- 
lig arbejdedes. 

»Det  er,  som  om  man  alt  traadte  ind  i  Histo- 
rien, naar  vi  marschere  op  paa  disse  Volde,«  skrev  han. 

Christian  satte  den  Dag,  Brevet  var  modtaget, 
paany  sine  Forældre  i  alvorlig  Skræk  med  sine  An- 
tydninger om,   at  han  ogsaa  vilde  med. 

Den  næste  Dag  var  der  imidlertid  stille  i  Huset. 
Kancelliraaden  lod  Kontoret  skjøtte  sig  selv  og  kunde 
rolig  gjøre  det,  thi  Ingen  kom  den  Dag  i  Forret- 
ninger. Konsistorialraadinden  sad  og  græd  i  Daglig- 
stuen, og  Fruens  Strikketøj  havde  kun  ringe  Frem- 
gang. Christian  saae  daarlig  ud,  for  første  Gang  i 
sit  Liv  havde  han  ikke  sovet  godt,  thi  sent  den  fore- 
gaaende  Aften  var  der  kommen  Efterretning  om,  at 
Dannevirke  var  bleven  rømmet  af  den  danske  Hær. 
Ingen  kunde  tro  Efterretningen,  da  Overlærer  Lud- 
vigsen sent  om  Aftenen  havde  banket  paa  Døren  og 
med  en  bleg  og  forstyrret  Mine  havde  fortalt  den, 
og  trods  det  sludfulde  Vejr  vare  baade  Kancelli- 
raaden og  Christian  ilede  hen  til  Postgaarden,  hvor 
imidlertid  det  korte  Telegram  betog  dem  enhver 
Tvivl. 

Margrethe  var  ikke  bedrøvet  som  de  Andre, 
dertil  havde  hun  ikke  Blik  nok  paa  og  den  rette 
Sands  for  Begivenhederne,  men  hun  var  urolig  for  at 
faa    at    vide,    om    der   ikke    tillige    havde    været   noget 

Slag,  og  spurgte  mest,  naar  man  kunde  vente  Efter- 
retninger om,  hvo  der  vare  faldne  i  de  sidste  Dages 
Kampe. 

Christian  opgav  atter  for  længere  Tid  sine  kriger- 
ske Planer,  og  der  kom  intet  Brev  fra  Knud,  som 
kunde  opskræmme  ham  af  hans  Ro.  Christian  havde 
gjentagne  Gange  skrevet  til  ham  og  bedt  ham  om 
at  give  sig  og  Kapitelhusets  øvrige  Beboere  Under- 
retning om  Sagernes  Stilling,  men  der  var  intet  Svar 
kommet.  Margrethe,  som  just  havde  truffet  Christian 
i  færd  med  at  slutte  et  af  disse  Breve,  havde  bedt 
ham  om  at  maatte  sende  en  Hilsen  med  og  havde 
i  Slutningen  skrevet: 

floder  og  jeg  sende  vore  Hilsener,  vi 
tænke  daglig  paa  Dem  og  længes  efter  at  høre 
fra  Dem. 

Margrethe. « 

Men  der  kom  intet  Svar,  thi  Knud  var  falden 
paa  Kampens  første  Dag  i  første  Række,  et  Øjeblik, 
da    Solen    skinnede,    og    da    der    blev    kommanderet: 

»  Fremad !« 


•■Jeg  bliver  ganske  urolig  over,  at  vi  aldrig  høre 
Noget  fra  Sparre, «  sagde  Konsistorialraadinden  en 
Eftermiddag  i  Skumringen,  da  hun  og  hendes  Datter, 
som  det  denne  Vinter  sædvanlig  var  Tilfældet,  sad 
hos  Kancelliraadens. 

»Jeg  tror,  jeg  tager  ud  til  Kammerherrens 
imorgen,«  sagde  Christian,  »de  maa  dog  have  hørt 
fra  ham.« 

»Ja,  gjør  det  min  Søn,«  sagde  Kancelliraaden 
ivrig,  ikke  alene,  fordi  han  virkelig  interesserede  sig 
for  Knuds  Skæbne,  men  ogsaa,  fordi  han  nok  vilde 
have,  at  Christian  traadte  i  Forbindelse  med  denne 
Familie. 

»Hvor  jeg  dog  har  gaaet  i  Taaget,«  sagde  Kon- 
sistorialraadinden,  »nu  falder  det  mig  først  ind,  at 
Johan,  min  Søstersøn,  er  Løjtenant  ved  Sparres  Re- 
giment.    Jeg  kunde  jo  have   skrevet  til  ham.« 

»Det  har  jeg  for  længe  siden  tænkt  paa,«  sagde 
Margrethe  uvilkaarligt. 

»Og  Du  har  ikke  sagt  det?  Det  kunde  jeg  ikke 
lide,«   sagde  hendes  Moder  kort. 

»Lad  nu  Christian  i  ethvert  Fald  tage  ud  imor- 
gen  til  Sparresholm,«  sagde  Kancelliraaden,  »skjønt 
Vognlejen  er  dyr,  betaler  jeg  den  dog  gjerne  for  at 
faa  Efterretning  om  det  brave,   unge  Menneske.« 

Da  Konsistorialraadinden  og  hendes  Datter  vare 
komne  over  i  deres  eget  Hjem,  sagde  den  gamle 
Frue,   efter  at  have  tiet  en  Stund: 

Margrethe,  jeg  forstaar  mig  ikke  paa  Dig.  Det 
har  altid  forekommet  mig,  at  der  var  Noget  i  Dig, 
som  endnu  skulde  udvikles,  at  Dit  egentlige  Jeg  ikke 
var  rigtig  levet  op  endnu,  Du  underlige,  tilbageholdne 
Barn,  som  altid  er  flygtet  tilbage  i  Dig  selv,  naar 
Nogen  vilde  søge  at  trænge  ind  hos  Dig.  Jeg  havde 
troet,  at  Din  Tid  nu  var  kommen,    lad    mig    sige  det 

rent   ud,   jeg   havde   troet.   ;it   Du   holdt  af  Sparre,   men 
nu  ser  jeg,   at  jeg  har  taget  fejl. 

Margrethe  tav  og  kyssede   sin   Moder. 

Den  næste  Dag  kom  Christian  meget  alvorlig 
hjem  fra  Sparresholm.  Man  kunde  se,  at  han  havde 
grædt,  og  Graaden  begyndte  igjen,  da  han  fortalte, 
at   Knud   Sparre   var   falden. 

Hans  Moder  gik  over  for  at  bringe  Efterretningen 
til  sin  gamle   Veninde. 

Hvergang    Nogen    falder   i    denne    Krig,    er    det 

■  m  det  var  En  af  min  Familie,«  sagde  Konsisto- 
rialraadinden  dybt  bevæget,  vinen  Knud  Sparres  Død 
forekommer  mig  ligesaa  sorgelig,  som  om  det  havde 
været  min  Søn. 

Margrethe  stod  tavs  og  bleg ;  da  hun  og  hendes 
Moder  atter  vare  blevne  ene.  kastede  hun  sig  om 
Moderens  Hals  og  brast  i  en  heftig  Graad,  saa  heftig 
og  ustandselig,  som  hin  Sommeraften,  da  han  havde 
indhentet  hende  i  den  skyggende  Have,  men  hendes 
Mund  forblev  tavs  og  stum. 


En  Tid  lang  saae  det  sørgeligt  ud  i  den  lille 
By.  Man  var  dybt  nedbøjet  over  Krigens  sørgelige 
Gang,  og  da  Freden  havde  slaaet  dens  sørgelige 
Udfald  fast,  begyndte  der  tillige  at  vise  sig  en  anden 
Splid  og  Uenighed,  som  snart  antog  en  alvorlig  Ka- 
rakter. Amtmanden  traadte  ind  i  en  politisk  For- 
ening,   som    nylig    var    bleven    dannet,    og    Kancelli- 

raaden  mente  at  burde  følge  ham,  skjønt  han  herved 
stillede  sig  i  Opposition  til  sin  gamle  Ven,  Overlærer 
Ludvigsen,  der  var  Formand  for  en  Filial  af  en  anden 
politisk  Forening,  som  virkede  i  en  ganske  modsat 
Retning*  Saalænge  Krigen  varede,  havde  de  for- 
skjellige  Borgere  jevnlig  mødt  hinanden  i  fredelig 
Samdrægtighed  i  Postgaardens  Restauration,  hvor  man 
om  Aftenen  i  en  hyggelig  Kreds  drøftede  ankomne 
Telegrammer  og  nyeste  Efterretninger  af  mere  eller 
mindre  troværdig  Natur.  Man  opmuntrede  og  mis- 
trøstede der  hinanden  saa  meget  som  mulig,  medens 
man  samtidig  styrkede  Legemet  med  en  varm  Aftens- 
mad og  en  velsmagende  Toddy.  De  forskjellige 
Hustruer  fandt  ikke  megen  Behag  i  disse  politiske 
Sammenkomster,  og  fiere  end  een  var  det,  som  mis- 
tænkte deres  Mænd  for  at  bruge  Landets  Stilling 
som  et  Paaskud  til  at  ombytte  den  tarvelige  Aftens- 
mad hjemme  med  Postgaardens  Kjødgrvder. 

Xu  var  denne  Kilde  til  ægteskabelig  Usamdræg- 
tighed  for  største  Delen  standset.  Ikke  alene  var 
den  pirrende  Trang  til  at  faa  Nyheder  ophørt  med 
Begivenhedernes  hurtige  Afvexling,  men  Sammen- 
komsterne vare  ogsaa  af  andre  Grunde  sprængte. 
En  Aften,  som  man  sad  og  diskuterede  Krigens  Gang, 
oplystes  det  nemlig,  at  Kancelliraaden  var  af  den 
Overbevisning,  at  Overlærer  Ludvigsen  og  hans  »Parti  . 
de  Rigsdagsmænd,  som  han  plejede  at  anbefale  paa 
Valgtribunen  derunder  indbefattede,  ved  deres  ukloge 
og  dumdristige  Politik  vare  ( )phavsmændene  til  Krigen 
og   dens   Ulykker,    ja    Kancelliraaden    citerede    endog 

Ytringer  af  Overlæreren  selv  paa  en  saadan  Maade, 
at  der  deri  laa  en  Insinuation,  om  at  de  havde 
havt    en    direkte    udæskende    Virkning    paa    Preussens 

Politik. 

Han  fandt  en  kraftig  Understøttelse  hos  Post- 
mesteren,  en  afskediget  Ritmester.  Denne  havde  tid- 
ligere været  ligeså a  lidt  Politiker  som  Kanceliraaden 
Og  var  kun  traadte  frem  som  Taler,  engang  tidligere, 
da  han  i  el  Møde  paa  Raadhuset  med  den  varmeste 
Begejstring  havde  understøttet  et  af  Kancelliraaden 
stillet  Forslag  om  at  stifte  en  Forening  i  Byen  med 
det  Formaal,  at  virke  for  Oldsagers  Udgravning  og 
Fredning  om  de  lokale  Fortidsminder,  særlig  en  lille 
Kæmpehøj  udenfor  Byen.  Nu  rejste  han  sig  atter 
som  Taler.  Med  en  af  Harme  dirrende  Stemme  ud- 
slyngede han  mod  Ludvigsens  Hoved  en  Række  Be- 
skyldninger for  Kongefordrivelsesplaner  og  forrædersk 
Forbindelse  med  udenlandske  Magter  og  truede  ham 
til  Slutningen  med  at  ville  anklage  ham  for  Højfor- 
ræderi hos  Generalpostdirektionen  og  udvirke  Til- 
ladelse til   at  lade  hans  Korrespondance  bryde. 

Situationen  blev  alvorlig  for  Ludvigsen,  det  var 
aabenbart ,  at  Stemningen  hos  de  tilstedeværende 
Borgere  vaklede  i  en  betydelig  Grad,  og  at  man  be- 
gyndte at  mistænke  ham  for  ikke  at  være  uden  posi- 
tiv Skyld  i  Danmarks  Ulykker.  Han  tog  imidlertid 
Sagen  roligt,  rettede  med  Værdighed  paa  sine  Briller, 
gjendrev  i  logisk  Orden  de  rejste  Beskyldninger,  og 
idet  han  talte  sig  varmere  og  varmere,  sluttede  han 
med   at  gjøre   Kancelliraaden  og  Postmesteren  person- 

lig  ansvarlig  for  Dannevirkes  Rømning  og  Tilbage- 
toget i  Nørrejylland. 

Den  almindelige  Stemning  var  atter  fuldstændig 
paa  hans  Side. 

»Bring  mig  min  Hat  og  min  Stok!«  raabte  Kan- 
celliraaden  til  Opvarteren,  ikke  saameget,  fordi  han 
ikke  selv  vilde  have  den  Ulejlighed  at  opsøge  disse 
Gjenstande,  som  for  at  give  sin  Bortgang  en  impo- 
nerende Karakter,  og  forlod  derpaa  stolt  Postgaardens 
hyggelige  Restauration. 

Den  fredelige  Ro,  som  ellers  havde  været  Sær- 
kjendet  for  den  lille  By,  var  nu  ganske  forsvunden. 
Dens  vigtigste  Førere  stode  bittert  og  skarpt  ligeover- 
for hinanden.  Kancelliraaden  hilste  ikke  længere 
sin  gamle  Ven  Ludvigsen  paa  Gaden,  Postmesteren 
ombyttede,  som  en  vel  noget  ubestemt,  men  dog 
betydningsfuld  Demonstration,  sin  fredelige  Frakke 
med  den  gamle  Ritmesteruniform  og  betragtede  Re- 
daktøren af  Byens  Avis,  naar  han  mødte  ham  paa 
Gaden,  paa  en  saadan  Maade,  at  denne  ansaa  sin 
personlige  Sikkerhed  for  truet  og  begyndte  at  gaa 
med  en  tyk  Stok. 

Det  er  en  Selvfølge,  at  de  hyggelige  Sammen- 
komster om  Aftenen  ophørte.  Postmesteren  stiftede  en 
lille,  særskilt  Klub  paa  det  Hotel,  som  rivaliserede  med 
Postgaarden.  Man  skulde  der  opbygge  hinanden  med 
Foredrag  og  anden  selskabelig  Underholdning;  men, 
efterat  Stifteren  for  et  indskrænket  Auditorium  havde 
holdt  en  Række  oplysende  Foredrag  om  Kaffetræet, 
sygnede    det    aandelige    Liv  i   Klubben   langsomt  hen. 

I    Maanedernes   Løb    begyndte    dog   Spændingen 

at  lx'gge  sig.  Postmesteren  vedligeholdt  vel  trofast 
det  samme  Højdepunkt  af  politisk  Forbitrelse  mod 
( hrerlærer  Ludvigsen  og  Ligesindede,  men  Kancelli- 
raaden  følte  sig  synlig  trykket  paa  det  Standpunkt, 
han  ubesindigt  havde  indtaget.  Han  kunde  ikke 
skjule  for  sig  selv,  at  de  Anskuelser,  som  hvis  For- 
fægter  han  var  optraadt,  vare  i  afgjort  Minoritet,  og 
tillige  pinte  al  den  Spot  og  alle  de  vittige  Angreb, 
for  hvilke  han  og  hans  Meningsfæller  vare  Gjenstand, 
ham  i  højeste  Grad.  Hans  Haar  graanede  temmelig 
hurtigt,  og  hans  Korpulence  tog  noget  af.  Selv  i  sit 
Hjem  følte  han  sig  ikke  rolig  og  vel,  thi  hans  Søn 
delte  ingenlunde  hans  Anskuelser;  det  var  endog 
flere  Gange  kommet  til  alvorlige  Disputer  mellem 
Fader  og  Søn,  som  ellers  altid  havde  levet  i  den 
skjønneste  Enighed.  Kancelliraaden  angrede  bittert, 
at  han  overhovedet  havde  givet  sig  til  at  have  en 
Mening  om   Aarsagerne  til  Ulykkerne. 

Endelig  kunde  han  ikke  længere  bære  Byrden, 
og  han  meldte  sig  i  Stilhed  ud  af  den  politiske  For- 
ening, et  Skridt,  som  allerede  beroligede  ham  endel. 
Der  stod  imidlertid  ogsaa  tilbage  at  oprette  det  gode 
Forhold  med  Ludvigsen,  men  hertil  vilde  der  ikke 
lade  sig  finde  nogen  Lejlighed.  Han  sørgede  for, 
at  denne  erfarede  Udtrædelsen,  og  da  han  nogle 
Dage  efter  mødte  ham  paa  Gaden,  hilste  han  atter 
paa  ham;  men  Ludvigsens  Gjenhilsen  var  kold  og 
afvisende. 

Ved    det    store    Middagsselskab    paa    Byfogdens 

Fødselsdag  mødtes  de  To  for  første  Gang  i  lang 
Tid  inden  fire  Vægge.  Stille  og  tavs  sad  Kancelli- 
raaden  ved  det  gode  Bord,  som  han  ellers  i  langt 
højere  Grad  forstod  at  skatte ;  de  gode  Vine  glædede 
ham  ej  som  før,  han  følte  sig  ikke  oplagt  til  at 
holde  en  eneste  Tale,  det  var  en  sørgelig  Tilstand. 
Maaltidet  endtes,  og  i  den  livligste  og  venskabeligste 
Stemning  trykkede  man  hinandens  Hænder  og  øn- 
skede Velbekomme  saa  inderligt,  som  om  dette 
Ord  indeholdt  et  Indbegreb   af  al  timelig  Velfærd. 

»Velbekomme,  Ludvigsen,«  sagde  Kancelliraaden 
ydmygt,    da    han    kom    til    at   staa    ligeoverfor    denne. 

Et  Øjeblik  tøvede  Ludvigsen,  da  vandt  hans  gode 
Hjerte  Overhaand. 

»Velbekomme,  Kancelliraad, «  sagde  han  hjerte- 
lig og  udstrakte   sin  Haancl. 

»Velbekomme,  velbekomme,  kjæreVen,«  gjentog 
Kancelliraaden  rørt  og  inderlig  og  trykkede  paanv 
den  fremrakte  Haand,  og  Arm  i  Arm  begave  de  sig 
ind  i  Sideværelset  til  Kaffen  og:   Cigarerne. 


Og  der  er  atter  Solskin  og  Sommer  i  den  lille 
By  med  den  mægtige  Kirke,  der  knejser  vidt  ud  over 
det  omliggende  Land,  og  Sol  og  Sommer  kjærtegne 
atter  med  særligt  Fortrin  den  røde  Kapitelgaard 
med  den  hængende  Vedbend.  En  saadan  smuk 
Sommerdag  vare  alle  Byens  Vogne  samlede  udenfor 
Kirkens    mægtige    Indgang,   og  traadte    man  indenfor, 

var  den  fuld  af  pyntede  Folk,  og  omkring  Alteret  var 
der  samlet  en  talrig  Brudeskare.  Det  var  Christians 
6g   Margrethes   Bryllupsdag. 

Forgjæves  havde  han  ilere  Gange  frembaaret  sit 
Andragende  for  hende,  men  endelig  havde  hun  taget 
imod  det,  og  der  havde  været  stor  Glæde  i  Kapitel- 
huset. 

-"Det  bliver  dog  maaske  ogsaa  bedst  saaledes  i 
Længden,  hav« le  Konsistorialraadinden  sagt  til  sin 
Datter,   da   denne   fortalte   hende   Forlovelsen. 

En  talrig  Brudeskare  er  samlet.  Det  har  alle- 
rede i  længere  Tid  været  en  Æressag  for  Byens  Fa- 
milier at  blive  indbudt  til  Brylluppet,  og  man  har 
overost  Kancelliraaden  og  Fruen  med  Artigheder  for 
at  bringe  sig  i  Erindring. 

Al  tidligere  Splid  og  Uenighed  er  glemt.  Post- 
mesteren er  der,  ikke  i  Ritmesteruniformen,  men  i 
den  for  kgl.  Postmestre  reglementerede,  og  han  drik- 
ker et  venskabeligt  Glas  med  Redaktøren.  Amtman- 
den er  der  med  alle  sine  Ordener  og  Kammerherre- 
nøglen og  har  Fruen  tilbords.  Den  sidste  Flaske  af 
den  gamle  Madeira  staar  ved  hans  Kuvert,  han  er 
uudtømmelig  i  Komplimenter  over  Anretningen  og 
udbringer  Brudeparrets  Skaal  med  en  lille  Smagløshed, 
som   Damerne   overhøre. 

Overlærer  Ludvigsen  er  der  og  udbringer  en 
Skaal  for  Fædrelandets  Fremtid,  som  et  Øjeblik  for- 
mørker den  glade  Stemning,  men  Indtrykket  udslettes 
af  Amtmanden  med  en  Skaal  for  Damerne,  og  Afte- 
nen    lu  nglider  i  den    behageligste    Stemning,    Latter, 

Sang  og  munter  Tale  lyde  fra  de  aabne,  oplyste 
Vinduer  udover  den  stille  Plads ,  hvor  den  store 
Kirke  knejser  i  Maanelyset  i  en  underlig  Blanding 
af  Lys  og  dybe,  mægtige  Skygger,  indtil  Alt  bliver 
stille. 

For  det  unge  Par  er  der  indrettet  en  hyggelig 
Lejlighed  i  det  gamle  Kapitelhus,  et  Stykke  af  Haven 
er  givet  dem  i  Selveje,  paa  en  Høj  deri  er  der  bleven 
opført  et  smukt  Lysthus  med  en  Bænk,  hvorfra  de  i 
stille  Sommeraftener  kunne  se  Solen  synke  bagved 
Skovene  og  Stjerner  staa  op  og  spejle  sig  i  det 
fjerne,  rolige  Hav. 

et  var  meget  koldt  udenfor,  skjønt  det  kun 
jsiy  var  i  November  Maaned,  og  det  var  meget 
varmt  indenfor.  I  det  varme  og  oplyste 
Værelse  sad  fire  unge  Mennesker  og  spillede 
L'hombre.  Lysene  vare  brændte  et  godt  Stykke  ned, 
og  i  Askebægerne  laa  Ruiner  og  Aske  af  adskillige 
Cigarer,  saa  det  var  øjensynligt,  at  Spillet  havde 
varet  temmelig  længe,  skjønt  Klokken  kun  var  henved 
elleve.  Værelsets  hele  Vdre,  især  de  mange  opstil- 
lede eller  henkastede  Bøger  og  beskrevne  Papirer, 
viste,  at  dens  Beboer  tilhørte  den  akademiske  Stand, 
løvrigt  var  det  temmelig  lille ;  den  Spiller,  der  sad 
nærmest  ved  Skrivebordet,  havde  kun  liden  Plads 
til  at  udføre  de  forskjellige  Evolutioner  med  sin  Stol, 
som  han  syntes  noget  tilbøjelig  til,  og  navnlig  faldt 
det  ham  meget  vanskeligt,  naar  han  havde  spillet  ud, 
at  faa  sin  Stol  sat  i  den  gynge  stolagtige  Bevægelse, 
der  er  alle  Husmødres  Rædsel. 

Værten,  som  sad  paa  den  Side  af  Spillebordet, 
der  vendte  mod  Kakkelovnen,  havde  det  aabenbart 
meget  varmt,    men    hans    Plads    var   forsaavidt  heldig, 

som  den  satte  ham  istand  til,  uden  Afbrvdelse  af 
Spillets  regelmæssige  Gang,  stadig  at  kontrollere  en 
lille  Blikkjedel,  som  var  sat  ned  i  Kakkelovnen  for 
at  komme  i  Kog,  men  som  viste  sig  lidet  villig  til  at 
lade  sig  bringe  i  denne  Tilstand.  Hans  Gjenbo  sad 
med  Ryggen  mod  Vinduet  og  kunde  udentvivl  spore 
lidt  Træk  i  Nakken,  og  den  eneste,  der  havde  det 
fuldkomment  tilfredsstillende ,  var  den  Fjerdemand, 
der  sad  i  Sofaen,  et  kjønt,  ungt  Menneske,  der  ud- 
mærkede sig  fremfor  de  Andre  ved  sit  mere  end  al- 
mindelig soignerede  Ydre  og  en  vis  flot,  men  dog 
ikke  stødende  Skjødesløshed  i  sit  Væsen.  Ved  Hjælp 
af  Sofapuder  og  Trøstere  havde  han  indrettet  sig  det 
særdeles  hyggeligt. 

Det  var  imidlertid  klart,  at  alle  Fire  befandt  sig 
meget  vel  og  ikke  i  mindste  Maade  følte  sig  be- 
sværede ved  de  forskjellige  mindre  Ulemper ,  der 
klæbede  ved  deres  Stilling.  Værelset  var  som  sagt 
lille,  men  gjorde  et  hyggeligt  Indtryk;  til  en  vis  Grad 
var  det  endog  elegant  udstyret.  Et  Par  smukke  og 
kostbare  Kobberstik  prydede  Væggene,  Reolerne  viste 
en  Mangfoldighed  af  Bøger,  hvis  smagfulde  Bind  alt 
gjorde  et  indbydende  Indtryk,  og  Værelsets  egentlige 
Møbler  stode  i  Elegance  endel  over  almindeligt  Stu- 
denterbohave. Det  var  øjensynligt,  at  det  lille  Stu- 
dereværelses Indehaver  baade  var  i  Besiddelse  af 
Smag  og  af  Evne  til  at  tilfredsstille  Smagens  For- 
dringer. En  vis  Uorden  og  en  stærk  Tobaksrøg,  der 
hvilede  over  Alt,  viste  imidlertid,  at  Vedkommende 
dog    hyldede    studentikose    Sæder    og    Skikke.     Hans 

Navn  var  iøvrigl  Steensen,  hans  Studium  Kunsthistorie, 
Filosofi,  Historie  o.  a.  L.,  eftersom  lians  Tilbøjelighed 
stod  til:  hans  ydre  Forhold  gjorde  det  ikke  nødven- 
digt for  ham  at  hellige  sig  til  noget  bestemt  Studium 

for   Livsopholdets   Skyld. 

Hvordan  gaar  det  med  Punschen?«  spurgte 
han,  der  sad  mod  Skrivebordet,  og  understøttede  sit 
Spørgsmaal  ved  velbehageligt  at  puste  eri  lang  Røg- 
søjle fra  sig  og  kaste  Stolen  saa  langt  tilhage,  som 
Hensynet  til  Fineringen  paa  det  omtalte  Stykke  Los- 
øre  paa  nogen   Maade  tillod. 

Spørgerens  Navn  var  Ludvig;  vi  anføre  hlot 
dette,  fordi  han  var  en  af  dem,  hvem  alle  Mennesker 
kalde    ved    Fornavn. 

Vandet  vil  ikke  koge,  svarede  Værten  lidt 
ærgerlig.      Jeg  veed   ikke   ikke,  hvad  der  gaar  af  det. 

Se  at  faa  et  Laag  paa  Kjedelen,  der  slutter 
lidt  bedre,  sagde  han.  der  sad  med  Ryggen  mod 
Vinduet. 

Tak  skal  Du  have  for  det  Raad,  min  læge- 
kyndige Ven  Svendsen,  sagde  den,  der  sad  i  Sofaen. 
Kun  en  medicinsk  Kandidat  kunde  faa  i  Sinde  at 
give  et  saadant.  Det  er  ligesom,  naar  der  staar  i 
Kogebog  for  smaa  Husholdninger  :  .Man  tager  et 
stort  Sølvfad.  Vil  Du  løbe  hen  til  den  nærmeste 
Blikkenslager,  ringe  ham  op,  faa  ham  til  at  lave  el 
nyt  Laag  og  være  her  igjen  om  fem  Minutter  eller 
højst   ti. 

Nej  Gu' vil  jeg  ikke  nej,  sagde  Svendsen,  jeg 
gav   ham   blot   et    Raad, 

,-Nu  tror  jeg  forresten,  det  gaar, «  udbrød  Steen- 
sen  glad.      /Hør  blot!' 

Man  hørte  virkelig  nu  fra  Kjedlens  Indre,  istedet- 
for  den  tidligere  dæmpede  Snurren,  en  livlig,  bob- 
lende Lyd,  og  en  tæt  Dampsøjle  hævede  sig  op  af 
dens   Tud. 

»Hurra,  Punsch!'  raabte  Ludvig,  og  med  Ak- 
kompagnement af  sine  Støvlehæle  intonerede  han  Fane- 
marschen  til  Texten :    >De  gamle,  gediegne  Ægyptere   . 

^Ludvig  bliver  fuld  alene  ved  Lugten  af  Punsch, 
sagde    hans    Gjenbo,      man  skulde  tro,   at  han  endnu 
var    Rus    og    ikke    et    Menneske,    der    i    de  fire   sidsti ■ 
Aar  har  skullet  være   op    ^næste   Gang'    til    theologisk 
Examen.< 

Tal  Du  blot  ikke  med  om  det,«  svarede  Ludvig, 
en    blaseret  Verdensmand    som   Dig,    Langsted,    der 
ikke  har   været   fuld   i    de    ti    sidste  Aar,    forstaar  sig 
ikke  p&a  Sligt.' 

Kom  an  med  Punschen,  kom  an.' 

Steensen  havde  imidlertid  endt  sine  Forberedel- 
ser og  sat  en  rygende  Kande  med  tilhørende  Flasker 
og  Glas  paa  Bordet. 

Plads  for  min  Nolo!  raabte  Svendsen  med  en 
Iver,  der  kun  lidet  harmonerede  med  den  Ro,  hvor- 
med han  hidtil  havde  siddet  og  dampet  af  den  lange 
Pibe.  jeg  vil  have  den  overstaaet,  før  der  bliver 
tilstaaet  Ludvig  en  Draabe;  den  gaar  ikke  igjennem, 
naar  den  ikke  bliver  spillet  rigtig." 

.»Kom  saa  med  Noloen,'  svarede  Ludvig  god- 
modig,   >men  i  en  Fart.' 

Noloen  blev  spillet  og  vundet. 

Nu  kan  jeg  nok  tænke,  vi  raaa  opgive  Spillet 
for  iaften,"  sagde  Svendsen  med  et  Suk.  'Jeg  veed, 
hvordan  det  plejer  at  gaa,  og  jeg  for  mit  Vedkom- 
mende foretrækker  slet  ikke  at  spille  fremfor  at  sidde 
saaledes,  som  da  vi  spillede  sidst  hos  Langsted/  og 
med  en  resigneret  Mine  gav  han  sig  i  Lag  med 
Regnskabet. 

vHør  ham,  Hør!'  raabte  Steensen,  lad  os 
hellere   sidde  gemytlig  sammen  og  snakke. 

Ja,  tilføjede  Ludvig,  »som  rigtige  gode  Stu- 
denter og-  gamle  Venner  udvexle  vore  Tanker  i  For- 
trolighed. 

Og    tale    om    Dyd    og    gode    Sæder    og    holde 
Taler    for    den    nordiske    Kvinde,'     sagde    Langsted, 
for  mig  gjerne,  jeg  er  ikke  saa  spillelysten.' 

Kortene  bleve  skudte  tilside,  Ludvig  og  Svendsen, 
der  foragtede  at  ryge  Cigarer,  tændte  sig  en  frisk- 
stoppet Pibe,  man  skjænkede  i  Glassene  og  rykkede 
tættere  sammen ;  men,  som  det  saa  ofte  gaar  i  slige 
Tilfælde,  hvor  man  udtrykkelig  proklamerer  at  ville 
være  gemytlige,  saaledes  gik  det  ogsaa  her,  Samtalen 
vilde  ikke  rigtig  glide,  ialfald  ikke  i  det  paapegede 
Spor,  men  holdt  sig  jevnt  og  dagligdags  ved  Jorden 
og  faldt  i  enkelte  spredte  Bemærkninger.  Ludvig 
blev  til  Slutningen  ganske  tavs  og  sad  med  Haanden 
for  Øjnene  tilsyneladende  i  dyb  Eftertanke. 

> Dersom  vi  ikke  sad  her,  men  i  Studenterfor- 
eningen, vilde  jeg  være  forberedt  paa,  at  Ludvig 
paa     engang     gik     af    med    en    eller    anden    poetisk 

2  1* 

Tale.      sagde   Langsted.        Han    ser    mig    ud    til    All<- 
haande.' 

fa,  Du  har  Ret/  sagde  Ludvig,  idet  han  rejste 
sig  op  og  med  et  noget  theatralsk  Kast  med  Hovedet 
rystede  sit  ualmindelig  lange,  krøllede  Haar  tilbage 
fra  Panden,  .jeg  vil  holde  en  poetisk  Tale ;  endnu 
er  jeg  ung  og  er  Students 

»Hør!'    afbrød  Langsted. 

Vide  I.  hvorfor  vi  sidde  saa  døsige  og  dvaske 
og  kun  aabne  Munden  for  at  indsuge  Tobaksrøg 
eller  smage  paa  Punschen,  smage  paa  den,  ikke 
engang  drikke  den  i  dybe,  fulde  Drag?  Vide  I 
det  ? 

/Nej,      sagde    Svendsen,   gabende   meget   højt. 

Jeg  skal  sige  Eder  det,  vedblev  Ludvig,  idet 
lian  kastede  et  fortørnet  Blik  paa  den  Afbrydende. 
Vi  have  ikke  indviet  denne  vor  Sammenkomst  fest- 
ligen  og  paa  værdig  Maade.  Vi  have  ikke  indviet 
den  ved  at  mindes  den,  der  bør  være  den  første 
Tanke  hos  alle  unge  d.  v.  s.  (her  kastede  han  et 
alvorligt  Blik  paa  Langsted)  hos  Alle.  der  ere  virkelig 
unge  —  Kvinden,  Hende,  om  hvem  vi  drømme  i  den 
dunkle,  den  sommergrønne  Skov  og  ved  det  rul- 
lende Hav,  og  om  hvem  Drømmen  selv  er  kvægende 
som  den  grønne  Skov.  forfriskende  som  Havet,  naai 
Hjertet  er  udtørret  af  Hverdagslivets  Prosa;  Hende, 
der  giver  den  skjønneste  Kamp  og  den  sødeste  Sejr. 
naar  hun  er  vor  Allierede  i  Kampen  mod  Livets  Fi- 
listere.    Et  Leve   for   Kvinden,   Hurra!' 

Blot    ikke    ni     Hurraer,       sagde    Langsted,      naar 

man  kun  er  fire  Mennesker,  der  skalle  raabe,  bliver 
det  for  meget.  Maa  jeg  forresten  takke  for  Talen. 
Du  opfriskede  paa  en  behagelig  Maade  Erindringen 
om    Hostrups   samlede   Skrifter   m.   m. 

Altid  blaseret  og  spottende,  udbrød  Ludvig 
fortrædelig,  men  stødte  dog  sit  Glas  mod  Langsteds, 
som  denne  holdt  over  til  ham  med  et  halvt  god- 
modigt, halvt  spottende  Smil.  -Man  kan  jo  forresten 
ikke  vente  niere  af  Dig,  vedblev  Ludvig,  »Du  kjender 
jo    kun    Kvinden    fra   de   kjøbenhavnske   Balsale. 

l)<ri  tror  jeg  forresten,  at  Ludvig  tildels  har 
Ket,  tilføjede  Steensen.  »Du  kan  ikke  være  nogen 
paalidelig  Dommer   over,  hvad  ægte  Kvindelighed  er.' 

Kvindens  Nervesystem  er  mere  irritabelt  end 
Mandens,'  henkastede  den  unge  medicinske  Kandidat. 
Denne   fysiologiske   Bemærkning  toges  til  Efterretning. 

I  maa  ikke  tro,  at  jeg  ikke  nærer  en  saa  stor 
Beundring  for  Kvinden,  som  min  Natur  overhovedet 
kan  drive  det  til/  bemærkede  Langsted.  .Jeg  sætter 
stor  Pris  paa  at  herinde  mig  i  Dameselskab,  saaledes 
som  mit  Liv  og  Levnet  udviser;  thi  I  tro  dog  aldrig, 
at  det  er  for  Dansens  Skyld,  jeg  gaar  ligesaa  ivrig 
paa  Hal  nu  i  mit  syv  og  tyvende  Aar  som  i  mit 
Byttende  ? 

Del  er  ganske  vist,  sagde  Steensen,  »men  jeg 
troede,  at  det  ligesom  andre  Besynderligheder  i  Din 
Opførsel  lod  sig  forklare  deraf,  at  Du  nu  engang 
sætter  Pris  paa  at  være  Verdensmanden  og  Selskabs- 
manden. Det  er.  ligesom  om  Du  følte  en  virkelig 
Tilfredsstillelse    i.    ret    at    bevæge   Dig  i  Forhold,   som 

Du  igrunden  ser  ned  paa,  og  trodse  Din  egen  Be- 
vidsthed om,  hvad  der  er  Rigtigt  og  Godt.  Jeg  har 
set  Dig  en  hel  Vinter  igjennem,  veed  Du  nok,  gjøre 
Kur  til  en  ægte  Mocledame,  om  hvem  Du  ikke  brød 
Dig  det  allermindste.  Du  brød  Dig  vist  ikke  engang 
om  at  gjøre  Lykke  hos  hende,  men  det  var  Dig  lige- 
som en  Tilfredsstillelse,  for  hendes  Skyld  at  overse 
alle  de  mange  smukke  og  elskværdige  Piger,  Du  var 
sammen  med. 

Kjære  Romantik,  sagde  Langsted,  »Du  svarer 
virkelig  til  det  Navn,  jeg  har  tilladt  mig  at  give  Dig. 
og  det  i  en  overordentlig  Grad.  Jeg  kan  ikke  andet 
end  føle  mig  smigret,  ved  at  se  mig  selv  fremstillet 
i  en  saa  interessant  Belysning;  der  falder  jo  næsten 
et  dæmonisk  Skjær  over  mig.  Til  Gjengjæld  for 
denne  Cadeau  vil  jeg  være  saa  oprigtig  at  sige  :  Der 
er  noget  Sandt  i  Dine  Ord.  Det  smigrer  min  For- 
fængelighed at  være  Selskabsmand,  at  blive  anset  for 
Verdensmand.  Der  er  mangfoldige  Indbydelser,  ved 
hvilke  selve  Invitationskortet  er  mig  den  eneste  Be- 
hagelighed, men  virkelig  ogsaa  er  saa  behagelig,  at 
jeg  ikke  anser  det  for  at  være  for  dyrt  betalt  ved  at 
tilbringe   en  Aften  i   Kjedsomhed. 

Lav  Forfængelighed!  Kjøbenhavneri ,  Kjøben- 
havneri!«    udbrød  Ludvig. 

Fejl,  min  ideale  Ven,  sagde  Langsted,  det 
ligger  i  min  Natur.  Allerede  som  Dreng  erindrer  jeg, 
at  jeg  beundrede  og  misundte  disse  elegante,  friserede 
unge  Herrer,  der  vare  ligesaa  vel  hjemme  i  en  Bal- 
sal  som   paa  Deres  egen   Sofa.    Jeg  var,   som   Roman- 

tikken  veed,  en  af  de  Øverste  i  vor  Klasse,  gjorde 
gode  Examiner  og  fik  altid  endel  Ros  og  Behage- 
ligheder;   aldrig    har   dog    Noget    af  al   den    Udmaer- 

glædet  mig  halvt  saa  meget,  som  da  jeg  engang 
hørte  nogle  af  Drengene  i  de  mindre  Klasser  hviske 
efter  mig :      Sikken  Laps  Langsted  er. 

Det  er  noget  forb —  Sludder/  sagde  Medicine- 
ren, og  dersom  det  ikke  var  fordi  jeg  generede  mig 
for  at  komme  hjem  fra  en  L'hombre  Kl.  halv  Et,  gik 
jeg  ud  paa  Hospitalet. 

Jeg  er  nu  iaften  kommen  i  mit  fortrolige  Hjørne, 
sagde   Langsted.        Jeg  ved  ikke,   hvorfra  det  kommer, 
og   det  gaar  sjelden  paa.      Imorgen  fortryder    jeg  det 
naturligvis. 

^Det  haaber  jeg  ikke/  sagde  Ludvig,  >Dx\  op- 
fører Dig  jo,  ved  at  tale  aabenhjertig  med  Dine 
Venner,  netop  som  en  brav  Student.  Lad  mig  klinke 
med  Dig. 

Langsted    klinkede,    drak    sit  Glas  ud  og  sagde: 
Jeg   kan   ikke   lide  Punsch;     man    bliver    saa  ideal   af 
den     om    Aftenen    og    saa    syg    den    næste    Morgen. 

Men  vi  kom  rent  fra  vort  egentlige  Emne, 
Dine    Anskuelser  om  Kvinden/    sagde   Steensen. 

Ja,  om  Kvinden,  gjentog  Ludvig,  og  gjorde  et 
voldsomt  Attentat  paa  Skrivebordets  Finering,  idet  han 
kastede  sig  helt  bagover  i  Stolen  for  ret  at  inde 
Drøftelsen   af  dette  interessante  Emne. 

-Damer,        sagde    Langsted,      >ere    enten     kjede- 

paa  en  kjedelig  Maade  eller  kjedelige  paa 
en    morsom     Maade,    de    første    bryder    jeg   mig    ikke 

om,     de     sidste    ere     mig     ligegyldige,     men     begg 

Klasser   .    .    . 

Undskyld/  afbrød  Steensen,  »nu  bliver  Du 
forceret. 

At  tale  saaledes  om  Kvinden!  raabte  Lud- 
vig, idet  han  kastede  Haaret  tilbage  og  rejste  åg 
med  (dasset  i  Haanden.  Nej,  jeg  vil  tale  om 
hende.' 

Skaan  os  for  flere  Reminiscentser !  raabte 
Langsted,  saa  vil  jeg  hellere  tie  og  blot  afgive  den 
Forklaring  til  Forsamlingens  Protokol,  at  jeg  holder 
af  Dameselskab,  fordi  det  giver  Ens  egen  Selvbevidst- 
hed Relief  paa  en  mere  eller  mindre  behagelig 
Maade.      Punktum. 

Sagen   er  den,  at  Du  aldrig  har  været  forelsket. 
sagde   Steensen. 

Maaske,  Romantik,  svarede  Langsted.  Der 
indtraadte  nu  en  kort  Pavse.  Ludvig,  som  var  bleven 
fornærmet  over  Langsteds  Afbrydelse,  havde  rejst  sig 
op  og  gik  o]>  og  ned,  saavidt  Pladsen  tillod  ilet. 
idet  han  afvexlende  trak  i  sit  lange,  flagrende  Hals- 
tørklæde  og  rystede  sit  Haar. 

l'.r  den  smukke  Ubekjendte  kommet  hjem  fra 
Udlandet?     spurgte  Langsted. 

Op   med   den!'    sagde   Svendsen  gabende. 

Hun  kommer  hjem  imorgen,  tror  jeg.  sagde 
Steensen,   temmelig  rød  i  Hovedet. 

Hvad    er   det?     en    hemmelig    Roman?       spurgte 

Ludvig   ivrig,    idet    han    atter    satte    sig  paa   sin    Plads. 

(  »li.   om  Forladelse,  tilgiv,  kjære  Ven,  hvis  jeg  gjorde 

e1  Spørgsmaal,  der  krænkede  en  Helligdom,  som  Ingen 
kan   ære   højere   end   jeg. 

1  tage  virkelig  fejl,-  svarede  Steensen,  hvis  I 
tro,  at  jeg  er  saa  lykkelig  at  have  en  Hemmelighed 
af  den  Art.  som  Ludvig  saa  diskret  hentyder  til.  For 
at  undgaa  al  Mistanke  vil  jeg  hellere  fortælle  Eder 
•  len  hele,  lille  Historie.  En  Dag  i  Maj  var  jeg  taget 
ad  i  Skoven  for  at  glæde  mig  ved  dens  nyudsprungne 
Træer,  in« len  den  endnu  var  opfyldt  af  Skovgjæster 
og  Strandvejsbeboere.  Jeg  havde  gaaet  og  drevet 
langsomt  om  i  et  Par  Timer  og  befandt  mig  inderlig 
vel  i  al  denne  grønne  Herlighed.  Jeg  var  romantisk 
Stemt,  som  Langsted  kalder  det.  Jeg  var  opfyldt  af 
en  blid,  behagelig  hvilende  Stemning,  der  ganske 
-varede  til  <  Omgivelsernes  bløde  Ro,  til  Skovens  lyse, 
grønne  Tone,  til  den  Maade,  hvorpaa  Solskinnet  gled 
ind  mellem  Træerne;  jeg  gav  mig  ganske  hen  til 
(  Omverdenen  og  syntes,  jeg  følte  den  indre  Formæling 
af  Naturen  og  Mennesket;  jeg  mindedes  en  Ytring 
af  en  aahdrig  fransk  Filosof  om  den  forunderlige 
Følelse  af  blid,  mystisk  Sanselighed,  der  er  i.  paa- 
virket af  Sehellings  Ideer,  at  strejfe  om  og  ligesom 
føje  Luften.  Vandene  og  Grønningen  til  sit  Væsen, 
at  lade  sin  Personlighed  gaa  over  i  Naturen,  som 
tiltrækker  den  og  synes  at  ville  opsluge  den.  Ja, 
Medicineren  trækker  paa  Smilebaandet,  han  husker 
fra  sine  Kollegier  en  eller  anden  affejende  Ytring  om 
Sehellings   Filosofi 

Bliv    blot    ved    nden    Afbrydelser,      bad  Ludvig.- 
Opfvldt     af     saadanne      ubestemte       Tanker     og 

Drømmerier,  fortsatte  Steensen,  var  jeg  gaaet  den 
dejlige  Vej  gjennem  Dyrehaven  til  Kongekilden  langs 
den  yndige,  lille  Skovsø  og  gik  over  den  aabne  Plads 
mellem  Kilden  og  Ordrups  Krat,  da  jeg  just  ved 
Krattets  Begyndelse  mødte  tre  sørgeklædte  Damer, 
en  ældre  og  to  unge,  begge  meget  smukke.  Vi  saae 
paa  hverandre,  idet  vi  mødtes,  begge  Parter  lidt 
forbavsede  over  at  møde  Nogen,  og  fortsatte  vor 
Gang.  Især  den  ene  af  disse  Damer  var  meget 
smuk.  Hun  mindede  mig  stærkt  om  Billedet  af  en 
ung  Dronning,  jeg  i  min  Barndom  ejede  i  en  gam- 
mel Bog,  og  hvori  jeg  var  forelsket  i  adskillige  Aar 
paa  en  underlig,  fantastisk  Maade,  saa  jeg  end  ikke 
tillod  nogen  Anden  at  se  dette  Billede,  men  klippede 
det  ud  og  skjulte  det.  Jeg  erindrede  bagefter  saa 
tydelig  den  unge  Dames  Ansigt,  og  denne  Erindring 
fremkaldte  altid  hos  mig  det  samme  blide,  drøm- 
mende Velvære,  som  havde  fyldt  mig  den  Dag.  Jeg 
mødte  hende  ikke  siden,  førend  den  Dag,  da  jeg 
flyttede  ind  i  dette  Hus.  Jeg  saae  hende  her  paa 
Trappen  og  fik  opspurgt,  at  hun  besøgte  en  gammel 
Tante,  som  bor  her  paa  første  Sal.  Dette  Husfælle- 
skab kan  jeg  takke  for,  at  jeg  veed,  at  hun  har 
været  nogle  Maaneder  i  Udlandet  med  sin  Fa- 
milie, og  at  hun  kommer  hjem  imorgen.  Det  er  Hi- 
storien. 

Den  Ubekendtes  Skaal,<  sagde  Ludvig.  »Tak 
for  Fortællingen.  Lad  det  være  den  smukke  Slut- 
ning paa  Aftenen. 

Han   o-ik  hen  til  Vinduet  oy;  slog  Gardinerne  til- 

side.  Steensen  boede  i  Filosofgangen ;  det  var  Maane- 
skin,  og  fra  hans  Vinduer  kunde  man  se  ud  over  Vol- 
dens Træer  og  Kallebodstrand,  saa  langt  ud,  som  i 
en  af  Sommerens  lyse   Nætter. 

Nu    kan    man    da    være    bekjehdt   at  gaa   hjem, 
sagde   Svendsen,      lad  os   saa  gaa. 

Man  fulgte  Opfordringen  og  brød  op.  Da  de 
vare  gaaede,  stod  Steensen  endnu  længe  ved  Vin- 
duet og  saae  ud  over  det  smukke  Billede,  der  viste 
sig  for  ham.  Maanen  kastede  en  bred  Stribe  hen- 
over Vandet.  I  Lyset  var  der  et  forunderligt  Liv  i 
de  spillende  Bølger;  hvor  det  holdt  op,  laa  Alt  stille 
olt  mørkt. 


Den  næste  Dag  var  det  graat,  uroligt  Efteraars- 
vejr.  Skyerne  påa  Himmelen  stode  højt,  men  vexlede 
hurtigt  Form,  og  de  sidste  gule  Blade  føg  af  Træerne 
i  store  Skarer.  Steensen  gik  frem  og  tilbage  paa 
Langelinie  og  saae  ud  over  Sundet,  der  væltede  sig 
frem  med  urolige,  mørke  Bølger,  som  alt  syntes  berørte 
af  Vinterstormen.  Der  var  kun  faa  Spaserende ;  for- 
uden ham  kun  et  Par  Damer,  hvis  Vogn  holdt  ved 
Porten  ud  til  Grønningen.  De  to  Damer  gik  frem 
og  tilbage  paa  det  Stykke,  der  laa  nærmest  ved 
Toldboden;   det  var  øjensynligt,  at  de  ventede  Nogen. 

/Kommer  Dampskibet  fra  Lubeck  ikke  snart?« 
spurgte  de  en  gammel  Matros,  som  havde  en  Kikkert 
tilleje. 

Det  skulde  allerede  have  været  her,  svarede 
han  lidt  kort,  thi  han  havde  fundet  det  mere  i  sin 
( )rden,  om  de  havde  anstillet  Undersøgelsen  gjennem 
hans  Kikkert.  Der  er  det  forresten/  tilføjede  han 
og  viste  paa  et  Dampskib,  der  i  rask  Fart  skjød 
gjennem  Rhedens  graalige  Bølger. 

De  to  Damer  ilede  ind  paa  Toldboden.  Steen- 
sen blev  staaende  og  saae  Skibet  komme,  der  bragte 
den  unge  Pige,  han  havde  mødt  i  Foraaret,  hjem  fra 
Udlandet.  Drømte  han,  at  det  kgl.  Postdampskib  var 
Snekken  med  Silkesejl  og  forgyldene  Raa,  der  førte 
Kongedatteren,  som  skulde  skjænke  ham  Haand  og 
mere  end  et  Kongerige?  Han  saae  næsten  ud  dertil. 
Da   Skibet   lagde   til   ved   Toldboden,    gik   han  derhen. 

Passagererne  vare  gaaede  iland,  og  Vognen 
med  den,  han  søgte,  kjørte  just  ind  i  Grønningen, 
som  han  nærmede  sig  Toldbodporten.  Han  blev  staa- 
ende  og  fulgte  den  med  Øjnene.  Hun  saae  virkelig 
overordentlig  smuk  ud,  den  unge  Pige  i  sin  klædelige 
Rejsedragt  og  straalende.  af  Smil  og  Lykke  over  at 
være  vendt  tilbage. 

En  Herre  hilste  paa  de  Forbikj ørende.  Steensen 
gjenkjendte  forundret  Langsted  i  ham. 

Du  her?  udbrod  han,  jeg  troede,  Du  sad  i 
Ministeriet.' 

►Nej,  som  Du  si:r,  jeg  har  istedetfor  slaaet  mig 
paa  Naturen  og  gaaer  en  lille  Tur,  svarede  Langsted 
med    et   let   Anstrøg   af  Forlegenhed. 

Kjender  Du  de  Damer,  der  kjørte?  spurgte 
Steensen. 

^Det  var  jo   Fru  Rosing,  den  ældre  Dame,    samt 

Frøknerne  Rosing,  de  amerikanske  Sk'jønheder  . 
ja,  ieg  har  været  sammen  med  dem  et  Par  Gange ; 
men  nu  gaar  der  et  temmelig  klart  Lys  op  for  mig, 
jeg  kan  tænke,  at  den  ene  af  dem  er  Grunden  til, 
at  Du  er  herude.  Var  det  den  mørke  eller  den 
blonde,  Du  mødte  i  Ordrups   Krat? 

■  Den   mørke,«    svarede  Steensen. 

'Det  er  vist  den  smukkeste,  tror  jeg;  Du  veed 
vel  iøvrigt,  at  det  ikke  er  den  rige.  Hun  er  kun  en 
Broderdatter  af  den  afdøde  Rigmand  Rosing,  men  er 
optaget  ganske  som  Barn  i  Huset  hos  sin  lånte  og 
Kusine.  Sligt  vedkommer  jo  imidlertid  ikke  Dig, 
Romantiker.  Hun  er  imidlertid  ung,  smuk,  livlig  og 
skal  vænt-  meget  begavet,  enfin,  det  er  en  Kone  for 
Dig;  lad  os  saa  gaa  en  Tur  langs  de  rullende  Bøl- 
ger. Kn  saadan  tungsindig  Efteraarsdag  som  denne 
maa  jo  ret  være  Noget  for  Dig. 

/Gjerne/  svarede  Steensen,  TTteraaret  er  min 
Yndlingsaarstid ,  Naturen  er  saa  rig  paa  vemodig 
Skjønhed,  at  Alt  bliver  Stemning  rundtomkring;  hele 
Naturen  faar  den  Ynde  og  Tiltrækning,  som  Afsked 
og  en  forestaaende  Skilsmisse  giver,  man  skjønner  ret 
paa   den. 

»Jeg  husker  ogsaa  den  Tid,  sagde  Langsted, 
da  jeg  længtes  og  drømte  i  Kfteraaret  og  skrev 
saare  tungsindige  Digt«?  mellem  September  og  No- 
vember. Nu  er  man  dog  kommen  saavidt,  at 
man  er  lige  glad  og  lige  lidt  digtende  i  alle  Aars- 
tider. 


334  V-  C-   S-    Topsøe. 

Savner  Du  aldrig  den  Tid,  da  Du  ikke  var 
<let?     spurgte  Steensen. 

Kan  være  sommetider,  man  savner  jo  altid  det, 
man  ikke  har,  eller  bilder  sig  det  ialfald  ind.  Det 
er  ]o  Noget,  som  hører  med  til  Livets  Gang.  Det 
er  ikke  lagt  an  paa,  at  man  skal  være  tilfreds  med 
det  og  realisere  alle  mulige  overspændte  Fantasier ; 
man  gjør  bedst  i  at  være  en  lille  Smule  Stoiker ;  der- 
for behøver  man  nu  ikke  at  anse  al  Romantik  for 
Galskab. 

Galskab,  Galskab,  gjentog  Steensen  halvt  for 
sig  selv,  man  taler  saa  foragtelig  om  det  at  være 
gal  og  anser  det  for  en  stor  Ulykke.  Det  er  dog, 
naar  Alt  kommer  til  Alt,  en  forunderlig  poetisk  Til- 
værelse, den  mest  poetiske  maaske,  man  lever  jo 
i  sine  Fantasier.« 

Han  tav  et  Øjeblik,   og  idet  han  atter  vendte   til- 
bage til  Samtalen,   spurgte  han: 

Det    var   altsaa   Din    Livsanskuelse,    som   Du  der 
udtalte?« 

Ja  vel,  men  lad  os  blot  ikke  komme  ind 
paa  nogen  dybere,  metafysisk  Betragtning  af  Livet 
overhovedet.  Min  .Stoicisme  bestaar  simpelthen  i 
den  jevne  Sætning,  at  man  skal  tage  Alt,  som  det 
falder  sig.  Jeg  kunde  maaske  undertiden  have  Lyst 
til  at  være  Et  eller  blive  et  Andet,  som  jeg  ikke 
er  og  ikke  bliver,  men  det  hindrer  mig  ikke  i  at 
vælge  de  Cigarer,  jeg  ryger,  med  Skjønsomhed  og 
at  sætte  den  tilbørlige  Pris  paa  min  Faders  gode 
Vin.* 

[dag  er  Du  mere  aabenhjertig,  end  Du  var 
igaaraftes,     sagde  Steensen. 

Du  kan  da  nok  begribe,'  svarede  Langsted, 
at  jeg  ikke  vilde  sige  Noget,  som  kunde  give  vor 
gode  Ven  Ludvig  Anledning  til  at  tro,  at  jeg  aab- 
nede  et  sønderrevet  Hjerte  for  ædelt  Venskabs  Del- 
lagelse,  og  maaske  endog  give  ham  Motivet  til  en 
begejstret  Skaal.  Det  er  kj edeligt  med  det  Menne- 
ske, siden  han  et  Par  Gange  har  spillet  den  begej- 
strede Student  i  En  Spurv  i  Tranedans'  ,  er  det 
blevet  en  kronisk  Svaghed  hos  ham  at  være  idealt 
stemt  og  slaa  ud  med  begejstrede  Taler,  naarsomhelst 
der  er  et  Glas  Punsch  i  Nærheden.' 

Du  parerer  af;  vel,  jeg  skal  ikke  gjøre  noget 
videre  Forsøg  paa  at  paanøde  Dig  min  Fortroliglied; 
jeg   forstaar  Dig  nok/    svarede  Steensen. 

-Jeg  er  ialfald  meget  let  at  forstaa.  svarede 
Langsted,  idet  han  tændte  sig  en  ny  Cigar.  Jeg  har 
maaske  hørt  til  den  romantiske  Skole;  nu  gjør  jeg 
•  let  ikke  mere.  Du  tænker  vel  nærmest  paa  mit  For- 
hold til  (.let  Krotiske.  Der  er  Stillingen  den,  at  jeg 
har  naaet  det  Standpunkt,  som  jeg  antager,  en  nor- 
mal romantisk,  normal  forelsket  og  normal  gift,  ung 
Mand  har  naaet  efter  fem  Aars  lykkeligt  Ægteskab. 
Da  jeg  har  helliget  mit  Liv  til  Administrationen  af 
Kongerigets  Finanser,  er  det  naturligvis  i  sin  Orden, 
at  jeg  ogsaa  ser  paa  den  finansielle  Side  af  Sagen. 
De  fleste  unge  Piger  kunne  nu,  efter  min  Mening, 
blive  meget  elskværdige  Hustruer  —  Du  ser,  jeg  sætter 
Kvindekjønnet    højt    — -    nu    er    det   imidlertid   uimod- 


33"  V.  C.  S.    Topsøe. 

sigeligt,  at  det  er  bedre  at  leve  med  en  elskværdig 
Hustru  uden  Næringssorger,  end  med  en  elskværdig 
Hustru  med  Næringssorger. 

»Ægteskabet     er     altsaa     efter    Din     Mening    el 

Middel  til  at  sikre  sig-  et  behageligt  Udkomme, 
sagde  Steensen  med  et  haanligt  Udtryk  i  Stemmen. 
Xej,  aldeles  ikke;  der  kan  man  se,  hvorlidet 
man  kan  stole  paa  en  Erklæring  om  at  blive  for- 
staaet< .  Det  kunde  aldrig  falde  mig  ind  at  gifte  hul; 
for  Penge,  men  ligesaalidt  at  gifte  mig  uden  Penge. 
I  første  Fald  solgte  man  sit  Livs  Ro  og  Tilfredshed 
for  (  )bligationer,  i  det  andet  Tilfælde  solgte  man 
den  for  et  Par  lykkelige  Ungdomsaar.  Det  er  min 
Trosbekjendelse,  den  er  ikke  romantisk,  men  den  er 
praktisk  og  passende  for  en  Fuldmægtig  i  Finans- 
ministeriet. 


Steensen  mente  ikke  saaledes  som  hans  Ven,  at 
han  kjendte  Livet,  tvertimod,  Alt  hos  ham  hvilede 
paa  den  Forudsætning,  at  han  endnu  ikke  ret  havde 
begyndt  det:  han  ventede  kun  paa  Tid  og  Time, 
da  Livet  skulde  begynde,  da  det  Drømte,  det  Kor- 
ventede  skulde  stige  frem,  pludselig,  af  <-t  Intet, 
ligesom  Aftentaager  i  Skoven,  der  synes  paa  engang 
at  trætte  ud  af  Buske  og  Træer  og  hylle  Alt  i  et 
hemmelighedsfuldt,  maaneskinsfarvet  Slør,  hvori  der 
aabenbarer  sig  en  Verden,  hvis  Tilværelse  man 
kort   iforvejen   ikke   anede.      Det    virkelige    Liv    sprang 

han   saameget   som  muligt  over,    idet    han    ganske   var 

opfyldt  af  denne  Forventning,  hvortil  han  hengav  sig 
paa  en  forunderlig  fantastisk  Maade.  De  mere  reale 
Beskjæftigelser  havde  kun  underordnet  Betydning  for 
ham.  Den  Uafhængighed,  hans  Formuesomstændig- 
heder  gave  ham,  benyttede  han  sig  af  og  fulgte  i 
sine  forskjellige  Studier  ganske  sin  Tilbøjelighed  eller 
endog  sine  Luner,  idet  han  strejfede  om  fra  den  ene 
Videnskabs  Omraade  til  den  andens  eller  opgav  al 
Omstrejfen,  lagde  Bøgerne  tilside  og  »filosoferede 
paa  egen  Haand«,  som  Langsted  kaldte  det,  d.  v.  s. 
laa  paa  Sofaen,  maaske  med  en  eller  anden  Bog 
liggende  timevis  opslaaet  paa  samme  Sted,  maaske 
kun  med  en  Cigar  med  eller  uden  Ild,  eller  han  gik 
Ture  paa  halve  eller  hele  Dage,  tog  ud  til  Skoven 
og  slentrede  om  derinde  aldeles  efter  Behag  og  til- 
fældigt Lune;  ja  han  kunde,  naar  han  saaledes  be- 
fandt sig  i  sit  Driverlune,  endog  give  temmelig  stærkt 
efter   for  sine   fantastiske   Impulser. 

Han  spaserede  saaledes  engang,  da  han  be- 
fandt sig  i  denne  interessante  Tilstand,  ud  ad  Vester- 
bro. Da  han  kom  til  Banegaarden,  skulde  et  I' og 
til  at  afgaa;  han  fik  Lyst  til  at  betragte  den  livlige 
Travlhed,  som  herskede  der,  lidt  nærmere  og  gik 
ind  paa  Banegaarden.  Det  travle  Røre,  Rejselivet 
afstedkom,  de  mange  frem  og  tilbage  ilende  Menne- 
sker, ofte  i  løjerlige  Kustumer,  Dragernes  Tumlen  og 
Rullen  med  Rejsegodset,  den  Stemning  af  Forvent- 
ning, som,  forekom  det  ham,  hvilede  over  Alle,  hvad 
enten    det    Forventede    nu    var    Italien,     Amerika    eller 

Taastrup,  virkede  pirrende  paa  ham,  og  lian  tik  paa 
engang  en  forunderlig  Lyst  til  at  rejse,  men  kun  til 
Korsør.  Det  paatrængte  sig  ham  pludselig,  at  der,  i 
Korsør,  var  Det,  han  søgte,  det  Ubestemte,  det  For- 
ventede, og  at  det  vilde  gaa  ham  forbi,  hvis  han  ikke 
ilede   efter  det  nu,   strax. 

Han  kunde  ikke  modstaa  denne  Følelse  eller 
gjorde  vel  endog  ikke  noget  alvorligt  Forsøg  paa  at' 
rejse  "Modstand,  da  han  netop  havde  gjort  sig  det 
til  Regel,  saavidt  muligt  at  følge  sine  Tilbøjeligheder. 
Han  skyndte  sig  til  Billetkontoret,  tik  i  yderste  Øje- 
blik sin  Billet  og  sad  i  Vognen.  Toget  bruste  afsted 
ud  fra  Banegaarden  mod  Vest  for  at  gjennemile  hele 
Sjælland. 

Solen  havde  skinnet  lyst  og  muntert,  da  han 
drog  ud  paa  sit  Togt  efter  det  Ubestemte,  men,  da 
da  han  var  kommen  til  Ringsted,  begyndte  det 
stærkt  at  graane.  Regnen  begyndte  at  falde  over  de 
vidtstrakte  Skove  omkring  Sorø,  og  da  Toget  ilede 
hen  over  den  flade,  ensformige  Egn,  som  danner  den 
forberedende  Overgang  fra  Sorøs  skovklædte  Roman- 
tik til  Korsørs  Kjedsommelighed,  var  Alt  indhyllet  i  et 
trøstesløst  graat  Slør  af  Regn  og  Taage.  Det  regnede 
langs  Banen,  og  Draaberne,  der  ensformigt  faldt  paa 
Vognens  Tag,  furede  lange  Striber  ned  ad  Vinduerne 
og  sivede  ind  ved  Døren,  det  regnede  over  de  vidt- 
strakte Marker,  som  Arbejdsfolkene  havde  forladt, 
over  de  fugtige  Kngstrækninger,  hvor  det  dorske 
Hornkvæg  med  dobbelt  Dorskhed  og  uforstyrrelig  Ro 
gumlede   sit   Foder,    regnede    over    ensomme   Markveje, 

der  førte  fra  et  ukjendt  Sted  til  et  andet  mellem 
høje,  regnvædede  Hækker,  og  det  regnede,  da  Toget 
standsede  ved  Korsør  Ballegaard  ligeved  Havnen. 
Alt  var  Regn,  Fugtighed  og  Stenkulsrøg  fra  de 
forskjellige  Dampskibe,  der  ved  Bolværket  ventede 
paa  Togets   Ankomst  for  at  føre  de  Rejsende  videre. 

Over  den  sølede,  med  sorte  Kulslakker  bedæk- 
ke, ie  Plads  foran  Banegaarden  ilede  Folk  hurtig 
ombord  paa  de  vaade,  røgsværtede  Dampskibe  og 
forsvandt  saa  hurtig  som  muligt  i  Kahytterne  eller 
stuvede  sig,  forsaavidt  det  var  Dækspassagerer,  sam- 
men forude  i  sørgelig  Resignation.  Kun  nogle  Faa 
bleve  tilbage,  og  med  dem  fulgte  Steensen  ind 
paa  det  store,  umiddelbart  ved  Jernbanen  liggende 
Hotel. 

Det  begyndte  at  gaa  temmelig  tydeligt  op  for 
ham,  at  han  havde  taget  fejl  af  den  indre  Kaldelse, 
han  havde  følt  til  at  rejse  til  Korsør.  Det  Ubestemte, 
der  selvfølgelig  for  ham  nærmest  havde  det  Erotiskes 
Anstrøg,  kunde  umulig  være  inkarneret  hverken  i  den 
sværlemmede,  unge  Pige  med  de  mange  Æsker  og 
Bylter,  indsyede  i  hvide  Klæder,  eller  i  den  anden 
unge  Dame,  der  øjensynlig  led  af  Tandpine,  og  ingen 
af  de  mandlige,  højst  hverdagsagtig  udseende  Per- 
soner syntes  i  mindste  Maade  at  kunne  staa  i 
Forbindelse   med  det. 

Trods  de  lidet  opmuntrende  Udsigter  og  den 
nedtrykkende  Virkning,  som  Regnen,  Taagen  og  den 
kjedsommelige  Udsigt  over  den  kjedsommelige,  lille 
Havn   med  Stenkulsbunkerne  langs  Bolværket  udøvede 

paa  ham,  følte  han  sig  dog:  oplagt  til  at  more  sig 
over  sig  selv  og  sit  mislykkede  Forsøg  paa  at  rende 
noget  Idealt  op. 

vGodt  var  det,  at  jeg  ikke  følte  mig  kaldet  til 
at  gaa  til  Aarhus' ,  tænkte  han  ved  sig  selv,  da  det 
vaade,  jyske  Dampskib  langsomt  stod  ud  i  det  graa, 
tungtrullende  Storebelt,  over  hvilket  Regnen  sænkede 
et  tæt  Slør.  Han  skaffede  sig  dernæst  Underretning 
om,  naar  det  næste  Tog  gik  til  Kjøbenhavn,  og 
da  der  var  adskillige  Timer  at  vente,  bestilte  han 
sig  et  godt  Middagsmaaltid  og  drak  i  et  Glas  af 
den  bedste  Vin  en  Skaal  paa  bedre  Lykke  næste 
Gang. 

Han  kunde  vel  have  en  saadan  fysisk  Opmun- 
tring behov,  thi  Ventetiden  sneg  sig  saare  langsomt 
hen.  Atter  og  atter  gjennemlæste  han  de  gamle 
Aviser,  der  laa  strøede  om  paa  de  smaa  Borde  i 
Kaffeværelserne,  og  repeterede,  hvad  han  havde  læst 
for  en  eller  fiere  Dage  siden.  Atter  og  atter  kastede 
han  sig  paa  en  ny  Stol  i  Vinduet  for  at  betragte  det 
samme  ensformige  Skuespil,  den  sorte  Plads  i  Regn, 
Havnen  i  Regn,  den  grønne  Fæstningsvold  og  Sten- 
kulsbunkerne  i  Regn. 

En  halv  Time  før  Toget  skulde  afgaa,  just  som 
han  stod  i  Begreb  med  fra  Hotellet  at  gaa  over  paa 
Banegaarden,  ankom  Postdampskibet  fra  Kiel.  Han 
standsede  for  at  betragte  Passagererne;  blandt  disse 
indtog  aabenbart  en  svensk  Familie ,  ledsaget  af 
Tjener  og  Kammerjomfru,  den  fornemste  Plads.  En 
ung    Dame    var    med  i    Selskabet,    blond,     smuk,     lidt 

fyldig,  med  et  eget  lokkende  Udtryk  i  Ansigtet,  en 
Blanding  af  Uskyld  og  Sanselighed.  Skjønt  Trækkene 
slet  ikke  lignede,  blev  Steensen  ved  at  se  hende 
levende  erindret  om  Caroline  Mathildes  smukkeste  Por- 
træt. Memoirerne,  maaske  Historien,  vilde  have  næv- 
net hendes  Navn,  havde  hun  levet  ved  et  Hof  i  det 
attende    Aarhundrede. 

Steensen  fulgte  hende  uafladelig  med  Øjnene ; 
hun  mærkede  snart,  at  hun  var  Gjenstand  for  Op- 
mærksomhed og  tilkastede  liere  (range  den  unge 
Herre  et  halvt  afvisende  halvt  nysgjerrigt  Blik.  En 
ældre  Herre,  der  aabenbart  var  Familiens  Over-hoved, 
forespurgte  sig  hos  Hotelværten,  om  de  kunde  er- 
holde Værelser  til  næste  Dag.  Hans  Frue  var  utilpas 
efter  den  anstrengende  Søtur  og  ønskede  ikke,  som 
Bestemmelsen  var,  at  fortsætte  Rejsen  til  Kjøbenhavn 
den   Dag. 

Der  blev  givet  Befaling  til  at  bringe  Rejsetøjet 
op  paa  de  anviste  Værelser,  og  Steensen  gik  hurtig 
ud  paa  Gangen  i  det  Haab  muligvis  at  erholde  en 
eller  anden  Oplysning.  Haabet  beskæmmede  ham  ikke, 
flere  af  Kufferterne  bare  det  samme  blomstrende,  svenske 
Navn,  foruden  en  hel  Del  udenlandske  Post-  og  Jern- 
banemærker,  som  viste,  at  man  kom  hjem  fra  en 
re  Udenlandsrejse.  Just  som  han  i  sine  Under- 
jer  stod  bøjet  over  en  lille,  elegant  Kuffert,  gik 
Døren  til  Værelserne  op,  og  den  unge  Dame  traadte 
ud.  Hun  kunde  ikke  tilbageholde  et  Smil,  thi  hun 
gættede    aabenbart  Formaalet    med    hans   Forskninger, 

»teensen   blev   meget   rod   i   Hovedet,    men    fattede 

sig  dog  saavidt,  at  han  hilste  paa  hende,  idet  hun 
gik  forbi.  Hun  gjengjældte  Hilsenen,  ganske  vist 
med  ligesaalidt  Udtryk  i  sin  Gjenhilsen,  som  om  de 
havde  gaaet  hinanden  forbi  uden  Hilsen,  men  hun 
gjengjældte  den  dog.  Det  øvrige  Selskab  fulgte 
hende.  Tjenestefolkene  og  ( )pvarterne  bare  Tøjet 
op  ad  Trappen.  Steensen  følte  sig  et  Øjeblik  op- 
fordret til  at  blive ,  men  hans  romantisk  søgende 
Stemning  var  forsvunden,  han  følte  sig  ikke  hævet 
nok  til  at  kunne  træde  op  i  Kraft  af  nogen  ideal 
Sendelse.  Et  Par  Minutter  stod  han  endnu  paa  Ho- 
tellets Trappe,  da  lød  Signalet  til  Afgang,  han  rev 
sig  løs  og  ilede  ind  paa  Banegaarden.  Kold  og 
vaad  kom  han  hjem  om  Natten,  og  en  stærk  For- 
kølelse var  det  eneste  Udbytte,  han  hjembragte,  fra 
sit  Togt. 

Steensen  dannede  med  sin  ubestemte  Higen  og 
Omflagren  en  besynderlig  Modsætning  til  sin  Ven 
Langsted.  Denne  var  eneste  Barn  af  en  Embeds- 
mand, der  beklædte  en  anselig  Stilling,  han  var  bleven 
temmelig  forkjælet  fra  Barndommen  af;  de  gode  Ev- 
ner han  viste,  den  Anerkjendelse,  der  ydedes  disse 
i  Skolen,  en  Anerkjendelse,  som  hans  Faders  ind- 
flydelsesrige Stilling  ingenlunde  forringede,  den  Stolt- 
hed over  ham,  som  hans  Fader  tydelig  lagde  for 
Dagen,  alt  dette  havde  givet  ham  en  vis  Forestilling 
om,  at  han  var  bestemt  til  at  blive  noget  mere  end 
almindeligt. 

Med  Forestillingen  herom  traadte  han  fra  Skolen 
ud   i   Livet,   hvor  man   modtog  ham  med   aabne  Anne. 

Det  kjøbenhavnske  Selskabsliv  tiltalte  ham  i  høj  Grad. 
Om  Dagen  beskjæftigede  han  sig  alvorligt  med  sine 
Studier,  om  Aftenen  holdt  han  mest  af  at  trække 
Kjolen  paa  og  begive  sig  paa  Bal.  til  Selskab  eller 
The  eller  hvilke  andre  forskjellige  Gradationer,'  det 
kjøbenhavnske  Selskabsliv  anerkjender.  De  Aftener, 
han  ikke  havde  besat  paa  denne  Maade,  tilbragte 
han  i  Theatret  eller  med  paa  Konditorier  og  andre 
Steder  at  opsøge  Bekjendte  af  den  kjøbenhavnske 
Løveverden.  Hans  Selskab  var  søgt  i  denne  Kreds, 
han  havde  en  Evne  til  at  satirisere,  som  gjorde  hans 
Konversation  oplivende  og  pirrende  for  disse  Menne- 
sker, der  forlængst  vare  komne  ud  over  ethvert  posi- 
tivt og  alvorligt  Emne;  han  paa  sin  Side  kunde  føle 
en  forunderlig  Tilfredsstillelse  ved  engang  imellem  at 
kaste    alt  Indhold   overbord. 

Han  fuldendte  sine  Studier,  og  da  han  med  til- 
fredsstillende Udfald  havde  taget  den  juridiske  Kx- 
amen,  skaffede  hans  Fader  ham  en  heldig  Ansættelse 
i  et  af  .Ministerierne;  han  havde  tilbragt  adskillige 
Aar  i  denne,  hans  gode  Lykke  blev  almindelig  aner- 
kjendt,  selv  var  han  paa  det  Standpunkt,  hvor  man 
ofte,  ligesom  til  Afsked,  føler  Misforholdet  mellem, 
hvad  man  har  villet,  og  hvad  man  har  naaet.  Ver- 
den havde  ikke  ganske  svaret  til  hans  Illusioner, 
ti!  Gjengjæld  vilde  han  søge  at  hæve  sig  over  den 
og  gjorde  det  paa  den  billigste  og  mest  intetsigende 
Maade.  ved  at  satirisere  over  den.  klans  Venskab 
med  Steensen  hidrørte  fra  Drengealderen  og  skrev 
sig    egentlig    fra.    at    de    havde    samme   Vej    til    og  fra 

Skolen,    men    dette    Venskab    havde    vundet     A  arenes 
sikre   Hævd. 

Den  unge  Dame,  Steensen  havde  mødt  hin  For- 
;i årsdag,  og  hvis  Hjemkomst  til  Danmark  havde  dre- 
vet ham  ud  paa  Langelinie,  spillede  en  betydelig 
større  Rolle  for  ham,  end  han  havde  villet  tilstaa  for 
sine  Venner.  Han  havde  tidligere  dvælet  ved  Erin- 
dringen om  hende  med  en  vis  erotisk  Nysgjerrighed; 
men  jo  oftere  han  vendte  tilbage  til  hende  i  Tanken, 
desto  fastere  knyttede  han  sig  til  hende.  Han  var 
begyndt  med  at  sige:  hvis  det  var  hende  —  det 
varede  ikke  længe,  inden  han  sagde:  det  er  hende. 
Han  havde  længe  søgt  efter  et  Midtpunkt  for  sine 
Drømmerier,  nu  havde  han  fundet  det,  og  fastere  og 
fastere  knyttede  han  sig  til  det.  Han  endte  kort 
sagt  med  at  være  fuldstændig  forelsket  i  hende,  inden 
han  endnu  kj endte  hende.  Og  hans  Forelskelse  var 
meget  lykkelig.  I  selve  Livet  stod  hun  ham  saa 
fjernt,  at  hvad  han  vidste  om  hende,  var  kun  noget 
rent  Ydre,  at  hun  hed  Julie  Rosing,  at  hun  var  født 
i  Vestindien,  hvor  begge  hendes  Forældre  vare  døde, 
efterat  Faderen  havde  ruineret  sig  ved  store  Spekula- 
tioner, at  hun  var  optaget  som  Datter  i  Huset  hos 
en  rig  Tante,  hvis  eneste  Barn,  en  Datter,  betragtede 
hende  ganske  som  sin  Søster,  og  endelig  vidste  han, 
hvor  hun  boede.  All  Andet  var  ham  ubekjendt, 
han  kunde  ganske  danne  hende  efter  sin  egen  Fan- 
tasi, hun  selv  gav  kun  det  indtagemie  Ydre,  de 
smukke,  mørke  Øjne,  det  yndefulde  Smil,  hele  Skik- 
kelsens   skjønne    Ungdommelighed;    han    selv    digtede 

ind  i  det  Øje  og  det  Smil,  der  var  den  shakespeareske 

Julie    værdig,    al    den    Romantik,    som    Skikkelsen    for- 
drede. 

Drømmende  var  hun,  som  han  selv,  længselsfuldt 
anende.  Ham  var  (let,  hun  ventede,  ubevidst  maaske, 
men  dog  fast  og  fortrøstningsfuldt.  Han  vidste,  at  det 
maatte  være  ham  og  ingen  Anden,  der  skulde  komme 
som  den  skinnende  Ridder  med  Sejr  og  Lykke  i  sit 
Følge,  at  det  var  ham,  der  skulde  udsige  det  stærke 
<  )rd,  som  skulde  aabne  Livets  Porte  for  hende.  Han 
var  ungen  Svesrder,  hvem  det  meldtes  om  fom- 
fruen,   der 

Var  lagt   i   langen   Attraa 
For  en  Svend,   hedder   Svegder, 
Hun    hannem   aldrig   saae,« 

han   var   Ridderen   fra   Alsø,   hvem   Gaven   var  givet, 

»Du   skalt   aldrig   ride   den    Sli, 
Du  skalt  jo   Vejen   finde, 
Du  skalt   aldrig   stride   den   Strid, 
Du   skalt  jo   Sejeren   vinde; 

om  var  c  len  Eneste,  der  kunde  vinde  Kongens 
Datter   af  Island. 

Det  var  en  lykkelig  Tid  for  ham,  denne  hans 
torste,  alvorlige  Forelskelses  Periode.  Han  vandrede 
Din,  stolt  som  en  Heros,  thi  han  havde  fundet  et  le- 
vende Udtryk  tor  alt  det  Skjønne  i  Livet;  det  fore- 
kom ham  ikke  længere,  at  han  stod  udenfor  Digtnin- 
gens   skjønne   Verden  og  kastede   længselsfulde  Blikke 

derind,     men    at    han    alt    vandrede    der    selv     midt    i 
Herligheden,   at  Længslernes  Maal  var  naaet. 

En  Aften,  efter  at  Forestillingen  var  endt,  mødtes 
han  og  Langsted  i  Forsalen  til  det  kongelige  The- 
ater, De  havde  ikke  set  hinanden  tidligere  i  Afte- 
nens Løb.  Langsted  havde  siddet  i  første  Parket  og 
Steensen  i  Parterret,  en  Plads ,  som  han  foretrak, 
fordi  man  der  sad  mest  uforstyrret  og  overladt  til 
sig  selv. 

Hvorledes  har  Du  moret  Dig?  spurgte  Lang- 
sted og  tilføjede  lidt  ironisk:  ;Jeg  mente  ikke,  Du 
var  nogen  Ynder   af  den  italienske  Musik. 

>Det  var  egentlig  ogsaa  mest  et  Lune,  som  førte 
mig  herhen/  sagde  Steensen.  ;  Jeg  kom  her  ikke 
for  at  høre  -Lucia',  men  af  en  ubestemt  Lyst  til 
overhovedet  at  høre  Musik,  til  at  gjøre  en  Udflugt 
til  Fantasiens  og  Illusionens  Verden.  Forresten  har 
jeg  naaet,  hvad  jeg  tilsigtede.  Jeg  erindrer  ikke,  en 
Melodi,  ikke  en  Takt  af  Operaen,  jeg  er  fuldstændig 
uvidende  om,  hvorvidt  de  to  Elskende  have  faaet 
hinanden  eller  ikke,  men  jeg  har  dog  havt  en  nydel- 
sesrig Aften.  Overturen  og  de  første  Scener  vakte  i 
mig  en  velgjørende,  romantisk  Stemning,  som  vedlige- 
holdtes hele  Aftenen.  Jeg  har  ikke  uddraget  andel 
Næringsstof  af  Operaen  end,  hvad  der  hørte  til  at 
vedligeholde  denne,  idet  jeg  kun  lod  Musikken  danne 
et  Akkompagnement  til  mine  egne  Tanker  eller  vække 
flygtige  Fantasier  hos  mig.  Der  var  navnlig  et  Sted, 
som  indvirkede  paa  mig;  der  var  Ingen  paa  Scenen, 
denne     forestiller     en     Skovegn.       Dekorationen     var. 

forekommer  det  mig,  ualmindelig  smuk,  Orkesteret 
tav  med  Undtagelse  af  Harpen,  hvis  Toner  faldt  over 
det  Hele   som   en   klingende    Regn. 

»Det  er  nu  altsammen  meget  godt,  men  har  Du 
da  slet  ikke  faaet  Tid  til  at  se  paa  en  vis  ung 
Dame  i   første   Etage?' 

[eg  forsikrer  Dig,  at  jeg  ikke  har  set  et  ene- 
ste bekjendt  Ansigt  i  Theatret,  førend  nu  jeg  saae 
Dig. 

»Vel,  jeg  tror  Dig.  Skulde  Du  imidlertid,  til 
Trods  for  denne  Din  Mangel  paa  Klartsynethed,  føle 
Lyst  til  at  træffe  Idealet  i  Frøken  Julie  Rosings  Skik- 
kelse i   det  virkelige   Liv:' 

Hvorledes?'  spurgte  Steensen,  halvt  nysgjerrig, 
halvt  forlegen. 

-Paa  et  Bal  rent  ud  sagt,  et  rigtigt,  menneske- 
ligt Bal  med  Herrer  i  sorte  Kjoler,  varm  Aftensmad 
o.  s.  v.,  Omgivelser,  der  udentvivl  ere  vidt  forskjellige 
fra  dem,  hvorunder  man  i  Drømmenes  Land  har  den 
Fornøjelse  at  mødes  med  sine  Idealer.  Ikke  engang 
Harpeakkompagnement  og  en  Skovdekoration  kan  jeg 
tilbyde  Dig.' 

.-Herregud,  siig  mig  nu  rent  ud,  hvad  der  er 
Din  Mening,      spurgte  Steensen   lidt  stødt. 

•Min  ærede  Mening  er  simpelthen  den,  vil  Du 
paa  Bal  hos  Grosserer  Eriksens?  Der  komme  begge 
Frøknerne  Rosing,  og  der  kan  Du  ogsaa  komme, 
hvis  Du  vil.  Jeg  er  nemlig  af  Fruen  bemyndiget  til 
at  skaffe  nogle  dansende  Herrer  enten  af  et  fordel- 
agtigt Udvortes  eller    værende  i  Stand   til    at   føre    en 

aandrig  Konversation  —  Familien  er  nemlig  intelli- 
gent —  og  da  Du,  om  jeg  saa  maa  sige,  paa  en 
heldig  Maade  forener  begge  disse  efterspurgte  Egen- 
skaber, har  Du  dobbelt  Adkomst  til  at  blive  bedt. 
Vil  Du   med? 

»  Ja/  svarede  Steensen  med  en  vis  Højtidelighed 
i  Tonen  og  uden  at  ville  gaa  ind  paa  den  spøgende 
.Maade,   hvorpaa  Tilbudet  blev  ham  gjort. 

.Vel!  Gaar  Du  dernæst  med  over  til  å  Porta 
og  spiser   et  Par  Stykker  materielt  Smørrebrød? 

;Nej  Tak,  jeg  gaar  lige  hjem,  men  jeg  tager 
altsaa  mod  Indbydelsen.« 

.Vær  kun  rolig,  jeg  skal  nok  huske  det.  God- 
nat,  Romantik. 

Den  næste  Dag  afleverede  en  liberiklædt  Tje- 
ner hos   Steensen   en   lille   Skrivelse,  der  lød  saaledes: 

Grosserer    Eriksen    og   Kone  udbede   sig  Æren 
af  Hr.    Kandidat    Steensens    Nærværelse    Lørdag 
den  —  —   til   The. 
S.   u. 

Steensen    gjemte    den    lille    Billet. 


De  otte  Dage,  der  hengik,  inden  Balaftenen  kom, 
tilbragte  Steensen  i  en  underlig,  blandet  Sindsstem- 
ning. Snart  opfyldtes  han  af  en  ængstelig  Følelse 
ved  at  tænke  sig  staaende  ligeoverfor  hende,  den 
mægtige    Ubekjendte,    der    havde    hans    Livs    Lykke   i 

sin  Haand ;  snart  hares  han  oppe  af  en  stærk  Selv- 
felelse,  lian  var  jo  alt  Sejrherren,  hvem  det  var 
givet: 

»Du  skalt  aldrig   ride  den  Sti. 
Du  skalt  jo  Vejen  finde. 
Du  skalt  aldrig  stride   den  Strid, 
Du  skalt  jo  Sejeren  vinde. 

Da  selve  Dagen  kom,  var  han  i  saa  stærk  Spænding, 
at  han  ikke  kunde  holde  det  ud  hjemme  og  gik  hen 
til  Langsted.  Han  fandt  sin  Ven  liggende  paa  So- 
faen i  temmelig  slet  Lune. 

Hør,  kjære  Romantik,  udbrød  han,  »siig  mig 
oprigtig  en  Ting.  Er  der  nogen  Digter,  der  paa 
Vers  har  klaget   over   stærk   Tandpine?' 

Ikke   det  jeg  veed   af/    svarede   Steensen. 

Nej,  det  tænkte  jeg  nok.  Ulykkelig  Kjærlighed, 
Smerte  over  Tidsaanden  o.  s.  v.,  det  kan  begejstre 
dem  til  de  smukkeste  Digte,  men  har  de  engang  en 
rigtig  solid  Tandpine,  saa  føle  de,  hvad  Begrebet 
Smerte  i  Virkeligheden  er,  og  saa  tænkte  de  ikke 
paa  at  lave  Vers  om  det.  Gid  jeg  kunde  bytte  min 
lidende  Tand  mod  et  lidende  Hjerte.  Naar  Du  skal 
være  ærlig,  maa  Du  tilstaa,  at  det  Ønske  vilde  i  mit 
Sted  enhver  af  de  store,  ulykkelige  Digtere  have 
istemmet. 

Tror   Du   det? 

Javel  tror  jeg  det.  Forbered  Dig  ikke  paa 
noget  længere  Foredrag  om  Grænserne  for  Idealise- 
ring eller  andet  lignende,  men  siig  mig  paa   Ære  og 

Samvittighed :  Tror  Du,  at  Byron,  hvis  saare  tung- 
sindige Drøm  jeg  i  dette  Øjeblik  har  læst,  virkelig 
vilde  have  kjøbt  Besiddelsen  af  den  Elskede  og  red- 
det sit  Hjertes  Fred,  hvis  han  til  Gjengjæld  skulde 
have  gaaet  med  en  perennerende  Tandpine  hele  sit 
Liv  igjennem? 

Det  veed  jeg  sandelig  ikke,  svarede  Steensen 
halvt  forlegen. 

Men  det  veed  jeg,  fordi  jeg  selv  har  Tandpine 
idag.  Jeg  gaar  ikke  paa  Bal  iaften,  saa  slipper  Du 
for  een  farlig  Rival.« 

Kommer  Du  virkelig  ikke  til  Eriksens?'  spurgte 
Steensen  næsten  ængstelig,  thi  det  forekom  ham, 
som  om  det  vilde  have  givet  ham  lidt  mere  Sikker- 
hed, hvis  han  kunde  vente  at  se  det  bekjendte 
Ansigt. 

Nej,     min    kjære    Ven.       Bevæg    Du    Dig    i    de 
glimrende  Sale,    jeg  bliver  paa  mit  Smertensleje ;    og 
gjør    mig    dernæst    den    Tjeneste    at    gaa,    for   jeg    er 
ikke  meget  oplagt  til  at  aabne      Tændernes   Gjærde 
selv  i  en  Samtale  med  Dig. 

Om  Aftenen  indfandt  Steensen  sig  hos  Grosserer 
Kriksens,  der  manglede  endnu  endel  af  de  Indbudne, 
deriblandt  Frøknerne  Rosing,  og  han  kunde  derfor 
se  sig  om  med  nogenlunde  Sindsro.  Hos  Eriksens, 
som  hos  de  fleste  kjøbenhavnske  Familier,  iagttog 
man  samvittighedsfuld  den  Skik,  at  Herrer  og  Damer 
sondrer  sig  bestemt  ud  fra  hinanden,  saalænge 
der  ikke  danses.  Kun  et  Mindretal  af  Herrer 
gjorde    Undtagelser    fra    denne    Regel     og    stemplede 

sig  derved  strax  som  i  høj  Grad  balvante;  blandt 
disse  gjenkjendte  Steensen  til  sin  Forundring  Lang- 
Sted,  som  meget  ivrig  konverserede  en  ung  latter- 
mild Dame  med  en  stærk  Ansigtsfarve,  en  Datter  af 
hans  Departementschef.  Han  var  saa  fordybet  i  sin 
Samtale  med  hende,  at  han  slet  ikke  bemærkede 
Steensen. 

Grosserer  Eriksen  var  en  stor  Grosserer  og  hans 
Bal  et  stort  Bal  og  tillige  et  intelligent  Bal,  thi  han 
og  endnu  mere  hans  Frue  satte  en  Ære  i  at  samle 
i  deres  Hus  skjønne  Aander,  der  vare  i  Moden,  til- 
rejsende Virtuoser  og  et  ubegrænset  Antal  af  Skue- 
spillere. Havde  man  ikke  tilstrækkeligt  af  disse  Arter, 
tog  man  sin  Tilflugt  til  rejsende  Udlændinge,  som 
ikke  kunde  tale  Dansk. 

Denne  Aften  var  der  Overflod  i  alle  disse  Ret- 
ninger. Der  var  den  unge ,  følende  og  aandrige 
Amadeus  Jantsen,  Forfatteren.  Denne  unge  Mand  havde 
hver  Maaned  i  to  Aar  med  fulde  Navns  Nævnelse 
offentliggjort  et  eller  andet  Arbejde,  en  Novelle  i  et 
Dagblad,  et  humoristisk  Digt  i  et  andet,  en  Skizze  i 
en  Kalender,  en  Novelle  i  »Illustreret  Tidende« 
o.  s.  v.,  og  blev  som  Følge  heraf,  og  fordi  han  altid 
selv  omtalte  sin  Forfattervirksomhed,  i  det  Hele  anset 
for  en  betydende  ung  Forfatter,  hvem  æsthetisk  dan- 
nede Familier  satte  Pris  paa  at  se  i  deres  Selskaber, 
saameget  mere  som  han  altid  udbragte  en  humori- 
stisk Skaal,  der  kunde  sætte  Liv  i  Tonen  ved  Bordet. 
Der  var  den  unge  Skuespiller  Knudsen.  Om  den 
danske    Scene    uden    altfor    stor    Letsindighed    kunde 

knytte  Forhaabninger  til  ham  var  foreløbig  uafgjort. 
Han  havde  imidlertid  nogle  bellmanske  Sange  og  en 
Fortælling  om  en  Justitsraad,  der  gik  hjem  fra  Kon- 
gens Klub,  som  vare  af  megen  Værd  i  Selskaber, 
hvor  der  ikke  skulde  danses,  men  som  heller  ikke 
vare  at  foragte  paa  et  rigtigt  Bal.  Der  var  et  Par 
Amerikanere  med  forunderlige,  strittende  Ben.  som 
saae  ud  som  en  Blanding  af  Slagtersvende  og  Ka- 
valerer, og  i  Anledning  af  hvem  unge  Mænd  med 
gode  Sprogkundskaber  kunde  faa  Lejlighed  til  at  vise 
disse ;  der  var  en  virkelig  Berømthed,  som  gik  og 
tænkte  paa,  hvorledes  han  skulde  slippe  afsted  igjen. 
Noget,  der  var  meget  vanskeligt,  da  det  var  be- 
sluttet, at  han  skulde  afrettes  til  at  være  Husven  i 
Familien. 

Der  var  endvidere  adskillige  unge  Mennesker, 
som  bleve  bedte  mange  Steder  uden  anden  Anled- 
ning end  den,  at  de  bleve  bedte  saa  mange  andre 
Steder,  og  som  derfor  ansaa  Ballerne  i  Kjøbenhavn 
for  en  af  vore  vigtigste  Institutioner  og  sig  selv  for 
offentlige  Personer  af  en  vis  Betydning.  Der  var 
adskillige  unge  Mennesker,  hvis  Ærgjerrighed  det  var 
at  blive  ansete  for  at  være  Balløver  ligesom  de  først 
nævnte,  og  som  derfor  fingerede  at  være  i  høj  Grad 
udmattede  og  kjede  af  Dans.  skjønt  Ingen  af  dem 
havde  været  paa  Bal  i  de  sidste  fjorten  Dage.  Der 
var  endelig  nogle  unge  Mennesker,  som  vare  komne 
paa  Ballet  for  at  more  sig,  og  som  kastede  forvent- 
ningsfulde, halvt  ængstelige  Blikke  ind  til  den  for- 
samlede Dameskare. 

Denne  forøgedes  stadig;  den  næstsidste  Tilvæxt, 
de,  der  ønske  at  komme  sidst,  de  egentlige  Lov- 
inder,  /Haldamerne  ,  ankom  netop  nu,  en  etter  en, 
modtagne  med  en  skarp  Kritik  af  de  andre  unge 
Damer,  som  med  en  Blanding  af  Misundelse  og 
Uvillie  mønstrede  deres  Toiletter,  idet  de  dog  iode, 
som  om  de  aldeles  ikke  fandt  det  Umagen  værd  at 
se  paa  dem,  og  med  en  dæmpet  Hvisken  strax  no- 
terede sig  enhver  Afvfgen  fra  det  Sædvanlige,  enhver 
Henpegen  paa  en  ny  Modes  Opdukken. 

Endelig  ankom  de  Sidste,  de,  der  ikke  onske  at 
komme  sidst,  men  ere  blevne  forsinkede  ved  Ude- 
blivelse af  Blomsterkransen,  den,  der  skal  frisere 
dem,  eller  en  anden  lignende  Tilfældighed.  Op  gik 
Døren,  i  Kjerternes  Skin,  paa  det  bonede  Gulv,  i 
Balbuketternes  og  Parfumeriernes  Duft  indtraadte 
Frøknerne  Rosing.  Steensens  Hjerte  bankede  saa 
hæftigt,  at  han  kunde  høre  dets  Slag,  da  hun  gik 
ham  forbi.  Hun  var  meget  smuk  i  sin  elegante  Bal- 
dragt, med  Blomster  paa  sit  mørke  Haar  og  et  lille 
diamantfunklende   Kors  paa  sin  hvide   Hals. 

I  > lx   >kalt  aldrig   siride  den   Strid, 
I  hi   skalt   jo   Sejeren   vinde.. 

[aften   skulde  han  komme,   se  og  sejre.     Fremad! 

^Hr.  Grosserer,  vil  De  være  saa  god    at  præsen- 
tere  mig  for  Frøken  Rosing. 

.Med   Fornøjelse!  tillad  Frøken  .   .   .  " 
Straaler   1    Kjerter!      Dufter    l    Blomster!      Nu    hilser 
Ridderen  paa  Skjønjomfruen : 

>Tør  jeg    have   den    Fornøjelse    at   danse    Bord- 
dans  med  Frøkenen?' 
Tak ! 


Musikken  spiller  op,  Grossererens  ældste ,  op- 
førende Søn  klapper  i  Hænderne,  Dansen  begynder; 
Festligt  straaler  Grossererens  Sal,  festligt  straaler  den 
pyntede,  muntre,  leende  Skare,  festligt  klinge  Tonerne 
fra  det  lille  Orkester,  Ballet  gaar  livligt  og  muntert 
den  ene  Dans  efter  den  anden,  og  Alt  er,  som  det 
skal  være.  Isen  kommer  fra  Konditoren  i  rette  Tid, 
Heden  er  ikke  overvældende,  Kjæde  til  Venstre  for- 
vexles  ikke  med  Kjæde  til  Højre,  der  danse  ikke  flere 
Par  ud,  end  den  opførende  Kavaler  tilsiger,  og  de, 
han  tilsiger,  danse  ud  og  blive  ikke  siddende,  for- 
dvbede  i  Samtale.  Damerne  forvisse  sig  med  Be- 
roligelse om,  at  deres  Ansigtsfarve  ikke  er  bleven  for 
stærk,  og  Frisurer  og  Toiletter  ere  i  uskadt  Stand. 
De  unge  Damer  gjøre  Lykke,  snart  ved  Kunst,  snart 
ved  Natur.  Frøken  A.  gjør  Lykke  ved  sine  lyse 
Lokker  og  blaa  Øjne,  Frøken  B.  ved  sine  mørke 
Øjne  og  dunkle  Fletninger,  Frøken  C.  bedaarer  i 
Grønt,  Frøken  D.  i  Gult,  Frøken  E.,  som  i  Alminde- 
lighed er  normalt  udviklet  i  intelektuel  Henseende 
i  det  daglige  Liv  meget  fornuftig  styrer  sin  Fader- 
Hus,  fortryller  ved,  som  sædvanlig  paa  Baller,  at  gaa 
tilbage  til  Tolvaarsalderens  barnlige  Naivitet.  Hun 
spørger    sine     Kavalerer    oprigtigt,     ganske    oprigtigt. 


Livsanskuelser.  ,i  5  5 

om  hendes  Haarpynt,  som  hun  selv  har  lavet,  og 
som  ikke.  har  kostet  to  Mark,  ikke  klæder  næsten 
ligesaa  godt  som  Frøken  F.'s,  som  hun  veed  har 
kostet  fem  Rigsdaler,  og  hun  vil  paa  ingen  mulig 
Maade  tro,  at  hendes  er  langt  smukkere,  fordi  det 
tjr  Noget,  som  Herrerne  blot  sige.  Hun  fortæller,  at 
hun  er  saa  umaadelig  sulten,  og  spørger  ligefrem 
Grosserer  Eriksen  om,  hvad  de  skulle  have  at  spise, 
og  da  hun  hører,  at  der  er  Appelsin  Fromage,  maa 
hun  i  sin  Henrykkelse  absolut  danse  engang  rundt 
med  ham. 

Frøken  G.  derimod  gjør  Lykke  ved  et  Overmaal 
af  Reflexion,  der  leder  hende  til  at  betragte  Alt  fra 
et  selvstændigt  Standpunkt,  d.  v.  s.  altid  sige  den 
imod,   med  hvem  hun  taler. 

Frøken  H..  der  veed,  at  alle  hendes  Tanter 
anse  hende  for  et  Ideal  af  ægte,  bly  Kvindelighed, 
praktiserer  denne  efter  yderste  Evne  og  vægrer  sig 
ved  at  tlanse  Inklinationsture  med  Herrer,  som  ikke 
tre  præsenterede  for  hende,  og  er  saa  istappeagtig 
som  mulig  mod  de  Herrer,  som  ere  præsenterede  for 
hende. 

Frøken  J.  paa  sin  Side,  som  i  Virkeligheden 
er  Elskværdigheden  selv,  siger  »Naada  De«  til  sin 
Kavaler,  som  træder  i  hendes  Kjole,  og  fremstiller 
sig  selv  som  meget  forfalden  til   at  ryge  Tobak. 

O.  s.  v.  Alle  disse  Fortryllelsesmidler  virke 
mellem  hinanden ,  ødelæggende  eller  ikke  ødelæg- 
gende efter  Omstændighederne,  og  Enhver  er  behage- 
lig, interessant,   aandrig,    tungsindig,    humoristisk    eller 

2S* 

blaseret  efter  Evne.  Herren,  som  < lanser  med  Fro- 
ken J.,  skoser  dygtigt  over  Frøken  K.,  men  trygler 
hende  ikke  desto  mindre  lidt  efter  paa  det  Indstæn- 
digste om  uagtet  sin  forfærdelige  Udmattelse  dog  at 
danse  en  eneste  Gang  rundt  med  sig.  Frøken  L. 
gjør  med  Student  M.  saa  morsomt  Nar  af  Løjtenant 
N.'s  Maade  at  danse  paa,  men  inklinerer  desuagtet 
for  ham  den  ene  Gang  efter  den  anden  til  stor  For- 
bavselse for  Studenten. 

Denne  unge  Mand  vilde  være  endnu  mere  for- 
bavset, hvis  han  kunde  se  blot  otte  Dage  indi  Frem- 
tiden og  se  de  To  som  Forlovede,  thi  i  Virkeligheden 
kapitulerer  den  vittige  Skjønne  ganske  denne  Aften 
for  den  unge  Kriger.  Konversationen  strejfer  let  ind 
paa  forskjellige  Gebeter,  snart  er  den  konkret  og 
personlig  i  højeste  Grad  o<j;  drøfter  Spørgsmaalet,  om 
Frøken  O.'s  Krøller  ere  ægte  eller  ikke,  snart  er  den 
abstrakt  filosofisk  og  behandler  Skøjteløbningens  Be- 
rettigelse for  den  kvindelige  Del  af  Menneskeslægten. 
Snart  flagrer  den  let  om  Etatsraad  Winthers  sidste 
Bal,  snart  tager  i\cn  en  æsthetisk  Flugt  mod  det  konge- 
lige Theaters  Virksomhed,  å.  v.  s.  de  forskjellige  Skue- 
spilleres og  Skuespillerinders  Udførelse  af  deres  Rolle, 
thi  paa  Baller  og  i  Selskaber  tales  kun  om  Spillet,  al- 
drig om  Stykket,  snart  sænker  den  sig  skarpt  og  kritisk 
i  Juleliteraturens  nye  Frembringelser,  som  medtages  saa- 
ledes  af  den  grundige  Kritik,  at  neppe  Bimlet  af 
dem  bliver  tilbage,  snart  hæver  deri  sig  paa  Ero- 
tikens lette  Sommerfuglevinger  højt  over  Balsalens 
Støv   otr   Gasblus. 

Alle  more  sig  fortræffeligt,  dog  —  der  er  en- 
kelte Undtagelser.  Der  er  ep  ung  Slægtning  fra 
Landet,     som    fra    den    første    Skrædder    havde    ladet 

'  en  ganske  ny  sort  Klædning  til  Ballet  for  at 
hævde  Holstebros  Ære:  han  var  meget  flot  og  uge- 
nert, inden  Dansen  begyndte,  nu  trykkes  han  stærkt 
af  Bevidstheden  om,  at  han  ikke  kan  danse  Hopsa. 
her  er  endvidere  to  Venner  af  den  yngste  Søn,  hvis 
Konfirmationskjoler  endnu  ere  nye,  og  som  ikke  have 
havt  Mod  tii  at  engagere  tidlig  nok  og  derfor  ingen 
Damer  have  faaet.  De  søge  en  tarvelig  Trøst  i  at 
staa  i  Doren  til  Balsalen  og  med  temmelig  høj  Røst 
samtale  om  græske  Vers  og  Trigonometri  for  derved 
;tt  give  <le  i  Nærheden  værende  Damer  Antydning  af 
di-res   overlegne   Lærdom. 

Steensen  dansede  med  Liv,  det  forekom  ham, 
at  Alt  omkring  ham  spillede  af  Lyst  og  Glæde.  Han 
var  meget  underholdende  mod  sine  Damer,  men  hans 
Øje  fulgte  dog  bestandig  hende,  som  var  Midtpunktet, 
hvorfra  Livet  og  Glæden  udstraalede.  Han  saae 
hende  roligt  samtale  med  Andre,  smile  og  more  sig. 
han  saae  roligt  andre  Herrer  nokkes  om  hende,  han 
var  ]o  ikke   kommet    endnu. 

Han  inklinerede  flere  Gange  for  hende,  og  hun 
inklinerede   en   enkelt   Gang  for  ham: 

Dansen   er  Svæven  i  Drommenes  Rige, 
Dansen   med   Dig   er  den  dejligste   Drøm*. 

Den  extraordinære  Kxtradans,  som  en  kort  Kon- 
ference   mellem     Fruen    og    en    af   Husets    unge    Om- 

gangsvenner  havde  hidført,  var  forhi,  de  dækkede 
Borde  opstilledes  i  Værelserne ,  Grossereren  holdt 
følgende  korte,  men  indholdsrige   Tale : 

»Mine  Damer  og  Herrer,  maa  jeg  bede  Dem  .  .  . 
Hm!«  hvorpaa  hele  Selskabet  satte  sig  tilbords;  stolt 
og  lykkelig  førte  Steensen  sin  Dame.  De  fik  deres  Plads 
ved  et  Bord,  hvor  Ingen  af  dem  havde  Bekjendte, 
blandt  Selskabets  mere  ungdommelige  Del,  unge 
Russer,  der  havde  for  travlt  med  at  fortælle  om  Stu- 
denterforeningen og  drikke  en  Mangfoldighed  af  Glas 
saavel  med  hinanden  indbyrdes  som  med  deres  Da- 
mer til,  at  de  skulde  skjænke  det  fremmede  Par 
nogen  Opmærksomhed.  Alle  Omstændigheder  vare 
altsaa  Steensen  gunstige,  og  snart  var  han  indviklet 
i   en  dyb  Samtale  med  sin  Dame. 

Stemningen  ved  Bordet  var  meget  animeret,  Rød- 
vinen og  Rhinskvinen  flød.  En  Skuespiller,  der  fandt, 
at  der  blev  gjort  altformeget  Væsen  af  Skuespiller 
Knudsen,  udbragte  for  at  distancere  ham  en  Skaal 
for  Grossereren  og  Fruen  og  kom  derved  en  af  de 
unge  Russer  i  Forkjøbet,  som  havde  kommet  i  Fa- 
milien fra  Drengealderen  af,  og  som  havde  higet 
efter  paa  denne  Aften  som  Taleholder  at  vise,  hvor 
overordentlig  vidt  han  nu  var  kommet  i  Udviklingen. 
Skuespillerens  Skaal  gjorde  Lykke,  og  hans  Trofi 
tillod  ikke  Forfatter  Jantsen  at  nyde  sin  Aftensmad  i 
Ro.  Han  havde  før  Bordet  danset  med  tre  forskjel- 
lige  Damer,  som  paa  Forespørgsel  havde  maattet  til— 
staa,  at  de  ikke  kjendte  hans  sidste  Fortælling  i  Folke- 
kalenderen,   »En  kjøbenhavnsk    Forlovelse«,    som    han 

antog  havde  været  Hovedgjenstanden  for  Byens  Sam- 
tale i  den  sidste  Maaned ;  han  var  endvidere  ikke 
bleven  anmodet  om  at  føre  nogen  Dans  op,  skjønt 
nye  Ture  var  en  Specialitet  hos  ham,  og  han  havde 
derfor  besluttet  sig  til  at  tage  Hævn  over  Eriksen 
og  hans  Hus  og  ikke  udbringe  den  morsomme  Skaal 
for    'Damer    og    Rødvin   ,    som  han  havde  forberedet. 

Frygten  for  rent  at  blive  stillet  i  Skygge  var 
imidlertid  stærkere  end  Hævnlysten.  Han  blev  plud- 
selig tavs,  lænede  sig  en  kort  Stund  tilbage  paa  sin 
Stol,  Og  idet  han  med  søgt  Ligegyldighed  legede 
med  sit  Franskbrød,  memorerede  han  hurtig  Skaalen, 
slog  paa  sit  Glas  til  stor  Forskrækkelse  for  sin  Dame, 
der  paa  en  Maade  følte  sig  medskyldig  i  Talen,  og 
udbragte  Skaalen.  Skuespilleren  var  naaet,  Navnet 
Jantsen   indskrevet  blandt   Aftenens  første. 

Konfektassietterne  tømtes,  Dessertvinen  var  bleven 
skjænket  Omgangen  rundt,  Damerne  begyndte  at 
trække  deres  Handsker  paa,  man  var  lige  ved  at 
Russen,  som  var  en  stadig  Taler  i  Stu- 
denterforeningen, og  som  under  Maaltidet  stadig  var 
bleven  opmuntret  af  sine  Kamerater:  Siig  noget, 
Svendsen  ,  .Hold  en  Tale  ,  Siig  det  Morsomme. 
Du  sagde  sidst  o.  s.  v.,  foer  nu  op,  han  vilde  tale. 
hos  Eriksens  vilde  han  vise,  han  kunde  tale, 
og  han  talte  om  Lokker,  Øjne  og  Johan  Ludvig  Hej- 
berg. Damernes  Skaal!  Hurraraabenes  Kraftighed 
stod  mere  i  Forhold  til  Stemningens  Livlighed  end 
til  Talens  Fortræffelighed,  men  kraftige  vare  de,  hans 
Borddame     klinkede     smilende    med    ham,     alle     hans 

Kamerater  klinkede  med  den    lykkelige    Taler,    to    af 

•  lem,  med  hvilke  han  endnu  ikke  havde  drukket  Dus 
i  Studenterforeningen,  skrede  øjeblikkelig  til  denne 
(  eremoni.  Han  var  henrykt  over  sin  Triumf,  hvor 
herligt  er  det  ikke  at  have  talt  i  et  Selskab!  Han, 
den  Ubekjendte  var  nu  paa  engang  bleven  en  Mand 
af  Betydenhed  i  Selskabet,  hvem  alle  vidste  Nav- 
net paa. 

Her  er  mageløst'  !  raabte  han  i  sin   Begejstring, 
Grosserer  Eriksen  og  Kone  leve.' 

Xu  kunde  et  saadant  Udbrud  af  dithyrambisk 
Stemning  gaa  galt,  men  det  kunde  ogsaa  gaa  godt, 
og  det  gik  godt  her,  fordi  det  ikke  stod  i  nogen  alt- 
for stor  Uoverensstemmelse  med  den  livlige  Stemning, 
som  Grossererens  gode  Drikkevarer  og  især  dette 
Tillægsglas  hed  sydlandsk  Dessertvin  havde  fremkaldt. 
Man  rejste  sig  fra  Pladserne  under  livlige  llurraraab. 
Russen  var  stolt  som  en  Gud,  han  anede  ikke,  at 
det  i  Grunden  var  denne  Kaps  Konstantia,  som  havde 
forhindret  ham  fra  at  prostituere  sig  eller  ialfald 
ganske  forspilde  den  Berømmelse,  han  havde  erhver- 
vet som  Taler,  og  da  Grossereren  og  hans  Kone 
trykkede  hans  Haand  med  særlig  Hjertelighed,  fore- 
kom det  ham.  som  om  denne  Dag  var  den  lykkelig- 
ste i  hans  Liv,  og  som  om  han  ikke  havde  bedre 
Venner   j    Verden    end    Hr.   og   Fru    Eriksen. 

Atter  begvndte  Dansen  og  gik  med  dobbelt  Liv 
og.  Lyst. 

Et  Hal  er  en  herlig  Ting,  det  er  ikke  Dansen, 
Musikken,  Omgivelsernes  Festlighed,    der    er  det   Væ- 

sentlige,  men  den  erotiske  Duft,  der  som  en  Glorie 
omstraaler  det  Hele.  Den,  der  ikke  drages  ind  under 
dens  Tryllemagt,  morer  sig  ikke  mere  paa  Bal,  De 
enkelte  Par  drage  sig  tilbage  i  sig  selv,  ensomme 
midt  i  Mængden,  de  Mande  sig  et  Øjeblik  i  den  for 
atter  at  vende  tilbage  til  sig  selv,  mødes  og  skilles  i 
de  dansende  Rækker.  Steensen  følte,  at  han  ikke 
kande  have  mødt  den,  i  hvem  han  var  forelsket,  paa 
noget  smukkere  Sted,  hun  kom  ham  imøde,  hun  var 
elskværdig,  som  han  havde  ventet,  ungdomsfrisk  af 
Hjertet,  rig  paa  Fantasi  og  Følelse.  Alt  det  følte 
han,  og  han  vidste,  at  det  var  hende,  at  det  maatte 
.ie  ilende  efter  den  mægtige  Skæbnes  Yillie,  der 
vat  Intet,  som  manglede,  og  dog  Noget,  han  vidste 
ikke  selv  hvad,  men  det  forekom  ham,  at  den 
Draabe,  som  lader  Bægeret  flyde  over,  ikke  kunde 
falde  i  det. 

Hun  gav  ham  sin  Sløjfe  i  Kotillonen,  han  tog 
imod    den    næsten,   som   om   den   var  hans  Ret. 

Dansen  hørte  op.  De  fleste  Damer  vare  tagne 
bort.  Kun  Herrerne  færdedes  med  Kaffekopperne  og 
de  tændte   Cigarer  i   Halsalen. 

De  flere  tilstedeværende  Skuespillere  indtog  nu 
paa  en  vis  Maade  Damernes  Plads  og  feteredes  og 
kurtiseredes  af  Herrerne,  der  kappedes  om  at  gjøre 
deres  Bekjendtskab ;  Folk  satte  megen  Pris  paa  at 
kjende  Skuespillere.  Den  unge  Knudsen,  som  ende- 
lig saae  hi  forventede  Øjeblik  kommet,  satte  sig 
omringet  af  en  beundrende  Tilhørerskare  ved  Kla- 
veret   og    foredrog     med    Akkompagnement     sin     Hi- 

storie    om    Justitsraaden,     der    gik    hjem    fra     Kongens 
Klub. 

Langsted,  med  hvem  Steensen  kun  havde  faaet 
vexlet  nogle  enkelte  Ord  i  Aftenens  Løb,  og  som  da 
havde  givet  den  korte  Forklaring,  at  hans  Tandpine 
pludselig  var  gaaet  over,  nærmede  sig  til  ham  og 
sagde : 

Xaa.  Romantik,  hvorledes  var  saa  Virkeligheden? 
Har  Du  moret  Dig  godt? 

Udmærket. 

Godt,  lad  os  saa  følges  hjem. 
Steensen  gik  ind  herpaa,  men  skyndte  sig  dog 
kort  efter  at  komme  ubemærket  bort.  Langsted  havde 
danset  temmelig  meget  med  Frøken  Julie  Rosing  og 
flere  Gange  set  paa  ham  med  et  eget  iagttagende 
Udtryk,  som  havde  forundret  ham,  men  det  var  dog 
ingenlunde  paa  Grund  af  en  Følelse  af  skinsyg 
Uvillie,   han   søgte   at  undgaa   hans  Selskab. 


En    af   de    følgende    Dage    sad    Steensen    paa   sit 
Værelse,  da  Ludvig  traadte  ind  med    mere    en': 
vanlig  Ilfærdighed. 

Nyheder !  raabte  han.  store  Nyheder,  Svend- 
sen er  bleven  forlovet. 

Svendsen!  Det  havde  jeg  ikke  ventet,  sagde 
Steensen  forundret,  med  hvem  i  al  Verden  er  det. 
og   hvornaar  er  det  s^aaet  for  sio-?« 

Del  er  med  en  Skolelærerdatter  fra  Fyen,  og 
det  er  foregaaet  i  den  allernyeste  Tid.' 

Saa  Svendsen  er  forlovet !  Jeg  kan  ikke  tænke 
mig  ham  forlovet,  og  endnu  mindre  kan  jeg  tænke 
mig  ham  fri.  Svendsen  kan  umulig  sige:  jeg  elsker 
Dem      til   en    ung   Pige. 

Han  har  heller  ikke  sagt  det,  han  har  skrevet 
det.' 

Naa  saaledes,  Du  har  nok  været  hans  For- 
trolige. 

Nej,  saa  lykkelig  har  jeg  desværre  ikke  været, 
jeg  har  forst  idag  faaet  Forlovelsen  at  vide,  men  jeg 
spurgte  netop  om  det  Samme,  hvorom  Du  spurgte 
mig.  Et  forlovet  Menneske  er  for  mig  en  Gjenstand 
af  dyb  Interesse,  han  er  det  saameget  mere,  naar 
lian  er  en  af  mine  gode  Venner.  Du  kan  iøvrigt 
ikke  tro,  hvor  det  nye  Forhold  klæder  Svendsen  godt, 
jeg  saae  Forandringen  paa  ham  næsten  i  det  Øjehlik, 
han  traadte  ind  ad  Døren,  der  var  noget  —  — 
noget  Løftet  over  ham  —  noget  Idealt  blot  i  den 
Maade,  hvorpaa  lian  sagde:  »Nu  skal  jeg  s'gu  for- 
tælle Dig  Noget'  .  Kom  hjem  til  mig  iaften,  han 
kommer,  jeg  gjør  et  lille  Gilde  til  Ære  for  Forlovel- 
sen. Langsted  kommer  ogsaa,  jeg  har  været  oppe 
hos  ham  i  Kontoret. 

Steensen  lovede  at  indrinde  sig,  og  Ludvig  ilede 
bort  for  at  overbringe  sin  interessante  Nyhed  i  Stu- 
denterforeningen. Han  havde  givet  sig  selv  Fridag  i 
Anledning   af  den   store    Begivenhed. 

(  )m    Aftenen  mødtes  man   til  den   aftalte  Tid  hos 

Ludvig.  Denne  havde  sin  Bolig  højt  oppe  paa  en 
Kvist  i  Gothersgade,  ikke  saameget  fordi  hans  Om- 
stændigheder gjorde  det  til  en  Nødvendighed  for 
ham  at  bo  saa  højt  og  hilligt  som  mulig,  som  fordi 
han  ansaa  Kvistetager  for  at  være  de  eneste  pas- 
sende Boliger  for  ægte  Studenter.  Værelset  var  iøv- 
rigt  ret  hyggeligt,  skjønt  noget  uordentligt,  og  smyk- 
ket med  Portræter  af  forskjellige  Koryfæer.  Over 
Sofaen  hang  en  norsk  og  en  svensk  Studenterhue, 
Erindringer  fra  det  sidste  Studentermøde,  som  en 
Art  skalplignende  Trofæer  og  faldt  regelmæssig  ned, 
hvergang  Nogen   satte  sig  rask  ned. 

Hædersgjæsten  havde  overstaaet  dette  forbere- 
dende Nedslag  og  sad  meget  rolig  midt  i  Sofaen, 
rygende  af  den  længste  af  sin  Vens  lange  Piber. 
Ludvig  var  utrættelig  i  sin  Omsorg  for  sin  Gjæst  og 
havde  selv  med  den  største  Omhu  renset  og  stoppet 
den  omtalte  Pibe.  skjønt  han  ellers  aldrig  gav  sig  af 
med  paa  denne  Maade  at  lette  sine  Gjæster  Tobak- 
kens Nydelse,  men  haardnakket  paastod,  at  den  nok 
var  værd,  at  de  selv  gjorde  sig  denne  Ulejlighed;  ja 
han  havde  endog  tilbudt  Svendsen  Cigarer,  hvad  der 
ikke  var  sket  i  Mands  Minde ;  denne  havde  imidler- 
tid afvist  Tilbudet  med  let  Haan.  Ludvig  havde 
endvidere  paaoktroyeret  sin  Gjæst  Sofapladsen,  skjønt 
hans  Hu  stod  til  at  sidde  i  Gyngestolen  og  lægge 
Henene  paa  en  anden  gammeldags  Stol  med  Svine- 
læders Betræk,  som  Ludvig  uden  nogensomhelst  Hjem- 
mel paastod  havde   tilhørt  Struensee. 

For  en  overfladisk  Iagttager  visir  den  nvforlovede 


Lh'sam  kuelser.  3°.^ 

<  and.  med.  åf  chir.  ingen  synlige  Spor  af  Løftethed 
eller  »Idealitet  .  Han  syntes  snarere  noget  trykket 
ved  at  være  Gjenstand  for  den  almindelige  Op- 
mærksomhed, som  han  sad  der  med  begge  Hæn- 
derne om  Pibens  lange  Kor  og  uden  at  løfte  sit 
Blik  fra  de  Røgdannelser,  som  udgik  dels  fra  Pibe- 
hovedets Munding  dels  fra  en  Revne  i  Siden    af  det. 

Langsted  havde  ønsket  ham  meget  venskabeligt 
til  Lykke,  og  Steensen  mumlede  nogle  sympathetiske 
Ord,  idet  han  trykkede  hans  Haand,  men  der  var 
ellers  ikke  blevet  talt  meget  om  den  store  Begiven- 
hed,   Og  Samtalen  gik   lidt  trykket. 

Endelig  udbrød   Svendsen: 

»Hør,  skal  vi  nu  ikke  have  en  lille  L'hombre? 
Jeg  kan  s'gu  godt  spille  L'hombre,  fordi  jeg  er  ble- 
ven  forlovet. 

Ludvig  havde  ikke  tænkt  paa  Muligheden  af  en 
saadan  Tidsfordriv  paa  denne  Aften.  Sammenkom- 
sten skulde  have  et  poetisk,  stemningsfuldt  Præg,  der 
ingenlunde  harmonerede  med  den  Spænding,  en 
uventet  Renonce  eller  en  vanskelig  Solo  kunde  frem- 
kalde. 

■skal   vi   nu    spiller       adbrød    han   i   en    klagende 
Tone  og  saae  bebrejdende   paa  Svendsen. 

►Ja    vel    skal    vi,      svarede   denne,    /kom   nu   med 
Holmbladene   .   jeg  trænger  rigtig  til  en  Solo  iafteu. 

Kortene  kom  frem.  Spillet  begyndte,  og  snart  var 
den  sædvanlige  Tone  udbredt  over  de  Fire.  Svend- 
sen bebrejdede  med  sædvanlig  Bitterhed  Steensen, 
der    var    en    ivrig,    men    daarlig    Spiller,    de    Fejl,    han 

begik,  og  som  ganske  vist  i  høj  Grad  vanskeliggjorde 
<le  rationelle  Beregninger  over  den  gjensidige  Stilling. 
Langsted  begyndte  at  satirisere  paa  sin  sædvanlige 
Vis,  og  selv  Ludvig  tabte  det  Præg  af  højtidelig 
Festlighed,  han  havde  baaret  paa  hele  Aftenen,  og 
glemte  den  anspændte  Opmærksomhed,  han  stadig 
havde  helliget  Svendsen,  dennes  Pibe  og  øvrige  For- 
nødenheder. 

Endelig  kom  det  Tidspunkt,  da  man  skulde 
skride  til  den  vigtige  Syssel  at  spise  til  Aften.  Lang- 
sted forhørte  sig  med  en  vis  Ængstelighed,  om  man 
skulde  have  Ludvigs  hjemmebryggede  Punsch.  Denne 
holdt  nemlig  haardnakket  ved  den  fædrene  studenti- 
kose Skik  at  lave  sin  Punsch  selv  og  frembragte  af 
Rom,  Citroner  og  andre  Ingredientser  en  mild  Gift, 
som  han  trolig  tvang  sine  Gjæster  til  at  indtage  i 
ikke  ubetydelige  Doser.  Til  hans  store  Glæde  sva- 
rede Ludvig,  at  han  i  Aftenens  Anledning  havde 
troet  at  kunne  afvige  fra  den  gode  Skik,  og  lovede 
at  hele  Anretningen  snarere  skulde  minde  om  det 
romerske  Kejserriges  Forfald  end  om  den  gamle  Re- 
publiks strenge  og  tarvelige  Sæder. 

Under  Maaltidet  rejste  Steensen  sig  op  med 
(1  lasset  i  Haanden  og  begyndte: 

Mine  Venner!  huske  I  det  sidste  Aar  af  vor 
Skoletid,  da  vi  begyndte  fra  Drenge  at  gaa  over  til 
at  blive  unge  Mennesker?  Huske  I  Overgangstiden? 
Den  lignede  et  Foraar,  urolig,  ufuldbaaret,  men  for- 
jættende, opfyldt  af  stærke,  men  ubestemte  Bevægel- 
ser.     Kræfterne    i    vort    indre    Liv    begyndte    at    røre 

sig,  men  tilsyneladende  uden  Plan,  det  gjærede  i  os: 
der  kommer  Noget,  noget  Stort,  Mægtigt,  Lyksaligt, 
som  ligger  derude  i  Fremtiden.  Hvad  var  det,  vi 
forventede?  Saare  Meget.  Det  Meste  af  det  naa 
vi  aldrig,  lykkelige  ere  vi  alt,  naar  vi  føle,  at  vi 
savne  det,  og  længes  efter  den  svundne  Tid,  da  vi 
troede  at  skulle  naa  det.  Men  Livet  er  dog  ikke 
alene  Higen  og  Kamp,  det  har  ogsaa  sine  Sejre,  og 
>elv  i  det,  vi  kunne  naa,  venter  os  en  uendelig  Rig- 
dom. Jeg  haaber,  at  vi  Alle  skulle  faa  Del  i  den. 
Huske  I,  i  den  Gjæringens  Tid,  jeg  talte  om,  var  der 
Noget,  som  slog  ned  blandt  os  som  et  Vink  fra  Gu- 
derne: Her  er  noget  af  det  Liv,  I  søge  efter,  en 
Del  og  dog  et  ubegrænset  Hele?  Huske  I  det  Be- 
kendtskab, vi  gjorde  med  de  græske  Lyrikere,  huske 
1  Sapphos  »Guders  Lige  og  en  Udødelig  tykkes  mig 
den  Mand  at  være,  som  sidder  nær  Dig  og  nærved 
hører  Din  søde  Røst!  Huske  I  Minnermos' :  »Hvad 
er  Liv  og  Glæde  uden  den  gyldne  Afrodite'?  Huske 
I  Anakreons  Sange  Til  Rosen',  Sangene  til  Eros. 
Hvor  slog  de  ikke  ned  blandt  os,  hvor  mægtigt  lød 
ikke  deres  Røst:  Her  er  det,  I  søge!  Her  i  Eros' 
(iuddomsrige  er  Liv,  her  er  Lykke  !  En  Skaal  for 
dem,  for  hvem  hine  første  Ungdoms  Forjættelser  blive 
opfyldte. 

Svendsen,  som  havde  siddet  noget  urolig  under 
Talen  og  tilsyneladende  med  anspændt  Opmærksom- 
hed forøget  sine  Kundskaber  om  Ændernes  anatomi- 
ske Bygning,  følte  sig  ved  denne  mindre  personlige  Slut- 
ning synlig  lettet.    Ludvig,  som  saae  alle  Momenterne  i 

den  Tale,    hvorpaa    han    havde    forberedt    sig,    urørte, 
klinkede  med  et  straalende  Ansigt  mod  de  Andre 
sagde     Tak  for  Talen     til  Steensen. 

Saasnart  man  atter  var  kommen  til  Ro.  rejste 
han   sig  op : 

•Ogsaa  jeg  vil  tale  om  Drømme  og  Længsler  . 
begyndte  han,  om  Drømmene  om  de  hløcle.  Løkker 
øg  de  lysende  Øjne,  om  vore  Længslers  Maal,  Drøm- 
mens  livsalige    Kvinde. 

>Citat!     bemærkede  Langsted  parenthetisk. 
Men    jeg    vil    tillige    tale    om    ham,    hvis    dybe 
Længsel   er  stillet,   hvis      .   .    . 

»Det  er  min  Skaal,  afbrød  Svendsen,  idet  han 
foer  op.  'Jeg  takker, «  og  han  tømte  sit  (Has  og 
fyldte   det  atter  hurtigt. 

»Du  lod  mig  ikke  tale  ud,  begyndte  Ludvig 
fornærmet. 

Xej,  det  veed  jeg  nok,-  sagde  Svendsen,  op- 
rigtig talt,  ligger  Alt  dette  med  Længsler  øg  Drømme 
ikke  for  mig,  og  jeg  tror  ikke  rigtig  paa,  at  det  har 
Noget  at  sige.  Jeg  havde  en  Fætter,  der  gik  hen 
og  forlovede  sig  med  en  Pige;  han  havde  altid  Mun- 
den fuld  af  den  Slags  Ting,  naar  han  talte  om  hende. 
saa  han  har  vist  heller  ikke  sparet  paa  dem,  naar 
han  talte  med  hende,  Digte  skrev  han  ialfald  til 
hende  over  en  lav  Sko,  det  opdagede  jeg  da.  Saa 
fik  hun  Tyfus;  men  han  turde  s'gu  ikke  gaa  ind  til 
hende  for  ikke  at  blive  smittet,  men  lod  det  være 
nok  med  at  forære  mig  hendes  Portræt  i  en  smuk 
Ramme,    da    hun    var    bleven    rask.      Derfor  holdt  de 

forresten    lige    meget    ;if    hinanden    bag     efter,'      til- 
føjede  han. 

Er    Du    da    ikke    forelsket.     Menneske1?'      udbrød 
Ludvig  forundret. 

»Jeg  veed  ikke.  hvad  Du  mener  med  Forel- 
skelse/ svarede  Svendsen.  »Jeg  er  forlovet  og  skal 
gjerne  fortælle  Eder,  hvorledes  det  er  gaaet  til.  I 
veed.  at  min  Fader  er  Præst  i  Fyen,  det  er  med  en 
Datter  af  hans  Skolelærer  og  Kirkesanger,  at  jeg  er 
bleven  forlovet.  Hun  hedder  Hanne.  Hun  var  ene- 
ste Barn,  og  da  hun  ingen  Søskende  havde  at  lege 
med,  kom  hun  hver  Dag  over  i  Præstegaarden.  Vi 
holdt  Alle  meget  af  hende,  hun  var  allerede  dengang 
en  kjøn  lille  Pige  og  megel  stille  og  artig,  som  ældre 
Folk  godt  kunne  lide,  at  Børn  ere.  Det  var  mine 
Søstre  ikke  i  nogen  høj  (^rad,  og  derfor  syntes  min 
Moder  dobbelt  godt  om,  at  hun  kom  meget  hos  os, 
for  at  hun  kunde  virke  lidt  paa  dem.  Vi  legede 
altsaa  sammen  og  sloges  eller  var  gode  Venner  efter 
<  taastændighederne.  Det  Sidste  var  rigtignok  det  al- 
mindeligste, for  hun  var  ikke  meget  stridbar,  og  jeg 
kunde  ikke  rigtig  være  mod  hende  som  mod  mine 
Søstre,  om  ogsaa  hun  holdt  med  dem.  naar  de  dril- 
lede mig  ordentlig.  )r^  husker  godt,  at  jeg  en 
Dag  havde  løftet  Haanden  op  for  at  slaa  hende,  da 
de  havde  varet  rigtig  slemme.  Hun  prøvede  ikke 
paa  at  løbe,  nun  blev  staaende  ganske  rolig  og 
dækkede  blot  for  sig  med  sin  Arm.  Der  var  Noget 
i  den  Maade,  hvorpaa  hun  saaledes  stod,  som  gjorde, 
at     jeg     strax    blev     blod    og    ikke    kunde    slaa    hende. 

Jeg  tog  Haanden  ned,  men  blot  for  igjen  al  se 
hende  i  samme  Stilling,  løftede  jeg  den  paany,  saa 
vendte  hun  sig  fra  mig,  men  faldt  over  en  Sten  og 
slog  et  lille  Hul  i  Panden,  som  hun  dog  endnu  har 
et  Ar  af.  Jeg  havde  den  største  Lyst  til  at  være 
gode  Venner  med  hende  og  syntes,  jeg  havde  aldrig 
før  i  mit  Liv  været  saa  ond,  men  mine  Søstre  saae 
paa  det,  og  saa  gik  jeg  blot  min  Vej,  men  fra  del 
Øjeblik  tror  jeg  næsten,  det  var,  jeg  kom  til  at  holde 
meget  af  hende;  det  er  maaske  ikke  meget  poetisk, 
men  det  er  sandt.  Da  jeg  kom  i  Latinskolen  og  var 
bleven  Student,  saas  vi  ikke  meget,  og  jeg  lagde 
ikke  synderlig  Mærke  til  hende,  før  hun  blev  Voxen. 
Havde  hun  været  stille  som  Barn,  blev  hun  nu  munter 
og  lystig  og  satte  Liv  i  det  Hele  hos  os,  for  mine 
Søstre  vare  nu  blevne  stille  og  kjedsommelige  og 
gjorde  meget  Væsen  af  deres  Husholdningsanliggender, 
skjønt  de  i  Virkeligheden  ikke  bestilte  saameget  som 
hun,  der  styrede  det  Alt  hjemme.  Ovre  hos  hen«  les 
Fader  vidste  hun  ogsaa  at  gjøre  det  meget  hyggeligt. 
Til  Skolelærerboligen  var  der  en  lille  Have,  og  den 
Stue,  som  gik  ud  dertil,  havde  hun  faaet  forandret 
til  en  Havestue.  Der  har  jeg  tilbragt  mange  behage- 
lige Timer  eller  rettere  i  Døren  til  den  eller  udenfor. 
.Min  Pibe  kan  jeg  ikke  godt  undvære  paa  Landet, 
men  inde  i  deres  Stue  vilde  jeg  ikke  ryge,  saa  tog 
jeg  en  Stol  ud  ved  Ribsbuskene  og  sad  saa  der  lige- 
ved Døren ;  de  Andre  sad  indenfor,  og  der  fik  jeg 
mangen  Kop  Kaffe  og  munter  Passiar,  naar  min  Fa- 
der  sov  til    Middag  i   Studereværelset,   og   alle   de    An- 

dre  gik  om,  som  om  de  kun  havde  Lyst  til  det 
Samme.  Om  Aftenen  gik  jeg  ogsaa  ofte  derover  og 
drak  The,  det  var  næsten  endnu  hyggeligere.  Naar 
vi  havde  spist  og  drukket,  lavede  hun  en  lille  Toddy 
til  sin  Fader  og  mig.  Saa  sad  vi  og  snakkede  lidt, 
og  saa  gik  den  Gamle  i  Seng  præcis  Kl.  ni,  saa  kom 
hun  og  holdt  mig  med  Selskab,  medens  hendes  Mo- 
der sad  ved  Vinduet  og  nikkede  over  sit  Strikketøj. 
Hvad  vi  snakkede  om,  var  ikke  meget  højtflyvende, 
men  jeg  talte  til  hende  om  Meget,  som  jeg  ellers 
ikke  fik  talt  om  herude  paa  Landet,  om  mine  Stu- 
deringer, om  Livet  herude,  og  om  hvad  jeg  tænkte 
at  foretage  mig,  naar  jeg  var  færdig.  Jeg  var  altid 
i  godt  Humør,  naar  jeg  gik  derfra  om  Aftenen,  og 
aldrig  morgengnaven  den  næste  Dag. 

I  Sommer  døde  hendes  Moder,  og  nu  for  nogen 
Tid  siden  fik  jeg  at  vide,  at  hendes  Fader  var  ble- 
ven apoplektisk,  og,  efter  hvad  jeg  kan  se,  gjør  han 
det  nok  ikke  længe.  Saa  skrev  jeg  over  til  hende, 
om  hun  vilde  være  min  Kone  ;  om  en  fem  Aars  Tid 
kan  jeg  vel  nok  gifte  mig,  der  er  Plads  for  en  Læge 
der  paa  Egnen.  Hun  svarede  Ja,  og  vil  I  se  Brevet, 
udenpaa  naturligvis,  kan  I  se  det  her,  for  jeg  gaar 
med  det  hos  mig.      Hun   skriver  smukt. 

Ud  af  sin  Brystlomme,  der  var  forsynet  med  en 
Knap,  for  at  Indholdet  ikke  skulde  falde  ud,  tog  han 
en  ganske  ny  Saffianstaske,  der  aabenbart  ikke  inde- 
holdt Andet  end  netop  dette  Brev. 

>En  smuk,  fast  Haandskrift,  •  gjentog  han,  medens 
Brevet  cirkulerede    under    et   Øjebliks  Tavshed.     Der- 

paa  gjemte  han  det  atter  ligesom  før,  knappede 
Lommen  til  og  sagde : 

Ludvig,  giv  mig  et  Glas  Punsch.' 

Det  skal  være  Din  Kjærestes  Skaal ,  sagde 
Steensen.      s-Hils  hende  fra  os.<- 

Tak,   det  skal  jeg/    svarede   Svendsen. 


For  Steensen  giU  Vinterens  Midte  med  en  vis 
afventende  Ro.  Han  saae  stundom  sin  Tilbedte  paa 
Gaderne,  han  var  i  Theatret,  naar  hun  havde  abon- 
neret, og  forsømte  ikke,  naar  han  gik  hjem  om  Afte- 
nen silde,  at  lægge  sin  Vej  om  ad  den  Gade,  hvori 
hun  boede,  og  sende  hende  en  Hilsen  til  Drømmenes 
Land.  Han  havde  ikke  været  sammen  med  hende 
siden  hin  Aften  og  kunde  kun  vente  i  Løbet  af  Vin- 
teren maaske  at  træffe  hende  i  et  eller  andet  Selskab, 
men  fandt  sig  dog  nogenlunde  heri  i  en  vis  tryg 
Følelse  af  allerede  sikret  Besiddelse  og  udmalede  sig 
det  Paradis,  der  engang  skulde  forene  ham  med 
hende. 

Kunsthistorien  blev  temmelig  forsømt  herover, 
men  det  var  den  vant  til. 

Steensen  stolede  naturligvis  ganske  roligt  paa,  at 
den  Skæbne,  som  vaagede  over  al  Kjærlighed,  og 
som  særlig  tog  sig  af  en  saadan,  der  var  saa  præde- 
stineret fra  Kjærlighed  blev  til  som  hans,  nok  vildt- 
sørge  for  at  skaffe  ham  netop  de  Invitationer,  han 
behøvede  for  at  kunne  træffe  Julie.     Han   fik  en   Dag 

en  Indbydelse  fra  en  Tante  til  Langsted,  hvor  lian 
plejede  at  kjede  sig  en  Aften  om  Aaret,  men  paa- 
skød en  tidligere  Indbydelse,  da  han  ikke  følte  sig 
oplagt  til  netop  i  denne  Tid  at  anvende  en  Aften 
saaledes. 

Dagen  efter  mødte  han  imidlertid  ved  Skæbnens 
sarlige   Foranstaltning  Langsted. 

Vi   ses  vel  paa   Torsdag/    sagde  denne. 

►Nej,  det  gjør  vi  rigtignok  ikke,  jeg  har  sendt 
Afbud. 

»Afbud!  Ulykkelige,  Du  veed  da  ikke,  at  begge 
Frøknerne  Rosing  komme.' 

»Det  vidste  jeg  ikke/  sagde  Steensen  forfærdet, 
»ja,   saa  kommer  jeg  naturligvis. 

»Du  har  jo   sendt  Afbud.« 

>Jeg  gaar  op  og  siger,  at  jeg  kan  komme.  Det 
er  elskværdige  Damer,  som  jeg  gjerne  vil  træffe.  Er 
det  Bal?« 

»Nej,  det  er  det  ikke.  Det  er  nok,  hvad  der  i 
det  tekniske  Damesprog  kaldes  »en  højhalset  The«, 
det  vil  sige  de  Damer,  som  ere  saa  lykkelige  at  have 
lyse  Silkekjoler,  kunne  vise  dem  og  behøve  ikke  at 
være  i  Baldragt.  Man  lader,  som  man  ikke  tror, 
at  der  skal  danses,  skjønt  der  i  Almindelighed  skal 
danses  hele  Tiden,  maaske  rigtignok  tillige  paa  den 
Betingelse,  at  et  eller  andet  ulykkeligt  Medlem  af 
Selskabet,  der  er  bedt  for  det  Samme,  skal  spille 
hele  Tiden.  Begrebet  »højhalset  The'  kan  forøvrigt 
i  videre  Forstand  ogsaa  omfatte  Ordsprogsleg,  Sel- 
skabsspil    og    forstandsøvende    Lege.      Om    min   Tante 

nu   ta^er  det   i   snævrere    eller    videre    Forstand,    veed 
jeg  ikke. 

Det  er   ligemeget,      sagde   Steensen,      jeg    siger, 
at   jeg  kommer.' 

Og  i  Kraft  af  sin  ideale  Sendelse  ligeoverfor 
Frøken  Julie  Rosing  gik  han  hen  og  meddelte  Fruen. 
at  han  dog  skulde  have  den  Fornøjelse  at  komme 
et  Budskab,  som  af  denne  modtoges  med  blandede 
Følelser,  dels  vidste  hun  nemlig  ikke,  at  Tilværelsens 
ideale  Magter  var  med  i  Spillet,  dels  var  hendes  Lej- 
lighed saa  lille,  at  Antallet  paa  Gjæsterne  maatte 
være  bestemt  givet,  og  hun  havde  istedetfor  den 
udeblivende  Steensen  været  saa  ubesindig  at  bede 
to  Brødre. 

Det  Selskab,  som  Steensen  traf  om  Aftenen,  var 
for  endel  tidligere  Bekjendte,  Jantsen  var  der,  Skue- 
spillerne vare  der,  Frøknerne  Rosing  vare  der  ganske 
rigtig,  og  Fru  Rossing  var  der  tillige.  Steensen  lod 
sig  forestille  for  hende,  det  var  en  venlig,  ligefrem, 
lille  Dame,  med  hvem  man  hurtig  blev  halvt  bekjendt. 
Af  de  to  unge  Piger  var,  som  ovenfor  sagt,  kun  den 
ene,  Louise,  hendes  Datter,  den  anden,  Julie,  hendes 
Broderdatter.  De  to  unge  Piger  betragtede  ganske 
hinanden  som  Søstre,  men  der  var  stor  Forskellig- 
hed paa  dem,  saavel  i  det  Ydre  som  i  det  indre. 
Begge  vare  smukke,  Julie  endogsaa  meget  smuk. 
Hendes  Skjønhed,  der  havde  et  vist  sydlandsk  Præg, 
var  af  en  egen  drømmende  og  tillige  barnlig  Art. 
Dette  mørke  Haar,  disse  sværmeriske  Øjne  vare  vel 
skikkede  til   at  gjøre  Indtryk    paa    Steensen.     Der  var 

tillige  i  hendes  hele  Fremtræden  noget  vist  Fremmed, 
som  vakte  Fantasien,  selv  den  lidt  ejendommelige 
Ai  rent.  hvormed  hun  talte  Sproget,  havde  en  vis 
Tillokkelse.  Barnet  og  den  udviklede  Kvinde  vare 
blandede  i  hendes  Karakter  som  i  hendes  Ydre. 
Hendes  Kusine  beskyldte  hende  for  at  have  leget 
med  Dukker  for  et  Aar  siden  og  for  endnu  jevnlig 
at  se  til  sin  Vndlingsdukke,  som  vel  pyntet  og  paa- 
klædt laa  i  en  af  hendes  Skuffer;  hun  var  meget  til- 
bøjelig til  at  forære  sit  Tøj  bort  ved  Dørene  og  an- 
bringe sine  Penge  i  unyttigt  Gods,  som  hun  bagefter 
var  meget  forlegen  med.  men  da  Ulykker  brød  ind 
over  hendes  Fader,  havde  hun  paa  den  anden  Side 
vist  en  Ko  og  Forstandighed  og  en  Evne  til  at  be- 
herske Forholdene,  som  meget  faa  unge  Mænd  i 
hendes   Alder  vilde   have   været  i  Besiddelse   af. 

Louise  Rosing  var  saa  blond,  at  Ingen  skulde 
have  tænkt,  at  hun  var  født  under  en  tropisk  Himmel. 
Hun  var  en  af  disse  stille,  noget  indesluttede  Naturer, 
der  holde  af  at  gaa  til  en  vis  Grad  ubemærkede 
gjennem  Verden,  og  som  sjelden  give  deres  Følel- 
ser Luft.  Roligt  og  harmonisk  udviklet  stod  hun 
som  en  velgjørende  Dæmper  paa  sin  Kusines  fanta- 
stisk urolige   Aand. 

Aftenen  tilbragtes  hos  Langsteds  Tante  med  en 
Kække  forskjellige  Forsøg  paa  at  more  sig;  til  Slut- 
ningen begyndte  man  at  danse.  Da  Steensen  førte 
sin  Dame  ind  fra  den  sidste  Dans,  stødte  han  i 
Døren  paa  Louise  Kosing.  Hun  havde  aabenbart 
viddet    o\ 

\.x  De  ikke  vel,  Frøken?  spurgte  Steensen 
forekommende,  idet  han  søgte  at  vise  sig  som  et 
Stykke  af  en  Hofmand,  >jeg  syntes  ikke,  at  De  dan- 
sede denne  Dans  med. 

^Jeg  har  det  meget  godt,  svarede  hun  med  en 
for  unge  Damer  i  et  sligt  Tilfælde  ualmindelig  Sindsro, 
^men  jeg  har  siddet  over.  Jeg  troede,  jeg  var  enga- 
geret, men  jeg  har  nok  taget  fejl;  thi  min  Herre 
gik  strax,  da  Dansen  begyndte,  ind  med  en  anden 
Dame.« 

»Hvem  var  Deres  Herre?«  spurgte  Steensen  i 
en  Tone,  som  om  han  idetmindste  vilde  udfordre 
ham  paa  Stedet. 

>Det  var  Dem ! 

Og  nu  gik  det  pludselig  op  for  ham,  at  hun 
virkelig  havde  Ret,  og  at  han  havde  engageret  hende 
nogen   Tid  i   Forvejen. 

Ja,  det  er  ganske  rigtig.  Hvad  maa  De  dog 
tænke   om  mig? 

►Vær  De  kun  ganske  rolig,  det  er  Dem  tilgivet. 
Jeg  var  desuden  meget  træt;  vi  vare  iformiddags 
ude  at  se  til  vort  Landsted,  og  jeg  har  spaseret 
meget. 

Man  begyndte  en  kort  Samtale  om  det  nye  Sted. 
Behageligheden  ved  at  bo  lige  op  til  Skoven.  Prin- 
ieperne  for  en  Haves  Anlæg  o.   s.   v. 

Steensen  havde  just  til  Ære  for  hendes  Kusine 
tumlet  sig  om  i  en  anstrengt  Række  aandelige  .Ma- 
nøvrer, faret  om  med  Byron,  Gunlaug  Ormstunges 
Sagaj    Bornes  Opfattelse  af  Hamlet.  Søren   Kierkegaard 

m.  m.,  været  filosofisk,  erotisk,  etliisk  og  ethisk-filo- 
tisk-erotisk.  Han  mente  at  have  sagt  adskillige  gode 
Ting  og  havde  uden  Tvivl  ogsaa  gjort  det,  men 
var  dog  i  det  Hele  taget  ikke  ret  tilfreds  med  sig 
selv.  Han  var  aandelig  udmattet  og  havde  en  Fø- 
lelse af,  at  han  i  Grunden  ikke  ret  havde  været  sig 
selv  under  den  aandrige  Konversation. 

De  faa  Repliker,  han  vexlede  med  Frøken  Lou- 
ise, havde  ovenpaa  denne  en  overordentlig  velgjø- 
rende  Indflydelse,  og  hendes  spøgende  Beklagelse 
over,  at  et  Æbletræ,  Havens  eneste  Frugttræ,  var 
blevet  ruineret  saaledes  af  Vinterstormene,  at  det 
maatte  kappes,   fik   en  stor  Interesse  for  ham. 


Fru  Rosing  førte  som  en  formuende  Kone  et  ret 
selskabeligt  Hus ,  og  det  lykkedes  Steensen  efter 
denne  Aften  at  have  gjort  hendes  Bekjendtskab  at 
blive  indført  i  det;  han  blev  en  temmelig  stadig 
( irjæst. 

Nu  stod  han  altsaa  lige  ved  Maalet,  og  han  følte 
sig  meget  lykkelig  den  første  Gang,  han  fik  en  Op- 
fordring til  at  besøge  Familien ;  den  anden  Gang  var 
han   glad   derover. 

Det,  han  havde  forventet,  var  ikke  ganske  naaet. 
Det  vilde  neppe  have  forundret  Steensen,  om  Julie  en 
Dag  pludselig  havde  kastet  sig  i  Armene  paa  ham 
eller  ialfald  paa  en  mindre  iøjnefaldende,  men  lige- 
s;ta    utvetydig    Maade    havde  erklæret,   at  hun   elskede 

ham,  at  hun  vidste,  han  var  den,  hun  havde  ventet 
paa  og  drømt  om.  Den  fremmede,  formelle  Maade, 
hvorpaa  han  som  en  ung  Herre  omgikkes  hende  som 
en  ung  Dame,  var  ham  som  en  tom  ydre  Form.  der 
kunde   kastes   bort,   naar  det  skulde   være. 

Det  var  ham  derfor  næsten  ubegribeligt,  at  For- 
holdet mellem  ham  og  hende  blev  saagodtsom  ufor- 
andret. Han  fra  sin  Side  stod  færdig.  Han  saae 
paa  Julie  ikke  med  en  Elskers  henrykte  Fryd,  men 
med  en  Besidders  rolige  Glæde.  Det  var,  det  maatte 
være  hende,  det  havde  Anelsens  hemmelige  Stemme 
tilhvisket  ham  fra  Begyndelsen  af,  til  hende  havde 
han  fra  først  af  følt  sig  hendraget  ved  en  gaadefuld. 
men  ufejlbarlig  Magt.  Han  følte  sig  ligeoverfor 
hende  ikke  alene  som  Menneske,  men  tillige  som 
den,  der  holdt  hendes  Skæbne  i  sin  Haand.  Hun 
paa  sin  Side  stod  derimod  saa  underlig  fri  og  ube- 
rørt. Han  havde  ofte  en  Følelse  af,  at  det  var  træt- 
tende at  svæve  forelsket  om  hende,  og  kunde  pludse- 
lig vende  sig  fra  hende  for  i  en  Samtale  med  Louise 
atter  at  føle  Jorden  under  sine  Fødder.  Han  vogtede 
sig  herved  vel  for  at  give  Anledning  til  nogensom- 
helst  Misforstaaelse,  ikke  alene  for  sin  egen  Skyld, 
men  ogsaa  fordi  han  havde  en  stærk  Formodning 
om,  at  Langsted  beærede  denne  unge  Dame  med  sin 
Opmærksomhed. 

Paa  samme  Tid,  som  Steensen  ved  at  blive  ind- 
ført hos  Fru  Rosing  gik  Udviklingen  af  sin  Skæbne 
imøde,  havde  hans  Yen  Ludvig  fundet  en  Virksom" 
hed,    som    han    mente,    egentlig    var    den.    der    havde 

gjaeret  i  ham  fra  Begyndelsen  af:  en  aesthetisk  Virk- 
somhed. Han  havde  i  en  Aarrække  studeret  Theo- 
logi,  en  Videnskab,  han  havde  valgt  ikke  saameget, 
fordi  den   selv  tiltalte  ham,   som  fordi  alle  Digtningens 

Idealer   af  Studenter,    alle   disse    livsglade,  elskværdige, 
vindende,  unge  Mennesker,    tie    egentlige    og  værdige 
Herrer  i  Aandernes  Rige-,   vare  theologiske  Studen- 
ter eller   Kandidater. 

Han  havde  i  disse  Aar  stadig  været  saa  ideal 
Student  som  mulig  —  han  beklagede  kun,  at  han 
ikke  var  fattig  nok  til  at  kunne  komme  til  at  bo  paa 
Regensen  —  altid  været  i  godt  Humør,  fordi  en 
ægte  Student  altid  skrider  smilende  hen  over  Verden, 
altid  parat  til  at  gaa  til  et  Sold,  fordi  den  ægte 
Student  altid  er  det,  altid  ligefrem,  imødekommende, 
beredt  til  at  udlaane  baade  Bøger  og  Penge,  naar 
han  havde  nogen,  fordi  den  ægte  Student  var  det. 
Theologien  var  imidlertid  bleven  forsømt;  nu  be- 
stemte han  sis:  til  at  brvde  med  den  definivt  o»-  ofii- 
cielt.  Istedetfor  at  være  theologisk  Student  vilde  han 
benytte  alle  de  mange  Kundskaber,  han  ellers  havde 
høstet,  og  udgive  et  Blad,  d.  v.  s.  et  æsthetisk  Uge- 
skrift, som  ikke  alene  skulde  føre  de  yngre,  rundt 
om  fremspirende  Forfattere  ind  i  Literaturen,  men 
ogsaa  øve  en  forædlende  Indflydelse  paa  den  kritiske 
Virksomhed  og  levere  videnskabeligL  opfattede  og 
fuldkommen  upartiske  Anmeldelser  af  det  Nye,  der 
fremkom  saavei  paa  Theatrene  som  i  Literaturen. 
Han  havde  til  den  Ende  sat  sig  i  Forbindelse  med 
en    Del    særlig    til    et    saadant    Øjemed    skikkede   Per- 

soner  og  regnede  navnlig  paa  Amadeus  Jantsen  for 
den  selvstændige  Produktions  og  paa  Steensen  for 
•  len   kritiske  Virksomheds  Vedkommende. 

Den  Sidste  vilde  imidlertid  ikke  indlade  sig  paa 
Planen,  til  nogen  Fortørnelse  for  Ludvig,  og  han 
besluttede  da  selv  at  overtage  denne  Rolle  med 
Understøttelse  af  særlige  Fagmænd  i  de  forskjellige 
Retninger.  Hans  Plan  vandt  iøvrigt  megen  Anklang 
hos  forskjellige  yngre  Kræfter,  og  han  var  ivrig  be- 
skjæftiget  med  at  ordne  Stoffet  til  sit  Blad.  Overalt 
fra  strømmede  der  nemlig  Digte,  Noveller,  Skizzer, 
Gaader  og  Fortællinger  ned  i  hans  Brevkasse,  alene 
paa  Rygtet  om,  at  han  skulde  udgive  et  Blad.  Jant- 
sen havde  i  en  fortrolig  Stund  betroet  Ludvig,  at 
hans  egentlige  Fag  ikke  var  det  Novellistiske  eller 
det  Humoristiske,  men  det  rent  Lvriske.  Han  vilde 
imidlertid  forst  optræde  som  Lyriker,  naar  hans  Ud- 
vikling var  saa  vidt  fremskreden,  at  han  strax  ved 
sin  Indtrædelse  i  Literaturen  kunde  vinde  en  Plads 
i  den.  Dette  Stadium  mente  han  nu  at  have  naaet, 
og  han  overlod  Ludvig  et  Hefte  af  sine  Debut-Digte 
til  Gjennemlæsning.  En  Aften  bestemtes  til,  at  Lud- 
vig paa  den  skulde  sige  Jantsen  sin  » oprigtige  Me- 
ning«, og  paa  denne  Aften  blev  denne  Mening  da 
den,  at  Digtene  vare  virkelig  poetiske  Frembringelser, 
og  at  Jantsen  uden  Tvivl  havde  en  stor  Fremtid  for 
sig  blandt  Danmarks  Lyrikere.  Jantsen  modtog  denne 
Krklæring  med  Tilfredshed.  Ludvig  fremtog  dernæst 
nogle  af  sine  Digte,  som  ingen  Dødelig  før  havde 
set,   og  forelæste   dem   for  Jantsen,    som    paa   sin  Side 

fandt  disse  fortræffelige.  Efterat  have  udvexlet  disse 
Erklæringer,  lavede  man  sig  en  Toddy,  drak  Dus, 
røg  Tobak  sammen  til  Kl.  tre  om  Natten  og  skiltes 
med  en  stærk  Hovedpine,  men  som  Venner  for  hele 
Livet. 

Ogsaa  Steensen  traadte  paa  denne  Tid  i  et  nær- 
mere Forhold  til  Jantsen.  Forfatteren  var  ligeledes 
bleven  introduceret  hos  Fru  Rosing.  Fraregnet  hans 
poetiske  Aare  var  han  et  meget  omgængeligt  Menne- 
ske. Han  kom  meget  omkring,  vidste  lidt  fejl  Besked 
om  alt  muligt  og  var  som  Følge  deraf  meget  under- 
holdende og  anvendelig  i  Selskaber  og  større  Fa- 
miliekredse. Han  syntes  at  finde  særligt  Behag  i 
Familien  Rosing  og  kom  der  ofte.  Steensen  ind- 
skrænkede sig  hovedsagelig  til  nu  og  da  at  gjøre  en 
Visit  og  indfandt  sig  kun  paa  udtrykkelig  Opfordring 
paa  de  Tider,  da  der  blev  indtaget  et  eller  andet 
Maaltid  i  Familien.  Jantsen  derimod  hørte  til  de 
Mennesker,  som  tage  den  negative  Opfordring :  >Kom 
af  Dem  selv  en  Aften <  for  gode  Varer  og  virkelig 
komme  af  dem  selv.  Naar  han  traf  Steensen,  kunde 
han  derfor  gjerne  i  en  let  henkastet  Tone  fortælle, 
hvorledes  han  denne  eller  hin  Dag  havde  havt  »en 
gemytlig  Aften1',  en  behagelig  Aften«  eller  noget 
Lignende  hos  Rosings.  Steensen  fandt  ikke  rigtig 
Smag  i  den  unge  Forfatter;  den  lette  og  familiære 
Tone,  han  antog  ligeoverfor  Frøknerne  Rosing,  be- 
hagede ham  ikke,  og  han  følte  sig  ubehagelig  berørt, 
naar  Jantsen,  som  det  var  hans  Sædvane,  hvor  han 
kom,    gav    det    et    Anstrøg    af,    at  han   blev  behandlet 

med  særlig  Forekommenhed  af  Familien,  og  at  der 
altid  blev  taget  en  Mængde  specielle  Hensyn  til  ham. 
I  Langsted  havde  han  imidlertid  en  noget  besværlig 
Kontrapart.  Denne  gik  undertiden  i  sine  Raillerier 
over  ham  til  Høflighedens  og  den  gode  Tones  \«hr- 
ste  Grænser,  og  Jantsen  var,  som  alle  blotte  Følel- 
sesmennesker, aldeles  ude  af  Stand  til  at  afparere 
Satire.  Naar  de  To  traf  hinanden  hos  Fru  Rosing, 
indtraf  derfor  det  Særsyn,  at  Jantsen  undertiden  en 
hel  Time  igjennem  kunde  lade  være  at  tale  om  sig 
selv  eller  om,  hvad  han  havde  skrevet  eller  agtede 
at  skrive. 

løvrigt  var  Langsted  ikke  altid  Elskværdigheden 
selv  paa  dette  Sted ;  dette  fik  selv  hans  gode  Ven 
Steensen  ofte  at  føle,  naar  han  vovede  sig  frem  med 
en  eller  anden  dristig  Tanke;  men  den,  der  i  Sær- 
deleshed altid  skjærmydslede  med  ham,  var  Julie; 
man  kunde  undertiden,  naar  man  saae  dem  sammen, 
saaledes  gik  det  ialfald  Steensen,  spørge  sig  selv,  om 
der  ikke  laa  en  dybere  Uvillie  under  dette  ialfald 
besynderlige  Forhold,  saa  stadig  og  uafbrudt  var  den 
Krigsfod,  hvorpaa  de  stod  med  hinanden;  Langsted 
var  ialfald  altid  beredt  til  Kamp,  ja  syntes  endog 
at  søge  den,  og  Julie  lod  aldrig  Udfordringen  ube- 
svaret. 


Saaledes  stod  Sagerne  i  det  Rosingske  Hus  den 
største    Del    af  Vinteren.      Da    Foraaret,    det    vil    sige 

det  officielle  Foraar,  skulde  til  at  begynde,  blev  Julie 
alvorlig  angrebet  af  en  ondartet  Halssyge,  som  netop 
dengang  grasserede  i  Byen,  og  hendes  Tilstand  var 
i  længere  Tid  ikke  uden  Fare.  Saavel  Langsted 
Mim  Steensen  hørte  næsten  daglig  til  hendes  Befin- 
dende,  men  traf  mærkeligt  nok  ikke  en  eneste  Gang 
hinanden  i  al  den  Tid.  Steensen  havde  flere  Gange 
sogt  sin  Ven  i  hans  Bolig,  men  aldrig  truffet  ham 
hjemme. 

Endelig  begyndte  Sygdommen  at  tage  en  gun- 
stigere Vending,  og  en  Dag,  da  Langsted  indfandt 
sig  for  at  høre  Bulletinen,  erfarede  han 'af  Fruen  selv, 
at  Patienten  var  oppe  og  for  første  Gang  sad  i  Dag- 
ligstuen,  hvorind   han  da  blev  ført. 

Det  var  barsk  Foraar  paa  Gaden,  i  det  smukke 
Værelse  syntes  man  at  være  tre  Maaneder  længere 
fremme  i  Tiden.  Solskinnet  var  der  uden  Kulde,  og 
Solens  Straaler  faldt  ind  gjennem  en  tæt  Skjærm  af 
Blomster,  som  fyldte  Vinduerne,  og  hvis  Blade  i  dem 
fik  en  lys  og  sommerlig  Farve.  Man  saae  strax,  at 
Midtpunktet  i  det  Hele  var  den  unge  Pige,  som  sad 
i  Lænestolen  ved  Vinduet  i  Blomsternes  Skygge,  om- 
givet af  alle  mulige  smaa  Bekvemmeligheder.  Lang- 
steds Fjende  saae  meget  svag  ud,  hendes  Haand, 
der  legede  med  Bladene  paa  en  af  Blomsterne,  var 
næsten  gjennemsigtig,  og  den  pludselige  Rødme, 
som  farvede  hendes  Kind,  da  den  Fremmede  traadte 
ind,  viste  bagefter  dobbelt  tydelig,  hvor  bleg  hun 
var  bleven. 

Meget  svag  saae    Fjenden  ud,   og  Langsted   syn- 

tes  ikke  heller  at  tænke  paa  Angreb.  Han  tog  hen- 
des Haand  og  sagde  i  en  næsten  bevæget  Tone,  at 
det  glædede  ham  at  se  hende  igjen,  glædede  ham 
meget. 

Intet  Svar  fulgte,  kun  en  ny  Rødmen,  hvorpaa 
han  fremkom  med  nogle  Almensandheder  om  Syg- 
doms Beklagelighed  og  Helbredelses  Behagelighed 
og  syntes  tilbøjelig  til  hurtig  at  forlade  dette  Emne. 
Frøken  Louise  Rosing  og  hendes  Moder  sad  midt  i 
Stuen  og  arbejdede  travlt  paa  et  større  Broderi,  som 
skulde  forherlige  en  eller  anden   Familiefest. 

Langsted'  tog  sin  Plads  midt  imellem  Patienten 
og  de  to  andre  Damer.  Da  han  saae  Broderiet, 
spurgte  han  saaledes  som  alle  Herrer.,  naar  de  se 
Damer  arbejde  paa  Et  eller  Andet,  hvad  Arbejdet 
var,  Noget  der  i  og  for  sig  var  aldeles  indlysende, 
og  herigjennem  kom  Samtalen  over  paa  dagligdag 
Emner. 

Julie  deltog  ikke  i  den,  hendes  Haand  legede 
stadig  med  Bladene  paa  den  lille  Palme,  der  stod 
ved  hendes  Side,  og  hendes  Ansigt  var  vendt  halvt 
udad  mod  Solen. 

Langsted  var  ikke  i  sit  sædvanlige  satiriske  Lune, 
stundom  undslap  der  ham  endog  en  eller  anden  Vtring, 
som  bragte  hende  til  at  vende  sig  halvt  om  imod 
ham  med  en  vis  Forbavselse. 

»Jeg    glemmer    rent    den     store    Nyhed/      sa£ 
Frøken  Louise. 

Hvilken   stor  Nyhed?'    spurgte  Langsted. 

En   stor  Nyhed    i    Kjøbenhavn    er   altid   en   For- 

!ovelse,   det   veed  De  da,      svarede   hun,  idet  hun   tog 
et  Kort  fra   Bordet  og  rakte  det  til   Langsted. 

Er  han  bleven  forlovet/  udbrød  denne,  idet 
han  læste  Navnet.  Jeg  troede  oprigtig  talt,  at  det 
Menneske  var  altfor  dum  til  at  kunne  gjøre  sig  selv 
lvkkelig. 

Han  er  da  ikke  dum,  sagde  Fru  Rosing.  Han 
bliver  tvertimod  anset  for  et  meget  flinkt  Menneske. < 

Ganske  vist,  i  en  vis  Forstand,  det  vil  sige,  naar 
han  sidder  paa  sin  Kontorstol.  Paa  den  er  han  et 
Tdeal,  der  mener,  at  hele  Verden  kun  er  til  for  at 
skaffe  hans  Kxpeditionskontor  Arbejde.  Og  saa  er 
ovenikjøbet  hans  Forlovede  hverken  Datter  eller 
Niece  af  nogen  Departementsdirektør !  Jeg  ser,  jeg 
har  gjort  det  Menneske  Uret,  han  er  jo  ialfald  et 
Menneske. 

Julie  vendte   sig  nu   helt  om   imod   ham  og  sagde 
med   et  lille   Smil: 

Hvor  De  er  Lyriker  idag  —  saaledes  var 
<let  jo,  De  kaldte  det  sidst  —  De  anerkjender  jo 
Følelser. 

Jeg  tror  ogsaa  næsten  selv,  jeg  er  inkonse- 
kvent idag,  eller  jeg  er  maaske  bleven  mere  klart- 
seende. Jeg  synes,  der  ligger  noget  i  Luften,  som 
gjør  mig  lyrisk  eller  klartseende.',  hvilken  af  De- 
lene   det   nu    er. 

Nej,  De  ligner  ikke  rigtig  Dem  selv  idag,« 
sagde  Fruen,  Tante  Hanne,  som  ellers  er  saa  bange 
for  Dem,  tror  jeg.  kunde  idag  sidde  i  deres  Nærhed 
uden   Frygt.' 

V.  C.  S.  Topsee:  Samlede  Fortællinger.     I.  2<i 

Ja  saa/  sagde  Langsted  muntert,  xjeg  er  alt- 
saa  forandret,  saa  er  Spørgsmaalet  blot,  om  det  er 
til   min  Fordel   eller  ikke. 

Det  Første,  aldeles  afgjort,  det  vil  ialfald  min 
Kusine  finde/    svarede  Louise. 

Leende  tog  han  uden  at  bede  om  Tilladelse  et 
Blad  ud  af  Julies  Haand,  som  hun  sandsynligvis  i 
Tanker  havde  revet  af  Blomsterne,  stak  det  i  sit 
Knaphul   og  sagde : 

Her  skal  det  grønne  Blad  sidde  som  et  ydre 
Tegn  paa  de  bedre  Følelser,  der  spirer  frem  i  mit 
Indre. 

Det  ringede  paa  Døren,  og  et  Øjeblik  efter 
traadte  Steensen  ind.  Langsted  og  han  studsede 
begge  gjensidigt  ved  at  se  hinanden.  Steensen  ud- 
talte Ugeledes  sin  Glæde  over  atter  at  se  Frøkenen ; 
han  stammede  noget  i  det,  og  hans  hele  Væsen 
havde  et  vist  Præg  af  Forlegenhed.  Samtalen  kom 
atter  igang.  Den  førtes  imidlertid  i  to  Grupper, 
Steensen,  Fru  Rosing  og  Louise  udgjorde  den  ene, 
og   Langsted  og  Julie   den   anden. 

Langsted  var  imidlertid  pludselig  forandret.  Sam- 
talen mellem  ham  ug  Julie  gik  temmelig  langsomt  og 
førtes  efter  de  enkelte  Repliker  at  dømme  i  en  Tone, 
der  fra  hans  Side  lød  mere  end  sædvanlig  blaseret 
og  skeptisk. 

Samtalen  mellem  de  tre  Andre  faldt  paa  Thea- 
tret,  som  et  Nødemne  og  paa  Scribes  >Den  første 
Kjærlighed  ,  som  nylig  var  bleven  opført;  Steensen 
udtalte  sig  stærkt    mod    Stykkets    Princip    og   den   fine 

Haan,   hvormed   Scribe   angriber    Dogmerne  <>m    Kjær- 
lighedens  Almagt. 

Langsted  fangede  enkelte  af  disse  Ytringer  og 
begyndte  i  en  lidt  dæmpet  Tone  at  travestere  dem. 
Julie  svarede  ikke,  men  smilte,  det  var,  ligesom  dette 
opirrede  ham,  og  han  begyndte  at  raillere  over  For- 
elskelse og  Romantik  mere  paa  en  Maade,  som  om 
han  sad  i  en  fortrolig  Kreds  af  Venner,  end  som  om 
hans  eneste  Tilhører  var  en  ung  Pige.  Forelskelse 
var  enten  ren  Indbildning  eller  Lune,  som  enhver 
fornuftig  .Mand  kunde  vænne  sig  til  at  beherske  lige- 
som daarligt  Humør,  erklærede  han  til  Slutningen. 
.Men  Kvinderne  da?'  spurgte  Julie 
For  dem  er  det  ganske  vist  endel  vanskeligere,^ 
svarede  han,  »dels  kunne  de  ikke  se  den  praktiske 
Side  af  Sagen,  at  det,  naar  Alt  kommer  til  Alt, 
er  nødvendigt  at  have  femtenhundrede  Rd.  om  Aaret 
for  at  kunne  tillade  sig  det  poetiske  Lune  at  gaa 
hen  og  forelske  sig,  dels  spiller  Forfængeligheden, 
Tilfredsstillelsen  ved  at  Nogen  er  forelsket  i  dem, 
saa  stor  en  Rolle  i  deres  agen  Forelskelse.  Derfor 
er  det  ogsaa  en  af  de  viseste  menneskelige  Institu- 
tioner, at  Damerne  ikke  fri  selv,  men  ere  moralsk  for- 
pligtede til  at  tie,   indtil   de  blive  spurgte. 

Julie  aabnede  .Munden  for  at  svare,  men  Ordene 
kom  ikke  over  hendes  Læber,  hun  rejste  sig  pludse- 
lig op  og  ilede  ganske  bleg  ud  af  Værelset.  Lang- 
sted blev  forlegen  siddende  paa  sin  Plads  og  kunde 
ikke  give  noget  Svar  paa  de  Andres  Spørgsmaal, 
hvad    der  havde    angrebet  hende    saa   stærkt. 

25* 


.^88  I'.   C.   S.    Topsøe.. 

Det  varede  imidlertid  kun  nogle  Øjeblikke,  inden 
hun  atter  vendte  tilbage.  Det  saae  ud,  som  om  hun 
havde  grædt,  men  hun  satte  sig  ellers  rolig  ned  paa 
sin  Stol  ved  Blomsterne,  idet  hun  med  et  undskyl- 
dende  Smil  bemærkede: 

Jeg  er  bleven  saa  nervøs,  at  jeg  ikke  engang 
kan   taale,   at  man  siger  mig  imod.' 

Det  hjælper  Landluften  nok  paa,  sagde  Fru 
Rosing.  Nu  kommer  Foraaret,  og  saa  skal  vi  snart 
flytte  paa  Landet.  Hvis  Du  saa  ikke  vil  komme  Dig 
rier,  maa  vi  sende  Dig  til  Udlandet  med  nogle  af 
vore   Bekjendte   ligesom   sidst. 


Julies  Sygdom  havde  virket  stærkt  paa  Steensen, 
ikke  fordi  han  under  den  havde  havt  en  stærk  Fø- 
lelse af,  at  hans  Livs  Lykke  stod  paa  Spil,  men 
netop  fordi  han  ikke  havde  havt  denne  Følelse. 
Han  vilde  have  givet  meget  til,  at  han  havde 
havt  denne  pinlige  Frygt  at  bære;  han  sørgede 
over.  at  han  ikke  havde  følt  den,  at  det  ikke  en 
eneste  Gang  var  kommet  over  ham,  pludselig. 
overvældende:  Dør  hun.  er  det  ude  med  Dig.'  Var 
hun  ikke  da  det  for  ham,  han  havde  ventet?  Havde 
han  ikke  en  Mission  ligeoverfor  hende?  Kunde  han 
opgive   hende  uden   at  opgive   meget  mere? 

Disse  Tanker  og  Forestillinger  forfulgte  ham  uaf- 
ladeligt,  den  indre   Spænding  hos  ham  viste  sig  under- 

tiden  kun  som  et  slet  Lune,  men  kunde  ogsaa  blive 
meget  stærk,  han  vovede  ikke  at  komme  til  Rosings, 
han  undgik  dem  endog,  naar  lian  saae  dem  paa  Ga- 
den;  thi  hvergang  han  havde  ført  blot  en  kort  Sam- 
tale med  Julie  eller  med  hende  og  hendes  Kusine, 
kom  Tvivlen  stærkere.  Det  forekom  ham  tillige  at 
han  følte  sig  men-  og  mere  hendraget  til  Louise,  jo 
mere  han  søgte  at  vende  sig  selv  mod  Julie.  Han 
kunde  næsten  hade  Louise,  fordi  det  var  saaledes; 
med  sin  blide,  stille,  /fornuftige«  Ro  forekom  hun 
ham  næsten  som  en  Dæmon,  der  var  udsendt  for  at 
bespotte   hans  Theorier. 

Han  følte  en  Energi  i  denne  Kamp  med  sig 
selv  og  mod  sig  selv  for  sine  egne  Ideer,  som  han 
aldrig  før  havde  troet  sig  i  Besiddelse  af,  men  som 
han  heller  aldrig  havde  søgt  at  vække.  Det  blev  ham 
til  Slutningen  for  svært  at  vende  al  sin  Kraft  indad, 
mod  sig  selv,  han  søgte  efter  Arbejde,  strengt  Ar- 
bejde, Noget  han  ikke  havde  kjendt  til  i  Aaringer, 
siden  han  viede  sig  til  det  drømmende,  efter  Stem- 
ninger sig  føjende  Liv,  hvori  han  havde  søgt  Livets 
romantiske   Indhold. 

Den  Prisopgave,  Universitetet  havde  udsat  i 
Æsthetik,  havde  tiltalt  ham,  og  han  havde  tidligere 
paa  sin  sædvanlige,  løse,  flygtige  Maade  tænkt  paa 
at  besvare  den,  da  den  forekom  ham  at  ligge  inden- 
for et  Omraade,  han  kunde  magte.  Nu  tog  han  for 
Alvor  fat  paa  Arbejdet.  Han  opdagede  imidlertid 
snart,  at  hans  egne  Kundskaber  vare  langt  mere 
spredte  og  usammenhængende,   end   han   havde   tænkt, 

Og  at  han  maalte  anstrenge  sig  alvorligt,  hvis  Fore- 
tagendet skulde  lykkes.  Jo  mere  han  kom  ind  i  Op- 
gaven, desto  mere  vaktes  imidlertid  hans  Interesse, 
og  desto  fastere  følte  han  sig  bundet  til  alvorligt  at 
arbejde   videre. 

Denne  stadige  og  optagende  Beskjæftigelse  skaf- 
fede, ham,  som  han  havde  haabet,  endel  Lettelse, 
men  der  var  dog  Lejlighed  nok  til,  at  hans  Bekym- 
ringer kunde  komme  tilorde. 

Han  syntes  en  Dag  under  Trykket  af  disse,  at 
han  trængte  til  at  høre  Langsted  satirisere  bittert 
over  Kjærlighed  og  Forelskelse,  og  han  gik  om  Efter- 
middagen  hen  til  ham.  Han  blev  modtaget  temme- 
lig koldt. 

^Kommer  Du  for  at  deklarere?'   spurgte  Langsted. 

>Nej! 

jeg  syntes,  snart  det  var  paa  Tiden,  hvis  det 
skal  være  Alvor,  og  Du  ikke  har  nok  i  at  besidde 
den  Elskede  i  en  eller  anden  poetisk  Stemning,  som 
paakommer  Dig  til  Din  Eftermiddagskaffe  i  Skum- 
ringen. 

Steensen  svarede  ikke,  men  satte  sig  ned,  og 
der  indtraadte   et  Øjebliks    Tavshed. 

»Hvorpaa  skal  man  kjende,  om  man  er  forelsket  > 
spurgte   Steensen. 

Det  var  da  et  besynderligt  Spørgsmaal  fra  Dig 
til  mig/  svarede  Langsted  med  noget  vist  Skærende 
i  sin  Tone.  >Du,  som  altid  har  prædiket  Læren  om, 
at  Kjærlighed  er  en  af  Livets  Hovedopgaver,  den 
største     af    dem    maaske,     Du.     Profeten,    kommer    og 

spørger  mig,  den   Vantroende,   tilraads.     Kr   Du  inaa- 
ske   bleven   den  Vantroende    og   jeg    den  Troende? 

Jeg  veed  det  ikke,  svarede  Steensen,  noget 
overrasket  ved  den  Maade,  hvorpaa  hans  Spørgsmaal 
var  bleven  besvaret. 

Langsted  saae  meget  opmærksomt  og  afventende 
paa  ham. 

»Kan  Du  saa  ikke  give  noget  Svar  paa  det 
Spørgsmaal,  hvorpaa  skal  man  kjende,  om  man  er 
forelsket  eller  ikke?' 

>Jeg  antager,  at  Forelskelsens  Inderlighed  er 
ligefrem  proportional  med  Størrelsen  af  det,  man  vil 
afse  for  at  vinde  hende,  man  er  forelsket  i.  Er  man 
fuldstændig  og  ubetinget  forelsket,  ofrrer  man  Alt, 
hvis  det  ikke  er  for  sent.  Disse  Anskuelser  ere 
imidlertid  uden  Tvivl  altfor  prosaiske  og  jevne  for 
Din  højtsvævende  Romantik;  for  Dig  er  udentvivl 
Tankerne  og  de  højere  Følelser  alene  det  Afgjø- 
rende.ft 

Han  talte  med  smaa  Mellemrum,  efter  hvert  af 
disse  blev  hans  Tone  mere  bitter;  dømte  man  efter 
den,  skulde  man  snarere  tro,  at  han  talte  til  en 
Fjende  end  til   en   Ven. 

>Du  er  da  aldrig  ifærd  med  at  opgive  Dine 
Theorier?  spurgte  Langsted  tvungent  efter  en  ny 
Pavse. 

»Nej,'    svarede  Steensen  tørt. 

Der  indtraadte  atter  Tavshed. 

Ja,  hvis  Du  ikke  har  Noget  særligt  at  forhandle/ 
sagde    Langsted,     >saa    bliver  Du   ikke  vred,  naar  jeg 


3<)2  V.   C.  S.    Topsøe. 

siger  Dig,   at  jeg    har    et    meget    presserende   Arbejde 
til   Kontoret.' 

/Ja,   saa   vil  jeg  gaa,      sagde   Steensen.      Farvel. 

Langsted  gik  nogle  Øjeblikke  hurtigt  op  og  ned 
ad  Gulvet,  satte  sig  derpaa  atter  ved  sit  Skrivebord 
og  tog  fat  paa  sine  Akter.  Han  skulde  imidlertid 
ikke   blive   lang   Tid  uforstyrret. 

Paa  Trappen  stødte  Steensen  i  Ordets  bogstave- 
lige Betydning  paa  et  ungt,  elegant  klædt  Menneske, 
som,  fulgt  af  to  Jagthunde,  kom  drivende  op  ad 
den,  og  skjønt  han  efter  Optikens  Love  ikke  kunde 
undgaa  at  se  Steensen,  dog  ikke  tog  mindste  Notits 
af  denne  mødende  Tilfældighed,  men  vedblev  at 
holde  sig  midt  paa  Trappen  uden  at  vige  en  Tomme 
til  nogen  af  Siderne,  som  om  han  ansaa  det  for  en 
Selvfølge,  at  enhver,  der  mødte  ham,  skulde  gaa 
tilside. 

Steensen,  som  ikke  var  oplagt  til  særlig  Imøde- 
kommen, puffede  ham  paa  Armen,  idet  de  kom  forbi 
hinanden,  saa  drøjt,  at  et  almindeligt  Menneske  vilde 
have  antaget  det  for  en  Fornærmelse.  Den  Opsti- 
gende tog  imidlertid  ikke  mindste  Notits  deraf  og 
steg  videre  med  avtomatisk  Ro,  idet  hans  Støvler 
knirkede  i  en  bestemt,  ensformig  Takt.  Da  han  var 
kommen  udenfor  den  Dør,  som  bar  Indskriften  »Lang- 
sted, Konferentsraad< ,  anviste  han  med  en  tavs  Be- 
vægelse af  sin  Stok  sine  to  Hunde  Siddepladser  uden- 
for Døren  og  ringede  paa.  Tjeneren,  der  lukkede 
ham  op,  forelagde  han  det  lakoniske  Spørgsmaai 
Hjemme?«    og  paa  Svaret     »Ja,    Hr.    Baron<     traadt« 

han  ind  i  Forværelset  og  slog  et  Slag  paa  Døren  til 
den  unge  Langsteds  private  Lejlighed.  Langsted 
aabnede  Døren  og  modtog  sin  Gjæst  med  megen 
Yelvillie. 

Den  unge  Mand,  der  befandt  sig  i  en  Tilstand 
af  ubestemt  Svækkelse,  tog  langsomt  sin  Hat  af  og 
kastede   sig  paa  Sofaen. 

Domsakter?'  spurgte  han,  idet  han  pegede  hen 
paa  Skrivebordet,  og  paa  Langsteds  Svar,  at  det  nær- 
mest var  Regnskabssager,  antydede  han  i  et  Super- 
lativ af  Svækkelse  og  Gaben,  at  han  indbefattede  alt 
Sligt  under  Begrebet  Domsakter,  uden  iøvrigt  at  af- 
give nogen  nærmere  Begrundelse  for  denne  Systema- 
tiks Rigtighed. 

Efter  en  ny  Gaben  ytrede  han  Forbavselse  over, 
at  Langsted  kunde  bestille  Noget  Dagen  efter  »en 
Aften«,  dette  Ord  taget  i  en  særlig  Forstand,  en  Af- 
ten ikke  tilbragt  under  normale  Forhold. 

Langsted  erklærede,  at  han  arbejdede  altid  om 
Dagen  uden  Hensyn  til,  hvorledes  Aftenen  iforvejen 
havde  været.  Dette  syntes  ikke  at  hæve  ham  i  hans 
Gjæsts  Øjne,  og  denne  henkastede  et  .Agtværdigt, 
men  kjedeligt,  hvorpaa  han  tilføjede  den  Oplysning, 
at  Foraarsvarmen  altid  generede  ham  meget. 
.Sodavand?     spurgte  Langsted. 

Dette  Spørgsmaal  var  synlig  velkommen  for  den 
unge   Baron   og  gav  ham  et  vist  Liv. 

Det  var  en  god  Ide/  udbrød  han,  .De  har  altid 
gode  Indfald.  Jeg  trænger  Pokkers  til  det.  Jeg 
skulde   ikke  have   drukket  mere   end  to   Flasker  igaar. 

To    Flasker    om    Aftenen   .    det    er    hele    min    Ethik, 
den  er  kort,  men  praktisk.  « 

Og  overtrædes  altid,      tilføjede  Langsted. 
Hvortil    er    al    Moral,     naar    den    ikke    er    til    at 
overtræde?'     svarede    Baronen,      saa    var    det   jo  ikke 
Moral. ' 

Langsted  ringede  paa  Tjeneren  og  gav  ham  sine 
Befalinger. 

>Det  var  forresten  ualmindelig  god  Vin,  Eichfeld 
gav  igaar,'  sagde  han  derpaa,  >jeg  drak  ogsaa  for 
meget ;  men  det  skyldte  man  ham,  for  god  Vin  er 
ellers  ikke  hans  stærke  Side. 

»Den  var  god,  ja,  den  var  god,'  sagde  Baronen. 
»Og  Østerserne  var  superbe,   superbe. 

Sodavandet  viste  sig  nu,  ledsaget  af  en  lille,  gammel- 
dags, slebet  Karaffel  aabenbart  med  spirituøst  Indhold. 

»Den  Gamles  ægte?  spurgte  Baronen,  idet  han 
pegede  paa  Karaffelen,  af  hvis  Indhold  han  heldte  et 
lille  Vinglas  fuldt  i   Sodavandet. 

Langsted  nikkede  bejaende.  Baronen  tømte  med 
Velbehag  den  brusende,  sprudlende  Drik  og  syntes 
yderligere  opmuntret  ved  den. 

Jeg  kommer  egentlig  for  at  invitere  Dem  hjem 
til  mig  iaften  —  i  al  mulig  Tarvelighed  — -  paa 
/'emmes  de  balle/  og  Champagne.  Jeg  har  sendt  Ind- 
bydelse til  de  spanske  Danserinder,  og  de  komme 
efter  Forestillingen.  Ellers  komme  de  Samme  som 
igaar.      De  kommer?' 

Lad  gaa,'-  sagde  Langsted,  idet  han  tændte  en 
Cigar,     saa  faa  vi  Ende  paa  den   Aften. 

Gjør  mig   blot  en   Tjeneste,      tilføjede   Baronen, 

vær  ikke  for  slem  mod  Gyldenskjold.     De    er   vittig, 

Og  han  fortjener  at  gjøres  Nar  af,  men  det  veed  han 

jo    ikke    selv,    hvad    Ingen    kan   fortænke   ham  i.     Jeg 

vil   nødig  have   Scener  hjemme. 

Vel,  jeg  giver  ham  frit  Lejde  for  iaften,  men 
paa  den  Betingelse,  at  De  strax  drikker  ham  fuld;  saa- 
længe  han  er  ædru  og  nogenlunde  er  sig  selv,  er 
han   utaalelig. 

»Jeg  skal  gjøre  mit  Bedste,  skjønt  det  er  vanske- 
ligt. Han  er  stærk.  Jeg  saae  ham  i  forrige  Uge  ved 
en  lille  Middag  tage  to  Flasker  Bourgogne,  en  Flaske 
Rhinskvin  og  en  Champagne  foruden  lidt  Sherry  og 
et  Par  Glas  andet  Smaat,  uden  at  det  gjorde  ham 
synderligt. 

Han  drikker  og  spiser  fortrinligt,  sagde  Lang- 
stod,      i    den   Henseende  har  han  min    Agtelse. 

;Der  er  en  lille  Satan  mellem  Spanierinderne, 
som  jeg  skal  sætte  ud  paa  ham.  Jeg  har  tænkt  mig, 
at  vi  skulde  faa  Gyldenskjold  til  at  danse  en  Barca- 
role  eller  Pas  d'Espagne  eller,  hvad  det  Tøj  nu 
hedder,  med  hende.  Jeg  har  sørget  for  Dragt.  Ser 
De,  del  er  min  Plan,  men  De  maa  ikke  røbe  den, 
det  skal   være   en   Overraskelse  for  Selskabet.' 

,Det  er  fortræffeligt,'-  sagde  Langsted,  idet  han 
brast   i   Latter. 

Baronen  var  kommen  ud  over  det  Standpunkt, 
hvor  man  overhovedet  kan  le  af  nogen  Ting,  men 
gjorde  dog   et   lille   mat  Tilløb  og   sagde   tilfreds: 

Ser    De,     det     udspekulerede    jeg    dog    idag    til 

Trods  for  Eichfelds  Souper.      Jeg    kan    ogsaa  arbejde 
efter  en  Aften. 

Man  røg  noget  i  Tavsbed,  Baronen  udtalte  sin 
Anerkjendelse   af  Langsteds  Cigarer  og  spurgte: 

>Skal  De   til  Kammerherre   B's  paa  Fredag? 

*Ja,  jeg  tænker,  jeg  gaar  der,<^  svarede  Lang- 
Sted,    /der  er  ganske  morsomt. 

/Døtrene  ere  flotte  Pigebørn,  men  Moderen  <iv 
de  dog  ikke.  Jeg  kan  ikke  godt  lade  være  at  gaa 
der,  siden  det  er  min  nære  Familie,  men  der  er,  op- 
rigtig talt,   kjedeligt  for  mig.' 

Det  er  mærkeligt,  at  Ingen  af  de  unge  Damer 
ere  blevne  forlovede, «    sagde  Langsted. 

Det  er  det  ogsaa,  og  det  er  ikke  deres  Skyld, 
for  de  gjør  endnu  mere  for  det,  end  unge  Piger  i 
Almindelighed  gjør,  og  det  er  meget  sagt.  Men  det 
er  maaske  derfor,  det  ikke  virker.  Gifter  jeg  mig 
nogensinde ,  og  det  gjør  jeg  dog  vel  adaare  for 
Stamhusets  Skyld,  saa  tænker  jeg  furresten,  jeg 
tager  en  af  dem.  Igrunden  er  de  rare  Piger,  den 
Yngste  har  en  dejlig  Figur,  og  jeg  maa  tilstaa,  jeg 
sætter  Figuren  over  Ansigtet.  Da  jeg  var  et  ungt, 
uskyldigt  Menneske,  skrev  jeg  Masser  af  Digte  til 
hendes  Pris,  jeg  var  begejstret  for  hende,  paa  Ære, 
saa  det  bliver  jo  helt  romantisk,  om  jeg  nu  virkelig 
bliver  gift  med  hende. 

jNu  udtaler  De  Dem  ikke  meget  begejstret  om 
hende.  < 

/Fuldkommen  sandt,  det  undrer  mig  kun,  at 
De     kan     undre     Dem     derover.       Var     det    ikke    en 

eller    anden    Filosof,     der    engang    gav    et     lignende 
Svar? 

Kan  gjerne  være,      svarede  Langsted,    Torøvrigt 
er  De  jo   selv  en  Filosof  paa  deres  Vis.' 

Maaske,  men  det  var  nu  Et,  et  Andet  var  min 
Kusine  og  den  fortrolige  Hentydning ,  jeg  gjorde 
Dem  om  mine  Planer  om  ægteskabelig  Lykke.  De 
maa  ikke  tro  Andet,  end  at  vi,  hvad  enten  jeg  er 
begejstret  eller  ikke,  kunne  blive  et  fortræffeligt  Ægte- 
par. Naar  De  gjør  os  den  Fornøjelse  at  besøge  os, 
vil  De  misunde  os ;  hun  skal  blive  saa  lykkelig  som 
nogen  Kone  paa  Jorden,  og  hun  vil  nok  vise  den 
Smule  Tolerance,  som  jeg  maaske  for  mine  smaa 
Svagheders  Skyld  bliver  nødt  til  at  fordre,"  tilføjede 
Baronen  idet  han  med  en  Mine  af  Uimodstaaelighed 
trak  sit  tynde  Overskjæg  ud  i  dets  hele  Længde. 
Jeg  har  levet  et  Par  Aar  længere  med  for  Alvor 
ond  De.  Om  tre,  fire  Aar  vil  De  tale  ganske  som 
jeg.      Farvel.     De  svigter  ikke.' 

Jeg  kommer,  mine    Tærninger  ere  kastede. 
Og  han  svigtede  ikke. 

Han  fuldendte  sit  Arbejde,  det  medtog  flere 
Timer,  og  han  var  træt,  da  han  var  færdig.  Han 
trak  sin  Lænestol  hen  til  Kakkelovnen  for  at  hvile 
sig  nogle  Øjeblikke,  inden  han  gik  ind  og  klædte 
sig  om.  Som  han  sad  der,  saae  han  mere  bleg 
og  langt  mere  alvorlig  ud ,  end  vistnok  nogen 
af  de  øvrige  Deltagere  i  det  forestaaende  Gilde, 
som  rundt  omkring  i  Staden  forberedte  sig  paa 
nogle   Timers  overstadige    Nydelse ;    og    dog    var    han 

maaske  den  af  dem  alle,  som  i  den  sidste  Tid  havde 
søgt  den  stærkest  og  hyppigst. 

Tjeneren  kom  ind  for  at  kalde  ham  til  The  hos 
hans  Fader. 

Siig,    at    jeg    spiser   til    Aften   ude,    eller   nej.    jeg 
vil   selv  sige   det.' 

Han  følte  sig  i  denne  Tid  mere  kjærligt  hen- 
draget til  sin  Fader  end  tidligere,  og  det  gjorde  ham 
ondt,  at  han  atter  en  Aften  skulde  lade  den  gamle 
Mand  sidde  alene.  Denne  blev  ganske  forundret 
over  den  kjærlige  Maade,  hvorpaa  hans  Søn  tog  Af- 
sked med  ham,  thi  han  havde  ikke  Noget  imod,  at 
han  slog  sig  løs  om  Aftenen,  naar  det  var  i  godt 
Selskab,  og  han  passede  sine  Forre tniuger  om  Dagen. 
Langsted  havde  i  den  Stemning,  hvori  han  befandt 
sig,  maaske  hellere  set,  at  hans  Fader  havde  viist,  at 
han  vilde  savne  hans  Nærværelse. 

Da  han  indfandt  sig  i  Selskabet,  var  han,  som 
sædvanlig,  den  behagelige,  vittige  og  sarkastiske  Sel- 
skabsmand. Damerne  havde  endnu  ikke  indfundet 
sig,   men  ventedes  hvert  Øjeblik. 

Baronens  Værelser  vare  til  deres  Ære  festlig 
smykkede  med  Blomster,  anbragte  i  Buketter  paa 
Borde  og  Konsoler  eller  i  Kranse  omkring  de  fran- 
ske Billeder  af  Demimonde  Liv  og  Jagtstykker,  som 
prydede  Væggene  og  antydede  Ejerens  Hovedpassio- 
ner. Baronen  kunde  bruge  Indtægten  af  et  ret  anse- 
ligt Stamhus  og  satte  megen  Ære  i  at  bruge  den 
med   Smag< . 

Selskabet     var     ikke     stort,     det     naaede     netop 

Musernes  Tal  og  bestod  af  forskjellige  unge  Med- 
lemmer af  Noblessen ,  alle  Løver.  Den  ene  af 
disse,  den  unge  Gyldenskjold,  Løve  med  halvtred- 
sindstyve tusind  Rd.  om  Aaret,  de  andre  Løver  med 
fem  hundrede  Rd.  om  Aaret,  endvidere  en  ung  Gros- 
serer, Søn  af  en  meget  rig  ældre  do.,  som  satte  stor 
Pris  paa  at  nyde  Livet,  men  endnu  større  paa  at 
gjøre  det  i  adeligt  Selskab,  et  Par  unge  Officerer, 
som  vare  indbudte,  fordi  de  altid  vare  i  godt  Hu- 
mør, og  en  midaldrende  Herre  med  forskjellige  Or- 
densbaand  i  Knaphullet,  der  var  ansat  i  Udenrigs- 
ministeriet og  fingerede  at  kjende  alle  Traadene  til 
Kvropas  hemmelige  Politik,  og  som  udelukkende  om- 
gikkes yngre  Mennesker.  Selskabet  kjendte  øjensyn- 
lig hinanden  godt,  med  Undtagelse  af  den  unge 
Grosserer,  som  kun  var  en  nærmere  Bekjendt  af 
Værten,  og  som  saas  stadig  at  gjøre  Forsøg  paa  at 
komme  med  i  den  Gruppe,  hvor  de  mest  adelige 
Navne  i  Selskabet  talte  sammen. 

Vor  merkantile  Ven  vil  sige  Dem  Noget,  Gyl- 
denskjold/ bemærkede  Baronen  ondskabsfuldt  til  den 
store,  døsige  Ihændehaver  af  dette  Navn,  da  Grosse- 
reren i  længere  Tid  havde  gjort  Forsøg  paa  at  lade, 
som  om  han  hørte  til  den  lille  Klynge,  hvori  denne 
var  Ordfører,  men  ikke  kunde  komme  videre  end  til 
at   staa   ved   Siden   af  den. 

.Undskyld,  jeg  hørte  ikke,  De   vilde   sige?  .   .   . 
spurgte    den    Tiltalte,    idet    han    paa    den    mest    fore- 
kommende  Maade    vendte    sig  om    imod  Grossereren, 
hvem    han    syntes    først    nu   at  bemærke,   og  med  den 

største    Spænding    lyttede    til,     hvad     han     havde     at 
meddele. 

Grossereren  blev  meget  rød  og  fremstammede 
en  Forsikring  om,  at  han  aldeles  ikke  havde  havt  til 
Hensigt  at  tage  Ordet. 

'Jeg  beder  om  Forladelse,  jeg  har  altsaa  taget 
fejl,'  sagde  den  unge  Adelsmand  atter  paa  den  høf- 
ligste Maade  af  Verden,  og  idet  han  med  en  ny 
Drejning  vendte  Ryggen  mod  den  unge  Handels- 
mand, fortalte  han  videre   af  sit  Livs  Eventyr. 

Grossereren  pudsede  sin  Næse  meget  ivrigt  og 
søgte  derpaa  Tilflugt  hos  Baronen,  Langsted  og  den 
midaldrende  Diplomat,  som  dannede  en  anden  Gruppe. 

Man  kan  rende  Døre  op  med  Gyldenskjold, 
men  den  Slags  Ting  gjør  han  godt< ,  hviskede  Ba- 
ronen, idet  han  nærmede  sig,  »jeg  har  aldrig  før  set 
vor  merkantile  Ven   flov.' 

Kommer  Dolores  ogsaa?  spurgte  Grossereren 
ivrigt,  som  om  det  var  for  dette  Spørgsmaal,  han  kom. 

/Det  haaber  jeg,'    svarede   Baronen. 

»Hun  er  ikke  egentlig  smuk,"  vedblev  Grossere- 
ren med  Kjendermine,  >men  hun  har  en  dejlig  Fod. 
Hun  ligner  forresten  en  fuldendt  Skjønhed,  den 
ældste  Frøken  Rosing,  hende,  der  skal  have  den 
unge  Steensen,  De  kjender  hende  jo,  Hr.  Langsted. 
Et  flot  Pigebarn.' 

/Hvem    F —    taler    De  om  paa  den  Maade,    Hr. 
hvad    De    nu  hedder,«    foer  Langsted  op,    ver  det 
om  den  Dame,  jeg  har  den  Ære   at  kjende,  eller  om 
det  spanske   Fruentimmer?' 

( >m  den  Sidste,  om  den  Sidste/  forsikrede 
Grossereren  betuttet,  hvorpaa  han  som  sidste  Nød- 
anker vendte  siy  mod  en  af  de  unge  Officerer,  der 
stod  og  betragtede  et  Billede  af  et  Operabal  i  Paris 
med  dyb,   sympathetisk  Interesse. 

De     er     ingen    Ynder     af    Rejseliv    veed    jeg, 
sagde    Diplomaten    til    Langsted,     ^ellers    kunde    jeg 
anbefale  Dem  en   lille   Sendelse,   som  der  vist  vil  blive 
Rift  om. 

Hvorhen? 

►  Til  Brasilien  o^  nogle  andre  sydamerikanske 
Stater  i  Anledning  af  Øresundstoldsagen.  Det  var 
Forretninger,  som  laa  for  Dem,  og  De  kunde  være 
sikker  paa  gode  Diæter,  et  Par  fremmede  Dekoratio- 
ner og  gul  Feber.' 

Lad  mig  tænke  derover,«  sagde  Langsted,  det 
kunde   dog  være,  jeg  tog  derimod.^ 

I  det  Samme  hørte  man  et  Par  Vogne  holde 
udenfor  paa  Gaden.  Baronen  trak  Rullegardinet 
op,  en  Dame  bøjede  sig  ud  af  den  forreste  Vogn 
og  hilste  op  med  sit  Lommetørklæde.  Han  sendte 
en  Tjener  ned  med  Lys  for  at  lukke  op  og  viste  sig 
faa  Øjeblikke  efter  i  Døren  med  de  forventede  Kunst- 
ner inder: 

H<r  er  Pigebørnene!  Messieurs,  f  ai  (honneur  de 
vous  annoncer  tarrivée  des  artisles  distinguées,  qui  veii- 
L>il  bien  embellir  notre  fe  te  ce  so/r  —  Tag  for  Dem 
af  Retterne,  mine   Herrer.' 

Herrerne  trængte  sig  sammen  om  dem ;  de,  der 
ikke   havde   Æren    af  et  tidligere   Bekjendtskab,  bleve 

præsenterede,  og  de  fattige  Løver  paatoge  sig  en 
Mine,  som  om  de  havde  Lommerne  fulde  af  Diamant- 
armbaand.  Dørene  til  Spisestuen  bleve  aabnede,  man 
sikrede  sig  Borddamer  —  og  Langsted  bød  Sennora 
Dolores  sin   Arm. 


»Du  har  en  Rival!«  raabte  Ludvig  en  Dag  til 
Steensen,  da  han  mødte  ham  paa  Gaden,  i; Jeg  vil 
ikke  trænge  mig  ind  i  Din  Fortrolighed,  men  man 
siger,  Du  sværmer  for  Frøken  Julie  Rosing,  og  i  saa 
Fald  har  Du  en  Rival,  der  kan  blive  farlig.* 

:>Hvad  mener  Du?«  spurgte  Steensen  ærgerlig, 
men  tillige  noget  spændt. 

»Det  er  Jantsen;  jeg  veed  det  bestemt;  jeg  har 
Sort  paa  Hvidt  derfor.  Spørg  mig  ikke  mere.  Endnu 
bliver  hans  Følelser  ikke  gjengjældte.  Farvel.  Stop, 
jeg  mangler  to  Spalter  til  næste  Nummer,  som  jeg 
skal  skaffe  inden  Kl.  tre.  Du  har  ikke  et  Digt?  En 
Parodi?  En  Novelle?  En  Kritik?  Eller  dog  en 
Gaade?     Godt,  Farvel  da.« 

Denne  Meddelelse  foruroligede  ikke  Steensen 
synderligt;  nogle  Dage  efter  fik  han  imidlertid  et  Be- 
søg af  Ludvig,  hvortil  Anledningen  var,  at  han  uden 
Hensyn  til  den  Interesse,  han  antog,  at  hans  Under- 
retning kunde  have  for  hans  Ven,  dog  følte  sig  for- 
anlediget til  at  berigtige  den  i  et  enkelt  Punkt.  Det 
var  ikke  den   ældste,  men  den  yngste   Frøken  Rosing, 

Frøken  Louise,  som  havde  gjort  Indtryk  paa  Jantsens 
Digtersjæl. 

Steensen  følte,  at  han  blev  rød  ved  at  høre  dette, 
men  modtog  iøvrigt  Oplysningen  med  tilsyneladende 
Ligegyldighed.  Ludvig  tilføjede  iøvrigt  ligesom  sidst, 
at  hans  Vens  Følelser  endnu  ikke  bleve  gjengjældte, 
men  han  vil  vinde  hende,«  sluttede  han,  »han 
sætter  Alt  paa  det  Kort,  og  en  energisk  Karakter 
er  det.« 

Paa  et  henkastet  Spørgsmaal  af  Steensen,  om 
han  var  ganske  sikker  i  sin  Sag,  svarede  han  atter, 
at  han  havde  Sort  paa  Hvidt  for,  at  det  forholdt  sig, 
som  han  forklarede,  men  iøvrigt  var  hans  Tunge  bunden. 


Maj  Maaned  var  kommen,  den  smukke  Maj, 
som  Steensen  havde  ment  at  skulle  hilse  som  den 
lykkelige  Elsker,  Gudernes  Yndling,  den,  hvem  det 
var  givet : 

»Du  skalt  aldrig  stride  den  Strid, 
Du  skalt  jo  Sejeren  vinde.« 

Maj  Maaned  var  kommen,  der  blev  varmt  og  støvet 
og  ensomt  inde  i  Byen,  men  han  gik  ikke  ud  i  Sko- 
vens nye  Herlighed  som  forrige  Aar,  for  der  at  vugge 
sig  let  paa  flygtige  Stemninger  og  drømme,  at  Livet 
var  en  Række  af  vaagne  Drømme,  som  han  ejede 
en  hemmelig  Magt  til   at  beherske   og  give   Form. 

26* 

Aarsdagen  —  han  huskede  den  saa  nøje  —  for 
hint  første  Møde  i  Skoven  kom.  Han  havde  ventet 
at  skulle  hilse  den,  forstaaet  af  hende.  Hvor  bittert 
vare  ikke  hans  Forventninger  blevne  skuffede!  Han 
turde  ikke  mere  sige  til  sig  selv,  at  han  elskede 
hende,  ja,  var  der  endog  ikke  en  Anden,  som  havde 
vundet  hans  Hjerte  uden  Adkomst ?«. 

Fru  Rosing  havde  forladt  Byen  og  var  flyttet 
ud  paa  sit  Landsted.  Steensen  havde  ikke  besøgt 
dem  derude,  han  vovede  det  ikke;  han  frygtede  for, 
at  Virkeligheden  skulde  blande  sig  altfor  overmægtigt 
i  den  Kamp  han  førte.  Og  dog  trættede  denne 
Strid  ham  nu  meget;  han  misundte  næsten  Svendsen 
hans  lidenskabsløse  Ro,  Langsted  hans  skeptiske  An- 
skuelse og  Ludvig  hans  overfladiske  Sværmeri  for 
/Kvinden«.  Det  forekom  ham  at  være  en  bitter 
Uretfærdighed,  at  han,  der  blandt  dem  Alle  havde 
været  Idealitetens  Forkæmper,  skulde  lide  saa  meget 
netop  derunder. 

Han  vedblev  at  arbejde  strengt;  hans  Afhand- 
ling skred  rask  fremad,  men  det  viste  sig  mere  og 
mere  for  ham,  at  det  dog  ikke  gav  ham  den  Ro, 
han  søgte.  Han  indesluttede  sig  ganske,  saae  Ingen 
og  hørte  Intet,  uden  naar  Ludvig  indfandt  sig  hos 
ham  for  at  klage  sin  Nød  over  en  eller  anden  Mis- 
lighed ved  Bladets  Anliggender.  En  varm  Eftermid- 
dag i  Slutningen  af  Maj  sad  han  som  sædvanlig  mis- 
modig og  træt  ved  sit  Arbejde.  Det  var  næsten 
Sommervarme,  Solen  skinnede  stærkt  ind  i  Værelset 
paa    de    forsømte    og    udgaaede    Blomster   i  Vinduet, 

paa  Støvet,  som  laa  temmelig  tykt  paa  Bøger  og 
Møbler,  og  Gulvtæppet,  som  laa  der  endnu  fra  Vin- 
tertiden ;  det  var  aabenbart,  at  Værelsets  Beboer  ikke 
var  kommen  paa  det  Rene  med,  at  det  var  bleven 
Sommer. 

Ludvig  traadte  ind ,  usædvanlig  smykket  med 
lyse  Handsker,  idet  han  udraabte  sit  Sædvanlige: 

»Jeg  har  store  Nyheder!« 

Steensen  følte  sig  pludselig  underlig  beængstet, 
men  søgte  dog  saa  rolig  som  muligt  at  spørge,  hvad 
der  var  paafærde. 

Bladet  ser  en  glimrende  Fremtid  imøde,"  for- 
klarede Ludvig  da.  Jantsen  er  ikke  mere  uheldig 
i  sin  Bejlen,  og  naar  han  har  giftet  sig  med 
Louise  Rosing,  sætter  hendes  Moder  med  Glæde 
nogle  tusinde  Rigsdaler  i  vort  Foretagende ,  vi 
kunne  betale  vore  Medarbejdere  godt,  vi  kunne  faa 
tykt,  rødligt  Papir,  og  Abonnenterne  ville  strømme 
ind,  hver  dannet  Familie  vil  holde  Bladet.  Med 
sex  eller  otte  tusinde  Abonnenter  kan  jeg  holde 
Landsted  og  Ridehest,  hver  Maaned  giver  jeg  en 
glimrende  Middag  for  Medarbejderne  med  Østers 
og  Champagne  og  Dyresteg.  Naa,  hvad  siger  Du 
dertil  ? 

»Er  det  virkelig  sandt,  hvad  Du  fortæller?  Hvor 
veed  Du,   om  Frøken  Rosing  vil  have  Jantsen?« 

vDet  kan  jeg  ikke  sige  Dig;  men  jeg  veed  det, 
jeg  har  Sort  paa  Hvidt  derfor.  Du  seer  forresten 
daarlig  ud.  Her  er  ogsaa  en  utaalelig  Varme,  luk 
dog  Vinduerne    op,    naar   Du    sidder    saaledes  og  sli- 

der,  og  faa  noget  frisk  Luft;  eller  kom,  gaa  en  Tur 
med  mig. 

»Nej  Tak,  jeg  vil  hellere  blive  hjemme,  jeg  har 
meget  travlt. 

»Naa,  Farvel  da !  <  og  han  stormede  ned  ad 
Trapperne.  Da  han  var  kommen  et  Par  Trin  ned 
ad  Trapperne,  vendte  han  om  og  stak  atter  Hovedet 
ind  ad  Døren : 

»Jeg  glemte  at  fortælle  Dig,  at  Langsted  rejser 
til  Brasilien  som  en  Slags  Diplomat.  Han  har  selv 
sagt  mig  det.  Han  er  ogsaa  bleven  noget  fornem  i 
den  sidste  Tid  ligesom  Du.     Farvel!« 

»Jeg  har  fortjent  det!«  udbrød  Steensen,  da  han 
var  bleven  ene.  »Jeg  har  villet  ofre  hende,  jeg  i 
Virkeligheden  elskede,  for  en  dum,  fantastisk  Grille. 
Ta,  jeg  har  fortjent  at  miste  hende  og  tabe  hende  til 
et  saadant  Menneske  som  han.  Med  eet  Slag  stod 
hele  den  virkelige  Stilling  klart  og  tydelig  for  ham, 
at  det  var  Louise,  han  elskede,  og  at  han  havde  for- 
raadt  denne  Følelse  for  et  Blændværk,  han  selv  havde 
skabt,   det  virkelige  Liv  for  en  Drøm. 

Han  var  ikke  lidenskabelig  fortvivlet,  som  han 
havde  forestillet  sig,  at  en  ulykkelig  Elsker  maatte 
være  det;  han  blev  siddende  rolig  paa  sin  Plads, 
tabte  end  ikke  Pennen  ud  af  Haanden,  lagde  den 
derimod  roligt  ned  paa  Skrivetøjet,  men  han  havde 
en  klar  og  bestemt  Følelse  af  at  have  forspildt  sin 
Lykke  for  bestandig. 

Han  rejste  sig  og  aabnede  et  Vindue;  frisk  og 
vederkvægende    strømmede     Sommerluften     ind,     den 

ligesom   rejste    hans    Stemning    lidt.       »Jeg    vil    ialfald 
se  hende,-   tænkte  han. 

Han  ilede  ud  til  Banegaarden,  et  Tog  var  just 
gaaet,  og  det  varede  en  Time,  inden  det  næste  af- 
gik. Det  vilde  blive  Aften,  inden  han  kunde  naa  til 
Landstedet ;  men  han  kunde  ikke  vende  om,  det  gøs 
næsten  i  ham,  naar  han  tænkte  paa  sit  forladte  Væ- 
relse, hvor  han  havde  tilbragt  saa  mangen  bitter 
Time  i  den  sidste  Tid,  og  hvor  han  nu  fornylig 
havde  set  den  Ulykke  under  Øje,  som  han  mest  af 
alle  frygtede.  Taalmodigt  ventede  han,  til  Timen 
var  gaaet,  idet  han  spaserede  frem  og  tilbage  mellem 
Banegaarden  og  Tivoli,  hvor  Folk  strømmede  ind. 
Blandt  dem  saae  han  ogsaa  Langsted  med  et  Par 
sydlandske  Medlemmer  af  corps  diplomatujiie,  som  den 
Sommer  hørte  til  Etablissementets  faste  Stok.  Lang- 
sted hilste  saa  koldt  og  fremmed  paa  ham,  at  han, 
dersom  han  ikke  havde  kjendt  ham  bedre,  vilde  have 
antaget,  at  ban  undsaa  sig  for  i  saa  fint  Selskab  at 
hilse   en  almindelig  Borgerlig. 

Solen  var  lige  ved  at  gaa  ned,  da  han  kom  ud 
paa  Landet,  og  Skoven  laa  i  det  reneste  gyldne 
Farveskjær.  Forundret  saae  han  sig  om,  han  havde 
ikke  tænkt  paa,  at  det  var  Sommer,  at  Skoven  var 
sprunget  ud  og  Alt  grønt  og  duftende.  Hvilken  For- 
andring fra  den  tørre,  trykkende  Hede  derhjemme, 
den  lette  Friskhed,  der  var  i  Luften,  virkede  mild- 
nende paa  den  feberagtige  Spænding,  hvori  han  be- 
fandt sig;  han  begyndte  næsten   at  haabe. 

Vejen    fra    Jernbanestationen    til    Landstedet    gik 

gjennem  Skoven,  hvor  Aftenskyggerne  alt  samlede 
sig  under  Træerne,  der  stod  klart  og  roligt  mod  den 
lyse  Himmel ,  kun  Bladene  bevægede  sig  ganske 
sagte.  Paa  de  smaa  aabne  Pletter,  hvor  Træerne 
gik  tilbage,  hævede  Aftentaagerne  sig  fra  den  fug- 
tige Jordbund  i  lette,  vexlende  Skikkelser.  Landste- 
det stødte  lige  op  til  Skoven,  man  kunde  fra  denne 
komme  ind  i  Haven  gjennem  en  lille  Stakitlaage. 
Da  han  nærmede  sig  denne,  havde  han  en  Følelse, 
som  om  han  gik  i  Drømme ;  den  stærke  Spænding 
havde  forladt  ham  og  givet  Plads  for  en  roligere 
Stemning,  men  Alt  var  paa  engang  rykket  ud  af  den 
tunge  Virkelighed. 

Han  stod  i  Haven,  han  saae  en  lys  Skikkelse  i 
Gangen,  han  sagde  hende  Alt,  han  hørte,  at  hun  var 
hans  og  aldrig  havde  villet  være  nogen  Andens,  at 
hun  saa  godt  havde  vidst,  for  længe  siden  allerede,  at 
han  elskede  hende,  men  i  den  sidste  Tid  havde  tviv- 
let saa  stærkt  om  ham,  at  hun  havde  bestræbt  sig 
for  at  glemme  ham. 

Man  hørte  Stemmer  fra  den  anden  Side  af  Ha- 
ven, og  Steensen  sprang  skræmmet  op  af  sin  Drøm; 
det  var  ham  ikke  muligt  i  dette  Øjeblik  at  tale  til 
Andre  om  sine  Følelser  eller  blot  at  sige:  Jeg  er  for- 
lovet/ og  Louise  syntes  at  føle  det  Samme,  thi  hun 
hviskede  til  ham: 

Gaa,   der  kommer  Nogen. « 

Imorgen !  var  hans  Svar,  og  han  ilede  ud  af 
Laagen  tilbage  til  den  ensomme  Skovvej  og  vandrede 
hjemad  i   den   stjerneklare   Sommernat.     Han    gik   Sta- 

tionen  forbi,  han  vilde  gaa  den  hele  Vej,  gaa  alene 
langs  det  rolige  Sund,  hvor  Synskredsen  tabte  sig  i 
tiet  ubestemte  Fjerne,  gaa  der  alene,  ikke  mere  med 
sine   Drømme,  men  med  hele  Livets  Lykke. 

Steensen  var  lykkelig,  ikke  paa  den  berusende, 
overjordiske  Maade,  han  havde  drømt  om,  men  han 
var  lykkelig  i  en  dyb  og  rolig  Tilfredshed  med  hele 
Livet,  og  han  havde  tillige  faaet  en  Følelse  af,  at 
hans  nye  Forhold  var  forbundet  med  et  Ansvar,  som 
med  al  sit  Alvor  havde  noget  eget  Styrkende  ved 
sig,  det  var  ham,  som  om  han  paa  engang  var  ble- 
ven Mand. 

Han  fik  Løsning  paa  den  Gaade,  hvorledes 
Ludvig  havde  været  saa  vel  underrettet  om  Jantsens 
hemmelige  Tanker.  Det  var  det  æsthetiske  Ugeblad, 
som  havde  spillet  Hovedrollen  ved  denne  dybe  Viden. 
Jantsen  havde  først  indsendt  en  Bunke  Digte,  hvori 
han  udaandede  glødende  Kjærlighed,  parret  med  dyb 
Fortvivlelse  over  ikke  at  være  elsket  af  en  mørk 
Sydens  Datter.  Da  Ludvig  nu  vidste,  at  hans  Ven 
kom  meget  i  Fru  Rosings  Hus,  at  Frøken  Julie  Ro- 
sing havde  mørkt  Haar,  og  at  hun  endelig  var  født 
i  Vestindien,  som  i  Poesiens  Geografi  meget  vel  lod 
sig  henføre  til  >Syden«,  havde  han  ved  en  simpel 
Fornuftslutning  uddraget  det  Resultat,  at  hun  og 
ingen  Anden  var  Gjenstanden  for  den  ulykkelige  Til- 
bøjelighed. 

Efterhaanden  havde  imidlertid  i  senere  Bidrag 
den  vilde  Disharmoni  opløst  sig  i  blidere  Akkorder, 
og  endelig  havde   et  Digt  udaandet  en  jublende  Fryd 

over  at  være  elsket  af  en  blond  Pige,  der  var  sejlet 
over  et  stormfuldt  Hav.  Da  nu  gule  Lokker  tillige  i 
den  sidste  Tid  havde  spillet  en  fremtrædende  Rolle  i 
de  Jantsenske  Poesier,  følte  Ludvig  sig  overbevist  om, 
at  han  havde  taget  fejl,  og  at  det  var  den  blonde 
Frøken  Louise  Rosing,  hvem  hans  Ven  havde  vundet. 
Da  han  havde  anset  det  for  sin  Pligt  at  meddele 
Steensen  en  Advarsel  angaaende  den  antagne  For- 
elskelse i  Frøken  Julie,  havde  han  ogsaa  anset  det 
for  rettest  at  tilbagekalde  den  meddelte  Underretning 
for  ikke  at  sætte  Steensen  i  unødvendig  Frygt  for 
den  uimodstaaelige  Jantsen. 

Den  nærmeste  Tid  efter  sin  Forlovelse  var  Steen- 
sen alfor  betaget  til  at  kunne  hæfte  sine  Tanker  paa 
noget  Fremmed,  men  da  han  begyndte  at  finde  Rede 
i  sig  selv,  tog  han  atter  fat  paa  den  afbrudte  Op- 
gave, ikke  alene  fordi  hans  Kjæreste  tilskyndede  ham 
til  det,  men  ogsaa  fordi  han  selv  følte  Trang  til  at 
udrette  et  eller  andet  Dygtigt  for  hendes  Øjne.  Det 
hastede  ogsaa;  Tiden  for  dens  Afleverelse  var  nær 
forestaaende,  og  der  manglede  endnu  Adskilligt  i 
dens  Fuldendelse.  Han  arbejdede  derfor  paa  den 
saagodtsom  hele  Dagen,  indtil  Solen  begyndte  at 
synke  om  Eftermiddagen,  saa  ilede  han  ud  til  det 
skovdækkede  Landsted  og  tilbragte  der  Aftenens  ro- 
lige Timer. 

Endelig  kom  den  Dag,  da  Arbejdet  var  fuld- 
endt og  afleveret  i  den  yderste  Tid,  og  han  ilede 
ud  paa  Landet  for  at  bringe  sin  Kjæreste  Efterret- 
ningen derom. 

Hun  kom  ham  imøde  paa  det  sædvanlige  Sted 
i  Skoven,  men  gav  ham  neppe  Tid  til  at  fortælle  sin 
Nyhed,  før  hun  udbrød: 

»Jeg  har  ogsaa  en  Overraskelse  til  Dig!  Skynd 
Dig  hjem.  * 

Det  lykkedes  ham  ikke  at  faa  hende  til  at  røbe 
Hemmeligheden  for  ham,  men  Spændingen  varede 
dog  ikke  længe ;  thi,  idet  de  drejede  af  ved  den  lille 
Skovsti,  der  førte  ned  til  Landstedets  Laage,  traadte 
et  Par  dem  imøde,   det  var  Langsted  og  Julie. 

Steensen  blev  staaende  aldeles  forbavset.  Lang- 
sted gik  rolig  hen  til  ham,  rakte  ham  Haanden  og 
sagde: 

>Du  kan  ønske  mig  tillykke,  jeg  er  bleven  for- 
lovet. 


Og  saaledes  var  det ;  om  Aftenen,  da  de  to 
Venner,  thi  nu  vare  de  atter  Venner,  fulgtes  ad  til 
Byen,  fortalte  Langsted  ham,  at  han  havde  været  for- 
elsket i  Julie,  endnu  inden  Steensen  havde  set  hende 
for  første  Gang.  Han  havde  dog  selv  troet,  at  det 
kun  var  en  flygtig  Følelse,  og  i  ethvert  Fald  strax 
været  paa  det  Rene  med  sig  selv,  at  han  ikke  vilde 
give  efter  for  den,  fordi  denne  Forbindelse  i  rent  ud- 
vortes Henseende  vilde  stride  ganske  mod  de  Grund- 
sætninger, i  Overensstemmelse  med  hvilke  han  havde 
anlagt  sit  Liv,  thi  Julie  besad  hverken  Formue  eller 
indflydelsesrige   Forbindelser,    hun    kunde    ikke   hjælpe 

ham  til  at  gjøre  Karriere;  forenet  med  hende,  maatte 
lian  ganske  stole  paa  sig  selv.  Da  han  senere  tyde- 
lig mærkede,  at  Steensen  lagde  an  paa  at  vinde 
hende,  havde  dette  yderligere  bestyrket  ham  i  hans 
Beslutning   om   at  afvise   denne   Følelse. 

Det  var  imidlertid  saa  langt  fra,  at  Forelskelsen 
kuedes  ved  Fornuftræsonnementerne,  at  den  tvertimod 
tog  mere  og  mere  Overhaand.  Han  greb  til  foiskjel- 
lige  andre  Midler  for  at  slaa  den  hen,  men  det 
lykkedes  ikke,  og  da  han  nu  tillige  an  saa  det  for 
givet,  at  Julie  og  Steensen  holdt  af  hinanden,  beslut- 
tede han  at  rejse  bort  for  et  Par  Aar  i  Øresunds- 
sagens  Interesse.  Den  pludselige  Efterretning,  over- 
bragt selvfølgelig  af  Ludvig,  at  Steensen  var  bleven 
forlovet  med  Louise,  havde  kuldkastet  hans  Forsæt; 
alle  ydre  Hindringer  forekom  ham  nu,  da  den  væ- 
sentligste Anstødsten  var  bortryddet,  fuldstændig  be- 
tydningsløse, og  hans  Følelser  brøde  saa  voldsomt 
frem,  at  det  ikke  var  ham  muligt  at  holde  sin  Til- 
staaelse  tilbage,  skjønt  han  maatte  befrygte,  at  den 
vilde  træffe  Gjenstanden  for  hans  Kjærlighed  aldeles 
uforberedt  og  snarere  vilde  blive  en  angrende  Til- 
staaelse  af,  at  han  ved  egen  Skyld  havde  forskjertset 
sin  Lykke,  end  bringe  ham,  hvad  han  ikke  havde 
fortjent. 

Men  først  da  han  erfarede  hvilken  Hjertesorg 
det  havde  voldet,  at  han  ikke  vilde  vedkjende  sig 
sine  sande  Følelser,  stod  det  klart  for  ham,  hvor  lidet 
han  fortjente  at  regnes  til  de  Værdiges  Tal. 

Men    nu,'     sluttede    han,    idet    han    slog    over  i 


Livsanskuelser.  4 '  3 

sin  sædvanlige  Tone,  agter  jeg  at  gjøre  Bod  i  en 
lille  Lejlighed  paa  fire  Værelser  paa  Nørrebro,  hvor 
jeg  skal  kjøbe  mine  Cigarer  hos  Urtekræmmeren  og 
lære  at  spise  opvarmet  Mad,  qvod felix  faustumqve  «V.« 
Langsteds  Fader  havde  i  Begyndelsen  gjort  ad- 
skillige Indvendinger  mod  Forbindelsen,  men  da  han 
holdt  oprigtigt  af  sin  Søn  og  var  bleven  overrasket 
ved  at  høre,  hvor  dybt  og  alvorligt  han  var  grebet, 
havde  han  dog  fundet  sig  i,  hvad  der  ikke  kunde 
være  anderledes,  ja  endog  givet  et  elegant  Middags- 
selskab i  Anledning  af  Forlovelsen. 

Ludvig  følte  sig  i  Anledning  af  de  to  nye  For- 
bindelser særlig  forurettet  af  Skjæbnen  og  var  i  læn- 
gere Tid  i  en  meget  nedtrykt  Stemning.  Men  da 
Sommerferien  kom,  rejste  han  atter  Modet  og  drog 
som  sædvanlig,  efter  ægte  Studenters  Skik,  paa  Fod- 
tur, søgende  de  Forjættelser,  der  ere  givne  saadanne 
i  elskværdige  Præstedøtre  og  indtagende  Proprietær- 
frøkner, som  ere  et  let  Bytte  for  en  kjæk,  ung  Stu- 
dent fra  Hovedstaden. 

Men  Forjættelserne  opfyldtes  ikke  heller  denne 
Gang ;  det  lykkedes  ham  ikke  at  finde  nogen  af  hine 
brave  Fædre,  der  om  Sommeren  kun  gaa  og  vente 
paa  en  Fodrejsende,  for  at  bede  ham  indenfor  og 
give  ham  deres  bedste  Kyllinger  at  spise  og  deres 
Datter  tilægte,  og  da  Steensen  om  Efteraaret,  efter  at 
have  vundet  Prisen  for  sin  Opgave,  tænkte  paa  at 
gifte  sig  og  dernæst  tilbringe  Vinteren  i  Italien;  da 
Langsted  røbede  de  samme  Hensigter,  kun  at  han 
satte  Dosseringen  istedetfor  Neapel,  og  da  han  ende- 

lig  en  Dag  fik  et  Brev  fra  Svendsen,  hvori  denne 
bad  ham  at  kjøbe  sig  de  fornødne  Møbler,  da  han, 
som  Følge  af  den  gamle  Distriktslæges  Død,  tænkte 
paa  at  gifte  sig  om  en  Maaned  og  ikke  om  fem  Aar, 
som  han  for  kort  Tid  siden  havde  sat  som  sin  Ter- 
min, da  forbavsede  Ludvig  en  Aften  ved  et  Sold  høj- 
ligen  samtlige  Tilstedeværende  ved  i  en  materialistisk 
Tone  at  udbringe  en  Skaal  for  »Pebersvendestanden«. 

